
Pentru fiul meu, Bryn 


POVESTEA PANA IN PREZENT 


Pentru aceia dintre voi care aţi fost nevoiţi să așteptați un an până la 
apariția acestei cărți, iată un rezumat al primelor două cărţi, ca să vă 
reîmprospătez memoria. Voi prezenta aici doar ceea ce are însemnătate 
pentru povestea ce va urma. 

I1) Mama lui Jorg Și fratele său, William, au fost uciși pe când Jorg avea 
nouă ani: ascuns în spinii de care era atârnat, el a văzut tot ceea ce s-a 
întâmplat. Asasinii fuseseră trimiși de către unchiul său. 

ID Tatăl lui Jorg, Olidan, nu este un om prietenos. Când Jorg avea șase 
ani, i-a omorât câinele, iar când avea paisprezece ani, l-a înjunghiat în piept. 

IN) Tatăl lui Jorg stăpânește în continuare în Ancrath. El este însurat cu 
Sareth acum. Sora lui Sareth, Katherine, este mătușa vitregă a lui Jorg Și 
are un fel de obsesie pentru el. 

IV) Din greșeală dar nu total nevinovat , Jorg și-a omorât frățiorul 
vitreg, Degran. 

v) Un bărbat pe nume Luntar a ascuns într-o cutie amintirea lui Jorg 
despre acest incident. Jorg Și-a recuperat amintirea. 

vI) Mai mulţi indivizi cu puteri magice operează în spatele numeroaselor 
tronuri ale Imperiului Fărâmițat, rivalizând între ei și manipulând cursul 
evenimentelor în scopul de a-și asigura un control total. 

vii) L-am lăsat pe Jorg pe tronul unchiului său, în Renar. Prinții din 
Arrow zac morţi, armata lor e spulberată, iar cele șase naţiuni adunate sub 
stăpânirea lui Orrin sunt numai bune de cucerit. 

viin) Ne-am despărţit de Jorg a doua zi după nunta cu regina Miana, în 
vârstă de doisprezece ani. 

IX) Jorg Și-a trimis oamenii să îl recupereze din munţi pe Coddin, 
cancelarul său grav rănit. 

X) Jurnalul lui Katherine a fost găsit printre ruinele Bântuitului — nu Știm 
dacă ea a supravieţuit acolo unde convoiul ei de bagaje s-a pierdut. 

XI) Kent cel Roșu s-a pârjolit rău în bătălie. 

XII) Jorg a descoperit că fantomele Constructorilor se aflau în reţeaua de 
mașinării pe o care o lăsaseră în urma lor. 

XIII) Jorg a aflat de la una dintre aceste fantome, Fexler Brews, că ceea ce 
el numește magie există datorită savanților Constructori. Aceștia au 


schimbat felul în care funcţionează lumea, făcând astfel posibil ca voinţa 
unei persoane să influenţeze în mod nemijlocit materia Și energia. 

XIV) Arma pe care Jorg a folosit-o ca să încheie asediul asupra 
Bântuitului era cea cu care se omorâse Fexler Brews. 

xV) Puterile asupra necromanției Și focului au fost alungate din Jorg 
tocmai când erau pe cale să îl distrugă, spre sfârșitul luptei pentru 
Bântuitul. 

XVI) Regele Mort este un personaj puternic care îi urmărește, din 
tărâmurile moarte, pe cei vii. El a manifestat un interes deosebit pentru Jorg. 

xvII) Chella, o necromantă, a devenit agent al Regelui Mort. 

xvi) La fiecare patru ani, conducătorii celor o sută de fărâme ale 
imperiului organizează o Adunare în capitala Vyene — o perioadă de 
armistițiu în timpul căreia aceștia votează noul împărat. În cei o sută de ani 
de la moartea ultimului administrator, niciun candidat nu a reușit să-și 
asigure majoritatea necesară. 

XIX) În povestea retrospectivă Cu patru ani în urmă , l-am lăsat pe Jorg 
la castelul bunicului său de pe Coasta Calului. Matemagicianul Qalasadi a 
fugit după ce n-a reușit să îi otrăvească pe nobili. Fantoma-constructor 
Fexler i-a dat lui Jorg inelul vizionar, care îi oferă imagini interactive asupra 
lumii, din satelit sau din alte resurse optice. 


PROLOG 


Kai ședea în fața vechii stânci, un bolovan singuratic Și colțuros, ridicat 
încă de pe vremea când oamenii nu Știau nimic altceva în afară de lemn, 
piatră Și vânătoare. Sau poate că Știau mai mult decât atât, pentru că au 
așezat vechea stâncă într-un loc cu vizibilitate bună. Un loc în care vălurile 
se subţiau și se ridicau, iar tainele puteau fi aflate ori împărtășite. Un loc în 
care cerurile erau mai coborâte, în așa fel încât jurații cerului le puteau 
atinge mai ușor. 

Oamenii locului i-au spus acelui promontoriu Degetul, ceea ce lui Kai i 
se părea nimerit, deși anost. lar dacă ăsta era un deget, atunci vechea stâncă 
era înfiptă într-o încheietură. Aici, degetul se întindea pe o rază de șaptezeci 
de metri, iar de la margini cobora o distanţă similară spre mlaștini, prin mai 
multe trecători abrupte Și stâncoase. 

Kai inspiră adânc, lăsând aerul rece să-i umple plămânii Și umezeala să-l 
năpădească, apoi își domoli bătăile inimii Şi ascultă vocea gravă Și tristă a 
bătrânei stânci, care se auzea îndepărtat, precum amintirea unui sunet. 
Vederea i se ridică deasupra cu doar o șoaptă de durere. Punctul de 
percepție al lui Kai săltă înspre cer, lăsându-i corpul lângă monolit. Privea 
acum din valea luminoasă croită între doi nori plutitori, văzându-se pe el 
însuși ca pe un punct deasupra Degetului, iar promontoriul, ca pe o ţepușă 
de uscat ce ajungea până în întinderea mării Reed. 

De la înălțimea asta, râul Rill apărea ca o panglică de argint șerpuind 
spre Lacul de Sticlă. 

Kai zbură și mai sus. Pământul rămânea în urmă, devenind tot mai 
abstract, cu fiecare bătaie a aripilor lui plăsmuite din gând. Ceaţa se răsuci, 
iar norii îl cuprinseră din nou în îmbrățișarea lor rece. 

Așa arată moartea? Un alb infinit Și rece, în vecii vecilor amin? 

Kai se împotrivi norilor Și găsi din nou soarele. 

Juraţii cerului se puteau pierde foarte ușor în imensitatea cerurilor. Cei 
mai mulți așa pățeau, lăsându-și corpul să moară Și bântuind întinderile 
pustii de deasupra. Un sâmbure de egoism îl ținea pe Kai legat de viaţă. Se 
cunoștea mult prea bine ca să nu recunoască. Un vechi firicel de lăcomie, 
neputinta de a renunţa. Niște slăbiciuni, poate, însă în cazul de față un 
avantaj care avea să-l păstreze nevătămat. 


Zbură deasupra sclipiri delicate a norilor, croindu-și drum printre turlele 
Și turnuleţele lor. Un seris sparse perna de alabastru, fantomatic până Și 
pentru ochiul minţii lui Kai, o formă sinuoasă ce apărea și dispărea, lungă 
de treizeci de metri Și mai subțire decât un om. Kai îl chemă la el. Norul- 
Șarpe se încolăci în jurul lui însuși, desenând cercuri leneșe pe măsură ce 
se apropia. 

— Prieten vechi! îl salută Kai. 

Peste o sută de seriși mișunau printre norii înfuriați atunci când sosiseră 
furtunile ce aduseseră potopul, însă fiecare seris Știa tot ceea ce știau toți 
ceilalți seriși, așa încât în mintea lui Kai nu era decât unul singur. Poate că 
seriȘii erau urme ale juraţilor cerului care uitaseră de sine, uitaseră totul Și 
ajunseseră să danseze printre nori. Sau poate că fuseseră astfel 
dintotdeauna, fără să aibă nevoie de naștere, fără să cunoască moartea. 

Sensul îl fixă pe Kai cu strălucirile albastre și reci din găvanele ochilor. 
Simti în minte răceala atingerii lui, înceată Și curioasă. 

— Tot femeia? 

— Întotdeauna femeia. 

Kai privi lumina din nori; nori arhitecturali, pregătiţi să prindă formă din 
mâna lui Dumnezeu, gata să devină catedrale, turnuri, monștri... îl amuza 
încredințarea serisulului că el aducea mereu aceeași fată la Deget. 

Poate serișii cred că nu există decât un bărbat, o femeie și o mulțime de 
corpuri. 

Sensul se mișcă în spirale în jurul lui Kai, ca și cum el ar fi fost acolo în 
persoană, înfășurându-l. 

— Vrei o umbră? 

Kai zâmbi. Serisul își închipuia dragostea umană ca pe niște nori care se 
adună, uneori frecându-se unii de alții, alteori crescând ca o furtună, iar 
câteodată, pierduţi unul în altul — aruncând o singură umbră. 

— Da, vreau o umbră. 

Kai rămase surprins de fierbinţeala din glasul lui. Voia ceea ce sensul 
avea. Nu doar o tăvăleală în iarbă. Nu de data asta. 

— Fă-o, se auzi vocea serisului de sub pielea lui, deși o lăsase departe, 
sub el. 

— Să fac să se întâmple? Nu-i chiar așa de ușor. 

— Nu vrei? 

Serisul se încreți. Kai știa că ăsta era râsul lui. 


— Oh, dar vreau. 

Nu trebuie decât ca ea să intre în cameră Și am și luat foc. Mirosul ei! 
Închid ochii Și sunt în Grădinile Bethda. 

— Vine furtuna. 

Tristeţea coloră vocea serisului. Kai era derutat. Nu văzuse niciun semn 
că se apropia furtuna. 

— Se ridică, făcu sensul. 

— Morţii? întrebă Kai Și teama de demult îl cuprinse. 

— Mai rău. 

Două cuvinte, prea multe înţelesuri. 

— Moro? 

Kai își aţinti privirea, nu vedea nimic. Moroii vin doar pe întuneric. 

— Se ridică, spuse serisul. 

— Câţi? 

Să nu fie toți Șapte. Te rog. 

— Mulţi. Ca ploaia. 

Sensul plecă. Ceaţa din care își ţesuse corpul se risipi. Kai nu mai 
văzuse niciodată un seris care să dispară așa. 

— Fă o umbră. 

Vocea îi rămase suspendată în aer. 

Vederea lui Kai se îndreptă spre pământ. Plonjă lângă Deget. Sula ședea 
chiar pe vârtul lui, un punct alb ce creștea cu repeziciune. Vederea se 
azvârli înapoi în corp, destul de tare cât să-l facă să cadă în genunchi. Se 
culese de pe jos, rămase dezorientat o clipă, după care o luă la goană spre 
Sula. Ajunse la ea în mai puţin de un minut, încovoiat ȘI respirând din greu. 

— A trecut mult timp, se întoarse Sula spre el când se apropie. Am 
crezut că ai uitat de mine, Kai Summerson. 

— Mă ierți, doamna mea? spuse el cu răsuflarea tăiată și rânji, 
frumuseţea ei alungându-i panica. 

Totul părea o prostie acum. De acolo de sus nu văzuse nimic care să îl 
îngrijoreze. 

Îmbufnarea Sulei se transformă într-un zâmbet, soarele îi lumină chipul 
ȘI, pentru o clipă, Kai uită de avertismentul serisului. Moroii umblă 
noaptea. Îi luă mâinile, iar ea se apropie de el. Mirosea a flori. Moliciunea 
sânilor ei pe pieptul lui îi făcu inima s-o ia razna. O clipă, n-a văzut nimic 
altceva decât ochii și buzele ei. Rămase cu o mână împletită în mâna ei, iar 


cu cealaltă îi mângâie gâtul, simțindu-i căldura vibrantă. 

— N-ar trebui să stai atât de aproape de margine, spuse el, cu toate că ea 
îi furase toată răsuflarea. 

La nici un metru în spatele ei, vârful Degetului se năruia în câteva zeci 
de metri de stânci, coborând brusc în mlaștinile de jur-împrejur. 

— Parc-ai fi tata, zise Sula înălțându-și capul Și sprijinindu-se de el. 
Știi, chiar mi-a spus să nu vin cu tine astăzi. Kai Summerson ăsta nu e decât 
un coate-goale, așa a spus. Voia să stau zăvorâtă în Moritown câtă vreme 
își făcea el afacerile. 

— Ce spui? zise Kai dând drumul mâinilor fetei. Mi-ai spus că a fost de 
acord. 

Sula chicoti Și zise cu o voce răgușită: 

— N-am să-i permit fiicei mele să umble brambura cu un căpitan de 
gardă . 

Apoi izbucni în râs, reluându-și glasul ei obișnuit. 

— Ştiai că el e convins că ai o reputaţie? 

Kai avea de bună seamă o reputaţie, iar un om precum Merik Wineland 
ar fi putut să-i provoace probleme mari. 

— Uite ce e, Sula, mai bine o luăm din loc. S-ar putea să fim în pericol. 

Liniile fine ale unei căutături încruntate tulburară sprâncenele 
desăvârșite ale Sulei. 

— Pericol? 

— Am avut un motiv ascuns pentru care te-am adus aici, a răspuns Kai. 

Sula rânji într-un moment în care alte fete s-ar fi îmbu jorat. 

— Nu asta, ripostă Kai. În fine, Și asta, însă am fost trimis să cercetez 
împrejurimile. Să observ mlaștina. 

— M-am uitat eu de pe stânci câtă vreme ai fost plecat. Nu e nimic 
acolo! 

Sula se întoarse cu spatele la el, arătând spre nemărginirea verde a 
smârcurilor. În clipa următoare o zări. 

— Ce e aceea? 

Ceaţa se ridica peste marea Reed. Se întindea în fuioare albe, 
răspândindu-se dinspre răsărit, cu irizaţii sângerii aruncate de soarele de la 
apus. 

— Se apropie. 

Kai se străduia să vorbească. Își recăpătă vocea și încercă să afișeze un 


zâmbet încrezător. Semăna mai degrabă cu o grimasă. 

— Sula, trebuie să ne mișcăm repede. Trebuie să dau raportul la Fort 
Arai. O să te trec peste înălțimile Mexten Și am să te las la Stâncile Roșu. 
Vei fi în siguranţă acolo. O căruţă te va duce la Moritown. 

Săgeţile au zburat cu un Șuierat, de parcă cineva sufla în lumânări, un Şir 
de răsuflări scurte Și precipitate. Trei dintre ele s-au înfipt un pic mai Jos de 
subsuoara dreaptă a Sulei. Erau trei săgeți înguste Și negre, contrastând 
puternic cu albul rochiei sale. Kai a simțit înțepătura în gât, asemenea 
mușcături unui tăun. 

Strigoii mlaștinilor năvăleau spre vârful Degetului, cenușii Și 
asemănători unor păianjeni, iuți și tăcuţi. Kai smulse sabia scurtă din teacă. 
Părea mai grea ca plumbul. Degetele îi erau deja cuprinse de amorțeală, iar 
sabia îi căzu din mâna neajutorată. 

Furtuna se apropie. 


1 


Am dat greș cu fratele meu. Am atârnat acolo în spini Și l-am lăsat să 
moară, iar din noaptea aceea, totul a mers prost în lume. Am dat greș cu el 
Și, cu toate că de atunci am lăsat mai mulți frați să moară, această primă 
durere nu s-a mai domolit. Ce am avut bun în mine atârnă Și acum acolo, în 
spinii aceia. Viaţa poate smulge tot ce e viu într-un om, rupând câte o fâșie, 
lăsându-l fără nimic Și copleșit de ani. Fiecare om are spinii săi, nu pe el, 
ci în el, adânc în el, precum oasele. Cicatricele mărăcinilor m-au însemnat 
— o caligrație a violenței, un mesaj scris cu sânge, pentru care e nevoie de o 
viată întreagă ca să fie deslușit. 


Garda Gilden sosește întotdeauna de ziua mea. Au venit la mine când am 
împlinit Șaisprezece ani, au venit la tatăl și la unchiul meu în ziua în care 
am făcut doisprezece ani. Pe vremea aceea, călăream împreună cu fraţii Și 
am văzut trupele gărzii îndreptându-se spre Ancrath, de-a lungul Marelui 
Drum de Vest. Când am împlinit opt ani, i-am văzut cu ochii mei, zăngănind 
printre porțile Castelului înalt, călare pe armăsarii lor albi. 

Will și cu mine i-am urmărit plini de uimire. 

Astăzi, i-am privit cu Miana lângă mine. Regina Miana. Au intrat 
zornăind prin cu totul alte porți ale unui alt castel, însă efectul a fost 
aproape același, al unui val auriu. M-am întrebat dacă Bântuitul îi poate 
cuprinde pe toti. 

— Căpitane Harran! Am strigat apoi în jos. Mă bucur că ai venit. Vrei să 
bei o bere? 

Am făcut semn înspre mesele lungi așezate în faţa lui. Cerusem să ni se 
aducă tronurile pe balcon ca să putem vedea sosirea lor. 

Harran s-a învârtit în Șa, strălucind în armura sa aurită. În urma lui, 
gărzile continuau să se reverse în curtea castelului. Erau cu sutele. Șapte 
plutoane a câte cincizeci de oameni, ca să fiu precis. Câte un pluton pentru 
fiecare dintre tărâmurile mele. Când au venit în urmă cu patru ani, am 
acceptat un singur pluton, iar Harran se afla la comanda lui atunci, la fel ca 
ȘI astăzi. 

— Mulţumirile mele, rege Jorg, strigă el, însă trebuie s-o luăm din loc 
înainte de prânz. Drumurile spre Vyene sunt mai proaste decât mă așteptam. 
Cu greu vom ajunge la Poartă până începe Adunarea. 


— Mă îndoiesc că ai de gând să zorești un rege de la festivitățile de ziua 
lui doar pentru o Adunare, am sorbit eu din bere, ridicând apoi pocalul. Îmi 
proclam cel de-al douăzecilea an de viaţă, astăzi, știi doar. 

Harran a ridicat din umeri în semn de regret Și s-a întors să-și inspecteze 
trupele. Mai bine de două sute de soldați se îmbulziseră deja. Aș fi 
impresionat dacă ar reuși să înghesuie tot contingentul de trei sute cincizeci 
de oameni înăuntrul Bântuitului. Chiar Și după extinderile făcute în timpul 
reconstrucției, curtea din faţă nu era ceea ce s-ar putea numi încăpătoare. 

M-am aplecat spre Miana Și mi-am pus mâna pe burta ei rotunjită. 

— Se teme că votul va fi din nou blocat dacă nu voi merge Și eu acolo. 

Miana a zâmbit la vorbele mele. Ultimul vot care se apropiase cel mai 
mult de luarea unei decizii fusese la cea de-a doua Adunare — era puțin 
probabil ca cel de-al treizeci Și treilea vot să ajungă mai aproape de 
alegerea unui împărat decât celelalte treizeci dinaintea lui. 

Makin a intrat printre porți, în spatele coloanei de gardă, cu o duzină 
dintre cavalerii mei, care îl însoţiseră pe Harran prin Ținuturile înalte. O 
escortă pur simbolică, de vreme ce nimeni cu mintea întreagă Și puţini cu 
mintea rătăcită ar îndrăzni să stea în calea trupelor Gărzii Gilden, cu atât 
mai puţin a celor șapte plutoane adunate laolaltă. 

— Așadar, Miana, vezi bine de ce trebuie să te părăsesc, chiar dacă fiul 
meu este pe cale să-și croiască drumul în lume. L-am simţit lovind sub 
mâna mea, am adăugat, iar Miana s-a foit pe tronul ei. Nu prea pot refuza 
Șapte plutoane. 

— Unul dintre plutoanele acelea este pentru lordul Kennick, știi bine, a 
spus ea. 

— Cine? Am întrebat-o doar ca s-o necăjesc. 

— Câteodată am impresia că-ţi pare rău că i-ai dat lui Makin titlul de 
lord peste Kennick, spuse ea aruncându-mi una dintre privirile ei scurte Și 
încruntate. 

— Cred că ȘI lui îi pare rău. Nu cred că a stat mai mult de o lună acolo în 
ultimii doi ani. A cerut să i se aducă în încăperile de aici mobila cea bună 
din conacul lordului. 

Am rămas tăcuţi, privind garda așezându-se în dispozitiv în spațiul 
îngust al curții. Disciplina membrilor ei putea face de rușine oricare alte 
trupe. Până și cavaleria Coastei Calului, a bunicului meu, părea o gloată 
dezlânată pe lângă Garda Gilden. Odinioară, m-am minunat de calitatea 


gărzii care îl însoțea pe Orrin de Arrow, însă bărbaţii aceștia erau cu mult 
deasupra lor. Nu era unul care să nu strălucească în soare, nu era fir de praf 
ori zgârietură pe auriul armurilor lor. Ultimul împărat avusese buzunarele 
adânci, iar garda lui personală continua să-și afunde mâinile în ele, chiar și 
la două secole după moartea lui. 

— Ar trebui să cobor. 

M-am pregătit să mă ridic din jilţ, însă n-am făcut-o. Îmi plăcea 
confortul. Cele trei săptămâni de călărie nu mă atrăgeau prea tare. 

— Ar trebui, răspunse Miana ronțăind un ardei. 

Gusturile ei au oscilat de la o extremă la alta în ultimele luni. În ultima 
vreme, s-a întors la aromele iuți ale pământurilor natale de pe Coasta 
Calului. Devenise o adevărată aventură să o săruţi. 

— Dar mai întâi să-ți dau cadoul. 

Am ridicat o sprânceană și am bătut-o ușor pe burtă. 

— E gata copt micuțul? 

Miana mi-a dat mâna la o parte Și a făcut semn către un servitor ascuns 
în umbra sălii. Câteodată, mai semăna cu copilul care venise aici doar ca să 
găsească Bântuitul împresurat și osândit pieirii. La nici o lună înainte să 
împlinească cincisprezece ani, cea mai scundă dintre servitoare o depășea 
în înălțime, dar sarcina îi mai adăugase niște curbe, îi rotunjise sânii ȘI îi 
adusese puțină culoare în obraji. 

Hamlar Și-a făcut apariţia aducând ceva într-o bucată de catifea, ceva 
lung Și subțire, însă nu îndeajuns de lung ca să fie o sabie. Mi l-a întins cu o 
ușoară plecăciune. Fusese în slujba unchiului meu vreme de douăzeci de 
ani, dar nu mi-a aruncat nici măcar o căutătură urâtă de când am pus capăt 
vechiului său loc de muncă. Am smuls bucata de material. 

— Un băț? Vai, draga mea, dar nu trebuia. 

M-am uitat la el strângând din buze. Era un băț destul de arătos, trebuie 
să recunosc. Nu recunoșteam lemnul. 

Hamlar a așezat bățul pe masa dintre tronurile noastre și a plecat. 

— E un baston, a spus Miana. Lignum Vitae, dur Și destul de greu ca să 
se scufunde în apă. 

— Un băț care mă poate îneca... 

A fluturat din mână, iar Hamlar s-a întors cu un ceaslov enorm din 
biblioteca mea, l-a ţinut în faţă și l-a deschis la o pagină unde se afla un 
semn 1voriu. 


— Se spune aici că lordul din Orlanth a câștigat dreptul ereditar de a 
purta acest baston oficial în cadrul Adunării. 

Îmi arătă cu degetul pasajul corespunzător. 

Am luat bastonul cu mai mult interes acum. Parcă tineam în mână o bară 
de oţel. Ca Rege peste Ținuturile înalte, Arrow, Belpan, Conaught, 
Normandy Și Orlanth, ca să nu mai spun ca stăpân peste Kennick, părea că 
acum căpătasem privilegiul regal de a purta un băț de lemn acolo unde toți 
ceilalți veneau neînarmați. Și graţie micuţei mele regine cu faţă de spiriduș 
ȘI obraji trandafirii, băţul acesta putea fi bastonul meu din lemn de esenţă 
tare, capabil să spargă capul unui om cu coif. 

— Îţi mulţumesc, am spus. 

N-am fost eu niciodată genul afectuos ori sentimental, însă îmi plăcea să 
cred că ne înţelegeam îndeajuns de bine încât să știe când ceva îmi făcea 
plăcere. 

Am încercat bastonul șfichiuind aerul, ceea ce m-a inspirat să mă ridic 
de pe tron. 

— O să trec pe la Coddin când cobor. 


Infirmierele lui Coddin se așteptau să vin. Ușa camerei lui era dată la 
perete, ferestrele larg deschise și beţele de mosc aprinse. În curând se 
făceau doi ani de când îl lovise săgeata, iar rana încă supura Și se adâncea 
sub pansamentele doctorului. 

— Jorg! 

Mi-a făcut cu mâna din patul așezat lângă fereastră, ridicat în capul 
oaselor ca să poată vedea Și el sosirea gărzii. 

— Coddin, i-am răspuns, iar vechiul sentiment de vină nedeslușită m-a 
învăluit din nou. 

— Ţi-ai luat rămas-bun de la ea? 

— De la Miana? Bineînţeles. Mă rog... 

— Va da naștere copilului tău, Jorg. De una singură. În timp ce tu vei fi 
pe drum, călare. 

— Nu se poate spune că va fi singură. Are nenumărate servitoare ȘI 
doamne de companie. Să fiu al naibii dacă le știu numele sau le recunosc pe 
jumătate dintre ele. Parcă în fiecare zi vine una nouă. 

— Și tu ai luat parte la asta, Jorg. Își va da seama că nu ești aici atunci 
când va veni sorocul Și îi va fi mai greu. Ar trebui măcar să îţi iei rămas- 


bun așa cum se cuvine. 

Doar Coddin îmi putea face morală în felul acesta. 

— l-am spus... mulțumesc, am mormăit eu, apoi am răsucit bățul în fața 
ochilor lui. Un cadou. 

— După ce termini aici, du-te înapoi sus. Spune ce trebuie. 

Am înclinat capul în semn că poate o s-o fac. Pentru el, părea că e de 
ajuns. 

— Niciodată nu mă satur să mă uit la băieţii ăștia călare, a spus el 
aruncând încă o privire către rândurile strălucitoare din curte. 

— Exercitiul duce la perfecțiune. Ar face mai bine să exerseze războiul, 
totuși. Să întorci un cal din scurt oferă un spectacol bun, dar... 

— Atunci, bucură-te de spectacol! A scuturat el din cap, încercând să 
ascundă o grimasă, după care s-a uitat la mine. Cu ce te pot ajuta, regele 
meu? 

— Ca întotdeauna, am răspuns. Cu un sfat. 

— Nu prea ai nevoie de el. N-am fost niciodată la Vyene, nici măcar prin 
apropiere. Nu știu nimic din ce te-ar putea ajuta în Orașul Sfânt. Mintea 
ascuțită Și toată învăţătura din cărțile tale ar trebui să-ți fie de folos. Ai 
scăpat cu bine de la ultima Adunare, nu-i așa? 

Amintirea aceea mi-a smuls un zâmbet amar. 

— Oi avea eu un dram sau două de istețime, dar de înţelepciune am 
nevoie de la tine. Știu bine că ţi s-a adus în camera asta toată biblioteca 
mea, carte cu carte. Oamenii vin la tine cu povești Și zvonuri de 
pretutindeni. Ce anume ar trebui să mă intereseze în Vyene? Cui trebuie să 
dau cele șapte voturi ale mele? 

M-am apropiat, pășind pe lespezile neacoperite de piatră. Coddin 
rămăsese un adevărat soldat nu acceptase niciun covor sau rogojină în 
odaia lui, chiar așa infirm cum era. 

— Nu vrei să pleci urechea la înţelepciunea mea, Jorg. Dacă așa se 
numește ca. 

Coddin s-a întors din nou spre fereastră, soarele arătându-i dintr-odată 
vârsta, luminând liniile pe care durerea le gravase pe chipul lui. 

— Trăgeam nădejde că te-ai răzgândit, i-am spus. 

Există căi ȘI căi în viaţă, unele grele, altele și mai grele. 

Miasma rănii lui era Și mai puternică acum, că mă apropiasem de el. 
Stricăciunea ne amușină călcâiele încă din clipa în care venim pe lume. 


Mirosul greu al putregaiului ne aduce aminte doar încotro ne duc picioarele, 
indiferent pe unde o luăm. 

— Votează-l pe tatăl tău. Fă pace cu el. 

Doctoriile bune au gust rău, însă unele pastile sunt prea greu de înghițit. 
Am zăbovit puţin ca să-mi alung mânia din glas. 

— Deja e mult prea mult că nu-mi îndrum armatele spre Ancrath Și nu 
pustiesc totul în cale. Dacă trebuie să fac mari eforturi ca să evit un război 
deschis... cum mai poate fi pace atunci? 

— Voi doi sunteţi la fel. Poate că tatăl tău e ceva mai rece, mult mai rigid 
Și cu mai puțină ambitie, însă vă trageţi din aceleași rădăcini Și ați fost 
căliți de suferinţe asemănătoare. 

Coddin era singurul care îmi putea spune că sunt fiul tatălui meu Și să 
rămână apoi în viaţă. Numai un om care a murit deja în slujba mea și a 
rămas să putrezească aici, la datorie, avea dreptul să rostească acest adevăr. 

— N-am nevoie de el, am răspuns. 

— Nu ţi-a spus fantoma aia a ta, Constructorul, că doar doi Ancrath uniţi 
pot pune capăt puterii mâinilor ascunse? Gândeşte, Jorg! Sageous l-a întors 
pe unchiul tău împotriva ta. Sageous voia să vă vadă îngropaţi, pe tine Și pe 
fratele tău. Pentru că n-a reușit, a băgat zâzanie între tată Și fiu. Ce ar putea 
să pună capăt puterii unor indivizi ca Sageous, Sora Tăcută, Schilfar Și 
toată gașca lor? Pacea! Un împărat pe tron. O singură voce la cârmă. Doi 
din neamul Ancrath! Crezi că taică-tău a stat degeaba în toţi anii ăștia, anii 
în care ai crescut Și cei dinaintea lor? Poate că nu are ambiția ta, însă nu se 
poate spune că e lipsit de valoare. Regele Olidan e influent pe lângă multe 
curți. N-o să spun că are prieteni, dar impune loialitate, respect Și teamă în 
egală măsură. Olidan cunoaște secrete. 

— Şi eu cunosc secrete. Pe multe nici nu voiam să le știu. 

— Suta nu-l va urma pe fiu câtă vreme îl vor avea pe tată în faţa ochilor. 

— Atunci îl voi distruge. 

— Tatăl tău a pornit pe drumul acesta... te-a făcut mai puternic. 

— A Șovăit la urmă. 

M-am uitat la mâna mea, aducându-mi aminte cum mi-am ridicat-o de pe 
piept picurând purpură. Sângele meu, cuțitul tatălui meu. 

— A Șovăit, am spus din nou. Eu n-am s-o fac. 

Dacă vrăjitoarea visului fusese cea care a băgat zâzanie între noi, atunci 
înseamnă că-și făcuse bine treaba. Nu simţeam dorinţa să-mi iert tatăl. Și 


mă îndoiam c-ar fi vrut să primească o astfel de iertare. 

— Mâinile ascunse ar putea crede că doi din neamul Ancrath le vor 
sfârși puterea. Eu, în schimb, cred că unul e de ajuns. I-a fost de ajuns lui 
Conion. Lui Sageous. Va fi de ajuns pentru toți, dacă încearcă să mă 
oprească. În orice caz, ştii câte parale dau pe profeție. 

Coddin a suspinat. 

— Harran te așteaptă. Ai sfatul meu. Poartă-l cu tine. N-o să te întârzii. 


Căpitanii armatelor mele, nobili din Ținuturile înalte, o duzină de lorzi 
veniți cu solicitări din diferite colțuri ale celor Șapte regate și o mulţime de 
CurioȘi, cu toții mă așteptau la intrarea în sală, înaintea străjerilor. Ratasem 
momentul în care puteam să scap, pur Și simplu. Am salutat mulțimea cu o 
mână ridicată. 

— Domnii mei, războinici ai casei mele, mă îndrept spre Adunare. Fiţi 
încredinţaţi că voi transmite interesele voastre împreună cu ale mele și că le 
voi prezenta cu obișnuita mea combinație de tact și diplomație. 

Asta a stârnit niscaiva chicoteli. Am vărsat mult sânge pentru micul meu 
colț de imperiu, așa că am crezut de cuviință că trebuie să-mi joc rolul în 
faţa curţii, câtă vreme nu mă costă nimic. Și, oricum, avem aceleași 
interese, așa că n-am prea mințit. 

În mijlocul mulţimii, l-am zărit pe căpitanul Marten, înalt Şi semet, fără 
nicio urmă de țăran rămasă în el. Nu dădeam niciun grad mai mare decât cel 
de căpitan, însă omul a condus peste cinci mii de soldaţi în luptă, în numele 
meu. 

— Ai grijă de ea, Marten. Ai grijă de amândoi. 

Mi-am așezat mâna pe umărul lui. Nu mai era nimic altceva de spus. 

Am intrat în curtea castelului, flancat de doi dintre cavalerii mei, Sir 
Kent Și Sir Riccard. Adierea primăvăratică nu reușea să alunge mirosul 
destul de iute al sudorii de cal, iar herghelia de mai bine de trei sute de 
armăsari făcea tot ce-i stătea în putinţă să lase locul înecat în bălegar până 
la genunchi. Întotdeauna am fost de părere că locul cel mai bun ca să vezi 
adunarea cavaleriei este de la o anumită distanţă. 

Makin Și-a mânat cu grijă calul printre rânduri, ca să ajungă la noi. 

— Mulţi ani înainte, rege Jorg! 

— Vom vedea, am răspuns. 

Totul părea mult prea comod. Sus, familii fericite Și mica mea regină. 


Jos, felicitări Și un alai aurit. Traiul ușor Și pacea în exces pot sufoca un 
bărbat mai dihai ca o frânghie. Makin a ridicat o sprânceană, dar n-a scos o 
vorbă, tot cu zâmbetul pe faţă. 

— Consilierii tăi sunt gata de drum, sire. 

Kent alesese să-mi spună sire Și părea mai fericit așa. 

— Ar trebui să iei cu tine capete luminate, nu ostași, a spus Makin. 

— Tu pe cine ai lua cu tine, lord Makin? 

Am hotărât să-l las pe el să-l aleagă pe unicul consilier pe care îi era 
permis să îl ia la Adunare. A arătat spre cealaltă parte a curții, spre un 
bătrân sfrijit, cu faţa ascuţită și cu o pelerină roșie care se umfla în jurul 
lui, după cum sufla vântul. 

— Osser Gant. Șambelanul răposatului baron de Kennick. Când o să fiu 
întrebat ce vreau pentru votul meu, Osser e omul care va ști ce merită ȘI ce 
nu merită pentru Kennick. 

N-am putut să nu zâmbesc. Putea să pretindă că nu era adevărat, dar o 
parte din vechiul Makin voia să-și joace noul rol ca unul dintre Cei O Sută, 
în stil mare. Nu era clar dacă avea să conducă după modelul tatălui meu ori 
al prințului Arrow. 

— N-a rămas prea mult din ţinutul Kennick neacoperit cu mlaștini, iar 
Mlaștinile Ken au nevoie de lemn. Picioare de lemn, ca să nu se scufunde 
peste noapte casele ţăranilor tăi plini de noroi. Și asta primeşti acum de la 
mine. Așa că nu-ţi lăsa omul să uite asta. 

Makin a tușit de parcă ceva din mlaștina aceea i-a ajuns în piept. 

— Şi tu, pe cine iei cu tine, drept consilieri? 

Nu era o alegere grea. Ultima călătorie a lui Coddin fusese atunci când l- 
au coborât de pe munte după bătălia pentru Bântuitul. De atunci, n-a mai 
călătorit niciodată. Aveam destule capete cărunte la Curte, însă niciunul cu 
o minte pe care s-o preţuiesc. 

— Te uiţi la doi dintre ei, am spus înclinând capul spre Sir Kent și Sir 
Riccard. Rike și Grumlow așteaptă afară, Keppen și Gorgoth sunt cu ei. 

— Doamne, Jorg! Nu-l poți aduce pe Rike! E vorba despre Curtea 
împăratului! Și Gorgoth? Nici măcar nu te simpatizează. 

Mi-am scos sabia, cu o mișcare lină Și scânteietoare, Și sute de coifuri 
aurii s-au întors să-i urmărească arcul de lumină. Am ţinut lama sus, 
întorcând-o într-o parte Și-n alta ca să prindă razele soarelui. 

— Am mai fost Și înainte la Adunare, Makin. Știu ce jocuri se fac acolo. 


Anul ăsta vom juca un joc nou. Al meu. Și am să aduc piesele potrivite. 

Câteva sute de călăreți ridică mult praf. Am lăsat în urmă munţii 
Matterack, învăluiţi în praful ridicat de noi. Garda Gilden se întindea pe o 
jumătate de milă de cărare montană Șerpuitoare. Strălucirea n-a ţinut prea 
mult Și, până am ajuns la câmpie, eram deja un escadron cenușiu. 

Makin Și cu mine călăream împreună, urmând sinuozitățile drumului pe 
care, odată, îl întâlnisem pe prinţul Arrow, îndreptându-se spre porțile 
castelului meu. Makin arăta mai bătrân acum, cu argint în părul negru Și 
cute de îngrijorare între sprâncene. Makin părea întotdeauna fericit pe drum. 
De când dăduserăm de bogăţie, averi Și castele, îl cuprinsese îngrijorarea. 

— O să-ţi fie dor de ea? M-a întrebat. 

De o oră nu auzisem decât tropotul copitelor pe terenul stâncos Și apoi, 
din senin: O să-ți fie dor de ea? 

— Nu știu. Am ajuns s-o îndrăgesc pe micuța mea regină. 

Când voia, era în stare să mă stârnească la fel ca oricare altă femeie: 
ochiul meu nu e greu de încântat. Dar nu mă topeam după ea, nu simţeam 
nevoia s-o posed, să n-o pierd din ochi. Dincolo de afecţiune, îmi plăcea de 
ea, îi respectam mintea ascuţită și înclinația ascunsă spre cruzime. Însă n-o 
iubeam, nu cu iubirea nesăbuită Și iraţională care poate copleși un bărbat 
luat de val și aruncat pe cine știe ce țărm. 

— Nu știi? A întrebat Makin. 

— O să aflăm, nu crezi? Am răspuns. 

Makin a scuturat din cap. 

— Nu se poate spune că ești campionul iubirii adevărate, lord Makin, 1- 
am ZIS apol. 

În cei Șase ani de când am venit la Bântuitul, nu ţinuse nicio femeie cu 
el, iar dacă avea câte o metresă sau vreo târfă favorită, atunci le ţinea bine 
ascunse. 

— M-am pierdut pe drum, Jorg, a ridicat el din umeri. Au fost ani negri 
pentru mine. Nu sunt compania potrivită pentru nicio femeie pe care aș 
putea să o doresc. 

— Şi ce? Eu sunt? Am întrebat, întorcându-mă în Şa ca să-l privesc. 

— Frai tânăr. Un băiat. Păcatul nu se lipește de pielea unui copil așa 
cum se agaţă de cea a unui bărbat. 


Era rândul meu să ridic din umeri. Păruse mai fericit pe vremea când 
omoram ȘI jefuiam, decât atunci când stătea Și se gândea la toate astea, în 
sălile lui boltite. Poate că avea doar nevoie de încă un motiv de îngrijorare, 
ca să poată să nu se mai îngrijoreze. 

— E o femeie de treabă, Jorg. Și în curând te va face tată. Te-ai gândit la 
asta? 

— Nu, am răspuns. Mi-a scăpat din vedere. 

De fapt, îmi stătea în gând în fiecare oră de veghe Și în destule de somn. 
Nu reușeam să mă obișnuiesc cu ideea, așa că îmi scăpase de-a binelea din 
vedere. Ştiam că un copil urlător va apărea în curând, dar ce va însemna 
asta pentru mine — cum era să fiu tată — habar n-aveam. 

Coddin mi-a spus că voi Şti cum trebuie să mă simt. Îmi va spune 
instinctul — ceva care e în sânge. Și poate că îmi va veni, așa cum vine 
strănutul când se ridică piperul în aer, dar până atunci n-aveam cum să îmi 
imaginez ceva. 

— Poate că vei fi un tată bun, a zis Makin. 

— Nu. Indiferent dacă o să reușesc sau nu să înţeleg despre ce e vorba, 
eu o să fiu un tată jalnic. Mi-am dezamăgit fratele și nu încape îndoială că o 
să-mi dezamăgesc fiul. Cumva, blestemul lui Olidan din Ancrath atârnă 
deasupra mea Și, venind cel mai probabil de la înaintașul lui, îi va 
contamina pe toţi copiii mei. 

Makin Și-a strâns buzele, dar a avut amabilitatea sau înţelepciunea să nu 
mă contrazică. 


Pe înălțimile Renar nu există suficient loc întins ca să cultivi grâne, însă 
aproape de granița cu Ancrath, pământul încetează pentru o vreme să mai 
suie Și să coboare, așa încât acolo s-au putut face ferme și un fel de oraș. 
Hodd, capitala mea. Îi vedeam conturul la orizont. 

— Facem tabăra aici, am spus. 

Makin s-a aplecat în șa ca să-l anunţe pe Sir Riccard Și a ridicat steagul 
din vârful lăncu. 

— Putem ajunge la Hodd, a spus Makin. Am fi acolo într-o oră Și ceva 
după apusul soarelui. 

— Paturi proaste, funcționari rânjiți și purici, am zis sărind din Șaua lui 
Brath. Prefer să dorm într-un cort. 

Gorgoth s-a așezat pe pământ. I-a lăsat pe cei din gardă să-și vadă de 


treabă în jurul lui, priponindu-și caii, împărțindu-și mâncarea, ridicând 
pavilioanele — fiecare, mare cât pentru Șase oameni, cu două panglici 
desfășurându-se din vârf, negru cu auriu, culorile împăratului. Keppen Și 
Grumlow Și-au aruncat desagii lângă leucrota și s-au așezat pe ei ca să 
Joace zaruri. 

— Dar măcar să trecem prin oraș mâine, Jorg. 

Makin a legat traista de ovăz sub botul calului și s-a întors spre mine. 

— Oamenilor le place să vadă Garda trecând. Le poţi oferi măcar atât? 

Am ridicat din umeri. 

— Ar trebui să fie de ajuns că-mi păstrez Curtea în Ținuturile înalte. 
Crezi c-au uitat că am un palat mai mare decât tot orașul Hodd, mai Jos, în 
ținutul Arrow? 

Makin se uita ţintă la mine. 

— Câteodată pare că tu ai uitat, Jorg. 

M-am întors cu spatele și m-am așezat pe vine ca să mă uit la jocul cu 
zaruri. Durerea de coapse îmi spunea că am stat prea mult pe tron, în pat Și 
în sala de banchet. Makin a nimerit-o bine, ar trebui să călătoresc prin cele 
Șapte regate ale mele chiar Și numai ca să-mi petrec vremea pe drum ȘI să-i 
păstrez învăţăturile vu în minte. 

— Nemernicule! Scuipă Keppen. 

Toate cele cinci zaruri ale lui Grumlow arătau cifra șase. Keppen începu 
să-Ș1 golească punga de monede, scuipă încă o dată și le aruncă pe toate la 
picioarele lui Grumlow. Am clătinat din cap. Părea o risipă de șanse să 
forţeze norocul pentru o pungă de bani. 

— Nu-ţi folosi tot norocul, frate Grumlow. S-ar putea să ai nevoie de el 
mai târziu. 

M-am ridicat, blestemându-mi picioarele. 

Nu voisem să locuiesc în palatul pe care Prinţul Orrin îl construise 
pentru Katherine. Am petrecut acolo câteva săptămâni după ce ne-am 
asigurat supunerea lorzilor supraviețuitori din ţinutul Arrow. Clădirea îmi 
amintea de Orrin, austeră, dar splendidă, cu arcade înalte, coloane din piatră 
albă, posibil copiată după ruinele din Macedonia, unde Alexandru Și-a 
dobândit măreția. M-am învârtit prin multele sale încăperi, avându-i pe frați 
drept străji Și pe căpitanii care puneau la cale capturarea ultimelor cuceriri 
ale lui Arrow. Palatul părea părăsit, în ciuda personalului de sute de oameni, 
toţi străini. În cele din urmă, am fost încântat să plecăm ca să cucerim 


Normandia, a fost un soi de ușurare, deși s-a dovedit a fi cea mai 
sângeroasă dintre campaniile acelei primăveri. 

Dacă traiul în Bântuitul mă înmuiase prea mult pentru o zi în Șa, atunci 
era înțelept să evit luxul acelui palat. Mai bine munții, decât câmpiile, mai 
bine urletul vântului pe crestele înzăpezite, decât aerul stricat care suflă 
dinspre Marea Tăcută, încărcat de duhoarea Insulelor înecate. În afară de 
asta, în Ancrath Și în Renar, sângele meu curgea încă în venele multora. 
Poate că nu duc eu dorul căldurii unei familii, dar în vremuri tulburi e mai 
înţelept să fii înconjurat de supuși care vin din obișnuinţă, și nu dintr-o 
teamă nou descoperită. 

O ploaie ușoară a început să cadă odată ce lumina zilei pălea. Mi-am 
strâns pelerina mai bine și m-am dus spre un foc de tabără. 

— Un cort pentru rege! A strigat Sir Riccard, prinzând de braţ un 
gardian în trecere. 

— Puţină umezeală n-o să-mi facă rău, i-am spus. 

Era un bun spadasin, acest Riccard, Și curajos deopotrivă, dar prea 
preocupat de gradul lui Și de strigat. 

Timpul petrecut în jurul focului, în forfota războinicilor, era mult mai pe 
placul meu decât să privesc pereţii cortului cum zvâcnesc Și fâlfâie și să-mi 
imaginez ce s-ar putea afla în spatele lor. Am privit gărzile cum își 
organizează tabăra și am lăsat mirosul cazanelor cu tocană să-mi gâdile 
nările. 

Când ești cu o trupă de trei sute și ceva de oameni — o mică armată, de 
fapt —, toate lucrurile simple de pe drum au nevoie de disciplină. Trebuie 
săpate latrine, organizată paza pe un perimetru defensiv, duși caii la păscut 
Și adăpat. Dusă era ușurința cu care mergea ceata noastră de fraţi pe 
drumurile copilăriei mele. Proporția schimbă totul. 

Un căpitan de gardă mi-a adus un scaun, o piesă de mobilier de 
campanie care se plia într-un fel de pachet plat, cu legături la colţuri, ca să 
reziste loviturilor Și hurducăielilor călătoriei. Căpitanul Harran m-a găsit 
așezat în el, cu un castron cu cartofi Și carne de vânat în poală, fără îndoială 
mâncare din depozitele mele de la Bântuit. Garda se aștepta să se 
aprovizioneze oriunde poposea — un fel de jaf la drumul mare, legalizat de 
ultimele ecouri ale imperiului. 

— Un preot vrea să te vadă, a spus Harran. 

L-am lăsat să scape un rege Jorg în tăcerea mea expectativă. Căpitanii 


Gărzii Gilden disprețuiesc Suta și râd de titlurile noastre, de după oh-atât- 
de-strălucitoarele lor coifuri. 

— Un preot? Sau poate episcopul din Hodd? am întrebat. 

Garda Gilden nu avea respect nici pentru biserica Romei, o moștenire de 
secole, marcată de certuri urâte între împărați Și papi. Pentru loiali 
împăratului, Vyene este orașul sfânt, iar Roma, irelevantă. 

— Da, un episcop, a încuviinţat Harran. 

— Îi dau de gol pălăriile caraghioase, am zis. Sir Kent, însoţește-l pe 
părintele Gomst în micul nostru cerc pios. N-aș vrea să aibă de suferit 
printre gărzi. 

M-am așezat înapoi pe scaun și am luat o înghiţitură din halba de bere 
pe care mi-o aduseseră, o chestie amară de la berărule din Ost-Reich. Rike 
privea focul, rozând un os de la cină. Cei mai mulți oameni privesc flăcările 
de parc-ar căuta răspunsuri în misterul dansului lor luminos. Rike doar 
rodea. A venit Și Gorgoth, făcându-și loc cu coatele atât de aproape, încât s- 
a aprins de la flacără. Ca și mine, părea că înţelege ceva atunci când se 
holba la flăcări. Magia pe care o împrumutasem de la Gog a ars dispărând 
din mine în ziua în care i-am alungat pe oamenii lui Arrow de la Bântuit — 
nu fusese niciodată a mea cu adevărat. Cred totuși că Gorgoth Și-a udat 
mâinile în acel ceva în care înotase Gog. Nu era chiar focul lui Gog, dar un 
dram din el îi curgea prin vene. 

Grumlow ne-a avertizat că se apropia episcopul Gomst, arătându-ne 
mitra care se legăna deasupra capetelor soldaţilor aliniați pentru slujba din 
cort. L-am privit cum se apropia, venind cu toată pompa, sprijinindu-se în 
toiag Și târșâindu-și picioarele, deși n-avea mai mulţi ani în spinare decât 
Keppen, care era în stare să urce în fugă un munte înainte de prânz, dacă 
situația o cerea. 

— Părinte Gomst, l-am întâmpinat. 

Îi spuneam astfel încă de pe vremea când îi puteam spune oricum Și nu 
vedeam niciun motiv să schimb asta numai pentru că el își înlocuise pălăria. 

— Rege Jorg, a răspuns el înclinându-și capul sub ploaia care începuse 
să se îndesească. 

— Ce îl aduce pe episcopul din Todd pe-o noapte ploioasă ca asta, când 
ar putea să-și încălzească oasele la lumânările votive îngrămădite în 
catedrala lui? 

Asta era un punct sensibil, de vreme ce catedrala zăcea pe jumătate 


ridicată. Încă îl împungeam pe bătrânul Gomsty, de parcă s-ar afla și acum 
în cușca aceea în care l-am găsit cu mulţi ani în urmă, pe drum. Unchiul 
meu exagerase atunci când comandase catedrala, un plan prost gândit în 
anul în care maică-mea mă împingea pe lumea asta. Probabil, încă o decizie 
neinspirată. În orice caz, banii se terminaseră. Catedralele nu sunt ieftine, 
nici măcar în orașul Hodd. 

— Trebuie să vorbesc cu tine, regele meu. Mai bine aici decât în oraș. 

Gomst stătea nemișcat în timp ce stropii de ploaie se scurgeau din 
ornamentele toiagului, murdărindu-i gătelile. 

— Aduceți-i omului un scaun, am strigat. Nu-l puteţi lăsa pe omul lui 
Dumnezeu să stea în picioare în noroi. Vorbește, părinte Gomst, am spus 
apoi cu vocea coborâtă. 

Gomst s-a așezat fără grabă, aranjându-și odăjdiile și poalele pline de 
noroi. Mă așteptam să apară cu un preot sau doi, un băiat de biserică, cel 
puțin, care să-i ducă trena, însă episcopul meu ședea aici neînsoțit, plouat 
ciuciulete Și arătând mai bătrân decât era. 

— A fost o vreme când mările se ridicau, rege Jorg. 

A strâns toiagul în mână până 1 s-au albit încheieturile degetelor, în timp 
ce se uita la mâna cealaltă, pe care-o ținea în poală. Gomst nu spunea 
niciodată povești. Certa sau lăuda, în funcţie de felul în care era îmbrăcată 
asistenţa. 

— Mănile se ridică în fiecare zi, părinte Gomst, i-am răspuns. Luna trage 
după ea apele adânci, așa cum face cu sângele femeilor. 

Știam că vorbește despre Potop, dar era prea ușor să-l necăjesc. 

— Au fost nenumărați ani în care mările au fost mai scăzute, pe când 
Insulele înecate erau marele tărâm Brettan, iar Tărâmurile de Nicăieri 
hrăneau un imperiu, înainte ca Marea Liniștită să le răpească. Însă apele s- 
au ridicat Și o mie de orașe s-au înecat. 

— Şi crezi că oceanele se pregătesc să muște iar? Am zâmbit, întinzând 
mâna ca să primesc ploaia în palmă. Va turna vreme de patruzeci de zile și 
nopți? 

— Ai avut o viziune? 

Întrebarea ţâșnise hârâind din niște plămâni pârliți. Kent cel Roșu se 
ghemuise lângă scaunul lui Gomst. După ce supravieţuise infernului de la 
Bântuitul, Sir Kent dezvoltase o formă gravă de religiozitate. 

— Pare-se că am ales bine să îmi stabilesc Curtea în munţi, am spus. 


Poate că Ținuturile înalte vor deveni cel mai bogat regat insular din lumea 
nouă. 

Sir Riccard a izbucnit în râs, la spusele mele. Rareori se întâmplă să fac 
o glumă la care el să nu rezoneze. Makin Și-a strâmbat buzele într-un rânjet. 
În asta aveam mai mare încredere. 

— Vorbesc despre alt fel de ridicare, un val mult mai întunecat, a spus 
Gomst, care părea hotărât să facă pe profetul. Vin vești din toate 
mănăstirile, din Arrow, Belpan, Normandia, din nordul îngheţat și din 
regatele Port. Cele mai pioase călugăriţe ale credinţei visează asta. Pustnicii 
îȘi părăsesc peșterile ca să vorbească despre ce le aduce noaptea, icoanele 
sângerează ca mărturie a adevărului. Regele Mort se pregătește. Corăbu 
negre așteaptă ancorate. Mormintele se golesc. 

Ploaia era rece acum. 

— Am luptat cu morții Și înainte, am spus eu, Și am câștigat. 

— Regele Mort i-a biruit pe ultimii lorzi din Brettan, acum stăpânește 
Insulele. Are o flotă care așteaptă să pornească. Cei mai sfinţi văd că se 
apropie un val negru, a adăugat Gomst Și a ridicat privirea, întâlnindu-mi 
ochii. 

— Ai văzut tu asta, Gomst? L-am întrebat. 

— Eu nu sunt sfânt. 

Asta m-a convins, în cele din urmă, în privinţa credinţei și fricii lui. 
Ştiam că Gomst era un potlogar, un profitor cu barbă de tap, cu ochii doar 
după confortul propriu și un gust îndoielnic pentru oratoria pompoasă ȘI 
goală. Venind de la el, sinceritatea făcea mai multe parale decât de la 
oricare alt om. 

— Vei veni cu mine la Adunare. Vei înfățișa vestea asta în fața Sutei. 

La auzul vorbelor, ochii i s-au mărit, bâlbâindu-se prin stropu de ploaie 
ce-i curgeau pe buze. 

— Nu... nu am ce căuta acolo. 

— Vei veni ca unul dintre sfătuitorii mei, i-am răspuns. Sir Riccard îţi va 
ceda locul. 

M-am ridicat, scuturându-mi părul ud. 

— Blestemată ploaia asta. Harran! Arată-mi care e cortul meu. Sir Kent, 
Riccard, conduceţi-l pe episcop înapoi la biserica lui. Nu vreau să-l 
deranjeze vreun strigoi sau vreo fantomă pe drum. 

Căpitanul Harran așteptase lângă cel de-al doilea cerc de foc și mă 


conducea acum în cortul meu, mai mare decât cel al gărzilor, cu piei de 
animale pe Jos, presărate cu perne negre și aurii. 

Makin a intrat după mine, tușind Și scuturându-se de ploaie — paznicul 
meu, cu toate că se ridicase un cort Și pentru el, ca baron de Kennick. Mi- 
am aruncat pelerina, care a căzut cu o pleoscăitură, fiind plină de apă. 

— Gomst ne trimite la culcare cu vise plăcute, am spus, uitându-mă de 
Jur-împre jur. 

Un cufăr cu provizii se afla în stânga, iar în partea opusă fusese așezat 
un scrin. Lămpi de argint care ardeau uleiul fără să scoată fum erau aprinse 
până la patul din lemn sculptat, cu patru picioare, asamblat din bucăţi cărate 
de o duzină de gardieni. 

— Nu am încredere în vise, a zis Makin Și Și-a pus deoparte pelerina, 
scuturându-se ca un câine ud. Nici în episcop. 

O tablă de șah fusese așezată pe o măsuţă de lângă pat, cu pătrate din 
marmură albă și neagră, piese din argint cu rubine ori smaralde, ca să indice 
Jucătorii. 

— Gărzile Și-au făcut corturi mai mari decât odăile mele de la Bântuitul, 
am zis. 

Makin îȘi înclină capul. 

— N-am încredere în vise, a repetat el. 

— Femeile din orașul Hodd nu poartă albastru. 

Am început să-mi desfac platoșa. Puteam pune un băiat să facă asta în 
locul meu, dar servitorii sunt o boală care te lasă neputincios. 

— Acum ai devenit un observator al modei? întrebă Makin în timp ce se 
lupta cu armura lui, din care picura apă pe pieile de pe jos. 

— Preţul tablei a crescut de patru ori de când i-am luat locul unchiului 
meu pe tron. 

Makin rânji. 

— Mi-a scăpat mie un musafir? Vorbești cu cineva, dar nu cu mine? 

— Omul ăla al tău, Osser Gant? El m-ar înțelege. 

Am lăsat armura acolo unde a căzut. Ochii mi se tot întorceau către tabla 
de șah. Îmi aranjaseră una și la ultima Adunare. În fiecare noapte. Ca și 
când nimeni n-ar fi putut pretinde tronul dacă n-ar fi fost un bun jucător de 
Șah. 

— M-ai adus până la apă, dar nu pot să beau. Spune-mi pe șleau, Jorg. 
Sunt un bărbat simplu. 


— Comert, lord Makin, i-am spus mutând, de probă, un pion cu ochi de 
rubin, slujitorul reginei negre. Nu facem comerț cu Insulele, nici cu tablă, 
nici cu drobușor, nici cu plase din Brettan, nici cu topoarele lor iscusite ori 
cu oile alea mici Și rezistente. Nu facem niciun fel de comerț, iar corăbiile 
negre pot fi văzute în larg la Conaught, navigând pe Marea Liniștită, dar 
niciodată apropiindu-se de port. 

— Au fost războaie. Lorzii din Brettan se iau mereu la harță, a răspuns 
Makin ridicând din umeri. 

— Chella vorbește despre Regele Mort. N-am încredere în vise, dar am 
încredere în cuvântul dușmanului care crede că mă are în puterea lui. Morții 
din mlaștini le-au dat de furcă armatelor tatălui meu la graniţe. Ne-am fi 
răfuit Și acum, eu ȘI taică-miu, dacă n-ar fi fost atât de prins să păstreze 
ceea ce avea. 

Makin încuviinţă. 

— Şi Kennick suferă. Toţi soldaţii care răspund în faţa mea sunt 
pregătiți să ţină morţii în mlaștini. Dar o armată a lor? Un rege? 

— Chella era regina armatei pe care a ridicat-o în Cantanlona. 

— Dar nave? Invazii? 

— Sunt mai multe lucruri în cer Și pe pământ decât îţi închipui în 
filozofia ta. 

M-am așezat pe pat învârtind tabla de șah în așa fel încât regina albă și 
armata ei să ajungă în faţa lui. 

— Fă o mutare. 


Makin avea deja Șase victorii când l-am pus să stingă luminile. Și le-a 
luat pe toate Șase Și s-a pus să doarmă pe podea, iar eu mi-am dus unica 
victorie în luxul unui pat insuficient de confortabil. Am adormit cu 
imaginea pieselor de șah perindându-se prin faţa ochilor mei, pătrate negre, 
albe, sclipiri de rubine și smaralde. 

Peste noapte, a venit furtuna, dezlănțuindu-se împotriva pânzelor. 
Corturile sunt niște fanfaroane care spun povești mincinoase despre vremea 
de care te pot apăra. Zgomotul era cel al unui potop hotărât să înece regatul 
sub ape Și al vântului capabil să măture pietrele de pe versanții munţilor. 
Poate că sub o pătură care să mă apere de ploaie, ghemuit într-un tufiș, nu 
m-aș fi trezit, însă sub bubuitul ca de tobă care se auzea în acoperișul 
pavilionului ședeam întins cu ochii larg deschiși în întuneric. 


Câteodată e plăcut să asculți ploaia, dar să nu fii ud, să știi că vântul 
urlă, dar să nu-i simţi răsuflarea. Am așteptat în întunericul nemărginit Și 
tihnit Și, în cele din urmă, mirosul de mosc alb s-a ivit, braţele ei s-au 
înfășurat în jurul pieptului meu Și ea m-a târât în Jos, în vise. Părea să aibă 
o urgenţă în seara asta. 

— Mătușă Katherine. 

Fără îndoială, cuvintele mi s-au răsucit pe buze în timp ce dormeam. 

La început, Katherine îmi trimitea numai coșmaruri, de parcă îmi 
cântărea conștiința Și simţea nevoia să mă tortureze cu nelegiuirile mele. 
De nenumărate ori, micul Degran a murit în mâinile mele și m-am trezit 
urlând, leoarcă de sudoare, un adevărat pericol pentru oricine împărțea patul 
cu mine. Mi-am petrecut nopțile perpelindu-mă încet la focul durerii lui 
Sareth, dezvăluit din toate unghiurile de meșteșugul pe care soră-sa îl 
învățase cât fusese măritată cu prinţul Arrow. Miana, care n-a mai putut 
rezista în odăile mele, își amenajase o cameră în turnul de est. 

Juraţii visului, mi-am spus. E o vrăjitoare a visului. De teapa lui 
Sageous. Însă asta nu m-a făcut să n-o mai doresc. Zugrăveam imaginea lui 
Katherine prin furtuna întunecată a imaginației. Nu se arăta niciodată, așa 
că mi-am adus aminte de ea când am cunoscut-o, amintirea suspendată în 
timp, când ne-am ciocnit pe coridoarele Castelului înalt. Katherine mi-i 
arăta pe cei dragi ei — cei pe care i-am ucis. Sir Galen, însoţind-o de-a 
lungul zilelor însorite ale tinereții ei în Scorron. Slujnica ei, Hanna, pe 
vremea când nu era atât de acră Și îi oferea alinare unei copile-prinţese, la o 
Curte lipsită de iubire. În vis, Katherine mă făcea să țin la cei dragi ei, la 
oamenii ei, răsucindu-mă prin logica ciudată a minţii adormite în așa fel 
încât păreau importanți, reali, la fel de reali ca și amintirile de dinaintea 
spinilor. Și toate acestea, în lumina mult prea puternică a soarelui din 
Gelleth, strălucirea arzătoare a Soarelui Constructorilor, care smulge carnea 
de pe oase, mereu în spatele meu, aruncându-mi umbra ca pe un deget 
întunecat în mijlocul vieților lor. 

Am lăsat-o să mă tragă cu braţele ei în jos, în puterea nopții. Nu m-am 
împotrivit niciodată, deși simţeam că aș putea, și cred că Și-ar fi dorit să o 
fac. Chiar mai mult decât își dorea să îmi arate nelegiuirile pe care le 
făcusem, chiar mai mult decât voia să mă facă să simt ceea ce simţea ea, 
cred că avea nevoie să mă lupt cu ea, să mă împotrivesc vrăjii ei, să-mi 
închid ochii din vis și să încerc să scap. Dar n-am făcut-o. Mi-am spus că 


eu am ales să înfrunt ceea ce mă înspăimânta. Că suplicuile ei mă vor curăța 
de sentimente. Adevărul era că îmi plăceau braţele ei în jurul meu, senzația 
apropierii ei, atingându-mă Și totuși de neatins. 

Șoaptele luminii au ajuns la mine prin noaptea lipsită de stele. În ultima 
vreme, visele în care mă trăgea erau mult mai confuze, fără nicio ţintă, de 
parcă ea însăși visa. O vedeam sau o atingeam, dar niciodată nu puteam să 
le fac pe amândouă. Ne plimbam prin Castelul înalt sau prin palatul Arrow, 
cu rochiile ei revărsându-se vaporoase, tăcerea unindu-ne, pereții 
îmbătrânind și prăbușindu-se în urma noastră. Sau se făcea că îi simţeam 
mirosul, o tineam în brațe, însă eram orb sau vedeam numai mormintele din 
Perechaise. 

În noaptea aceasta însă visul a venit rece Și limpede. Piatra spartă 
scârțâia sub încălțările mele, ploaia mă biciuia. Am urcat o pantă, 
încovoindu-mă în faţa furtunii. Degetele mi se mișcau orbește pe stâncă, un 
perete ridicat în faţa mea. Cunoșteam fiecare senzaţie, dar n-aveam niciun 
control, de parcă eram o marionetă Și altcineva ţinea sforile. 

— Ce lecţie e asta, Katherine? 

Nu-mi vorbea niciodată. După cum eu nu mă împotriveam niciodată, nici 
ea nu-mi vorbea. La început, visele pe care le zămislea erau toate numai 
furie și răzbunare. Și acum aveau de multe ori acea intensitate, însă cred că 
se antrenase, își exersase talentul — la fel cum un spadasin își îmbunătățește 
tehnica Și adaugă noi lovituri în repertoriu. Acestea fuseseră abilităţile lui 
Sageous Și, de vreme ce mătușă-mea a rămas sub acoperișul lui tata, mă 
gândesc că poate a preluat rolul păgânului. Însă nu aveam habar dacă 
întindea abil plasa influenţei, asemenea lui, și întorcea Suta pe calea lui 
Olidan Ancrath sau pe calea ei. 

Furtuna a dispărut fără urmă, iar vântul a încetat, deși încă îl auzeam 
gemând undeva în spatele meu. Era un fel de peșteră. Trecusem de gura 
strâmtă a unei peșteri. M-am chircit Și am smucit legătura de pe umăr. Cu 
degete sigure, am găsit cremenea ȘI iasca. Am aprins felinarul pescuit dintr- 
un buzunar al sacului. Altă dată aș fi fost mândru de isprava mea, dar 
mâinile care făcuseră treaba, mâinile cu care tineam amnarul Și cu care am 
aprins flacăra, nu erau ale mele. Felinarul mi le dezvăluia palide, precum 
carnea care stătuse prea mult în apă, Și cu degete lungi. Am Și eu degete 
lungi, dar astea erau niște păianjeni albi, târându-se în umbra felinarului. 
Am înaintat sau, mai bine zis, bărbatul a cărui piele o împărțeam a înaintat 


Și m-a luat cu el. Felinarul a luminat în față, fără să arate prea multe. 
Privirea mea era îndreptată într-acolo unde se uita bărbatul prin ai cărui ochi 
vedeam — din ce în ce mai Jos, la piatra naturală, netezită de trecerea atâtor 
pași. Câte o privire când Și când, la stânga sau la dreapta, dezvăluia cascade 
de piatră îngheţată ori galerii nepământești, unde stalagmitele ajungeau 
până la sus la stalactite. Știam unde mă aflu. Era tunelul estic spre port al 
Bântuitului. Bărbatul cel spălăcit urcase spre Runyard în întunericul furtunii 
Și intrase în tunelul portului prin deschizătura ascunsă din partea de sus a 
coastei Runyardului. 

Bărbatul se mișca sigur pe el. Deși multe suișuri Și coborâșuri te 
duceau spre întunecimi necunoscute, nu era nevoie de prea mare pricepere 
ca să găsești drumul, netezit cum era de nenumărați străbuni. Visul părea 
precis, hrănindu-se din amintirile mele ca să capete substanţă. M-a trecut un 
fior, nu însă și pe bărbatul spălăcit. În cazul în care Katherine punea preţ pe 
acuratețe, în cel mai scurt timp o mână neagră, ieșită din umbră, ar urma să- 
l înhaţe pe intrus, trăgându-l cu o forță inexorabilă și o viteză îngăduitoare 
între fălcile căscate ale unui trol. 

Nădăjduiam să nu simt colții aceia negri înfipţi în carnea mea, dar nu 
părea să am scăpare. Putoarea lor îmi gâdila deja nările, iar grumăzarul i se 
freca de gâtul meu. 

Și-a continuat drumul fără ca vreo mână să-l apuce. Dacă mi-aș fi putut 
ţine respirația, aș fi lăsat suspinul să-mi scape printre dinţi. Preţ de o clipă, 
visul mă făcuse să cred că eram acolo, dar nu; trolii lui Gorgoth păzeau 
cărarea subterană către Bântuit și multe alte poteci secrete pe lângă ea. 

Acum intram prin tunele săpate de om, scobite cu dalta în piatră ca să 
unească Bântuitul cu peșterile naturale. Bărbatul s-a oprit, nu departe de cel 
mai jos beci al Bântuitului. Deasupra capului, un ghem de întuneric a 
înghițit lumina felinarului și n-am mai zărit nimic. Vreme îndelungată a 
rămas pe loc, nemișcat, aproape inuman, lipsit de orice tremur ori tresărire. 
Când se mișca, înainta cu pași repezi, ţinând în palmă plăselele reci ale 
unui cuțit căruia nu-i vedeam lama. Un singur trol ședea pe o piatră 
colțuroasă, tolănit cu picioarele lungi rășchirate. Bestia avea faţa cuibărită 
în ciotul negru al umărului. Putea să fi fost mort, dar, observându-l atent, 
bărbatul cel spălăcit Și cu mine am zărit cum spatele i se ridică Și se 
coboară ușor, în ritmul respirației. 

Bărbatul a pășit fără grabă în jurul trolului adormit, ferindu-se atunci 


când tavanul tunelului cobora, căutându-și drum către picioarele lui negre. 

— Slab visul, Katherine, am spus fără să am nevoie de buzele lui. Trolii 
sunt făcuți pentru război. E scris în fiinţa lor. Mirosul acestui bărbat ar fi 
trezit deja o duzină de troli și le-ar fi pus gurile flămânde la treabă. 

Însoţitorul meu a găsit ușa de lemn care dădea în beciul cu vinuri al 
Bântuitului. A desfăcut lacătul cu unelte potrivite pentru un mecanism atât 
de vechi Și de solid. O picătură de ulei, ca să înlăture orice scârţâit de 
balamale, Și a deschis-o, intrând fără ezitare. Atunci i-am văzut cuțitul, o 
armă de asasin, lungă și subţire, cu mânerul răsucit din os alb. 

A apărut de după fațada falsă a unui butoi uriaș care ascundea ieșirea. 
Proptut de un butoi adevărat, așezat în partea opusă față de cel fals și având 
aproape aceeași mărime, un paznic îmbrăcat în culorile mele ședea cu 
cascheta într-o parte, picioarele întinse în faţă și bărbia căzută în piept de 
somn. M-am ghemuit în faţa lui. Am simţit cum Șoldurile mi se lipesc de 
călcâie, am simţit tensiunea din mușchii coapselor, asprimea părului lui 
blond Și jegos atunci când i-am tras capul pe spate. Îl cunoșteam. Numele 
lui mi-a pâlpâit undeva în minte. Rodrick, un individ mai mic, mai tânăr 
decât mine, pe care l-am găsit odată ascunzându-se în turnul meu, pe când 
Arrow asedia castelul. Lama rece a cuțitului meu se odihnea pe grumazul 
lui acum, iar el nici n-a tresărit. Mi-a trecut prin cap să-i crestez gâtul numai 
pentru că era un paznic atât de nefolositor. Însă a fost un adevărat șoc când 
mâna mi-a alunecat în jos ȘI a înfipt lama drept în inima lui. Asta l-a trezit! 
Rodrick m-a privit cu ochi îndureraţi Și cu gura răsucindu-se fără să spună 
o vorbă Și a murit. Am așteptat. Orice urmă de mișcare părăsise corpul 
băiatului, însă am așteptat în continuare. După aceea am tras cuțitul în 
afară. A curs puțin sânge. Am șters lama de tunica lui. 

Bărbatul spălăcit avea mâneci negre. Atât am reușit să observ înainte ca 
privirea lui să găsească treptele și să se îndrepte spre ele. Și-a lăsat felinarul 
lângă Rodrick, iar umbra lui ne-a arătat drumul. 

Bărbatul s-a plimbat pe coridoarele și prin sălile Bântuitului de parcă era 
de-al casei. Castelul era cufundat în întuneric, doar câte o lampă ici Și colo, 
care lumina câte un colț ori câte o ușă. Obloanele se zguduiau scuturate de 
vânt, ploaia năvălea, scurgându-se de pe buiandrugi Și prelingându-se pe 
podeaua de piatră. Părea că oamenii mei se îngrămădiseră toți în paturile lor 
cât urla furtuna, de vreme ce nu era nici ţipenie, niciun servitor care să 
supravegheze lămpile, nicio slugă care s-adune rahatul, nicio doică sau vreo 


târfă a vreunui paznic strecurându-se din cazărmi... niciun paznic, de fapt. 

În cele din urmă, când asasinul a ajuns la ușa interioară spre turnul de 
est, am găsit un paznic care nu-și abandonase postul. Sir Graeham, cavaler 
al mesei mele, adormit în picioare, ţinut la verticală de o alianţă între 
platoșă, halebardă și perete. Mâinile palide au așezat cuțitul cel lung în 
spațiul dintre grumăjer și apărătoarea pentru umăr. Asasinul a luat în palmă 
mânerul din os al cuțitului Și l-a așezat în așa fel încât o lovitură ascuțită 
putea perfora Și pielea, Și reţeaua de zale, găsind jugulara de sub ele. S-a 
oprit, gândindu-se, probabil, la fel ca mine, că paznicul ar putea scoate un 
zăngănit destul de puternic în cădere. Am rămas pe loc, atât de aproape 
încât puteam să trag pe nări, cu fiecare respiraţie, putoarea stătută a lui Sir 
Graeham. Vântul urla Și am readus cuțitul la locul lui. Mânerul împungea 
mâna care nu era a mea, iar vârful lui l-a împuns și mai rău pe Sir Graeham, 
care s-a prăbușit, răsucindu-se. Greutatea lui a fost cea care l-a smuls din 
cutit. 

Asasinul Și-a curăţat din nou cuțitul. De data aceasta, l-a Șters de 
pelerina roșie a cavalerului, lăsând în urmă o dâră mai deschisă. Cam 
exigent, individul ăsta. 

A găsit cheia la centura lui Graeham Și a descuiat ușa de stejar, cu 
balamale din fier Și lustruită de atingerea atâtor mâini. Pe cât de veche era 
ușa, arcada rezista de Și mai mult timp. Pergamentele unchiului meu 
vorbeau despre o vreme când Bântuitul nu era mai mult decât turnul de est, 
un singur turn de veghe ridicat pe coasta muntelui, cu o tabără militară la 
bază. Nici măcar acei oameni care s-au luptat cu triburile lui Or Și au ridicat 
o fortăreață în Ținuturile înalte nu au fost cei care au construit turnul. Există 
scrieri despre acea arcadă, însă cu timpul a fost uitat până și numele 
manuscrisului. Sensul lui a trecut dincolo de cunoaștere. 

Asasinul a pășit pe sub arcadă și pe sub runele adâncite deasupra boitei. 
Durerea m-a străfulgerat, spinii mi-au găsit carnea, scormonind prin piele și 
sânge într-un fel care nu promitea o cale ușoară de scăpare, asemenea 
sârmei ghimpate care trebuie scoasă cu totul afară, ori a fălcilor încleștate 
ale unei potăi care trebuie ucisă înainte ca mușchii Și tendoanele fălcilor să 
poată fi spintecate, iar colții, smulși din os. Durea, însă mi-am găsit 
eliberarea, smuls din trupul care mă ținea. El a continuat să meargă fără 
oprire, iar eu m-am trezit urmându-l în timp ce urca scara. Pe spatele 
pelerinei lui negre era cusută, cu mătase albă, o cruce. O cruce sfântă. 


M-am repezit, însă am trecut prin el de parcă aș fi fost o fantomă, cu 
toate că m-am cutremurat când l-am atins. Lumina lămpilor mi-a arătat 
chipul lui cu doar o clipă înainte să treacă prin mine Și să mă lase pe trepte. 
Bărbatul nu avea nicio culoare, faţa și mâinile lui aveau paloarea înecaţilor, 
părul îi stătea lipit de ţeastă Și irisul îi era la fel de ivoriu ca albul ochilor. 
Avea o cruce brodată cu mătase albă pe partea din faţă a tunici, la fel ca cea 
de pe spate. Un asasin papal, așadar. Numai Vaticanul trimite asasini în 
lume purtând la vedere adresa expeditorului. Noi, ceilalți, am prefera să nu 
fim prinși folosindu-ne de astfel de agenţi. În orice caz, asasinii papali sunt 
pur Și simplu o prelungire a infailibilității Papei — cum ar putea fi un păcat 
execuţia în numele lui Dumnezeu? Ce rost ar avea ca acești oameni să se 
ascundă în anonimat? 

Întins într-o nișă din casa scării, fratele Emmer zăcea mort. Asasinul a 
îngenuncheat Și a aplicat o lovitură de cuțit, ca să se asigure că situația 
rămâne permanentă. Pe drum, Emmer dovedise prea puţin interes față de 
femei Și păruse o alegere bună pentru paza reginei mele. L-am urmărit pe 
omul Papei cum urcă scările până când cotitura turnului l-a ascuns vederii. 
Sângele lui Emmer se scurgea, treaptă cu treaptă, într-o cascadă purpurie. 

Niciodată nu m-am împotrivit lui Katherine, n-am încercat să fug de 
nălucirile ei, dar asta nu însemna că trebuia să cooperez. Reușisem să mă 
eliberez de asasin Și nu mai aveam niciun motiv să mă uit la ce avea de 
gând să mai facă. Să o ucidă pe regina mea, fără doar și poate. Trebuie că 
Miana dormea în camera din capul scărilor, în cazul în care Katherine 
urmărea planul castelului pe care îl luase din amintirile mele. Trebuia să mă 
ţin după el ca un nebun și să mă uit cum îi taie gâtul Mianei? Să-i văd 
rămășițele în propriul ei sânge, în timp ce copilul meu moare înăuntrul e1? 

M-am oprit în întuneric, înconjurat doar de urma luminii lămpilor de 
dincolo de scara ce Șerpuia în sus Și-n Jos. 

— Serios? Crezi că-mi poți arăta ceva care să-mi facă rău? Am vorbit în 
aer. Ai umblat prin amintirile mele. 

Am lăsat-o să cutreiere pe unde voia atunci când a venit în coșmarurile 
mele. Am crezut că va fi dureros pentru ea să se avânte pe lungile coridoare 
ale memoriei mele, un chin mult mai mare pentru ea decât erau pedepsele ei 
pentru mine. Cu toate că avea în palmă cheia spre oricare dintre ușile mele, 
ştiam că erau anumite locuri în care nu s-ar fi dus. Ce om în toate minţile ar 
fi făcut-o? 


— Hai să jucăm Jocul ăsta, prinţesă, până la capăt. Hai să vedem dacă ţi 
se pare sfârșitul destul de amar. 

Am fugit în sus pe scări, contactul dintre picior Și piatră fiind ușor Și 
lipsit de efort, de parcă numai în carnea Și oasele asasinului puteam atinge 
cum trebuie visul acesta. L-am ajuns în câteva clipe, am trecut de el și am 
ajuns primul în capul scărilor. 

Marten aștepta acolo, ghemuit în faţa ușii reginei, cu sabia Și scutul pe 
podea, ochii injectați Și sălbatici. Sudoarea îi lipea părul întunecat de 
sprâncene Și se scurgea pe mușchii încordaţi ai gâtului. Într-o mână ţinea 
un pumnal, pe care Și-l înfigea constant în palma deschisă. Răsuflarea îi era 
întretăiată, iar sângele 1 se scurgea purpuriu din mâna făcută căuș. 

— Împotrivește-te, i-am spus. 

În ciuda hotărârii mele, m-am pomenit absorbit de lupta lui de a rămâne 
treaz Și a o păzi pe Miana. Asasinul a apărut de nicăieri în faţa ochilor mei, 
nu ai lui Marten. S-a oprit, a adulmecat aerul fără niciun sunet Și a înălțat 
capul ca să prindă suspinul surd al suferinţei lui Marten. Cât s-a oprit, am 
plonjat în el, hotărât să mă înfășor pe oasele lui, agăţându-mă de ceva 
tangibil. O clipă de agonie oarbă, după care am privit din nou prin ochii lui. 
Am simţit gust de sânge. ÎI duruse și pe el reunirea cu mine Și, cu toate că 
nu a strigat, un suspin ascuțit i-a ieșit dintre buze. Poate că era suficient ca 
să-l avertizeze pe Marten. 

Omul Papei Și-a băgat mâna pe sub mantie, renunțând la cuțitul cel lung 
cu mâner de os, Și a scos două pumnale scurte și grele, în formă de cruce, 
îngreunate ca să poată fi aruncate. S-a mișcat foarte repede, năpustindu-se 
în raza vizuală a lui Marten Și, în același timp, aruncând primul dintre 
pumnale, cu o mișcare scurtă din încheietură, dar cu o forță letală. Marten 
s-a năpustit aproape în clipa în care i-am apărut în faţa ochilor, încetinit o 
clipă poate de greutatea somnului pe care Și-l refuza. Pumnalul asasinului a 
lovit undeva între gât și burtă — am auzit reţeaua de zale plesnind. A trecut 
de noi urlând, iar piciorul asasinului s-a smucit, lovind bărbia lui Marten Și 
aruncându-l în peretele curbat. Impulsul l-a făcut să se rostogolească 
zăngănind în Jos, pe scări. Am ezitat amândoi, ca Și cum nu eram siguri 
dacă să-l urmăm ca să vedem dacă a rămas vreun os întreg. Umezeala 
fierbinte de sub genunchi l-a făcut pe asasin să se răzgândească. Marten 
reușise cumva să îl înjunghie pe asasin când trecuse pe lângă noi. Omul 
Papei a Șchiopătat înspre ușă, Șuierând, în timp ce durerea tăieturii lăsate 


de Marten se împrăștia. S-a oprit ca să lege un bandaj, o bucată de mătase 
scoasă dintr-un buzunar interior, a strâns nodul tare Și s-a îndreptat spre 
scări. 

Dacă fusese vreo cheie, aceasta se rostogolise pe scări împreună cu 
Marten, așa că omul Papei și-a scos din nou uneltele, ca să deschidă 
încuietoarea. I-a luat ceva mai mult decât înainte, ușa reginei dispunea de 
un mecanism poate la fel de vechi ca turnul însuși. Înainte să cedeze în faţa 
muncii noastre minuțioase, lespezile se umpluseră de sângele asasinului, 
roşu ca al oricărui om, în ciuda pielii sale spălăcite. 

Ne-am ridicat în picioare Și i-am simţit slăbiciunea — pierderea de sânge 
Și încă ceva. Și-a încordat mușchii pe care nu îi împărtășeam cu el, dar am 
Știut că efortul îl ostenea. Poate că somnul atotcuprinzător îl costase scump. 

Ușa s-a deschis fără niciun sunet. Bărbatul a luat lampa din cui, din locul 
unde se ghemuise Marten, Și a intrat. Forţa închipuirilor lui a început să mă 
atingă Și pe mine, iar entuziasmul lui, să crească. Am văzut imaginile care 1 
se perindau prin minte. 

Dintr-odată, vis sau nu, voiam să eșueze. Nu voiam să o înjunghie pe 
Miana. Nu voiam să văd leșul roșu al copilului meu nenăscut smuls din ea. 
Frica m-a luat prin surprindere, brută și elementară, Și știam că era a mea, 
nicidecum ceva ce împărtășeam cu Katherine. Mă întrebam dacă putea fi un 
ecou a ceea ce Coddin mă avertizase că voi simţi pentru fiul meu ori fiica 
mea atunci când îmi voi vedea copilul pentru prima dată, când îl voi ţine în 
brațe pentru prima dată. Dacă era adevărat, atunci înseamnă că am avut 
prima bănuială despre cât de periculoasă avea să fie legătura aceasta. 

Pe masa de toaletă de lângă pat, o licărire dinspre colerul de argint pe 
care 1-l dădusem Mianei de ziua numelui ei. Pe sub cuverturi, o movilă 
prindea contur în umbre, soție și copil, în somn liniștit. 

— Trezește-te. 

De parcă spunând-o avea să se și întâmple. 

— Trezește-te. 

Toată puterea voinţei mele și buzele lui nici n-au tremurat. 

O certitudine îngheţată m-a prins de gâtlej. Asta era real. Asta se 
întâmpla acum. Dormeam în patul meu dintr-un cort, Miana dormea în patul 
ei la mile depărtare de mine, iar moartea palidă se apropia de ea. 

— Katherine! I-am strigat numele în capul bărbatului. Nu face asta! 

Bărbatul s-a apropiat de pat, cu cel de-al doilea pumnal ridicat Și pregătit 


într-o clipă. Poate că numai dimensiunea formei de sub cuverturi l-a 
împiedicat să azvârle imediat cuțitul. Nu se poate spune că Miana era o 
femeie corpolentă, chiar Și cu un copil care se lupta să iasă din ea. Arăta de 
parcă era împreună cu cineva acolo. Chiar mi-ar fi trecut prin cap așa ceva, 
dacă n-ar fi fost Marten la ușă. 

Încă un pas, piciorul lui rănit, amortit și rece acum, buzele mormăind 
ceva vrajă pe muţește, ca și cum vrăjile lui reflectau mersul nesigur Și 
sprijinul de care avea nevoie. Fără niciun avertisment, braţul meu — brațul 
lui — s-a smucit îndărăt, ca să azvârle. În clipa aceea, cuverturile au fâlfâit, 
am auzit un buf surd Și un pumn m-a lovit în coastă, îndeajuns de tare ca 
să mă arunce înapoi, învârtindu-mă de două ori înainte să mă izbesc de 
perete. M-am prelins pe podea cu picioarele întinse Și m-am uitat în jos. 
Amândouă mâinile palide acopereau coastele, sângele ţâșnea printre degete, 
bucăţi de carne atârnau. 

Cuverturile s-au ridicat, iar Miana a dat ochii cu mine, chircită în jurul 
arbaletei Nubanezului, privind cu ochii larg deschiși Și fioroși deasupra ei. 

Mâna mea dreaptă a găsit mânerul de os al cuţitului cel lung. Scuipând 
sânge, m-am ridicat înapoi în picioare, cu lumea învârtindu-se în jurul meu. 
Am văzut că nu rămăsese nicio săgeată în arbaletă. Înlăuntrul asasinului, 
mi-am încordat fiecare bucăţică a ființei mele ca să-i opresc picioarele, ca 
să lase arma jos. Cred că simţea de data asta. S-a mișcat încet, rămânând 
totuși între Miana Și ușa ei. Ochii i-au căzut pe burta ei, ridicată pe sub 
cămașa de noapte. 

— Oprește-te! 

I-am ţinut mâna cu toată voinţa mea, dar se târa mai departe. 

Miana era mai degrabă furioasă decât speriată. Gata de crima sângeroasă. 

Mâna mi-a luat-o înainte, ţintind să izbească jos cu cuțitul, sub funda 
cămășii Mianei. N-am putut face nimic. Lama sclipitoare urma să-i 
străpungă pântecul, să-l taie Și, tăvălindu-se în sânge, ea urma să moară. 
Copilul nostru, împreună cu ea. 

Asasinul s-a aruncat ȘI, la distanţă de-o mână de atingerea cărnii, braţul 
nostru a fost smuls din traiectoria lui, toată forţa lui ștearsă dintr-odată de o 
lovitură care mi-a străpuns umărul. M-am prăbușit răsucindu-mă, în timp ce 
oţelul arbaletei îmi izbea faţa. Marten ședea în spatele meu, un diavol 
înveșmântat în sânge, cu rânjetul învăluit în roșu-stacojiu. M-am izbit cu 
capul de covor, iar vederea mi s-a întunecat. Vocile se auzeau de departe. 


— Regina mea! 

— Nu sunt rănită, Marten. 

— Îmi pare rău, te-am dezamăgit... A trecut de mine. 
— Nu sunt rănită, Marten... O femeie m-a trezit în vis. 

— Eşti tăcut în dimineaţa asta, Jorg. 

Am sfărâmat pâinea: adusă de la Bântuitul, veche de o zi Și puţin 
râncedă. 

— Tot deprimat din cauza Șahului? S-a apropiat el aducând miros de 
cuișoare. Ți-am spus că joc de când aveam Șase ani. 

Pâinea a trosnit împrăștiind bucăţi de coajă când am rupt-o în două. 

— Cheamă-l pe Riccard aici. 

Makin a rămas în picioare, dându-și pe gât java, un fel de băutură rece și 
puturoasă care le plăcea gărzilor. A plecat fără să pună nicio întrebare: 
Makin putea să citească oamenii. 

Câteva clipe mai târziu, Riccard venea în urma lui, lăsând noroi pe pieile 
de animale, cu firimituri de la micul dejun în mustata lui galbenă. 

— Sire? A zis el făcând o plecăciune, probabil avertizat de Makin. 

— Vreau să călărești înapoi la Bântuitul. Rămâi un ceas pe acolo. 
Vorbește cu cancelarul Coddin Și cu regina. Prinde-ne din urmă cât de 
repede poți cu un raport. Dacă raportul face referire la un bărbat cu pielea 
albicioasă, adu cufărul negru din trezoreria mea, acela al cărui capac e 
încrustat cu un vultur de argint, Și zece gărzi care să îl păzească. Coddin va 
aranja totul. 

Makin a ridicat o sprânceană, dar n-a pus nicio întrebare. 

Am tras tabla de șah mai aproape Și am luat un măr de pe masă. Când 
am mușcat din el, au sărit stropi, iar câteva picături de zeamă au strălucit pe 
pătratele albe și negre. Piesele erau aliniate la locul lor. Am pus degetul pe 
regina albă, mișcându-l în cerc, iar regina s-a învârtit în jurul bazei sale. Fie 
fusese un vis fals, Katherine închipuind chinuri mai eficiente decât înainte 
Și Miana era bine, fie fusese un vis adevărat și Miana era bine. 

— Încă un joc, Jorg? A întrebat Makin. 

Din toate părțile, de afară, se auzeau sunetele ridicării taberei. 

— Nu, răspunse el în timp ce regina căzu, răsturnând doi pioni. Am 
terminat cu jocurile. 

CU CINCI ANI ÎN URMĂ 

Am luat coroana Bântuitului Și a Tărâmurilor înalte în cel de-al 
paisprezecelea an al vieţii mele și i-am purtat greutatea timp de trei luni, 
înainte să plec din nou la drum. Am hoinărit în nord spre Heimrift Și în sud 
spre Coasta Calului Și, pe când mă apropiam de cincisprezece ani, mă 
aflam la castelul Morrow sub protecţia contelui Hansa, bunicul meu. Deși 
cavaleria lui m-a atras într-acolo, odată cu promisiunea unui aliat puternic 
în Tărâmurile de Sud, secretele care se ascundeau în subteranele castelului 
m-au ținut pe loc. Într-o pivniţă uitată, un mic colț pierdut de lume și-a 
făcut drum într-a noastră. 


— leşi afară, ieși afară, de oriunde te afli! 

Am izbit mașinăria cu mânerul pumnalului. Zgomotul făcut de ea, în 
pivnita înghesuită, îmi spărgea urechile. 

Niciun rezultat. Doar pâlpâitul și bâzâitul celor trei becuri incandescente 
încă funcţionale de deasupra capului. 

— Haide, morocănosule. leși de fiecare dată ca să necăjești oaspeţii. 
Eşti renumit pentru asta. Și acum te ascunzi de mine? 

Am ciocănit cu metalul pe metal. Un ritm cu băgare de seamă. De s-ar 
ascunde de mine Fexler Brews? 

— Credeam că sunt preferatul tău. 

Am răsucit în mână inelul vizionar al Constructorilor. Nu m-a pus să fac 
vreun efort prea mare pentru el și l-am considerat un dar mai presus decât 
orice alt cadou pe care mi-l făcuse vreodată tatăl meu. 

— E un fel de test? am întrebat. Vrei ceva de la mine? 

Ce ar putea să vrea fantoma unui Constructor de la mine? Oare ce n-ar 
putea să-și ia ori să facă singură? Sau să ceară? Dacă voia ceva, n-ar fi 
trebuit să ceară? 

— Vrei ceva. 

Unul dintre becurile incandescente a pâlpâit, a strălucit și s-a stins. 

Vrea ceva de la mine, dar nu poate să-mi ceară. 

Am ţinut inelul vizionar în dreptul ochiului și am văzut din nou lumea — 
întreaga lume așa cum se vede din afară, o nestemată cu albastru și alb în 
întunecimea care ţine stelele. 


Voia ca eu să văd ceva. 

— Unde ești, Fexler? Unde te ascunzi? 

Am dat să îndepărtez dezgustat inelul vizionar, când un mic punct de 
lumină mi-a atras atenția. Un singur punct roșu în tot acel albastru 
învolburat. Am apropiat inelul și mai mult de oasele sprâncenelor Și 
obrazului. Unde ești? . Am întors inelul într-o parte, în așa fel încât lumea 
se deschidea acum dedesubt, ca și cum aș fi căzut în ea. L-am îndreptat Și 
l-am răsucit, apropiindu-mă de prada mea, un punct roșu fix, ce mă atrăgea 
spre el, mai iute și mai iute, până când inelul n-a mai putut să-mi arate 
nimic, iar punctul a rămas pe loc în vârful unei coline sterpe, pe o distanţă 
care se întindea de-a lungul terenurilor aride ale Coastei Calului. 

— Vrei să merg acolo? am întrebat. 

Linişte. Încă un bec incandescent a strălucit și s-a stins. 

Am rămas o clipă în lumina tremurătoare a ultimului bec incandescent, 
am ridicat din umeri Și m-am îndreptat spre spirala îngustă a scării care 
ducea la castelul de deasupra. 


Camera hărților din castelul bunicului este un turn înalt cu vedere la 
mare. Sulurile de hărți sunt păstrate în tuburi de piele impregnate în ulei, 
fiecare pecetluit cu ceară purtând sigiliul lui. Șapte ferestre înguste lasă 
lumina să intre, cel puţin în lunile în care obloanele nu sunt închise. Un 
scrib e tocmit să îngrijească locul Și își petrece zilele acolo, de la răsănit 
până la apus, pregătit să deschidă tuburile pentru oricine are permisiunea să 
vadă conţinutul lor și să le pecetluiască la loc la final. 

— Nu te-ai gândit niciodată să propui o altă încăpere? l-am întrebat pe 
scrib odată, când vântul se căznea să-mi fure harta pentru a douăzecea oară. 

Mă aflasem acolo doar de o oră, vânând documente prin toată camera Și 
eram deja gata să omor pe cineva. Cum se face că Redmon nu luase încă o 
arbaletă să tragă în oamenii de sub cele șapte ferestre, nu îmi dau seama. 
Am prins harta înainte să fugă de pe masă și am înlocuit cele patru 
prespapieruri care se răsturnaseră. 

— Ventilația bună este esenţială pentru conservarea pergamentelor, a 
răspuns Redmon. 

Se uita mereu la picioare, răsucind la nesfârșit pana în mână. Cred că era 
îngrijorat că aș fi putut să-i stric ploile cu temperamentul meu. Dacă m-ar fi 
cunoscut mai bine, l-ar fi îngrijorat propria lui sănătate. Părea așa de slăbuț 


c-ar fi încăput printr-una dintre acele ferestre. 

Am găsit colinele pe care le observasem prin inelul vizionar Și am 
descoperit zona unui anumit deal, unde stătuse răbdător punctul acela roșu. 
M-am întrebat dacă într-adevăr exista o lumină roșie aprinsă pe acel deal, 
atât de strălucitoare, încât putea fi zărită din bolta întunecată a cerului, însă 
mi-am dat seama că nu devenise mai luminoasă pe măsură ce privirea mea 
s-a apropiat de ea, așa că trebuia să fie ceva șmecherie deșteaptă, ca o pată 
de ceară pe o oglindă, care îţi anulează reflexia. 

— Ce înseamnă asta? Am întrebat cu degetul pe un simbol care acoperea 
un district. 

Eram destul de convins că știam deja. Existau trei simboluri 
asemănătoare marcate pe harta Ancrathului în biblioteca tatălui meu, 
cuprinzând districtele Umbra Bolnavă, Estul întunecat și Tăietura lui Scar. 
Însă în ţinuturile din sud poate aveau o altă semnificaţie. 

Redmon s-a apropiat de masă Și s-a aplecat. 

— Districtele promise. 

— Promise? am întrebat. 

— Pământuri pe jumătate vii. Nu sunt neapărat o destinație de călătorie. 

Simbolurile aveau aceeași semnificație ca și în Ancrath. Ele preveneau 
în legătură cu viciile ce persistau după războiul Constructorilor, urmele 
otrăvurilor lor sau umbrele din Ziua celor o mie de sori. 

— Şi promisiunea? am întrebat. 

— Promisiunea nobilului Chen, fireşte, a zis părând surprins. Aceea că, 
după ce se împlineşte jumătate de viață, aceste ținuturi vor fi înapoiate 
omului, să le cultive Și să le are. 

Redmon Și-a împins în sus pe nas lentilele de citit cu ramă din sârmă Și 
s-a întors la registrele lui de pe biroul cel mare, din faţa turnului de rafturi 
ca niște căsuțe de porumbei, fiecare, înţesat cu documente. 

Am adunat sulul și l-am luat în mână ca pe un baston. 

— O să iau asta ca să i-o arăt lordului Robert. 

Redmon s-a uitat cu neliniște cum plec, de parcă i-aș fi furat unicul fiu 
Și aveam de gând să-l folosesc drept țintă la exercițiile de tir. 

— O să am grijă de ea, i-am mai spus. 

L-am găsit pe unchiul meu la grajduri. Petrecea mai mult timp acolo 
decât în orice alt loc Și, de când i-am cunoscut scorpia de nevastă, am ajuns 
să-l înţeleg. Caii o făceau să strănute, umbla vorba, din ce în ce mai tare, 


minut cu minut, până când părea că avea să-și strănute Și ochii din cap. 
Robert își găsise liniștea în cușetele cailor, povestind despre genealogii cu 
administratorul grajdului Și îngrijindu-se de animale. Avea treizeci de cai în 
grajdurile castelului, toate exemplare de primă mână din spita lor, și cei mai 
buni cavaleri care să-i încalece, cavaleriști transferați din garda castelului Și 
patrulele de pe zid într-un lux mult mai mare, cum li se cuvine unor bărbaţi 
de rang. 

— Ce ştii despre Iberico? l-am întrebat îndreptându-mă spre el printre 
cușete. 

— Ziua bună și ţie, tinere Jorg! 

A scuturat din cap, mângâind grumazul unui armăsar negru care se 
apleca spre el. 

— Trebuie să merg acolo, am spus. 

A scuturat Și mai categoric din cap. 

— [Iberico este un pământ mort. Promis, însă nu dat. Nu vrei să mergi 
acolo. 

— E adevărat. Nu vreau să merg. Trebuie să merg acolo. Așadar, ce-mi 
poti spune? am întrebat. 

Armăsarul a fornăit Și Și-a dat ochii peste cap, de parcă ar fi vrut să 
exprime frustrarea lui Robert. 

— Îţi pot spune că oamenii care-și petrec timpul în astfel de locuri se 
îmbolnăvesc Și mor. Unora le ia mai mulţi ani până când otrava îi mănâncă 
pe dinăuntru, altora, doar câteva săptămâni sau zile, își pierd părul și dinţii, 
vomită sânge. 

— O să mă mișc repede atunci. 

În spatele fălcilor, îndoielile se luptau să preia controlul asupra limbii. 

— Sunt locuri nemarcate pe colinele Iberico, cu excepția aspectului lor 
sterp, unde pielea cade de pe om chiar în timp ce merge, a spus unchiul meu 
ȘI a împins calul la o parte, apropiindu-se de mine. Ce crește pe colinele 
acelea e sucit, ce trăiește acolo e nenatural. Mă îndoiesc că trebuinţa ta e 
mai mare decât riscul. 

— Ai dreptate, am răspuns — și chiar avea. Dar când a fost vreodată 
lumea atât de simplă ca împărțirea între bine Și rău? 

Am clipit de două ori, iar punctul roșu m-a privit din întunericul 
dindărătul pleoapelor. 

— Ştiu că ai dreptate, dar câteodată nu-mi stă în fire să o apuc pe calea 


raţiunii, unchiule. Sunt un explorator. Poate ţi-e cunoscută setea asta? 

Și-a frecat barba și un zâmbet scurt i s-a ițit pe chipul îngrijorat. 

— Poţi explora în altă parte. 

— Ar trebui să-mi asum riscurile cele mai nebunești câtă vreme sunt 
tânăr, nu? Mai bine acum, decât după ce fetiţa aceea pe care ai găsit-o 
pentru mine va crește și se va aștepta s-o ţin în mătăsuri Și splendori. Dacă 
greșeala îmi va fi fatală, găsește-i alt bărbat. 

— Asta n-are a face cu Miana. N-ar trebui să faci asta, Jorg. Dacă aș fi 
crezut că asta te-ar putea opri din drum, ţi-aș fi spus nu Și aș fi pus gărzile 
să te păzească. 

M-am înclinat, m-am întors Și am plecat. 

— Voi lua un catâr. N-are sens să irosesc carne bună de cal. 

— Cu asta suntem de acord, a strigat în urma mea. Nu-l lăsa să bea din 
nicio apă stătută pe-acolo! 

Am ieşit din nou în lumina zilei. Vântul răscolea în continuare curtea cu 
o suflare rece dinspre mare, dar soarele se simţea arzând chiar Și așa. 

— Vizitează mai întâi Izvoarele Carrod! L-am auzit pe Robert strigând în 
timp ce mă îndreptam spre camerele mele. 


— Qalasadi Și Ibn Fayed. 

Numele aveau un iz exotic. 

— Un om al puterii Și un om puternic. 

Bunicul meu se odihnea în scaunul în care Șezuseră generaţii întregi de 
conți de Morrow, cu faţa spre mare. 

Un cerc din sticla Constructorilor, mai solid decât zidurile din jurul său 
Și cu diametrul de peste trei metri, ne înfățișa Marea de Mijloc, pe care 
curbura Pământului o făcea să pară o nemărginire azurie, marmorată de 
albul valurilor. Undeva departe, la capătul lumii, dincolo de acele adâncimi, 
dincolo de Insula Corsarului, nu mai departe de noi decât orașul Crath, se 
afla Roma cu toate domeniile sale. 

Și-o fi ţinut califul Ibn Fayed Curtea în inima deșertului, însă corăbiile 
lui străbăteau acea mare, brațele maure căutând să recupereze pământurile 
care trecuseră dintr-o parte în alta între creștini Și musulmani dintotdeauna. 
Qalasadi, matemagicianul lui Ibn Fayed, se întorsese în umbra tronului 
califului probabil pentru a calcula cel mai bun moment pentru următoarea 
lovitură, precum Și Șansele de a avea succes. 


Undeva mult sub noi, un val a izbit stâncile, fără ca vreun tremur să se 
simtă în cameră, doar sticla a fost stropită de creasta înaltă. De două ori pe 
zi, era coborât un grăjdar cu o găleată Și o cârpă, ca să fie siguri că nimic în 
afara vârstei nu avea să umbrească priveliștea bunicului. 

— Patru corăbii, a spus el. 

Eu văzusem doar trei. Un velier comercial cu carena roșie, trăgând 
încărcătura de-a lungul coastei, Și două vase de pescuit, săltând în 
depărtare. 

Bunicul m-a văzut încruntându-mă. 

— Acolo, la orizont. 

Avea vocea suavă în ciuda scârțâielilor vârstei. 

O fulgerare albă. Pânza unui vas de mari dimensiuni. O navă de război? 
O goeletă a piraților din Insulă? Ori un șlep cu burta mare, venit din 
AEgypt încărcat de comori? 

M-am apropiat de sticlă, lipindu-mi palma de suprafaţa ei rece. Cu câte 
secole în urmă fusese prădată Și din ce ruine? Cu siguranță, Redmon avea 
în turnul lui bătut de vânt un sul care păstra secretul. 

— Nu îi pot lăsa să trăiască, am spus. 

Califul nu era decât un nume pentru mine, Qalasadi îmi ocupa gândurile. 
Omul numerelor. 

Bunicul a râs în jilţul lui, făcând spătarul ivoriu ca burta unei balene să i 
se ridice deasupra capului asemenea crestei unui val care se sparge. 

— Ai de gând să vânezi orice om care ţi-a greșit, Jorg? Oricât de 
departe? Oricât de mult timp ar dura? Mi se pare că un astfel de om este 
robul norocului, mereu la vânătoare, fără să mai aibă timp să trăiască. 

— Ar fi trebuit să te vadă cum mori urlând în timp ce otrava te ardea, am 
spus. Și pe soţia ta. Și pe fiul tău. 

— Şi ar fi dat vina pe tine. 

A căscat tare, cu trosnet de fălci, trecându-și podul ambelor palme peste 
barba sură tăiată scurt. 

— Otrava este o armă murdară, am spus. Nu că n-aş fi folosit-o în 
Gelleth. Am o viziune echilibrată asupra lumii, însă balanţa înclină 
întotdeauna în favoarea mea. 

— Jucăm un Joc murdar, a zis bunicul și a înclinat din cap, uitându-se la 
mine printre riduri, cu ochii aceia întunecați, atât de asemănători cu cei ai 
mamei. 


Poate că nu otrava mă scotea din sărite. Sau cea care îmi pregătea pieirea 
— o inspiraţie norocoasă cu siguranţă, nicidecum o manevră a lui Ibn Fayed. 
Mi-am adus aminte de Qalasadi în curtea aceea, singura dată când ne-am 
întâlnit, felul cum evalua Și cântărea în timp ce analiza probabilitățile. 
Poate că lipsa oricărei răutăți făcuse ca totul să pară atât de personal; m-a 
redus la numere ȘI Și-a jucat norocul. Fantoma lui Fexler a fost construită 
reducând un om adevărat la numere. Mi-am dat seama că nu-mi plăcea 
procedeul. 

— Mi-au atacat familia, am spus ridicând din umeri. Am ridicat un regat 
pe ideea de a nu permite ca astfel de acţiuni să rămână nepedepsite. 

S-a uitat la mine atunci, cum Ședeam cu soarele care năvălea în jurul 
meu din fereastra de lângă mare, transformându-mă într-o umbră decupată 
din lumină. Ce se întâmpla pe sub inelul acela subțire de aur, mă întrebam, 
ce fel de calcule? Cu toţii le facem. Nu cu atât de mult sânge rece precum 
Qalasadi, dar un fel de aritmetică, fără îndoială. 

Ce credea el despre mine, acea diluare a seminței lui, preaiubita lui fiică 
amestecată cu detestabilul Ancrath? Nu eram nimic mai mult decât un 
nume, în urmă cu o lună. Niciun copil de care să-și amintească, nimic din 
nevinovăția duioasă a vreunui țânc din anii trecuţi, care să atenueze 
unghiurile ascuţite ale tânărului ucigaș din faţa lui — sânge din sângele lui. 

— Cum o vei face? Califul din Liba trăiește pe un tărâm deloc 
asemănător cu al nostru. Vei fi un alb acolo unde aproape niciun alb nu 
trăiește. Un străin pe pământ străin. Remarcat la fiecare mișcare. Semnalat 
din clipa în care pui piciorul pe ţărmul Africii. Nu vei găsi niciun prieten 
acolo, numai nisip, boală și moarte. M-aș bucura să-i văd morți pe Ibn 
Fayen Și pe Qalasadi. Pe Fayed, pentru că m-a lovit în palatul meu, pe 
matemagician, pentru trădarea lui. Dar dacă un asasin singuratic ar fi putut 
să ducă la îndeplinire asta, cu atât mai mult un asasin alb singuratic, aș fi 
trimis chiar eu unul. Nu drept răspuns la incursiunile lui Fayed — ca om de 
onoare răspund la război cu război —, ci pentru asasinii lui. 

Toți oamenii ambiţioși ar trebui să se roage să fie asmuţiți doar 
împotriva oamenilor de onoare. Cu toate că în acel moment îl compătimeam 
pe bunicul meu, într-un fel, eram fericit să știu că undeva, în amestecul din 
care am ieșit, zăcea urma unui astfel de om. 

— Ai dreptate când spui că nu va fi ușor, conte Hansa, am spus cu o 
plecăciune. Poate că voi aștepta până va deveni ușor... Cu siguranţă am 


nevoie să aflu mai multe, să analizez mai mult. 

Bunicul luase o decizie. Am observat schimbarea care i-a înăsprit chipul. 
Ar fi fost un jucător de poker jalnic. 

— Lasă-i în seama mea pe Ibn Fayed și pe creaturile lui, Jorg. Au lovit 
Morrow, m-au lovit pe mine Și pe ai mei în castelul Morrow. Răzbunarea 
este a mea Și o voi duce la îndeplinire. 

Bătrânul își cântărise Șansele. Într-o mână, viaţa unei rude necunoscute, 
pătată de sânge rău, iar în cealaltă, șansa de a distruge un dușman. Dacă 

ruda necunoscută devenise fiul lui Rowan, copilul fiicei mele și 
cântărea mai mult decât câștigul ori dacă îmi vedea șansele de reușită 
firave ca o pană, care nu putea cântări mai mult decât orice pretenţie de 
înrudire — asta nu aveam de unde să știu. 

— Am să-i las atunci, am spus, înclinându-mă din nou. 

Minciuna a venit ușor. Am vrut să cred că mă privea ca pe fiul fiicei 
sale. 


M-am aprovizionat bine, încărcând catârul cu piei cu apă și hrană uscată. 
Aveam să găsesc pe drum fructe: în toiul verii, pe Coasta Calului, trebuia 
doar să întinzi mâna să găsești un măr, o piersică, o prună, o pară sau chiar 
Și o portocală. Am împachetat un cort, pentru că umbra e ceva greu de găsit 
pe dealurile aride dindărătul ținutului de coastă și, dacă briza mării nu bate, 
pământul se coace de-a dreptul. 

Mi se spune că maurii au stăpânit regatele sudice de nenumărate ori: 
Cadiz, Cordoba, Morrow, Wennith, Andaluzia, chiar Și Aramis. Nu li se 
păreau mult prea diferite de nisipurile Africii. 

— Spre Iberico, așadar. 

Am terminat de strâns chinga încărcăturii sub burta catârului Și m-am 
uitat spre cer. 

— Sunny!!! Am rânjit către privirea lui încruntată. 

Cu luni în urmă, am ales numele străjerului meu după ce a făcut tot ce i-a 
stat în putință să mă țină departe de castel în prima zi când am venit aici 
incognito. 

— Îmi vedeam io de treabă ȘI, hop, iată că apare contele Hansa. 

Greyson , zice el. Îi place lui să știe toate numele oamenilor. Greyson , 
zice el Și-mi pune mâna pe umăr tânărul Rege Jorg face o călătorie ȘI aș 
vrea să 1 te alături. Voluntariat i-a zis el. 


— Sunny, nu mă pot gândi la alt om pe care aș vrea să-l am alături de 
mine. 

Am rămas pe loc lovind ușurel crupa catârului. Părea un animal robust — 
soios, dar puternic. Grăydarul a spus că avea patruzeci Și ceva de ani Și 
înţelepciune pe măsură. Am găsit de cuviinţă că era bine să avem un 
unchiaș cu barba sură în trupă. 

— Asta-i răzbunare pentru că te-am făcut să bei din jgheabul cailor, zi 
drept! A spus Sunny, cu o mutră acră care m-a trimis cu gândul la fratele 
Row. 

— Un pic, am zis dând scurt din mână. 

De fapt, nu știam dacă aveam să capăt un însoțitor, cu atât mai puţin că 
puteam să-mi aleg omul. 

— În orice caz, o să-ţi placă să mai ieşi prin lume, am adăugat. Cu 
siguranță că până Și colinele Iberico sunt mai palpitante decât o zi de strajă 
la Poarta de Jos, nu crezi? 

A slobozit un scuipat, ceea ce l-a făcut să semene și mai mult cu Row. 

— Sunt un străjer de pe zid, nu o floare-n ghiveci. 

Și-a întins braţul dezvăluind petele castanii de la soare. Gărzile de casă 
nu sunt niciodată atât de bronzate. 

Cu hățurile catârului în mână, am luat-o la pas spre poartă. Sunny m-a 
urmat. Calul lui de povară îl aștepta dincolo de zidurile castelului, la umbra 
unui măslin, cu o încărcătură atât de înaltă, încât ziceai că eram hotărâți să 
traversăm munţii Aups. 

Indiferent de circul încăpăţânării pe care Sunny îl punea în scenă, catârul 
meu îl întrecea de departe. A trebuit să trag animalul de la jgheabul cailor. I- 
am spus Balky și l-am încurajat cu un băț. În cele din urmă, a făcut cum am 
vrut eu, dar faptul că Balky n-avea de gând să meargă încotro îl mânam cu 
nu putea fi pus la îndoială. Cred că, la urma urmei, era într-adevăr cel mai 
înţelept dintre noi. 

CU CINCI ANI ÎN URMĂ 

Castelul Morrow, la fel ca și Bântuitul, este așezat la distanţă de 
principalul oraș al regiunii. Ambele castelele sunt în așa fel amplasate, 
încât să-i apere pe ocupanţii lor. În Războiul Celor O Sută, cucerirea 
regatelor e o chestiune de avariție. Cei O Sută vor ca noile lor ţinuturi să fie 
bogate și roditoare, pline de plătitori de taxe și recruți. Cele mai multe 
atacuri vizează uciderea conducătorului unui ţinut, în așa fel încât agresorul 
să poată revendica tronul Și să preia regatul nevătămat. Războaiele de 
uzură, în timpul cărora țărănimea este măcelărită, orașele incendiate, 
recoltele distruse, sunt mult mai puţin obișnuite și se întâmplă de cele mai 
multe ori când cele două părţi sunt aproape la fel de puternice, amândouă 
luptându-se ca să obțină avantajul necesar pentru atacarea castelului 
inamicului. 

Orașul Albaseat e așezat pe câmpii fertile, cam la optzeci de kilometri 
spre interior de la castelul Morrow. Mie și lui Sunny ne-a luat trei zile să 
parcurgem distanța, dar am pornit târziu în prima zi Și ne-am oprit pentru 
negocieri repetate cu Balky, moderate cu băţul. Râul Jucca hrănește 
terenurile agricole înconjurătoare. Ne-am apropiat de oraș de-a lungul 
Coastei, ceea ce a însemnat că, pe ultimii kilometri, am mers de-a lungul 
malului, traversând tot soiul de livezi, prin vii, de-a lungul pantelor înţesate 
cu crânguri de măslini. Întorcându-ne spre porţile orașului Albaseat, am 
mers printre câmpuri încărcate de roșii, ardei, fasole, ceapă, varză, cartofi, 
hrană suficientă pentru a hrăni lumea toată. 

Zidurile Și turnurile orașului Albaseat străluceau în soarele de miazăzi. 

— Ăsta face orașul Hodd să semene cu o grămadă de măruntaie, am 
spus. 

— Care? A întrebat Sunny. 

— Capitala Ținuturilor înalte Renar, am răspuns. Singurul oraș, de fapt. 
Un oraș mare. În orice caz, un oraș adevărat. 

— Ținuturile înalte Renar? 

— Acum încerci doar să mă scoţi din sărite. 

Și totuși nu credeam pe deplin că o făcea. A clipit mutându-și privirea 
de la turnurile orașului. 


— Ah, acel oraș Hodd, scuzele mele. 

Sunny nu-și amintea prea des că eram rege pe undeva ȘI întotdeauna 
părea de-a dreptul surprins. 

— Orașul Hodd! 

Gărzile de la porţile orașului ne-au lăsat să trecem fără nicio întrebare. 
Nici eu nu-mi aminteam prea des că Sunny era Greyson Landless, gardă 
regală de la Curtea contelui Hansa. 

Prin comparaţie, Albaseat nu numai că făcea orașul Hodd să semene cu 
un sat dărăpănat, ci Și orașul Crath să arate jerpelit. Maurii au condus 
Albaseat timp de generații Și și-au lăsat amprenta peste tot, de la palatele 
impunătoare care trimiteau cavaleria bunicului la grajd, până la turnurile 
înalte de pe ale căror minarete puteai să privești sursa bogăției sale, întinsă 
în nenumărate nuanţe de verde. Asta am Și făcut, am plătit o monedă ca să 
urc scara Șerpuită a turnului Fayed, o clădire publică aflată în mijlocul 
pieţei celei mari din faţa noii catedrale. Sunny a rămas Jos, păzindu-și calul 
Și pe Balky de la umbra turnului. 

Chiar Și la o sută de metri deasupra lespezilor încinse ale pieţei, era din 
cale afară de cald. Briza care străbătea minaretul merita ea însăși o monedă. 
Dacă n-ar fi fost apele verzi încet curgătoare din Jucca, câmpiile ar fi fost 
numai un deșert. Verdele ceda în faţa terenului uscat maroniu, pe măsură ce 
pământul se înălța și puteam zări prima pantă a colinelor Iberico în 
depărtare, spre nord. Indiferent ce păcat purtau cu ele, acesta vicia până Și 
aerul, colorându-l în galben murdar acolo unde orizontul începea să 
revendice colinele. 

M-am aplecat, sprijinit de balustradă, ca să-l văd pe Sunny dedesubt. 
Orașul se întindea în toate direcțiile, cu străzi largi Și ordonate, aliniate pe 
lângă casele înalte și spoite în alb. Spre vest, conace Și mai maiestuoase, 
spre est, casele mai joase și ulițele înguste ale săracilor. Supușii bunicului 
meu trăiesc în pace sub conducerea lui, nobilii lui complotează, negustorii 
fac comerţ, fierarii, tăbăcarii și măcelarii muncesc din greu, târfele în spate, 
fecioarele în faţă, spălătoresele trag grămezi de rufe în luncile de pe malul 
râului, acolo unde călăreţii își antrenează armăsarii, pulsul vieţii, un vechi 
Și complicat dans cu mai mulţi parteneri. Un doi, trei, un doi, trei. 

Să las toate acestea în urmă ȘI să încerc vechile otrăvuri, să risc să 
sfârșesc la fel ca aceia pe care îi dădusem pe mâna oamenilor din Gelleth 
nu avea niciun sens. Și totuși voiam să o fac. Nu din cauza golului 


dinlăuntrul meu, nu pentru greutatea cutiei de aramă care păstra ceea ce 
fusese luat, nu pentru promisiunea vechilor magii Și pentru ceea ce ofereau 
ele, ci doar ca să știu, doar ca să fac ceva mai mult decât să zgârii la 
suprafața acestei lumi. Voiam mai mult decât ceea ce puteam vedea dintr-un 
turn, oricât de înalt era acesta, Și chiar prin ochii Constructorilor așezați 
printre stele. 

Poate că voiam doar să aflu ceea ce îmi doream. 

Poate că asta înseamnă maturizarea. 

Am coborât cu pași domoli din turn, pierdut în gânduri. l-am făcut semn 
lui Sunny să vină la mine și l-am poftit să mă conducă la casa lordului. 

— N-o să vrea să primească pe unii ca... 

S-a uitat lung îndărăt, către mine, analizând pelerina frumoasă, platoșa 
din argint. Oh. Amintindu-și că eram rege, chiar și al unui ţinut de care nu 
prea auzise, a luat-o înainte. 

Am trecut de catedrală, una dintre cele mai frumoase din câte am văzut, 
o construcție din piatră avântându-se spre cerul albastru. Sfinții mă 
urmăreau din nișele Și galeriile ei. Le-am simțit dezaprobarea, de parcă s-ar 
fi întors ca să se holbeze la noi în timp ce treceam pe acolo. Aglomerația se 
înteţea acolo, în faţa treptelor catedralei, probabil atrasă de promisiunea 
răcorii din marea sală dinăuntru. Sunny Și cu mine ne-am făcut loc cu 
coatele, împingând cât colo câte un preot sau un călugăr, pe măsură ce 
înaintam. 

Am ajuns lac de sudoare la porțile casei lordului. M-aș fi dezbrăcat până 
la brâu și l-aș fi lăsat pe Balky să-mi care hainele, dar probabil că n-aș fi 
făcut o impresie prea bună. Gărzile ne-au dat drumul, un băiat luându-ne 
animalele în timp ce ne așezam în jilţuri cu perne de catifea, iar un lacheu 
înţolit într-o grămadă de dantele și mătăsuri a plecat să o anunţe pe 
comandantă de sosirea noastră. 

Bărbatul s-a întors după câteva minute ȘI, cu o tuse politicoasă, ne-a dat 
de înţeles să pun la loc uriașa vază decorativă pe care o studiam Și să-l 
urmăm. Când mâinile mele nu au ce face, dau de bucluc într-un fel sau altul. 
Am lăsat vaza să-mi scape, am prins-o la doi centimetri de podea și am pus- 
o jos. Tușea politicoasă m-a făcut să-mi doresc să slobozesc o cu totul altfel 
de tuse. L-am lăsat pe Sunny să ducă vaza înapoi în nișa ei Și l-am poftit pe 
servitor să ne arate drumul. 

Un coridor scurt ne-a dus la ușa camerei de primire. La fel ca și holul de 


la intrare, fiecare centimetru al încăperii era acoperit de gresie cu modele 
geometrice, albastru cu alb și negru, diabolic de complicate. Lui Qasaladi 1- 
ar fi plăcut: chiar Și un matemagician s-ar fi simţit silit să extragă toate 
tainele sale. 

Ferestrele înalte erau menite să primească orice adiere de vânt și ofereau 
alinare în faţa fierbinţelu de peste zi. 

Lacheul a ciocănit de trei ori cu un baston roșu, pe care părea să-l ducă 
tocmai în acest scop. După o pauză, am intrat. 

Camera dindărătul ușilor mi-a tăiat respirația, era complicată în toate 
detaliile, însă de o frumuseţe simplă și degajată la scară mare, cu o 
arhitectură a numerelor foarte diferită de palatele gotice din ținuturile mele 
sau de cutiile plictisitoare pe care ni le-au lăsat Constructorii. Comandanta 
ședea în capătul îndepărtat, într-un fotoliu cu spătar înalt, din lemn de 
abanos. În afara celor doi străjeri de la ușă și a unui scrib aflat la o masă 
mică de lângă scaunul comandantei, camera cea lungă era goală, iar ecoul 
pașilor mei se auzea pe măsură ce mă apropiam. 

Și-a ridicat privirea de pe sulul de pergament în timp ce eu străbăteam 
ultimii metri, o bătrână cocoșată cu ochi negri Și sclipitori, care îmi amintea 
de o cioară căruntă Și ponosită. 

— Honorous Jorg Ancrath, rege al Ținuturilor înalte Renar. Nepot al 
contelui Hansa, m-a prezentat pentru ea însăși. 

I-am oferit mica proporție a plecăciunii cuvenite rangului ei Și am 
răspuns după obiceiul locului 

— Dreptatea e de partea dumitale, doamnă. 

— Suntem onorati să vă spunem bun venit în Albaseat, rege Jorg, a spus 
ea printre buzele uscate și subţiri, iar scribul a scrijelit vorbele pe 
pergamentul lui. 

— E un oraș frumos. L-aș lua cu mine dacă ar încăpea în bagaje. 

Din nou, seri jeltul penei — cuvintele mele intrând atât de iute în 
posteritate. 

— Care sunt planurile tale, rege Jorg? Trag nădejde că te putem ispiti să 
rămâi? Două zile sunt de ajuns ca să pregătim un banchet oficial în cinstea 
ta. Mulţi dintre negustorii din regiune ar face moarte de om pentru Şansa de 
a-ți vorbi, iar nobilii noștri s-ar întrece să te găzduiască în palatele lor, cu 
toate că am auzit că ești deja făgăduit Mianei din Wennith. Și, bineînţeles, 
cardinalul Hencom îţi va cere să participi la slujbă. 


Mi-a făcut plăcere să nu-l aștept pe scrib să termine de scris, însă am 
rezistat tentaţiei de a-mi condimenta răspunsul cu vorbe rare și complicate 
ori cu sunete neprevăzute, ca să-l pun în încurcătură. 

— Poate la întoarcere, doamnă comandant. Am de gând să vizitez mai 
întâi colinele Iberico. Mă interesează pământurile promise: regatul tatălui 
meu are mai multe regiuni unde focul celor o mie de sori încă arde. 

Am auzit pana Șovăind. Bătrâna însă nici n-a tresărit. 

— Focul care arde pământurile promise e nevăzut Și nu dă căldură, rege 
Jorg, dar arde pielea la fel de tare. Mai bine să afli mai multe din bibliotecă 
despre astfel de locuri. 

N-a adus vorba despre amânarea călătoriei mele doar după ce nobilii Și 
negustorii ei își vor fi luat fiecare partea cuvenită de la din mine. Dacă mă 
îndreptam spre colinele Iberico, toate eforturile ar fi fost în van — bani 
aruncaţi la groapă, după cum era vorba locului. 

— Bibliotecile sunt un loc nimerit ca să începi o călătorie, doamnă 
comandant. De fapt, am venit aici cu speranța că Albaseat ar putea avea 
într-una din bibliotecile sale o hartă mai bună a colinelor Iberico decât cea 
pe care am copiat-o din pergamentele bunicului. O voi considera ca pe o 
mare favoare dacă mi s-ar da o astfel de hartă... 

Mă întrebam cum arătam în ochii ei, cât de tânăr păream în armură Și 
plin de încredere. De la distanţă, diferenţele dintre lucruri sunt atenuate. De 
la capătul îndepărtat al tunelului vârstei ei, mă întrebam cât de diferit eram 
eu faţă de un copil, de un ţânc care se încumetă să sară de sus fără nici cea 
mai mică bănuială asupra consecințelor. 

— Sfatul meu ar fi să începi Și să închei această călătorie printre 
pergamente, rege Jorg, a zis ea mișcându-se în jilţ, de bună seamă chinuită 
de durerile încheieturilor. Însă când bătrâneţea îi vorbește tinereţii rămâne 
neauzită. Când plănuiești să pleci? 

— În zori, doamnă comandant. 

— Am să-l pun pe scrib să-ţi caute o hartă Și să-ţi aducă orice găsește la 
Poarta de Nord când se crapă de ziuă. 

— Mulţumirile mele, am spus înclinând din cap. Sper că voi avea 
povești noi de spus la banchet după ce mă întorc. 

Cu un gest nervos, mi-a făcut semn să plec. Nu se aștepta să mă mai 
vadă vreodată. 

CU CINCI ANI ÎN URMĂ 

Sunny Și cu mine ne-am îndreptat spre Poarta de Nord a orașului 
Albaseat în lumina cenușie care învăluie lumea înainte de răsărit. Străzile se 
aglomerau. Pe timp de vară, Coasta Calului frige și numai primele ore ale 
dimineții îți dau un răgaz. La prânz, localnicii se retrag în spatele zidurilor 
albe, sub plăcile de teracotă, Și dorm până când soarele dispare la zenit. 

Pe aleile care duceau spre poartă Și spre marea piaţă din faţa ei, comerțul 
începuse deja. Ușile tavernelor erau date la perete, în vreme ce bărbaţii 
cărau butoaiele pe umeri sau coborau butiile în pivnițe, prin trapele deschise 
în stradă. 

O femeie cu fața cenușie deșerta zoaiele din găleți în șanțuri. Am trecut 
pe lângă o fierărie deschisă lângă drum, așa încât trecătorii să poată vedea 
cum se bate Și se călește fierul și să fie ispitiți să cumpere orice lucru care 
necesită o astfel de forță și de trudă. Un băieţel ghemuit lângă forjă sufla în 
focul lăsat să mocnească peste noapte. 

— Ah, să fi fost încă în pat! A făcut Sunny trăgând calul de povară din 
dreptul unei ispite. 

Un strigăt ne-a făcut să ne întoarcem spre fierărie. Ne îndepărtaserăm 
doar o duzină de pași de ea. Băiatul de la fierărie zăcea acum în stradă. S-a 
ridicat de pe lespezi, cu faţa zdrelită, scuturând din cap, nesigur pe picioare. 
Fierarul a ieșit din atelier Și l-a plesnit pe băiat atât de tare, încât l-a ridicat 
ușor de la pământ. Aerul i-a ieșit din plămâni cu un Șuierat. Pe sub stratul 
de praf, părul băiatului părea blond, chiar auriu, ceea ce era destul de rar în 
sudul îndepărtat. 

— Pun rămășag pe tipul cel mare, am spus. Fratele meu Will avea astfel 
de păr. 

— E mare, ce-i drept, a încuviinţat Sunny. 

Fierarul nu purta decât un șorţ de piele, care-l acoperea de la umeri până 
la genunchi, Și izmene legate cu o sfoară. Mușchii braţelor îi străluceau. 
Legănatul unui ciocan de două kile, de la răsărit până la apus, poate pune 
ceva carne pe om. 

Copilul stătea pe spate, cu un braţ pe jumătate ridicat, prea sufocat ca să 
mai geamă, cu un firicel de sânge în colţul gurii. Trebuia să aibă opt ani, 


poate nouă. 

— Trebuie să-ți bag cu pumnul fiecare lecţie în cap? 

Fierarul n-a strigat, însă avea vocea bărbatului care vorbește peste 
loviturile de nicovală. Şi-a împins piciorul spre capul băiatului, forţa 
loviturii făcându-l să se rostogolească o dată. Sângele era acum pe gheata 
fierarului, mânjind Și părul băiatului. 

— Ah, la naiba! A făcut Sunny scuturând din cap. 

Ne-am uitat cum fierarul s-a apropiat Și mai mult. 

— Ar trebui să-i pun capăt, a spus Sunny, plin de repulsie. 

Ceva de pe faţa fierarului mi-a adus aminte de Rike. Nu era omul în faţa 
căruia era bine să te afli. 

— Sunt bătuți băieţi în fiecare zi, am spus. Mor copii în fiecare zi. 

Unii pier cu capul spart de pietre. 

Fierarul s-a lăsat deasupra băiatului, care zăcea încovrigat de parcă se 
ghemuise de durere. Bărbatul s-a tras înapoi pentru o nouă lovitură, s-a oprit 
apoi, luând o hotărâre. Și-a ridicat gheata ca să termine cu viaţa flăcăului. 
Presupun că se gândea că nu-i mai era de niciun folos, așa că era mai bine 
să termine cu el. 

— Nu mor în fiecare zi sub ochii uneia dintre gărzile contelui Hansa. 
Contele nu ȘI-ar dori așa ceva. 

Sunny nu s-a mișcat însă. În schimb, a început să strige: 

— Hei, fierarule, oprește-te! 

Bărbatul s-a oprit, cu tocul la câțiva centimetri deasupra capului 
băiatului. 

— Am mai adunat vagabonzi înainte și amândoi au murit, am spus cu un 
gust amar. 

Am văzut sângele în cârlionţii aurii Și am simţit strânsoarea puternică a 
spinilor. Mi-am învăţat de mic lecţia, o lecţie tăioasă, predată cu sânge și 
ploaie. Cărarea spre porțile imperiului se întindea în spatele meu. Un om 
îndepărtat de la acea cărare de vagabonzi, încărcat cu nevoile altora, nu va 
şedea niciodată pe tronul suprem. Orrin de Arrow ar salva copiii, dar 
aceștia nu l-ar salva pe el. 

— E o potaie vagabondă, a spus fierarul. Prea prost ca să înveţe ceva. L- 
am hrănit luni întregi. L-am ţinut în casă. Eu îl omor. 

Și-a coborât călcâiul cu putere, punând toată greutatea în el. 

Pielea a scrâșnit puternic pe piatră. Băiatul s-a rostogolit, dar n-a mai 


avut putere să se culeagă de pe jos. Fierarul a mugit o înjurătură — înecând-o 
pe a mea —, iar arsura care mi se întindea de-a lungul feţei, de la bărbie până 
la sprâncene, de parcă o mână încinsă Și roșie m-ar fi însemnat, mă frigea 
acum cu aceeași durere de la început. Mi s-a mai spus că întotdeauna 
conștiința șoptește dindărătul minţii, cu voce clară pentru unii, iar pentru 
alţii, cu voce înăbușită Și ușor de ignorat. Niciodată n-am auzit să fi ars 
faţa unui om într-o agonie purpurie. Totuși, cu sau fără durere, nu-mi plăcea 
să mi se spună ce să fac ori să fiu silit. Probabil că pe Balky l-am ales ca pe 
un suflet înrudit, pentru că nici eu nu-mi găseam drumul, nici măcar din 
propria mea conștiință, în rarele ocazii în care aceasta încerca să preia 
controlul. 

Sunny a trecut pe lângă mine, mergând ţintă spre fierar. Nici măcar nu-și 
scosese sabia. 

— Am să-l cumpăr de la tine! Am strigat. 

Sunny îmi mai putea fi de folos și presupuneam că fierarul i-ar fi smuls 
braţele înainte ca idiotul să apuce măcar sabia. 

Asta l-a făcut pe fierar să se oprească din drumul său, pe Sunny 
aȘijderea, cu un suspin de ușurare, astâmpărând chinul. Fierarul a ochit 
argintul din căușul palmei mele, croiul pelerinei, gândindu-se poate că 
satisfacția lui valora mai puţin decât conținutul pungii mele cu monede. 

— Care-i oferta ta? 

— Un concurs, la alegerea ta. Dacă tu câștigi, îţi plătesc atât pentru 
băiat, am spus ţinând în faţă un ducat de aur între degetul arătător și cel 
mijlociu. Dacă pierzi, nu primești nimic pentru el, am adăugat făcând să 
dispară moneda. 

S-a încruntat grozav. Băiatul a reușit să se rostogolească încă o dată ȘI s- 
a adunat de pe jos rezemându-se de zidul prăvălie: de harnașament de 
vizavi. 

— Probabil crezi că poţi ține în mână un fier încins mai mult timp decât 
mine? Am sugerat. 

Încruntătura s-a adâncit într-o crevasă mărginită de linia neagră a 
sprâncenelor lui. 

— Forţă, a zis el. Cine poate să ţină mai mult timp o nicovală deasupra 
capului. 

Am aruncat un ochi la nicovală, la câțiva metri în interiorul fierăriei. 
Cântărea poate cât doi bărbați de greutate obișnuită. 


— Care sunt regulile? am întrebat. 

— Reguli? Nicio regulă! A râs el. 

Și-a îndoit un braţ, iar mușchii s-au ridicat unul peste altul. Marele 
Ronaldo ar fi fost impresionat dacă circul lui Taproot ar fi ajuns vreodată în 
Albaseat. 

— Forţă! Asta-i regula. 

— Atunci arată-mi cum se face. 

Am intrat în fierărie. Lumina de la focul din forjă și de la două lămpi 
fumegânde spărgea întunericul îndeajuns cât să poți ocoli bancurile de lucru 
Și tot felul de găleți. 

Locul avea un miros plăcut de cărbune, fier Și sudoare. Mi-a adus aminte 
de Norwood, de Mabberton Și de o mulţime de alte bătălii. 

Fierarul a intrat în urma mea. Când a ajuns lângă mine, i-am pus mâna 
pe piept. 

— Care-i numele tău? 

— Jonas. 

A înconjurat nicovala. M-am uitat spre tavan, unde atârnau de grinzi mai 
multe unelte. Avea loc. lar eu aveam cu atât mai mult, de vreme ce era mai 
înalt ca mine. 

Sunny s-a ițit în spatele meu. 

— Băiatul e în viaţă, presupun? Nu fac chestia asta pentru un cadavru. 

— E-n viaţă. Ar putea fi grav rănit. 

Jonas s-a lăsat pe vine lângă nicovală. A încolăcit un braţ enorm în jurul 
cornului ei, vârând podul palmei pe sub marginea de jos a nicovalei. 

— Ai mai făcut asta Și înainte, i-am zis zâmbind. 

— Da, și-a dezvelit el dinţii. Deja simt gustul aurului tău, băiete. 

S-a încordat, pregătindu-se pentru impulsul care avea să ridice ficrătania 
în sus. Atunci l-am lovit cu un ciocan de pe cel mai apropiat banc. L-am 
izbit în tâmplă, chiar lângă ochi. Zgomotul nu a fost diferit de cel scos de 
gheata lui care-l lovea pe băiat. În orice caz, ciocanul s-a umplut de sânge, 
iar Jonas s-a prăbușit peste nicovală. 

— Ce? A întrebat Sunny de parcă nu văzuse prea bine în lumina chioară. 

Am ridicat din umeri. 

— Nicio regulă. L-ai auzit ȘI tu. 


I-am lăsat pe amândoi zăcând în propriul lor sânge. Orice foc era acela 


care-mi rodea faţa, n-aveam nevoie de încă un vagabond. Și chiar dacă 
băiatul ar fi fost în stare să umble, să-l fi dus cu mine în Iberico ar fi fost o 
cruzime mai mare chiar decât încă o lună petrecută în slujba lui Jonas. 
Băiatul măcar se ridicase Și se uita în jur, ceea ce era mult mai mult decât se 
putea spune despre stăpânul lui. 

După o cotitură ȘI încă o stradă, am ajuns în piaţă. Ne-am croit drum 
printre băieții de brutărie, cu tăvi pline de pâine deasupra capetelor, printre 
căruțele pline ale fermierilor, pregătite să fie descărcate în magaziile aflate 
de-o parte și de alta ale turnurilor porţii. 

Locul gemea de lume, comercianții întârziaţi se grăbeau să-și ridice 
mese Și copertinele, iar orășenii — o gloată dezlănţuită — veneau să cumpere 
cu monedele zornăind în pungi Și cu ochii flămânzi, vânând chilipirurile în 
zorii cenușii. 

— Numai norocul ne mai ajută să-l găsim pe omul comandantei în 
nebunia asta. 

Sunny s-a repezit la o tavă cu pâine în trecere, însă n-a nimerit-o. 

— Ai puțină încredere, omule! Am spus. Cât de greu poate fi să observi 
un rege? 

Am legat hăţurile lui Balky de samar și mi-am trecut amândouă mâinile 
prin păr, aruncându-l cât era de lung peste umăr, pe spate. 

Am ajuns la porţi, pereţii netezi ridicându-se deasupra noastră, spre cerul 
întunecat. Copitele bocăneau pe lespezile de piatră în timp ce ne-am mânat 
animalele pe sub poartă și am traversat un tunel întunecat, printr-un zid 
gros de aproape zece metri. 

— Eu trebuie să vin cu voi, s-a auzit o voce din umbra neagră din 
apropierea ieșirii. 

— Fi, poftim, Sunny, suntem recunoscuţi, am spus zâmbind întorcându- 
mă spre el cu, în timp ce lumina dinspre răsărit îi surprindea trăsăturile 
feţei. 

Străinul a ieșit din umbre, o mogâldeaţă neagră mișcându-se spre noi. O 
femeie. 

S-a apropiat pe calul ei, un armăsar înalt și negru, înfășurată într-o 
pelerină neagră de parcă s-ar fi așteptat să-i fie frig. 

— Ne-ai adus o hartă? Am întrebat întinzând mâna. 

— Eu sunt harta, a răspuns ea Și i-am zărit doar arcuirea buzelor într-un 
surâs. 


— Cum ne-ai recunoscut? Am întrebat, luând din nou în mâini hăţurile. 
Fără să scoată o vorbă, Și-a atins doar obrazul cu degetele. Cicatricile 
mi-au ars fața o clipă, un alt ecou al focului lui Gog, fără îndoială, pentru că 

uitasem de multă vreme să mă îmbu orez. 

Sunny Și-a ţinut gura, dar îi simţeam îngâmfarea radiind în spatele meu. 

— Sunt Honorous Jorg Ancrath, rege peste un loc oarecare, despre care 
n-ai auzit niciodată. Idiotul care rânjește în spatele meu este Greyson 
Landless, fiu bastard dintr-o venerabilă familie care deține câteva hectare 
prăfuite de-a lungul Coastei Calului, foarte propice pentru creșterea 
pietrelor. Poţi să-mi spui Jorg, iar lui, Sunny. Și mergem. 

— Lesha. A Șaisprezecea din hoarda de nepoți ai comandante. 

— Nepoata ei? Sunt surprins. Am avut impresia că nu se aștepta să ne 
întoarcem. 

Nu părea că Lesha avea de gând să răspundă, de vreme ce preţ de vreo 
sută de metri a călărit în liniște alături de noi, în timp ce ne mânam 
animalele afară din oraș. 

— Am convingerea că părerea bunicii despre această expediţie este 
exactă Și rămâne neschimbată. 

Nici acum nu reușeam să văd mare lucru din ea, înfășurată fiind în 
pelerină, însă ceva din ţinuta ei mă făcea să cred că era plăcută ochiului, 
poate chiar frumoasă. 

— Atunci de ce te-ar trimite pe tine, Lady Lesha? A întrebat Sunny. 

A spart liniștea pe care o lăsasem ca să fie umplută de ea. Deseori, lipsa 
întrebării stimulează răspunsul, alteori, răspunsul la o întrebare la care nici 
nu te-ai gândit. 

— Nu ea m-a trimis. Eu am hotărât să vin. În orice caz, n-o să-mi simtă 
lipsa prea mult. Are o grămadă de nepoți și sunt departe de a fi preferata ei. 

Vorbele ei au lăsat o tăcere prelungă, pe care niciunul dintre noi n-a mai 
spart-o. 

Lesha a descălecat Și Și-a mânat calul alături de noi. 

S-a crăpat de ziuă, nuanțele de cenușiu disipându-se ușor, până când 
soarele de la răsărit a început să strălucească plin de promisiune. În cele din 
urmă, primul colţ luminos al soarelui s-a ițit deasupra liniei orizontului, 
aruncând umbre lungi în calea noastră. M-am uitat atunci la Lesha și n-am 
mai simțit nicio usturime atunci când Și-a atins obrazul ca să-mi arate 
cicatricile. Fiecare parte a feţei ei fusese arsă la fel de adânc ca Și rana pe 


care o purtam. Pielea ei avea un aspect metalic, semănând cu o piatră ce 
fusese topită și apoi îngheţată din nou. Arsurile m-au luat prin surprindere, 
dar nu mai mult decât faptul că ea reușise să le supravieţuiască. Mi-a 
întâlnit privirea. Ochii ei erau extrem de albaștri. 

— Eşti Și acum sigur că vrei să mergi în Iberico? 

Și-a împins gluga pe spate. Focul nu-i lăsase niciun fir de păr, avea 
scalpul bălţat în alb, rozaliu nesănătos Și bej, Și găuri în care se aflau 
urechile. 

— Să fiu al naibii dacă eu mai sunt, a suspinat Sunny. 

Am întins mâna ca să iau hăţurile ei și ne-am oprit amândoi în drum. 
Balky rămăsese umăr la umăr cu armăsarul ei, iar Sunny, la câţiva metri în 
urmă, uitându-se îndărăt. 

— De ce ești atât de dornică să te întorci, doamna mea? am întrebat. De 
ce nu ești mai precaută, de vreme ce precis ai mai pățit-o? 

— Poate că acum nu mai am nimic de pierdut, a răspuns, buzele ei 
semănând cu două linii de cartilaj zgrunţuros. 

Nu Și-a întors privirea de la mine. 

Am închis o clipă ochii Și punctul de lumină roșie mi-a licărit din dosul 
pleoapelor. Punctuleţul roșu al lui Fexler, trăgându-mă după el de-a lungul 
tuturor acestor kilometri. 

— Şi ce dorinţă te-a adus pe tine aici, din capul locului? Te-ai gândit că 
vei găsi bogăţie printre ruine sau că te vei întoarce în Albaseat ca un mare 
explorator glorios? Nu cred, am scuturat eu din cap. Toate astea sunt pariuri 
pierdute, nu sunt potrivite unei fiice din familia comandantei. Cred că 
secretele te-au chemat aici. Ai vrut răspunsuri. Să Știi ce au ascuns aici 
Constructorii, nu-i așa? 

Și-a mutat privirea într-o parte Și a scuipat gros, ca un bărbat. 

— N-am găsit niciun răspuns. 

— Dar asta nu înseamnă că locul nu are niciunul, am spus aplecându-mă 
spre ea. 

S-a tras în lături tresărind, neașteptându-se la acea apropiere. Am 
cuprins-o cu mâna de spatele capului chel, cu pielea încrețită și neplăcută la 
atingere sub degete. 

— Şi nu înseamnă că cel mai adevărat lucru pe care-l pot face creaturile 
ca tine Și ca mine nu este să pună întrebări. 

Am tras-o Și mai aproape, cu toate că opunea rezistenţă. Era înaltă 


pentru o femeie. 

— Nu ne putem lăsa prinși de frică. Viaţa trăită între astfel de ziduri nu 
înseamnă decât o moarte înceată. 

Vorbeam în șoaptă acum, cu capul înclinat în așa fel încât abia mai 
rămăsese un centimetru între fețele noastre. Aproape că mă aşteptam să 
aibă miros de cărbune, dar nu avea niciun miros, nici de parfum, nici de 
transpiratie. 

— Să mergem acolo Și să-i scuipăm în ochi pe toți cei care spun că 
vechile cunoștințe ne sunt interzise, ai? 

Am sărutat-o pe obraz, pentru că mă temeam s-o fac Și, chiar dacă bunul 
simţ mă mai orbește câteodată, să mă ia dracu’ dacă frica o va face 
vreodată. 

Lesha s-a smucit înapoi. 

— Eşti doar un copil. Habar n-ai despre ce vorbeşti. 

Dar nu părea nemulțumită. 


Am călătorit până la prânz și ne-am adăpostit de soare la umbra unui 
pâlc de măslini. Nevasta fermierului s-a dovedit întreprinzătoare, 
amânându-Și siesta ca să urce pe tăpșan și să ne ofere vin, brânză Și pâine 
uscată cu ierburi. Bătrâna Și-a făcut iute o cruce când a zărit-o pe Lesha, dar 
a avut bunul simţ să nu se holbeze la ea. Ne-am așezat la masă și am 
trimis-o înapoi cu coșul gol și cu o mână de monede, îndeajuns pentru 
dublul cantităţii ei de mâncare, chiar dacă ar fi fost servită într-o cârciumă 
cu pretenţii. 

— Vorbește-mi despre mauri, am spus, fără să mă adresez cuiva anume. 

Bucata de brânză pe care o lingeam de pe degete era moale Și în același 
timp sfărâmicioasă. Mirosea a ceva ce n-ar fi trebuit mâncat vreodată, însă 
avea un gust plăcut de bogat și înţepător. 

— Care dintre ei? A întrebat Lesha, care părea adormită, așa cum stătea 
lungită pe pământul prăfuit, cu capul pe pelerina îngrămădită la umbra unui 
pom. 

Avea dreptate. Am văzut cel puţin o duzină de mauri în Albaseat, 
înfășurați în hainele lor albe, cei mai multi ascunși sub glugile 
burnuzurilor, unii dintre ei făcând comerț, alţii văzându-și de afaceri. 

— Spune-mi despre califul din Liba. 

Părea un început bun. 


— Ibn Fayed, a mormăit Sunny. Ghimpele din fundul bunicului tău. 

— Are mai mulți asemenea lui Qalasadi în slujba lui? am întrebat. 

— Matemagicieni? A făcut Sunny. Nu. 

— Nu sunt mulți asemenea lui, a spus Lesha. Și în niciun caz nu 
lucrează pentru stăpânii lor. Ei urmează o cale simplă. Nu sunt multe lucruri 
pe care și le doresc astfel de oameni. 

— Nu vor aur? am întrebat. 

Lesha Și-a ridicat capul distrus ca să mă privească, după care s-a ridicat 
în picioare lângă copac. 

— Cei ca ei manifestă interes doar pentru rarităţi. Minuni ca acelea pe 
care le-am putea găsi în Iberico, dar la fel de probabil și vechi pergamente 
de pe vremea Constructorilor, moduri de calcul, învățături străvechi, acel 
soi de înţelepciune care nu pare niciodată să poată fi scrisă pe ceva care să 
dureze sau care cel puţin să poată fi citită de noi. 

— Iar Ibn Fayed navighează împotriva Coastei Calului ca să atace, să se 
stabilească acolo sau e o pedeapsă pentru că nu l-a urmat pe profetul 
maurilor? 

Cunoșteam deja părerile bunicului Și unchiului meu despre asta, însă e 
bine să privești lucrurile și din altă perspectivă. 

— Poporul lui vrea să se întoarcă, a spus Lesha. 

Asta era ceva nou. Nepoata comandantei își datora înţelepciunea întregii 
cărții, nu doar paginii curente. 

— Să se întoarcă? 

Văzusem eu mâna maurilor în spatele a tot ce era în Albaseat, însă 
nimeni nu părea dornic să o recunoască. 

— Califii au domnit aici la fel de mulţi ani ca și regii. Înaintea 
Constructorilor Și după. Scribii le spun astăzi invadatori, pârjolitori, păgâni, 
însă înțelepciunea maurilor se găsește în toate lucrurile cu care ne mândrim. 

— Nu ești doar un chip frumușel, așadar, am spus. 

Pe acestea le citise, pentru că părerile ei nu erau cele care puteau fi 
formate pe baza a ceea ce ceilalți consideră că poate fi predat în siguranţă. 
Biserica ţinea aproape regatele Coastei Calului și Porturile de Vest — mai 
aproape de atât le-ar fi înghițit de-a dreptul. Preoţii au o părere proastă 
despre păgâni, iar în sudul îndepărtat să contrazici un om al clerului s-a 
dovedit a fi o distracţie periculoasă. În fiecare oraș, scribul bisericii se 
ocupa cu rescrierea istoriei — însă nu puteau rescrie ceca ce era scris în 


piatră despre ei. 

Lesha nu s-a simţit ofensată de felul cum i-am dat dreptate sau cel puțin 
așa cred, pentru că cicatricile ei nu lăsau să se întrevadă emoţiile. Nu se 
auzea aproape niciun sunet, în afară de clopotul îndepărtat al unei capre. De 
ce nu se adăpostea la umbră capra bătrână, nu-mi dădeam seama. Vipia s-a 
așternut ca o pătură, Ștergând orice intenție de a ne mai mișca. 

— Nu te-ai grăbit să-l salvezi pe băiatul ăla, Jorg, a spus Sunny, pe care 
îl credeam adormit de un sfert de ceas, dar se vede treaba că-și derula 
dimineaţa în gând. 

— Nu l-am salvat pe el. Te-am salvat pe tine. Eşti destul de folositor. 

— L-ai fi lăsat să moară? A părut Sunny îngrijorat. 

— L-aș fi lăsat, am răspuns. Nu însemna nimic pentru mine. 

Sânge Și bucle aurii, imaginile s-au desfășurat din nou în spatele 
pleoapelor. Am deschis ochii și m-am ridicat. l-au crăpat capul lui William 
de o piatră, l-au luat de picioare Și l-au izbit de bolovan. 

S-a întâmplat. Lumea a mers mai departe, indiferent de asta. Și am 
învăţat că nimic nu contează. 

— Nu puteam să stau Și să mă uit, fără să fac nimic, a spus Sunny. Nu 
poti omori în bătaie un copil sub ochii gărzii contelui Hansa. 

— Ai intervenit pentru tine sau pentru bunicul meu? am întrebat. 

— Era datoria mea. 

Am luat o măslină căzută pe fundul coșului de mâncare. Carnea ei tare 
mi s-a spart între dinți. Aroma caldă și generoasă mi s-a împrăștiat în gură 
în timp ce mestecam. 

— Ai fi intervenit dacă n-ar fi fost datoria ta? l-am întrebat mai departe. 

Sunny a ezitat. 

— Dacă n-ar fi fost atât de al dracului de mare, da. 

— Pentru că nu puteai să asiști la asta? 

— Da, a răspuns el. 

— Nu trăi cu jumătăți de măsură, Greyson, i-am spus împingând pânza 
prăfuită a mânecii până când au ieșit la iveală cicatricile mărăcinilor în care 
stătusem atârnat, sigilii palide pe pielea bronzată. Odată, am auzit un preot 
vorbind despre mântuire. Ne îndemna să nu renunţăm la a-i salva de păcat 
pe cei din faţa noastră doar pentru că nu-i putem salva pe toţi. Așa sunt 
preoţii. Gata să renunţe imediat. Călcându-se în picioare ca să-și 
recunoască slăbiciunea de parcă ar fi o virtute. 


Am scuipat sâmburele de măslină. 

— Fie copiii merită să fie salvaţi pentru că sunt copii, fie nu merită, am 
continuat. Nu lăsa ca acţiunile să-ți fie dictate de întâmplarea care-ţi aduce 
unul în fața ochilor și-l ascunde pe următorul. Dacă merită să fie salvați, 
salvează-i pe toți, găsește-i, protejează-i, fă din asta munca ta de-o viaţă. 
Dacă nu, apucă pe altă stradă, ca să nici nu-l vezi pe cel pe care l-ai putea 
vedea, întoarce-ţi capul, acoperă-ţi ochii cu mâna. Problema e rezolvată. 

— Tu i-ai salva pe toți, nu-i așa? A întrebat Lesha de pe partea cealaltă, 
cu vocea moale. 

— Cunosc un om care încearcă să o facă, am răspuns. Și, dacă nu m-aș 
fi învăţat minte, da, i-aș salva pe toţi. Fără jumătăți de măsură. 

Unele lucruri nu pot fi împărțite în două. Nu poți iubi pe cineva pe 
jumătate. Nu poţi trăda pe jumătate sau minți pe jumătate. 

S-a lăsat tăcerea. Până și capra adormise. 

Răcoarea ne-a adăpostit până când umbrele au început să se alungească, 
iar vâlvătaia albă a soarelui s-a îmblânzit în ceva ce putea fi suportat. 


După-amiază, am pornit la drum. Noaptea ne-a găsit cu tabăra ridicată 
într-o vale uscată, la mai bine de cincisprezece kilometri spre nord, cu un 
acoperiș de stele și cu ţârâitul și zbârnâitul insectelor drept serenadă. 

Crângurile de măslini și arbori de plută erau mult în urma noastră. În 
văile acestea nu creștea nimic, în afară de spini neiertători, tufe de mesquite 
Și creozot, umplând de parfum aerul nopţii fără să ofere nimic de pus pe 
foc. Am mâncat pâine goală, mere, niște portocale din piaţa din Albaseat și 
le-am udat cu un ulcior de vin, de un roșu atât de închis, încât putea fi chiar 
Și negru. 

Ședeam întins în noapte privind rotirea stelelor, ascultând nechezatul 
cailor, pufniturile și fornăielile ocazionale ale lui Balky și pe Sunny 
sforăind. Din când în când, Lesha scâncea în somn, slab, dar cu durere. 
Deasupra tuturor, se ridica orchestra neobosită a râmelor, sunetul crescând 
în valuri de parcă un ocean se ridica în jurul nostru în vreme ce soarele 
apunea. Țineam cutia de aramă într-o mână, iar cu cealaltă atingeam 
pământul, simțind pietrișul sub vârfurile degetelor. Mâine vom merge din 
nou. Părea în regulă să mergem, nu doar să economisim timp ducând un cal 
bun pe pământuri otrăvite. În unele locuri, omul are nevoie de picioare care 
să-l ducă. Unele călătorii au nevoie de o altă perspectivă. Kilometrii 


înseamnă mai mult dacă i-ai străbătut pas cu pas și ai simțit pământul 
schimbându-se sub picioarele tale. 

În cele din urmă, am închis ochii și am lăsat ca mulțimii de stele să-i ia 
locul una singură Și roșie. O singură stea a adus înțelepţii la un leagăn în 
Betleem. Mă întreb dacă un înţelept ar urma steaua lui Fexler. 

Povestea Chellei 


CU ȘASE ANI ÎN URMĂ 
Învinși în mlaștinile Cantanlonei 


Mirosul solului, al pământului care se fărâmiţează roșu printre degete, 
pur Și simplu, Și te anunţă că ai ajuns acasă. Soarele care luminează viaţa, 
de la pruncul nou-născut până la tânărul încăpățânat, străbate cerul între 
răsăritul purpuriu Și apusul purpuriu. În întuneric, leii rag. 

— Acesta nu e locul tău, femeie. 

Ea vrea ca locul acesta să fie al ei. Puterea dorului său a atras-o aici, cu 
el, călătorind în urma trecerii lui. 

— Du-te acasă. 

Vocea lui era poruncitoare Și adâncă. Toate vorbele lui par înțelepte. 

— Îmi dau seama de ce i-a plăcut de tine, a spus ea. 

Ea n-avea nicio casă. 

— Şi ţie ţi-a plăcut de el, dar ești mult prea distrusă ca să mai Știi ce să 
faci. 

— Să nu-ndrăznești să-ți fie milă de mine, Kashta. 

Furia pe care o gândise a izbucnit în flăcări încă o dată. Solul cel roșu, 
soarele cel alb, colibele joase, toate păreau îndepărtate. 

— Nu îmi mai poţi invoca numele, Chella. Întoarce-te. 

— Nu-mi da ordine, Nubanezule. Te-aș putea face din nou sclavul meu. 
Jucăria mea. 

Lumea lui este acum un petic luminos în colțul ochiului ei, detaliu 
pierdut într-o frumusețe nestemată. 

— Nu mai sunt acolo, femeie. Sunt aici. În mijlocul bătăii tobelor, la 
umbra colibei, în urma pasului de leu. 

Fiecare cuvânt se auzea mai slab Și mai adânc. 


Chella Și-a ridicat faţa din noroiul puturos Și-a scuipat apă murdară. 
Braţele i se pierdeau în mlaștină până la coate, mocirla picurând groasă de 
pe ea. A scuipat din nou, răzuind cu dinţii noroiul de pe limbă. Jorg 
Ancrath! 


Pânza necromanției pe care o urzise peste mlaștini lună după lună, până 
când cuprinsese fiecare smârc Și fiece mocirlă, ajungând la stânjeni 
adâncime, până la cea mai veche mlaștină moartă, zăcea acum ferfenițită, 
pierzându-și puterea, stricată din nou de vieţile broaștelor, viermilor Și ale 
păsărilor de baltă. Chella s-a pomenit că se scufundă din nou Și a invocat 
cât a putut din puterea rămasă ca să se arunce pe pământ solid, o movilă 
iţită din noroi. 

Cerul păstra amintirea albastrului, decolorat, de parcă el însuși stătuse 
prea mult la soare. S-a întins pe spate, conștientă de miile de spini de sub 
ea, de frigul din lături și de arșiţa din faţă. La scăpat un geamăt. Durerea. 
Când un necromant a folosit prea multă putere, când moartea s-a mistuit, 
rămâne numai durerea ca să umple golul. 

În cele din urmă, asta este viaţa. Durere. 

— Blestemat să fie! 

Chella zăcea gâfâind, mai vie decât fusese timp de zeci de ani, abia 
pășind la hotarele tărâmurilor moarte. Dinţii îi scrâșneau, mușchii îi erau 
încordați, iar durerea o pălea în valuri. 

— Blestemat să fie! 

O cioară de un negru lucios o fixa cu privirea, cocoţată pe stânca ce 
marca cel mai înalt punct al movilei. 

Apoi, cioara a vorbit, un croncănit care prindea înţeles de la o secundă la 
alta. 

— Nu durerea întoarcerii este cea care îl ţine pe necromant departe de 
viaţă. Nu ea este cea care îl ţine atât de departe, pe cât de departe pot ei să 
meargă fără să-i scape din strânsoare. Amintirile sunt acelea. 

Cuvintele au ieșit din ciocul ciorii, însă ele fuseseră ale fratelui său, cu 
ani în urmă, pe când o învățase pentru prima dată, pe când o ispitise cu ceea 
ce însemna să fie jurat al morții. 

În clipele de regret, dădea vina pe el, de parcă el o convinsese să treacă 
de partea stricăciunii, de parcă niște simple cuvinte o despărțiseră de tot 
ceea ce era corect. Cu toate astea, Jorg Ancrath pusese capăt vorbăriei 
fratelui său. Decapitându-l sub muntele Honas, mâncându-i inima, furându-i 
o parte din puterea lui. 

— Zboară de aici, cioară! A Șuierat dindărătul dinților încleștați. 

Însă amintirile începuseră să i se scurgă în spatele ochilor, asemenea 
puroiului dintr-o rană, izvorând sub apăsarea degetelor. 


Cioara o fixa cu privirea. Pe sub ghearele subțiri și încleștate, piatra era 
împresurată de licheni, împestriţată cu portocaliu închis, verde spălăcit, de 
parcă ar fi fost atinsă de boală. Pasărea a susținut privirea îngrozită a 
Chellei, cu ochii ei aprinși, negri Și scânteietori. 

— Niciun necromant nu Știe cu adevărat cel îl așteaptă pe când pășește 
pe cărarea cenușie spre tărâmurile moarte. 

A croncănit apoi, aspru Și scurt, așa cum trebuia să fie limbajul ciorilor, 
înainte să revină la vocea și învăţăturile fratelui său: 

— Fiecare dintre ei are motive, de cele mai multe ori motive oribile, care 
ar întoarce pe dos stomacul semenilor oameni, însă indiferent care ar fi 
motivaţia lor, oricât de ciudată și de rece le-ar fi mintea, nu au habar ce este 
ceea ce au început. Dacă li s-ar putea explica dinainte, dacă li s-ar înfățișa 
pe o pânză putredă, niciunul, nici măcar cel mai rău dintre ei, n-ar mai face 
primul pas. 

Nu minţise. Spusese întreg adevărul. Însă vorbele sunt doar vorbe ȘI 
rareori pot întoarce pe cineva din drumul său, dacă acela nu dorește să fie 
întors. 

— Te-am urmat, Cellan. Am urmat calea ta. 

Și-a amintit chipul lui, chipul fratelui ei, din anul în care erau tineri 
amândoi, copii. Un an fericit. 

— Nu! 

Și durerea era mult mai bună decât așa ceva. A încercat să nu se mai 
gândească, să-Și împietrească mintea, să nu lase nimic înăuntrul ei. 

— E doar viaţă, Chella, a spus pasărea, cu o voce ce părea amuzată. Dă-i 
voie înăuntru. 

În spatele ochilor strâns închiși, imaginile se luptau pentru supremație, 
să-i rețină atenţia chiar Și pentru o clipită, înainte ca valul amintirilor să le 
măture din drum. A zărit cioara mai încolo, afundându-și capul roșiatic 
într-un hoit despicat. 

— Viaţa e dulce, s-a auzit din nou croncănitul. Gust-o. 

S-a repezit spre pasăre, întinzându-se, ajungând-o cu o mână îndurerată. 
Doar ca să bage de seamă că plecase. Nicio bătaie din aripi, nicio voce 
dojenitoare deasupra, numai o pană ruptă Și murdară de noroi, de parcă 
numai asta fusese acolo mereu. 

Soarele a trecut pe deasupra capului, martor al agoniei îndelungate a 
Chellei Și, în cele din urmă, în întunericul așternut îndărătul unei mulţimi 


de stele, ea s-a așezat. Capul îi pulsa de amintiri. Nicidecum o hartă 
completă a vieţii pe care o părăsise, însă îndeajuns de multă carne pe 
schelet ca să se potrivească cu locul în care ședea, pe pragul dintre viaţă Și 
moarte. S-a strâns în braţe, simțind pe dată cum îi ieșeau coastele, cât de 
suptă îi era burta, cât de ofilit îi era pieptul. 

Adevărul cel mai dur totuși, judecata cea mai aspră, a venit din suma 
tuturor amintirilor ei. Nicio tragedie nu o trimisese pe calea pe care a ales-o. 
Nu fugise de nicio spaimă anume, niciun păcat prea josnic cu care să 
trăiască, nicio teamă care s-o muște de picior. Nimic în afară de lăcomia 
obișnuită: lăcomia de putere, lăcomia de lucruri Și curiozitatea banală, de 
felul celei care omoară pisica. 

Acelea fuseseră nevoile care o trimiseseră să umble printre morți, 
cultivând depravarea, respingând tot ceea ce însemna umanitate. Nimic 
poetic, întunecat sau demn de luat în seamă, doar micile nevoi meschine ale 
unei vieţi obișnuite. 

Chella a tras adânc aer în piept. Ura să o facă. Jorg Ancrath îi făcuse 
asta. Și-a simţit inima bubuind în piept. Aproape un copil și o doborâse de 
două ori. O lăsase mai mult vie decât moartă. O făcuse să simtă! 

Și-a cules o lipitoare de pe picior, apoi încă una, pline de sângele ei. 
Pielea o mânca acolo de unde își făcuseră plinul țânțarii. Ani de zile 
trecuseră de când nu mai fusese interesată de astfel de creaturi, ani întregi 
de când acestea o putuseră atinge fără să li stingă micile pâlpâiri de viaţă 
din corpurile lor ușoare și fragile. 

Mlaștina puţea. Mirosul a lovit-o pentru prima oară, cu toate că 
petrecuse luni întregi în îmbrățișarea ei. Puţea și avea un gust chiar mai rău 
decât mirosul. Chella s-a cules de pe jos, nesigură pe picioarele 
tremurătoare. Frigul nopții Și goliciunea ei acoperită de noroi închegat i-au 
smuls câteva tremurături, foamea Și oboseala, alte câteva, însă cea mai mare 
vină o purta frica. Nicidecum frica de întuneric, de mlaștini sau frica de 
călătoria îndelungată de-a lungul tărâmurilor aspre. Regele Mort o 
înfricoșa. Gândul la privirea lui rece, la întrebările lui, gândul de a sta în 
faţa lui îmbrăcat în cine știe ce mortăciune ar fi ales să poarte, gândul la ea 
înfășurată în trenţele puterii lui, vorbindu-i despre eșec. 

Cum de se ajunsese aici? Necromanţii fuseseră stăpânii mortii, 
nicidecum servitorii ei. Dar când Regele Mort se ridicase nechemat, pentru 
prima dată, dintre cele mai întunecate lucrături ale lor, necromanţii au 


cunoscut încă o dată frica, deși o credeau pierdută și uitată pe drumul lor. 
Și n-a fost doar mica uneltire a Chellei de sub muntele Honas. Acum o știa, 
însă timp de un an și mai mult crezuse că Regele Mort era un demon trezit 
de săpăturile ei în locuri în care oamenii nu aveau ce căuta, o creatură 
aţintită doar asupra ei, apoi asupra fratelui ei Și a celor puţini din jurul lor. 
Însă Regele Mort le vorbise tuturor celor care priveau dincolo de viaţă. 
Oricui trecea prin văl Și aducea înapoi ceea ce putea fi găsit dincolo de el, 
ca să reumple rămășițele celor care muriseră. Toţi cei care dobândeau o 
astfel de putere ajungeau, mai devreme sau mai târziu, să ţină mâna Regelui 
Mort. lar el nu avea să-i mai lase să plece vreodată. 

De ce o trimisese el pe urmele acestui băiat? Și cum eșuase ea? 

— Blestemat să fu, Jorg Ancrath! 

Chella s-a prăbușit din nou în genunchi Și a vomitat o mizerie neagră Și 
amară. 


8 


Pe cuprinsul celor șase regate pe care i le-am luat prințului de Arrow se 
găsesc multe orașe mai mari, mai curate, mai frumoase Și în toate felurile 
superioare orașului Hodd. Mai erau orașe pe domeniul meu pe care trebuia 
încă să le vizitez, orașe în care oamenii îmi spuneau rege , iar statuia mea 
era așezată în târguri ȘI pieţe, orașe de care nu mă apropiasem mai mult de 
cincisprezece kilometri, dar până Și acestea erau mai grozave decât orașul 
Hodd. Și totuși simţeam orașul Hodd ca fiind mai mult al meu. Îl avusesem 
de mai mult timp, îl cucerisem eu însumi, îi vopsisem străzile în roșu când 
Jarco Renar l-a ridicat la răscoală. Nu era un loc în care oamenii îȘi 
aminteau de Orrin de Arrow. Nimeni din orașul Hodd nu vorbea despre 
bunătatea Și viziunea lui și nu dădea glas părerii generale cum că el ar fi 
trebuit să fie numit sfânt înainte ca amintirea lui să se stingă. 

Întregul oraș Hodd ne-a ieșit în întâmpinare. Nimeni nu zăbovește acasă 
atunci când Garda Gilden trece călare printre porţile orașului. Locuitorii 
Tărâmurilor înalte s-au aliniat pe străzi, aclamând Și fluturând steagurile pe 
care le aveau. Nici unul din zece hodditeni care aveau să șoptească cu 
glasuri răgușite a doua zi, în timp ce în cap le vor răsuna încă ecourile 
sărbătorii, n-ar fi fost în stare să numească un motiv temeinic pentru care 
aclamau, dar într-un loc precum Tărâmurile înalte e greu să nu te 
entuziasmezi la orice dram de exotism sau la un străin. Cel puţin, atâta timp 
cât este doar în trecere Și nu pune ochii pe soră-ta. 

Călăream în fruntea coloanei Și am condus-o spre porțile reședinței 
lordului Holland, cea mai impunătoare clădire din oraș — sau, cel puţin, cea 
mai impunătoare clădire terminată. 

Într-o bună zi, catedrala o va eclipsa. 

Lord Holland a venit să deschidă personal porțile, un bărbat corpolent, 
asudând pe sub gătelile sale, cu nevasta clătinându-se în urma lui, o 
amatoare de argint Și perle care să-i ascundă gușile. 

— Rege Jorg! Îmi faci cinste casei. 

Lord Holland s-a înclinat. Faţa lui arăta că părul trebuia să-i fi încărunțit 
odată cu vârsta, așa că aproape că mă așteptam ca peruca neagră Și lucioasă 
să-i cadă când s-a înclinat în faţa mea. Însă a rămas la locul ei. Probabil că- 
Și păstrase propriul păr şi-l colora cu negru de fum. 


— Îţi fac cinstea, am consimţit. Am hotărât să rămân peste noapte, câtă 
vreme aștept vești de la Bântuitul. 

Am coborât din șa, în zăngănitul armurii, Și i-am făcut semn să-mi arate 
drumul. 

— Căpitane Harran, m-am întors cu mâna ridicată ca să nu-l las să scoată 
o vorbă. Rămânem aici până în zori. Nu încape nicio discuţie. Va trebui să 
recuperăm timpul pe drum. 

S-a încruntat la auzul vorbelor mele, însă ne cunoșteam suficient de bine 
ca, după ce mi-a susținut privirea câteva clipe, să se întoarcă Și să le strige 
gărzilor să stabilească un perimetru în jurul reședinței lui Holland. 

Paznicii casei Holland au sărit să-i blocheze calea lui Gorgoth, care 
venea în urma mea Și a lui Makin, către ușile din faţă. Trebuie să recunosc 
că au fost curajoși. ÎI văzusem pe Gorgoth întinzând mâinile și zdrobind 
testele a doi oameni, fără mare efort. Lord Holland s-a oprit pe trepte în fața 
mea, simțind pericolul. S-a întors cu o privire întrebătoare. 

— Voi trece cu Gorgoth prin poarta Gilden din Vyene, așa încât cred că 
are un rang destul de înalt pentru poarta principală a casei tale, Holland, am 
spus cu o ușoară aplecare din cap. 

Paznicii au făcut un pas în spate, vizibil ușuraţi, Și am intrat în casă. 

Camerele de oaspeţi ale lordului Holland s-au dovedit a fi mai mult decât 
bine amenajate — până Și cuvântul luxos putea fi prea modest. Covoare 
groase acopereau podeaua, mătase ţesută adusă din Ind și lucrată cu tot 
felul de zeități păgâne. Niciun perete nu rămăsese neîmpodobit, fie cu 
tapiserii, fie cu vopsele pe bază de ulei și pensulă, iar o tencuială elaborată 
Și aurită, de un luciu intens, decora tavanul. Holland îmi oferise propriile lui 
încăperi, însă n-am vrut să stau în izul lui de om bătrân. Mai mult de atât, 
dacă erau încă Și mai bogate decât camerele pentru oaspeţi, mi-ar fi fost 
greu să mă abtin să nu fur lucruri. 

— Decadenţa începe atunci bugetul pentru înfrumusețarea casei unui om 
este mai mare decât banii cheltuiţi pentru apărarea ei. 

M-am întors îndărăt spre Makin. Gorgoth a închis ușile în urma lui Și a 
rămas lângă Makin. 

Makin Și-a netezit părul peste cap și a zâmbit. 

— E drăguţ. Nu încape îndoială. 

Gorgoth Și-a lăsat privirea să-i hoinărească împrejur. 

— E o lume întreagă în camera asta. 


Avea dreptate. Holland adunase piese din toate colţurile imperiului Și de 
dincolo de el. Operele unor oameni sclipitori. Ani întregi de trudă, 
concentrați între cei patru pereţi, ca să încânte privirile oaspeților unui lord 
bogat. 

Gorgoth a ridicat un scaun elegant, cu o singură mână, petrecându-și 
degetele în jurul gravurilor complicate. 

— Frumuseţea ce poate fi găsită sub munte este mult mai... robustă. 

A lăsat scaunul jos — mi-am închipuit cum 1 s-ar fi rupt picioarele dacă ar 
fi încercat să se așeze pe el — și a adăugat 

— De ce suntem aici? 

Makin a dat din cap. 

— Spuneai ceva despre paturi rele, oficialități rân jite și purici. Și, cu 
toate astea, iată-ne aici. Paturile arată bine. Poate puţin cam moi ȘI... ezită 
aruncându-i o privire lui Gorgoth, cam firave, s-ar putea să fie purici, 
oricum o clasă superioară de purici, fără îndoială, și da, oficialități rân jite. 

Am strâns din buze și m-am aruncat pe spate, pe mărețul pat. M-am 
scufundat în plapuma de puf, acoperitoarea de pat aproape închizându-se 
deasupra mea, de parcă aș fi căzut într-o apă adâncă. 

— Trebuie să mă gândesc la ceva peste noapte, am spus. 

A trebuit să fac un efort ca să-mi ridic capul Și să-l văd pe Gorgoth. 

— Voi doi distraţi-vă. O să trimit vorbă dacă am nevoie de voi. Makin, 
fii fermecător. Gorgoth, nu mânca niciun servitor. 

Gorgoth a mârâit la auzul vorbelor mele. S-au întors spre ieșire. 

— Gorgoth! Am strigat, iar el s-a oprit în faţa ușii, o ușă atât de înaltă, 
încât nici măcar el n-avea nevoie să se aplece. Nu-i lăsa să-ți dea nicio 
porcărie. Poţi să-i mănânci, dacă încearcă vreunul. Tu mergi la Adunare ca 
Regele De Sub Munte. Poate că Cei O Sută nu o Știu încă, însă o vor afla. 

A înclinat din cap, după care au plecat amândoi. 

Aveam motivele mele să aduc leucrota la lucrările Adunării, însă un 
motiv la fel de bun era șansa de a-și reprezenta noul popor, pe troliu lui, cei 
care îl convinseseră, Și doar Domnul știe cât de greu era să îl convingă 
cineva, pentru că eu nu eram în stare să-i poruncesc. Aveam în jurul meu 
câțiva oameni capabili să vorbească sincer și să-mi spună dacă greșesc. 
Aveam un singur om căruia nu-i puteam porunci, mai degrabă mi-ar suci 
gâtul decât să se supună împotriva instinctului său. Câteodată, cu toții avem 
nevoie de cineva așa în jurul nostru. 


Ședeam în fotoliul rafinat al lordului Holland, în faţa unui birou din 
lemn de nuc, atât de lustruit, încât părea să strălucească și mă jucam cu set 
de Șah pe care-l șterpelisem din cortul gărzilor. Am petrecut câteva ceasuri 
holbându-mă la pătrate, mutând piesele după cum le venea rândul. 
Bucurându-mă de greutatea lor în palma mea, de alunecarea lor de-a lungul 
marmurei. Constructorii, citisem eu, au făcut jucării capabile să joace șah. 
Jucării la fel de mici ca nebunul din argint din mâna mea, în stare să învingă 
orice jucător, grăbindu-se să aleagă mișcările care să distrugă cele mai 
ascuţite minți din rândul creatorilor lor. Nebunul scotea un sunet încântător 
când îl loveam de tabla de șah. Am bătut un pic ritmul, întrebându-mă dacă 
mai era vreo miză în participarea la un joc pe care jucăriile l-ar fi putut 
stăpâni. Dacă nu reușeam să descoperim un joc mai bun, atunci poate că 
mințile mecanice pe care Constructorii le-au lăsat în urma lor vor câștiga 
întotdeauna. 

Holland mi-a ascultat porunca Și n-a permis niciun vizitator, nicio cerere, 
nicio invitație. Am stat singur în tot luxul camerelor sale de oaspeţi și mi- 
am adus aminte. A fost o vreme în care amintirile dureroase fuseseră 
îndepărtate de mine. Le duceam într-o cutie de aramă până când, în cele din 
urmă, a trebuit să aflu. Orice cutie închisă, orice secret, te va roade zi după 
zi, an după an, până când va ajunge la os. Îţi va șopti vechea poezie — 
deschide cutia, înfruntă pericolul sau întreabă-te — până când te va înnebuni, 
ce-ar fi putut să se întâmple dacă ai fi făcut-o. Erau alte amintiri pe care aș 
fi vrut să le îndepărtez de mine, mult mai eficient, însă cutia m-a învăţat o 
lecţie. Nimic nu poate fi îndepărtat fără o pierdere. Chiar Și cele mai rele 
dintre amintirile noastre fac parte din fundamentul care ne ţine pe lume. 

În cele din urmă, m-am ridicat în picioare, i-am răsturnat pe cei doi regi, 
Și pe cel negru, Și pe cel alb, după care m-am prăbușit din nou pe pat. De 
data aceasta l-am lăsat să mă înghită și m-am cufundat în moscul alb al 
visului ei. 

Mă aflam în Castelul înalt, în faţa ușilor de la sala tronului tatălui meu. 
Cunoșteam deja scena. Cunoșteam toate scenele pe care Katherine mi le 
înfățișa în spatele acelor uși. Galen murind, dar cu indiferența mea 
acoperită de toate zilele ce-au trecut, astfel încât el a căzut ca un topor prin 
vieţile amândurora. Sau cuțitul tatălui meu, înfipt în pieptul meu tocmai la 
apogeul victoriei mele, când am ajuns la el, fiul spre tată, o amintire 
dureroasă a veninului său, direct în inimă. 


— Am renunţat la jocuri, am spus. 

Mi-am pus degetele pe mânerele ușilor impunătoare. 

— Am avut un frate care m-a învăţat o lecție ce mi-a rămas în minte. 
Fratele Hendrick. Un sălbatic, nu cunoștea frica. 

Nici nu-i pomeneam bine numele, că apărea lângă mine — asemenea 
celor mai răi diavoli, invocaţi prin numele lor. Ședea lângă mine în fața 
ușilor tatălui meu, cu un zâmbet și o bătaie de picior. Fratele Hendrick, 
tuciuriu ca un maur, cu părul lung căzând în bucle negre, ajungându-i 
dincolo de umeri, cu mușchi subțiri, deșirat ca un trol și cu urma rozalie cu 
marginile zdrențuite ale unei cicatrici ce pornea de la ochiul stâng până la 
colţul gurii contrastând cu pielea jegoasă. 

— Frate Jorg, a spus înclinându-și capul. 

— Arată-1 cum ai murit, frate, i-am zis. 

La auzul vorbelor mele, a rânjit sălbatic, iar fratele Hendrick Și lăncierul 
din Conaught au apărut din nou, dintr-un fuior neașteptat de fum. Suliţa 
Conaught e o armă urâtă, atât de zimţată, de parcă nici n-ar trebui să iasă 
vreodată afară, plină de lame tăioase pe toată lungimea ei. 

Hendrick a primit lancea în pântece, așa cum mi-aduceam aminte, în 
sunetul puternic al zalelor care plesneau. Ochii i s-au bulbucat, zâmbetul i s- 
a lărgit, răsucit acum Și purpuriu. Omul din Conaught îl avea în mână, 
țintuit în lancea aceea, prea departe de vârful săbiei lui Hendrick, chiar Și 
dacă ar mai fi avut puterea s-o ridice. 

— Mă cam îndoiesc acum că fratele Hendrick ar putea să iasă din lancea 
aia, am zis peste fantomele urletelor și amintirea săbiilor încrucișate. Însă 
ar fi putut să lupte și poate, doar poate, s-ar fi eliberat. Și-ar fi lăsat totuși 
mai mulți metri de mate pe lamele alea decât cele rămase în trupul lui. Ar fi 
putut încerca să lupte, dar câteodată singura opțiune este să ridici miza, să 
te arunci în partea cealaltă, să-ți fortezi adversarul pe calea pe care a ales-o, 
mai departe decât ar fi dispus acela să meargă. 

Fratele Hendrick a scăpat sabia din mână și a azvârlit scutul de pe braţ. 
Apoi, cu amândouă mâinile, a prins lancea de-a lungul mânerului, dincolo 
de lame și s-a înfipt mai tare în ea. Vârful a țâșnit negru Și picurând din 
spatele lui, un metru de lemn Și lame tăioase, Și din doi pași Și-a ajuns 
dușmanul. 

— Priveşte, am spus. 

Fratele Hendrick Și-a izbit fruntea de faţa lăncierului. Două mâini 


însângerate s-au încleștat pe gâtul omului din Conaught Și l-au tras mai 
aproape. Hendrick a căzut, ţinându-și victima strâns, cu dinții înfipți în 
gâtul lui. Fumul s-a răsucit deasupra amândurora. 

— Lăncierul ăla ar fi trebuit s-o lase baltă în ziua aia, am spus. Tu ar 
trebui s-o lași baltă acum, Katherine. 

Am apucat mânerele ușilor de la sala tronului și am tras, nu de metal, ci 
de valul negru al visului, de visele febrile ale vremurilor de demult, când 
asudam din pricina infecţiei rănilor provocate de spini. Îngheţul a început să 
se împrăștie din degetele mele, de-a lungul bronzului Și al lemnului, iar din 
toate balamalele și marginile ușilor a început să se scurgă puroi. Miasma 
lui dulceagă m-a tras în noaptea în care m-am trezit, acoperit de sudoare Și 
de suferinţă, ca să-l găsesc pe omul călugărului Glen, Inch, cu mâinile pe 
mine. La nouă ani n-am înţeles prea multe, însă felul în care s-a tras înapoi, 
expresia de pe faţa lui blajină, broboanele de sudoare care-i curgeau de 
parcă febra-l cuprinsese și pe el, toate m-au ajutat să aflu ce e-n mintea lui. 
S-a întors fără nicio vorbă Și s-a îndreptat spre ușă, grăbit, dar fără să fugă. 
Ar fi trebuit să fugă. 

Nu simţeam metalul rece în mâna așezată pe bronzul îngheţat al 
mânerelor, ci greutatea Și fierbinţeala vătraiului pe care-l smulsesem 
dinaintea focului. Ar fi trebuit să fiu mult prea slăbit ca să mă țin pe 
picioare, dar m-am scurs de pe masa pe care îmi storceau sângele Și-mi 
curăţau puroiul, am lăsat să-mi cadă cearșaful și am alergat gol pușcă spre 
focul dogoritor. L-am prins pe Inch la ușă, iar când s-a întors, i-am înfipt 
vătraiul între coaste. A guiţat precum porcii căsăpiți de măcelar. Am avut 
doar o singură vorbă pentru el. Un nume. Justice . 

Am răscolit focul ca să nu se facă prea cald, cu toate că febra îmi făcea 
dinții să clănțănească, iar mâinile îmi tremurau prea tare ca să le mai pot 
folosi. Am dat foc apoi, ca să curăţ totul. Să ard orice urmă a lui Inch Și a 
nelegiuirii lui. Să distrug orice amintire a slăbiciunii mele și a eșecului. 

— Am vrut să rămân acolo, am spus cu vocea șoptită, pentru că ea m-ar 
fi auzit oricum. Nu-mi aduc aminte când am plecat. Nu-mi aduc aminte cât 
de aproape au venit flăcările. 

M-au găsit în pădure. Voisem să ajung la Fata-Care-Așteaptă Primăvara, 
să zac pe pământ, acolo unde îmi îngropasem câinele, Și să aștept împreună 
cu ea, dar m-au prins înainte să ajung acolo. 

Am ridicat capul. 


— Insă nu acolo mă duc în noaptea asta, Katherine. 

Anumite adevăruri le cunoști, dar nu le spui. Nici măcar ţie însuţi, în 
întunericul nopţii, când toţi rămânem singuri. Sunt amintiri pe care le vezi 
ȘI totuși nu le vezi. Lucruri puse deoparte, abstractizate și golite de înţeles. 
Unele uși, atunci când sunt deschise, nu mai pot fi închise înapoi. Ştiam 
asta, chiar Și la nouă ani o Ştiam. Și iată, o ușă pe care o închisesem cu 
mult timp în urmă, precum capacul unui coșciug, când nu prea mai e indicat 
să-i vezi conținutul. Frica mi-a cutremurat mâinile și le-am încleștat și mai 
mult. Nimic din mine nu-și dorea asta, însă aveam s-o alung pe Katherine 
din visele mele și să-mi primesc nopțile înapoi — iar sinceritatea avea să fie 
arma mea cea mai ascuţită. 

Am tras de mânerele acelor uși de gheaţă și de stricăciune, m-am 
aruncat spre ele și am simţit de parcă mi-am înfipt o suliță în pântece, 
centimetru cu centimetru blestemat. Ușile s-au deschis cu un scrâșnet de 
protest, nicidecum spre sala tronului, spre Curtea tatălui meu, ci spre o zi 
mohorâtă de toamnă, pe o cărare bătută care ajungea în valea în care se afla 
mănăstirea. 


— Al dracului să fiu dacă am s-o fac! 

Fratele Liar a fost blestemat cu multă vreme în urmă, însă niciunul dintre 
noi nu aducea vorba despre asta. În schimb, ședeam în noroiul drumului și 
în răcoarea unei brize jilave, dinspre apus, Și priveam mănăstirea. 

— O să te duci acolo și o să le ceri să-ţi vadă de rană, a spus din nou 
Burlow cel Gras. 

Burlow putea mânui sabia mai bine decât oricine și omori pe oricine. Nu 
era fericit cu toată slănina aceea de pe el, însă n-avea autoritatea pe care o 
exercita fratele Price. 

— Al dracului să fiu dacă... 

Fratele Rike l-a plesnit peste ceafă pe Liar Și acesta s-a năpustit înainte 
în noroi. Grumlow, Roddat, Sim Și ceilalţi s-au adunat la coatele lui Rike. 

— N-are cum să vadă prea mult, am zis. 

S-au întors ca să se uite la mine, lăsându-l pe Liar să se ocupe de cei 
patru, în timp ce noroiul de pe drum îi picura de pe haine. Sigur că-l 
omorâsem pe Price cu trei pietre, dar eram totuși un puștan slăbănog de 
doar zece ani, iar fraţii n-aveau de gând să mă asculte. Faptul că încă mai 
trăiam se datora în egală măsură agerimii mâinii ce ținea cuțitul Și 


protecției Nubanezului. Aveau să mai treacă doi ani, după ce Sir Makin m-a 
găsit, timp în care atât el, cât și Nubanezul mi-au păzit spatele, înainte să 
pot lua decizii pe faţă în numele fraţilor. 

— Ce-i asta, sfrijitule? 

Rike nu mă iertase pentru moartea lui Price. Cred că se simţea de parcă 
i-l furasem cumva. 

— N-o să vadă prea mult, am spus. O să-l ducă la infirmerie. De obicei, 
e o clădire separată. Și n-o să-l piardă din ochi, pentru că arată de parcă ar 
vrea să fure bandajele în timp ce-l oblojesc. 

— Ce ştii tu? 

Gemt a lovit cu piciorul așa încât să treacă pe lângă mine. N-avea destul 
sânge-n el să riște un contact direct. 

— Ştiu că nu-și ţin aurul în infirmerie, am spus. 

— Trebuia să-l trimitem pe Nubanez acolo, a spus fratele Raw; a scuipat 
în direcția mănăstirii, aruncând cu boltă proiectilul de flegmă la o distanţă 
apreciabilă. Lasă-l să-și pună-n aplicare metodele păgâne pe pioșii ăia... 

— Trimiteţi-mă pe mine, am zis. 

Nubanezul nu se arătase deloc entuziasmat de aventură din clipa în care 
Burlow cel Gras a închipuit-o pentru prima dată. Cred că Burlow sugerase 
să atacăm Sf. Sebastian doar ca să oprească văicărelile lui Rike. Și ca să le 
dea fraţilor ceva în jurul căruia merita să se unească mai mult decât sub 
conducerea lui Șovăielnică. 

— Şi ce-o să faci? Le ceri s-aibă milă de tine? A pufnit Gemt în râs. 

Maical i-a ţinut isonul din spatele rândului, fără să aibă habar care era 
poanta. 

— Da, am răspuns. 

— Păi... au un orfelinat. 

Burlow Și-a frecat barba nerasă, împăturindu-și câteva bărbu în plus. 


Am ridicat tabăra la câțiva kilometri în spate, de-a lungul drumului, într- 
o pădure de arini Și ulmi încolăciţi, trăsnind a duhoare de vulpe. În 
înţelepciunea lui, Burlow hotărâse că trebuia să mă apropii de mănăstire 
puțin după răsăritul soarelui, după ce toți dinăuntru își vor fi terminat 
rugăciunile de dimineaţă. 

Frații au aprins focuri de tabără printre copaci, iar Gains a luat cazanul 
din căruţ ca să-l așeze peste cea mai înaltă flacără. Noaptea s-a dovedit a fi 


blândă cu norii care se rostogoleau, pe măsură ce bezna era tot mai groasă. 
Aroma fripturii de iepure a început să se împrăștie. Eram douăzeci de 
voinici sau cam așa ceva. Burlow se învârtea de colo-colo, împărțindu-le 
oamenilor sarcinile: Sim și Gemt să păzească drumul, bătrânul Elban să 
șadă lângă ţarcul cailor și să fie atent la lupi. 

Fratele Grillo a început să ciupească harpa lui cu cinci corzi — mă rog, a 
lui de când o luase de la un om care chiar era în stare să cânte la ea —, iar 
undeva în întuneric o voce ascuțită depăna Jalea Reginei. Fratele Jobe era 
cel care cânta în seara aceea. Obișnuia să cânte numai când se făcea mult 
prea întuneric ca să mai vadă ceva, ca și cum în noaptea oarbă devenea un 
alt flăcău, dintr-un alt loc, Și putea răcni cântecele pe care acel băiat le 
învățase. 

— Nu credeți c-ar trebui să-i jefuim pe cei din Sf. Sebastian? Am 
întrebat întunericul. 

Întunericul mi-a răspuns cu vocea adâncă a Nubanezului. 

— Sunt oamenii tăi sfinţi. De ce vrei să furi de la ei? 

Am deschis gura, după care am închis-o la loc. Mă gândisem că voiam 
doar să-mi clădesc reputația împreună cu frații mei de drum Și să 
împrăștiem niscaiva din furia ce clocotea înăuntrul meu. Mai mult de atât 
totuşi... erau într-adevăr oamenii mei sfinți, toți călugării aceia din 
fortăreaţa mănăstirii lor, ai cărei pereți de piatră răsunau de psalmi, cărând 
cruci aurite din capelă spre biserică. Vorbeau cu Dumnezeu Și poate că el le 
răspundea, însă nedreptățile ce mi se făcuseră n-au tulburat niciun pic apa 
adâncă a serenității lor. Voiam să le bat la ușă. Poate că gura mea le-ar fi 
cerut adăpost, dar de fapt i-aș fi întrebat de ce? . Orice-ar fi fost distrus 
înăuntrul meu, începuse să mă strângă mult prea tare ca să mai poată fi 
ignorat. AȘ fi scuturat lumea toată până i-ar fi clănțănit dinţii-n gură, dacă 
de asta era nevoie ca să-i fac să scuipe răspunsul. De ce? 

Fratele Jobe Și-a terminat cântecul. 

— E ceva ce trebuie făcut, un loc în care trebuie mers, am spus. — Am eu 
un loc în care trebuie mers, a răspuns Nubanezul. 

— Unde? 

Dacă n-aș fi întrebat, n-ar fi spus nimic. Nu puteai lăsa o pauză prea 
lungă care să-l silească pe Nubanez s-o umple. 

— Acasă, a spus el. Acolo unde-i cald. Când o să am destui bani, o să 
merg pe Coasta Calului, la Kordoba, Și-am să traversez strâmtorile cu o 


corabie. Din portul Kutta, mă pot duce acasă pe jos. E un drum lung, de 
câteva luni, dar trece pe meleaguri pe care le cunosc, pe lângă oameni pe 
care-i cunosc. Aici însă, în imperiul ăsta al tău, un om ca mine nu poate 
călători prea departe, nicidecum singur, așa că aștept până când soarta ne 
va conduce pe toţi către sud. 

— De ce-ai venit aici dacă nu-ţi place deloc? Am întrebat simțindu-mă 
lovit de respingerea lui, deși nu spre mine ţintise. 

— Am fost adus aici. În lanţuri. 

S-a lăsat pe spate nevăzut. Aproape că puteam auzi lanţurile la fiecare 
mișcare a lui. Nu a mai scos niciun cuvânt. 


Dimineaţa s-a furișat prin pădure, risipind ceața. A trebuit să-mi las 
cuţitele și sabia cea scurtă în grija Nubanezului. Și fără mic dejun. 
Stomacul chiorăitor avea să vorbească în numele meu la poarta călugărilor. 

— Bagă la cap cum e împărțit locul, Jorg, mi-a spus Burlow, de parcă 
fusese ideea lui de la bun început. 

Fratele Rike și fratele Hendrick se uitau la mine fără să scoată niciun 
sunet, doar hârșâindu-și tocilele de-a lungul oţelului săbiilor. 

— Află unde dorm soldaţii, a spus Kent cel Roșu. 

Ştiam că acești călugări aveau gărzi de mercenari, oameni din Conaught, 
poate chiar soldaţi din Reams trimiși de lordul Ajah, însă întreţinuți și 
plătiţi de abație. 

— Fu cu băgare de seamă acolo, Jorg, a bolborosit Elban. 

Bătrânul se îngrijora prea mult. Ai fi crezut că un bărbat de vârsta lui nu- 
Și mai face atâtea griji, dar nici pomeneală. 

Așa că am pornit la drum și am lăsat ceața să-i înghită pe fraţii rămași 
în urmă. După o oră, am ajuns ud din cauza ceții Și cu picioarele înnoroite 
până la genunchi pe drumul de unde cercetasem pentru prima dată 
mănăstirea. Am mai mers câteva sute de metri înainte ca ceața să dezvăluie 
vederii himera formei întunecate, abia perceptibilă, a clădirii, pentru ca 
după alți zece pași himera să devină realitate, o mulţime de clădiri 
răspândite pe fiecare mal al râului Bent. Auzeam tânguiala apei rostogolite 
de roata morii, înainte să se reverse pe pământurile fermierilor, în josul văii 
către răsărit. Fumul lemnului ars mi-a gâdilat nările, iar la mirosul slab de 
prăjeală, stomacul mi-a chiorăit îndatoritor. 

Am lăsat în urmă brutăria, berăria Și crama, case din blocuri de stâncă 


mohorâte, ce se deosebeau doar prin aroma pâinii, malţului Și a berii. Toate 
păreau părăsite, slujbele de dimineaţă solicitând până și prezenţa fraților 
laici de la munca lor de pe câmp, de la heleșteu sau din cocină. Poteca 
dinspre biserică străbătea cimitirul cu pietre funerare, toate piezișe, de parc- 
ar fi plutit pe mare. Doi copaci uriași dintre morminte umbreau cele mai 
măcinate pietre dintr-o parte. Doi arbori de tisă hrăniţi de hoituri, ecouri ale 
unor credințe mai vechi, se înălțau mândri acolo unde oamenii îȘi trăiau 
viețile în slujba lui Hristos cel alb. M-am oprit ca să culeg un fruct roșu 
deschis din copacul cel mai apropiat. Era tare, cu pielea acoperită de praf. 
L-am răsucit între degete, poate era un fel de amintire a cărnii pierdute, 
sorbite de rădăcinile acelea, scufundate în sângele credincioșilor în 
descompunere. 

Ritmurile imnurilor religioase răzbăteau în tot cimitirul, în timp ce 
călugării se pregăteau să încheie slujba de dimineaţă. Am hotărât să aștept. 

Burlow plănuia să plece spre nord cu comorile din Sf. Sebastian. Să 
ajungă pe coastă, acolo unde, într-o zi senină, puteai să te uiţi în largul 
Mării Liniștite Și să vezi navele a mai bine de jumătate de duzină de nații. 
Poate că portul Nemla dădea bir către Reams, dar nu acorda niciun pic de 
atenţie legilor lordului A jah. Căpeteniile piraţilor aveau puterea, iar un 
bărbat putea să vândă cam orice într-un astfel de loc, de la relicve religioase 
până la carne de om. Cel mai adesea, cumpărătorul avea să fie un localnic 
din Insule, un brettan din pământurile înecate, cu toţii marinari. Se spunea 
că, dacă toţi oamenii din Brettan Și-ar fi părăsit corăbiile în același timp, n- 
ar fi încăput cu toţii pe Insule. 

Nubanezul mi-a îngânat odată un cântec din Insulele Brettan. Zicea că au 
inimi de stejar, însă Nubanezul mi-a spus că, dacă inimile lor erau din stejar, 
atunci sângele lor trebuie că se hrănise cu tisă, un copac mult mai întunecat 
Și mai vechi. Din tise erau făcute Și arcurile lor mari, cu ajutorul cărora zeci 
de bărbaţi din Brettan măcelăriseră mai mulți oameni de-a lungul anilor 
decât fuseseră doborâți de glonţ sau ghiulea în puținii ani ai Constructorilor. 

Am așteptat lângă ușile bisericii când cântecele s-au terminat, însă, cu 
toate că stranele scârţâiau și vocile deja murmurau, n-a ieșit nimeni afară. 
S-a lăsat liniștea Și, în cele din urmă, am pus mâna pe uși Și le-am împins 
spre sala tăcută dindărătul lor. Lumina care intra prin fereastra cu vitralii 
cădea multicoloră în jurul bărbatului, un petic verde deasupra capului 
făcându-i chelia să pară oarecum stranie. În timp ce-l așteptam să 


isprăvească din deranjul atotputernicului pe care eu nu-l cunoșteam, mi-a 

trecut prin cap că nu Știam cum să-i cer adăpost. Teatrul nu făcea parte din 

aptitudinile mele și, cu toate că-mi treceau prin minte cuvintele de care aș 

fi avut nevoie, îmi dădeam seama cât de fals ar fi sunat ele, vorbe aspre 

ieșind dintr-o gură cinică. Unii spun că cel mai greu de rostit cuvânt este 
iertare , dar pentru mine întotdeauna a fost ajutor . 

În cele din urmă, am hotărât să-mi folosesc punctele tari. Nu voiam să 
stau după călugăr, să-și isprăvească murmurele tăcute, Și nu voiam să cer 
ajutor. 

— Am venit să mă fac călugăr, am spus, sub rezerva nerostită că iadul va 
îngheţa, iar raiul va lua foc înainte să-i las să-mi taie părul. 

Bărbatul s-a ridicat fără grabă Și s-a întors spre mine, în vreme ce 
culorile vitraliilor se lungeau peste cenușiul veșmântului. 

— ÎI iubeşti pe Dumnezeu, băiete? 

— Nu l-aș putea iubi mai mult de-atât. 

— Şi te căiești pentru păcatele tale? 

— Cine n-o face? 

Ochii i s-au încălzit, iar faţa i s-a înmuiat când am zis asta. 

— Şi ești umil de felul tău, băiete? 

— N-aș putea fi mai umil de-atât, am răspuns. 

— Te pricepi la vorbe, băiete. 

A zâmbit. Liniile ce porneau de la colţurile ochilor arătau că zâmbea des. 

— Poate prea priceput. Prea multă istețime poate fi o povară pentru om, 
odată ce așază mintea înaintea credinţei, a adăugat cu degetele celor două 
mâini unite în formă de turlă. În orice caz, ești prea tânăr ca să devii novice. 
Du-te acasă, băiete, înainte ca părinţii tăi să bage de seamă c-ai plecat. 

— Nu am mamă, am răspuns. Și nici tată. 

Zâmbetul i-a slăbit. 

— Atunci, asta-i cu totul altceva. Avem orfani aici, salvaţi de pe drum Și 
de la ispitele lui, educați pe calea Domnului nostru. Dar cei mai mulți ajung 
la noi când sunt mici, iar viaţa nu-i una ușoară, băieţii noștri muncesc din 
greu pe câmp și la școală și avem reguli. Multe reguli. 

— Am venit să fiu călugăr, nu un orfan. Un frate, nu un fiu. 

N-aveam de gând să devin călugăr, dar faptul că mi s-a spus „nu” a 
aprins un foc în mine. Ştiam că eram distrus, luam foc la orice refuz, 
simţeam cum mi se urcă sângele în cap la cea mai mică provocare, dar a ști 


Și a îndrepta asta erau două lucruri complet diferite. 

— Mulţi dintre novicii noștri provin din rândul băieţilor adăpostiţi aici, 
a rostit fără să arate că percepuse mânia mea. Eu însumi am fost lăsat pe 
treptele bisericii pe când eram un bebeluș, cu mulți ani în urmă. 

— AȘ putea începe așa, am ridicat eu din umeri ca și cum m-aș fi lăsat 
convins. 

A încuviinţat Și m-a privit cu ochii ăia binevoitori. Mă întrebam dacă 
rugăciunile lui avea ecou în urma lui. Oare îi răspundea Dumnezeu sau 
vechii zei îi Șopteau din tisă ori poate că zeii Nubanezului îl chemau să 
traverseze strâmtorile din raiul aglomerat de deasupra Africii? 

— Sunt abatele Castel, a spus. 

— Jorg 

— Dacă mă vei urma, o s-avem grijă cel puțin să primeşti de mâncare, a 
zâmbit el din nou, cu acel zâmbet care voia să-mi arate că mă place. Şi 
poate, dacă alegi să rămâi, încercăm să vedem dacă reușești să-l iubești pe 
Dumnezeu ceva mai mult și să fii ceva mai umil. 


Prima zi mi-am petrecut-o scoțând cartofi împreună cu alți doisprezece 
orfani aflaţi în grija mănăstirii Sf. Sebastian. Băieţii aveau de la cinci la 
paisprezece ani, o gașcă mai amestecată decât se poate închipui, unii 
serioşi, alţii sălbatici, însă cu toții încântați de prezenţa băiatului cel nou, 
care să alunge monotonia legată de noroi și cartofi, cartofi Și noroi. 

— Familia te-a lăsat aici? A rostit Orscar întrebarea, iar restul au rămas 
să asculte. 

Era un băiat scund, uscăţiv, cu smocuri de păr negru de parcă ar fi fost 
tuns în graba mare și amândoi obrajii plini de noroi. Am presupus că avea 
opt ani. 

— Am plecat, i-am răspuns. 

— Pe mine m-a adus bunicul, a spus Orscar sprijinindu-se în furcă. 
Mama a murit, iar tata nu s-a mai întors din război. Nu mi-i amintesc prea 
bine. 

Alt băiat, mai înalt, a pufnit la auzul poveștii lui Orscar, fără să scoată o 
vorbă. 

— Am venit să mă fac călugăr, am zis, apoi am înfipt sapa adânc și am 
întors aproape o duzină de cartofi, cel mai mare dintre ei rămânând înfipt în 
dinții furcii. 


— Idiotule, a zis cel mai mare dintre băieți și m-a împins de umăr cât 
colo, ridicând capătul furcii. Dacă-i zgârii, n-o să reziste nicio săptămână. 
Tre să simți pământul, să sapi în jurul lor. 

A scos leguma spartă. Mi-am închipuit pentru o clipă cum ar fi fost să 
mă năpustesc la el și să înfig furca-n el, dintele din mijloc să-i nimerească 
mărul lui Adam, în vreme ce ceilalți doi i-ar fi pironit gâtul de-o parte și de 
alta. Eram curios dacă nu-i trecuse măcar prin cap gândul pericolului în 
timp ce se uita urât la mine, pe deasupra armei îndreptate fix spre el. N-ar fi 
rezistat nicio săptămână. 

— Cine-ar vrea să fie călugăr? S-a apropiat un băiat de vârsta mea, 
trăgând după el o desagă plină. 

Pe sub murdărie, părea să fie destul de spălăcit, cu rânjetul ţeapăn, de 
parcă ar fi Știut exact la ce mă gândeam. 

— Mă gândesc c-o fi ceva mai bine decât asta, nu? Am întrebat 
coborând furca. 

— Io aș înnebuni, a spus el. Te rogi, te rogi și iar te rogi. Şi citeşti 
Biblia în fiecare zi. Și tot copiatul ăla. Toată munca aia cu pana, să copiezi 
vorbele altora, fără să le scrii niciodată pe ale tale. Vrei să petreci cincizeci 
de ani făcând așa ceva? 

A tăcut mâlc atunci când unul dintre fraţii mireni s-a repezit spre noi 
peste gardul viu. 

— Gata cu flecăreala, la muncă! 

Și am început să săpăm. 

Se vede treaba că poţi găsi o oarecare satisfacție și în săpat. Să 
scotocești căutând cina, să ridici pământul și să scoţi din el cartofii mari Și 
tari, să te gândești la ei copti, zdrobiți, prăjiți în ulei, e tare bine. Mai ales 
dacă nu ai fost tu acela nevoit să îngrijești câmpul Și să smulgi buruienile în 
ultimele șase luni. Muncile de felul ăsta îți golesc mintea și lasă loc noilor 
gânduri să se ivească din cele mai nebănuite colţuri. În clipele de odihnă, 
atunci când noi, orfanii, ne uitam unii la alţii, cu feţele murdare de noroi, 
sprijinindu-ne în furci, fără să bagi de seamă, se încheagă o camaraderie. 
Spre sfârșitul zilei, mi-a trecut chiar prin cap că flăcăul cel mare, David, ar 
fi putut să-mi mai spună încă o dată că sunt idiot și ar fi scăpat nevătămat. 

Când umbrele sorii s-au lăsat peste brazdele câmpului, ne-am târât Și noi 
înapoi spre mănăstire. Ne-au dat de mâncare în casa frăției, unde fraţii 
hirotoniți ședeau pe o estacadă lungă, cei mireni pe alta, iar orfanii, 


înghesuiți în jurul unei mese joase Și pătrate. Am mâncat grămezi de 
chiftele de cartofi, fripte în untură de porc, cu legume de toamnă. N-am 
mâncat în viața mea ceva mai bun. lar băieții sporovăiau. Arthur povestea 
că bunicul lui făcea pantofi înainte să-l lase vederea. Orscar ne-a arătat 
crucea de fier pe care taică-său 1-a dat-o înainte să plece. O chestie grea, cu 
un cerc de email roșu în punctul de răstignire. În loc de sângele lui Hristos, 
a zis Orscar. David a spus că s-ar putea înrola ca soldat pentru lordul A jah, 
asemenea lui Bilk și Peter, care au fost văzuţi patrulând pe lângă Brent. 
Vorbeau cu toţii, de multe ori chiar deodată, râdeau, îndopându-se cu 
mâncare, povestind tot soiul de prostii, despre jocurile pe care le jucau, 
despre visele pe care le aveau, despre ce-ar fi putut să fie Și despre ce-ar fi 
dacă. Discuţii de-ale copiilor, așa cum obișnuiam Și eu cu Will să avem. 
Era ciudat să te gândești că băieții ăștia, care erau îngrădiţi de atât de multe 
reguli, păreau atât de liberi, iar fraţii mei de drum, dezlegați de lege ori de 
conștiință, erau atât de reţinuţi Și înverșunaţi în discuțiile lor, nu scoteau o 
vorbă care să nu fie tăioasă sau grea, de parcă erau toţi prinși în capcană Și 
se străduiau să scape în fiecare clipă a vieţi. 

Orfanu dormeau în propriul lor dormitor, o clădire solidă din piatră, cu 
acoperiș de tablă, curată pe dinăuntru Și goală ca o chilie de călugăr. M-am 
întins printre ei, comod, pe salteaua din paie. Somnul ne-a prins destul de 
iute pe toți. Munca cinstită e cea care-ţi permite așa ceva. M-am trezit 
totuși în puterea întunericului Și-am rămas să ascult sunetele noptii, 
furișatul șoarecilor printre saltelele de paie, sforăiturile și mormăielile 
limbilor încleiate de somn, bufniţele plecate la vânătoare Și vuietul apei 
prin roata morii. M-am gândit la fraţii mei de drum, pradă coșmarurilor, cu 
trupurile împrăștiate printre copaci. Aveau să se trezească în curând, rupti 
de foame, ȘI să se îndrepte încoace. 

Un călugăr a venit după noi înaintea zorilor, în așa fel încât să fim 
spălați Și pregătiţi pentru slujba de dimineaţă. 

— Fără muncă azi! A șoptit de lângă mine Orscar în timp ce se îmbrăca. 

— Serios? 

— E duminică, tâmpitule. 

David ridică obloanele folosindu-se de o prăjină lungă. N-a făcut mare 
diferenţă. 

— Duminica e pentru rugăciuni, a zis Alfred, împăciuitorul din lanul de 
cartofi. 


— Şi studiu, a adăugat Arthur, un băiat înalt și serios, cam de vârsta 
mea. 


S-a dovedit că duminica însemna studiu suplimentar faţă de cel stabilit 
de călugări. La început, am rezistat la lecții despre inscripții, studiul vieților 
sfinților, la o sesiune de repetiţii — croncăneam ca o cioară. Un călugăr mai 
bătrân a intrat la ultima lecţie a zilei, cocoșat Și cu un baston negru, cu 
ochii strălucitori, dar spălăciți pe sub smocurile gri de păr. Avea o mutră 
acră, însă băieților părea că le era simpatic. 

— Ah, un băiat nou. Cum te cheamă, tinere? A vorbit iute Și tare, ușor 
hârâit din pricina vârstei. 

— Jorg, am răspuns. 

— Jorg, ai? 

— Da, am zis, domnule. 

— Sunt fratele Winter. Niciun domnule . Și sunt aici ca să predau 
teologie, a adăugat, după care a făcut o pauză, încruntându-se. Jorg, ai? 

— Da, frate. 

— N-am auzit niciodată de vreun Sfânt Jorg. Nu-i așa că-i cam curios? 
Sfântul Alfred, Sfântul Orscar, Sfântul David, Sfântul Arthur, Sfântul 
Winter... N-ai niciun sfânt, băiete? 

— Maică-mea a crezut că ajunge ziua de Sfântul Gheorghe — Jorg fiind 
un derivat al lui George. 

— Sfântul din Brettan? S-a întors el ca să tragă un scuipat Și să tușească. 
A căzut din rai pe când mările au înghițit pământurile alea. 

Fratele Winter mi-a lăsat în pace numele și semnele lui rele și a început 
să ne predea teologie, după cum s-a lăudat. S-a dovedit a fi distractiv ȘI mi- 
a lăudat mintea ageră, așa că ne-am despărțit prieteni. 

În cele două ceasuri rămase între vecernie Şi pavecerniţă, am scăpat de 
lecţii Și de rugăciuni. La cea mai mică aluzie, Orscar a început să se roage 
de mine să-mi arate mănăstirea — clădirile și acareturile. M-a alergat în jurul 
ei cât de mult a putut până la căderea întunericului, dornic să-mi fie pe plac, 
de parc-aș fi fost fratele lui mai mare, iar aprobarea mea ar fi cântărit mai 
mult decât tot aurul din capelă. Ne-am cățărat pe grămada de lemne de 
lângă casa milei, acolo unde ţăranii veneau după pomană în anii de 
restriște, Și am spionat din punctul nostru de observație soldaţii Lui Ajah, 
încartiruiţi acolo când nu erau de pază. 


— Abatele zice că nu e nevoie de soldați peste tot. 

Orscar s-a dat apoi Jos, Ștergându-și nasul cu mâneca. 

— David zice însă că Sf. Goodwin — asta-i în jos, spre Farfield — a fost 
călcat de hoţi acum juma de an Și a ars până la temelii. A aflat de la 
novicele Jonas de la fierărie. 

— În cazul unui atac, să n-ai încredere-n soldaţi, i-am spus. Fugi spre râu 
Și mergi în susul apei. Nu te opri pentru nimic în lume. 


M-am strecurat în noapte de lângă Oscar și m-am îndreptat spre drum, 
acolo unde poteca mănăstirii se întâlnea cu drumul cel lat. Chiar și faptul că 
am Șters-o așa rapid, în întuneric, mi se părea un act de trădare față de 
băiat. Începuse să se ţină după mine la fel ca Maical cu zâmbetul lui tâmpit 
când îl urma pe Gemt. La fel cum Justice obișnuia să se ţină după mine Și 
William, ore în Șir, fericit să fie împreună cu noi, bucuros din cale-afară 
dacă-l mângâiam, entuziasmat dacă Will îl lua în braţele lui mici ȘI-Și 
îngropa faţa în blana lui. Câinele ședea atunci de parcă ar fi consimţit să 
tolereze îmbrățișarea, de parcă nu acela fusese motivul pentru care 
umblase-n urma noastră o jumătate de zi, însă coada îl dădea de gol. 

Elban aștepta puţin mai în josul drumului, ca o nălucă în lumina lunii. 

— Ce se-aude, Jorg? 

Îl trimiseseră pe Elban pentru că nu arăta suspect, dar m-aș fi bazat 
oricând pe el într-o luptă împotriva a doua plutoane de-ale lui Ajah. Mă rog, 
nu într-o luptă dreaptă, dar nu prea mai vezi din astea prea des. 

— Se-aude că sunt niște rezerve de aur și mai multe gărzi decât ar fi 
dispus fratele Burlow să facă înfrunte, bine înarmate Și cu o fortăreață de 
apărare. Locul ăsta a fost făcut să reziste. 

— N-o să le placă veștile astea, Jorg. 

A zis vess-tile, luptându-se cu s-ul. Părea îngrijorat, deși se străduia s-o 
ascundă. 

— Spune-i lui Burlow că nu ești decât mesagerul, i-am propus. Și ţine-te 
departe de Rike. 

— Nu vii cu mine? S-a încruntat Elban și limba i s-a strecurat peste 
pielea rozalie a gingiilor. 

— Una sau două chestii merită Șutite. Dacă le pot umfla, o să vin repede. 
Dacă nu, o să m-alătur vouă mâine, la aceeași oră, Și mergem împreună. 

L-am lăsat mormăind N-o să le placă asta, n-o le placă asta . 


Am numărat douăsprezece gărzi, niciuna dintre ele mai tinere decât 
Elban, Și numai pentru crucifixul pe care abatele îl folosea la vecernie 
merita să le pui la pământ. În realitate, în ciuda lecţiei crude pe care mi-au 
dat-o propriul tată Și spinii, prinsesem șoapta unui alt fel de viaţă pe 
câmpurile, în sălile și chiliile din Sf. Sebastian Și, cu toate că ascultam cu 
scepticism, voiam totuși să aud Șoapta aceea ceva mai mult. 

Tatăl meu m-a învăţat să nu iubesc Și să nu fac niciun compromis, spinii 
m-au învăţat că până Și legăturile de familie pot fi o slăbiciune fatală, că 
bărbatul trebuie să umble de unul singur, să aștepte momentul Și să 
lovească atunci când are puterea în mână. 

Câteodată părea însă că tot ceea mă mai lega de lecţiile acelea erau 
numai cicatricile pe care le lăsaseră ele pe mine. 

În timp ce mă opinteam să fac cale-ntoarsă, mi-am dat seama că ceea ce 
îmi doream eu de la drum, de la fraţii mei de drum, nu era nicidecum aurul 
sau măcelărirea călugărilor. Veneam din bogăție — știam cum a plătit cel 
nevinovat. Ceea ce căutam eu era însă puterea care stă în mâinile nelegate 
de lanţurile societăţii, nesilite de vreun cod moral, statut cavaleresc ori de 
legile războiului. Voiam să câștig superioritatea pe care Nubanezul mi-o 
arătase în donjonul tatălui meu, să fiu călit în luptă. Iar toate acestea aveam 
să le găsesc în vremuri grele. Aveam să-mi conduc frații spre cazanul în 
care Suta își înmuia săbiile și aveam să vedem ce se mai întâmplă. 

Mi-am spus toate astea, dar nespus, în spatele acelor cuvinte, Știam că 
poate îmi doream doar o ieșire dosnică spre zilele mai blânde, când mama 
mă iubea. La urma urmei, eram doar un copil de zece ani, slab, nătâng Și 
neformat. Primisem lecţiile potrivite, însă toți profesorii Știu că elevul va 
rămâne în urmă dacă lecţiile nu sunt susținute de repetiție. 

Mirosul moscului alb a ajuns până la mine, a ajuns până acolo unde 
visătorul rămâne paralizat Și își urmărește coșmarul. Ședea lângă mine, 
nevăzută Și de neatins, însă aproape, aproape lipită de mine atunci când mi- 
am scos amintirile la suprafaţă trecând prin ea. Ştiam că simte ameninţarea, 
cântărindu-i apropierea în bătăi de inimă, fără să știe însă nici natura, nici 
locul din care avea să atace. 

Când m-am întors la mănăstire, am găsit gărzile aprinzând torțele în 
suporturi de fier în faţa frăției. Mai mulţi călugări decât aș fi bănuit că 
adăpostește Sf. Sebastian erau deja adunaţi în umbra zidurilor. Evident că 
nu veneau toţi la masă. 


— Unde-ai plecat? 

Orscar mi-a sărit în față din întuneric. Dacă aveam un cutit, s-ar fi înfipt 
în el. 

— Vine episcopul! A adăugat repede, pentru că veștile lui erau prea 
importante ca să aștepte un răspuns. 

— Ce episcop? Unde? 

Nu părea o poveste verosimilă. 

— Episcopul Murillo! Slujitorii lui tocmai ce-au ajuns înaintea 
procesiunii, ca să ne anunţe. E pe drumul din nord. O să vedem în curând 
luminile convoiului venind de pe dealul Jedmire. 

Orscar sărea într-una de pe un picior pe celălalt, de parcă îi venea să facă 
pipi. Poate că-i venea. 

— Fratele Miles a spus că Vaticanul a trimis pentru el trăsura Papei. 

Arthur ședea în faţa noastră acum. 

— Murillo se îndreaptă spre Roma. 

— ÎI vor face cardinal! Sunt sigur! 

Orscar părea mult prea entuziasmat de politica bisericii pentru un copil 
de opt ani. 

— Unde sunt ceilalţi? Am întrebat, pentru că, în afară de Orscar Și 
Arthur, niciunul dintre orfani nu venise să urmărească spectacolul. 

Orscar a clipit. 

— Poate că l-au mai văzut înainte. Slujește la Sf. Cheile. A mai venit pe- 
aici. Așa a spus Fratele Winter. 

N-am lăsat asta să-mi strice planurile. Mai văzusem episcopi. De fapt, 
doi. Episcopul Simon care slujea la Fecioara Maria din orașul Crath Și 
episcopul Ferr, care l-a înlocuit pe Simon când îngerii l-au tras la ei, într-o 
noapte geroasă. Oricum, aveam să stau să aștept să trag cu ochiul Și la cel 
de-al treilea. Poate că avea în trăsura lui comori care i-ar fi putut face 
fericiți pe fraţii mei de drum. Dacă ceilalți băieți au găsit ceva mai 
interesant de făcut, n-aveau decât. 

— E nepotul ducelui din Belpan, Ştiai? A spus Arthur. 

— Episcopul? 

A încuviinţat. Am ridicat din umeri. Stareţii unui ordin care a făcut 
jurământ de viaţă simplă și muncă grea pot avansa în rang pe baza cutiei 
unui orfan abandonat pe treptele bisericii. Episcopii în catifelele și palatele 
lor păreau să fi fost puși acolo la păstrare de către rude înstărite, care se 


trăgeau din ramurile îndepărtate ale unei familii ilustre. 

A trecut ceva vreme. Torţele au început să pâlpâie, iar clopotul 
pavecerniţei a dat de veste când, în sfârșit, am zărit procesiunea, călăreţii 
înarmaţi în faţă, preoţii pe jos, trăsura papală scârțâind, trasă de doi cai de 
povară, Și mai multi clerici târându-se după ei, iar la urmă de tot, doi 
călăreți în zale, ce purtau crucea sfântă, desenată cu roșu pe tunicile albe. 

Trăsura sălta pe drum, șovăind între cele două șiruri de torţe ce formau 
un coridor către intrarea cea mare a frăției. Vizitiul, un fel de spiriduș cu 
sprâncene cărunte Și stufoase, stătea nemișcat, în vreme ce caii, cu capetele 
în pământ, fornăiau din când în când, asemenea bivolilor. Cel mai important 
dintre cei trei preoți care mergeau înaintea trăsuri a venit să deschidă 
poarta Și i-a întins brațul episcopului Murillo, cu toate că acesta nu părea să 
aibă nevoie de el. S-a strecurat din interiorul întunecat al trăsurii, cu Șuncile 
strânse în roșul sutanei. Odată ieșit, s-a întins ca să-Și ia mitra întinsă spre 
el din negură. Nu-mi închipuiam că mai era loc acolo pentru un al doilea 
pasager. Murillo Și-a îndesat pălăria pe cap, iar transpirația părului său 
negru Și cârlionţat a început să treacă prin panglica roșie de la baza ei. A 
rămas drept, cu mâinile vârâte sub patrafirul ce-i ţinea burta. Aproape că m- 
așteptam să aud un râgâit puternic din gura aia cărnoasă, însă a mârâit ȘI s-a 
dus aţă către mănăstire. Preotul șef și doi soldaţi l-au urmat îndeaproape. 
Deși era gras, episcopul emana o energie neobosită, îmi aducea aminte de 
un vier amușinând. Și de Burlow, un pic. Ochii lui l-au zărit pe Orscar, apoi 
pe mine, când a ajuns în dreptul ușii. Ne-a zâmbit, un soi de convulsie a 
buzelor, a mormăit ceva spre cel mai apropiat gardian Și s-a făcut nevăzut 
înăuntru. 

Slujba episcopului ne-a împiedicat să mergem la culcare, o bâzâială 
monotonă de rugăciuni în latină, în biserica plină ochi. Noi, orfanii, ședeam 
împrăștiați printre călugări Și nu vedeam altceva decât dosurile capetelor 
tunse. Sfinți sau nu, călugării sunt o gașcă tare nespălată. Fratele în vârstă 
din fața mea scotea frecvent niște damfuri diavolești pe care sfoara din 
jurul veșmântului nu le putea opri. Avea două căpușe enorme în spatele 
urechii — nu-mi mai pot șterge imaginea din minte, două boabe roșii Și 
umflate. 

În sfârșit, împărtășania, iar Șirul lung de oameni, lăsat în plata lui. În 
capul rândului, l-am văzut pe abatele Castel luând cupa întinsă și sorbind 
din vasul lui aurit. 


— Sângele lui Hristos, a intonat preotul care slujea sub privirea atentă a 
episcopului. 

Vin. Măcar anafura avea să alunece de data asta. 

Ne-am târât înainte, mai încet decât o lumânare care se topește sub 
flacără. Șezând în coadă, am băgat de seamă din nou că cei mai mulți dintre 
orfani lipseau și doar Orscar era în faţa mea, iar undeva în spatele rândului, 
Arthur. 

Apropiindu-ne de altar, l-am observat pe abate așteptând în umbra 
zidurilor. Arăta ca un recrut potrivnic care încerca să se adune, să-și scoată 
pușca Și să se arunce în luptă. În hainele lui scumpe, episcopul i-a aruncat o 
privire răutăcioasă lui Castel. O fi arătat el grăsan Și blând, însă într-o altă 
viaţă ar fi putut fi unul dintre fraţii mei de drum, mânjit de sânge din cap 
până-n picioare. Într-o altă viaţă, și Castel ar fi fost o altfel de victimă în 
mâinile unora ca Rike, Row sau Liar. 

Mai aveam trei călugări în față până ne venea rândul. Apoi doi. Unul. 
Orscar a urcat treapta, însetat după vinul de împărtășanie. În mod normal, 
orfanii primeau trupul, nu Și sângele. Mai repede decât mi-aș fi putut 
imagina, abatele s-a năpustit în faţă, a ridicat băiatul pe sus Și l-a scos din 
biserică. Luat prin surprindere Și amuţit de viteza cu care fusese răpit, 
Orscar n-a fost în stare să scoată niciun sunet înainte ca ușa frăției să se 
închidă în urma lor. Absolut fiecare persoană din biserică a rămas 
nemișcată, uitându-se spre ieșire până când s-a stins Și ultimul ecou al ușii 
trântite. Murillo, deja roșu în obraji, s-a făcut stacojiu. Încă o clipă de 
liniște, după care episcopul Și-a întors privirea spre mine, înfuriat din 
motive pe care nu mi le puteam închipui. 

A lovit cu cârja în pământ. Preotul cu odăjdii argintii peste veșmintele 
din catifea neagră m-a fixat cu ochi reci ȘI a ridicat cupa pentru 
împărtășanie, aproape goală deja. Am băut, iar vinul era amar. 

Ceilalţi călugări au defilat prin faţa lui, sorbind, în timp ce noi am rămas 
Și-am așteptat. Vinul îmi ardea și acum limba, de parcă puseseră la 
fermentat fiere în loc de struguri. Moleșeala începea să mă cuprindă, urcând 
din piatra rece al podelei, prin picior, spre burtă, până când gândurile au 
început să plutească prin ea Și n-am mai înțeles nimic din litania liturghiei. 
În cele din urmă, după miezul nopţii, episcopul a rostit cuvintele după care 
tânjesc toți copiii la orice slujbă: 

— lte, missa est. Sunteţi liberi să mergeţi. 


M-am împleticit spre ușă, prinzându-mă de braţul unui călugăr ca să mă 
sprijin. S-a scuturat de mine, cu o privire împietrită pe chip, de parc-aș fi 
fost atins de boală. Biserica se lungea și se lăţea, pereţii și coloanele 
dansau precum reflexule de pe lac. 

— Ce? 

Am simțit din nou amăreala Și limba n-a mai putut rosti niciun cuvânt. 
Mâinile pipăiau în căutarea cuțitului pe care ar fi trebuit să-l am la 
cingătoare. Mâinile cunoșteau cuțitul. 

— Jorg? Am auzit vocea lui Arthur Și l-am văzut împins la o parte de 
către călugărul cu căpușe și mirosuri împuţite. 

Cumva, am reușit să ajung la ușile care dădeau afară și m-am sprijinit 
de ele. Aerul rece al nopţii ar fi trebuit să m-ajute. Ușile au cedat, 
deschizându-se ușor, Și m-am strecurat printre ele. Niște braţe puternice m- 
au prins ca-ntr-un clește. Unul dintre soldaţii lui Murillo. O cagulă neagră 
mi-a tăiat lumea din faţa ochilor, niște mâini mă strangulau. Mi-am smucit 
capul pe spate Și-am auzit pocnetul unui nas rupt. Mi-am pierdut 
cunoștința, fără să mai Știu dacă eram sus sau jos, fără să mai văd, 
luptându-mă cu strânsoarea, înecându-mă, sufocându-mă, icnind în beznă. 


Memoria a păstrat doar frânturi din timpul pe care l-am petrecut în 
camerele episcopului, însă frânturile acelea sunt clare Și tăioase. Nu mă 
împotrivisem niciodată atunci când Katherine mă atrăgea în coșmar. Acum 
mă luptam cu ea, în timp voia să mă părăsească. Mă luptam în timp ce 
trăgeam de fiecare dintre frânturile de amintiri, prin tunelul pe care ea îl 
deschisese — la fel ca fratele Hendrick Și sulița lui din Conaught, nu-mi păsa 
dacă mă sfâșiau, câtă vreme simţea Și ea ceva din toate astea. 

Mirosul lui Murillo, parfum Și transpiratie. Moliciunea depravată a burțu 
lui. Forţa care mi-a răsucit braţele pân-au trosnit, până când durerea m-a 
ajuns din ceața nu știu cărui drog ascuns de vinul acela și a smuls icnete de 
după căluș. Am făcut-o pe Katherine să se uite Și să împărtășească cu 
mine, am făcut-o să primească Și ea contaminarea, duhoarea grosolană a 
poftei lui, plăcerea puterii pe care o simţea, oroarea de a fi fost neajutorat. 
Am lăsat-o să-l asculte cum grohăie. Am făcut-o să înţeleagă câtă murdărie 
poate intra în tine, prea adânc ca să mai poată fi curățată, prea adânc ca să 
mai poți sângera, poate mult prea adânc ca s-o mai poţi mistui. l-am arătat 
cum se poate întinde pata aceea înapoi în timp, transformând toate 


amintirile copiilor în putregai Și spurcăciune, până în viitor, răpindu-i 
culoarea Și sensul. 

Am tinut-o lângă mine, zăcând îmbibată de sânge și murdărie Și durere, 
legată, orbită, amețită de drog și totuși agăţându-se de el, de teama 
limpezimii pe care ar aduce-o cu sine un cap limpede. 

N-o să spun că furia m-a ţinut în viaţă. Orele acelea otrăvite nu-mi 
ofereau nicio scăpare, nimic mai tentant decât moartea, dar poate că, dacă 
aș fi putut trece pe nesimţite în moarte, dacă aceasta ar fi fost o opţiune, 
atunci poate că furia ar fi fost cea care m-ar fi adus înapoi. Pe măsură ce 
drogul își pierdea efectul și mi-am recăpătat atenţia, nevoia de răzbunare a 
început să prindă contur, eclipsând toate celelalte nevoi minore precum 
fuga, alinarea durerii sau nevoia de a respira. 

Lanţurile pot lega un om. Un prizonier nu se poate elibera din cătușele 
bine legate decât după ruperea oaselor. Funiile, în general, nu pot fi rupte, 
dar, dacă ești hotărât, poţi scăpa de ele. Cheia este lubrifierea. Totul începe 
cu transpirația, dar, în scurt timp, va ceda și pielea, iar sângele va ajuta Și el 
ca sforile aspre să alunece peste carnea crudă. 

Episcopul nu s-a trezit. N-am făcut niciun zgomot în timp ce-mi 
elhberam mâinile legate la spate. Am alunecat din pat, strecurându-mă 
printre așternuturile de mătase pătate. Ajuns pe podea, am luat cuțitul 
pentru fructe de pe noptieră Și, la lumina focului aproape stins, am tăiat 
legăturile din jurul gleznelor. Am ieșit gol din încăpere. De parcă m-aș mai 
fi putut rușina de ceva. Am luat cu mine cuțitul Și vătraiul de lângă foc. 

La acea oră târzie din noapte, coridoarele mănăstirii erau pustii. Le-am 
străbătut fără să văd nimic, lovind din când în când pereții cu vârful 
cuțitului, ca să măsor drumul. Auzeam cântări bisericești în timp ce 
mergeam, deși nu mai era nimeni treaz ca să le cânte. Chiar Și așa, auzeam 
un imn atât de pur în făgăduinţa pe care o promitea, de parcă toate cele 
sfinte Și bune din lume fuseseră concentrate în câteva note Și revărsate prin 
gurile îngerilor. Îl aud chiar și acum când îmi amintesc de băieţii aceia 
orfani, de săpatul în câmp, de noroi Și cartofi, de lecţii și de jocuri. Îl aud 
de parcă ar ajunge la mine nedeslușit, printr-o ușă închisă. lar cântecul mi-a 
smuls o lacrimă, oh, frații mei, nu de durere, rușine sau trădare, ori din 
cauza Șansei pierdute a mântuirii — doar pentru frumuseţea acelui cântec. O 
singură lacrimă s-a rostogolit fierbinte pe obraz. 

Am ieşit pe ușa care ducea către grajduri, am tras zăvorul Și am întors 


inelul greu, de fier. Ambii soldaţii din partea cealaltă s-au întors, chpind, 
smulși din plictiseală. I-am culcat la pământ cu două lovituri de vătrai, 
prima în tâmpla stângă a gardianului din dreapta, apoi, în tâmpla dreaptă a 
celui din stânga. Pac, pac. Nu meritau să li se spună soldați, învinși fund de 
un băiat în pielea goală. Unul a căzut în liniște, celălalt, Bilk presupun că 
era, s-a zvârcolit ȘI a icnit. Pe ăsta l-am înjunghiat în gât. Asta l-a făcut să 
tacă. Am lăsat vătraiul înfipt în el. 

Grajdurile miroseau ca toate grajdurile. Cum ședeam pe întuneric în 
mijlocul cailor, puteam să mă aflu oriunde altundeva. M-am mișcat fără să 
scot un sunet, ascultând bocănitul copitelor, fornăielile și smucelile 
neliniștite ale cailor deranjați, fuga dezorientată a șobolanilor. Am luat câtă 
funie am fost în stare să car ȘI un cuţit folosit pentru tăierea pieilor. 
Cercurile de funie îmi zgâriau umărul Și spatele în timp ce mă întorceam pe 
coridoarele întunecate. 

Am lăsat funia la ușa episcopului Și m-am întors să iau un balot de paie 
Și lampa soldaţilor. Caii cei mari înhămați la trăsura Papei erau adăpostiți 
în cușeta cea mai apropiată de ușile grajdului. Cel mai mare dintre ei a 
făcut un pas în afară când am deschis cușeta, cu capul în jos, părând mai 
mult adormit decât treaz. l-am așezat priponul în jurul gâtului lui gros ȘI l- 
am lăsat acolo. Arăta de parcă avea să rămână nemișcat pentru totdeauna 
sau cel puțin până când cineva i-ar fi dat un motiv ca să se miște din nou. 

Am presupus că soldaţii lui Murillo erau încartiruiți peste noapte, 
împreună cu cei ai lordului A jah, în casa milei. La un moment dat, călugării 
urmau să se pună în mișcare pentru rugăciunea de dimineață. Nu știam 
când avea să fie asta și nici nu-mi păsa prea mult: aveam de gând să omor 
pe oricine îmi ieșea în cale. Noaptea părea în continuare ca desprinsă dintr- 
un vis, probabil că era doar o rămășiță a acelei otrăvi pe care Murillo i-a 
obligat pe preoţi să o strecoare în vin. 

Lampa agăţată în cârlig arunca umbre înguste pe pereți, formele mâinilor 
Și picioarelor mele. Am îndesat câteva mâini de paie sub streașină, acolo 
unde am putut să mă cațăr pe burlan sau pe pervaz. Am mai îndesat niște 
paie între lemnele tăiate, stivuite pentru iarnă lângă peretele frăţiei. Nu prea 
are ce să ardă într-o mănăstire din piatră, însă acoperișul este întotdeauna 
cea mai bună soluţie. Și, bineînţeles, camerele pentru oaspeţi unde dormea 
episcopul puneau la dispoziţie Și mai mult combustibil, cu mai multe 
tapiserii, mobilă de lemn și obloane. M-am dus în camerele preoților, doi 


dintre ei în camera din stânga episcopului Și trei în cealaltă. Le-am retezat 
gâturile în somn, ținându-le mâna pe gură în timp ce înfigeam lama 
cuțitului de pielărie prin piele, carne, cartilagiu Și tendon, prin vene, artere 
Și trahee. Oamenii tăiaţi în felul ăla scot tot felul de sunete ciudate, ca un 
burduf ud care se dezumflă, stropșesc totul înainte să moară, însă în 
încurcătura așternuturilor nu se aude prea tare. Am așternut paie gata să 
ardă și în camerele preoților. 

Pe marele preot, cel care otrăvise cupa de vin pregătită pentru Orscar Și 
pe care am băut-o eu, l-am tăiat. L-am tăiat ca să crape însă i-am crestat Și 
fața și m-am uitat cum răsare carnea pe sub lamă. I-am retezat buzele și i- 
am scurs albul ochilor și m-am rugat, nu lui Dumnezeu, ci oricărui diavol 
dispus să-i ia sufletul, să-și ducă rănile cu el în iad. 

Când m-am întors în camerele lui Murillo eram din nou îmbrăcat, în 
purpura sângelui preotului. M-am uitat o vreme la burta lui răsfrântă în pat, 
o movilă neagră în lumina jăraticului, Și am ascultat cum inspiră hârâit Și 
cum scoate aerul cu un sforăit. Era o enigmă. Un bărbat puternic care se 
putea trezi ușor. Nu voiam să fiu nevoit să-l ucid. Ar fi fost prea mare 
îngăduinţa. 

În cele din urmă, am ridicat ușor păturile, ca să-i scot la iveală 
picioarele. l-am strecurat funia pe sub glezne în așa fel încât un metru din 
ea era pe un picior Și un metru pe celălalt. Nodul de spânzurătoare nu e greu 
de făcut Și am folosit bucla ca să-i trag gleznele laolaltă, înainte să le leg 
strâns. După aceea, am plecat cu roata de funie desfășurând-o în urma mea. 

Pe drumul înapoi spre grajduri, am dat foc grămezilor de paie pregătite 
mai devreme. Odată ajuns la grajduri, am tăiat funia și i-am legat capătul de 
gâtul unui cal. Înainte să-i fac vânt acestuia, mi-au căzut ochii pe o straiţă 
de cânepă aruncată pe podea, din care erau împrăștiate mai multe piroane 
negre ȘI lungi. M-am oprit ca să o iau. 


Fratele Gains, pe care Burlow îl pusese să țină sub observaţie 
mănăstirea, spune că am venit prin cimitir mânând cel mai mare cal din 
lume Și că tot cerul din spatele meu era aprins în roșu și portocaliu, pe 
măsură ce focul sălta pe acoperișurile de la Sf. Sebastian. Spune că am 
venit în pielea goală, acoperit de sânge, Și că a crezut că eu eram acela care 
urla, până când s-a apropiat Și a văzut expresia sinistră ce-mi pecetluia gura. 
Fratele Gains, un om care n-avusese vreodată treabă cu religia, Și-a făcut 


cruce ȘI s-a dat la o parte fără niciun cuvânt când am trecut pe lângă el. A 
văzut funia întinsă Și s-a făcut mic, dându-se în spate, în vreme ce urletele 
se auzeau tot mai tare Și mai pătrunzător. lar din întunericul nopţii, luminat 
de flăcările de la Sf. Sebastian, Și-a făcut apariția târât pe Jos episcopul 
Murillo, lăsând o urmă de sânge și piele pe pietrișul Și nisipul de pe poteca 
cimitirului, în vreme ce oasele îi ieșeau de sub funia care-i lega gleznele 
rupte. 

Am lăsat-o pe Katherine să împartă cu mine noaptea aceea. Am lăsat-o 
să-i privească pe frați cum se aruncă pe cai Și pornesc călare, strigând pe 
drum către vâlvătaia portocalie din depărtare. A văzut cum l-am legat pe 
Murillo și felul în care, de groază, uitase agonia gleznelor lui sfârtecate. Și 
am învăţat-o cât de mult poate să dureze până când înfigi treisprezece 
piroane în ţeasta unui bărbat, poc, poc, poc. Cum noaptea se destramă în zi, 
iar fraţii se adună din nou, încărcaţi cu prăzi Și relicve, negri de funingine. 
Frații erau publicul meu, unii fascinați, asemenea lui Rike, cu noua lui 
cruce de fier în jurul gâtului, cu un cerc roșu de email — roșu pentru sângele 
lui Hristos. Unu priveau cu groază, alţii mai rezervaţi, însă cu toţii erau 
atenți, până și Nubanezul, pe a cărui față nu se citea nimic în afara unor 
linii adânci, de tristeţe. 

— Suntem numai carne Și murdărie, le-am zis. Nimeni nu e curat Și 
nimic nu ne poate spăla păcatele, nici sângele nevinovatului, nici sângele 
mielului. 

Iar fraţii priveau cum un copil învăţa ce poate să facă răzbunarea Și ce 
nu poate. Katherine Și cu mine ne uitam împreună cum un copil învăţa că 
un simplu piron de oţel poate să rupă în bucăţi mintea unui om, făcându-l să 
râdă ori să plângă, făcându-l să-și piardă niște capacități esențiale, puțină 
memorie sau ceva din reținerea care-l făceau uman sau dădeau măsura 
demnităţii lui. Am lăsat-o pe Katherine să se uite cum un cui bătut poate 
provoca schimbări atât de profunde, atât episcopului cu capul găurit, cât și 
băiatului care mânuiește ciocanul. După aceea, i-am dat drumul. 

lar ea a fugit. 


Visele aveau să-mi aparţină din nou. Am renunţat la jocuri. 


9 


M-am trezit în sunetul vocii lui Makin. 

— Scoală-te, Jorg! 

La Bântuitul, aveam un paj Școlit în arta tușitului discret Și a creșterii 
graduale în volum, până când Alteța Sa Regală binevoiește să se miște. Se 
pare că, în casa lordului Holland, „scoală-te! ” era cea mai bună ofertă 
valabilă. M-am luptat să mă ridic în capul oaselor, îmbrăcat tot în hainele pe 
care le purtasem Și seara trecută, Și mult mai obosit decât înainte să cad în 
pat. 

— Bună dimineaţa și ţie, lord Makin. 

Tonul meu îi arăta limpede că nu vorbeam serios deloc. 

— Miana e aici, a spus el. 

— În regulă, am zis ȘI m-am rostogolit jos din pat drept în picioare, încă 
ametit de somn. Să mergem! 

— Nu te razi? 

Mi-a întins pelerina culeasă de pe scaun. 

— E noua modă, am răspuns Și am ieșit pe coridor, pe lângă gărzile 
postate la ușă. La stânga sau la dreapta? 

— La stânga. E în camera albastră. 

Și da, lordul Holland avea o cameră întreagă de mărimea naosului unei 
biserici, dedicată în totalitate culorii albastre. 

Miana Ședea acolo, palidă și drăguță, cu mâinile împreunate peste burtă. 
Marten era lângă ea, sprijinit într-un toiag, cu faţa neagră de vânătăi. În 
partea din spate a încăperii, zece oameni din garda mea, cu pelerinele legate 
cu vierul Ancrath din argint, ședeau adunaţi în jurul unui cufăr negru. Sir 
Riccard era împreună cu el. 

Am traversat camera Și am înconjurat-o pe Miana cu braţele. 

Aveam nevoie să o ating cu mâinile după ce fusesem închis într-un vis cu 
mâini care nu erau ale mele și care încercaseră să o ucidă. Și-a lipit capul 
de obrazul meu, fără niciun cuvânt. Mirosea plăcut. Nimic special, doar 
plăcut. Makin a intrat după mine Și a închis ușa. 

— L-am văzut pe asasin, am spus. Un bărbat alb, trimis de Vatican sau 
făcut să pară astfel. Te-am văzut cum îl omorai. Pe tine și pe Marten, am 
continuat înclinând din cap spre acesta, pentru că el știa foarte bine ce 
însemna asta pentru mine. 


Miana Şi-a ridicat privirea spre mine, ochii măriți de surpriză începând 
să se îngusteze de tulburare, chiar de îndoială. 

— Cum? 

— Cred că a folosit magia visului ca să arunce tot castelul în somn, chiar 
Și pe troliu de dedesubt. Când foloseşti astfel de metode Și-ți risipești 
puterea atât de nepăsător, devii vulnerabil în faţa altora cu astfel de abilităţi. 
Poate ceva de la Sageous s-a transmis la mine atunci când l-am omorât. În 
orice caz, Știi că visez urât, am ridicat eu din umeri. E mult mai ușor să cazi 
pradă farmecelor dintr-un coșmar decât dintr-un somn nevinovat. 

N-am spus nimic despre Katherine. Nu mi s-a părut înţelept să-i aduc 
aminte că o altă femeie îmi umplea noptile. 

Marten a scos la iveală un sul de hârtie, trei monede de aur și un inel cu 
sigiliu: 

— Am găsit astea asupra lui. 

Inelul avea o gravură în montură de argint, un carneol lucrat cu un 
instrument complicat, sigiliul papal cu o linie. Îi conferea celui ce-l purta o 
autoritate asemănătoare cu aceea a unui cardinal. L-am lăsat să cadă înapoi 
în palma lui Marten și am luat sulul de hârtie. 

— Un mandat pentru moartea ta, Miana. 

— A mea! 

Era mai mult scandalizată decât înfricoșată. 

— E frumușel. 

Scribul îl decorase foarte elegant Și nu se zgârcise cu foițele de aur. 
Muncise cel puțin o săptămână la el. 

— Se prea poate să fie falsuri, dar mă îndoiesc. Deranjul falsificatonilor 
ar fi mai mare decât orice câștig. Și, în afară de asta, Papa ar avea motive 
întemeiate. 

Miana a făcut un pas înapoi cu ochi înflăcărați. 

— Motive întemeiate! Ce ofensă am adus eu vreodată bisericii? A 
întrebat împreunându-și braţele și mai strâns. 

— Ca să mă pedepsească pe mine, draga mea, am spus întinzând mâinile 
în semn de recunoaștere a vinovăţiei. Se pare că, în cele din urmă, 
Vaticanul a făcut legătura dintre mine Și jaful de la Sf. Sebastian Și, mult 
mai important pentru ei, a făcut legătura cu mutilarea episcopului Murillo 
Ap Belpan. 

— Dar tu ești stăpân peste Belpan acum. Granița aceea a dispărut. 


Furia îi întuneca judecata. 

— Probabil că partea cu „episcopul” i-a înfuriat, am spus. 

— Atunci, mandatul ar trebui să fie pe numele tău! A spus Miana. 

— Biserica nu privește cu ochi buni uciderea regilor. E împotriva 
convingerilor sale legate de dreptul divin. Mai degrabă m-ar plesni peste 
mână Și mi-ar cere să fac penitenţă. Dacă asta nu funcționează, atunci poate 
c-aș muri de febră în toiul iernii, dar niciodată ceva atât de evident ca un 
asasin plătit. 

— Ce vom face? A întrebat Marten. 

Își păstra calmul în voce, dar cred că dacă i-aș fi spus să ia zece mii de 
oameni Și să asedieze Roma ar fi plecat fără să întrebe nimic. 

— Cred c-ar trebui să deschidem cufărul, am zis. Sper că i-a dat cuiva 
prin cap să aducă Și cheia. 

Miana a pescuit piesa grea de oţel de sub fustele ei și mi-a așezat-o în 
palmă, încă păstrând căldura ei. Am făcut semn gărzilor să se dea la o parte 
Și am băgat cheia în lacăt. 

— E un fel de armă? A întrebat Makin, așezat acum lângă Miana, cu 
braţul petrecut în jurul ei. 

— Da, am răspuns. Un fel de armă. 

Am dat capacul pe spate. Monede de aur, stivuite Și legate în fișicuri, 
ajungeau până aproape de capac, o mare de monede, îndeajuns pentru a 
cumpăra de zece ori reședința lui Holland. 

— Asta, a făcut Makin lăsând să-i cadă brațul de pe umărul Mianei în 
timp ce se apropia, e o grămadă de aur. 

— Doi ani de taxe adunate de la șapte națiuni, am răspuns. 

— O să-ţi angajezi propriii asasini? A întrebat Marten. 

— Poţi să angajezi o armată cu aurul ăsta. Una foarte mare, a spus 
Makin, aplecându-se atât de mult, încât lumina reflectată îi făcea faţa să 
pară aurie. 

— Nu. 

Am închis înapoi capacul, iar Makin a tresărit. 

— Vei construi catedrala, a făcut Miana. 

— Lăudat fie Domnul pentru femeile isteţe! Băiatul ăla pe care-l 
dospești pentru mine acolo va fi strașnic de inteligent. 

— Construiești o catedrală? A întrebat Makin clipind. 

Marten a rămas tăcut. Marten avea încredere în judecata mea. Prea multă 


încredere, câteodată. 

— Un act de căință, a explicat Miana. Jorg are să-și cumpere cea mai 
scumpă indulgență din istorie. 

— Şi bineînţeles că Papa este obligat prin tradiție și prin datoria lui să 
asiste la sfinţirea oricărei noi catedrale, am adăugat. 

Învârteam între degete una dintre monedele din aur ale asasinului. 
Cuvântul indulgență mușca de la hotarul mândriei mele. 

— Jorg! 

Miana a mijit ochii spre mine, Știind cum gândesc. A Știut de la bun 
început ȘI s-a străduit să mă facă să mă răzgândesc, cu ajutorul diplomaţiei. 

Papa se holba la mine de pe aurul Vaticanului. Aur pătat de sânge pentru 
copilul meu și pentru soția mea. Pius CXII. Când ești înfățișat gras pe o 
monedă înseamnă că ești de-a dreptul enorm. Am ridicat moneda ca s-o 
studiez. 

— Nu-ţi face griji, draga mea. O să joc cinstit. Când va veni să vadă 
catedrala pe care am construit-o pentru ea, am să-i mulţumesc pentru asta. 
Numai un nebun ar fi în stare să amenințe Papa... 

— Şi ce îl va opri pe un alt asasin să vină câtă vreme ești plecat? A 
întrebat Miana. 

— Nimic. 

Niciodată nu e o idee prea bună să tachinezi o femeie când 1 se apropie 
sorocul, cu atât mai puţin pe Miana, în orice situație, decât dacă vrei să ţi-o 
iei înapoi Și mai rău. A venit spre mine cu pumnii ridicați. 

— Tu o să vii cu mine, am zis repede, dându-i ocol lui Makin. 

— Tu ai spus că nevestele nu pot să vină! 

Miana stăpânea, din fragedă pruncie, arta privirilor periculos de ucigașe. 

— Tu ești acum sfătuitorul meu, am strigat retrăgându-mă spre ușă, de 
vreme ce niciuna dintre gărzile mele nu găsea de cuviinţă să sară în 
apărarea mea. 

Asta a potolit-o îndeajuns cât s-o oprească din drumul spre mine ȘI s-o 
facă să-și coboare mâinile. 

— Nu pot călări în halul ăsta, a spus. 

— Poți merge într-una dintre căruțe. Fiecare pluton are câte o căruţă 
pentru echipament. 

— Fi bine, zdruncinăturile o să-l facă pe copil să iasă mai repede. 

După voce era supărată, dar părea că ideea îi surâde. 


— Deci o să fiu zgâlțâită într-o căruţă hodorogită Și târâtă prin jumătate 
de imperiu? 

— Marten îţi va ţine companie. Nu e în stare să călărească, am răspuns. 

— Marten? Acum poate să vină oricine? 

— Ca sfătuitor! Am ridicat eu din nou mâinile. Makin, spune-le lui 
Keppen și lui Grumlow că se pot întoarce la Bântuit. 

Nu cred că pe Keppen l-ar fi deranjat câtuși de puţin să lipsească de la 
Adunare, iar Grumlow avea o femeie pe undeva prin orașul Hodd cu care ar 
fi preferat să-și petreacă timpul. 

— Rămâne stabilit deci, am zis, frecându-mi mâinile una de alta, în timp 
ce aruncam o privire spre albastrul rău prevestitor al încăperii. Haideţi să 
mergem Și să-l facem fericit pe episcopul Gomst! 


Am plecat în grup de la reședința lui Holland. Gorgoth căra cufărul și 
mi-a făcut plăcere să constat că până Și braţele lui se luptau cu greutatea 
aurului. Lordul Holland, nevastă-sa Și suita lor s-au înghesuit în jurul nostru 
încă de la primele trepte până la porțile proprietății. Makin era cel care 
dădea toate răspunsurile și împărțea complimente, de vreme ce rămășițele 
visului încă îmi amărau ziua. Ajunși la porți, Marten i-a arătat Mianei una 
dintre căruţe, un vehicul inconfortabil, dar funcțional. S-a întors imediat, 
Sir Riccard sărind în ultima clipă, ca să evite întâlnirea cu burta ei. 

— Lord Holland! L-a oprit ea pe om în mijlocul drumului, vreau să vă 
cumpăr trăsura personală. 

Am lăsat-o pe Miana să încheie afacerea, sub supravegherea lui Marten, 
Riccard și a opt dintre cei zece oameni care au însoţit-o de la Bântuit 
încoace. Rike, Grumlow, Keppen și Kent au venit cu noi, în timp ce îi 
conduceam spre catedrala pe jumătate construită din orașul Hodd. Gomst a 
pomenit că intenționau să o boteze Inima Sacră , după numele unei 
catedrale legendare care existase pe vremuri în orașul Crath. După mine, Sf. 
Gheorghe mi se părea un nume la fel de bun. 

I-am lăsat pe fraţi între zidurile unei săli mari, umbrite de coloanele 
uriașe, pregătite să susțină acoperișul pentru un deceniu Și mai mult chiar. 
Câţiva clerici, băieţi de cor și unii dintre cei mai devotați Și bine îmbrăcaţi 
cetăţeni din orașul Hodd îi cercetau cu o curiozitate nedisimulată. Gorgoth 
a coborât încărcătura din spinare, a pus un picior pe capac Și a aruncat o 
privire în urmă, făcându-i pe mai mulţi băieți de cor să o ia la sănătoasa. 


Un prelat de serviciu m-a condus în marele vestibul, unde își amenajase 
Gomst biroul, cel mai probabil pentru că încăperea avea acoperișul 
terminat. S-a ridicat din spatele biroului ca să mă întâmpine. După cum 
arăta, dormise chiar mai rău decât mine. Gomst a arătat mereu mai bătrân 
decât anii pe care îi avea, însă acum anii atârnau pe el ca niște lanţuri 
nevăzute. 

— Spune-mi că faci treabă bună aici, părinte Gomst. 

Și-a înclinat capul fără să scoată o vorbă. În cei Șase ani de când ne-am 
regăsit pe drumul acela, înainte să apară strigoii, firele albe din barbă 
începuseră să cucerească Și părul negru din cap. 

— i-am adus suficient aur ca să termini catedrala. Vreau câţi oameni 
poți aduce să lucreze la zidurile astea ceas de ceas Și zi de zi. 

Gomst Și-a ridicat fruntea încruntată, gata să spună ceva. 

— Duminica se pot odihni, am adăugat. 

— Crezi că bisericile și credinţa ne vor apăra de Regele Mort? A 
întrebat Gomst. 

— Tu nu, episcopule? 

Mă gândeam c-ar fi fost bine ca măcar unul dintre noi să creadă asta. 

A tras adânc aer în piept, aţintindu-și spre mine ochii strălucitori Și 
închiși la culoare. 

— E mult mai simplu să ai credinţă când ești doar unul din turmă. Cu 
cât mă apropii de vârful acestei scări înalte căreia îi spunem biserica 
Romei... cu cât sunt mai aproape Marea Sfântă unde vorbește Dumnezeu... 
cu atât mai puţin îl aud, cu atât mai departe îl simt. 

— E bine că mai păstrezi niște îndoială în tine, Gomsty. Oamenii care au 
certitudini despre tot... în fine, poate că nu sunt oameni. 

Gomst a făcut câțiva pași din umbră spre lumina lămpii Și mi s-a părut 
că-l vedeam pentru prima dată, suprapunându-se peste amintirea altui 
episcop, unul mult mai sigur de drumul și de drepturile lui. M-am întrebat 
oare câtă vreme îl ascunsese umbra lui Murillo privirii mele pe Gomst. În 
cel mai rău caz, se făcea vinovat de loialitate faţă de regi netrebnici, de o 
minte îngustată de viaţa la Curte și de infatuare. Nu era vorba de o crimă 
capitală, așa cum erau vechile crime. 

— Îţi aduci aminte de strigoii de pe drum, părinte Gomst? 

A dat din cap. 

— Mi-ai spus să fug, să te las singur acolo. Și când au venit, ai început 


să te rogi. Credinţa îți era scut. I-am înfruntat împreună, tu Și cu mine, toţi 
frații mei au rupt-o la fugă. 

Gomst a surâs amar. 

— Eram într-o cușcă, dacă ţi-aduci bine aminte, altfel aș fi fugit Și eu, 
cot la cot cu ei. 

— N-o să Știm niciodată, nu? l-am oferit eu strălucirea propriului 
zâmbet, încrețindu-mi cicatricile ţepene ale arsurii de pe obraz. Toţi bărbaţi 
sunt niște lași. Poate că n-am fugit în ziua aia, dar am fost întotdeauna un 
laş, niciodată mai curajos decât imaginația mea. 

Am scos de la centură ordinul pe care trebuia să-l semneze pentru a 
confirma faptul că biserica acceptă cufărul meu cu aur. Gomst Și-a întors 
privirea spre el. 

— AȘ fi fugit dacă n-ar fi fost cușca aia. 

S-a cutremurat. L-am bătut cu mâna pe umăr. 

— Şi iată-mă aici, cum îţi construiesc o nouă cușcă, părinte Gomst, cu 
doar patruzeci de mii de gologani. 

Ne-am așezat apoi, părintele Gomst Și cu mine, Și am băut o bere slabă, 
pentru că apa din orașul Hodd abia dacă este bună pentru spălat. 

— lată-mă, așadar, Gomsty, cu o cutie plină de metal strălucitor, cum fac 
să se ridice o catedrală. Făcând-o pe însăși Papa să iasă din Roma ȘI să vină 
la mine în prag. 

Episcopul a înclinat din cap, după care Și-a șters o dâră de spumă de pe 
mustață. 

— Vremurile se schimbă, Jorg. Oamenii se schimbă. 

— Şi cum crezi că am făcut rost de cufărul meu cu aur? Punându-mi 
toată voinţa într-o lamă ascuțită și adăugând o măsură nesănătoasă de 
hotărâre. 

Am sorbit o gură din carafă Și am continuat: 

— Când începi să miști piesele importante pe tabla de joc, lumea pare 
mai mult ca niciodată un joc. Iluzia aceea cum că cei din vârf știu ce fac, 
sentimentul pe care îl au unii oameni, cum că lumea e un loc sigur, solid și 
bine organizat, ei bine, iluzia aia se evaporă atunci când noi suntem cei care 
stăm în vârf, care facem Și dregem. Nu mă îndoiesc că, pentru fiecare pas 
pe care îl faci către Roma, Dumnezeu pare să facă alţi trei înapoi. 

Lui Gomst i-a tremurat cupa în mână, iar încheieturile lui mari Și urâte s- 
au albit. 


— Ar trebui să ai mai multă grijă de comoara aia, Jorg. Rege Jorg. 
Triplează gărzile. 

— Da? 

Nu mă prindeam ce voia să spună. Transpirația îi lucea pe frunte. 

— Am... am auzit zvonuri, de la episcopi, de la călugării care ne 
vizitează, de la preoţii călători... 

— Spune-mi. 

— Papa știe. Nu de la mine. Spovedania ta rămâne între noi. Dar știe. Se 
spune că va trimite pe cineva, zise, apoi a pus cupa zdrăngănind pe masă. 
Păzește-i pe cei pe care-i iubeşti. 

M-am uitat întrebător la Gomst, care m-a luat prin surprindere după toți 
acești ani. Mă știa de mai multă vreme decât oricare alt om cu care mă 
sfătuiam. După ce mi-a dat foc câinelui, tatăl meu l-a chemat pe Gomst să 
mă instruiască. Se gândea probabil că religia avea să mai întărească lecţia. 
Sau poate că din cauza ciocanului, acela cu care aproape că l-am ucis când a 
început să dea foc, a crezut că aveam nevoie să fiu educat în dreptul divin. 
O fi judecat că, poate, dacă mă gândeam că Dumnezeu ședea în spatele lui, 
data viitoare n-aveam să mai ridic atât de repede ciocanul împotriva lui. 
Oricare ar fi fost motivul, a lăsat bunăstarea mea spirituală în cârca fratelui 
Gomst, pe când aveam doar șapte ani. Sau cel puţin a cerut unui preot din 
Castelul înalt să se ocupe de asta. Se poate să fi fost mama cea care a ales 
clericul care să ocupe acel post. 

Pare ciudat, dar Gomst m-a văzut crescând mai multă vreme decât 
propria-mi mamă, mai mult timp decât Makin sau Nubanezul sau Coddin. 
M-a văzut trecând prin mai mulți ani decât oricare din ei, chiar Și decât tatăl 
meu. 

— Omul Papei a venit deja, părinte Gomst. În urmă cu două nopţi. N-o 
să mai plece. Miana va veni cu noi la Adunare. De fapt, dacă îţi joci cărțile 
cum trebuie, poți să călătorești împreună cu ea în trăsura lordului Holland, 
imediat cum reușește să o ia. 

— Eu... 

— Tu trebuie să fii la poarta de vest peste două ore. Atâta timp ai la 
dispoziţie ca să dai frâu liber preoților pe proiectul acesta. O să vreau să văd 
progrese serioase pe când ne vom fi întors. Spune-le de unde vine aurul. 
Spune-le că, dacă mă întorc de la Adunare ȘI tot nu sunt împărat, n-o să am 
deloc chef de justificări. 

Cincizeci de cai sunt în stare să ridice mult noroi în jur. Din moment ce 
vremea se-ndrepta tot mai mult spre toamnă, iar cavaleria noastră era de 
Șapte ori mai mare, am lăsat un râu de noroi. Căruţele, aflate în partea din 
spate a coloanei, se strecurau prin el, cu roțile mai mult alunecând, ca niște 
sănii. Se vede treaba că astfel era mult mai confortabil decât să salte peste 
brazde. De fapt, dacă trebuie neapărat să călătorești cu o căruță, e 
recomandat să ai o armată călare care să netezească drumul înaintea ta. 

— Fi bine, asta-i plăcut, am spus. 

Și chiar era cât se poate de plăcut pentru o căruţă. Lordul Holland plătise 
ca să aibă aceleași detalii îngrijite în interiorul căruţei la fel ca acasă. 
Exteriorul fusese și el bine lucrat, însă stratul gros de noroi îl ascundea în 
întregime. 

Gomst a strănutat Și s-a scotocit în căutarea cârpei de Șters nasul. 
Episcopul se pricopsise cu o răceală pe drum. Ca preot, obișnuia să-și 
Șteargă nasul cu mâneca neagră a veșmântului. Se vede treaba că episcopi 
aveau alte standarde. 

— Mă mir că n-ai vrut să navighezi, Jorg, a spus. 

— M-am gândit la asta. 

O călătorie de trei mii de mile pe mare ar fi scurtat distanţa pe uscat de la 
cinci sute de mile ușor de parcurs la o sută prin munți. Dar oricât de mult 
mi-ar fi plăcut noua mea navă amiral, nu mă puteam convinge că era un 
plan bun. 

Osser Gant ședea lângă episcop, răcit Și el. Doi bătrâni care strănutau Și 
scuipau cot la cot. Miana, Marten și cu mine ședeam vizavi, cu fața spre 
direcţia drumului. Mă înghesuisem înăuntru ca să arunc o privire Și mi-am 
pus picioarele murdare de noroi pe covor. 

— Ai nevoie de o doică și de o moașă, am spus. Un episcop, un 
Șșambelan Și un general n-o să-ți fie de prea mare ajutor când îți vine 
sorocul. 

— Am trei doici Și două moașe bune, m-a fixat Miana cu una dintre 
privirile ei. Jenny și Sarah sunt acasă, la Bântuit. Nu mă așteptam să fiu 
luată pe sus spre orașul Hodd Și apoi târâtă la Adunare! 

— Trebuie doar să găsim înlocuitoare pe drum, i-am spus. 

— Nişte orfane Și vagabonde. Fete de la fermă pricepute să aducă pe 


lume vaci ȘI 01? 

Femeile nu au cum să fie rezonabile atunci când sunt pe cale să dea 
naștere unui copil. Aveam încă propriile îndoieli legate de respectivul 
proces. Se părea că avea să fie la limită Și mă bucuram că nu trebuia s-o fac 
eu. 

— Şi ţăranii fac copii, Miana. O grămadă. Dar nu, nu o fată de la fermă. 
Vom călători prin Teutonia. Sunt cel puţin semicivilizați, așa mi s-a spus. 
Ne vom opri la unul dintre nobilii de acolo Și-l vom face să ne ofere 
voluntare câteva femei cu o îndemânare Și experienţă corespunzătoare. 

M-am uitat afară prin grilajul ferestrei, nerăbdător să mă aflu înapoi 
afară. Dacă stăteam chiar Și un minut în căruţă, îmi era de ajuns. Mi se 
părea un schimb onest să las băncuţa căruței, cu toate pernele ei moi, pentru 
Șaua lui Brath, mai ales că mă alegeam și cu o priveliște în locul feţelor lui 
Gomst Și a lui Osser Și cu aer curat în loc de strănuturile și fornăielile lor. 
Afară, depresiunile din Gelleth rămâneau în urmă, verzi Și încântătoare, 
câmpuri largi, brăzdate când și când cu fâșii de pădure împestriţate în 
culorile toamnei. Nu se vedea niciun semn al prăpădului pe care-l 
provocasem în nord, la Castelul Roșu. 

Drumul ne-a dus prin Gelleth sub imperiul păcii Și avea să ne poarte prin 
Attar, ca să trecem peste Rhyme, în orașul Honth. 

De acolo, căpitanul Harran intenţiona să ne conducă de-a lungul râului 
Danoob, printr-o jumătate de duzină de regate teutone, până aveam să 
ajungem în Vyene. O călătorie care putea să dureze ceva mai mult de trei 
săptămâni. Am fi putut să scoatem un timp mai bun ȘI să călătorim mai 
ușor pe o barjă, odată ce ajungeam la Danoob, însă, cu trei sute de cai la 
bord, împreună cu călăreții lor, cele mai multe barje aveau tendinţa să se 
scufunde, iar fără ei la bord, orice barjă care m-ar fi dus prin Teutonia s-ar fi 
scufundat cu siguranţă. Tatăl meu încheiase o mulţime de alianţe cu 
regatele teutone, cu Scorron în mod special, iar Teutonia nu agrea ideea ca 
regatele de coastă să se unească la vest de ele. 

— Jorg? A venit lângă mine Miana. 

— Poftim? 

A suspinat împreunându-și mâinile micuţe în jurul burttii. 

— Da, am ghicit răspunsul. 

Părea să îi fie pe plac. A dat din cap Și s-a întors să vorbească cu Marten. 

N-avea să treacă mult timp până când Și el va vrea să iasă de acolo. 


Câteva zile încă, până când îi treceau vânătăile, poate ceva mai mult, pentru 
că nu mai era tânăr, după care va dori să călărească. Nu-mi dădea pace 
gândul — poate vinovăția — că eram atât de dispus să o abandonez în orice 
moment pe Miana. Se presupunea că trebuia să-mi petrec timpul cu ea, dar 
n-o făceam. O plăceam mult, dar nu într-atât de mult cât să petrec trei 
săptămâni în căruță cu ea. Mă întrebam dacă vreun bărbat era dispus să 
petreacă trei săptămâni așezat lângă nevasta lui. Ar fi fost oare vreo 
diferență dacă eu aș fi fost cel care a ales-o? Dacă m-ar fi ales ea? Dacă nu 
era Katherine lângă mine? 

— Şi la ce anume te gândești, Jorg? M-a întrebat ea. 

Și-a fixat ochii întunecaţi asupra mea. Nu erau negri, mai mult verzi, ca 
frunzele în lumina lunii. Până atunci, nu băgasem de seamă ce culoare au. E 
tare curios cum te surprinde câte ceva și când anume alege s-o facă! 

— Mă gândesc c-ar trebui să-mi scot ghetele murdare din căruţa asta 
elegantă și să verific dacă nu cumva Harran greșește drumul. 

N-a spus nimic, dar i-am observat dezamăgirea în colțurile gurii. Am 
ieșit afară simţindu-mă mai puțin rege. Viaţa poate fi destul de complicată, 
chiar ȘI atunci când nu încearcă nimeni să te ucidă. 


Am călărit o vreme, posomorât, pe lângă căruţă. A început să cadă o 
ploaie slabă, neobișnuit de caldă și îndeajuns de ușoară pentru ca vântul să- 
mi arunce stropii în față în orice direcție îmi îndreptam capul. Makin 
călărea cu zâmbetul lui obișnuit, scuipând în ploaie Și ștergându-și apa de 
pe gât. 

— Grozavă vreme! 

— Oamenii care vorbesc despre vreme ar face mai bine să recunoască de 
fapt că n-au nimic de spus și că le place doar să se audă. 

Zâmbetul lui Makin s-a lărgit. 

— Nu crezi că pomii arată minunat în perioada aceasta a anului? 

L-am bănuit că luase un praf de cuișoare, de vreme ce mirosul lor părea 
că-l însoțește de câteva zile. 

— Ştii de ce-și schimbă frunzele culoarea, Makin? 

Copacii arătau spectaculos. Pădurea creștea în jurul nostru pe măsură ce 
înaintam, iar coroanele pomilor explodau de culoare, de la roșu aprins până 
la arămiu învăpăiat, un foc autumnal ce se răspândea sfidând ploaia. 

— Nu știu, a răspuns. De ce-și schimbă culoarea? 


— Înainte ca un copac să arunce o frunză, o umple de toate otrăvurile de 
care altminteri nu ar putea scăpa. Roșul de acolo e, de fapt, pielea unui 
bărbat mânjită de vene sparte după ce un asasin i-a condimentat mâncarea 
cu un cui. Otrava se împrăștie în el înainte să moară. 

— N-am Știut niciodată că moartea poate să fie atât de încântătoare, a 
insistat el neobosit. 

O vreme am călărit în liniște, iar eu mă întrebam dacă oamenii sunt 
frunzele lumii. Dacă, pe măsură ce înaintam în vârstă, lumea ne umplea cu 
otrăvurile ei, în așa fel încât, ajunși bătrâni Și plini ochi de fierea cea mai 
amarnică, puteam să cădem în iad Și să luăm cu noi totul. Cine știe, poate 
că-n absenţa morţii lumea s-ar sufoca în propriul ei rău. Nordicii, oamenii 
lui Sindri, îȘi imaginau că un copac, Yggdrasil, stă în mijloc Și totul, chiar 
Și lumile, atârnă de ramurile lui. Odată cu Sindri veneau Și poveștile despre 
Elin, sora lui cu părul ca laptele, înaltă, cu ochii deschiși la culoare. Vino la 
mine la iarnă, spusese ea. I-am remarcat ochii în clipa în care am întâlnit-o. 
Ochii Mianei, după trei ani. Un copac poate că stă în centrul lumii unui 
bătrân. Totuși, de fiecare dată când îmi întorceam faţa spre centru, vedeam 
o femeie. Cei mai mult bărbați păţesc asta. 


Trei zile mai târziu, soldaţii lordului Redmal au ridicat barierele și ne-au 
lăsat să trecem graniţa în Attar. Bunicul lui Redmal construise o fortăreață 
peste drum, în urmă cu cincizeci de ani, ca să le arate celor din Gelleth că 
nu sunt bineveniţi. Meri Gellethar a culcat-o la pământ într-o bătălie, în 
urmă cu un deceniu, înainte să-l fac praf și pulbere otrăvită. Soldaţii din 
Attar umpluseră acum ruinele fortăreței Și priveau cu nedisimulată 
venerație trecerea Gărzii Gilden. 

Pe hartă, Attar părea un pământ ușor de cucerit, însă Motorul Răului se 
învârte și se tot învârte în Nathal, așa cum a făcut-o de zece secole, iar 
nordul Attarului este o pustietate. Mi s-a spus că nu otrava sau boala îi 
țineau pe oameni la depărtare de Nathal și de pământurile din jurul lui, ci 
doar o presimţire, doar certitudinea că nimic nu era în regulă acolo. 


Ne-a luat o zi să traversăm ţinuturile deluroase Attar, unde aveau viţă de 
vie pe pantele sudice Și cultivau strugurii din care fermenta Sângele lui 
Attar, un vin care se regăsea pe multe mese regale. La marginea viilor, acolo 
unde dealurile deveneau mai blânde și făceau loc câmpurilor de tabac și 


micilor ferme, Kent cel Roșu venea spre noi călare, înapoi din avangarda 
coloanei, cu vești. 

— În faţă mai e o coloană de gardă, sire, a spus el pe cât de umil ȘI de 
loial se putea. 

Cred că lui Kent îi plăcea să fie cavaler mai mult decât orice pe lume Și, 
prăjit cum era, cu vocea aia răgușită Și înfricoșătoare, era cel mai nimerit 
să fie brațul regelui pe care să-l trimiti în mijlocul problemei ca să-i pună 
capăt. 

— Nu e ultima pe care o vom întâlni, presupun. Cine sunt? 

A făcut o pauză Și am știut pe dată. Cine altcineva putea să fie? 
Stăpâneam fiecare palmă de pământ la est de noi, până la malul mării. 

— Sunt din Ancrath, o gardă de o sută. 

Voturile din Ancrath și Gelleth erau amândouă în mâna tatălui meu. 

M-am gândit din nou la frunze căzătoare, întrebându-mă dacă nu venise 
vremea unui alt bătrân, plin până la buză de otravă, să facă ultimul salt. 


11 


Povestea Chellei 


Cinci ani de marș forțat înainte Și înapoi. Cinci ani de agitație, ca să 
ducă la îndeplinire poruncile Regelui Mort. Mereu la limită, pe cât de 
departe putea cineva să se afle și totuși să rămână în imperiul lui. Chella a 
petrecut cinci ani trecând prin noroi Și rahat, ca să crească îndeajuns în 
Ochii Regelui Mort pentru a o chema la Curte Și a-i cere socoteală pentru 
eșecul ei. lar ea a venit plină de nerăbdare, alergând prin imperiul 
fărâmițat doar ca să se înfățișeze judecății lui, doar ca să stea în fata 
cruzimii moroiului, iar Regele Mort să o privească din trupul în care se 
statornicise cel mai profund. Cinci ani irosiți — fiecare din vina lui 
Jorgancrath. 

— Există un motiv pentru care trebuie să-ți fac rău. 

Chella s-a plimbat în jurul coloanei de piatră, mergând ușor în cerc, ca 
să-Ș1 ascundă enervarea. Tânărul a urmărit-o cu ochii până când coloana a 
ascuns-o privirii sale. A auzit zdrăngănitul lanțurilor în timp ce el își 
întindea gâtul ca s-o vadă întorcându-se. Avea ochi albaștri, la fel ca mulți 
dintre bărbaţii ăștia din Brettan, Și se uita la ea la fel cum se uita la acul de 
fier pe care ea îl ţinea între degetul mare și cel arătător. 

— Unde e Sula? A întrebat el din nou. 

În cele câteva petice neacoperite de noroi, se vedea părul blond, o claie 
aurie. El i-a întâlnit privirea printre pletele acoperite de praf și sânge. 
Strigoii mlaștini îl luaseră pe el și pe o femeie în apropierea Mării Reed, în 
timp ce Regele Mort înainta. Emblemele de pe uniforma lui l-au trădat ca 
fiind jurat al cerului și l-au făcut să ajungă la acest interogatoriu. 

— Kai, a spus Chella cu vocea blândă, în timp ce s-a apropiat rapid Și a 
înfipt acul cinci centimetri în interiorul coapsei lui. Kai Summerson, a 
adăugat, cu buzele atât de aproape de urechea lui, încât părul blond a 
început să o gâdile. Trebuie să renunti la legăturile astea afective. 

EI Și-a încleștat dinții, fălcile pulsând de tensiune. O clipă mai târziu, şi- 
a ridicat din nou privirea. 

— Unde... 

Chella a scos acul. 

— Durerea îţi aduce aminte ce e important. Cel mai important lucru este 


că nu am prea mult timp de pierdut cu tine Și, dacă nu ai de gând să 
cooperezi cât mai iute, am să te dau înapoi pe mâna strigoilor Și-am să-i las 
să te mănânce bucată cu bucată. Al doilea lucru important este că ești în 
viaţă, iar durerea nu este singurul lucru pe care îl poţi simţi. Îţi ofer o șansă 
rară. Putere, plăcere, un viitor. 

— Unde este S... 

Chella l-a pălmuit, atât de tare, că a durut-o mâna. 

— Aici. 

Nu trebuia să spună nimic. Doar a tras de firul care o lega de fiecare 
dintre cei întorși. 

Sula a făcut un pas din umbră, intrând în raza privirii lui Kai. Strigoii n-o 
lăsaseră prea frumoasă. Carnea Și pielea îi atârnau ca o zdreanţă udă, 
scoțând la iveală osul maxilarului, falca, dinţii rupti și ciotul negru al 
limbii. Fata cea moartă îl privea pe Kai lipsită de curiozitate. El și-a ținut 
respiraţia, suspinând adânc din pricina unei dureri mai profunde decât cea 
pe care i-o provocase acul. Poate că ea fusese iubita lui. Cu siguranță, mai 
mult decât o pasiune trecătoare. 

— Sula? A spus, iar lacrimile i-au împăien jenit privirea. 

— Oh, maturizează-te odată! izbucni Chella cu o voce plină de 
plictiseală și de nerăbdare, deși Ştia că niciuna nu-i era de folos ca să-l facă 
să se întoarcă. E moartă. Tu nu ești. Poţi să-i accepţi moartea Și să-ţi 
găsești o nouă cale sau poţi să i te alături. Lumea se schimbă. Ai de gând să 
te schimbi Și tu odată cu ea, Kai? 

Chella a plesnit din degete spre Sula, iar cadavrul s-a prăbușit dizgrațios, 
aerul ieșind cu un râgâit din stomacul care se încolăcea. 

— Mai este „iubita ta”, Kai? Oare iubirea adevărată supraviețuiește 
acolo unde carnea putrezește? Ce a însemnat ea pentru tine? O față drăguță, 
o finalizare rapidă și gâfâită? Nu e pic de romantism în moarte, Kai, iar 
moartea este cealaltă faţetă a monedei noastre, a spus Chella Și Și-a trecut 
degetele prin părul lui blond. Nu suntem decât carne pe oase, așteptând să 
putrezim. Găsește-ți plăcerea unde vrei, chiar te rog, dar n-o împopoţona cu 
dulcegării Și promisiuni. Nu mai ai nimic de care să-ţi atașezi loialitatea, 
Kai. Renunţă! 

Chella l-a prins de încheietură mai jos de cătușe ȘI i-a înfipt acul în 
palmă, printre degetele încleștate. El a urlat atunci, jumătate înjurătură, 
jumătate țipăt, începând să cedeze. În curând, nu va mai fi decât țipăt. 


— Ce-ce vrei? A Șuierat cuvintele dindărătul dinților încleștaţi. 

— Eu? Eu vreau ceea ce ar trebui să vrei tu, a răspuns Chella. Eu vreau 
ceea ce Regele Mort vrea ca eu să vreau. Regele Mort n-are ce face cu 
devotamentul tău, el nu cere decât să faci ceea ce-ţi spune el să faci. lar 
atunci când nu ne cere să facem nimic, timpul ne aparține doar nouă. 

Chella a scos acul, lingând sângele de pe el. Şi-a strecurat cealaltă mână 
peste coastele lui Kai Și mușchiul tare al stomacului, alunecos de la 
transpiratie. 

— Ce vrei de la mine? A întrebat el. 

Nu e prost deloc. Mai mult, e un supravietuitor — ba chiar un 
supraviețuitor gata să facă orice e nevoie. Manevrează-l uȘurel totuși, pas 
CU pas. 

Chella Și-a coborât mâna. Până Și supraviețuitorii se pierd dacă le arăţi 
prea mult din cărare deodată. E un drum spre iad care e pavat cu bune 
intenţii, însă e foarte lung. Calea mai scurtă e pavată cu acel soi de 
ignoranță la care excelează oamenii deștepţi care pur Și simplu nu vor să 
Știe nimic. 

— Ai niște talente care sunt foarte rare, Kai. 

— Regele Mort vrea să recruteze acum jurați ai cerului? 

— Jurați ai cerului, ai pietrei, ai focului, ai mării. La fiecare cuvânt, 
Chella îl împungea în coaste. Cu toţii sunt jurati, iar bărbaţii care pot jura o 
dată, pot Jura din nou. Suntem la fel, tu și cu mine, noi ne înălțăm și 
ajungem în alte locuri. Ce crezi tu că sunt necromanţii, Kai? Monștri? 

— Chestii moarte? 

— Tu ești mort. Toată lumea știe că necromanții se ridică din morminte. 
Chella s-a apropiat aplecându-se spre el, atât de aproape, încât el ar fi 
putut să o muște de gât, dacă voia, iar buzele ei erau din nou în urechile lui. 

— Juraţii morții. 

În doar cinci ani, Regele Mort evoluase de la o simplă complicatie în arta 
necromanțţiei la o forţă capabilă să schimbe lumea. Acum nu mai făcea 
schimb cu necromanţii, nu mai manipula, acum îi dirija sau, pur Și simplu, 
îi îngrozea ca să-i ducă la îndeplinire voinţa; Era stăpânul lor. Acum nu mai 
urmărea din Tărâmurile Pustii, cercetând viaţa prin ochi morți acolo unde 
cădeau, vorbind prin buze de hoit, ci sălășluia în lumea viilor în trupuri 
furate, mergând oriunde își dorea. În jurul lui crescuse o adevărată armată. 
Hoiturile țâșniseră dintr-o fântână necunoscută a groazei, locotenenţi pentru 


hoardele lui de morti. 

Câtă vreme Chella lâncezise, Regele Mort Și-a sporit nemăsurat puterea. 
Convocarea lui la Curte putea însemna ori sfârșitul oribil al micii Și 
întunecatei povești a existenţei sale, ori un nou început. Avea de gând să se 
prezinte împreună cu Kai, drept ofrandă. Carne proaspătă. Necromanţii erau 
o raritate până ȘI în rândul forţelor Regelui Mort. Aducerea darurilor avea 
să răspundă chemării lui, dar Și pentru eșecurile ei în ceea ce-l privește pe 
tânărul Ancrath — care, la rândul lui, Și-a sporit nemăsurat Și total 
neaşteptat puterea. 

Izvoarele Carrod put. Nu e putoare umană, de resturi Și putregai, ci o 
agresiune chimică a simţurilor, duhoarea sulfuroasă a oului clocit combinată 
cu miasme mult mai ascuțite, numai bune să dai ochii peste cap și să-ţi 
cadă nasul de la ele. 

— Pricepi acum de ce drumul ocolește atât, ca să vină dinspre vest în 
bătaia vântului, a spus Lesha. 

— De ce Și-ar dori cineva să trăiască aici? A întrebat Sunny. 

Bună întrebare. La drept vorbind, apa devenise o raritate pe măsură ce ne 
continuam drumul spre nord, prin tărâmurile pustii, însă chestia aceea care 
bolborosea în izvoarele Carrod cu siguranță nu era potabilă. Se ridica 
fierbinte și aburindă din măruntaiele pământului. Și mirosea ca atare. 

Așezarea, Șapte colibe și două hambare, înghesuite pe un dâmb spre 
apus, era un loc în care adierea vântului îți putea umple plămânii cu aer. 
Numai dacă ar fi adiat vreodată vântul. Construcţiile păreau acoperite de 
gheață, dar dacă te apropiai ceva mai mult puteai să vezi despre ce era 
vorba cu adevărat sare, crustă întărită pe lemn, întinzându-se pe streșini. 
Am trecut de primul hambar, cu ușile larg deschise, în care se vedeau 
mormane de sare, la fel ca grânele strânse după recoltă — unele grămezi erau 
albe, altele cenușii, în spate, arămiu ruginit, iar în stânga, movile mai mici, 
de un albastru închis, dar stins. 

Balky trebuia încurajat cu bățul. Niciunul dintre animale nu-și dorea să 
se afle aici. Își lingeau boturile, scuipau de zor și se lingeau iar. Chiar și eu 
îi simţeam gustul pe buze, de parcă sarea era pulverizată din ocean, însă 
mult mai intensă Și mai pătrunzătoare. Mâinile îmi erau uscate, ca Și cum 
pielea de pe ele murise Și se prefăcuse în pergament. 

Am legat caii, iar Lesha ne-a condus spre una dintre cele mai mici colibe 
— o luasem drept o latrină. O mână de oameni ne priveau din prag, toți 
mascaţi, materialul fiind acoperit cu o crustă de sare în locul în care 
respirau. Unul dintre ei avea o gușă enormă, care îi înconjura gâtul în 
falduri sufocante de carne marmorată. Ajunși la colibă, Lesha a bătut la ușă 
Și a intrat. Sunny ȘI cu mine am rămas în pragul ușii, scrutând bezna. Puțin 
probabil să fi încăput cu toţii înăuntru. 


— Lesha, a înclinat din cap spre ea o siluetă așezată în colţul cel mai 
îndepărtat. 

— Toltech, a îngenuncheat ea în faţa lui. 

Toltech o urmărea cu ochi strălucitori pe deasupra măștii. În timpul ăsta, 
își vedea de lucru cu mojarul Și pistilul pe care le avea în mâini, măcinând 
în continuare. 

— Te duci din nou înăuntru? întrebă el, nu prea surprins. 

— Suntem trei, cu trei animale. Ne trebuie pastile pentru o săptămână. 

— O săptămână înseamnă foarte mult în Iberico, a zis Toltech aruncând 
o privire către mine Și către Sunny. Și o oră poate fi prea mult acolo. 

— Dacă avem nevoie de o oră, atunci vom sta o oră, a spus Lesha. 

Toltech a pus jos pisălogul și s-a întins spre o etajeră joasă. A luat un 
castron plin cu pacheţele din hârtie unsuroasă, strâns legate. Mâna îi era 
brăzdată de cicatrici. Aceleași cicatrici de piele arsă care o acopereau Și pe 
Lesha. 

— Ia una la răsărit Și una la apusul soarelui. Înghite-le cu tot cu hârtie, 
dacă poţi. Sarea absoarbe toată umezeala din aer Și o dizolvă în ea, așa că 
astea n-o să reziste prea mult în locuri umede. Ia o sută. Cinci arginți. 

Sărurile potrivite ne ajută să ne păzim de bolile provocate de ecourile 
focului Constructorilor. Nimeni nu știa de ce. Cu o experienţă adecvată, 
sărurile necesare puteau fi scoase din apele izvoarelor Carrod. Cinci arginți 
nu era un preţ prea mare. Am numărat monedele, una dintre ele purtând 
efigia bunicului meu, Și i le-am dat Leshei. 

Toltech a început să numere pastilele de sare într-un săculeţ de bumbac. 

— Dacă găsiţi ceva pe coline, chiar dacă e spart în bucăţi, să mi-l 
aduceți încoace. S-ar putea să vă dau argintul înapoi. 

— Ce ai mai adunat din Iberico până acum, maestre Toltech? L-am 
întrebat. Sunt Și eu un fel de colecționar. 

M-am aplecat puţin prin tocul ușii. Dincolo de astringenţa sării, mirosul 
bolii mi-a ajuns la nări. 

— Mărunţișuri, a arătat el spre două sticle verzi cu gâtul scurt, așezate 
pe același raft unde fusese castronul. 

În afară de ele, o tavă plină de bucăţi de plastik sfărâmat într-o mulţime 
de culori Și forme. De undeva din spatele lui, a luat o roată zimţată enormă 
din metal argintiu, pătată de vreme. Puteai spune că era ruda uriașă a uneia 
dintre piesele din interiorul ceasului pe care îl aveam în bagaj. 


— Nimic de importanţă prea mare. Cele mai bune le vând mai departe. 

— Ce ştii despre Constructori, maestre Toltech? Le-ai aflat secretele 
odată ce ai iscodit prin rămășițele lor? L-am întrebat. 

— Ştiu doar ceea ce Știm cu toţii despre Constructori. Și ceea ce știau și 
părinții noștri. 

— Şi anume? Am insistat, pentru că unora le place să fie îmboldiți. 

— Anume că nu sunt morți și că nu poți avea încredere în ei. 


Noaptea aceea ne-am așezat tabăra chiar la marginea ținutului Iberico, 
acolo unde un pârâu otrăvit pe nume Cuyahoga străbătea terenurile aride. 
Am înghițit pastila de sare, simțindu-i amărăciunea în ciuda învelișului de 
hârtie. Toltech n-a mai avut nimic de spus despre Constructori, așa că 
imediat ce ne-am așezat tabăra după apusul soarelui am luat-o la întrebări 
pe Lesha. 

— Ce vrea să zică prietenul tău atunci când spune că n-au murit 
Constructorii? 

Mai degrabă am simţit decât am văzut cum ridică din umeri. Ne-am 
întins aproape unul de altul, deși căldura era apăsătoare. 

— Unii spun că acum Constructorii sunt spirite, peste tot în jurul nostru, 
scrise în elemente. 

— Nu doar ecouri în mașini? Mi-am amintit eu de Fexler care se trezea 
la viaţă când coboram treptele pivnițe. 

Lesha Și-a ridicat faţa spre mine, atât de încruntată, încât cicatricile ei 
deveniseră brazde adânci. 

— Mașini? Chestii făcute din roți și scripeti? Nu înţeleg. 

— Spirite, zici? Am zis hotărând să păstrez doar pentru mine mașinăriile 
de sub castelul bunicului. Spirite bune sau rele? 

A ridicat iar din umeri. 

— Doar spirite. În aer, în pietre, curgând prin râuri Și Șuvoaie, uitându- 
se la tine chiar Și din foc. 

— Din câte am auzit, Constructorii au pus stăpânire pe ceea ce e real și, 
înainte să pârjolească lumea, au schimbat-o. 

— Ce-au schimbat? A zis Sunny, de care uitasem cu totul. 

— Totul. Pe mine, pe tine, lumea, ceea ce e real. Au făcut lumea să 
asculte ceva mai mult decât ceea ce se găsește în mintea oamenilor. Au 
făcut ca gândurile Și temerile să conteze, le-au făcut capabile să schimbe tot 


ceea ce ne înconjoară. 

— N-au făcut-o să mă asculte pe mine. 

Bombănelile lui Sunny m-au făcut să zâmbesc. 

— Contele Hansa avea un mag jurat al pietrei în slujba lui, a continuat 
Sunny. Un tip tânăr. Cred că au trecut zece, cincisprezece ani de atunci. 
Arron. Așa-l chema. Făcea ce voia cu pietrele, ziceai că erau din unt în 
mâinile lui. Odată, Și-a pus degetul pe sabia mea, care s-a făcut atât de grea, 
încât n-am mai putut să o ţin în mână. N-am putut nici s-o ridic de jos până 
a doua zi. 

— Ce s-a ales de el? Părea să fie un tip pe care era bine să-l cunoști, 
acest Arron. 

— Scufundat. 

— Ah. 

— Dar nu în mare. Ortens spune c-a văzut ce s-a întâmplat, iar Ortens nu 
e genul care să mintă. Pur Și simplu, într-o dimineață, s-a scufundat în 
podea. Chiar în curtea principală. Nimeni nu l-a mai văzut de atunci. A 
rămas doar o pată cenușie pe locul în care a intrat în piatră. 

— Fi bine, asta e ceva, am spus. 

Am tăcut cu toții. 

O vreme, am rămas pe pătura întinsă în praf, ascultând liniștea. Ceva nu 
era în regulă. Am bâjbâit după acel ceva, căutând, așa cum faci de obicei 
noaptea, atunci când cuțitul nu mai este la locul lui. Prea multă vreme n-am 
reușit să îmi dau seama ce mă irita de fapt. 

— Nu se aude niciun sunet, am spus ridicându-mă în capul oaselor. 

— Ce? întrebă Lesha, cu vocea adormită. 

— Chestiile alea, greierii ăia nenorociti care ţârâie toată noaptea. Unde 
sunt? 

— Nu aici, a făcut ea. Suntem prea aproape. Nimic nu trăiește în Iberico. 
Nici Șobolani, nici gândaci, nici lichenii de pe pietre. Dacă vrei să te întorci, 
acum e momentul. 

Liniștea a făcut să ne găsim greu somnul. Tăcerea părea să ne fi 
contaminat pe toți, până și cau rămăseseră liniștiți, abia dacă mai fornăiau 
sau râcâiau cu copita în pământ, ore în Șir. În locul zgomotelor noptii, 
urechile mele Și-au inventat propriul scenariu pentru întuneric. Auzeam 
Șoapte din cutia de aramă, o voce zeflemitoare abia perceptibilă, și chiar 
mai departe de asta, sunetul propriului meu strigăt. Poate că moartea tuturor 
acelor greieri, pârjoliți de fantoma focului Constructorilor, mă salvase. Sau 
poate că, așa cum sunt eu alcătuit doar din îndoială și neîncredere, i-aș fi 
auzit pe atacatori venind oriunde am fi dormit. Undeva ar fi scrâșnit o 
piatră sub talpa unui pantof. 

Am dat din picior Și am nimerit-o întâi pe Lesha. Cu mâna întinsă, am 
ajuns la o parte din Sunny Și l-am ciupit. Dacă ar fi fost fraţi de drum, ar fi 
sărit în picioare cu sabia în mână sau ar fi îngheţat pe loc, fiecare după firea 
lui, însă alerţi în așteptare, până când ar fi înțeles care era treaba. Fratele 
Grumlow ar fi tăiat mâna care l-ar fi scuturat, fratele Kent s-ar fi prefăcut că 
doarme, ascultând în Jur. Lesha Și Sunny au dormit prea multă vreme în 
paturile lor sigure Și au început să se trezească dezorientaţi, protestând 
întrebători. 

Umbra dinaintea zorilor mi-a arătat inamicii ca pe niște grămezi de 
negură, mișcându-se aproape de pământul întunecat. 

— Fugiti! 

Am azvârlit cuțitul spre cea mai apropiată ameninţare, rugându-mă să nu 
fi fost o piatră, apoi m-am rostogolit pe lângă Lesha și am rupt-o la fugă. 
Țipătul care s-a ridicat din noul posesor al pumnalului meu a reușit să-i 
convingă mai bine pe ceilalți de pericolul iminent, decât o făcuse ieșirea 
mea bruscă. 

Era o prostie să alergăm pe întuneric, însă văzusem împrejurimile înainte 
de apusul soarelui. Nu existau tufișuri în care să ni se încurce picioarele, iar 
majoritatea pietrelor nu erau destul de mari ca să reprezinte o problemă. I- 
am auzit pe ceilalți în urma mea, Sunny tropăind cu ghetele lui, Lesha în 
picioarele goale. Niciodată să nu lași dușmanul să aleagă terenul. Singura 
consolare a faptului că alergam orbește pe întuneric era aceea că, oricine ar 


fi fost aceia care voiau să ne facă rău, acum erau ȘI ei obligaţi să facă 
același lucru. 

Memoria îmi spunea că în fața noastră se găsea o vale îngustă, împărțind 
primele coline din Iberico. Am aruncat o privire în urmă, Știind prea bine 
că, dacă dușmanul se apropiase deja prea mult, ar fi trebuit să-i aud pe 
ceilalţi prăbușindu-se. Urmăritorii scoseseră la iveală mai multe felinare, 
iar luminile lor se legănau în timp ce alergau. Sunny reușise să alerge într- 
un ritm bun, iar acum aveam un mic avans, de vreo douăzeci de metri. 
Lesha era deja pierdută în întuneric, mult prea înțepenită de armura 
cicatricilor ei ca să poată alerga iute. 

M-am oprit Și l-am prins de guler pe Sunny în timp ce trecea pe lângă 
mine. Era cât pe ce să mă spintece. 

— Lasă-te jos. 

L-am tras înspre pământ. Cuyahoga era undeva pe acolo, bolborosind 
prin valea ei de piatră, iar Lesha ne avertizase să nu ne udăm picioarele în 
apele ei, dacă voiam să mergem mai departe. 

— Ce e? De ce? 

Măcar a avut bunul simţ să Șoptească întrebările. 

— Călăuza! 

Am rămas chircit, cât mai jos, în speranța că semănăm cu o piatră. 
Picioarele Leshei scoteau un zgomot ciudat când loveau pământul în timp 
de alerga. Părea aproape, nu prea departe erau Și zgomotele urmăritorilor. 
Lesha ne-a apărut în faţa ochilor, după care a ţâșnit pe lângă noi. L-am lăsat 
pe Sunny să-l termine pe primul bărbat care o urmărea, în vreme ce eu m- 
am îndreptam spre ceilalţi doi. În spatele lor, lumina acel puţin patru 
felinare se legăna sălbatic în mâinile celor ce alergau. 

I-am luat prin surprindere. Am lovit în stânga ȘI-n dreapta, am schilodit 
doi dintre ei Și-am apucat-o din nou la fugă. Am văzut destul ca să știu că 
aveam mai bine de o duzină dintre ei pe urmele noastre, ciudat de 
dezordonaţi, după cum arătau. Fraţi de drum, într-un fel, însă nu erau frații 
mei Și nu erau nici drumurile mele. 

În scurt timp, am ajuns-o din urmă pe Lesha. Ar fi ajuns-o și ei. Singura 
ei șansă ar fi fost să ajungă la cal, însă nu mai avea timp. 

— Încotro? Am strigat. 

— Nu știu, a spus răsuflând din greu. 

Un răspuns inutil, dar rezonabil. 


Am lăsat ca valea să ne conducă printre coline. Se lumina pe măsură ce 
alergam sau cel puțin umbrele cedau, scoțând la iveală indicii. Sunny ne 
aștepta în locul în care valea se despărțea, respirând din greu, cu sabia în 
mână. Țipetele urmăritorilor au răsunat în urma noastră. Țipete și urlete de 
lup, de parcă totul ar fi fost doar un joc pentru ei. Părea că sunt mai mult de 
o duzină pe urmele noastre. 

Mi-am dat seama că, de fapt, eram mânați. Am avut doar două secunde 
ca să cântăresc ideea înainte ca pământul să cedeze sub picioarele lui Sunny. 
S-a făcut nevăzut într-o gaură neagră, iar eu am evitat la mustață să o iau pe 
urmele lui. Lesha m-a izbit din spate tocmai când mă bălăngăneam cu 
mâinile în aer pe marginea gropii care se tot surpa Și am căzut amândoi în 
hău. 

— Căcat. 

Am aterizat lângă Sunny, căderea fiindu-ne atenuată de o grămadă de 
surcele Și iarbă uscată. Când mi-am ridicat privirea, am văzut din plin 
pământul afânat care se cernea deasupra noastră Și o bucată din cerul 
alburiu, mult mai luminos acum, când îl vedeam din adâncurile unei gropi. 
Ca să scăpăm de aici, ar fi trebuit să ne cățărăm patru sau chiar cinci metri. 
Căzusem într-un fel de canal de scurgere natural, acoperit ca să devină o 
capcană. 

— Cine sunt ăștia? am întrebat. 

— Banditi, a răspuns Lesha, cu vocea pierită de groază. Perros Viciosos, 
Câini Răi pe limba veche. Nu credeam că se vor apropia atât de mult de 
Iberico. 

— Spune-le cine ești, Jorg. Vor cere răscumpărare. 

Sunny a încercat să se caţăre, dar s-a prăbușit imediat sub o ploaie de 
pământ uscat. 

— Nici nu tu crezi ce spui, Sunny. Crezi tu c-o să conving banda asta c- 
au pus mâna pe un rege? 

Chiotele s-au auzit tot mai aproape, tot mai tare. De data asta, erau de 
râs. 

— l-am prins! 

— Viciosos? Asta înseamnă răi ? Am întrebat pentru că mi se părea 
ceva în regulă. 

— Viciaţi, a bolborosit Lesha. De la ceea ce le fac prizonierilor. Puţul 
mirosea a cărbune. 


— Dă-mi un cuţit, am cerut. 

— Pe-al meu l-am lăsat într-un Câine Rău, a răspuns Sunny lovindu-se 
peste cingătoare. 

— Ale mele sunt toate pe Garros, a spus Lesha. 

Își lăsase armele pe cal. Cine doarme în felul ăsta? 

Mi-am scos sabia și am rotit-o încet în aer, ca să verific locul. Era loc cât 
să se învârtă o pisică, asta dacă n-avea coada prea lungă. Râsetele și 
murmurul vocilor s-au auzit tot mai tare deasupra noastră. Câinii Răi se 
adunau. 

Am prins-o pe Lesha de umăr Și am simțit suspinele mute și fiorul care 
o străbătea. Nu ne aștepta o moarte rapidă. 

— Rămâneţi pe loc. 

Am împins-o într-un loc liber, împiedicându-mă în ramurile rupte. S-a 
întors spre mine și doar licărul din ochi o trăda în întuneric. 

S-a făcut lumină de deasupra. O torţă și bărbatul care o ţinea. Ar fi putut 
să fie fratele mai mic Și mai urât al lui Rike. 

— Aţi văzut în ce belea v-a băgat fuga? 

M-am întors Și am retezat gâtul Leshei cu o singură lovitură, lăsând 
vârful săbiei înfipt în perete. Înainte să se prăbușească, i-am prins capul în 
ambele mâini, greu Și cu fața îngrozită, fără niciun licăr de înţelegere în 
ochii aceia, Și l-am azvârlit în sus cât de tare am putut. L-a izbit drept în 
faţă pe bandit, nu în frunte, așa cum mi-aș fi dorit, ci în nas, gură Și bărbie. 

S-a clătinat, a făcut un pas în urmă, doi în față și s-a prăbușit înjurând 
nedeslușit. A căzut tocmai pe trupul Leshei. Am prins imediat torta. 

— Ce naiba? 

Sunny se uita îngrozit Și uluit. Mai mult uluit. 

— Uită-te la pereți, am zis. 

Erau negri. Am înfipt torta acolo unde pământul argilos o putea susţine. 

Banditul s-a dovedit a fi pe cât de greu arăta. L-am smuls de pe trupul 
Leshei și am smucit sabia, pe care i-am sprijinit-o în gât. 

— Ridică-te, Câine Rău! 

Vârful ascuţit al săbiei l-a ajutat să se pună pe picioare. 

— Sunny, împrăștie de jur-împrejur sângele ei! 

— Ce? 

Am dat cu piciorul în tufișul de la glezne și mi-am pus mâna stângă pe 
peretele puțului. 


— Astea n-au fost puse aici ca să ne atenueze căderea. 

Degetele îmi erau pline de funingine. 

— Aici ard ei oameni. 

Deasupra, zgomotele s-au întețit într-o dispută furioasă. 

— Aţi face mai bine să ne aruncaţi o funie, dacă-l mai vreţi viu pe 
tâmpitul ăsta, le-am strigat. 

S-a auzit un râs strident, iar schimbul de replici s-a încins și mai mult. 

— Oh, pe cine cred eu că păcălesc? Am zis Și i-am retezat gâtul cu lama 
săbiei, după care l-am întors invers, așa încât jetul de sânge să nu se 
risipească. Cine mai cască ochii peste margine? Nu se poate spune că n-ar fi 
ştiut că avem un cuțit de azvârlit. 

Cinci torţe au căzut deodată, înainte chiar ca gâtul tâmpitului să înceteze 
a mai pulsa. Odată ce tufișurile deveniseră jilave, ne-am păstrat calmul Și 
am reușit să punem torțele la loc sigur, apoi să stingem orice petic cuprins 
de flăcări. Fumul a acoperit mirosul greu al sângelui și al hoiturilor 
sfârtecate. Când am isprăvit, ochii lui Sunny mi-au întâlnit privirea. 

— Ai omorât-o doar ca să ai ceva cu care să arunci? 

— Ar putea fi și ăsta un motiv destul de bun, dar ai văzut cum se mișca, 
nu ne era de niciun ajutor în luptă. Prin urmare, nu. 

— Pentru sânge? 

— Ca să nu fiu nevoit să-i văd cum o omoară cât de încet sunt ei în stare. 
Dacă ai Ști cum operează oamenii de soiul ăsta, Și tu m-ai ruga să-ți tai 
capul. 

— Dar îmi dai de ales? 

— Ai putea să-mi mai fi de folos, am răspuns. 

Lemniţa noastră părea să fie o crăpătură care se întindea pe vreo 
cincisprezece metri, cu o lărgime maximă de trei metri în locul în care ne- 
am prăbușit noi. 

L-am percheziţionat pe tâmpit Și am găsit nu unul, ci două pumnale, 
unul pentru luptă, celălalt ascuțit pentru a fi azvârlit. L-am lăsat pe Sunny 
să-l ia pe cel mai mare. 

— Şi acum ce facem? A întrebat el. 

Îi simţeam frica, însă o ţinea sub control. Faptul că ai o sabie în mână, îţi 
lasă întotdeauna o umbră de speranţă. 

— Acum îi așteptăm să-și dea seama cum să ne omoare. 

Furia îmi ţinea frica la distanţă. Îmi doream să ucid cât de mulţi aș fi 


putut. Nu aveam în plan să mor într-un put prăfuit din mijlocul pustietății 

ȘI, Știind că asta avea să se întâmple, aveam un gust amar în gură. În orice 
caz, cum naiba am reușit să picăm într-o gaură, cu toată întinderea asta în 

jurul nostru? 

— Tu, ăla din puț! S-a auzit un strigăt de afară, însă de data asta nu se 
mai ițea niciun cap. 

Am rămas tăcut. Alte două torţe au căzut înăuntru, lăsând în urmă 
scântei Și fum pe fundalul cerului alburiu. Mi se părea lipsit de noimă, de 
vreme ce alte cinci nu făcuseră nicio treabă. Am simțit împunsătura ascuțită 
din umăr în clipa în care m-am aplecat după cea mai apropiată torță. 

— Ce? L-am auzit pe Sunny exclamând. 

Dacă 1 s-ar fi luat cuvântul ce , nu i-ar mai fi rămas prea multe de spus 
în ziua aia. 

I-aș fi putut spune că se simţea ca un fel de venin, dar probabil că și-a 
dat Și el seama între timp. Amorţeala mi s-a răspândit în umăr înainte să mă 
pot ridica, întoarce Și arunca cuțitul în fața întunecată din spatele unui tub, 
din capătul îndepărtat al puțului. Am ratat ținta. Altă săgeată m-a nimerit în 
piept, o chestie mică Și neagră, cât o jumătate de deget. 

— La naiba! 

Cea de-a treia săgeată m-a făcut să mă prăbușesc peste sabie, fără să mai 
am putere să mă uit în sus. S-ar putea spune că niciodată nu e prea cald ca 
să porți armură, însă de data asta aș fi alergat Și mai încet decât Lesha dacă 
o mai ţineam pe mine. 

Mai mulți bărbați au sărit în puț și ne-au târât afară ca pe niște bucăţi de 
carne, legaţi cu funii în jurul pieptului, în vreme ce picioarele ni se târau 
amorțite. Nu e prea greu să ţii frica la o lungime de un braţ distanţă când ai 
o sabie în mână. Când ești neajutorat ȘI te afli în ghearele unor oameni 
pentru care durerea este singura distracţie mai acătării pe o rază de un 
kilometru, ești nebun dacă nu ești înspăimântat. 

Doi bărbați mă ţineau de braţe, iar creatura care aruncase săgeți venea pe 
urma dârelor lăsate de călcâiele mele prin praf. Picioarele îmi erau roșii 
până mai sus de genunchi, iar praful se năclăise în sângele ud. Creatura 
semăna cu o fetiţă, de vreo unsprezece ani, aproape scheletică, înnegrită de 
soare. A zâmbit fluturând din suflătoare spre mine. 

— Săgeți fantomă. Din Cantanlona. 

Avea vocea plăcută Și clară. 


— Greu de găsit, a spus unul dintre bărbaţii care mă țineau de mâini. Ai 
face bine să le meriti. 

Ne-au târât așa vreo trei sute de metri, până la un loc de tabără. Caii 
noștri Și Balky erau deja acolo, legaţi de o bârnă. Caii smuceau nervoși de 
funii, poate că de sete. Balky părea doar plictisit. Tabăra părea să fie una 
semipermanentă, cu câteva colibe în stare mult mai proastă decât cele de la 
izvoarele Carrod, o căruță, câteva butoaie de apă, o găină sau două prin 
mijloc Și patru stâlpi groși înfipți în pământ. Asta spunea multe despre 
Perros Viciosos, care investiseră mai mult material de construcţie Și efort în 
infrastructura lor de tortură decât în propriile locuinţe. 

Am numărat în jur de treizeci de oameni, la fel de diferiţi ca sorginte Și 
înfățișare ca Și propriu mei fraţi de drum, însă predominau bărbaţii brunetți, 
spanioli din centru, o spiță mult mai veche decât cei care trăiesc în regiunile 
de coastă, cei mai mulţi dintre ei fiind deșiraţi Și având o înfățișare 
periculoasă. După socoteala mea, omorâsem cinci dintre ei. Niciunul dintre 
cei pe care îi vedeam nu avea răni recente. 

Doi bărbați l-au legat pe Sunny de un stâlp și apoi au venit după mine. 
Ceilalţi fie căscau ochii, fie mâncau, fie se ciondăneau pe lucrurile noastre, 
fie toate deodată. Câţiva bărbaţi au întins mâna după cutia care-mi atârna la 
cingătoare, însă de fiecare dată le cădeau mâinile Și își pierdeau interesul. 
Nu s-a învrednicit niciunul să ne tragă un șut ori un pumn măcar, vrând 
parcă să fim cât mai sănătoși atunci când avea să înceapă distracţia. 

— Acesta este Jorg Ancrath, le-a spus Sunny. Rege peste Ținuturile 
înalte Renner, nepot al contelui Hansa. 

Câinii Răi nu s-au deranjat să răspundă, legând și mai strâns funiile Și 
punându-se pe treabă. Așteptarea face parte din exerciţiu. Să lași tensiunea 
să crească, la fel ca aluatul brutarului în lighean. Sunny continua să 
vorbească, să le spună cine eram eu, cine era el, ce avea să li se întâmple 
dacă nu ne dădeau drumul. Fetiţa a venit Și ea să se uite la noi. A întins o 
mână în care avea un gândac uriaș care se zbătea să scape. 

— Mutant, a spus ea. Numără-i picioarele. 

Avea opt. 

— Urâtă chestie, i-am zis. 

I-a smuls două picioare. Gângania era suficient de mare ca să aud cum 
pocnesc picioarele smulse. 

— Mult mai bine. 


A pus jos gândacul, care a luat-o la goană prin praf. 

— L-ai omorât pe Sancha, a spus fata. 

— Tâmpitul ăla mare și urât? 

— Da, a făcut ea. Nu-mi plăcea de el. 

Bărbații au pornit focul pe locul înnegrit din fața stâlpilor. Un foc mic, 
pentru că lemnul era greu de găsit în Iberico. 

— Este rege al Ținuturilor înalte Renner, a strigat Sunny către ei. Are 
armate! 

— Renar, l-am corectat. 

Amorţeala începuse să-mi părăsească mâinile Și picioarele, iar puterea 
îmi revenea încet. 

Dintr-o colibă a ieșit o femeie, o cotoroanţă cu părul rar Și cărunt Și cu 
nasul lung. A despăturit pe jos o piele de animal, scoțând la iveală o 
mulțime de cuțite, cârlige, sfredele și clești. Sunny a început să se zbată. 

— Nu puteţi face asta, ticăloșilor! 

Doar că puteau. 

Știam că nu avea să dureze prea mult până să înceapă să mă implore să-l 
scot din toată situația asta, apoi să blesteme pentru că l-am adus aici. Măcar 
n-o mai aveam Și pe Lesha, care să facă același lucru din partea cealaltă. 
Ştiam ce urma să se întâmple, pentru că mai văzusem Și înainte. Ştiam de 
asemenea că cei tăcuţi, cei care așteptau la fel ca mine, aveau să urle și să 
implore pe cât de tare, pe atât de inutil, în cele din urmă. l-am urmărit pe 
bărbați cum se adună laolaltă, reţinând cât de multe nume puteam: Rael, 
înalt Și slab, cu o cicatrice de-a lungul gâtului, Billan, pântecos, cu barba 
căruntă Și ochi de porc. Mi-am mormăit în barbă numele lor. Aveam să-i 
vânez în iad. 

CU CINCI ANI ÎN URMĂ 


În timp ce bătrâna se muncea să scoată la iveală coastele lui Sunny, fetiţa 
mi-a adus ultima ei descoperire. Într-un pumn ţinea strânși cleștii unui 
scorpion, iar în cealaltă mână, coada întinsă. Cele opt picioare se zvârcoleau 
frenetic. Chestia aia trebuia să fi avut mai bine de douăzeci Și cinci de 
centimetri de la clești până în vârful cozii. Puteam să văd forţa cu care îl 
ţinea în mușchii mici Și încordați de-a lungul braţelor ei. 

— Ce-i? 

— Nu e-n regulă! 

A fost nevoită să strige ca să se facă auzită printre urletele lui Sunny. 

— E mutant? 

Mie mi se părea în regulă, doar că era mai mare decât îmi plăcea mie să 
fie scorpionii. 

Bătrâna a mai smuls încă o fâșie de piele, iar două găini jigărite s-au luat 
la întrecere după ea. Bărbații, adunaţi în fața stâlpilor, aplaudau. Cei mai 
mulți dintre ei ședeau cu picioarele încrucișate, ţinând în mâini un soi de 
lichior în tuburi din piele ceruită din care tot sorbeau. Cu toţii păreau 
încântați s-o lase pe cotoroanţă să-și vadă de treabă. Unii sporovăiau între 
ei, însă cei mai mulţi se arătau interesaţi Și aplaudau îndemânarea cu care 
era mânuit cuțitul la capătul fiecărei etape. Am băgat de seamă că unul 
dintre bărbați găsise capul Leshei și îl ţinea în poală, întors către stâlpi. 
Prea puţini din rândul Câinilor Răi se uitau cu aceeași intensitate cu care ne 
privea ea. 

— Nu mutant. Greșit. 

S-a sforțat să rupă spinarea creaturii, însă n-a reușit. Picioarele i se 
zbăteau frenetic în continuare. 

— Nu-l auzi? 

Abia dacă o puteam auzi pe ea, peste urletele lui Sunny, darămite pe noul 
ei animal de companie. Cred că urla ca să nu se mai gândească la ceea ce se 
întâmpla, pentru că adevărata durere abia acum începea. Tortura înseamnă 
mai mult decât durere, iar Perros Vicios știau bine asta. Cu siguranță, 
bătrâna știa. Nici măcar nu se apucase de el, însă mutilarea doare mai mult 
decât agonia care nu lasă nicio urmă. Atunci când torţionarii provoacă răni 


care e limpede că nu se vor vindeca, ei scot în evidenţă ireversibilitatea 
întregului act. Nu va fi mai bine. Nu va trece. Îi aduce aminte omului că nu 
este decât carne Și vene Și mușchi. Carne pentru măcelar. 

Fetiţa, Gretcha, mi-a ţinut scorpionul lângă faţă. Mi-am tras capul într-o 
parte, oferindu-mi priveliștea completă a pieptului lui Sunny, albul 
coastelor ițindu-se printre tăieturile înguste făcute tocmai pentru a le scoate 
la iveală. Venele îi ieșeau de-a lungul gâtului, iar ochii îi ținea strâns 
închiși. 

În clipa aceea l-am auzit, sfârâitul ciudat, păcănitul ȘI ticăitul, dincolo de 
tremurul picioarelor. Mi-a adus aminte de zgomotul pe care l-am auzit când 
am dus la ureche ceasul Constructorilor, sunetul zimţilor, al dinților de 
metal învârtindu-se cu o precizie imposibilă. M-am întors Și m-am uitat 
lung la creatură Și, pentru o fracțiune de secundă, ochii ei negri au clipit 
roşii. 

Gretcha a aruncat jos scorpionul Și a început să-l urmărească, lovindu-l 
cu un băț gros. O lovitură i-a rupt majoritatea picioarelor de pe partea 
stângă. S-a făcut nevăzută dincolo de colțul ochiului meu stâng, fugărind 
mai departe arahnida schilodită. Nu puteam întoarce capul mai mult. 
Fulgerarea roșie mi-a apărut în fața ochilor și, pentru un motiv oarecare, 
am văzut din nou steaua roșie a lui Fexler, clipind peste Iberico. 

Bătrâna a avut nevoie de aproape un ceas ca să-Și termine treaba, iar în 
tot timpul ăsta a folosit majoritatea uneltelor din legătura pe care o 
desfăcuse la început. A făcut o operă de artă din pieptul Și brațele lui 
Sunny, tăind, arzând, smulgând diverse părți, decojind straturi, prinzându-le 
înapoi în ace. Firește că el a urlat la ea, la mine, cerând să fie eliberat, să fac 
ceva, implorându-mă ȘI în scurt timp jurând răzbunare cruntă, nu pentru 
torționarii lui, ci pentru Jorg Ancrath, care îl adusese în ghearele acestei 
sorți. 

M-a cuprins frica — cum ar fi putut fi altfel? Teroarea mă străbătea ca un 
val fierbinte, apoi precum gheaţa prin vene, până când degetele și faţa au 
început să mă usture de mâncărimi Și înţepături. Am încercat să mă 
păcălesc cum că ședeam în public, privind cu cruzimea nepăsătoare a 
fraților de drum care se odihnesc. Am reușit până la un moment dat, pentru 
că de nenumărate ori Șezusem Și mă uitasem, dinainte să înțeleg cu 
adevărat suferinţa aceea, până când am înţeles-o și nu mi-a păsat. Cel 
puternic îi face rău celui slab, asta e ordinea firească a lucrurilor. Dar 


șezând legat sub soarele încins, așteptându-mi rândul să urlu și să fiu rupt 
în bucăți, știam prea bine ce înseamnă toată grozăvia Și am simțit 
disperare. 

În cele din urmă, cotoroanţa a făcut un pas înapoi, roșie până la coate, 
însă fără niciun strop de sânge pe haine ori pe față. S-a întors spre public, a 
făcut o plecăciune în batjocură și s-a dus înapoi spre colibă, cu uneltele 
înfășurate sub brat. 

Din mulțime au răsunat aplauze, mulți dintre ei fund deja beti. O 
respirație hârâită Și greoaie se auzea dinspre Sunny, al cărui cap atârna 
acum, cu un ochi larg deschis holbându-se, iar celălalt închis. Bărbatul cel 
înalt, Rael, s-a ridicat în picioare Și s-a apropiat de Sunny ca să-i prindă 
capul cu legături din piele. Undeva lângă colibe, cineva se pișa, iar un alt 
bărbat împrăștia grăunţe pentru găini. 

— Gretcha! A strigat-o pe fetiță bărbatul pântecos, Billan. 

Aceasta a venit dindărătul stâlpilor cu un zâmbet abia mijit pe faţa ei 
scheletică, aruncând o mână întreagă de bucăţi de insectă, picioare Și 
carapace neagră Și lucioasă. Billan a tras un scaun pe care fata să se așeze, 
aproape de stâlpul lui Sunny. 

Gretcha s-a îndreptat spre foc fără niciun comentariu ȘI a luat fierul care 
fusese așezat acolo. N-am văzut când l-au pus. L-a prins de partea învelită 
în pânză ȘI a îndreptat capătul încins către noi. 

— Nu! 

Sunny a înţeles la ce foloseau chingile din piele de pe fruntea lui. Nu-l 
puteam învinovăţi că se împotrivea. Și eu m-aș fi împotrivit Și le-aș fi spus 
nu când mi-ar fi venit rândul. 

Forme ciudate dansau prin foc. Soarele făcea flăcările fantomatice ȘI a 
trebuit să mă uit chiorâș, însă le-am văzut, forme Și culori care n-aveau ce 
căuta acolo. Delirul se instala în faţa vipiei Și a groazei. Poate că nebunia 
îmi va lua minţile înainte ca ei să se apuce de mine. 

— Faci prea multă gălăgie. 

Gretcha a împins fierul încins în gura lui Sunny. Buzele lui strânse au 
sfârâit în calea fierului arzând. Dinţii s-au spart la atingerea fierului. l-am 
auzit. S-au sfărâmat Și s-au împrăștiat pe măsură ce fata împingea mai 
mult. Din gura lui au început să iasă aburi, aburi, un urlet înfiorător Și 
mirosul cărnii arse. 

Mi-am întors privirea, orbit de lacrimi, în vreme ce fetiţa îi scotea ochii. 


AȘ putea spune că am plâns pentru Sunny sau pentru oroarea unei lumi în 
care se întâmplă astfel de lucruri, dar, în realitate, am plâns pentru mine, de 
frică. În prima linie, nu e loc decât pentru noi înșine. 

Câinii Răi au chiuit Și au aplaudat spectacolul. Unii au strigat niște 
nume, probabil ale celor pe care îi omorâserăm, dar nu mai însemna nimic. 
Am fi putut îndura aceleași torturi Și dacă ne-ar fi prins în somn, fără să 
sufere vreo pierdere. 

— Gretcha, a strigat din nou Billan. Ajunge cu ăla. Mary o să găsească 
ceva în el mai târziu. Scoate-i ochii celuilalt. Numai unul. Nu-mi place cum 
se uită la mine. 

Fetiţa a înfipt fierul în cărbunii încinși Și a rămas pe loc uitându-se la el, 
cu spatele la mine. Am tras de legături. Se pricepeau să lege un om, nu doar 
în jurul încheieturilor, dar Și în jurul coatelor și chiar mai sus. Am tras 
oricum. Furia îmi creștea tot mai mult. N-ar fi rezistat prea mult în faţa 
fierului încins, însă pe moment a reușit să alunge oarecum frica. Furie față 
de torționarii mei Și furie faţă de toată nebunia de a muri într-un câmp 
oarecare, plin de oameni goi, oameni care nu se duceau nicăieri, oameni 
pentru care agonia mea avea să fie o distracție pasageră. 

Când s-a întors spre mine, am surprins privirea fetei Și am ignorat fierul 
încins. 

— Să ai mâna sigură, fetițo, i-am spus zâmbind sălbatic, cu o ură atât de 
intensă, încât aproape că mă durea. 

Ești periculos? îl întrebasem pe Nubanez când oamenii ăia ţineau fierul 
încins deasupra lui. l-am oferit o șansă, i-am slăbit legătura unei mâini Și el 
a profitat de ea. Ești periculos? Da, zisese el, iar eu i-am spus să-mi arate. 
Voiam Şansa aceea acum. Să spună cuvintele. Ești periculos? 

În schimb, i-a dispărut zâmbetul, iar mâna 1-a tremurat, doar puţin. 

— Oprește-te! A strigat Rael. N-are capul legat. L-ai putea omori. 

A venit spre mine și m-a legat mai bine, cu alte chingi. M-am uitat la el, 
încercând să memorez fiecare detaliu al feţei sale. Putea fi una dintre 
ultimele persoane pe care le vedeam. 

— Dă-mi fierul, a scuipat el cuvintele, smulgând fierul din mâinile fetei. 
Am s-o fac eu, a spus după care s-a întors spre mine. Ai fi un fel de nobil. 
Ai destul aur la tine. Și asta, a zis ridicându-mi încheietura mâinii ca să 
arate ceasul din tezaurul unchiului meu. Dar Știm amândoi că, dacă vei fi 
răscumpărat, nu vei face nimic altceva decât să ne vânezi, din clipa în care 


vei fi liber Și în siguranţă. Văd asta în tine. 

Nu-l puteam minţi. N-avea niciun rost. Dacă aș fi fost liber, i-aș fi vânat 
de oriunde Și cu orice preț. 

— Se vede treaba că ai mai făcut asta Și înainte, zise Rael dând din cap 
spre obrazul meu. Poate c-ar trebui să începem de acolo de unde au rămas 
alţii, ca să-ţi aducem aminte cum se simte. 

Vârful roșu al fierului s-a apropiat de țesutul gros al cicatrici, ajungând 
în partea stângă a feţei mele. Mâna lui Rael n-a tremurat niciun pic, oricât 
de fioros mă uitam la el. Gretcha stătea lângă el, iar capul abia dacă îi trecea 
de cingătoarea lui Rael. 

Căldura mi-a pârjolit buzele și mi-a uscat ochii, însă n-am simţit nicio 
durere în pielea cicatrizată, doar o căldură, aproape plăcută. Arsura omorâse 
toate simţurile în carnea aceea, o puteam zgâria cu unghiile și aș fi simţit 
doar cum se trage pielea neatinsă de sub ochi. Fierul s-a oprit puțin sub osul 
feţei, ca apăsarea unui deget. Confuzia a rearanjat complet sprâncenele lui 
Rael. 

— Ăsta nua... 

O neașteptată plăcere mi-a străbătut pielea cicatrizată, aproape 
orgasmică, iar o străfulgerare de căldură mi-a închis ochii. Mirosul părului 
ars mi-a umplut nările. Rael a urlat, iar când m-am uitat din nou la el, îl 
apucase dansatul. Dansul acela pe care bărbaţii îl execută atunci când 
durerea neașteptată pune stăpânire pe ei, cel mai adesea declanșat de un 
deget scrântit ori o lovitură în osul acela înșelător din cot. În mâna stângă 
îȘi strângea încheietura mâinii drepte. lar acolo, pârjolită de-a lungul 
palmei, suficient de adâncă încât să ajungă până la micile oase din mână, 
era urma lăsată de fier. La rândul lui, fierul zăcea în praf, luminos Și 
strălucitor, atât de alb de la fierbinţeală, de parcă s-ar fi aflat chiar la capătul 
foalelor din forţă, în vreme ce învelitoarea de cârpă ardea în jurul lui. 

Trebuia să râd. Oare ce-ar fi făcut dacă râdeam de ei? Mi-ar fi făcut rău? 
Îmi mușcasem limba de șoc, iar acum râdeam în timp ce gustul sângelui 
îmi umplea gura, iar căldura lui mi se scurgea roșiatică pe buze. 

— Tâmpitule. 

Billan s-a ridicat Și l-a împins la o parte din drum pe Rael. M-a prins de 
bărbie și de falcă într-o strânsoare dureroasă. 

— Ce-ai făcut, băiete? 

— Bărete? 


A fost dureros să rostesc cuvântul, în timp ce degetele lui îmi sfredeleau 
mușchii fălcilor. Nu știam ce făcusem, dar eram bucuros. Am presupus că 
ceva din fragmentele lui Gog fixate în cicatricea aceea a reacționat la 
atingerea unei călduri atât de mari. 

— Răspunde-mi. 

Chiar Și acum, Billan își închipuia că mă poate ameninţa cu ceva. L-am 
scuipat cu sânge fix în faţă. S-a dat la o parte, împotmolindu-se cu un țipăt 
de fată care m-a făcut să râd și mai tare. Isteria mă prinsese în gheare. Alţi 
câțiva Perros Viciosos s-au ridicat ȘI ei în picioare. Un dulap de mușchi pe 
nume Manwa, frate cu Sancha pe care-l omorâsem în put, l-a prins de braţ 
pe Billan și a încercat să-l liniștească. A încercat să-i Șteargă sângele cu o 
cârpă murdară, dar n-a reușit. Câteva clipe mai târziu, uitându-mă mai bine, 
am văzut că însăși pielea devenise roșie acolo unde fusese atinsă de sânge, 
iar în ochi sângele îi pârjolea corneca albă ca laptele. Pare-se că 
necromanţia care se ascundea în mine Și putea ucide vieţuitoarele mici, cu 
o simplă atingere a degetelor, îmi curgea într-adevăr prin vene. 

— Aduceţi-o înapoi pe bătrâna Mary! A strigat Billan orbit, tremurând 
de efortul pe care îl făcea ca să se abțină, să-și refuze pofta de a mă 
sugruma până la ultima suflare. Vreau să urle o lună întreagă. 

— N-o să mai trăieşti o lună, Billan. Când fraţii tăi vor înţelege că nu-ți 
va mai reveni vederea... cât crezi că va mai dura până când te vor lega de 
stâlpul ăsta? 

Nu mă puteam abține să zâmbesc. Isteria Și bravura urmau să-mi fie 
tăiate cu totul, odată ce cotoroanţa își va fi adus uneltele, știam asta, dar, la 
naiba, râzi câtă vreme poţi, nu-i așa? 

Manwa Și-a scos sabia, care s-a dovedit a fi sabia mea. , Are o sabie de 
oţel vechi Și poate face minuni” A întors tăișul în pumnul lui imens. Era un 
bărbat mare, însă mâinile lui erau de-a dreptul de gigant. 

— Poate că ar trebui să cerem răscumpărare pentru el? Celălalt a zis că 
va plăti contele Hansa pentru ei. 

Rael a scuipat, cu faţa schimonosită de suferință. O mână arsă nu-i ceva 
care să dea pace unui bărbat. 

— Să moară. Să moară în chinuri. 

Manwa a ridicat din umeri Și s-a așezat, cu sabia mea pe genunchi. 

Doi bărbaţi au adus-o pe bătrâna Mary înapoi la stâlpi. l-am văzut mai 
întâi cu coada ochiului Și i-am urmărit cu atâta atenție, încât era cât pe ce să 


nu observ sfoara slăbită în jurul gleznelor. 

Dincolo de nemulţumirile și înjurăturile Câinilor Răi, dincolo de 
suspinele nefiresc de umede ale lui Sunny, am auzit un pocnet, un sfârâit Și 
apoi un scârţâit ca niște unghii care zgârie lemnul. Ceva Și-a croit drum pe 
stâlp în sus până în spatele meu, pe partea cealaltă. Funia din jurul gleznelor 
a căzut. Nimeni n-a băgat de seamă. 

Mary Și-a despăturit din nou în praf legătura de unelte. Mi-a aruncat o 
privire de parcă într-adevăr aveam s-o încasez acum, pentru că am deranjat- 
o. Din nou, absurdul situației mi-a făcut colțurile gurii să zvâcnească. A 
scos cea mai ascuţită unealtă pe care-o avea, o lamă înfiptă într-un suport 
cilindric de metal, de felul celor pe care doctorii Grecko le-ar folosi pentru a 
scoate cangrena. Din trei pași, Mary a fost lângă mine, nesigură pe picioare, 
dar sigură pe mâini. A tăiat rămășițele pătate ale cămăși. Lama n-a mișcat, 
iar materialul s-a sfâșiat înainte. 

— Ai un neg tare urât acolo, bătrână Mary, am spus. 

S-a oprit ȘI s-a uitat la mine. Avea ochi răi, de femeie bătrână, foarte 
întunecatți. 

— Oh, scuză-mă. Mă refeream la ăla de pe obrazul tău. Tare urât. N-ai 
putea să ţi-l tai? Cu cuțitul ăla drăguţ și ascuţit al tău? Mai tunde și din 
stufărișul ăla. Doar nu vrei să ţi se spună Mary cea bătrână Și urâtă, nu-i 
așa? 

— Eşti cretin? A întrebat Mary după o pauză lungă. 

Lui Sunny nu-i spusese o vorbă câtă vreme s-a ocupat de el. 

— Te-am jignit, bătrână Mary? Am întrebat-o zâmbind, cu dinţi roșii 
fără îndoială. Ştii că oricât aș striga Și aș implora, cuvintele astea nu pot 
intra înapoi, nu-i așa? Ești urâtă și bătrână. Nu putem face nimic în 
legătură cu asta, Mary. Presupun că micuța Gretcha îţi va lua locul în 
curând Și tu o să fii materialul ei didactic. Mă întreb ce modele o să taie din 
tine. 

Câinii Răi mă priveau acum, toate certurile dintre ei fiind uitate. Până și 
Rael și Billan uitaseră de rănile lor pentru o clipă, ca să fie atenți la mine. 
Victimele ameninţă sau se roagă. Bătrâna Mary nu știa ce să înţeleagă din 
batjocura mea. 

Poc. Încheieturile mele erau libere. Sângele a început să circule prin ele. 
Mă durea mai rău decât orice tortură pe care am îndurat-o până acum pe 
stâlpul ăsta. 


Bătrâna Mary a scuturat din cap Și Și-a dat la o parte un smoc de păr 
cărunt. Părea deranjată, mai puțin sigură pe ea. Iat-o, pregătită să mă 
deschidă bucată cu bucată, iar eu o stânjeneam împroșcând comentarii 
despre negii ei. Am rânjit atât de larg, că mi-a trosnit faţa. Eram destul de 
sigur că ar fi trebuit să mă ucidă imediat ce reușeam să mă eliberez. 
Perspectiva de a-i ataca în loc să pier pe stâlpul ăla m-a umplut de bucurie. 
Nu mă puteam opri din zâmbit. 

— Ăsta-i smintit. 

Mary a așezat vârful cuțitului în partea dreaptă a ultimei coaste de jos. 

M-am încordat să ascult zgomotul slab al salvatorului meu căţărându-se 
pe stâlp. Dacă îmi tăia funia din jurul pieptului și al braţelor, toată lumea ar 
fi văzut-o căzând Și aș fi fost totuși legat de cap. Nu ne-au pus o funie în 
jurul gâtului, poate ca să nu ne sugrumăm în timp ce ne-am fi străduit să 
scăpăm de durere. 

Mary a făcut prima tăietură. Se spune că, dacă e ascuţit cuțitul, lacrimile 
nu curg. Lăietura nu a durut, însă un val mușcător de durere a urmat după 
ce cuțitul s-a oprit. Am avut nevoie de toată stăpânirea de sine ca să n-o 
lovesc Și să mă dau de gol. 

— Au! Am făcut. Asta doare. 

Mary s-a dat înapoi ca să facă o tăietură mai joasă, paralelă cu cea dintâi. 
În spatele meu, creatura a alunecat Și a căzut. 

— Ah, rahat! Am strigat. 

În mod surprinzător, bătrâna Mary s-a dat înapoi speriată, iar câţiva 
dintre Câinii Răi au tresărit. Creatura reușise cumva să se prindă de mâinile 
mele, o mușcătură sau o strângere, nu Știam, ce Știam însă era că durea 
tare. 

— AU! Futu-i 

Mary a clipit. Aveam doar o despicătură subțire — nu înţelegea nimic. 

— Ai de gând să faci asta din nou? am întrebat. 

Creatura a dat drumul strânsorii Și s-a urcat înapoi peste capul meu pe 
stâlp. Am simtit-o ca pe un crab uriaș sau un păianjen. lisuse, urăsc 
păianjenii! 

— Ai de gând să-mi faci treaba aia cu coastele, cum i-ai făcut ȘI lui 
Sunny? Am întrebat-o arătând din ochi către el. Ar trebui să te pricepi mai 
bine la asta, s-o faci să fie mai interesant de urmărit! Nu-i de mirare că vor 
să te înlocuiască cu Gretcha. 


— Coastele alea-s plictisitoare, a strigat cineva din spatele ei. 

— E plăcut când 1 le rupe, zise Și Rael. 

— Avem unul pregătit pentru asta. 

— Ceva noul 

Vibratii ușoare, pe măsură ce creatura a ajuns la funia din dreptul 
pieptului. Căcat! M-am încordat, pregătit să mă lupt din răsputeri odată ce 
era desfăcută. Și mai multe vibrații, creatura a trecut mai departe, iar funia 
tot intactă. 

— Hai, bătrână Mary, arată-ne ceva nou! A strigat un tânăr tuciuriu din 
spate. 

Lui Mary nu-i plăcea deloc asta. S-a încruntat spre mine, dezvelindu-și 
cioturile galbene ale dinților. Mormăind, s-a întors aplecându-se după un 
cârlig subțire. 

Creatura s-a mișcat la spatele meu. Părul mă trăgea acolo unde 
smocurile fuseseră prinse în legăturile de piele. Un clește s-a strecurat pe 
sub chinga ce-mi lega fruntea. 

Mary s-a întors spre mine, îndreptându-se pe cât îi permitea spinarea. În 
timp ce se apropia, ţinea cârligul Jos, la nivelul coapsei, zâmbind pentru 
prima dată. 

Poc. 

M-am aplecat în faţă, iar funia din jurul pieptului a cedat. Creatura pare- 
se că a slăbit-o, lăsând doar un fir în care să se ţină. 

Scamatorii îţi vor reţine atenția dacă vor, iar în timpul ăsta te pot lăsa orb 
la orice altceva se întâmplă în faţa ochilor tăi. Cârligul lui Mary a captat 
atenția Câinilor Răi. Ultima funie a picat de pe mine Și, ca prin magie, 
nimeni n-a văzut-o căzând. 

Nebunia din mine, un fel de amestec puternic de teroare Și ușurare, m-a 
îndemnat să-mi scarpin nasul Și apoi să îmi pun din nou mâna la spate. 
Judecata a triumfat. Am rezistat tentaţiei de a irosi clipa, vârându-i lui Mary 
cârligul într-unul dintre ochi. În schimb, m-am lăsat în față, foarte ușor, Și 
mi-am smuls sabia din poala lui Manwa. 

Am năvălit în mijlocul lor. 

Ca să eviţi lupta și să fii capturat, e mai bine să rămâi pe margine, însă 
aveau arcuri ȘI, pe undeva, multe săgeți din acelea. Sărind în mijlocul lor, îi 
tineam dezorganizaţi, aproape. Treceam printre ei Şi-i culcam pe rând în 
jurul meu. Înainte ca primul Câine să se ridice în picioare, am lăsat în patru 


bărbați răni care nu se vor mai închide niciodată. 

Există o anumită libertate în a fi înconjurat din toate părțile de dușmani. 
În atari circumstanţe, cu o sabie puternică, suficient de ascuţită ca să rănești 
până Și vântul, te poți învârt în cercuri largi Și îndrăcite, iar singura ta grijă 
este să te asiguri că arma nu rămâne blocată în hoitul ultimei tale victime. În 
multe privinţe, mi-am trăit viaţa în astfel de condiţii, lovind în toate 
direcțiile fără să-mi fac nicio grijă din cauza cui ar putea muri. Experienţa 
mi-a fost de folos la marginea colinelor Iberico. 

Câinii Răi au murit, decapitaţi, dezmembrați, fără ca niciunul dintre ei să 
aibă vreme să cadă înainte ca vârful săbiei să nu tragă o brazdă roșie prin 
următorul. Niciodată până atunci sau de atunci nu mi-a adus o bucurie atât 
de autentică măcelul. Unii Și-au scos armele, săbii, cuțite, mici securi, 
satâre, însă n-au rezistat să le încrucișeze mai mult de două ori cu mine: o 
contră rapidă Și se prăbușeau înainte să riposteze. Am fost rănit în trei 
locuri. N-am știut decât mult mai târziu, când mi-am dat seama că unele 
pete de sânge nu se curăţau. 

La un moment dat, pe când oamenii se apropiau de mine din toate 
părțile, m-am învârtit și m-am pomenit cu Manwa în faţa mea. Instinctul 
mi-a înfășurat mâna liberă în jurul cuțitului său Și m-a răsucit într-o parte. 
Ura mi-a împins fruntea în nasul lui. Era un bărbat înalt, puternic, însă Și eu 
crescusem înalt Și, fie că furia îmi crescuse puterile, fie mușchii mei erau la 
fel de tari că ai lui, nu Știu, însă cuțitul lui nu m-a găsit. De fapt, l-am mai 
ţinut încă o grămadă de secunde blestemate, tăind Și înjunghiind, până când 
l-am lăsat înfipt în gâtul lui Rael. 

Mi-a fost de ajutor că mulți dintre ei erau beti, unii prea orbi de beție ca 
să-ȘI mai găsească armele, darămite să le mânuiască eficient. M-a mai 
ajutat faptul că-i uram pe toţi atât de intens Și că mă antrenasem în 
mânuirea săbiei luni întregi, zi după zi, până când mâinile mi-au sângerat, 
iar sunetul metalului a ajuns să-mi răsune în urechi. 

Un grăsan s-a îndepărtat de mine, cu maţele ieșindu-i în colaci albaștri 
din burta spintecată. Pe un altul, care alerga deja, l-am doborât din spate. 
Întorcându-mă am văzut alţi doi Câini alergând spre vale. Pe unul l-am 
doborât după cincizeci de pași, cu un topor luat de pe jos. Celălalt a scăpat. 
Liniștea a fost neașteptată și deplină. 

Mary Ședea lângă stâlpi, cu Gretcha lângă ea. Fetiţa avea o mână 
încurcată în fustele bătrânei, iar în cealaltă ţinea suflătoarea, îndreptată spre 


mine. M-am îndreptat spre ele. Pfă. Săgeata fetei m-a nimerit în claviculă. I- 
am smuls suflătoarea și am aruncat-o în spate. 

— Semănăm tare bine, Gretcha, tu și cu mine. 

M-am ghemuit ca să ajung la nivelul ei. Săgeata a ieșit imediat ce am 
tras de ea și am lăsat-o să cadă în ţărână. Mă privea cu ochi negri. Semăna 
mult cu Mary. Nepoată-sa, poate. 

— Te pot ajuta, i-am spus Și i-am zâmbit cu tristeţe, pentru ea, pentru 
tot. Dacă cineva ar fi făcut asta pentru mine când eram copil, ar fi scutit pe 
multă lume de o groază de necazuri. 

Din gura ei aieșitun oh de surpriză atunci când sabia a străpuns-o, 
scrâșnind peste oasele subţiri. Când m-am ridicat în picioare, a alunecat din 
sabie. 

— Urâta. Bătrâna Mary, am spus. 

Tinea încă în mână cârligul. Am apucat-o de gâtul sfrijit, însă n-a 
încercat să mă înjunghie cu el. Necromanția mi-a furnicat degetele, stârnită 
poate de vârsta bătrânei. Degetele au găsit noduleţele de pe Şira spinării Și 
am lăsat moartea să se scurgă prin ea, până a căzut grămadă pe jos. 

Sunny încă trăia. Suspinele lui erau singurele zgomote în liniștea care se 
așternuse după carnagiu. Poate că și câţiva dintre Câinii Răi erau la rândul 
lor răniți, dar în viaţă. Dacă într-adevăr erau, au reușit să nu scoată niciun 
sunet, iar asta mi-a distras atenţia de la ei. 

De aproape, rănile lui Sunny urlau. Am simțit durerea care-l străbătea în 
râuri roşii. Necromanţia se pricepe la așa ceva. Cu mâna așezată pe pieptul 
lui, părea că-l cunoșteam până-n oase Și sânge, că-i Știam încrengătura 
venelor, forma Șirei spinării, bătaia Și tremurai inimii. Cu toate astea, nu 
aveam în mine vindecarea, ci doar moartea. Mucoasa groasă pătată de 
cărbune i se scurgea încet din orbite. Limba îi atârna arsă și umflată în gura 
spartă. 

— Nu te pot ajuta, Greyson Landless. 

Efortul prin care Și-a ridicat capul fără ochi spre mine a sfâșiat firele 
necromantice dintre noi Și mi-a smuls un suspin adânc. I-am tăiat funiile Și 
l-am coborât la pământ. Nu voiam să-l văd murind legat. 

— Pace, frate, am spus, cu vârful săbiei așezat deasupra inimii lui. Pace. 

Și am isprăvit cu el. 

Suferinţa lui Greyson îmi scutura în continuare mâinile. Am 
îngenuncheat lângă bătrâna Mary, mototolită în ţărână, fixându-mă cu ochi 


lucioși, cu praful năclăit în dâra de bale de pe obraz. Cu o mână înfiptă în 
gâtul ei sfrijit și alta pe capul femeii, am eliberat durerea lui Sunny. Se vede 
treaba că degetele unui necromant pot face, câteodată, cu doar câteva 
lovituri Și ciupituri, ceea ce toate instrumentele ei tăioase reușeau după ore- 
n Șir. Inima nu i-a rezistat prea mult, iar moartea a ajuns-o din urmă. A 
murit ușor. 

Capul Leshei zăcea aruncat printre hoituri. L-am recuperat, omorând în 
drum un mort prefăcut. Multe cadavre păstrau urme ale posesorilor lor 
atunci când le atingeam. Carnea lui Row putrezise pe el. Însă capul Leshei 
părea gol, nu la propriu, nu fusese scobit, ci golit de orice urmă din ea, o 
carcasă. Într-un fel, îmi plăcea asta, că plecase undeva unde nu putea fi 
găsită. Undeva într-un loc mai bun, speram. 

I-am așezat capul lângă Sunny, pregătit să-i îngrop. Mai întâi însă am 
înconjurat stâlpii. Scorpionul, fără trei picioare pe o parte, cu armura spartă 
în câteva locuri pe spate, atârna nemișcat în spatele stâlpului de care 
fusesem legat. Chinga de piele care îmi fixase capul era prinsă în clești lui. 
Capul scorpionului s-a ridicat o clipă, când m-am apropiat, Și încă o dată 
mărgelele negre ale ochilor lui au strălucit purpuriu. 

— Fexler? am întrebat. 

A zvâcnit de două ori Și a căzut de pe stâlp, aterizând pe spate, încă o 
convulsie Și s-a strâns cu un pocnet puternic, armura de pe spate prinzându- 
l într-o îmbrăţișare eternă. 

— La naiba! 

Povestea Chellei 


— Mai spune-mi o dată. 

Era înlănțuit și însângerat într-o lemniţă înconjurată de morți vii, iar 
deasupra lui mișunau tot felul de chestii și mai rele, strigoii mlaștinilor Și 
casapi în zdrenţe, cei mai puțin periculoși... Și totuși pune întrebări! 

— Eşti un bărbat neobișnuit, Kai Summerson. 

Chella a înconjurat coloana încă o dată. Nu părea să-și poată ţine locului 
picioarele. Era prea multă viaţă în ele, poate. 

— Asta din partea necromantei care are cadavrul femeii mele pe jos. 

Chella s-a aplecat spre el, cu acul de fier în mână, însă Știa deja că 
balanţa nu mai înclina în partea ei. Undeva pe parcurs, tânărul acesta 
neobişnuit Și-a dat seama că avea nevoie ca el să coopereze. Poate că 
fusese destul de evident faptul că l-ar fi omorât dacă nevoia ei n-ar fi fost 
atât de mare. 

— Ce anume nu pricepi? I-a șoptit în ureche. 

El n-avea de unde să știe câtă nevoie avea de o reușită, de orice care s-o 
scoată din umbra rece a disprețului Regelui Mort. 

— Sula e în rai... dar și aici? 

l-a scăpat un oftat, mai profund, de frustrare. Până și bărbaţii deștepți 
pot fi niște proști. 

— Ceea ce nu ajunge în rai va fi înapoiat trupului. Cât anume este 
înapoiat depinde de persoană, în urma chemării. Nu e nevoie de multe ca să 
pui pe picioare un cadavru nou-nouţ. Puţină foame, lăcomie, niște mânie, 
probabil. Sula avea mânie din plin. 

— Așadar nu toată lumea poate fi înapoiată. Unii oameni trec curați Și 
întregi? 

— Un sfânt, poate. N-am întâlnit niciunul. 

Și copiii. Însă asta n-a mai spus-o. Indiferent cu ce era pavat drumul spre 
iad, cheia era să-l parcurgi pas cu pas. 

— Şi dacă mi-ai adus aminte de rai, te aștepți să mă condamn la o 
eternitate în flăcări numai ca să evit o moarte chinuitoare? 

Kai a scuipat sânge pe podea. Probabil că-și mușcase limba. Nu părea 
nici pe departe atât de speriat pe cât ar fi trebuit să fie. Poate că totul îi 


părea un vis, un coșmar, prea multă stranietate, mult prea iute. Dacă ar fi 
avut timp, Chella l-ar mai fi lăsat o zi sau două. Frica se insinuează treptat 
în om. Într-un loc rece ȘI întunecat, singur, fără nimic altceva decât propria 
imaginaţie care să-i ţină tovărășie, avea să-l cuprindă groaza. Însă ea n- 
avea două zile, nici măcar una. 

— Moartea e distrusă, Kai. Iadul se ridică. Câtă vreme crezi tu că te va 
tine raiul la adăpost? Regele Mort va pune capăt la toate astea. Eternitatea 
va fi aici, în lumea asta, în carnea asta. Tot ceea ce trebuie să faci este să te 
hotărăști dacă vrei să hrănești focul sau să-l pornești. 

Poate că Motorul Răului găsise o nouă viteză, pentru că nimic nu mai era 
așa cum trebuie după ce Kent ne-a adus vestea că trăsura tatălui meu 
mergea înaintea noastră. Am pornit călare spre fruntea coloanei, cu Makin 
Și Rike lângă mine. Urcând o culme joasă, alături de căpitanul Harran, după 
câteva minute, am zărit în faţa noastră sclipirea monotonă a coloanei 
Ancrath. Era nevoie de mai mult de un râu de noroi pentru ca Garda Gilden 
să nu mai strălucească într-atât. 

M-am ridicat în Şa ca să mă uit la trăsura care se hurduca pe drum, 
printre călăreți. Ultima dată am călătorit cu ea pe când aveam nouă ani. 

Ticălosul bătrân o recuperase. 

— Şi pe mine mă sperie, a spus Makin. 

— Nu mi-e teamă de tatăl meu. 

I-am oferit privirea mea amenințătoare, însă el doar a zâmbit. 

— Nu știu cum reușește să bage spaima în om, a continuat Makin. 
Adică mânuiesc mai bine sabia, Și da, e rece și dur, dar așa sunt mulţi regi, 
duci, conți, baroni Și lorzi... La dracw, orice om care dă ordine mai mult ca 
sigur că e gata să scoată Și sabia, doar ca să-și păstreze poziția. N-are nici 
măcar vreo înclinație spre tortură: fratele lui, nepoții lui, toţi renumiți 
pentru asta, însă Oldan te-ar spânzura doar Și ar termina treaba. 

Rike a pufnit auzind acestea. Văzuse din partea greșită temniţele tatălui 
meu. Totuși Makin o nimerise, erau o mulțime de oameni care îl făceau pe 
Olidan Ancrath să pară un om de-a dreptul rezonabil. 

— Am zis că nu mi-e teamă de el. 

Bătăile inimii îmi arătau că minţeam, însă numai eu le puteam auzi. 

Makin a ridicat din umeri. 

— Toată lumea se teme. Bagă spaima în om. Are privirea aia. Asta face 
tot. Ochii reci. Te fac să tremuri. 

Devenisem cunoscut pentru deciziile mele neînfricate, pentru că 
îndrăzneam să provoc chiar Și atunci când știam că nu era cazul. Sub cerul 
acela cenușiu totuși, cu vântul care sufla umed din nord, nu simţeam niciun 
imbold să ajung trăsura care trudea în faţa noastră Și să solicit o întrevedere 
cu trecutul. Mă durea pieptul de-a lungul liniei înguste a vechii cicatrici ȘI, 
pentru prima dată, m-am pomenit că-mi doream s-o las baltă. 

Am călărit fără să scoatem o vorbă, coloana venind în urma noastră — 


atât de multe gărzi în armurile lor elegante, atât de siguri pe obiectivul lor. 
Adierea rece mă sâcâia ȘI tot trecutul mi s-a îngrămădit pe umeri, 
așteptându-și rândul să înceapă tărăboiul sub ţeasta mea. 

— Cerys, am spus. 

Makin Și-a ridicat viziera coifului Și s-a uitat la mine. 

— Ucisă pe când avea trei ani. Povestește-mi. 

Mă gândisem că dacă aveam vreodată să vorbim despre fiica lui Makin, 
am fi făcut-o în mahmureala orelor mici dinainte de răsărit sau poate dacă 
ar fi încasat Coddin o rană mortală, care să ne îndrume discuția spre 
chestiunile importante. Nu mi-a trecut prin cap că s-ar fi putut întâmpla în 
timp ce călăream prin noroi, în lumina rece a zilei, înconjurați de străini. 

Makin continua să mă privească, săltând în șa, cu o rigiditate 
neobișnuită pe faţa lui altfel atât de flexibilă. Pentru o clipă îndelungată, am 
crezut că nu va spune nimic. 

— Tatăl meu avea pământuri în Normandia, o mică proprietate lângă 
orașul Trent. Nu eram primul lui fiu. M-am căsătorit cu fiica unui bărbat 
bogat. Tatăl ei Și cu mine ne-am înţeles asupra câtorva acri Și a unei case. 
Casa a venit la doi ani după căsătoria noastră oficială. Ceva mai mică decât 
un conac, ceva mai mare decât o fermă. Genul de loc pe care l-ai fi prădat 
pe vremea când erai în fruntea fraţilor pe drum. 

— Au fost haiducii? am întrebat. 

— Nu, a zis cu ochii licărind luminaţi de amintiri. A fost un conflict 
oficial, mult prea mic ca să poată fi numit război. Trent și Merca se luptau 
din cauza graniţelor. O sută de soldaţi și militari călare de fiecare parte, nu 
mai mulţi. Și s-au întâlnit în lanul de grâu. Amândoi aveam șaptesprezece 
ani, Nessa Și cu mine, iar Cerys, trei. Aveam trei muncitori la fermă, doi 
servitori, o fată în casă Și o doică. 

Până și Rike a avut bunul simţ să nu spună nimic. Nimic în afară de 
bocănitul copitelor în noroi, pașii grei ai lui Gorgoth, scârțâitul 
harnașamentului, zornăitul monoton al metalului pe metal, ciondăneala 
pițigăiată a păsărilor de nevăzut pe cer. 

— Nu le-am văzut murind. Cred că zăceam în ţărână, pe lângă poarta 
mare, cu mâna încleștată pe piept. Se prea poate că Nessa a fost doborâtă 
câtă vreme am zăcut acolo, uitându-mă la cer. Am leșinat mai târziu. Cerys 
s-a ascuns în casă Și probabil că focul a ajuns-o după ce am fost târât într- 
un Șanț. Așa fac copiii, se ascund de foc în loc să fugă, iar fumul îi ajunge 


din urmă. 

— De Șase luni am avut nevoie ca să-mi revin. Am fost înjunghiat în 
plămân. Mai târziu, am prădat Merca împreună cu o bandă de oameni care 
supraviețuiseră acelei zile. Am aflat că băiatul lordului care condusese 
raidul a fost trimis la un văr din Attar, ca să fie în siguranţă. Ne-am întâlnit 
un an mai târziu. L-am urmărit într-o mică fortăreață, cam la treizeci de 
kilometri spre nord de aici. Drumul de întoarcere m-a adus în Ancrath Și am 
rămas acolo. Între timp, mi-am găsit de lucru la tatăl tău. Și asta e tot. 

Makin nu avea niciun surâs pe chip, deși îl văzusem zâmbind de atâtea 
ori în faţa morţii. Își ţinea ochii aţintiţi spre orizont, însă Știam că se uită 
mult mai departe. Peste ani. Niciodată nu e asta tot . Durerea se împrăștie, 
crește Și ajunge să strice tot ceea ce e bun. Timpul vindecă toate rănile, dar 
de cele mai multe ori doar punând piatra de mormânt, iar câtă vreme trăim, 
unele dureri rămân cu noi, arzându-ne, făcându-ne să ne zvârcolim ca să 
scăpăm de ele. Și pe măsură ce ne zvârcolim, ne transformăm în alți 
oameni. 

— Şi cât durează ca un copil pentru care ai traversat mări Și ţări ca să-l 
răzbuni, pentru că n-ai putut s-o salvezi atunci când salvarea ei era o 
opțiune, să devină copilul pe care îl înjunghii pentru că nu l-ai putut accepta 
atunci când acceptarea era o opţiune? 

Makin a zâmbit pe jumătate, cu toate că nu și-a mutat privirea de la 
trecutul acela care îl ţinea captiv. 

— Ah, Jorg, dar tu n-ai fost niciodată atât de dulce ca și Cerys, iar eu n- 
am fost niciodată atât de rece ca Olidan. 


A mai trecut o zi în care am mers pe urmele coloanei Ancrath prin inima 
Attarului. Peste tot, ţărani cu legături de cârpe în picioare veneau să ne vadă 
trecând, înconjurați de fumul câmpurilor pe care liniile roșii de foc mistuiau 
miriȘtile. Lăsau baltă ritualurile funerare ale recoltei, aranjarea Și stivuirea 
paielor în căpiţe, murăturile și legumele uscate pentru iarnă, ca să privească 
Garda Gilden și să vadă flamurile negru cu auriu fluturând în văzduh. Ceva 
mult mai vechi și mai profund, un vis pe jumătate uitat al unei vieţi mai 
bune. 

După-amiază târziu, soarele a pătruns printr-o deschizătură în nori, iar 
Miana a coborât din trăsura lordului Holland ca să călărească o milă 
liniștită stând într-o parte, în timp ce ne târâm printr-un oraș dintr-o vale cu 


incredibilul nume Piddle!%. Marten a urcat și el în șa, iar când Miana s-a 
retras, el a rămas lângă mine. 

— Îi este greu, sire, a spus el dintr-odată. 

— Mai greu decât să se fi aflat la Bântuit, așteptând musafiri de la 
Vatican? 

— E o treabă grea să poarte copilul în ultima lună. 

Marten a ridicat din umeri, dar mi-am dat seama că îi păsa mai mult de 
atât. 

Mă face praf câteodată să văd bărbaţi mult mai entuziasmați decât mine 
în legătură cu lucruri de care ar trebui să îmi pese. Știam că aș fi fost 
îndurerat dacă asasinul Papei i-ar fi omorât pe Miana și pe copilul nostru 
nenăscut. Dar mai Ştiam Și că o parte groaznică din mine, din inima mea, 
Și-ar fi ridicat faţa către lume cu un rânjet incendiar, primind Șansa, scuza 
pentru viitoarele momente de limpezime în care răzbunarea mea avea să 
plutească pe un val de sânge. Și mai Știam că mânia ar fi măturat din cale 
orice altceva, chiar Și tristețea. 

— E o lume dură, Marten. 

Mi-a aruncat o privire, derutat o clipă, de vreme ce călărisem aproape o 
jumătate de kilometru de la ultimele lui cuvinte. 

— Nici n-ar trebui să fie ușor să aduci pe cineva pe lume. E mult prea 
ușor să începi o viaţă nouă, mult prea ușor să iei una veche. E corect însă 
ca o parte din acest proces să aducă unele dificultăți. 

Și-a păstrat privirea asupra mea, un drept câștigat pe deplin de când mă 
slujea, Și am simțit povara judecății lui. 

— Fir-ar să fie! Am pufnit exasperat. Mă simt în inferioritate numerică 
în trăsura asta. 

Marten a zâmbit. 

— Un bărbat însurat e întotdeauna în inferioritate numerică. 

Am tras un scuipat în noroi Și am tras de frâiele lui Brath înjurând. Cinci 
minute mai târziu, Ședeam din nou în trăsură lângă Miana. 

— Trăsura tatălui meu e chiar în faţa noastră, am zis. 

— Ştiu. 

Mă simţeam ciudat să vorbesc despre el, mai ales când Gomst Și Osser 
se uitau la noi. Gomst, cel puţin, a avut bunul simţ să-și deschidă Biblia, o 
carte suficient de mare ca să-i ascundă pe amândoi îndărătul ei, Și l-a atras 
pe bărbatul mai vârstnic într-o discuție despre un psalm sau altul. 


— Coddin vrea să-l votez pe tatăl meu la Adunare. Ca să fac pace cu el. 

Vorbele mi-au îmbâcsit gura. 

— Şi tu ai prefera... să n-o faci? 

Un zâmbet i-a răsărit în colțul buzelor, însă nu m-am simţit luat în râs. 

Am auzit o frântură din conversaţia lui Gomst. Părinte, unde este 
mielul care va fi sacrificat? lar Abraham a răspuns: Fiul meu, Doamne, va 
fi mielul. 

— Am o mulţime de motive să-i doresc moartea. Și la fel de multe 
motive să fiu eu acela care o provoacă. 

— Dar vrei să o faci? Jorg pe care îl cunosc eu tinde să facă numai ce 
vrea el, iar dacă motivele îi sunt potrivnice, le schimbă. 

— Eu... 

Eu voiam să înţeleg cum merge toată treaba asta, ce înseamnă să trăiești 
Și să crești copii. Voiam să mă descurc mai bine decât o făcuse el. 

— Oamenii îi vor spune fiului nostru ce s-a întâmplat între mine Și tatăl 
meu. 

Miana s-a aplecat mai aproape de mine, cu părul ei negru ca pana 
corbului căzându-i în jurul feţei palide. 

— Şi ce le vor spune copilului nostru? 

Nu voia să-i spună fiul nostru până când nu venea pe lume să o 
dovedească. 

— Nici măcar regele nu poate pune căluș în gura lumii, i-am răspuns. 

Miana s-a uitat la mine. Purta o diademă din aur împletit, însă părul ei 
şedea așa cum voia el, având nevoie de cel puţin două slujnice și o mână 
întreagă de agrafe ca să-l stăpânească. În cele din urmă, lipsa mea de 
înţelegere a mânat-o să-mi explice. 

— Cum poate un om deștept să fie atât de prost? Ce s-a întâmplat între 
tine Și Olidan nu s-a terminat. Povestea ce va fi spusă încă n-a fost scrisă. 

— Ah. 

Am lăsat-o să mă alunge din trăsură. 


Nu înainte ca soarta să aibă un cuvânt de spus, m-am încumetat să 
călăresc până la trăsura tatălui meu. Un căpitan de gardă a venit cu vești Și 
m-a găsit pitit prin mijlocul coloanei, cu Gorgoth lângă mine. Gorgoth era 
întotdeauna o companie potrivită dacă n-aveai chef să vorbești. 

— S-a rupt o osie la trăsura Ancrath, a anunţat el fără să se deranjeze să- 


mi menţioneze titlul. Putem găsi loc într-a voastră? Au fost ridicate câteva 
obiecții împotriva folosirii căruţei pentru bagaje. 

— Voi veni să discut problema. 

Mi-am înăbușit un suspin. Câteodată simţi de-a dreptul încotro se 
îndreaptă universul și nimic nu i se poate împotrivi pentru prea multă 
vreme. 

Toți oamenii mei au călărit în urma mea. Vestea s-a răspândit iute. Până 
Și Gorgoth a venit, curios probabil să vadă de unde a ieșit așa un fiu ca 
mine. Am trecut de Garda Gilden și sutele ei de soldaţi, opriți cu toţii pe 
traseu. Toate capetele se întorceau spre noi. lar pe o porțiune îngustă a 
drumului, banală cu excepția izvorului în a cărui albie stâncoasă se rupsese 
osia trăsurii tatălui meu, am venit încă o dată ca să vorbesc cu regele din 
Ancrath. 

Credeam că măcar Coddin avea să fie mulțumit. Poate că nu îi urmasem 
sfatul, însă soarta părea să nu fie de acord cu hotărârea mea, silindu-i pe cei 
doi Ancrath să facă încă un pas pe calea vechii profeţii. Era nevoie de doi 
Ancrath care să lucreze în echipă pentru a rupe puterea mâinilor nevăzute Și 
iată-i pe ultimii doi Ancrath. Mă rog, poți duce calul la apă, însă cu hotărăsc 
ce naiba beau, iar eu nu am o părere prea bună despre profeție. lar eu nu mă 
văd aderând la cauza tatălului meu nici dac-ar îngheţa iadul. 

Trăseseră trăsura vreo douăzeci de metri în susul pantei dinspre izvor. 
Am descălecat în apropiere, iar ghetele mi s-au scufundat mai bine de 
cincisprezece centimetri în noroiul frământat. O boare a mișcat crengile 
pleșuve ale rândurilor de pomi, un copac mai înalt se întindea până la noi, 
degete negre pe cerul spălăcit. Mâna de pe hățurile lui Brath s-a scuturat de 
parcă vântul o trăgea și pe ea. Mi-am blestemat în gând slăbiciunea Și m- 
am așezat în faţa ușii trăsurii. Cu o mie de ani în urmă, Big Jan m-a tras 
afară pe ușa aceea, dintr-o lume în alta. Ședeam acolo înfrigurat, cu vezica 
prea plină, cu un tremur în mâini ȘI picioare, transformat într-o clipită din 
regele celor Șapte naţiuni în drum spre Adunare într-un copil speriat. 

Căpitanul de gardă al coloanei Ancrath a lovit cu pumnul îmbrăcat în 
zale în ușa de lemn. 

— Honorous Jorg Ancrath solicită o întrevedere. 

Aș fi vrut să mă fi aflat oriunde altundeva, însă am făcut un pas în față. 

În afara căpitanului, niciuna dintre gărzi n-a descălecat ca să împiedice 
săvârşirea unor acte de violenţă. În orice caz, nu Știau poveștile pe care 


oamenii le istoriseau despre mine sau nu le păsa. Poate că pentru ei slujba 
era o răsplată pentru a distruge pacea, nicidecum pentru a preveni astfel de 
încălcări. 

Ușa s-a deschis, iar din întunericul trăsurii a ieșit o mână subţire și 
palidă. O mână de femeie. Am făcut un pas în faţă Și am prins-o. Sareth? 
Tatăl meu își adusese soţia? 

— Nepoate. 

Și a coborât pe scăriţă, toată numai mătăsuri foșnitoare și gulere ţepene 
de dantelă, cu mâna ei rece arzând totuși în palma mea. În spatele ei, trăsura 
a rămas goală. 

— Mătușă Katherine, am spus, rămânând încă o dată fără cuvinte. 

Șase ani au făcut-o să devină Și mai frumoasă. Tot ceea ce Katherine Ap 
Scorron ascundea în vise se afla acum în fața mea, într-o zi friguroasă de 
început de iarnă. 

— Katherine. 

Îi tineam în continuare mâna, ridicată între noi doi. Și-a retras-o. 

— Tatăl meu te-a trimis la Adunare? În locul lui? 

— Ancrath e în război. Olidan a rămas cu armatele lui ca să fie sigur că 
nu pierde războiul. 

Era îmbrăcată în negru, o rochie fluidă, faldurile de satin coborând până 
la tivul din piele neagră de pe care noroiul putea fi înlăturat cu ușurință 
după ce s-ar fi uscat. În jurul gâtului avea o dantelă asemenea unor tatuaje 
cu cerneală, iar în urechi, cercei din argint și obsidian. Era încă în doliu 
după prințul ei. 

— EI te-a trimis? Cu două voturi Și niciun sfătuitor? 

— Trebuia să vină Nossar din Elm, dar s-a îmbolnăvit. Regele are 
încredere în mine, m-a asigurat cu o privire dură, cu buzele aranjate într-o o 
linie subțire pe un chip palid. Olidan a ajuns să-mi aprecieze calitățile. 

Provocare pe jumătate îndeplinită — mai mult de jumătate. De parcă ar 
putea să-l prefere pe tată în locul fiului Și să o înlocuiască pe sora sa la tron. 

— Şi eu am ajuns să-ţi apreciez calitățile, doamnă, i-am răspuns 
schiţând o plecăciune doar ca să am timp să-mi adun gândurile. Îmi permiţi 
să-ţi ofer un loc în trăsura Renar? Reparațiile la cea a tatălui meu par să fi 
fost greșit estimate. 

Am smucit de hățurile lui Brath, aducându-l îndeajuns de aproape pentru 
ca ea să poată urca direct de pe scăriţă. 

Katherine a ieșit din trăsură fără niciun ajutor, urcând în șa Și așezându- 
se pe o parte, ca să își potrivească lungimea rochiei. Pentru o clipă, satinul a 
rămas întins peste șold. O doream nu numai pentru forma trupului ei — dar o 
doream Și pentru asta. 

Kent a descălecat iute, în așa fel încât să-i pot lua calul și să călăresc 
împreună cu Katherine îndărăt, de-a lungul coloanei. Am mers aproape de 
ea, dorindu-mi să-i vorbesc, dar Știind și cât de lipsite de vlagă ar fi sunat 
cuvintele. 


— N-am vrut să-l omor pe Degran. M-aș fi luptat ca să îl salvez. A 
fost... 

— Şi totuși l-ai ucis. 

Nu s-a uitat la mine. 

Aș fi putut vorbi despre Sageous, însă păgânul doar mi-a pus funia în 
mână, iar faptul că știa că cineva urma să fie spânzurat nu îmi oferea o 
scuză prea bună. La urma urmelor, nu puteam decât să fiu de acord. L-am 
ucis pe fratele meu. 

— Orrin merita Și el o soartă mai bună decât fratele lui, am continuat. 

— Ar fi putut fi un împărat destoinic. 

— Lumea asta mănâncă bărbaţii destoinici la micul dejun. 

A tras de hăţuri ca să-l îndemne de Brath să meargă mai iute. 

Cuvintele erau cunoscute. Am dat pinteni calului lui Kent Și am prins-o 
din urmă. S-a oprit lângă trăsura lordului Holland. 

— N-am Știut că ai gusturi atât de costisitoare. 

— Alegerea soției mele, am răspuns. 

Am făcut semn din cap spre garda de lângă ușa trăsurii, iar el a ciocănit 
la ușă ca să o anunţe pe Katherine. Degetele lui abia au atins lemnul lăcuit 
înainte ca ușa să se dea în lături, iar Miana să se aplece cu ochii întunecatți, 
având buzele țuguiate, spre Katherine. Părea inexplicabil de frumoasă. 

— Draga mea, ţi-am adus o doică, mătușa mea Katherine. 

Sper din toată inima că expresia de șoc de pe faţa lui Katherine a fost 
mult mai spectaculoasă decât cea pe care o aveam eu pe când i-am luat 
mâna într-a mea, cu cinci minute mai devreme. 


Am intrat primul în trăsură Și m-am așezat între tânăra regină Și prinţesa 
mai vârstnică. Nu aveam încredere că Gomst va fi în stare să oprească 
vărsarea de sânge, dacă lucrurile aveau să meargă prost. 

— Regină Miana din Renar, am spus, aceasta este prinţesa Katherine Ap 
Scorron, delegată de tatăl meu la Adunare și văduva prinţului de Arrow. 
Am înfruntat armata Arrow, în urmă cu doi ani, dacă-ți aduci aminte. Osser 
Gant din Kennick, sfătuitorul lordului Makin Și, desigur, pe episcopul 
Gomst îl cunoști, am adăugat fluturând din mână spre cei doi bătrâni. 

Miana Și-a așezat mâinile pe burtă. 

— Îmi pare rău pentru pierderea suferită, Katherine. Jorg mi-a spus că l-a 
omorât pe bărbatul care ţi-a ucis soţul. 


— Egan, da. Fratele mai mic al lui Orrin. În orice caz, cea mai bună 
realizare a acelei zile a fost faptul că i-a pus capăt păgânului Sageous. El i-a 
otrăvit mintea lui Egan. Altminteri, nu l-ar fi trădat pe Orrin. 

M-am lăsat pe spate, sprijinit de perne. E ceva neobișnuit pentru două 
femei, ambele hotărâte să spună ce gândesc Și să calce-n picioare toate 
convenienţele care le-ar fi stat în cale, să poarte discuții scurte care să se 
încheie interesant. Părea o cruzime din partea lui Katherine să admită 
amestecul lui Sageous în fratricidul lui Orrin, odată ce nu-mi lăsa loc să mă 
ascund în spatele unor astfel de scuze. În realitate totuși nu puteam să arunc 
toată vina mea asupra lui. 

— Primii născuți sunt adesea cele mai bune roade pe care le oferă 
pomul, a spus Miana. Anticii ofereau primele fructe zeilor. Se prea poate ca 
primul copil să poarte bunătatea pe care părinții o au de oferit. 

Și-a adunat degetele peste pântecele bombat. 

Un zâmbet fugar a apărut pe buzele lui Katherine. 

— Sora mea este prima născută. Toată blândeţea și bunătatea au ajuns la 
ea, nu la mine. 

— lar fratele meu care, într-o bună zi, va domni în Wennith este un 
bărbat destoinic. Orice viclenie Și răutate pe care le-au avut părinții au 
ajuns la mine, a răspuns Miana Și a făcut o pauză, cât s-a pus în mișcare 
trăsura, laolaltă cu toate celelalte coloane care începeau acum să avanseze. 
Iar Orrin și Egan nu fac decât să-mi susțină teoria. 

— Firește că asta face ca Jorg din Ancrath să fie modelul de perfecţiune 
al familiei Ancrath, a spus Katherine aruncând o privire către Gomst, care a 
avut bunul simţ să se uite în altă parte. Povestește-ne, Jorg, cum era 
William? 

Asta m-a luat prin surprindere. Aș fi fost fericit să le las să se-ncaiere pe 
lângă mine. 

— Avea Șapte ani. Greu de spus. 

— Tutorele Lundist spunea că William era cel mai inteligent dintre cei 
doi. Era soarele pentru luna lui Jorg, a vorbit Gomst fără să-și ridice însă 
ochii din pământ. Mi-a spus că băiatul avea o voinţă de fier Și nicio doică 
nu-l putea face să-și schimbe părerea. Nici măcar Lundist, cu viclenia lui 
orientală, nu-l putea abate pe puști. Odată, l-au adus înaintea mea, un băiat 
de Șase ani hotărât să pornească pe Jos ca să găsească Atlantida. Am 
discutat despre responsabilitățile lui, despre planul lui Dumnezeu pentru 


fiecare dintre noi. Mi-a râs în față și a spus că avea și el un plan pentru 
Dumnezeu. Gomst Și-a ridicat privirea fără să ne vadă, cu ochii ațintiți 
asupra trecutului, apoi a clipit și a continuat: 

— Blond, de parcă ar fi ieșit chiar din sângele împăratului. Era de fier. 
Cred că băiatul acela ar fi putut face orice, dacă ar fi fost lăsat să crească. 
Orice. Bine sau rău. 

Amintirile mele zugrăviseră o imagine mult mai blândă, însă nu-l puteam 
contrazice pe Gomst. Când William își punea ceva în minte, când hotăra 
cum trebuia să fie ceva, nu puteai discuta cu el. Chiar Și când era chemat 
tata era în stare să-Și păstreze cumpătul. Și, în ciuda a tot ceea ce știam 
despre cruzimea tatălui meu, când era vorba de William, nu mă puteam 
gândi că s-a rezolvat problema nici măcar atunci când auzeam pașii tatii pe 
coridor. Poate că motivul pentru care mă urăște tatăl meu este chiar atât de 
simplu. Am fost mereu cel mai slab dintre noi doi. În noaptea aceea, a murit 
fiul nepotrivit Și a rămas agăţat în spini celălalt fiu nepotrivit. 

Miana a spart tăcerea stân jenitoare. 

— Spune-mi Katherine, cum este socrul meu? Va trebui să îl întâlnesc. 
AȘ vrea să ajung să-l cunosc. Sperasem că va veni la Adunare, pentru ca 
Jorg să ne facă cunoștință. 

Asta era o imagine pe cinste. Ce Și-ar fi închipuit tata despre micuța mea 
soție-copil care Și-a incinerat proprii soldaţi numai ca să sfâșie inamicul? 

— Regele Olidan e neschimbat, a spus Katherine. Am petrecut Șapte ani 
la Curtea lui Și nu-l cunosc, așa încât mă îndoiesc că ai fi aflat prea multe 
dacă ar fi venit la Adunare. Nu sunt prea sigură nici că sora mea l-ar 
cunoaște, după șase ani în patul lui. Nimeni nu știe care este visul lui în 
ceea ce privește Ancrath. 

Am înțeles limpede mesajul codificat. Nu i-au reușit vrăjile nocturne 
asupra tatălui Și poate că nici Sageous n-a izbutit. Poate că mâna tatii a fost 
singura care m-a înjunghiat. Firește, dacă presupunem că nu minte 
Katherine, însă părea că spune adevărul și mă îndoiesc că-și imagina că 
merit osteneala de a-și mânji buzele cu minciuni pentru mine. 

— Cum merge războiul, prințesă? S-a aplecat în faţă Osser Gant. 

Se mișca sprinten pentru un bărbat cu barba albă, cu ochii lui închiși Și 
vicleni. Îmi dădeam seama de ce îl preţuia Makin. 

— Morții continuă să forţeze dinspre mlaștini, rareori în număr mare 
într-un singur loc, însă suficienți cât să pustiască pământul. Țăranii sunt 


uciși în satele lor, trupurile le sunt târâte în mocirlă, fermierii mor în casele 
lor. Morții se ascund în noroi atunci când sunt urmăriți de trupele Ancrath 
sau se adăpostesc în Umbra Bolnavă, în orice loc în care pământul e mult 
prea otrăvit pentru oameni. În Gelleth sunt astfel de locuri. 

S-a uitat din nou spre mine. 

— Atacurile subminează moralul, împuţinează hrana. Înainte să plec, se 
discuta despre un moroi care mergea prin mlaștină. 

La vorbele acestea, Gomst Și-a făcut cruce. 

— Şi ce se spune la Curtea lui Olidan despre sensul acestor atacuri? A 
întrebat Osser. 

Era o întrebare de mare însemnătate pentru toţi oamenii lui Kennick 
pentru că, deși Și-au pierdut mlaștinile în favoarea morților cu multi ani în 
urmă, pământurile uscate din Kennick au fost prea puțin prăduite. Trupele 
lui Makin nu aveau de ce să se îngrijoreze câtă vreme își ţineau picioarele 
pe pământul solid. 

— Se spune că Regele Mort îl urăște pe regele Olidan, a răspuns 
Katherine. 

— Şi tu ce crezi, Katherine? A întrebat Miana aplecându-se peste mine, 
cu parfumul ei de crini Și copilul nostru lovindu-mă peste picioare prin 
burta ei. 

— Eu cred că corăbiile negre vor veni prin estuarul Sane Și își vor 
rervărsa trupele în mlaștini atunci când Regele Mort este gata să atace. Și 
că de acolo, regină, vor trece prin Ancrath, adăpostindu-se prin craterele pe 
care ni le-au lăsat Constructorii, Umbra Bolnavă, întunericul Răsăritean, 
Rana lui Kane, locurile pe care oamenii le numesc pământurile promise . 
Vor intra în Gelleth pe potecile pe care Jorg le-a deschis atunci când a 
distrus muntele Honas Și vor continua, prin toate mijloacele, să-și 
sporească puterea din mai multe surse, până când vor ajunge la Vyene, unde 
votul interminabil al Adunării nu va mai conta. 

— Asta te-a trimis regele Olidan să spui Sutei? A întrebat Gomst. 

Își ţinea atât de strâns crucifixul, încât aurul s-a îndoit în mâna lui, iar în 
ochi avea o sclipire fanatică. O astfel de patimă transforma un om în străin 
după atâţia ani de pietate găunoasă. 

— Asta spun sfinţii, a adăugat el, Dumnezeu le spune asta. 

Katherine a slobozit un râs sonor. 

— Olidan știe că corăbiile negre se îndreaptă spre el. Spune că Ancrath 


va rezista, că această nouă invazie va fi spulberată, că Ancrath va salva 
imperiul. El cere doar să-i fie recunoscut dreptul la tron Și, de vreme ce el 
își conduce armatele ca să salveze Suta, ei să-i pună în braţe coroana Și să-l 
restituie la conducere. Bineînţeles că cerința lui este formulată cu mai mult 
tact, în mai multe mesaje potrivite pentru mai multe urechi, invocând vechi 
datorii Și promisiuni. Datoria filială trebuie reamintită, a adăugat ea după ce 
ochii ei verzi i-au găsit pe ai mei, așa cum stăteam, cu feţele apropiate și 
piciorul meu lipit de al ei, emanând căldură. 

= CE 

Katherine m-a oprit. 

— Tatăl tău spune că îl cunoaște pe Regele Mort. Îi cunoaște secretele. 
Ştie cum să-l distrugă. 


18 


Povestea Chellei 


— Nimic din ceea ce ai văzut până acum nu te-a pregătit pentru asta. 
Impietrește-ţi mintea. Jură orice jurământ îţi e cerut. 

Chella a îndreptat gulerul mantiei lui Kai și s-a ridicat din nou în 
picioare, ca să-l privească. 

— Jur. 

Zece ani se așternuseră asupra tânărului peste noapte, linii fine îi 
apăruseră în jurul gurii, iar buzele i se subțiaseră. Își purta oboseala în jurul 
ochilor Și chiar în ei. Nu l-a distrus. Nu poți face necromanți din oamenii 
distruși. E o înţelegere ce trebuie încheiată din propria lui voinţă, iar Kai 
avea suficient instinct de conservare ca să vrea asta. Îndărătul farmecului Și 
al simplităţii, Chella își imaginase o duritate latentă. A făcut câțiva pași, iar 
el a urmat-o de-a lungul coridorului. 

— Nu te uita la niciunul dintre ei. În special nu privi moroii, a spus ea. 

— Hristoase! Moroi! 

S-a oprit locului, iar când ea s-a întors, el s-a îndepărtat, culoarea 
pierindu-i din obraji. Pentru o clipă, părea că genunchii aveau să-i cedeze. 

— Credeam că la Curtea regelui sunt necromanți... 

— Moroii ar trebui să fie ultima ta grijă. 

Chella nu-l putea învinovăţi. Trebuia să-l întâlneşti pe Regele Mort ca să 
poti înţelege. 

— Dar... 

Kai s-a încruntat. Ea a băgat de seamă că mâna lui se mișca pe sub 
mantie. Putea să aibă în mână cuțitul pe care chiar ea i l-a dat, consolându- 
se cu lama lui ascuțită. Bărbaţii! 

— Dar dacă sunt morți, nu ar trebui noi să fim aceia care comandă? 

Frică și ambiţie, o combinaţie potrivită. Chella Și-a simţit buzele 
răsucindu-se într-un surâs amar. Abia începuse să prindă înţelesul 
tărâmurilor moarte băiatul ăsta, cu doar câteva ceasuri înainte abia făcuse 
primul hoit să se zbârcească Și deja se credea un necromant Și voia să aibă 
frâiele-n mână. 

— Dacă ar fi fost decăzuți vreme de zece ani, un necromant i-ar fi ridicat 
la viață, un necromant i-ar fi condus. 


— Nu sunt morți? 

Din nou încruntătura aceea. 

— Oh, sunt morţi. Dar nu îi vom conduce niciodată. Moroii sunt morti, 
dar nu au murit niciodată. E menirea noastră să-i rechemăm la viaţă pe cei 
care nu pot ajunge în rai Și să-i redăm, sub controlul nostru, cărnii Și 
oaselor pe care le-au avut odată. Însă, în tărâmurile moarte, de unde îi 
rechemăm pe cei decăzuţi, nu există nimic mort care să nu fi trăit niciodată. 
Moroii sunt astfel de creaturi Și sunt soldaţii Regelui Mort. Și în întinderile 
întunecate, printre astfel de creaturi, Regele Mort a apărut de nicăieri ȘI s-a 
încoronat în mai puţin de zece ani. 

Chella a continuat să meargă, iar Kai a urmat-o, după o clipă de ezitare. 
Unde altundeva se putea duce? 

Au trecut pe lângă mai multe uși de pe partea stângă și ferestre deschise 
pe partea dreaptă. Furtuna zguduise totul, iar ploaia încă mai cădea. Două 
gărzi așteptau la colț, bărbați morţi în armuri ruginite, învăluiți de un vag 
miros de putreziciune, acoperit de chimicalele alea folosite ca să le vindece 
carnea ȘI care-ţi făceau ochii să lăcrimeze. 

— Aceștia sunt puternici. Simt asta, a spus Kai Și s-a oprit, ridicându-și 
mâna spre cei doi de parcă ar fi apăsat ceva în aer. 

— Nu mulţi dintre ei au putut trece, a spus Chella. Oameni răi. Vieţi 
rele. Au lăsat în urmă destule de rechemat în noul trup. Viclenie, niscaiva 
inteligenţă, câteva amintiri folositoare. Cele mai multe gărzi de aici sunt de 
felul ăsta. Când găsești un hoit pe care îl poți umple aproape până la buză, 
n-ai vrea să-ți putrezească în brațe, nu-i așa? 

Bărbaţii morți o urmăreau cu ochii lor stafidiţi și cu gândurile lor 
întunecate, incognoscibile. 

Și mai mult coridoare, și mai multe gărzi, și mai multe uși. Regele Mort 
a luat castelul în stăpânire cu doar câteva luni înainte, de la ultimul lord 
important din Brettan, Artur Elgin, ale cărui corăbii au pornit din portul de 
mai Jos Și au navigat vreme de mai bine de douăzeci de ani, terorizând 
coastele continentale din nord Și din sud. Zilele de teroare ale lui Artur 
Elgin nu se terminaseră. E adevărat că începuseră în forţă, însă acum îl 
slujea pe Regele Mort — sau mai bine zis ceea ce fusese rechemat la viaţă 
din tărâmurile moarte o făcea, iar Chella bănuia că asta era cam tot ceea ce 
fusese înainte omul acela. 

Chella l-a simțit mereu pe Regele Mort, îl simţea de la bine de o mie de 


kilometri, ca pe ceva care i se târa pe sub piele. În palatul în care își urzea 
planurile, nu mai exista niciun colțișor care să nu poarte gustul lui, amar pe 
vârful limbii. 

În cele din urmă, au ajuns la ușile curţii lui Artur, tăblii din stejar vechi 
traversate de balamale din fier negru. Putoarea mocirlei i-a încreţit nasul. 
Strigoii mlaștinilor îi urmăreau din umbrele de pe ambele părți, unii 
strângând în mâinile mânjite săgeți negre. În faţa ușilor stăteau doi uriași, 
fiecare mai înalt de doi metri Și jumătate, ciudaţi din pământurile promise, a 
căror sevă fusese pârjolită de focul Constructorilor, așa că au crescut 
defectuos. Mari, dar cu defect. Iar acum erau morți. Păpuși din carne 
manevraţi de voinţa necromanţilor. 

Uriașii s-au dat la o parte, iar Chella s-a îndreptat către uși. Prezenţa 
Regelui Mort copleșea întreaga lui curte, trecând prin piatră Și lemn, 
inundându-i simţurile. Cu puterile ei neoromantice, în clipa în care a părăsit 
viaţa până în locul din care încă se mai putea întoarce, Chella a simţit 
prezenţa Regelui Mort — acea lumină întunecată, soarele negru a cărui 
strălucire îngheţa și corupea totul — însă tot a fost atrasă de el. Acum însă, 
învăluită doar în rămășițele vechii ei puteri, cu sângele pulsându-i din nou 
în vene, Chella își simţea stăpânul ca pe o ameninţare, ca pe ceva dăltuit 
din toate amintirile legate de durere, rană și suferință, urlând ura într-un 
registru dincolo de auz. 

Și-a lipit mâinile de uși dându-și seama că-i tremurau. 

Duhoarea moroiului se împrăștie prin carne precum cerneala pe 
sugativă: ajunge până la os, fără să ţină seama de piedici irelevante precum 
nasul. Oamenii sunt ocupați să moară încă din clipa în care s-au născut, dar 
din leagăn până în mormânt e doar un mers agale. Totul devine o adevărată 
cursă atunci când te afli lângă un moroi. 

Curtea Regelui Mort zăcea în întuneric, însă când Chella a deschis ușile, 
o strălucire rece a început să se împrăștie în încăpere. Fantome, înfășurate 
strâns în jurul stăpânilor lor, începeau să se desfășoare, ca o a doua piele, 
smulse de pe moroi de prezenţa vieții. Spiritele ardeau în lumina propriei 
lor nenorociri, apariţii difuze, ţesături delicate de amintiri, ţesuturi ale unor 
vieţi uzurpate. Moroii înșiși erau unghiuri moarte ale ochilor lor vii, ca Și 
cum bucăți ale retinei ar fi murit, suprapunând imaginea camerei asupra ei 
înseși în acele locuri. Pe vremuri, când necromanţia era adânc înrădăcinată 
în ea, iar sângele îi era nemișcat, Chella văzuse moroi, albi ca oasele, slabi 


ca oasele, cu craniile lor fără de ochi pline de dinți mici Și ascuţiţi, cu 
mâinile despicându-se în trei degete, asemeni rădăcinilor de copaci. 

— Kai! 

A simţit cum el bate în retragere. Auzul numelui său l-a făcut să se 
oprească. Știa că nu trebuie să fugă. 

Regele Mort ședea pe epava tronului lordului Artur Elgin. Purta 
veșmintele lui Artur Elgin. Îi veneau bine. Umeri din piele albastră, un 
pieptar din dantelă prins cu cleme din argint, decorate fiecare cu cuarţ, 
catifea groasă acolo unde se sfârșea pielea, albastră ca miezul de noapte. 
Purta chiar Și trupul lui Artur Elgin, însă nu-i venea atât de bine, ci cocoșat 
Și bizar, iar când și-a ridicat capul spre Chella, zâmbetul pe care l-a schiţat 
din gura mortului a fost îngrozitor. 

Două cuțite s-au rupt încercând să descolăcesc scorpionul. Când am 
reușit să-i ţin coada pe loc cu ajutorul agrafelor bătrânei Mary Și să o ridic 
folosind o sabie, mortăciunea s-a desfăcut printr-o serie de mișcări 
convulsive, acompaniată de scârțâituri asemănătoare sticlei sparte sub talpă. 

— Eşti ceva fabricat, i-am zis. O mașinărie lucrată deștept. 

Nu vedeam însă nici roţi, nici zimţi, oricât de aproape l-aș fi studiat. 
Doar cristal negru, urme de gelatină transparentă Și sclipitoare, Și o 
mulțime de fire, cele mai multe atât de subțiri, încât erau aproape invizibile. 

— Ceva stricat. 

L-am băgat în traista de la Șaua Leshei ca să-l iau cu mine. 


A durat ore întregi până am săpat mormintele. Rănile mă usturau Și mă 
înţepau. Mai târziu, m-au durut Și au început să pulseze. Am folosit un 
topor ca să desfac pământul Și un scut ca să scot țărâna. Pământul avea gust 
amar, mai rău decât sărurile de la izvoarele Carrod. 

L-am înmormântat pe Greyson mai întâi. Am găsit un coif cu vizetă, l- 
am lustruit cu nisip ȘI i l-am așezat ca să îi acopăr faţa. 

— Să nu uiti să te văicărești oriunde te vei afla, Sunny. 

Două scuturi pline de pământ Și pietriș mi l-au ascuns vederii. Era doar 
un alt hoit. Alte patru scuturi Și nu mai era decât o ondulaţie a terenului. 
După alte zece, am netezit pământul deasupra lui. 

Am așezat capul Leshei lângă gât. Așa mi s-a părut corect, de vreme ce 
eu le despărțisem de fapt. Bucățile nu păreau să se potrivească. 

— Toţi caii regelui Și toți oamenii regelui nu o vor putea face înapoi pe 
Lesha. 

M-am așezat lângă mormânt fără să mă uit la ea, privind la soarele care 
apunea spre vest. 

— Oamenii ăștia nu erau foarte deosebiți de mine și de ai mei. 

Rănile mă înțepau și pulsau. M-am gândit la suferinţa de care am scăpat 
Și toată jalea a dispărut. Faptul că te afli de partea ascuţită a băţului îţi 
schimbă perspectiva asupra afacerii ăsteia cu împunsul, nu-ncape îndoială — 
ar trebui să fii tare prost ca să nu vezi ce te așteaptă totuși. 


M-am oprit din vorbit. Nu neapărat pentru că nu era nimeni acolo care să 
mă asculte. Când ai moartea în tine Și ești înconjurat de hoituri, ei bine, 
întotdeauna vei avea un soi de public. Era vorba de faptul că ceea ce mă 
strângea era mult prea fluid, mult prea incert ca să poată fi surprins ȘI spus. 
Cuvintele sunt instrumente contondente, mult mai potrivite pentru a ucide, 
decât pentru a găsi un înţeles în lume. Am umplut mormântul. Era timpul. 

Soarele rămăsese agăţat de orizont cu degete purpurii. M-am întins Și m- 
am oprit din drum. Ochi roșii mă urmăreau, cerul reflectând privirile celor 
căzuţi. Prea multe capete erau întoarse spre mine ca să fie o întâmplare. 
Senzatia de răceală îmi pulsa în vechea rană din piept, necromanția, o 
amorțeală asemenea celei pe care o provocau săgețile fantomelor, o 
detașare poate, ca Și cum o mână nevăzută s-ar închide în jurul meu, 
împietrind energia lumii. În apropiere zăcea Rael, cu un cuţit în gât, înfipt 
într-o veche cicatrice, acolo unde un atac de demult eșuase. Am făcut un 
pas, iar ochii lui mi-au urmărit mișcarea. 

— Regele Mort. 

Cuvintele au gâlgâit, iar sângele era atât de întunecat, încât îi curgea 
vinețiu printre dinți. 

— Hmmm... 

Am ridicat cel mai solid dintre topoarele aruncate pe Jos. Perros Viciosos 
aveau o slăbiciune pentru topoare. Greutatea lor le dădea o anume 
siguranţă. Cu o scuturare iute, am alungat oboseala Și m-am apucat de 
treabă. Nu e treabă ușoară să smulgi membrele unui om. În special la 
picioare trebuie să tai mai abitir, iar carnea e mult mai bine îndesată decât 
ţi-ai putea închipui. În clipa în care pierzi controlul asupra toporului, acesta 
are tendinţa să ricoșeze de pe pielea coapsei, dacă lovitura ta nu este 
perfectă. Cu puţin noroc, vei rupe osul în cele din urmă, dar să tai cu totul 
piciorul? Gândiţi-vă cum doborâți un copac: întotdeauna e mult mai greu 
decât te gândești că ar trebui să fie. La sfârșit gâfâiam, iar sudoarea îmi 
picura de pe nas. M-am mulțumit să tai mâinile și picioarele ultimilor zece 
bărbaţi înainte să mă prăbușesc din nou grămadă, cu picioarele încrucișate 
în faţa lui Rael. 

— Viaţa era mult mai simplă atunci când morții rămâneau doar cu ceea 
ce le era dat, am spus. 

Nu eram sigur dacă Rael mă urmărea în continuare, dar prezenţa Regelui 
Mort persista în duhoarea sângelui închegat. 


— Mă gândesc că, dacă ai fi putut să-i ridici din nou pe flăcăii ăștia, ai fi 
făcut-o deja, dar paza bună trece primejdia rea, ai? 

Tot nimic. Părea că Regele Mort o avea pe Chella la degetul mic, prin 
urmare interesul lui pentru mine devenea... neliniștitor. 

M-am aplecat peste hoitul lui Rael și l-am ciocănit pe frunte. — Alo? 

Nu părea o idee bună să-mi adun ultimele rămășițe de necromanție Și să 
încerc să ajung înăuntru, ar fi fost la fel ca și când ai încerca să iei osul unui 
câine flămând folosindu-ţi degetele. 

Nimic. Probabil că regele avea la îndemână o mulțime de ochi morți ca 
să urmărească împrejurimile — prea mulți oameni de speriat ca să 
zăbovească mai mult decât o simplă verificare a numelui fiecăruia. Am 
ridicat din umeri. În esenţa lor, Perros Viciosos nu erau mai înspăimântători 
așa morți decât erau în viață. Asta nu însenina totuși că aveam de gând să- 
mi petrec noaptea dormind printre ei. Cu siguranţă, așa morţi miroseau 
mult mai rău. 

Am mânat calul Leshei dincolo de tabără și m-am așezat la o sută de 
metri depărtare, pe o creastă joasă. În ciuda dorinţei mele, am dormit prost, 
bântuit de urletele lui Sunny Și trezit de cel mai mic zgomot din întuneric. 


Zorii m-au găsit în tabăra Câinilor Răi. Am blagoslovit otrăvurile din 
Iberico pentru lipsa ţânţarilor și a șobolanilor. Orice frumuseţe care există 
acum aici se datorează războiului. După o zi, orice câmp de luptă e ceva 
mai mult decât o mulţime de stârvuri Și căutători prin gunoaie. În Iberico, 
cel puţin, stârvurile nu colcăie de muște. De fapt, în afara răsfățului aplicat 
de mine cu toporul și a câtorva gândaci mari Și voinici săpând după micul 
dejun, morții păreau neatinși. 

Mi-am adunat lucrurile. Balky m-a cadorisit cu o căutătură plină de 
reproș în timp ce-l încărcăm. Am priponit măgarul de armăsarul Leshei Și 1- 
am mânat pe amândoi spre pământurile promise. 

În lipsa îndrumărilor Leshei, nimic nu mă putea opri să merg spre 
focurile invizibile care au ars-o atât de rău. În fiecare zi trăim totuși pe 
muchie de cuțit Și cei mai mulți habar n-au — cel puţin pe pământurile 
promise, în Iberico, în Rana lui Kane și Umbra Bolnavă, acasă în Ancrath, 
în astfel de locuri nu ai nicio pretenție, nicio pretinsă siguranţă, nicio 
amăgire precum cea din cântecul strămoșilor, iubirea este tot ce ai nevoie . 
Un singur pas greșit Și poţi arde — și chiar o vei face. Ca întotdeauna. 


Din când în când, lăsam calul Leshei să o ia înainte, însă cailor le place 
să fie mânați Și, tot împungându-l, am ajuns să înaintez destul de încet. 
Prima dată când am zănit-o, nu eram sigur ce îmi arată ochii. Pe o pantă din 
dreapta noastră, umărul unei stânci a Constructorilor, tocită de vreme, se 
itea dintr-un Șist. Deasupra Și împrejurul ei, aerul vibra într-o ceaţă încinsă. 
Obrazul meu pârjolit a pulsat în ritmul ei Și, în clipa în care am închis 
ochiul care tresărea, ceața s-a risipit. Uitându-mă încă o dată Și numai cu 
ochiul aproape orbit atunci când Gog m-a ars, am văzut din nou sclipirea, 
asemănătoare fantomelor din foc ce dansaseră deasupra lui Jane sub 
muntele Honas. 

— Vezi-ţi de drum. 

L-am tras în sus pe Balky de pripon. A slobozit un „ini-aaa” îndeajuns de 
sonor ca să facă pietrele să crape. Ideea de a-l împinge prin ceața aceea 
sclipitoare a venit Și dusă a fost. Lăsând deoparte aceste considerații, eram 
nevoit să-mi car singur echipamentul. Dacă aș fi avut la îndemână unul 
dintre gândacii aceia de mărimea unui Șoarece, i-aș fi aruncat pe acolo. Un 
gând răzleţ mi-a trecut prin minte. Am pescuit inelul vizionar din traistă Și 
l-am ridicat ca să văd prin el fenomenul. Într-o clipă, umbrele roșiatice au 
cuprins lumea, pictând-o într-un purpuriu adânc în jurul vechii pietre Și 
estompându-se spre nuanţe mai puțin violente în josul pantei. De-a lungul 
cărări noastre, în partea de jos a văii uscate, inelul înfățișa porțiuni răzlețe 
de arămiu anost, atârnând asemenea ceţurilor. 

— Cât de folositor e, al naibu! Ce altceva îmi poţi arăta? 

Și, asemenea duhului din lampa lui Aladin, în faţa mea, pe drum, a 
apărut Fexler Brews, nici prea mare, nici prea mic. Am făcut un pas înapoi, 
acel pas care nu cere nimănui încuviințare Și se trage din zilele în care 
temerile oamenilor erau înscrise în miezul rasei noastre. Genul de pas pe 
care întotdeauna îl regret. Am dat la o parte inelul, iar Fexler a dispărut 
împreună cu umbrele de roșu și arămiu. L-am ridicat din nou, iar el s-a 
întors împreună cu inelul. 

— Ce fac eu aici, Brews? 

Mă simţeam ridicol vorbind cu ceva ce vedeam numai datorită unei 
bucle de oţel, chiar Și aici, în sălbăticie, unde nu mă vedea nimeni în afară 
de doi cai ȘI un catâr. 

Fexler Și-a desfăcut mâinile. Purta aceleași straie albe pe care le avea și 
la castelul Morrow, fără niciun fir de praf pe ele. 


— Ce-i cu misterul ăsta? Spune-mi pe șleau și... 
S-a întors Și s-a îndepărtat spre vale. 

— La naiba! 

L-am urmat, trăgându-l pe Balky după mine. 

Fantoma lui Fexler Brew m-a condus prin colinele Iberico. Am mers 
mult dinainte de prânz până mult după aceea, îndeajuns de mult ca eu să 
obosesc, iar rănile de pe spate, chiar deasupra șoldului, să înceapă să 
răspândească o durere sâcâitoare Și o căldură care nu putea însemna decât 
febră. 

Colinele purtau toate culorile, de la albul de os până la cenușiu Și ocru. 
Noroi întărit, pământ sfărâmicios, stânci pleșuve. Și din când în când, câte 
o carcasă ruginită, erodându-se în felul acela încăpățânat specific operelor 
Constructorilor, sfidând natura secol după secol. Cele mai multe erau 
blocuri de metal fără niciun indiciu cu privire la rolul lor, semănând cu 
oţelul, adunate și îngropate, unele la fel de mari precum o casă, altele 
strâmbe, de parcă ar fi fost împinse la o parte de uriași, toate pătate de 
eroziune cu verde prelins Și alb-pudră. Am trecut pe lângă unul care bâzâia, 
un vaiet ascuțit care îmi dădea dureri de dinți, iar Fexler a dispărut până 
când zgomotul a rămas mult în urma mea. În alt loc, o coloană din metal 
înclinată, pe jumătate îngropată ori poate aproape în întregime îngropată, 
cânta cu o voce de o frumuseţe răpitoare Și într-o limbă necunoscută mie. 
Am rămas în lumina soarelui ce bătea direct înspre mine, cu firele de păr de 
pe ceafă scăldate în căldura lui. 

Pe Fexler în vedeam doar prin inelul vizionar Și poate că tocmai inelul 1- 
a adus la mine, apărând în decor asemenea unei picturi pe sticlă. Oricum ar 
fi fost, m-a călăuzit prin văile secate și viroagele prăfuite ale pământului 
promis, fără să scoată o vorbă, oprindu-se doar când mă opream ȘI eu. 

Am trecut de o mașină ale cărei foi din metal fuseseră rupte ca să scoată 
la iveală cilindri care se răsuceau, roți care se învârteau în roți, toate 
miȘcându-se în liniște, strălucind. Îmi aminteau de interiorul ceasului din 
traistă. Fexler n-ar fi zis nimic despre asta. 

Umbrele s-au alungit odată ce drumul nostru, care mergea pe lângă o 
râpă, a ajuns într-o fundătură, închis de pereţi fărâmicioși din pământ Și 
nisip. Fexler s-a oprit Și s-a uitat la mine. 

— De ce ne-am oprit? am întrebat. 

Nu că nu m-aș fi bucurat că ne-am oprit — însă nu vedeam niciun motiv. 


Fexler s-a făcut nevăzut. 

Nu l-am făcut să reapară nici după ce-am lovit inelul vizionar de mânerul 
săbiei. M-am întors încet, întregind cercul, cu braţele desfăcute. Armăsarul 
Leshei mă urmărea cu un vag interes. Balky doar se uita în gol. 

M-am îndreptat spre ultimul loc în care se aflase Fexler și mi-am scrântit 
un deget. O zi mai devreme, o expertă mă torturase, deși pentru puțin timp. 
Faptul că mi-am scrântit degetul s-a dovedit a fi mult mai intens Și mai 
uluitor. M-am cufundat până în gât în hârdăul de obscenități și am slobozit 
un Șirag spectaculos de exemple. Aș fi meritat un public mai acătării. În 
cele din urmă, după ce am săltat într-un picior Și am blestemat bine, m-am 
dus Șchiopătând să văd ce mă rănise. 

După ce-am îngenuncheat, răzuit Și curăţat, am scos la iveală calota unei 
stânci a Constructorilor, circulară, cam de un metru diametru. Pete ruginii 
arătau că lucrul acela fusese odată fixat pe loc nu doar de propria greutate. 
Sabia de rezervă pe care o legasem de calul Leshei s-a dovedit a-mi fi de 
ajutor pentru a ridica doar câțiva centimetri capacul, însă era suficient ca să- 
| pot împinge într-o parte. A fost nevoie de o jumătate de ploscă de apă ca 
să înlocuiesc toată sudoarea efortului. Pe colinele acelea, soarele era 
nemilos. 

Sub capac cobora un puț, neluminat, lin din câte îmi puteam da seama ȘI 
fără niciun miros. Am luat o pietricică Și i-am dat drumul în întuneric. E 
ceva de la care nu mă pot abţine, chiar și atunci când nu am niciun motiv. 
Pauza de dinainte de zăngănit mi-a dat de înţeles că nu voiam s-o iau pe 
urmele pietrei. 

— Ai fi putut să-mi spui să aduc niște nenorocită de funie! 

În ciuda faptului că Fexler nu mă avertizase, aveam niște funie, dar mă 
îndoiam că îmi era de ajuns. 

Într-un put atât de îngust precum acela din faţa mea, îţi puteai sprijini 
spinarea de un perete Și picioarele de celălalt, și să-ţi dai drumul în Jos. În 
orice caz, chiar dacă puţul se lărgește, ajunge într-o cameră sau e mai lin 
decât ai spera, ar putea fi mult mai greu să te întorci. Venisem în Iberico 
pregătit să înfrunt focuri invizibile. Cumva, ideea de a rămâne blocat într-o 
gaură Și a muri de sete mi se părea mult prea jalnică ca să merite riscul. 

Am pescuit din echipament cutia cu iască și mi-am scos bandajul pe care 
mi-l legasem în jurul rănii de la braţ. A trebuit să desprind bandajul, iar 
locul în care rămăsese lipit puţea gretos de dulceag. Capătul uscat s-a aprins 


destul de bine și a ars în timp ce se unduia pe urmele pietrei pe care o 
aruncasem. Pereţii păreau să fie paraleli până jos. Aș fi zis că era adânc de 
vreo doisprezece metri. Crezusem că se deschidea un tunel la baza puțului, 
dar nu-ţi puteai da seama de unde mă aflam eu. 

Am stors rana descoperită, încercând să forţez puroiul să iasă afară. 

Hristos pe motor! . Asta era una dintre înjurăturile lui Makin. Nu știu ce e 
acela un motor, dar sună destul de dureros. Marginile cărnii erau de un roz 
nesănătos, înconjurate de cruste negre. Nu-mi imaginam cum s-ar fi putut 
lipi la loc vreodată cele două jumătăți. 

Câinii Răi aveau funie din plin în tabăra lor Și am luat cu mine o bucată 
sănătoasă. Niciodată nu plec la drum fără o bucată de funie, așa cum ne 
învață poveștile. Cele trei bucăţi de sfoară ale mele legate împreună 
ajungeau până la două treimi din puț. Am făcut un nod mai mare la unul 
dintre capete Și l-am fixat sub o piatră în loc să-l încredinţez unuia dintre 
tovarășii mei ecveștri. 

Mi-am legat de centură felinarul pe care îl luasem din tabără și un bidon 
cu petrol de rezervă. Mi-am îndesat cremenea, cuțitul Și iasca într-un 
buzunar. Era mai bine să nu cobor cu o sursă de lumină, altminteri, în 
cădere mi-aș rupt ceva Și pe deasupra aș fi luat foc. 

O durere moleșitoare mă făcea neîndemânatic, orice aș fi făcut. Am mai 
înghițit o pastilă amară, din sărurile de la izvoarele Carrod, și am apucat 
funia în amândouă mâinile. Am mai aruncat o privire înspre colinele 
prăfuite, la cerul albastru ponosit Și am început să cobor. 

Departe de soare, mi s-a făcut frig Și am început să tremur, cu toate că 
asta putea fi mai mult din cauza febrei, nu din cauza scăderii temperaturii. 
Am coborât ajutându-mă de mâini, strângând funia cu genunchii. Atunci 
când genunchii au descoperit că nu mai rămăsese nimic de strâns, partea de 
sus a puţului ascunsă de capac mi-a înfățișat vederii un colţ strălucitor de 
cer. Un fior a pus stăpânire pe mine, odată cu convingerea subită că cineva 
va pune înapoi capacul și va îndepărta lumina. 

Gemând de efort, mi-am ridicat amândouă picioarele ca să mă sprijin de 
peretele puţului și am împins până când umerii Și spinarea au atins peretele 
opus. Nu eram prea convins că presiunea mă va împiedica să cad dacă aș fi 
dat drumul funiei, dar și mai puţin convins eram că aș mai fi putut urca 
înapol. 

I-am dat drumul. 


Centimetru cu centimetru, încordat, am alunecat în josul puţului. 
Picioarele îmi tremurau de efort și eram sigur că lăsasem o urmă de piele și 
sânge pe stânca Constructorilor. cămașa mea n-avea cum să reziste atât de 
mult frecării. 

Aveam destulă lumină naturală ca să știu când s-ar fi terminat peretele 
puțului Și mi-am dat seama destul de repede că, în timp ce vârfurile 
ghetelor împingeau piatra, călcâiele nu aveau pe ce să se sprijine. Atunci 
când decizia devine inevitabilă, e de preferat să o iei cât de iute poți, în așa 
fel încât să-ţi mai rămână ceva cu care să te descurci, indiferent de 
consecinţele ce pot apărea. Am căzut, străduindu-mă să-mi balansez 
picioarele sub mine. Efortul s-a dovedit a fi un succes, încheindu-se cu 
călcâie rănite, genunchi loviți, coate izbite de pământ Și, în cele din urmă, o 
parte a capului trântită de pământ. Cei câţiva centimetri de praf care 
acopereau podeaua de piatră au atenuat impactul, salvându-mă de la 
crăparea craniului Și lăsându-mă conștient, tușind și cu un fir de sânge 
curgându-mi din nas. M-am cules de pe jos, dar am rămas așezat în 
genunchi Și mi-am sprijinit spatele de cel mai apropiat perete. 

— Au. 

Oftatul mi-a ieșit pe nas. 

Durerea mi-a condus degetele spre bucata din sticla felinarului înfiptă în 
coapsă. Am scos-o Și am ţinut rana închisă până când sângele n-a mai 
pulsat în jurul degetelor. După un timp, am găsit fitilul felinarului, l-am 
înmuiat în flaconul cu petrol Și, cu ajutorul cuţitului Și cremenii, mai mult 
pe dibuite, i-am dat foc. Tunelul ducea înainte și înapoi, circular în secțiune 
transversală, semănând suspect de mult cu un canal de scurgere. Capătul 
funiei se legăna la trei metri deasupra mâinii mele, întins, așa că, pentru a 
ajunge înapoi în put, aș fi avut nevoie de mai multă gimnastică decât aș fi 
fost eu în stare, chiar și fără răni ori febră. 

Plecând de la ipoteza că apa a curs odată de-a lungul tunelului, am 
presupus în ce direcție ar fi putut să o ia Și am început să merg în susul 
râului . Când te afli într-un loc întunecat, iar sursele de lumină se vor 
termina nu peste mult timp, îţi vezi de treabă. E de mirare pentru mine cât 
de puțini oameni aplică aceeași logică în viețile lor. 

Noi tuneluri s-au intersectat cu al meu de trei ori până acum și de fiecare 
dată mi-am analizat opțiunile prin inelul vizionar al Constructorilor, care 
făcea puțină lumină în privinţa asta, o lumină roșie intermitentă care mi-a 


cerut să o iau la dreapta de două ori Și apoi să merg tot înainte. La două 
viraje, urmele de rugină indicau că, pe vremuri, drumul fusese închis cu 
grilaje de metal. Un mare înţelept a spus odată că există puţine probleme 
care nu dispar dacă le ignori îndeajuns de mult. Din fericire, aceste 
obstacole fuseseră ignorate anterior timp de o mie de ani. 

Spre capătul său, conducta urca într-un unghi abrupt, ducându-mă într-o 
cameră circulară, preponderent goală, însă presărată cu fragmente de 
plastik. Sfărâmicioase din cauza vechimii, scoteau un crănțănit satisfăcător 
sub tălpi. Unele bucăţi ar fi putut fi braţele unui fotoliu, roți de dimensiuni 
mici, altele rămăseseră legate de rămășițele unor dulapuri de metal. Un 
coridor se deschidea din acel loc și m-am dus într-acolo, cu umbrele 
dansând peste tot. Locul nu avea niciun fel de miros, de parcă însăși 
râncezeala care bântuie încăperile abandonate ar fi renunţat și ar fi plecat de 
acolo. 

Coridorul lung m-a condus pe lângă mai multe cadre de uși, toate 
deschise Și întunecate, decorate cu fragmente din ușile care le păziseră. Pe 
tavan, fâșii plate de sticlă albicioasă însoțeau drumul Și, la un moment dat, 
trecând pe dedesubt, două dintre ele au încercat să revină la viaţă, pâlpâind 
asemenea becurilor incandescente de la Castelul înalt. 

Am cutreierat prin ruinele fortului în care mai multe generații Și-au dus 
viaţa, fort care a văzut trecerea secolelor pustii peste vechile pietre, 
măcinând ascuţișurile care defineau vieţi. În locurile acelea, la fiecare pas 
sunt amintiri ale vechilor locatari. Locul în care o ușă s-a închis decenii 
după decenii, trepte îndoite de uzură, un nume crestat adânc în locul în care 
un copil Și-a pus amprenta deasupra unui pervaz. Oricât de prăbușite ar fi, 
poti citi ruinele, aproape că poţi vedea soldaţii de pe ziduri, pe băieții de la 
grajduri mânând caii afară, la antrenament. Însă în coridoarele aride ale 
acestui bârlog al Constructorilor, neatins de ploi sau vânt, netulburat, nu 
vedeam nimic altceva decât enigmă Și durere. Aș putea fi chiar primul om 
care pășește pe aici în ultimii o mie de ani. Ar putea să treacă alți o mie de 
ani până când altcineva să ajungă aici. Într-un astfel de loc, liniștea Și 
praful așteaptă, în timp ce vieţile oamenilor trec. Dacă n-ar fi fost pâlpâirile 
flăcării cu care să număr secundele, orele ar fi putut trece pe lângă mine, 
anii s-ar fi scurs, iar eu m-aș fi târât mai departe bătrân și nechibzuit. 

Coridorul s-a terminat cu o sală mare cu multe uși, aparent din lemn, 
însă neatinse de timp. 


Liniște. 

Atunci când am trecut dincolo de morți ca să scot de acolo ceea ce era 
nevoie să-i determin să se ridice, părea că ajunsesem într-un loc ca acesta. 
Pe Row l-am tras înapoi în hoitul lui pe niște pământuri aride unde îl 
urmărisem, deși el murise în noroiul mlaștinilor din Cantanlona. M-am 
gândit o clipă la William, la fratele meu cel mic, căzând într-un loc ca 
acesta după ce l-au sfâșiat. Când zăceam aproape mort după ce cuțitul 
tatălui meu îmi atinsese inima, mi-am închipuit că un înger a venit după 
mine, iar eu l-am refuzat. Am sperat că, în urmă cu mulți ani, a coborât pe 
pământurile aride ca să-i facă aceeași ofertă și lui William. Și că el nu l-a 
refuzat. 

Inima mi s-a oprit, smulgându-mă din moţăială. 

— Destul! 

Delirul începuse să mă prindă în mreje. L-am alungat Și m-am 
concentrat. Am mers mai departe, pufnind la gândul cu William Și îngerul. 
Chiar Și la șapte ani, probabil că i-a dat mai multă bătaie de cap decât am 
făcut-o eu la paisprezece ani. 

În capătul îndepărtat al încăperii, o arcadă ducea spre o sală mai mică ȘI 
mai joasă. Mi-a atras atenţia deoarece Constructorii nu erau pasionaţi de 
arcade. O duzină sau mai bine de cabine dădeau către o parte Și cealaltă a 
sălii mai mici, asemănătoare cu chiliile călugărilor, fiecare dintre ele 
acoperite de praf, presărate cu fragmente de plastik și bucăţi de metal 
corodat. Am ridicat o tijă de metal. Era mai ușoară decât m-am așteptat, nu 
era fier Și nici ruginită, Și era acoperită cu pudra unui reziduu alb. Oxidare. 
Cuvântul a plutit spre mine dinspre lecțiile de alchimie ale lui Lundist. 

Cea de-a Șaptea celulă de pe partea stângă adăpostea o minunăţie. Acolo 
aștepta un bărbat, nemișcat, cu spatele la mine. Dintr-o parte a capului, 
stropi de sânge roșu, fragmente de oase rostogolindu-se în aer... toate 
îngheţate într-un moment. O fotografie, însă nu era o fotografie. Era ceva 
real Și palpabil, doar că dincolo de timp. În vreme ce toate celelalte celule 
aveau un inel de coroziune pe mijlocul tavanului, aceasta avea un guler din 
metal argintiu, fixat din loc în loc cu aramă și înconjurat de lumină albă. 
Bărbatul ședea în tunica sa cenușie chiar sub lumină. Cumva, lumina nu 
ajungea în sală — Și totuși am văzut lumina. Bărbatul stătea pe un scaun 
care părea Și el prea firav ca să-l susțină, bizar în forma lui subțire Și lină, 
fără decoraţiuni ori mecanisme. Lângă el, o parte dintr-un pat. Nu era o 


bucată ruptă sau o parte componentă, ci o secţiune, de parcă ar fi fost tăiat 
așa cum se taie biscuiţii în aluat, terminându-se într-o zonă nevăzută, care îi 
înconjura Și pe el, și pe bărbat. Dincolo de cercul acela mic din mijlocul 
celulei, în care se aflau bărbatul, scaunul și bucata de pat, restul camerei 
zăcea în ruină, prăfuită la fel ca toate celelalte. 

Am intrat ca să-l ating pe bărbat — sau imaginea — poate era o imagine, la 
fel ca Și fantoma de date a lui Fexler, însă desenată mult mai convingător. 
Ceva ce Constructorii considerau, poate, a fi artă? 

Sticla invizibilă mi-a oprit degetele. Nu mă puteam apropia de bărbat. 
Mâna mi-a alunecat pe suprafaţa nevăzută, rece Și netedă sub vârfurile 
degetelor. 

Celula s-a dovedit a fi destul de mare ca să mă mișc în jurul zonei 
interzise, să calc prin praful de la marginea camerei. Am zărit mâna 
bărbatului, ţinând îndreptat spre cap o piesă complexă confecționată din 
metal, cu un tub din fier proiectat dinăuntru ca să-i atingă tâmpla. 

— Ştiu asta. Cele mai vechi dintre cărţile tatălui meu aveau imagini ale 
unor obiecte asemănătoare cu acesta. E un revolver. 

Încă un pas Și am văzut faţa, surprinsă în acel moment, imaginându-și 
durerea, însă fără să o simtă încă, în ciuda jetului de sânge, creier Și os din 
spatele lui. 

— Fexleri 

Găsisem însuși omul. Nu amintirea. Inelul vizionar arăta doar încăperea, 
iar Fexler iluminat în roșu, de parcă, în tot timpul acesta, punctul acela roșu 
care pulsa între colinele Iberico fusese acest cerc blocat în timp. 

Am dat încă o dată roată tabloului. 

— Ai oprit timpul! 

Am stat să mă gândesc la asta, după care am ridicat din umeri. 
Constructorii puteau zbura, se spune. Cine știe ce e mai greu, să oprești 
timpul sau să te îndrepți spre ceruri? M-am gândit la ceasul ascuns în 
bagajele mele de pe spinarea lui Balky. Un dispozitiv al anticilor — poate 
dacă i-aș fi oprit braţele să se mai învârtă aș fi putut opri Și eu timpul, 
asemenea lor. 

— Tu m-ai adus aici, Fexler, am spus spre bărbat. Ce vrei de la mine? Nu 
te pot repara. 

Era limpede că nu-l puteam repara. Ce-o fi fost în mintea fantomei lui 
Fexler? Răspunsul a venit destul de repede. Jorg distruge lucruri. Fexler nu 


m-a trimis ca să repar asta — m-a trimis ca să-i pun capăt. 

Firește că distrugerea unor lucruri care sunt închise în spatele unui perete 
de sticlă incasabilă putea fi destul de grea. În timp ce vârful cuţitului meu 
aluneca de-a lungul barierei invizibile, am început să mă îndoiesc că sticla 
chiar exista, de fapt. Era limpede că ceva trebuia să existe între un spațiu în 
care timpul curgea Și un spațiu în care rămăsese pe loc. Mi-au trecut prin 
minte paradoxurile lui Zeno. Grecii adorau paradoxurile. Probabil că le 
foloseau ca monedă de schimb. În orice caz, n-am făcut niciun progres. 

M-am îndepărtat, cu un tremur ușor din cauza febrei. În niciuna dintre 
celelalte celule nu rămăsese nimic întreg. Am bănuit că dispozitivul din 
tavan oprise timpul Și, făcând asta, a oprit Și procesul propriei sale 
decăderi. 

Amintirile m-au întors înapoi sub muntele Honas. În sălile 
Constructorilor văzusem rămășițele multor tuburi înguste, unele având 
urme slabe de cocleală, altele înfipte în stâncă, unele urcând pe pereţi, altele 
atât de subțiri, încât nu puteau fi decât fire de sârmă. Istoria spune că focul 
secret al Constructorilor era transmis prin astfel de căi ca să le trezească la 
viaţă dispozitivele. Ceasul meu nu avea nevoie de un astfel de foc, însă 
poate că un arc răsucit nu era suficient pentru un mecanism ca acela pe care 
îl ţinea în mână Fexler. Cu siguranţă nu s-a oprit de-a lungul atâtor secole. 
Oare mașina trebuia alimentată ca să menţină timpul oprit? 

O examinare minuțioasă Și tacticoasă a pereților nu a scos la iveală 
niciun semn al unor căi ascunse care să aducă focul în inelul de pe tavan. 
Mi-a luat destul de mult timp ca să bat coridoarele în căutarea a ceva pe 
care să mă urc Și să cercetez tavanul. În cele din urmă, am găsit o grămadă 
de sticle, asemănătoare sticlelor de vin, însă transparente Și cilindrice, 
subţiri ca brațul meu. Legându-le una lângă alta cu bluza, am reușit să 
confecționez o platformă pe care să mă urc. Dintre toate artefactele 
Constructorilor, numai sticla a rezistat în timp fără să aibă de suferit. 

De pe platforma mea mișcătoare Și zornăitoare, am descoperit că bariera 
care îl ţinea captiv pe Fexler se îngusta pe măsură ce se înălța, așa că la 
tavan puteam ajunge la mai puţin de câțiva centimetri de inelul de metal. 
Mi-am folosit cuțitul ca să împung zidăria din jurul lui. Un tratament 
necorespunzător pentru o armă bună, însă aveam săbii de rezervă ascunse 
pe spinarea calului Leshei, dacă mai ajungeam vreodată la el, Și nicio altă 
unealtă de care să mă folosesc. 


Cândva, în Gelleth, am înfipt o sabie într-o magie a Constructorilor, un 
spirit blocat după o sticlă în camera de dinainte de sala de arme. O undă de 
Șoc a trecut prin sabie și m-a aruncat zvâcnind pe jos. Din cauza amintirii, a 
trebuit să-mi fac curaj la fiecare zgârietură Și împunsătură prin care crestam 
un cerc în jurul inelului din tavan. Mușchii mei Și-au amintit acel șoc Și au 
încercat să opună rezistență oricărei șanse de a retrăi acea experienţă. 

Sub atacul meu, piatra Constructorilor a început să se desfacă în straturi 
ȘI să se facă pulbere. Mi-a luat o oră, poate chiar o zi. Mai degrabă o zi. 
Sudoarea mi se scurgea în râuri fierbinţi, braţul mă durea, devenind tot mai 
slăbit, așa cum se întâmplă cu mâinile când sunt folosite deasupra capului 
mai mult de câteva minute. Am împuns Și am crestat, am crestat Și am 
împuns. Fără niciun avertisment, un zgomot asurzitor a explodat în jurul 
meu, lumina s-a stins Și am căzut deodată cu sticla care s-a spart sub mine. 

Pentru a doua oară de când am coborât în put, am zăcut rănit Și suferind 
în întuneric, cu cioburi de sticlă înfipte în picior. 

Felinarul meu provizoriu s-o fi răsturnat Și stins când am căzut. În loc 
să-l caut, am ridicat inelul vizionar în faţa ochilor. Inelul îmi înfățișa celula 
în tonuri verzui, arătându-mi la fel de multe detalii pe câte aș fi putut vedea 
la lumina zilei. Fexler zăcea pe podea, întins la picioarele mele, cu 
revolverul ţinut strâns în mâna întinsă Și un fuior de fum ieșind din ţeava 
lui. În jurul capului său, o baltă neagră, tot mai mare, de sânge. 

— Mulţumesc. 

Fexler — Fexler al meu din Castelul Morrow, o proiecție de lumină albă — 
ședea lângă leş, uitându-se la membrele răsfirate, fără nicio expresie pe 
chip. 

— Mă bucur să te văd, Fexler, am spus. 

Și așa era. Orice companie într-un loc ca acesta era binevenită. Am tras 
aer adânc în piept, inspirând duhoarea chimicalelor și a focului din 
revolver, miasma sângelui. Sălile Constructorilor păreau, în sfârșit, reale. 

— De ce atâta liniște și mister? 

M-am ridicat dintre cioburile de sticlă și praf ca să mă sprijin cu spatele 
de un perete, în parte pentru sprijin, în parte pentru că era un bun exercițiu. 

— Oamenii de pe vremea mea trăiau printre minuni, dar nu erau alcătuiți 
altfel decât strămoșii lor care purtau piei și mâncau carne crudă în peșteri, 
sau decât urmașii lor care poartă săbii de fier Și trăiesc în ruine pe care nu 
le pot înțelege. Pe scurt, aveau aceleași instincte ca oricare alt om. Ai avea 


încredere într-o copie a ta? 

— Așa că te-au vrăjit pentru ca nicio fantomă de date să nu poată ucide 
persoana după care au fost copiaţi? am întrebat. 

— Pentru ca niciun ecou de date să poată face rău oamenilor, să ceară să 
li se facă rău ori să întreprindă acţiuni care ar putea duce la rănirea lor. A 
trebuit să treacă o mie de ani de manipulări subtile, întorsături Și scamatorii 
ale logicii, ca să ajung în stadiul în care să pot îndruma pe cineva ca tine în 
direcția asta, Jorg. 

— Şi de ce ai face-o? 

Am ajuns cu mâna la sticla căzută cu petrol. Am răsucit-o. Mai rămăsese 
cam o cincime, cel mult. 

— Ecourilor de date nu doar că le este interzis să facă rău modelelor lor 
originale. De fapt, câtă vreme trăiește persoana ale cărei date au creat un 
anumit ecou, acesta este supus la o mulțime de restricţii, pentru confortul, 
intimitatea Și liniştea persoanei respective. În lumea în care locuiesc, am 
fost un cetăţean de clasă inferioară pentru o perioadă considerabil mai 
îndelungată decât cea de când există imperiul tău. 

— În Castelul Morrow? Lumea în care trăiește el? 

Un zâmbet reținut, a venit Și a dispărut. 

— Imaginează-ţi un ocean mai mare Și mai adânc decât toate celelalte, 
plin de minuni Și diversitate, iar la suprafaţă un strat gros de gheaţă spartă 
doar din loc în loc. Ecourile pe care Constructorii le-au lăsat în urma lor, 

fantome de date , dacă așa vrei să ne spui, noi, ecourile, înotăm într-un 
astfel de ocean, iar locurile în care putem fi văzuţi în lumea aceasta mică a 
voastră sunt asemenea găurilor din gheaţă pe unde putem ieși la suprafaţă. 
Existăm în complexitatea combinată a mașinăriilor Constructorilor Și 
putem fi văzuţi în locuri precum terminalul de la Morrow. 

— Şi de ce nu sunteţi? 

— De ce nu suntem ce? 

— Văzuţi? De ce doar tu bântuiai pivniţa aceea? 

Un nou surâs, cu mai multă amărăciune în el decât prietenie. 

— Cetăţean de clasă inferioară. Îndatoririle casnice cad în sarcina mea. 
Să fiu cu ochii pe sălbatici. 

Trebuia să-mi amintesc că Fexler cel care avea ceva în comun cu mine 
zăcea pe podea, cu sângele închegându-se în jur. Fexler cel care vorbea cu 
mine nu era un om, ci doar ideea unui om, o idee păstrată într-o mașină. 


Am întins un picior ca să-i dau un ghiont mortului. Ecoul lui Fexler s-a 
cutremurat de parcă gestul îl deran jase. 

— Şi de ce s-a sinucis? am întrebat. Și ce l-a oprit? 

— A început un război, a răspuns Fexler. Şi l-a încheiat. 

— La naiba, am aprins unul dintre sorii voștri Și asta nu m-a făcut să iau 
cuțitul și să-mi tai gâtul imediat. 

— Armele pe care Fexler Brews le-a lansat nu puteau fi detonate cu un 
foc. 

— Ai văzut asta? 

Fantoma lui Fexler mă urmărea și în urmă cu Șase ani, sub muntele 
Honas? 

— Armele noastre ardeau ca soarele. Exact la fel. Fiecare avea nevoie de 
un mecanism de declanșare care să le aprindă, o implozie mică Și mult mai 
primitivă. Focul tău de la Silo Eleven, care folosea arme aduse din 
Vaucluse, a topit componentele de implozie într-o masă critică. Ceea ce ai 
văzut tu a fost aprinderea parțială a unui mecanism de declanșare care ar fi 
luminat apoi soarele. Combustibilul pentru sori este efemer, e o chestiune 
de timp de în jumătățite, combustibilul pentru rachetele pe care îl conțin 
durează ceva mai mult. Tot ceea ce a mai rămas sunt mecanismele de 
declanșare. 

Mă întrebam dacă lui Fexler cel original îi plăcea mult sunetul vocii sale. 
În orice caz, era înviorător să aflu că am pustiit Gellethul cu doar o 
fracțiune din scânteia care ar putea aprinde un adevărat Soare al 
Constructorilor. Și, în ciuda a tot ceea ce am spus, moartea Gellethului m-a 
bântuit de-a dreptul în vise. Gândul de a pârjoli întreaga lume în felul acela 
ar fi fost... incomod. 

— Chiar Şi cu revolverul lui, nu a reușit să se sinucidă? 

Având asemenea jucării la îndemână, mi se părea de neiertat ca vreun 
Constructor să eșueze într-o încercare de a-și curma viaţa. 

— Cabinele acestea au fost concepute ca să menţină personalul-cheie în 
stază până când situaţia se îmbunătăţea Și putea trăi din nou afară. Poate că 
Fexler nu gândea limpede pe când stătea aici luptându-se cu conștiința lui. 
Poate că nu a prevăzut că sistemele automatice vor interveni pentru a-l 
conserva sau poate că nu a realizat cât de repede pot acţiona. 

— În orice caz, te-a lăsat în rahat, împreună cu toţi oamenii reali din 
lume. 


— AȘa e. 

Imaginea lui Fexler a pâlpâit, cu o încruntătură deasupra ochilor. 

Am rânjit. Trebuie să fi fost ciudat să petreci o mie de ani blestemându-l 
pe omul a cărui copie erai. 

— Acum te-am eliberat și o să înoți în marea ta cu peștii cei mari Și nu 
o să mai pierzi timpul urmărindu-i pe sălbatici. Eu cu ce mă aleg de aici? 

Ținând mai departe inelul vizionar în faţa ochiului, am smuls revolverul 
din mâna caldă încă a lui Fexler, mâna moartă, cu grijă să nu-i îndrept 
capătul ucigător înspre mine. Părea că nu voia să-i dea drumul. 

— Din păcate, trebuie să-i urmărim Și mai mult pe sălbatici zilele 
acestea, a spus Fexler. Mașinile care funcționează încă nu o vor face la 
nesfârșit Și, dacă voi nu evoluați de la săbii Și arcuri, nu va mai rămâne 
nimeni care să le întreţină. Mentenanţa înseamnă civilizație Și nu vom avea 
parte de civilizaţie din nou decât după ce toate războaiele se vor opri. 

— N-ai fost în stare să-ţi oprești propriile războaie, Fexler. 

— El nu a putut, s-a uitat Fexler în jos, la leșul său. Eu sunt altceva. 

Mi-am strâns buzele. 

— În orice caz, se vede treaba că ti-ar plăcea să existe un împărat pe 
tronul Gilden. 

CU CINCI ANI ÎN URMĂ 


În sălile aride și lipsite de moarte ale Constructorilor, sub colbul otrăvit 
din Iberico, ședeam pe jumătate delirând de febră și vorbeam cu o fantomă 
care mă ajutase să-l ucid pe omul din care s-a ivit. 

— Pe cine-și doresc fantomele din mașinile voastre drept conducător al 
imperiului de servitori pentru ei? L-am întrebat. 

— Orrin de Arrow este preferatul proiecţiilor noastre, a răspuns Fexler. 
Un pacificator. Un om al progresului. 

— Ha! Am aruncat eu un scuipat din gura uscată, suferind de durere în 
fiecare mădular. Deci nu te interesează deloc să plec de aici ca să-l opresc? 

— Proiecţiile îl favorizează pe Orrin, a admis Fexler. 

Am lovit din nou leșul cald de la picioarele mele. 

— E posibil ca tu... ca el să se mai ridice? Se pare că mi-am făcut un 
prieten nou, Regele Mort. Manifestă un interes bolnăvicios pentru mine. Îl 
găsesc urmărindu-mă prin orice pereche de ochi morţi care se află la 
îndemână. Te-ar deranja dacă l-aș... te-aș... mutila puţin? Doar ca să fiu 
sigur? 

O parte din mine trăgea nădejde că Fexler s-ar fi opus Și m-ar fi scutit de 
tot efortul acela de a tăia din nou. A scuturat din cap ca Și cum subiectul nu 
avea importanţă. 

— Proiecțule îl favorizează pe Orrin, însă unu dintre noi preferă să pună 
pariuri cu bătaie lungă pentru o răsplată mai mare, a continuat Fexler. 

— De ce? Ce fel de răsplată? Aș fi pariat și eu pe Orrin dacă aș fi avut o 
miză. 

Cuvintele mi s-au rostogolit de pe buzele amorţite, otrava pulsa în mine, 
îi simţeam mirosul în răni. Asta se întâmplă când te oprești. Te odihnești Și 
lumea te prinde din urmă. Lecţie de viaţă: continuă să mergi! 

— Poate îţi amintești, a spus Fexler venind mai aproape între mine Și 
rămășițele lui pământești, că am vorbit despre o roată. Și că marile realizări 
ale generației mele nu aveau nimic de-a face cu noi modalități de a pârjoli 
pământul, ci cu felul în care puteau să schimbe toate regulile, felul în care 
funcţionează lumea? 

— Foarte vag, am răspuns fluturând dintr-o mână tremurândă. Era ceva 


despre cum să faci să conteze ceea ce dorim. 

Nu părea să fi funcționat. Voiam să tacă din gură Și să mă lase în pace, 
iar asta nu se întâmpla. 

— Pe aproape, a zâmbit Fexler. Fizicienii au numit-o o ajustare a 
intensității cuantice . Însă efectul era acela de a schimba rolul 
observatorului. Al tău sau al meu. Al voinţei observatorului asupra materiei. 
În așa fel încât omul putea să controleze mediul direct prin forța dorinţei 
lui, nu cu ajutorul mașinăriilor. 

Aveam senzația că, dacă aș fi murit, el ar fi continuat să-și recite 
discursul în faţa hoitului meu. 

— Din nefericire, roata aceea nu a fost doar întoarsă, a fost Și pusă în 
mișcare. Nu s-a mai oprit. De fapt, asemenea multor aspecte din natură, 
procesul are un punct critic Și noi ne apropiem de el. Fracturile din lume, 
din zidurile dintre minte și materie, dintre energie Și voință, dintre viață și 
moarte, toate se adâncesc. Și totul este în pericol să se prăbușească printre 
crăpături. De fiecare dată când aceste puteri, aceste abilități de a influenţa 
energia, masa ori existenţa, sunt folosite, divergenţele sporesc. Aceasta este 
magia pe care tu o cunoști ca fiind jurată-focului sau jurată-pietrei sau 
necromanție Și altele asemenea. Cu cât mai mult sunt folosite, cu atât devin 
mai ușoare, Și cu atât mai grav va plesni lumea. Iar acest Rege Mort al tău 
nu este decât un alt simptom. Un alt exemplu al forței unice a voinţei care e 
folosită pentru a schimba lumea Și care, făcând asta, accelerează învârtirea 
roții pe care noi am pus-o în mișcare. 

Un suspin a ieșit la suprafață, dar s-a deschis Și un ochi de geam pe care 
nu-l văzusem până acum, pe peretele din stânga mea. Venea destulă lumină 
prin cavitatea din spatele lui ca să ilumineze întreaga încăpere. Am coborât 
inelul vizionar, dar Fexler s-a făcut nevăzut, așa că mi l-am pus din nou la 
ochi. 

— Ia pastilele, mi-a arătat Fexler înspre cavitate. Înghite două pe zi până 
se termină. O să vindece infecția. 

M-am ridicat în genunchi și am râcâit o mână de pastile galbene din 
firidă. Erau singurele lucruri de acolo și nu vedeam niciun mijloc să le 
înghit. M-a durut gâtul când am înghițit două dintre ele. Putea fi și otravă, 
însă Fexler cu siguranţă știa o mie de metode de a mă ucide dacă asta ar fi 
vrut. 

— Şi ce vrei de la mine, Fexler? 


— După cum am spus, sunt multe fantome în mașinile Constructorilor, a 
spus el încruntându-se în încercarea de a-și alege cuvintele pe înţelesul 
meu. Aceste fantome, aceste ecouri, nu acordă prea mare importanţă celor 
ca tine. Însă ochii lor se întorc către prezent, către praful și mizeria de unde 
am început. Multe dintre ele sunt în favoarea unei noi civilizații pentru ca 
reţelele complicate să poată fi întreţinute și reparate. În orice caz, un număr 
tot mai mare se preocupă acum mai mult de ameninţarea imediată, pe 
măsură ce vălurile se subțiază. Chestiunea decăderii e mai puţin presantă. 
Ei consideră că singurul mod de a opri roata să se mai învârtă, să menţină 
barierele care fac ca pământul să fie diferit de foc, iar viaţa diferită de 
moarte, este să distrugă omenirea. Și au avut la dispoziţie o mie de ani ca să 
ocolească regulile care odată îi opreau de la așa ceva. Când nu va mai 
exista nimic care să stăpânească aceste puteri, când nu va mai exista nimic 
care să aibă o voinţă de pus în practică, dezastrul va fi anulat sau cel puțin 
oprit. 

— AȘadar, singura vină a bietului Fexler a fost aceea că nu a aprins 
destui sori? Dacă i-ar fi omorât pe ultimii oameni n-ar mai fi fost nicio 
problemă, nu-i așa? Am pufnit. Nu merită să începi o treabă și să nu o 
termini. 

Fexler a pâlpâit de parcă ar fi fost o reflexie deranjată de o piatră 
aruncată în baltă. S-a încruntat. 

— În ce tabără ești tu, Fexler? Ne faci servitorii tăi ca să-ţi reparăm 
trăsura sau ne ucizi pe toţi cât mai iute, înainte să distrugem lumea? 

— Am o a treia variantă, a răspuns el. 

S-a încreţit din nou, răsucindu-și gura de parcă îl durea ceva. Lumina a 
tremurat în spatele ochiului de geam și s-a stins. 

— O alternativă pe care ceilalţi nu o cunosc încă... Ah! 

A pălit, aproape a dispărut, a revenit strălucitor, făcându-mă să mijesc 
ochii. 

— Ia cu tine inelul conducător la Vyene. Sub tron, acolo... 

Și a dispărut. 


2:2 


Povestea Chellei 


— Jorg din Ancrath te aduce înapoi la mine, Chella. 

Ceva din scrâșnetul fălcilor lui Artur Elgin o scotea din minți pe Chella. 
Ceva din felul în care Regele Mort își ţinea maxilarul atunci când îl mișca 
pentru a rosti cuvintele. 

— L-am adus la Curte pe Kai Summerson, sire, un necromant în căutare 
de slujbă... 

— N-ai fost pe gustul lui Jorg, Chella? Ţi-a respins propunerea? 

Numai scrâșnetul acela, os pe os, îi încreţea pielea. Asta și sclipirea din 
ochii lui. Se gândea la vremurile când înotase în mizerie, la hoituri în 
locurile cele mai întunecate, la vânătoarea de rămășițe ale oamenilor la 
hotarele tărâmurilor moarte, destulă oroare cât să ia minţile oricui... Și 
totuși iat-o cum tremură pentru nimic altceva decât pentru crănţănitul Și 
păcănitul fălcilor unui mort. 

— Chella? 

O aluzie destul de blândă însă mai puțin mustrătoare ca asta i-ar fi dat pe 
slujitorii Regelui Mort pe mâna moroilor. 

— M-a refuzat, sire. 

Trecuseră mai bine de cinci ani, însă Regele Mort încă voia să revadă 
eșecul ei. 

— [ar tu încă mai crezi că e un tânăr nesăbuit care are mai mult noroc 
decât minte? 

— Nu, sire. 

Și totuși asta credea. Indiferent ce emoții stranii ar fi stârnit în ea, Chella 
nu vedea nicio urmă de geniu în spatele acţiunilor lui. Atunci când oamenii 
fac pariuri pe termen lung în număr destul de mare, unii dintre ei vor pleca 
acasă cu premiul. Asta nu însemna că cei învingători vor câștiga Și a doua 
ZI. 

— ÎI vreau aici, Chella, să stea în faţa curţii mele și îmi dea socoteală. 

— Da, sire. 

Pentru ce-ar fi trebuit însă să dea socoteală Jorg Ancrath în fața Regelui 
Mort, ea nu avea nicio idee. Pe buze i-a tremurat un de ce , dar știa prea 
bine că întrebarea nu avea să fie niciodată rostită. 


— Adu-l pe Kai Summerson în faţa mea. 

Chella s-a întors ca să-l împingă în faţă pe Kai, respirând ușurată că 
scăpase, chiar Și pentru o clipă, de sub privirea fixă a Regelui Mort. În 
atmosfera rece a arătărilor de lumină, Kai a îmbătrânit încă un deceniu 
atunci când privirea Regelui Mort s-a îndreptat asupra lui. 

— Kai, căzu numele de pe buzele lui Artur Elgin, de parcă era ceva 
mort. Jurat al cerului. Ai zburat, Kai? Ai atins cerurile? 

— Nu, stăpâne, zise Kai ţinându-Și privirea în pământ. Am văzut ceea ce 
vulturii văd, însă numai cu mintea. lar acum, sunt jurat al morții. 

— Moartea poate călări vânturile, Kai. Ține minte asta! De ce nu ai 
zburat? A fost peste puterile tale? Ai avut într-adevăr cerul în tine? 

— Frica m-a ţinut la pământ, stăpâne, a vorbit el cu pasiune acum, acesta 
fiind talentul Regelui Mort, să atingă orice rană deschisă. Frica să nu mă 
pierd. 

Chella știa că puţini Jurați ai cerului care au plecat în zbor s-au mai Și 
întors. Vânturile îi revendicau. Își pierdeau esenţa și dansau în furtună, 
subțiaţi mult prea mult ca să mai poată fi cuprinși din nou în trup. Chella îl 
privea pe Kai, cu încheieturile lui albe, rozându-și unghiile. Oare își dorea 
acum să se fi pierdut în albastrul nemilos? 

— E voinţa ta, puterea dorinţei tale, cea care contează în lumea aceasta 
Și în toate lumile, a spus Regele Mort și, pentru o clipă, a părut chiar 
tandru, ceea ce era cu mult mai înfiorător decât mânia ieșită de pe buzele 
moarte ale lui Artur Elgin. Forţa convingerii tale poate ancora mintea de 
trup, dacă simţul a ceea ce ești și stăpânirea asupra ceea ce ești sunt mult 
mai puternice decât vântul. E aceeași putere a voinţei care rotește Șnurul de 
argint Și aduce necromantul înapoi din călătoriile lui spre pământurile aride. 
Același simţ al sinelui aduce ceea ce nu va intra în rai înapoi în carcasa 
trupului unui om, în ceea ce îl poartă prin viaţă, înapoi la mormântul pe care 
l-a săpat în lume, ca să fie trup decăzut sau chiar os despuiat, iar când, în 
cele din urmă, osul s-a pierdut, îl aduce înapoi într-un loc, poate o casă, o 
cameră, ca să-i bântuie pe cei în viaţă, pentru că nenorocirea adoră 
compania, la fel ca toţi prietenii săi. 

Kai Și-a ridicat privirea spre căutătura apăsătoare a Regelui Mort. 

— Frica m-a oprit. 

— Frica îi oprește pe mulți oameni, frica îi împiedică să-și 
îndeplinească îndatoririle, taţii își abandonează fiii, un frate îl lasă pe 


celălalt să moară. 

— Da, stăpâne. 

— Când vine furtuna, Kai Summerson, arată-mi moartea cu aripi, a zis 
Regele Mort, apoi a fluturat din degetele lui Artur Elgin ca să-l îndepărteze 
pe Kai. 

Până când nu s-au închis ușile în urma lui Kai, n-a mai fost rostit niciun 
cuvânt. Chella a rămas pe loc, singura ființă vie în camera boltită a tronului. 
Poate că ea era singura curiozitate. Regele Mort avea nevoie de ea. Altfel, 
de ce s-ar fi aflat din nou aici, după tot acest timp, în cercul de încredere, 
singurul preț al acceptării fiind doar amintirile umilitoare ale eșecului ei? 

— Chella Undenhert, i-a articulat cu grijă numele Regele Mort. 

— Sire. 

Ultimul care mai Știa acest nume a murit cu Șase ani în urmă de sabia lui 
Jorg Ancrath. Nimeni nu l-a mai amintit, de zeci de ani. 

— Unii ar putea crede că necromanțţia e o ameninţare pentru cei dintre 
noi care pășesc în afara pământurilor aride, în afara colbului de dincolo, o 
rivalitate, în cel mai rău caz. 

— Niciodată așa ceva, sire. 

Și-a amintit cuvintele lui Kai. N-ar fi trebuit să fim noi cei care dăm 
ordine? 

— Ştii ce vreau eu, Chella? 

Nu știa cu adevărat. 

— Jorg Ancrath? 

— Vreau ceea ce vrea Și el, lucrurile de care au nevoie cei ca noi. Să 
conduc, să stăpânesc, să ocup cea mai înaltă poziție, să triumfe voința 
noastră. 

— Să fii împărat? 

Chella cunoștea foamea morților, însă ambiția era o adevărată surpriză 
pentru ea, deși toate semnele erau chiar în fața ei. Un rege mort pe tronul 
unui rege mort. 

— Imperiul va fi doar începutul. Refăcut, poate fi primul pas de la care 
să iau totul. Nu mi se spune rege al unui loc sau al altuia, mi se spune 
Regele Mort, stăpân al tuturor celor ce nu trăiesc. Crezi că în lumea aceasta 
m-aș mulțumi cu Lordul din Brettan ? Sau împărat al unui imperiu 
peste ale cărui granițe se află un pământ nerevendicat? 

— Nu, sire. 


Cu toată grozăvia lui, Regele Mort avea lăcomia și mândria unui copil. 
Poate că interesul lui faţă de regii Ancrath se datora doar oglinzii pe care 
aceștia i-o așezau în faţă. 

— Ştii de ce Suta nu s-a aliat încă împotriva mea, Chella? 

— Se urăsc unii prea alţii prea mult, sire. Urcă-i pe toţi pe o corabie și 
las-o să se scufunde. Nu va rămâne nicio mână liberă ca să se salveze ori să 
înoate, toate vor fi încleștate în grumajii altora, înăbușindu-și unii altora 
respiraţia înainte ca apa să apuce s-o facă. 

— Nu s-au aliat pentru că nu se tem de mine, zise Artur Elgin ridicându- 
se de pe tronul Regelui Mort. Cei întorși nu pot procrea, ei putrezesc, Știu 
mai multe despre foame decât despre prudenţă, înfruntă armate numai acolo 
unde terenul este prielnic. 

E o adevărată minune că am luat în stăpânire ceea ce posed acum fără să 
am nimic la dispoziție decât niște hoituri. 

Mâna lui Artur s-a așezat pe umărul Chellei luând-o complet în 
stăpânire: 

— Imperiile sunt câștigate în multe feluri. Te pricepi la tactică, Chella? 

— Puțin, sire. 

Dacă şi-ar lua mâna aceea... 

— Care sunt singurele avantaje tactice ale legiunilor mele, Chella? 

— Ăăă... ăăă... Că nu cunosc frica? 

— Nu, zise Regele Mort aducând înapoi mâna lui Artur lângă corpul lui, 
oprind suferinţa insuportabilă pe care o împrăștia în umărul ei. Un om fără 
frică are un prieten lipsă. O fantomă bătrână mi-a spus asta odată. Trupele 
mele au două avantaje tactice. Nu respiră și nu mănâncă. Asta înseamnă că 
orice mlaștină, orice lac Și orice mare pot fi o fortăreață Și că nu am nevoie 
sa de linii de aprovizionare. În afară de asta, sunt slujitori proști, în cel mai 
bun caz. Acestea au fost avantajele care mi-au adus Insulele și mi-au 
permis să iau cu asalt Ancrath din mlaștinile Ken. Iar ambiția mea necesită 
noi strategii, dacă sunt îndeplinite într-o perioadă de timp pe placul meu. 

Regele Mort s-a așezat din nou pe tronul din plută al lui Artur Elgin. Şi- 
a plimbat degetele albe de-a lungul braţelor lustruite ale fotolului, iar 
Chella a putut auzi urletele marinarilor înecându-se. 

— Thantos, Keres! 

Doi moroi s-au desprins de lângă confrații lor Și s-au apropiat flancându- 
| pe Regele Mort. Chella nu reușea să-i zărească, ochii ei prinzând doar 


străfulgerări de oase fantomatice. 

— Chella, s-a aplecat spre ea regele din trupul lui Artur, alegerea unei 
strategii este ca atunci când te decizi asupra unei arme. lar o armă are 
nevoie de un vârf ascuţit dacă trebuie să străpungă vrăjmașul, nu? Tu, 
Chella, vei străpunge burta imperiului pentru mine. Te trimit în călătorie. 
Fratele Thantos și sora Keres vor avea grijă de tine. Restul escortei tale se 
află pe o corabie care se apropie de port chiar acum. 

Am făcut progrese, nu grozave, dar destule. Câteodată, gărzile nu Și-au 
adus încărcătura la timp în Vyene, însă asta nu se întâmplase în timpul vieții 
mele. Chiar și când un membru al Sutei murea pe drum, leșul său ajungea 
la timp. Atunci când orașele și satele se aflau în locuri convenabile, 
petreceam noaptea în locuinţe rechiziționate, altfel, corturile erau ridicate 
pe câmpuri sau în luminiȘuri. Acele nopți îmi plăceau cel mai mult, cu 
Katherine și Miana luminate de foc în pădure, unde ceţurile reci se 
împleteau prin copaci, încadrate de marginile de blană ale mantiilor de 
iarnă, cu toţii ghemuiţi cât mai aproape de foc. Gomst Și Osser, așezați cu 
pocalurile de vin în mâini, discutau așa cum fac bătrânii, Makin și Marten 
se ţineau aproape de regină, pregătiţi să compenseze lipsurile mele, Kent 
ședea tăcut, privind noaptea. Rike și Gorgoth, cu care se încheia mica 
noastră trupă, se bucurau de căldură, arătând amândoi mai răi decât iadul. 

Într-o asemenea noapte, pe când focul trosnea și multe alte puncte 
sclipitoare ne înconjurau din pădure, Miana a început să vorbească. 

— Jorg, tu dormi mult mai bine când ești departe de Bântuit, de ce oare? 

Răsuflarea ei ridica aburi în noapte Și, cu toate că era cu faţa la mine, se 
uita de fapt la Katherine. 

— Mereu mi-a plăcut să fiu pe drum, draga mea, am răspuns. Lași toate 
necazurile în urmă. 

— Nu Și dacă-ți iei nevasta cu tine, a pufnit Rike uitându-se mai departe 
spre foc, imun la privirea tăioasă pe care i-a aruncat-o Marten. 

— La Bântuitul vorbeai mereu în somn, a continuat Miana, întorcându- 
se către Katherine. Practic, urla. A trebuit să-mi fac patul în turnul de est, ca 
să mă pot odihni. 

Katherine n-a spus nimic, iar faţa 1-a rămas împietrită. 

— Acum însă doarme ca un copil nevinovat, fără să spună nici măcar 
„pâs”, a continuat Miana. 

Am ridicat din umeri. 

— Episcopul Gomst e cel cu spaimele nocturne. Ar trebui să ne 
îngrijorăm atunci când cel mai sfânt dintre noi are somnul neliniștit? 

Miana nu mi-a dat atenţie. 

— S-a terminat cu „Sareth”, s-a terminat cu „Degran” Și cu nesfârșitele 
„Katherine! ”, „Katherine 

Katherine a ridicat o sprânceană, delicată, expresivă și delicioasă. Miana 
fusese irascibilă întreaga zi în trăsură, dar mă gândesc că, dacă aș fi înghițit 
un copil pe de-a-ntregul, iar acesta ar fi insistat să mă lovească cu nemiluita 
pe dinăuntru, poate că Și eu aș fi fost mai puţin tolerant ca de obicei. O 
surcea a pocnit asurzitor, aruncând scântei din foc. Apărarea e întotdeauna o 
slăbiciune Și nici nu voiam să trec la atac, așa că am așteptat. Katherine 
avea la dispoziţie atât de multe opțiuni — voiam să Știu pe care o va alege. 

— Presupun că regele Jorg mi-a strigat numele doar în chinuri, regină? 

Mă întrebam oare ce făceau mâinile ei pe sub acoperământul de blană. 
Se răsuceau? Se strecurau după un cuțit? Ședeau nemișcate și împreunate? 

— E adevărat, a zâmbit Miana, scurt Și neașteptat, iar încruntarea 1 s-a 
topit. Niciodată nu părea încântat să te vadă. 

Katherine a încuviinţat din cap. 

— Nepotul meu trebuie să dea socoteală pentru multe crime, însă cea 
mai gravă dintre toate e cea împotriva surorii mele, regina Sareth, Și a 
copilului ei. Poate că, așa cum spune Și el, păcatele sunt lăsate în urmă pe 
drum. Poate că, atunci când ne vom opri la Vyene, îl vor ajunge din nou. 

Nimeni dintre cei așezați în jurul focului n-a schiţat un gest să mă apere 
de astfel de acuzații. Mi-am luat singur apărarea. 

— Dacă ar fi existat dreptate, doamnă, Dumnezeu însuși ar fi venit Și m- 
ar fi trăsnit de moarte, pentru că sunt vinovat precum spui. Dar până o va 
face, nu pot decât să merg mai departe Și să fac ce mă pricep în lume. 

Gorgoth m-a luat prin surprindere atunci, cu vocea atât profundă, încât la 
început ai fi putut crede că tremura pământul însuși. Mi-a luat o clipă să 
înţeleg că începuse să cânte, ceva lipsit de cuvinte, elementar precum 
trosnetul focului Și captivant totodată. O bună bucată de timp doar am Șezut 
şi am ascultat, cu stelele rotindu-se deasupra noastră, îngheţate în noapte. 


Timp de trei zile Și trei nopți, ploaia a căzut dezlănțuită din cerul 
plumburiu, înecând orice urmă de conversaţie în trăsură Și încercând să 
inunde aproape totul afară. În faţa noastră, drumurile deveniseră râuri de 
noroi, iar râurile deveniseră monștri întunecați Și învolburaţi ce puneau 
stăpânire pe copaci Și trăsuri pe măsură ce creșteau. Căpitanul Harran Și-a 
condus trupele pe rute alternative stabilite dinainte pentru astfel de 
eventualităţi, ducându-ne prin târguri mai mari, prin orașe ale căror poduri 
de piatră văzuseră multe inundaţii. 


M-am urcat din nou în Șaua lui Brath. După ce petrecusem zile întregi 
lipit de căldura indiferenţei de gheaţă a lui Katherine, îmi prindea bine un 
duș rece. 

— Încerci să scapi, Jorg? M-a întrebat Makin care mi s-a alăturat, 
călărind lângă mine după ce m-am îndepărtat de trăsura lui Holland. 

Drumul se întindea ca un dig printr-o mare de pășuni inundate, o 
întindere de apă, spartă doar de tufișuri pe jumătate scufundate. Câteva 
ceasuri mai târziu, ploaia s-a oprit, iar norii s-au răzleţit de-a lungul unei 
falii luminoase. Apele nemișcate din jur au devenit oglinzi, în care 
reflexuile copacilor singuratici arătau ca niște degete goale, îndreptate Și-n 
Jos, Şi-n sus. Lumea depinde foarte mult de suprafeţe, ochiul poate fi 
înșelat, iar adevărul rămâne în adâncuri necunoscute și incognoscibile. 

— La naiba! 

Am scuturat din cap. Coborâsem din trăsură ca să mă gândesc la orice 
altceva în afară de Katherine. 

— Domnul meu? S-a apropiat una dintre gărzi. 

— Nu e nimic, am răspuns. 

— Stăpâne, căpitanul Harran vă solicită prezenţa la conducerea coloanei. 

— Ah. 

După un schimb de priviri cu Makin, am iuțit pasul ca să-i depășim pe 
cei din faţă, care deja încetineau. 

La apus, soarele a început să se strecoare pe sub pătura de nori Și să 
coloreze în stacojiu apele revărsate. L-am ajuns pe Harran după cinci 
minute de noroi Și băltoace. Un mic oraș se afla în față, pe un dâmb — o 
insulă, deocamdată. 

— Gottering, a dat din cap Harran spre casele din depărtare. 

Marten și Kent ni s-au alăturat. 

— Drumul ăsta e impracticabil? Am întrebat, uitându-mă cum drumul se 
scufunda sub ape înainte să se ridice din nou, tocmai la intrarea în 
Gottering. 

— N-ar trebui să fie prea adânc, a apreciat Harran, aplecându-se în față 
Și atingând piciorul calului ca să arate nivelul. 

— Deci ce facem? Am întrebat din nou. 

Marten Și-a scos sabia cu un gest domol și a arătat spre gardurile din 
stânga noastră. Am crezut că era grohotișul obișnuit pe care inundațiile îl 
îndeasă în orice gard sau cu care îmbracă tufișurile, dar o privire mai atentă 


ne arăta altceva. 

— Zdrenţe? 

— Haine, a răspuns Harran. 

Kent a alunecat de pe cal și a lipăit câțiva pași de-a lungul drumului. S-a 
aplecat Și a cules o mână plină de noroi. A ridicat palma soioasă spre mine. 

Văzusem punctele albe, însă nu le dădusem atenţie. La câţiva centimetri 
în faţa ochilor, puteam să văd ce erau. Dinţi. Dinţi de oameni, cu rădăcini 
lungi Și însângerate. 

Apele se făceau de un roșu arzător pe măsură ce soarele cobora la apus. 
Aerul era deja rece. 

— Şi asta îți spune ceva, Harran? 

— Gărzile călătoresc într-o mulţime de locuri. Am auzit povești. 

O veche cicatrice de sub ochi îi strălucea din cale-afară de albă. Nu o 
observasem până acum. Harran arăta apăsat de ani în seara asta. 

— Mai bine adu-l pe episcopul ăla al tău aici. Poate are mai multe să ne 
spună. 

Câteva minute mai târziu, Makin s-a întors cu Gomst în spatele lui în șa. 
Kent, care se dusese să-l escorteze pe episcop, nu din motive de siguranță, 
ci din cauza evlaviei care l-a pocnit la Bântuitul, s-a întors împreună cu 
Katherine. 

— Ai fi putut să-i dai calul tău prinţesei, Sir Kent. Sunt convins că n-a 
vrut să se înghesuie într-un copoi scorţos ca tine. 

— Nu l-aș fi lăsat să se opintească prin noroi în urma noastră, a zis 
Katherine și s-a aplecat pe după umărul lui Kent și mi-a aruncat o privire 
înveninată. 

— I-ai arătat episcopului Gomst ce-ai găsit, Kent? 

N-am băgat-o în seamă pe Katherine. O simţeam cum mă provoacă să 
spun c-ar fi trebuit să rămână la locul ei. 

Makin l-a ajutat pe Gomst să coboare în locul în care pământul se ridica 
spre o coamă, de-a lungul căreia se întindea gardul. 

— Asta e de rău. 

Gomst s-a bălăbănit Și aproape c-a alunecat pe iarba udă înainte să 
ajungă la învelișul negru de zdrenţe. Mâna sa tot căuta sprijinul toiagului, 
lăsat pe acoperișul trăsurii lui Holland. 

— Ca la Sf. Anstals... Aveam un raport, adăugă el și își pipăi veșmântul 
căutând ceva, apoi renunţă. Și ruinele din Tropez, a adăugat, privindu-mă 


cu ochi sălbatici. Aici este lucrătura Regelui Mort. Strigoi Și casapi în 
zdrenţe, dacă avem noroc. 

— Şi dacă nu suntem atât de norocoși, bătrâne? 

— Moroi, a spus fără să-și poată ascunde groaza din glas. Ar putea fi 
moroi. 

Harran a încuviintat: 

— Monştrii din Insule. 

— Maica Ursula a avut o viziune cu moroii care trec apele. Un val 
întunecat îi aduce, a zis Gomst Și Și-a adunat braţele în jurul său înfrigurat. 
Se spune că acești moroi au o singură îndurare. 

— Care e aceea, Sfinţia Ta? A scrâșnit Kent. 

— La sfârșit, te lasă să mori. 

M-am uitat la formele întunecate din Gottering — acoperișuri, un turn de 
biserică, hornuri, girueta unei taverne. E bine să-ți alegi terenul, iar eu aș 
alege orașul, în locul unei fâșii înguste de noroi din mijlocul lacului. Dar 
oare dușmanul alesese și el deja orașul, își lăsase deja capcanele acolo? 
Sau vedeam prea multe înţelesuri în câteva zdrenţe și niște dinți 
împrăștiați? 

— Număraţi-i, am cerut. 

— Stăpâne? S-a încruntat Harran spre mine. 

— Cât dinți, câte haine? S-au încăierat cumva niște ţărani, făcând 
Garda Gilden să se oprească din drum sau e scena unui masacru? 

Harran a făcut semn către doi dintre oamenii săi, iar aceștia au coborât 
să cerceteze îndeaproape. 

I-am dat pinteni lui Brath, ca să ne apropiem de căpitan. 

— Dacă ne vom lupta cu hoituri, ar fi bine s-avem picioarele uscate Și 
destul spaţiu ca să-i vedem când vin. Cât de adâncă e apa în jurul nostru? 
Aș zice cam jumătate de metru. Un metru? Ne putem îneca? Chiar dacă 
morţii se furișează prin ea, un om ar putea să vadă apa ondulându-se în 
urma lor? 

— E mai adâncă pe alocuri, a spus Harran. 

Un alt căpitan n-a fost de acord. Harran, împreună cu alți doi căpitani de 
gardă, Rosson și Devers, au început să dezbată asupra configurației 
terenului. 

Marten a călărit printr-o deschizătură a gardului, direct spre apa 
revărsată. S-a ridicat în scară ca să-l vedem prin beznă, cu apa atingându-i 


vârfurile picioarelor. 

— Atât de adâncă e, sire. 

— Câteva duzini, a spus bărbatul care cerceta gardul, adunând hainele de 
pe el. Poate chiar zeci. 

— Rămânem aici, am spus. Și mergem spre Gottering la prima rază de 
soare. 

I-am însoțit pe Katherine și pe Gomst înapoi spre trăsură. 

— Voi dormi aici la noapte, am anunţat-o pe Miana când a deschis ușa. 
Vreau oameni înarmați lângă tine. 

— Am să aranja garda în jurul trăsuri, a spus Makin din Șa. 

— Pune-l pe Kent pe planșeu. Rike și Gorgoth lângă uși. Marten să 
trimită patrule în câmp. Mai bine o gardă sau două înecate, decât să fim 
luați prin surprindere. 


Frigul m-a trezit în toiul nopţii. Chiar și cu Miana lipită de mine sub o 
blană de urs și cu Katherine, a cărei greutate o simţeam prin grosimea 
blănurilor sale, frigul tot mi-a deschis ochii. Pleoscăitul slab al cailor 
mișcându-se prin apa care băltea s-a transformat într-un sunet frânt, un 
zăngănit, un scârțâit ușor. Gheaţă. 

M-am aplecat spre cea mai apropiată fereastră, peste Katherine, Și am 
descoperit că mă privea. Pe întuneric, ochii ei sclhpeau lipsiți de culoare. A 
dat la o parte perdeaua de la fereastră Și ne-am uitat amândoi prin grilaj, 
aburii răsuflărilor noastre amestecându-se. 

Urletele au început să se audă slab și nu s-au auzit mai tare, dar, cu 
fiecare minut care trecea, oroarea sporea. Urletele se auzeau peste 
întinderea de gheață, dinspre contururile întunecate din Gottering. Erau de 
durere. Teroarea are un alt gust, iar durerea alungă frica în cel mai scurt 
timp. 

— Ar trebui să ies. 

— Stai, a spus ea. 

AŞa că am stat. 

Katherine s-a ridicat cu spatele drept, rezemat de perne. 

— Se apropie ceva. 

M-am întins să iau sabia, dar ea a scuturat din cap: 

— Se apropie altfel. 

Pentru o clipă, înainte să-și închidă ochii, pot jura că i-am văzut: verzi, 


verdele ierbii, luminaţi dinăuntru. A rămas nemișcată, ca de gheață, purtând 
desenul de umbre și lumini al lunii care trecea prin grilajul ferestrei. Era 
perfectă și am simţit dorința palpitând în mine. Urlete am mai auzit Și 
înainte. 

Ședea nemișcată în timp ce noaptea se scurgea, buzele ei zvâcnind câte 
un cuvânt, murmurat Și de neînțeles. Miana și bătrânii dormeau neliniștiți 
în visele lor, însă nu chinuiti, iar eu o priveam pe Katherine, ascultând 
urletele îndepărtate, scârţâitul gheții și respiraţia ei. 


24 


Am ajuns la Gottering la prima oră. Apa pleoscăia pe podeaua trăsurii în 
punctul cel mai adânc și aducea mirosul râului, însă n-a trebuit să ieșim. 

Am coborât din trăsură în piaţa centrală, apa scurgându-se pe treaptă în 
urma mea. Locul nu părea să fi fost lovit, arăta ca un oraș destul de 
încântător, din cea mai prosperă regiune a Attarului. Steaguri de la festivalul 
recoltei încă atârnau pe strada principală, de la un acoperiș la altul. Cercul 
unui copil, lângă roata trăsurii. Cântec de păsărele. 

— Patrulelor li s-a părut că urletele veneau dinspre oraș? am întrebat. 

Harran a dat din cap aprobator. 

— Nu e mai mult de o oră de când s-au oprit. 

Puteai simţi în aer iz de putregai Și rahat și o răceală în nări — adică 
exact ceea ce era de așteptat de la orice oraș. Și încă ceva. 

— Sânge, am spus. Aici a fost un măcel. Îi simt mirosul. 

— Verificaţi casele! Le-a făcut semn Harran oamenilor lui. 

Zeci dintre ei s-au pus în mișcare, aplecându-se pe sub pragurile ușilor, 
cu lumina zorilor strălucindu-le pe armuri. 

Prima dintre gărzi a ieșit în câteva minute. Ținea în faţă un soi de 
veșmânt, ceva albicios și zbârcit, iar faţa lui, aproape la fel de albă, era 
nemiȘcată într-o expresie de repulsie. 

— Aici! L-am chemat pe om la mine Și am întins mâinile ca să cercetez 
prada. 

Mi-a așezat-o în braţe fără să aștepte încă o invitație. 

Chiar dacă o tineam întinsă pe braţe, în ciuda greutăţii, a mirosului crud 
Și a căldurii slabe și dezgustătoare încă agăţate de ea, mi-a luat câteva clipe 
să înțeleg ce tineam în mâini. Am făcut eforturi să nu tresar Și să n-o scap, 
în clipa în care mi-am dat seama. Am ridicat-o, lăsând braţele și scalpul să 
atârne. 

— Trebuie să ai ceva îndemânare ca să jupuiești un om atât de bine, am 
zis scrutându-mi trupa Și căutând privirea fiecărui soldat. Teroarea e o 
armă, domnii mei, iar dușmanul nostru îi înțelege scopul. Să ne asigurăm că 
Și noi înțelegem jocul ăsta. 

Am lăsat pielea să cadă pe pavaj. Un sunet umed. 

— Găsiţi-le pe toate. Adunaţi-le aici. 


Am călărit pe străzile pustii împreună cu Kent cel Roșu și Makin, 
înconjurând orașul pe la marginea apei, fără să găsim nimic. Până când 
soarele a scos la lumină acoperișurile, oamenii lui Harran făcuseră o movilă 
de o sută nouăzeci de piei, adunate din pivnițe, dormitoare, grajduri, scaune 
din faţa căminelor, din tot orașul. Fiecare dintre ele avea doar trei crestături, 
pe care un vânător experimentat le-ar face pentru a jupui pielea unei 
căprioare. Bărbaţi, femei, tineri Și bătrâni, piei de copii zăceau acolo, toate 
cu feţele zbârcite acum. Am ridicat cercul de jucărie de lângă trăsură și l- 
am învârtit printre degete în timp ce gărzile ridicau movila. 

Marten le-a escortat pe Miana și Katherine din trăsură până la hanul 
Vulpea Roșie, singurul local de acest fel din Gottering. Miana se clătina, cu 
burta ei imposibil de mare Și întreg disconfortul întipărit pe faţă. Marten le- 
a instalat în jilțuri cu perne Și a rămas să le țină companie în timp ce 
așteptau, cu focul aprins. În jurul lor erau gărzi, iar Gorgoth stătea la ușă. 
Afară, Gomst citea o binecuvântare pentru rămășițele din piață. Aveam 
încredere în Katherine că va reuși să păstreze ridicat zidul acela cu care 
tinea moroii la distanţă de capetele noastre, dar la un moment dat tot trebuia 
să doarmă. 

— Ar trebui s-o luăm din loc, a spus Harran, trăgându-și iapa albă lângă 
Brath. Asta nu e treaba noastră. 

— E adevărat. Ducele din Attar nu ne va mulţumi pentru că i-am păzit 
pământurile în numele lui. 

Harran Și-a Șters recunoștinţa de pe faţă atât de iute, că mulți nici n-ar fi 
putut s-o zărească. 

— Pregătiţi-vă să plecăm! A strigat el. 

Aș fi fost fericit să pot călări Și eu mai departe — dar mă simţeam de 
parcă aș fi fost grăbit. 

Prin geamurile plumbuite ale ferestrelor hanului, ușor pătate cu verde de 
la sticla de Attar, l-am văzut pe Marten mergând pe jos Și luând îngrijorat 
mâna Mianei. 

— În orice caz, am zis, nu vă așteptați ca alte trupe de gardă să vină 
încoace? Inundatiile le limitează opţiunile de călătorie din vest. Câţi din 
Sută trebuie să vină după noi? 

— Ar putea fi câţiva. 

Onoarea nu-i dădea voie să mintă. O problemă care pe mine nu m-a 


deranjat niciodată. 

— Iar gărzile nu sunt obligate să îndeplinească sarcina până la capăt, să-i 
ducă pe toți din Sută la Vyene, nu doar pe cei care sunt răspunderea lor 
imediată? 

Harran s-a ridicat în scara Șeil. 

— Uită de asta! Vreau să fie găsite victimele. Vreau ca fiecare casă să fie 
sigură, a strigat el și s-a îndepărtat cu un mârâit, în galop, ca să 
supravegheze totul. 

— Oricine mai trebuie să călătorească încoace e puţin probabil să voteze 
în favoarea noastră la Adunare, s-a ridicat Osser Gant din umbrele clădirii 
grajdurilor, cu trupul său sfri it sprijinit pe un toiag cu măciulie argintie, o 
lucrătură frumoasă în forma unui cap de vulpe. 

— Şi atunci de ce-i aduc eu aminte lui Harran despre o îndatorire pe care 
ar fi preferat s-o uite? am întrebat. 

Osser a încuviinţat din cap: 

— Şi te pui în pericol. 

— Ai trăit o viaţă întreagă la marginea acelor mlaștini puturoase, Gant. 
Câţi moroi ai văzut? 

— Un bătrân ca mine nu rătăcește prea departe de conacul stăpânului, 
rege Jorg. Însă n-ai să întâlnești prea mulţi oameni care să fi dat de un 
moroi. Ai putea găsi leșul unui om care a văzut unul, iar leșul acela va 
încerca să te ucidă, însă omul va fi dispărut de multă vreme. 

Osser a dat din cap, de parcă Și-ar fi dat singur dreptate. 

— Nici măcar unul în toţi anii ăștia? am întrebat. 

— Moroii pot fi din vremuri vechi, a continuat Osser. Nu Știu. Însă sunt 
noi în mlaștinile Ken. Mișună pe acolo de zece ani, cel mult. Poate nu mai 
mult de cinci ani. Chiar Și în Insule sunt o plagă nouă. 

Marten a apărut în ușa hanului Și mi-a făcut semn. Ceva important. 
Câteodată știi, pur și simplu. Mi-am luat avânt Și am coborât din șa. 
Mersul după un timp lung de stat în Șa îngreunează în mod neobișnuit un 
lucru pe care-l faci în fiecare zi — doar pentru o clipă, cât timp mușchii 
picioarelor își aduc aminte cum lucrează. Am ales să traversez încet piaţa. 
Ceva îmi spunea că putea fi o plimbare scurtă, însă mi-a luat mai mult. 

Marten s-a apropiat. 

— Cred că i-a venit sorocul. Sarah era așa. 

— Nu poate să aștepte? am întrebat. Să-l ţină înăuntru? 


— Nu merge așa, Jorg, a zis zâmbind scurt. 

— La naiba! Am exclamat, apoi am strigat: Vreau mai multe gărzi în 
jurul hanului. Păziţi toate ieșirile. 

M-am uitat printr-un ochi de geam. Miana îȘi întinsese spatele în jilţ, iar 
Katherine era mai în faţă, blocându-mi vederea. Nu voiam să intru. Era o 
vreme când eram încântat să găsesc ceva care mai putea să mă înspăimânte. 
Cu trecerea anilor, am tot găsit lucruri pentru care să mă îngrijorez. Plăcerea 
se transforma în spaimă. Se vede treaba că bărbaţii au mai multe motive să 
se teamă decât băieții. 

M-am întors la Osser. Makin Și-a hrănit calul Și ni s-a alăturat împreună 
cu Kent. 

— Câţi moroi sunt acolo, cancelare Gant? am întrebat. 

— Am auzit vorbindu-se că sunt Șapte în toată lumea, a spus Kent 
trăgând cu ochiul spre episcopul care se ruga în fața mormanului de piei. 
Șapte sunt prea multi. 

— Ar putea să fie șapte, a spus Osser. Episcopul are o listă cu șapte 
nume scrise de surorile din ordinul Helskian. 

— Credeam că Papa a cerut ca toate clarvăzătoarele să fie ucise. Spunea 
că mănăstirile de călugărițe n-au fost făcute ca să adăpostească vrăjitoare. 

Decretul mi-a rămas în minte — arată cât de departe e în stare să meargă 
Vaticanul ca să evite adevărurile supărătoare. 

— Sfinţia Sa a cerut ca surorilor din Helsk să le fie scoși ochii, a spus 
părintele Gomst, după ce a terminat ori Și-a lăsat baltă rugăciunile. Și li s- 
au scos ochii. Însă viziunile lor au continuat. 

La o privire către fereastra hanului, n-am văzut decât că Marten se uita 
afară. Katherine se mișca prin cameră cu un lighean cu apă fierbinte și o 
pânză pe braţ, dispărând în dosul umerilor lăți ai lui Marten. Rike s-a întors 
în piaţa centrală, cu un cufăr din stejar negru sub braţ, plin ochi de argint Și 
mătăsuri fine. 

Câteva dintre gărzile care stăteau în punctele de intrare i-au aruncat 
priviri dezaprobatoare, însă nicicare nu a mers atât de departe ca să-i ceară 
socoteală. Cu sau fără armuri aurite, aș fi fost surprins dacă oricare dintre 
soldații profesioniști ar fi refuzat o pradă în timp ce scotoceau Gotteringul. 
Chiar Și așa, ceva nu era în regulă. Mi-am strâns buzele și m-am încruntat. 

— Frate Rike! 

A venit spre mine, morocănos în ciuda prăzii. Am întins mâna Și am tras 


de o bucată de mătase, de un portocaliu lucitor pe care nu-l mai văzusem 
până atunci: 

— Care-i treaba cu tine și ţoalele, Rike? Nu cred că te-am văzut 
vreodată ieșind dintr-o casă în flăcări fără un braţ de haine furate. E ceva ce 
nu ne spui? 

Imaginea lui Rike într-o rochie era la fel de scârboasă ca aceea a 
grămezii de piei. Dar nu asta era problema. Dintr-odată, găsisem răspunsul: 

— Poţi căra mai mult de atât, am insistat. 

Oare când l-am văzut ultima dată pe Rike oprindu-se din jefuit înainte ca 
greutatea prăzii să-l pună în imposibilitatea de a mai strânge ceva? 

Rike a ridicat din umeri Și a aruncat un scuipat, iar obrajii i s-au umplut 
de culoare: 

— Am luat destul. 

— Niciodată nu ai destul, frate Rike. 

— E din cauza ochilor, a zis, apoi a scuipat din nou Și a început să lege 
cufărul de cal. Nu mă deranjează degetele, dar ochii n-arată a fi morţi. 

— Ce ochi? 

— În fiecare casă, a scuturat el din cap ȘI a strâns încă o legătură. Într-un 
sertar cu cuțite și furculițe, pe un raft dintr-un dulap, în spatele borcanelor 
din cămară, oriunde te duci să cauţi ceva care merită luat. Nu-mi plac. 

A strâns ultima legătură. 

— Globii ochilor? A întrebat Makin. 

Rike a încuviinţat, iar eu m-am cutremurat fără să vreau. Nu încăpea 
îndoială că fuseseră scoși cu aceeași precizie ca Și pieile. Cred că precizia 
mă descuraja. Văzusem un corb scoțând ochii dintr-un cap înnegrit de 
putreziciune Și mi-am mâncat prânzul mai departe. Dar hăcuiala îngrijită a 
moroiului avea ceva nefiresc. Am alungat gândul. 

Marten a venit dinspre han, alungat de Katherine. Am ezitat o clipă. 
Putea fi oare Katherine lăsată singură cu copilul meu, câtă vreme mă 
învinovăţea de moartea nepotului ei? Să o fi salvat pe Miana de cuțitul 
asasinului doar ca să aibă ocazia să-i ia viaţa fiului meu? Am alungat Și 
gândul acela. Răzbunarea e specialitatea mea, nu a ei. 

Marten s-a oprit lângă mine și Rike, ignorându-ne pe amândoi, 
holbându-se la grămada de piei, în vreme ce o întrebare nerostită îl lăsase cu 
gura deschisă. Am ridicat din umeri. 

— Oamenii sunt făcuţi din carne. Moroilor le place să se joace cu 


bucăţile de carne. Am văzut lucruri mai rele într-o pescărie. 

La naiba, am văzut lucruri mai rele când oamenii se ocupă de prizonierii 
lor! 

Ultima pane era o minciună, însă adevărul era că nu conștiința era cea 
care-i oprea pe oameni de la excesele moroilor — oamenii nu erau, pur Și 
simplu, niște măcelari atât de desăvârșiţi. 

Mă uitam mai mult la Rike decât la Marten. Tot ce nu era natural băga 
frica în Rike. Unele lucruri îl puneau pe fugă, însă era furios ca naiba în 
timp ce fugea Și în tot timpul acela ar fi plănuit răzbunarea. Ultima dată l- 
am văzut fugind îngrozit de fantomele de pe drum. Degetele și ochii 
îngrămădiți în casele țăranilor nu-l înfricoșau. L-am văzut smulgând Și 
degete, Și ochi Și nu i-a păsat niciodată prea mult dacă foștii proprietari mai 
aveau nevoie de ei. 

Mi-am întors privirea spre grămada de piei. Ceva din mintea mea Și le 
închipuia târându-se. 

— Ardeţi-le, am zis. Oricum nu mai are nimeni nevoie de ele. 

M-am îndreptat spre han. Venise momentul să intru pe ușa aceea. 

— La naiba! Jorg, unde dracu” ai fost până acum? 

Miana a mârâit Jorg printre dinţii ei mici Și albi. Mereu am spus că 
avea o faţă drăguță Și o gură spurcată. Se mai spune că cea mai 
cuviincioasă fată în casă poate înjura ca un marinar atunci când aduce pe 
lume un copil. Oare ce cuvinte avea să găsească atunci când venea 
momentul să împingă Și să-l scoată afară? Sună ciudat să spun că venim pe 
lume în înjurăturile mamelor noastre, dar toată viaţa ele sunt convinse că 
cei mici au urechi gingașe și pot asculta numai ceea ce se poate spune în 
biserică. Am tras ușa în urma mea, lăsând-o întredeschisă cam doi sau trei 
centimetri. 

În interiorul hanului era miros de fum de lemn, încins și închis, dar și 
mai erau ȘI alte izuri, mai puţin plăcute, poate ale crimelor înfăptuite aici 
înainte de răsăritul soarelui. 

— Doamne Iisuse! A icnit Și a scuipat Miana, strângându-se de burtă. 

Era lăsată pe spate într-un jilt mare, plin de perne. 

Fruntea 1 se îmbrobonise de sudoare, iar tendoanele gâtului erau 
încordate. 

— Nu vreau să nasc aici. Nu aici. 

Katherine mi-a aruncat o privire peste sânii împliniți ai Mianei. Pete 


maronii mân jeau pereţii acolo unde trupurile jupuite de piele atinseseră 
lemnul brut. 


Nu voiam ca fiul meu să se nască pe drum. Abia dacă e un loc în care să 
trăieşti, darămite un loc potrivit ca să vii pe lume, nici măcar când ai o 
trăsură aurită Și o gardă de onoare împodobită la fel de opulent. lar satul 
acesta cu morți aducea prevestiri și mai rele. M-am gândit la Degran mic, 
fragil, strivit în mâinile mele. Morou aveau Gottering în mâinile lor — 
așteptând —, iar Miana era gata să nască. 

Gorgoth s-a întors din pragul ușii hanului, ducând mai mult lemn pentru 
rugul din piaţă. O buturugă groasă în fiecare mână, luată din cele stivuite 
lângă perete. Gărzile i se alăturaseră, smulgând obloanele de la ferestre, 
rupând în bucăți orice căruță abandonată. Alţii au venit din pivnita hanului 
cu sticle de brandy și urne cu petrol de lampă ca să înteţească focul. Am 
deschis ușa și m-am dus după Gorgoth. 

— Întoarce-te aici, pui de curvă! 

Am închis ușa de la camera Mianei, păzită de-o parte și de alta de Garda 
Gilden. Sprâncene ridicate. 

— Regina nu e în apele ei, am spus. 

Șase capete în coifuri aurite s-au smucit în timp ce treceam printre gărzi. 

Moroii aveau orașul, ne aveau pe noi, cu toate că mulți dintre noi încă n- 
o Știau. Poate că puţin foc le va mai slăbi strânsoarea Și va curăța aerul. 
Gottering era o vrajă acum, un farmec, o singură rană, mare, scrisă în bucăţi 
de oameni. Vraja sângelui. 

Când scândurile au fost stropite și stivuite în jurul grămezii de piei 
Jupuite, l-am scos pe Gog din teacă. Sabia a lucit în soarele iernii, de parcă 
dansau flăcări pe tăișul ei. Am așezat-o pe lemne. 

— Arzi! Am spus. 

Iar flăcările au dansat cu adevărat pe linia aceea ascuţită. 

Vâlvătaia s-a ridicat iute, săltând printre lemnele rupte, devorând petrolul 
ȘI spiritele, înfigând colţi fierbinţi în scânduri. Aproape instantaneu, 
mirosul de carne al trupurilor arse s-a simțit mai puternic decât fumul. 
Amintirile m-au dus la Bântuitul, pe când mergeam printre leșurile arse ca 
să-l întâlnesc pe Egan din Arrow. Doar o clipă mai târziu, o altă amintire, 
tipetele celor pe care focul îi lăsase în viaţă. Doar că nu era o amintire. 

— Ce? 


Mi-am înclinat capul ca să-mi dau seama de unde venea sunetul. Un 
bocet ascuţit. 

Căpitanul Harran a năvălit călare în piaţă. 

— Vine dinspre crângul de pe coama din vest. Pădurea Hollow. 

Pe când ajungeam în Gottering, văzusem o altă insulă în mijlocul 
câmpurilor inundate, la vreo trei sute de metri spre vest, câțiva acri de 
pădure încâlcită. 

Îndurarea moroilor, spusese Gomst, e aceea că într-un sfârșit te lasă să 
mori. 

Dar nu încă. 

Oamenii din Gottering încă trăiau. Încă simteau. Undeva, în pădurea din 
apropiere, două sute de locuitori ai satului, jupuiţi, fără degete ori ochi ori 
dinți, urlau în timp ce eu le ardeam pieile. 

— Jorg! 

Un strigăt ascuţit ca un țipăt. Katherine, în pragul ușii, cu fața palidă, 
încadrată de bucle arămii. 

Am luat-o la goană cu sabia în mână. Am împins-o la o parte. 

— E... e tot mai puternic. Nu-l pot opri, a spus Katherine în urma mea. 

Miana zăcea în faţa focului Și a scândurilor care trosneau pe 
așternuturile din camerele hanului, cu fustele ridicate în mai multe straturi 
în jurul șoldurilor. Durerea îi răsucise picioarele. Lumina focului strălucea 
pe pielea ei mult prea întinsă de pe burtă. Albă, pe pielea roșie, așternută 
peste copilul meu ascuns, urma unei mâini cu trei degete. 

— Miana? Am zis apropiindu-mă de ea și înfigându-l pe Gog înapoi în 
teacă. Miana? 

Un fior rece mi-a traversat pieptul. Poate că aceeași mână cu trei degete 
ajunsese la mine. Nu aveam nicio treabă cu poeții și vorbele lor înflorite, 
însă în clipa aceea mi-a îngheţat inima cu adevărat, transformându-se într-o 
rană adâncă și dureroasă, să o văd acolo — o durere fizică ce mi-a înmuiat 
picioarele. O slăbiciune cu care m-au infectat moroii, fără îndoială. 

— Miana? 

Ochii ei, întorși spre mine, nu mă cunoșteau. 

Am făcut cale întoarsă către ușă, aproape dărâmând-o pe Katherine. 

— Pleci? 

— Da. 

— Are nevoie de tine. 


Furie. Dezamăgire. 

— AICI, a precizat ea. 

— Moroii vor să ajungă la amândoi, Și la ea, Și la fiul meu, am răspuns. 
Iar moroii ăștia pot fi oriunde, dar aici nu sunt. 

Am părăsit-o pe Katherine, am părăsit-o pe Miana, am părăsit hanul. Am 
trecut în grabă pe lângă rugul pe care pieile bolboroseau și se topeau, 
grăsimea scurgându-se Și fumegând pe deasupra steagurilor. 

Cu fraţii pe urmele mele, am alergat la colţul de lângă cuptoarele 
brutăriei, pe o coamă care ne oferea o priveliște asupra apelor strălucitoare, 
spre copacii desfrunziţi unde așteptau dușmanii mei. M-am oprit, 
poruncind picioarelor să rămână nemișcate, lăsând doar răsuflarea să 
măsoare timpul — timp să-mi recapăt judecata Și limpezimea minții. Clpele 
au trecut fără să se audă nimic altceva decât urletele îndepărtate, doar cu 
imaginea reflexiei întunecate a ramurilor apropiindu-se de Gottering. 

— Suprafeţe și reflexii, Makin, am spus. Lumile sunt despărțite de 
graniţe atât de înguste, nevăzute, neștiut de adânci. 

— Iertare, sire? 

Makin prefera să se ascundă în adăpostul vorbelor ceremonioase decât să 
încerce să înţeleagă. 

Fiecare fibră din mine vibra, dornică să treacă la faptă. Soția mea zăcea 
însemnată Și chinuită, o străină pentru mine, o închisoare pentru fiul meu. 
Fiul meu! 

Găsește-ţi altă nevastă , mi-ar fi spus tatăl meu. Țintuiește-i pe 
amândoi, mamă Și fiu, la podea cu o singură lovitură de sabie Și pleacă la 
drum. Lasă să le stea în gât moroilor. Și aș fi făcut-o, dacă n-aş mai fi avut 
de ales. Aș face-o. Mi-am spus că aș face-o. 

Am rămas nemișcat, cu doar un tremur în vârfurile degetelor. 

— Hai să vedem cum stă treaba, lord Makin. Bunul episcop îmi spune că 
sunt cel puţin Șapte moroi, poate mai mulți. lar noi Știm că lovesc Altarul 
pentru prima dată. Poate că atacă și pe alte drumuri către Vyene? Or fi 
răsfirați? Din cât se vede, dacă ar fi fost mai mulţi și ar fi fost încrezători că 
pot învinge soldaţi și nu țărani, atunci ne-ar fi atacat noaptea trecută. Sau 
poate doar se joacă cu noi, ca Șoarecele cu pisica, am zis. Eu, unul, aș 
prefera să aflu cum este un nou dușman mai degrabă întâlnind unul, așa că 
asta e mai degrabă o șansă pe care nu trebuie să o ratăm decât o grozăvie 
din calea căreia să fugim, am spus. 


Ei voiau să fugim. În toate era vorba doar despre frică. Ei voiau ca 
Miana să șadă îngrămădită într-o trăsură, iar cinci sute de gărzi să se 
îndepărteze în galop pe drumul spre Honth. 

— Şi dacă pisica e cea care se joacă cu șoarecele? A întrebat Makin. 

Am zâmbit. 

— Ce altă Șansă ar mai avea șoarecele să ucidă pisica? 

L-am scos pe Gog, iar focul care a izbucnit de-a lungul săbiei a făcut să 
pălească orice flacără care arsese vreodată acolo. M-am îndreptat spre 
copacii întunecaţi Și spre strigătele slăbite din Gottering, înaintând prin 
apele negre, cu fraţii pe urmele mele. Mai mult mergeam decât fugeam, cu 
toate că focul ardea în mine la fel de aprig ca și cel de pe sabia mea, pentru 
că suprafeţele împărțeau știutul de neștiut Și, cu toate că mergeam acolo 
unde îngerilor le e teamă să calce, încercam să nu mă reped ca un nebun. 

Apele revărsate au întotdeauna aceeași miasmă, de pământ după o ploaie 
care a mers prea departe Și s-a otrăvit cu putreziciune. Răceala apelor, din 
ce în ce mai adânci, mă făcea să-mi țin răsuflarea. Faţa îmi ardea de la 
căldura focului de pe lama lui Gog, reflectată în apa întunecată Și flămândă. 
Nebunia m-a împins să mă gândesc la șerpuirea blândă a râului Sane prin 
orașul Crath, la cotul de după Podul Artelor, unde pilonii de piatră ieșeau 
din curenţii blânzi ca să marcheze zona de înot. Mama obișnuia să ne ducă 
acolo în toiul verii, când apele lui Sane încă aduceau aminte de iarnă. Băieți 
mici fiind, ne scufundam în apă, centimetru cu centimetru, schelălăind. 
Țipetele și suspinele acelea, în timp ce râul ne cuprindea oușoarele în mâini 
îngheţate — le-am simţit din nou și mi-am înghiţit strigătul de uimire. 

— Foarte înviorător! A zis Makin din spatele meu. Nu cred că boașele 
mele o să-și revină o lună. 

— Dar de ce mergem? A întrebat Rike din spate. 

M-am uitat peste umăr la Gorgoth, aproape despuiat în ciuda frigului, 
cum împingea un val dinaintea lui, la Red Kent, cu sabia lui scurtă Și 
toporul ridicate deasupra apei, la Makin, care rânjea, la Rike, îmbufnat 
nevoie mare, la Marten încruntat, hotărât, cu scutul lui decorat cu stinghiile 
negre ale unei case mistuite pe un câmp verde. 

— De ce? A repetat Rike. 

— Pentru că ei nu vor să o facem, am răspuns apăsat. 

Mi-am propus să ţin minte să-mi schimb metodele. Dacă de fiecare dată 
când inamicul îţi cere să te așezi tu sari în picioare, predictibilitatea asta 
devine un fel de belciug de care poți fi tras oricând înapoi dacă nu-ţi 
reușește mișcarea de împingere. 

— Distracţie plăcută! se auzi Rike parcă mult în urmă. 

M-am oprit Și m-am uitat înapoi. Rike nu fusese niciodată prea 
impresionat de ideea că eu eram rege. Puteam să am Șapte țări în care 
oamenii îngenuncheau cu miile în fața mea, mânaţi de iubire sau de teamă 

în general de teamă , însă Rike n-ar fi îngenuncheat decât atunci când știa 
că, dacă s-ar fi împotrivit, s-ar fi ales cu genunchiul spart. 

— Trebuie să facem asta acum, frate Rike? am întrebat. 

A rân it. 


— Ce-ai de gând să faci? Să-mi belești pielea și să-mi scoţi ochii? 

Se vede treaba că moroii l-au speriat mai mult decât aș fi făcut-o eu. 

— Firește că nu, am scuturat din cap, arătându-i vechiul meu zâmbet. 
Sunt rege! 

Am făcut un pas spre el. L-am coborât pe Gog astfel încât vârful să 
atingă apa, iar sabia a sfârâit, a sărit ȘI a scuipat, ridicând abur între noi. 

— Am să las un profesionist să o facă. Pe cineva căruia chiar îi face 
plăcere. Regii nu-și murdăresc mâinile. 

Auzind asta, Gorgoth a slobozit un râs gros. Makin i s-a alăturat. În cele 
din urmă, până Și Rike a dat drumul la acel hâr al lui și ne-am continuat 
drumul. Glumele vin destul de greu atunci când ești în apă îngheţată până 
mai sus de boașe și te îndrepți spre iad, dar din fericire publicul meu n-avea 
gusturi atât de rafinate. Și-n plus, nici nu glumeam. 

Aproape de dumbravă, apa îmi ajunsese în jurul brâului, fiecare pas 
afundându-se într-o moliciune nevăzută. De trei ori era cât pe ce să cad, 
împiedicat de cine știe ce mărăcini ori stâlpi de gard scufundaţi. Makin a 
alunecat o dată Și a ieșit la suprafaţă înjurând și scuipând apă. 

În apropierea copacilor, apa părea deja mult mai rece, bucăţi de gheaţă 
subțire alunecau pe nesimţite în urma noastră, ceața se ridica, în vreme ce 
cârceii deveneau totuna cu frigul ce îngheţa respirația. Ceţurile s-au ridicat 
odată cu noi îndată ce panta ne conducea printre cei mai îndepărtați dintre 
copacii negri, Și mai plini de apă. 

Am zărit prima fantomă ca o străfulgerare, doar printre trunchiuri — o 
siluetă mișcându-se iute, fără să vălurească apele adânci cât înălțimea unui 
vitel. Doar o străfulgerare, cu păr negru câlțos, plin de noroi, un copil. 
Numele Orscar mi-a trecut prin minte, cu toate că nu puteam fi sigur. M-am 
întors ca să-i avertizez pe fraţi, cu sabia încă îndreptată spre locul în care se 
aflase băiatul. Firește că n-am văzut decât ceaţă în faţa ochilor. Ceaţă Și o 
cruce de fier, un pandantiv atârnat de cea mai joasă ramură, o pată de email 
roșu la punctul de intersecţie. Pentru sângele lui Hristos. 

— Cunosc jocul ăsta al umbrelor, mortăciune! Am zis învârtindu-l încet 
pe Gog într-un cerc, risipind ceţurile cu flăcări. Adu-mi mama moartă, pe 
William, pe copil dacă trebuie, adu fantoma lui Greyson cu ochii lui smulși, 
adu-o pe Lesha cu capul în mâini. Joci o carte proastă împotriva mea. Am 
văzut lucruri Și mai rele. 

— Chiar așa? 


O durere ascuțită m-a lovit în piept. M-am întors din nou, iar focul lui 
Gog s-a stins, sabia prăbușindu-se odată ce vlaga mi s-a scurs din mâna 
stângă. 

Tata ședea cu mantia din blană de lup, cu coroana de fier, cu fier în păr 
ȘI iarnă în priviri. 

— Nu ești mort, am lăsat să-mi iasă cuvinte molatice și fără nicio 
emoție. Nu ești o fantomă. 

— Nu sunt? 

— Nu ești! Am scuturat din cap Și am simțit cum, dindărătul platoșei, a 
ţâșnit sângele, împins de vechea rană, udându-mi cămașa Și lenajul, 
scurgându-se în pâraie subțiri în Jos, pe burtă. Castelul înalt n-ar cădea în 
mâna fantomelor mlaștinilor. lar oamenii tăi sunt mult prea lași ca să-ți taie 
gâtul. 

Am clipit. Ședea acolo, cu apa clipocind în jurul ghetelor, puternic și 
mai ţeapăn decât un piron, nicidecum ca o stafie cenușie. 

— Vei fi tată în mai puţin de o oră, Jorg. 

Și-a privit mâinile, le-a întins în faţă, rotindu-și palmele-n sus Și-n jos. 

— Nu... am început eu, strângând mai tare, cu degetele moi, mânerul lui 
Gog. De unde știi asta? 

— Fantomele Știu ceea ce știu, a răspuns Și s-a întors ca să scruteze 
ceața. 

— Nu ești mort. 

Nu era cu putință. Nu putea să fi murit. Nu bătrânul. Și nicidecum fără 
ca eu să fi fost acela care îi pusese capăt. 

— Cum... 

— A murit fiul care nu trebuia, Jorg! A spus tatăl meu, cu acel talent al 
lui de neegalat în a tăia vorba cuiva fără să ridice glasul. William trebuia să 
fie cel scos din spini. El avea tăria mea. Tu ai fost întotdeauna căţelandrul 
maică-tii. Și Degran era mai bun decât tine. Până și el. 

— Cine te-a ucis? am întrebat. 

— Cine? 

Și privirea mi s-a întâlnit din nou ochii aceia, pe care mă înșelasem să-i 
cred reci înainte. 

— Mi-a cedat inima când o ciocăneam pe teutona aceea drăguță a mea. 
Cum îi spuneai? Târfa Scorron. 

Apele s-au ridicat în jurul lui, învolburându-se și clocotind printre 


copaci. Până la genunchi, până la coapse. 

Cu fiecare bătaie a inimii, puterile mă părăseau Și picioarele mi se făceau 
de gheaţă, singura căldură rămânând cea a sângelui ce curgea din vechea 
rană, cea pe care tatăl meu mi-a făcut-o, cea care n-ar fi trebuit să se 
vindece niciodată. 

— Vei fi tată în curând, Jorș. Femeiușcă aia din sud care ţi-e nevastă va 
scoate afară un fiu. În noroi Și sânge, urlând la lume. Așa cum a făcut și a 
mea. Omul Papei a ratat. l-am spus trimite trei sau cel puţin doi , dar târfa 
proastă a trimis unul singur. Zicea că e cel mai bun om al ei. Aveam 
speranțe mari, dar a ratat. 

— Ştiai? 

Apele mi-au ajuns până la piept. Fără sprijinul apei mă îndoiam c-aș fi 
reușit să rămân în picioare. Când a atins rana, am simţit răceala revărsându- 
se în mine, de parcă apa neagră ar fi umplut o tigvă goală. 

— E bine că n-ai să-ţi vezi băiatul, mi-a spus tatăl meu. Eşti mult prea 
slab ca să crești un fiu. 

Mantia din blană de lup s-a ridicat în apa revărsată, dar nu i-a păsat. Mă 
urmărea cu doar cu o umbră de zâmbet, la fel de rece ca Și privirea lui. 

Apa s-a revărsat în jurul gâtului meu, făcând să-mi clănțănească dinţii, 
părul îmi plutea de jur-împrejur, tras de curenţi. Greutatea armurii, a săbiei 
din mâna amorțită, noroiul care mă trăgea, toate mă ţintuiau locului. M-am 
gândit la copilul meu, la Miana cu mâinile albe strânse pe burtă, Și un licăr 
de mânie m-a aprins, în ciuda răcelu. 

— Eu trebuia să te omor, bătrâne. 

Am mârâit înainte ca apa să-mi închidă gura Și să mă înghită cu totul. 


M-am uitat în sus, spre suprafaţa îndepărtată a apei, printre ierburile 
întunecate ce pluteau încurcate prin părul meu. Mult deasupra mea, de-a 
dreptul imposibil de mult, suprafaţa încrețită a apei spărgea lumina zilei ca 
să trimită licăriri spre adâncurile îngheţate. O mână spânzura deasupra mea, 
flască, îndreptată spre cer. Mâna mea. Lumina slabă Și verzuie se mișca în 
modele ondulate deasupra degetelor mele. 

Am privit ţintă. Am privit ţintă soarele îndepărtat. Putea fi la un milion 
de kilometri depărtare. Lundist spusese un milion. Mai mult de un milion. 
Apele mă ţineau în stăpânire. Am atârnat fără vlagă și am privit țintă până 
când peticul sclipitor de lumină verzuie a rămas tot ceea ce mai puteam 


vedea, până când el a devenit lumea mea. 

Umbrele au prins formă. Verzui. Și, cu toate că apele mă ţineau sub 
stăpânire, cu toate că pieptul îmi ardea după aer, iar inima mi se zbătea în 
dosul coastelor, părea că nu priveam cerul prin apă, ci prin pata verzuie a 
sticlei din Attar din camera hanului. O cameră în care focul ardea în vatră, 
în care Miana zăcea, iar Katherine era ghemuită lângă ea. 

Am văzut moroiul venind după ele, ușa lovindu-se de perete și făcându- 
se ţăndări. A intrat, cu pași înceți și măsuraţi, o făptură osoasă învăluită în 
moarte acolo unde ochiul nu putea vedea. 

Creatura ne-a atras în capcană în pădurea Hollow și ne-a așteptat să 
plecăm. Pe când noi ne înecam, moroiul s-a strecurat în Gottering. 

Gărzile veneau în urma lui. În urma ei. Cumva, Știam că moroiul era o 
ea. Au căzut sufocându-se, poate că se înecau cu propriile lor fantome, 
strangulați de iubiri pierdute, înăbușiți de părinți dezaprobatori ori cine știe 
ce rămășițe persistente din trecut îi bântuiau. Cu toţii purtăm cu noi 
sămânţa propriei noastre distrugeri, cu toții târâm după noi trecutul ca pe un 
lanţ ruginit. 

Katherine s-a ridicat în picioare ca s-o întâmpine. 

— N-ar fi trebuit să vii. 

Cumva, vocea lui Katherine a ajuns până la mine, a trecut prin creierul 
meu muribund, prin bubuitul inimii. 

Moroiul a înaintat spre Katherine. Îi vedeam limpede doar mâinile, albe 
ca osul, ca putregaiul. Ochii mi-au pulsat Și m-au usturat. Într-o clipă 
aveam să trag gura de aer după care corpul meu se zbătea. 

— Nu știi multe, mortăciune. 

Katherine ședea în fața moroiului, cu roșul estompat al rochiei de 
călătorie legănându-se în jurul ei. Chiar Și fiind pe moarte puteam să-i văd 
frumuseţea. Fără dorință — doar ca pe-o realitate, precum măreția unei 
ferestre aurite sau joaca luminii cu umbrele în munţi. l-am văzut însă Și 
teama, Și forţa care o ţinea sub control. 

Mâinile acelea s-au întins spre ea, iute, dar încetinind, de parcă ar fi 
întâmpinat o oarecare rezistență invizibilă. 

— Nu poți fi prea în vârstă, mortăciune, a spus ea. E scris în vechile 
cărți. Somnul Și moartea sunt frate Și soră. Bardul o știa. 

Pentru că, în somnul morții, ce vise se-mplinesc? Și, crede-mă, 
mortăciune, la vise chiar mă pricep. 


Moroiul a urlat Și a ridicat un vârtej cenușiu deasupra lui Katherine. 
Fustele s-au zbătut în jurul ei. Miana s-a răsucit Și a gemut la picioarele lui 
Katherine. În acel vârtej se învârteau forme. Forme și iluzii. 

— Ajunge! A spus Katherine cu vocea ascuțită. Fantome, nu-i așa? Dar 
visele sunt populate doar de fantome. Fantomele sunt plăsmuite din vise, 
vise moarte, vise pierdute, vise rele, vise care se învârt în cercuri strânse, 
care-Și sapă propriul făgaș în pânza lumii Și nu-ți dau drumul. 

Mâna lui Katherine s-a furișat Și a prins ceva din vârtej, ţinându-l de gât. 
Mie-mi părea a fi Orscar de la mănăstire, Sunny legat de stâlpul Câinilor 
Răi, Lesha așteptând să o salvez, copilul din Albaseat bătut de fierar. Dacă 
nu-i poți salva pe toţi, atunci de ce să salvezi pe cineva? 

L-a sugrumat, cu degetele albindu-i-se din cauza strânsorii. La sfârșit, 
era fața tatălui meu cea care atârna acolo, înnegrită de sânge. lar atunci, puf, 
a dispărut — un fuior de fum Și nimic altceva. 

Katherine a făcut un pas în faţă, unul grăbit. Moroiul a tresărit. S-a întors 
s-o ia la goană. Însă ea l-a prins. I-a prins mâinile albe ca oasele într-ale ei. 
Katherine ţinea moroiul, ţeapănă din cauza efortului, cu mâna albindu-i-se 
Și venele înnegrindu-se tot mai mult, dar încăpăţânându-se să nu-i dea 
drumul. 

— N-ar fi trebuit să vii. 

Și am ajuns la suprafaţă. Tușind și gâfâind, m-am ridicat, cu apa de nici 
jumătate de metru în jurul meu, treizeci de centimetri, poate. Nu mai mult. 
Am tras cea mai dulce răsuflare și am dat la o parte vălul negru al părului. 
În jurul meu, la marginea pădurii Hollow, ședeau fraţii, sufocându-se și 
gâfâind, scuipând apă, cu feţele stacoji. 

Povestea Chellei 

Trăsura sălta prin noroiul întărit Și îngheţat, iar Chella a blestemat din 
nou. Pe banca de vizavi, Kai se simţea mult mai bine, aproape gata să 
adoarmă, de parcă era legănat în braţele doicii. Și-a încleștat mâna pe 
cotieră, degete albe pe suprafaţa pielii. Cinci ani privată de necromanţie, 
cinci ani de când băiatul Ancrath o secase, răvășindu-i puterea în furtuna de 
foc a fantomelor lui. Își imaginase că fusese o cruzime din partea Regelui 
Mort să o pedepsească astfel, să o lase din nou naufragiată pe țărmul vieţii, 
chinuită de durerile obișnuite ale trupului, batjocorită de banalităţi precum 
temperatura. Acum îi aprecia Și viclenia. 

— La naiba! exclamă Chella strângându-și blănurile în jurul ei. Cine a 
făcut toamna să fie atât de rece? 

— Cine a hotărât ca Adunarea să aibă loc la începutul iernii? A întrebat 
Kai. Asta e o întrebare mult mai rezonabilă. 

Chella se simţea înfrigurată, nicidecum rezonabilă. Felul simplu de a fi 
al lui Kai o scotea din sărite. Se gândea adesea la ziua în care strigoii 
mlaștinilor îi trăseseră, pe el și pe fată, prin păpuriș. Noroi Și mâzgă în 
părul lor, groaza întipărită pe feţele lor tinere Și proaspete. Fiecare dovadă a 
încrederii lui redobândite, fiecare aluzie a unui dispreţ ușor ascuns îndărătul 
zâmbetului o făceau să regrete hotărârea de a-l folosi mai departe. Mai bine 
ar fi murit împreună cu târfa lui obraznică. 

În esenţa ei, necromanţia este o plăcere vinovată, o capitulare în faţa 
celor mai întunecate instincte. Faptul că Băiatul de Aur își regăsise 
încrederea în sine, farmecul Și zâmbetul cuceritor, de parcă s-ar fi dedat 
unui viciu secret, un rău necesar, o dezgusta clipă de clipă. Faptul că se 
dovedea atât de priceput la asta o făcea să-și dorească să-i smulgă faţa. 
Părea să considere că era ceva ce putea lăsa în urmă atunci când n-ar mai fi 
avut nevoie, așa cum făcuse Și cu fata aceea. Cum o chema? Sula? se 
întreba dacă el își mai aducea aminte. 

Trebuie să plătești un preţ pentru necromanție. Chella cu siguranță l-a 
plătit. O fi luat Jorg o bucată pe gratis, însă nu făcuse decât să o guste. 
Băiatul de Aur, pe de altă parte, a luat-o de parcă ar fi fost o simplă 
jonglerie Și trebuia doar să arunce o minge. 


— Urăsc să fiu în viaţă, a spus Chella către priveliștea schimbătoare care 
se vedea prin grilajul trăsurii, garduri vii tivite cu brumă atât de groasă, 
încât toate crenguţele erau pline de spini de gheaţă. 

— Şi totuși ne agățăm de ea, dragă, a spus Kai. Câteodată, cu vârfurile 
degetelor. 

Trecuse deja prin pământurile aride. Credea că știa totul. Că putea 
cunoaște ambele feţe ale monedei din ţopăiala lui la graniţele la care cei 
care muriseră de curând se pierdeau câteodată. Chella se întreba cât de mult 
avea să-l schimbe călătoria. Ce-i va șterge zâmbetul firesc. Undeva dincolo 
de Absolvire, în locurile în care îngerii se tem să se aventureze, poate chiar 
dincolo de nisipurile negre, în peșterile în care sălășluiau moroii. Asta îl 
aștepta acolo — iar în ziua epifaniei lui, ea îi va ierta disprețul și 
superioritatea, pentru că vor fi rămășițe care nu-i vor mai fi de folos. 
Totuşi, până în acea zi... încă o încurajare voioasă, Și ea îi va smulge faţa. 

Hurducătunile și zdruncinăturile trăsurii îi ridicau stomacul în gât. 
Oasele o dureau atât de tare, încât Și să șadă era o suferință. lar frigul, 
frigul acela jilav și înșelător! Și-a șters nasul, lăsând o urmă umedă de-a 
lungul mâinii, apoi a pufnit, observând, dar prefăcându-se că ignoră privirea 
plină de dezgust a lui Kai. 

Noi ne jucăm cu cadavrele, dar pe el îl deranjează mucii mei! 

Fiind atât de vie, se simţea neînsemnată Și slabă. 

Trăsura s-a oprit hurducându-se, iar vizitiul a ciocănit de trei ori în 
plafon. 

Kai Și-a ridicat privirea. 

— Probleme? 

Chella nu simțise nimic, însă în starea ei precară asta nu însemna mare 
lucru. A ridicat din umeri, s-a aplecat în faţă Și a deschis ușa trăsurii. 

Axtis ședea în noroi, cu armura lui aurită strălucind în soarele iernii Și 
orbindu-i ochii. Mai mulți din Garda Gilden erau strânși călare în jurul lui. 

— Se ridică fum deasupra orașului, în faţa noastră. 

— Care oraș? A întrebat Chella mijind ochii. 

Nu simţea nicio atracție să coboare din trăsură, soarele promitea căldură, 
însă era înșelător. 

— Gottering. 

— N-am auzit niciodată de el. Trimite călăreți înainte Și pornește! A 
ordonat ea, după care s-a lăsat înapoi pe spate, în trăsură, ȘI a închis ușa. 


Două sute cincizeci de oameni! Speriaţi de un fum. Și dacă ar fi fost un 
mare foc de tabără, tot am fi putut trece prin el. 

— Poate că prietenii noștri au fost aici înaintea noastră. 

Kai Și-a prins aburul răsuflării Și l-a modelat într-un semn de întrebare 
care s-a risipit între ei doi. Trucuri vechi. 

— Moroii nu sunt prietenii nimănui, jurat al vântului ce ești. Ar trebui să 
tii minte asta. 

Trăsura s-a zgâlţâit și s-a pus din nou în mișcare. În curând, a început să 
alunece pe noroiul umed și gheaţa scârţâitoare. 

— Drumul e inundat, trecem prin apă, a spus Kai, cu capul sprijinit de 
spătar Și cu ochii închiși. E un fel de rug în piaţa orașului. Niciun os. 

Kai îi spusese că văzul-vântului i se dezvolta deodată cu văzul de mort. 
Pentru asta îl ura Și mai mult. Pupilele îi zvâcneau pe sub pleoape, privind 
dincolo de ele, văzând ceea ce ea nu era în stare. Cu toate astea, Și-a 
îngăduit un zâmbet. În faţa lor, se găsea ceva ce Kai n-ar fi putut să 
prevadă, oricât de departe îi zbura văzul prin vânt. Viclenmia Regelui Mort îi 
adusese pe calea aceasta. Doi necromanţi care mergeau la Adunare. 
Necromanţia era necesară ţelului său și la fel de necesar era faptul că ei doi 
erau destul de aproape de viaţă încât să nu ridice bănuieli, Kai mult prea 
nou pentru vocația lui ca să atragă atenția, iar ea, mult prea îndepărtată de 
vechile ei puteri ca să reprezinte o ameninţare. 

Apele întunecate se prelungeau pe lângă îmbinările ușii pe măsură ce 
înaintau, iar trăsura aproape plutea acum. Apoi, chiar când păreau că deja se 
scufundă, roțile au reușit să găsească din nou drumul și au reînceput să-i 
hurduce pe pământ uscat. Chella a simţit miasmă de carne prăjită. 

— E un rug funerar. 

— Nu sunt oase, a spus Kai. lar steagurile festivalului sunt arborate. O 
sărbătoare, poate? 

Chella cunoștea moartea. A scuturat din cap. 

Coborând din trăsură, a sărit pe pământ înainte ca aceasta să se oprească. 

— Ce este? A sărit Și Kai în spatele ei. 

Chella a ridicat mâna făcându-i semn să tacă, nu c-ar fi ascultat cu 
urechile, ci pentru că-i făcea plăcere să-i închidă gura. 

— Țipete... a spus ea. 

Agonie îngrozitoare. Îi ardea pielea simţind-o. O mână ridicată în fată, 
pe care, pentru o clipă, nici nu Și-a recunoscut-o ca fiind a ei, atârnând de 


un fir invizibil, cu un deget lung, osos la încheietură, aţintit în faţă. Mâna 
iscoditoare s-a oprit, arătând apele întunecate dintre oraș și o dumbravă 
apropiată: 

— Acolo. 

— Abia dacă simt ceva, a spus Kai. 

— Se ascunde. 

Chella Și-a împreunat mâinile în faţă, dând formă dorinţei. Chiar dacă-i 
mai rămăsese doar un ecou al puterii de odinioară, a mânuit ceea ce mai 
avea, folosindu-se de meșteșugul de-o viaţă. 

— Ajută-mă s-o scot la lumină, i-a cerut ea. 

Atunci când trăgea afară lucruri moarte dindărătul vălului, își amintea de 
haznaua din Jonholt. Era o vară fierbinte, iar duhoarea se ridica printre 
scânduri, acră, suficient de puternică cât să-i facă ochii să lăcrimeze în ziua 
aceea — ziua în care a scăpat broșa lui Nan Robtin. „Scăpat” nu era neapărat 
cuvântul potrivit. O înfipsese cu grijă în bluză, străpungând lâna aspră cu 
acul de oţel. Chiar Și așa, a căzut, răsucindu-se în aer, strălucind, aruncând 
săgeți de diamant în lumină, cu toate că nu era decât sticlă și oglindă. De 
două ori a scăpat broșa în aer, atingând-o cu degetele, bâjbâind după ea 
apoi, trimițând-o prin ricoșeu, pe deasupra scândurilor, direct în groapa de 
bălegar. 

Timp îndelungat, Chella a rămas locului holbându-se la groapa aceea. 
Imaginea broșei strălucitoare căzând în întuneric îi juca în faţa ochilor. Nu 
ceruse să o ia. Nan ar fi refuzat-o. Se cheamă împrumut dacă o aduci 
înapoi, așa îȘi spusese. 

— Furt, dacă n-o aduci, a șoptit ea acolo, lângă haznaua din spatele 
tufișurilor de liliac. 

Se lăsase pe burtă pe scânduri, cu nasul strâmbat, ţinându-și respirația în 
faţa forţei fizice a duhorii. Cu obrazul lipit de lemn, braţul întins, scândurile 
murdare zgâriindu-i mușchii prin haină. Degetele au atins spurcăciunea, de 
o răceală surprinzătoare, senzația de repulsie o cuprindea pe măsură ce le 
scufunda mai adânc, iar stomacul îi ajunsese în gât. Mâna învăluită își 
dorea să se strângă în pumn, în vreme ce se întindea mai mult Și scotocea. 

Simţea nevoia de a-și trage răsuflarea — o cerinţă bubuitoare în piept. 
Ochii strânși. Degetele de la picioare răsucite, picioare bătând, mâini 
cercetătoare. VEI RESPIRA. În cele din urmă, dorinţa trupului se 
dovedește a fi mai puternică decât cea a minții Și întotdeauna vei trage acea 


răsuflare. Chella s-a înecat, o dâră de vomă acidă curgându-i din gura ei fără 
suflare, iar degetele i se agitau în continuare prin lumea aceea rece, pe 
jumătate solidă, pe jumătate lichidă. Și peste toate acestea — înțţepătura 
subită a broșei a făcut-o să strige Și să scoată mâna afară, goală, 
împrăștiind murdărie. 

— Trucul, a murmurat ea către Kai, este să o lași să te înţepe. 

Când a venit înțepătura, Kai s-a prăbușit în urlete, iar Chella a răbdat cu 
o satisfacţie macabră, urlând ca să scoată afară ceea ce era pierdut Și 
ascuns. Slăbită cum era, Chella folosea viața care pulsa în ea ca să 
ademenească Și să prindă prada. În cele din urmă, pe când oasele ei 
amenințau să sfâșie carnea Și pielea dacă nu dădea drumul strânsorii, 
Chella a tras cu Și mai mare putere, iar ceața a început să se răsucească la 
suprafaţa apei revărsate. Modele îngheţate s-au răspândit îndărătul cețurilor, 
alergând nebune, o masă colțuroasă deasupra apei întunecate. 

S-a ridicat într-o explozie de așchii de gheaţă, ceva mai alb decât gheaţa 
ȘI, în același timp, mai întunecat decât apele, o creatură cu mădulare sidefu 
precum osul, învăluită în umbra nopții, ascuţită ca lama, cu mâinile 
desfăcându-i-se în trei degete asemeni rădăcinilor. În ciuda lipsei unor 
trăsături definitorii, incontestabil femeie. Lipsită de gură, durerea se auzea 
într-un alt registru, rezonând într-o suferinţă profundă până la rădăcinile 
dinților Chellei. Gărzile s-au împleticit în jurul ei, sufocându-se Și 
frecându-și ochii înlăcrimaţi. 

— Keres! A rostit Chella numele moroiului, închizându-l înapoi în lume. 

— Ce s-a întâmplat? A întrebat Kai ridicându-se în picioare, trăgând cu 
zgomot aer. Îl văd. Ce s-a schimbat? 

— Eu... 

Ceva se schimbase, moroiul era dezvăluit, despuiat de giulgiul lui 
fantomatic. 

Kai Și-a încleștat fălcile la auzul agoniei reverberante a moroiului. 

Fantomele dispăruseră — sfârtecate. 

Acela a fost momentul în care Chella a priceput. 

— A fost jupuită. 

CV CINCI ANI ÎN URMĂ 

Am zăcut multă vreme pe întuneric, cuprins de febră. Am zăcut în praf, 
lângă leșul cald încă al bărbatului de o mie de ani Și, din când în când, 
atunci când mintea mi se limpezea suficient ca să înţeleg nevoile 
nedeslușite ale limbii uscate ca iasca, beam. 

Fără lumină Și fără niciun sunet, visele nu se pot distinge de coșmaruri. 
Vorbeam singur — mormăieli Și acuzaţii —, câteodată cu Fexler, care era cu 
faţa în jos, cu încurcătura umedă de chestii moi Și ascuțite din dosul 
capului. I-am luat arma — totemul meu împotriva spaimelor nocturne. În 
cealaltă mână tineam strâns cutia cu model de spini, rezistând dorinţei 
puternice de a o deschide, chiar în nebunia febrei. 

Am vorbit cu demonii mei, adresându-mă fiecăruia în monologuri lungi 
Și mohorâte, în timp ce mă zvârcoleam în praf. Capul Leshei mă privea din 
nișa în care se aflaseră pastilele, cu pielea strălucitoare Și sângele 
prelingându-i-se negru din ciotul gâtului. Sunny a venit fără ochi ca să stea 
de veghe, iar de pe limba lui arsă cuvintele ieșeau la fel de incoerente ca Și 
ale mele. William a venit de mână cu mama — ea, cu privirea îngrijorată, el, 
cu ochi împietriti. 

— Am încercat să te salvez. 

Aceeași veche poveste — nicio scuză nouă din partea lui Jorgy. 

A scuturat din cap, sânge Și bucle. Știam amândoi că spinii nu aveau să-l 
țină și pe el. 

Morţii din Gelleth au venit să privească, dar Și frații mei din mlaștină, 
adunaţi de Chella pentru mine. 

Medicamentele lui Fexler Și-au făcut încet numărul, febra a scăzut, iar 
visele s-au estompat în întuneric, ultimii fiind ochii lui William, agățați 
acolo ca o acuzație. 

— Mi-e foame. 

Şira spinării a scrâșnit când m-am ridicat. 

Nu știam câtă vreme am zăcut acolo — suficient cât Fexler să capete un 
miros nefiresc de dulceag. Însă nici asta nu a făcut ca stomacul să nu-mi 
mai urle. 

Am pregătit masa din biscuiţi pe care îi aveam în traistă, pe care i-am 


găsit pe pipăite, Și am mestecat pe întuneric, scuipând din când în când 
chestii necomestibile, culese din greșeală. L-am jefuit pe Fexler fără să mai 
risipesc lumina, l-am cercetat cu vârfurile degetelor descoperind Și 
explorând prin multele lui buzunare. Într-o mână, tineam pregătit cuțitul 
tocit, neavând încredere că leșul lui rece și ţeapăn avea să suporte atenţia 
pe care i-o acordam fără să protesteze. Zăcea liniștit totuși. Se prea poate ca 
acești Constructori să fi avut mijloace de apărare a acestor săli față de astfel 
de intruziuni, așa cum sigiliile puse de juraţii vântului pe mormintele regale 
țineau încărcătura în siguranţă. Am găsit o cutie dreptunghiulară ușoară, ca 
o cutie de cărți de joc, plină de chestii zgomotoase și grele, în altă parte, 
câteva cărți care păreau din plastik, tuburi care poate că fuseseră 
instrumente de scris în buzunarul lui de la piept. Toate au ajuns în traista 
mea. 

În fine, când credeam că sunt gata să plec, am aprins din nou lampa cu 
fitil. 


Intrarea în put s-a dovedit a fi cel mai rău coșmar pe care mi l-am 
imaginat. Căţăratul până unde aș fi putut prinde funia s-a dovedit a fi și mai 
rău. Scăparea funiei, căderea și nevoia de a repeta mișcarea au fost cât pe 
ce să pună capăt poveștii mele, lângă un schelet prăfuit de pe fundul unei 
gropi adânci Și pustii. 

Când am ieșit afară, în soarele de la amiază, cu mâinile însângerate, 
gâfâind, prea deshidratat ca să mai transpir, Balky și armăsarul așteptau în 
locul în care îi lăsasem, aruncându-mi aceleași priviri cu care mă 
petrecuseră la plecare. Armăsarul avea stropi de spumă albă pe bot și 
amândoi dădeau semne de deshidratare, scofâlciţi și cu o sclipire 
nesănătoasă în ochi. Am rămas în faţa lor, încovoiat de extenuare, trăgându- 
mi sufletul, cu ochii strânși în faţa luminii strălucitoare a zilei. Mă întrebam 
dacă fantomele Constructorilor se simțeau la fel când ieșeau dintr-o lume în 
alta. Erau nevoite oare să se lupte în adâncurile existenţei lor ciudate ca să 
iasă la suprafaţă la fel ca Fexler, desenaţi de mașini pentru ochii umani? 
Acele vechi fantome mă urmăreau cum mă îndreptam, cu o mână ridicată ca 
să-mi umbresc privirea. Le-am simțit atenția. La fel de întunecată Și 
indescifrabilă precum cea a măgarului, însă cu siguranţă mult mai ostilă. 

Ultimele rămășițe din apa încărcată în spinarea armăsarului n-au făcut 
decât să ne sporească setea, după ce am împărțit-o la trei. Firește c-aș fi 


băut-o pe toată dacă n-aș fi crezut că puteam reuși toți trei să scăpăm de 
aici ȘI să ne întoarcem la barăcile Câinilor Răi. 


Tabăra Câinilor Răi păstra prea puţine indicii ale foștilor ei stăpâni. Câte 
un os despicat ici Și colo, armele, bucăţi de haine, resturi de armuri, toate 
acoperite de praf. Am rămas cât să iau încă una dintre pastilele amare ale lui 
Toltech Și să umplu pieile cu apă. 

Înainte să plec, am aruncat o privire prin inelul vizionar. O parte din 
mine voia să-l vadă pe Fexler acolo, să-i spun cât de scumpă fusese 
eliberarea lui, să văd dacă-i păsa. Inelul nu mi-a arătat nimic, doar lumea 
printr-un cerc de metal argintiu. Pe când îl lăsam în Jos, priveliștea s-a 
smucit spre cea văzută în panta de Jos a paradisului, cu țări desfășurându-se 
în tonuri de maro Și verde, fără să ţină cont de graniţele de pe hărțile 
oamenilor, cu oceane învolburate în jurul lor, într-un albastru profund. Iar 
acolo, pe coasta sudică, pe braţul îngust al mării care separă pământurile 
noastre de Africa... un punct roșu, arzător. 

— Nu sunt jucăria ta, Fexler. Nu mă poți trimite prin tot imperiul ca să 
unesc punctele tale roșii. 

Balky a fornăit, de parcă se întreba dacă am înnebunit de la căldură. Am 
dat inelul la o parte. 

— La dracu. 

Plănuisem o călătorie exact în locul acela. 


— Regele Honorous Jorg Ancrath. 

Lacheul cu toiagul mic pentru ciocănitul ușilor a rostit prezentarea peste 
care trecuse la prima mea vizită. 

Comandanta Ședea în scaunul ei de abanos de parcă rămăsese acolo de 
când am plecat, așezată în tot acel timp cu registrele și răbojurile, în 
mijlocul splendorilor geometrice ale sălilor ei maure. Masa de scris din faţa 
ei era goală, poate că-l lăsase liber pe scrib, în timp ce comandanta îi 
verifica munca. M-a urmărit traversând încăperea Și s-a oprit din scârțâitul 
penei sale. 

— A triumfat judecata, rege Jorg? M-a întrebat. Te-ai întors înainte să 
ajungi la Coline? Când am trimis-o pe Lesha să te călăuzească, am tras 
nădejde că cicatricile ei îţi vor arăta calea, adică înapoi printre porțile 
orașului. 


— Nepoata voastră mi-a oferit atât prudenţă, cât și inspirație, doamnă 
comandant. 

M-am apropiat de treapta podiumului ei Și i-am oferit o plecăciune mai 
adâncă decât ar fi meritat. La urma urmei, aduceam vești rele. 

— A fost o exploratoare, am continuat. Lumea noastră are nevoie de mai 
mulți ca ea. 

— A fost ? 

Femeia nu părea să-i ducă lipsa prea mult. Mai degrab-am simțit decât 
am auzit încordarea celor doi bărbaţi de la ușă. 

— Nelegiuiţii ne-au atacat tabăra în timp ce dormeam. Perros Viciosos. 

— Ah, a făcut ea, deodată îmbătrânită la auzul celor două cuvinte. 

Anii care doar o înăspriseră până atunci 1 s-au strâns pentru o clipă, cu 
toată greutatea lor, deasupra capului. Apoi a spus: 

— Bine că a găsit focul a două oară. 

— Lesha a murit în luptă înainte să fim făcuți prizonieri, doamnă 
comandant. Aghiotantul meu, Greyson, n-a fost atât de norocos. A avut o 
moarte grea. 

Și totuși tu ai supravieţuit. N-a spus-o. Suta și progeniturile lor au 
instinct de supravieţuire și nu merită niciodată să întrebi cu ce preț. 

Comandanta s-a lăsat pe spate în scaun Și Și-a așezat pana pe cotieră. 
După o clipă, a lăsat hârtiile să cadă. 

— Am Șaisprezece nepoti, Ştii, Jorg? 

Am încuviinţat. Nu era momentul potrivit să spun cincisprezece . 

— Cu toții, copii inteligenți și minunati, care alergau la un moment dat 
prin sălile acestea, ţipând, râzând, plini de viaţă. La început câţiva, iar apoi 
o mulțime. Mamele lor obișnuiau să mi-i pună în poală, întotdeauna 
mamele, iar noi ședeam și chicoteam, tineri cu bătrâni, fiecare un mister 
pentru celălalt. Apoi viața avea să-i împrăștie, iar acum aș putea mai 
degrabă să-ţi spun cum îi cheamă pe cei șaisprezece șefi de pază de coastă 
decât pe copiii aceia. Pe mulți nu i-aș recunoaște pe stradă, dacă nu mi-ai 
spune să fiu atentă la careva. Lesha a fost o fată curajoasă. Nu frumoasă, 
însă deșteaptă și aprigă. Poate chiar în stare să-mi ia rolul, însă viaţa de 
oraș nu era pentru ea. Acum îmi pare rău că n-am ajuns s-o cunosc mai 
bine. Mai mult pentru tatăl ei, care a cunoscut-o chiar Și mai puţin probabil, 
însă o va plânge, pe când eu n-am decât scuze. 

— Îmi plăcea de ea. Aceeași forță ne mâna pe amândoi. Și de Greyson 


mi-a plăcut, am spus. 

Mi-am dat seama brusc că rareori mi se întâmplase să găsesc pe cineva 
căruia să-i pot spune prieten. lar în ultimele trei luni, găsisem Și pierdusem 
doi. 

— Sper că orice ai găsit merită sacrificiul. 

Arma îmi atârna grea la șold, învelită în piele. Aproape la fel de grea 
precum cutia de aramă de pe celălalt șold. 

Comandanta Și-a ridicat din nou pana. N-a mai spus nimic despre 
recepții, ospeţe cu negustori, slujba cu cardinalul. Poate că voia mai întâi 
să-i spună fiului său că fiica lui era moartă. 

— Omul care nu poate face sacrificii a pierdut încă dinainte să înceapă, 
doamnă comandant. Era o vreme când iroseam vieţile celor din jurul meu 
fără să-mi pese. Acum, câteodată, îmi pasă. Câteodată, mă doare, am spus 
cu gândul la Nubanez care s-a prăbușit după ce am tras în el. Dar asta nu 
înseamnă că nu pot Și nu voi sacrifica absolut totul, decât să las să mă 
conducă astfel de lucruri, decât să mă facă să pierd. 

— Fi bine, atitudinea aceasta îţi va fi de folos la Adunare, rege Jorg, mi- 
a aruncat comandanta un zâmbet amar, reținut în pliurile feţei sale. 

— Nepoata voastră nu era însă ceva de care să mă dezbar ca să-mi 
urmăresc scopul. Am făcut tot ce-am putut ca să o scutesc de suferinţă. 

Comandanta a luat un sul Și Și-a scufundat peniţa în cerneală. 

— Acești Perros vor fi daţi pe mâna Justiţiei în curând, a zis ea 
aruncându-mi o privire rece. Acești fraţi de drum. Ordinul acesta va trimite 
gărzile orașului ca să-i spânzure pe toți. 

— Sunt morți cu toții, cred. Poate să fi scăpat unul sau doi. 

Mi-am amintit cum am azvârlit toporul, un braţ de om aruncat în sus pe 
când trupul se prăbușea Și un doilea fugar dispărând după tufișuri. 

— Unul, am corectat. 

Aș fi vrut să mă întorc Și să-l vânez eu însumi. Am făcut un efort Și mi- 
am descleștat fălcile, întâlnind privirea comandantei. 

— Ştim despre Perros Viciosos din Albaseat, rege Jorg. Poveștile ajung 
dincoace de porțile noastre, multe povești. 

— Atunci spune-le să adauge și asta la povestea Leshei. La urma urmei, 
ea le-a adus sfârșitul Câinilor Răi, salvându-i pe mulți de la jafurile 
acestora. lar sfârșitul acela am fost eu. 

Mi se părea că Lesha ar fi fost de acord cu varianta asta. 


Comandanta a dat din cap, doar putin, arătându-și fără vorbe 
neîncrederea. 

— Nu-mi vine să cred că erau doar câțiva în banda aceea, nu după toate 
nelegiuirile pe care le-au provocat, toate atrocitățile... 

— Erau două duzini, poate puțin mai mulți, am ridicat eu din umeri. Nu 
e nevoie de prea multe mâini sau de multă imaginație ca să-ţi construiești o 
reputaţie sângeroasă Și întricoșătoare. 

— Două duzini — ȘI zici că i-ai ucis pe toți în afară de unul? 

Comandanta a ridicat o sprânceană ȘI Și-a așezat din nou pana Jos, de 
parcă n-ar fi dorit să consemneze un fals. 

— Stimată doamnă, i-am ucis de la cel mai mic copil până la cea mai 
vârstnică femeie, iar când am terminat, am tocit trei topoare ciopârțind 
leșurile lor. Sunt Jorg din Ancrath, am pârjolit zece mii de oameni în 
Gelleth fără să mi se pară prea multi. 

Am făcut o plecăciune și m-am întors spre ieșire. Bărbaţii de la ușă, 
mari ȘI strălucitori în armurile lor negre, s-au dat brusc la o parte. 

CU CINCI ANI ÎN URMĂ 


Am împlinit cincisprezece ani pe drumul spre Africa, întotdeauna mi-am 
închipuit o astfel de călătorie ca pe un test de rezistenţă pe mare, ca-n 
odiseele furtunoase din legende, care se sfârșesc cu eroul agăţat de pluta 
unei epave, ascunzându-se de soare sub o bucată de pânză, pe punctul de a- 
Și bea propria urină tocmai când conturul încețoșat al pământului apare la 
orizont. 

Adevărul este că din Albaseat poţi călători pe drumuri foarte bune prin 
regatele Cadiz Și Cordoba Și să ajungi pe coasta Cordobei, unde 
promontoriul se termină într-o stâncă uriașă, lată de câțiva kilometri — 
Muntele lui Tariq. Dacă priveşti spre sud din turnurile de pază amplasate pe 
înălțimile acestui munte lovit de valuri, de-a lungul a patruzeci de kilometri 
de ocean, poţi zări coastele Africii, piscuri golașe ivindu-se provocatoare 
deasupra cețurilor marine ale dimineții. Dacă privești spre vest, peste golful 
Tariq, vei vedea portul Albus, unde o mulțime de corăbii așteaptă să ducă 
un bărbat cu buzunarele doldora de aur în orice colț al Pământului își 
dorește. 

Nu faptul că este atât de departe îi conferă Africii acel mister. Din 
ținuturile Coastei Calului poţi ajunge chiar să o atingi, dar din câte am aflat 
de când cu Katherine, a atinge nu e totuna cu a cunoaște. Țărmurile 
Marocului pot fi văzute din turnurile de pază ale Stâncii, însă ţinutul 
nesfârșit al Africii se întinde spre sud atât de departe, încât la capătul ei se 
află regiuni mai îndepărtate de Coasta Calului decât nordul îngheţat al 
larlilor, la fel de îndepărtate precum Utter în est și chiar mai îndepărtate 
decât Marile Pământuri din vest, peste ocean. 

Pe scurt, atunci am fost pe mare doar o zi, iar în ziua aceea, la jumătatea 
distanţei dintre două continente, când am pierdut din vedere pământul — 
mulțumită stăruinţei ceţurilor de coastă —, ora nașterii mele a venit Și a 
trecut, iar eu am intrat în cel de-al cincisprezecelea an al vieții. 

Am ajuns în portul Albus, negru tăciune din pricina soarelui din 
Cordoba, care este de fapt aproape același cu soarele din Cadiz Și cel din 
Wennith ori din Morrow, deși celor din Cordoba le place să spună că al lor 
este diferit. Am negociat trecerea prin strâmtori pe cheiuri aglomerate cu 


atât de mulţi mauri, nubanezi Și oameni din Arabia, precum Și cu oameni 
de pe Coasta Calului sau din Regatele Port. Căpitanul Akham de pe Keshaf 
a fost de acord să mă ducă în dimineaţa aceea. Am așteptat până când 
nubanezii musculoși, negri precum trolii, au adus la mal ultima încărcătură. 
Au pus unul peste altul blocuri albe de sare, groase cât lăţimea mâinii Și 
lungi de o jumătate de metru, aduse cine știe din ce colţ al deșertului, pe 
spinările cămilelor. Alături, coșuri cu fructe din livezile Marocului. Lămâi 
mai mari decât cele pe care le-am mai văzut, fructe culese din copaci pe 
care nu-i mai văzusem până atunci. L-am pus pe un docher să-mi spună 
cum se numesc — ananas, carambola, litchi pufoși. Am cumpărat câte unul 
din fiecare, cu două monede de aramă, amândouă cam îndoite, iar după un 
ceas, m-am urcat la bord cu mâinile lipicioase, faţa lpicioasă, cuțitul 
lipicios Și gura flămândă după gustul ţărmurilor străine. 

În timp ce așteptam Şi-mi mâneam fructele, un bărbat mi s-a alăturat pe 
stiva de butoaie, pe partea opusă pasarelei. Un bărbat mai ciudat decât toti 
ceilalţi de pe chei, deși nu era în niciun caz din cel îndepărtat ţinut. 

— Sir Jorg din Conaught, am schiţat eu o plecăciune. Trebuie că ești 
florentin? 

A încuviinţat cu o mișcare scurtă pe sub cilindrul înalt al pălăriei. Nu i 
se vedea nicio parte a corpului, cu excepţia feţei, dolofană și de un alb 
bolnăvicios, pe sub borul de cinci centimetri al pălărie. 

Cum de nu lua foc, n-am priceput. 

— N-am mai cunoscut un om al timpurilor noi până acum. 

Nu-mi plăcuse înclinarea aceea tăioasă a capului, așa c-am scuipat pe Jos 
ultima urmă de politeţe odată cu coaja groasă bucății de ananas pe care o 
mestecasem. 

N-a avut nimic de comentat Și s-a uitat într-o parte, la doi bărbați care se 
luptau cu bagajele lui, un cufăr uriaș, acoperit cu același material negru din 
care părea că erau făcute redingota, nădragii, vesta și cămașa. O simfonie 
în negru, asezonată doar de mănușile albe din bumbac și, bineînţeles, de 
faţa lui palidă. Sudoarea i se prelingea pe marginile nasului, haina părea 
îmbibată de transpiraţie Și strălucitoare de la grăsimea umană. 

— Un bancher Florentin în drum spre Africa fără nicio gardă de corp? 
am întrebat. Pot să ţin hoţii la distanță pentru câteva zile dacă ai bani. 

Mă gândeam c-aș putea să nu atrag prea mult atenţia asupra mea ca 
gardă de corp a unui bărbat mult mai ciudat decât mine. 


Și-a întors privirea spre mine, nereușind să-și ascundă dezgustul. 

— Mulţumesc, domnule, dar nu. 

Am ridicat din umeri, am căscat Și mi-am întors capul. Mi-am închipuit 
că vastitatea și sălbăticia lumii pot fi șocante pentru cineva din clanul 
bancherilor, după pacea fără săbii menţinută în Florenţa de către soldaţii lor 
de jucărie. Următoarea bucată de ananas a lucit în vârful pumnalului... Și a 
dispărut într-o îmbucătură zgomotoasă. 

— Care ţi-e numele, bancherule? am întrebat. 

— Marco Onstantos Evenaline din Casa Aurului, Comerţ Și Instrumente 
Financiare Derivate Sud. 

— Fi bine, mult noroc, stăpâne Marco. 

I-am întors spatele și am urcat la bord în urma cufărului său. Probabil că 
avea să aibă nevoie de tot norocul din lume, însă raţiunea îmi spunea că 
trebuia să fi avut ceva, altfel n-ar fi supravieţuit Și ajuns atât de departe de 
mesele de calcul ale florentinilor. 

Am petrecut ore întregi pe punţile albite ale vasului Kershaf, urmărind 
marea învolburată de la prova și am descoperit că, deși sudul mă colorase, 
n-aş fi putut să fiu niciodată atât de negru, încât soarele să nu-și mai lase 
putin urma pe pielea mea. A doua parte a călătoriei m-a găsit ascuns la 
umbra pânzelor. 

— Stăpâne? 

Musul căpitanului, cu apă într-o halbă din piele. Am luat-o. Niciodată să 
nu refuzi apa pe pământurile uscate — Și nu există loc mai uscat decât mările 
care înconjoară Africa. 

— Mulţumirile mele. 

Setea mă făcea recunoscător. 

Călătoream mai degrabă ca un cavaler scăpătat decât ca un rege, ducând 
cu mine scrisorile bunicului, care să-mi ușureze trecerea pe unde aș fi avut 
nevoie. Viaţa a devenit mult mai simplă după ce m-am dezbărat de 
greutatea titlului meu. Am sorbit apa Și m-am lăsat pe spate peste colacii de 
funie, mult mai liniștit decât fusesem în ani de zile. Mă formalizasem 
suficient în Albaseat, cu toate că am reușit să scap de amenințarea 
recepţiilor. Preferam să învăţ obiceiurile din imperiu în mod incognito, de 
pe străzi, din canale, dacă era nevoie, decât printre fântânile și adierile 
parfumate ale bogaţilor. 

În momente ca acestea, când îmi găseam pacea în anonimat, chiar mă 


întrebam de ce oare continuam să am pretenții la un tron mai mare, la o 
coroană mai grea, dacă îmi făcea atâta plăcere să mă sustrag obligațiilor 
regalității? În scârțâitul scândurilor din jurul meu, în umbrele fâlfâitoare ale 
pânzelor Și în briza răcoroasă care-mi usca transpiraţia, era greu să găsesc 
răspuns la astfel de întrebări. Dar degetele mele au găsit răspunsul. O cutie 
de aramă, cu model de spini. Chiar ȘI aici, în largul mării albastre, dus de 
vânturile neobosite, copilul mă putea găsi Și, cu toate că acea cutie 
ascundea cele mai rele crime ale mele, erau destule care hoinăreau libere, 
astfel încât, dacă aș fi zăbovit prea mult, oricât de luminos ar fi fost 
paradisul pe care l-aș fi găsit, trecutul m-ar fi prins din urmă, s-ar fi ridicat 
în jurul meu asemeni unui val negru Și ar fi devorat liniștea. 

Dacă trebuie să fugi, găsește-ţi ceva spre care să alergi, pentru ca 
lașitatea să nu fie atât de apăsătoare. Și dacă trebuie să alergi spre ceva, de 
ce n-ar fi acela tronul unui imperiu? Ceva îndeajuns de îndepărtat Și 
imposibil de atins. Până la urmă, să obţii tot ceea ce ţi-ai dorit este un 
blestem la fel de îngrozitor ca transformarea tuturor visele tale în realitate. 

Yusuf Malendra mi s-a alăturat lângă parapetul navei. Un bărbat înalt, 
subțire, căruia vântul îi umfla în jur hainele largi, din bumbac. Căpitanul 
Akham ne-a făcut cunoștință când am urcat la bord, era singurul pasager în 
afară de Marco Și de mine, însă de atunci a rămas ascuns — o ispravă destul 
de grea pe o navă atât de mică. Omul timpurilor noi, Marco cel cu nume 
lung, a vomitat chiar înainte să ieșim din port, gata să-și piardă pălăria 
aceea fantezistă. Imediat după aceea, s-a făcut nevăzut sub punte. Poate că 
Şi Yusui se ascunsese acolo. 

— Impresionant, nu-i așa? A dat el din cap către Stâncă, acel Munte al 
lui Tariq, care se vedea uriaș, deși rămăsese la mulţi kilometri în urma 
noastră. 

— Foarte. Acest Tariq trebuie să fi fost un mare rege, am spus. 

— Nu știe nimeni. E un nume foarte vechi, a zis Și Și-a încleștat ambele 
mâini de parapet. Toate numele noastre sunt vechi. Constructorii Și-au scris 
numele în mașini, iar noi nu le mai putem citi acum. Serii au ars tot ceea ce 
a fost scris pe hârtie, în afara celor mai vechi scrieri, care au fost păstrate în 
cripte adânci, Ştiai asta? Scrierile pe care le-am găsit erau dintre cele mai 
valoroase, mai mult pentru vechimea lor decât pentru secretele pe care le 
păstrau. Când pământurile au putut fi din nou locuite, iar oamenii s-au târât 
înapoi la ele, cele mai multe arhive pe care le-au recuperat au fost cele ale 


grecilor și romanilor. 

— AȘadar, suntem în urma Constructorilor din toate punctele de vedere, 
chiar Și al numelor? Mi-a scăpat un scurt hohot. 

O vreme, am privit amândoi pescărușii rotindu-se Și le-am ascultat 
tipetele. 

— Mergi să vizitezi o rudă în Maroc? M-a întrebat el. Te însori? 

— Crezi că doamnele de la voi m-ar plăcea? M-am întors eu spre el, 
arătându-i arsurile. 

Yusuf a ridicat din umeri. 

— Fiicele se mărită cu oricine le cer taţii lor. 

— Tu te însori? 

Mi-am ridicat privirea de la sabia îngustă Și arcuită de la șoldul lui spre 
claia de păr negru din capul lui, o încurcătură umflată de bucle mici, ţinută 
în frâu de piepteni din os. El Și-a aruncat capul pe spate, hohotind. 

— Răspunzi cu o altă întrebare. Eşti un bărbat care a petrecut ceva timp 
la Curte, a zis, sprijinindu-se cu burta de parapet Și aruncându-mi o privire 
pătrunzătoare. Sunt prea bătrân ca să am mai multe neveste, Sir Jorg, iar tu 
probabil te crezi prea tânăr ca s-o ai pe prima? 

Buzele întunecate îi conturau surâsul, mai închise decât pielea lui de 
culoarea caramelei. Mă gândeam că are în jur de treizeci de ani, nu mai 
mult. 

Am ridicat din umeri. 

— Cu siguranţă, prea tânăr pentru una. Și ca să-ți satisfac curiozitatea, 
lord Yusuf, călătoresc pur Și simplu ca să văd ce are lumea de oferit. 

Un val s-a izbit de carenă, aruncând un val neașteptat de stropi peste noi. 

Marocanul Și-a șters faţa. 

— E sărată! Să sperăm că lumea are de oferit Și altceva, nu? 

Din nou zâmbetul, cu dinții lungi, drepți și curios de cenușii. 

I-am zâmbit la rându-mi. Mi-ar fi convenit o odisee, cu excepția 
resturilor plutind în derivă Și a consumului de urină. O zi pe mare era prea 
puţin. În afară de asta, intrarea într-o nouă lume merită o călătorie mai 
acătării, nu doar un salt peste un canal de cincizeci de kilometri. 

— Vei veni să locuiești la mine, Sir Jorg. Am o casă frumoasă. Vino cu 
mine când debarcăm. Ca să nu mai spun că Marocul nu e prea primitor. 
Insist. Și ne vei putea spune ce speri să găsești în Africa. 

— Mă onorezi, i-am răspuns. 


Am rămas o vreme fără să mai scoatem o vorbă, privind din nou 
pescărușii Și valurile smălţuite în alb, până când, în cele din urmă, ceața și 
aburii îndepărtați ne-au lăsat să vedem încă o dată munții, coasta zimţată a 
lumii celei noi. M-am întrebat ce le voi spune gazdelor mele atunci când mă 
vor întreba la masă ce mă aduce pe aici. Le-aș fi putut dezvălui titlul meu Și 
vorbi despre Adunare, despre felul în care comandanta din Albaseat mi-a 
dat de înţeles că, la Vyene, tronul imperiului poate fi cucerit printr-un altfel 
de joc, cu mai puţină vărsare de sânge și mai multă minciună. Și ca să joc 
în acest joc nou, aveam nevoie să aflu mai multe despre figurile cheie ale 
Sutei, mai multe decât erau ei dispuși să arate în faţa Gărzii Gilden. Poate 
că le-aș mai putea povesti despre prințul Arrow. Despre felul în care 
batjocura lui, mai degrabă decât vântul din pânzele lui Keshaf, m-au adus să 
văd cu ochii mei granițele imperiului, să cunosc ceea ce aveam să dețin, să- 
mi ofer motive mai bune ca să mi-l doresc. Și, în cele din urmă, dacă m-ar fi 
cuprins nebunia, le-aș fi putut povesti Și despre Ibn Fayed și despre un 
matemagician pe nume Qalasadi. Petrecusem ani întregi încercând să mă 
răzbun pe un unchi care mi-a omorât mama ȘI fratele și am găsit un bărbat 
care ar fi căsăpit toate neamurile mamei mele într-o singură noapte lăsând 
să cadă vina pe mine. Mai încape îndoială că merita aceeași soartă ca 
unchiul Renar? 

Portul Kutta se întindea de-a lungul unui țărm prăfuit Și lung, mărginit 
de mare Și de munţi care se înălţau spre cer, lemnul Și pâlcurile întunecate 
de frunziș cedând iute locul stâncilor golașe. Am coborât pe mal pășind pe 
un chei lung Și Șubred, înțesat de atât de multă lume, încât părea că, în 
orice clipă, o duzină dintre ei ar fi putut să se prăvălească în apă. L-am lăsat 
pe Yusuf să deschidă calea. 

Echilibrul dintre forţa ce trebuie depusă într-o astfel de încercare Și 
natura răspunsului atunci când oamenii se ofensează diferă din punct de 
vedere geografic. Decât să mă arunc cu capul înainte într-o luptă inutilă, la 
câţiva metri de ceea ce plănuiam să fie o călătorie lungă prin Africa, am 
preferat să mă las condus, dar am rămas vigilent. 

Mulțimea nu avea nicio noimă, în afară de nubanezii pe jumătate goi, cu 
toţii erau înfășuraţi din cap până-n picioare în mantii, albe sau negre, toți 
cu turbane specifice Marocului, cu eșarfe care le acopereau capetele și 
feţele, lăsând doar ochii la vedere. Iar zgomotul!... Un perete de sunete, o 
sporovăială aspră, pe jumătate amenințătoare, pe jumătate în grulă. Poate că 


liniștea călătoriei o făcea să sune astfel sau poate că gloata pare mai 
răgușită atunci când nu cunoști limba sau poate că doar căldura și 
presiunea trupurilor amplificau gălăgia. Luptându-mă în urma lui Yusuf, 
prin masa aceea de oameni, Știam că pășisem pentru prima dată într-un loc 
cu adevărat străin. Un loc în care se vorbea o altă limbă, unde minţile merg 
altfel. Timp de secole, Marocul făcuse parte din imperiu, stăpânii participau 
totuși la Adunare, însă pentru prima dată pășisem într-un ţinut care 
mărginea regate ce nu făcuseră niciodată parte din imperiu. Un loc în care 

imperiu n-ar fi fost suficient, ci necesar pentru a fi recunoscut ca sfânt , 
pentru că ei cunoșteau Și alte imperii. În Utter ni se spune Creștinătatea , 
dar în Maroc eram Sfântul Imperiu , mult mai potrivit, de vreme ce 
nouăsprezece din douăzeci de marocani răspund chemării la ezan atunci 
când aud strigarea muezinului din minarete. 

Mulțimea avea un miros specific, mirodeniile acoperind orice duhoare de 
trupuri nespălate — mentă, coriandru, susan, turmeric, ghimbir, piper, altele 
necunoscute, purtate de oameni de parcă le eliminau prin sudoare. 

— Ține pasul, Sir Jorg! Mi-a zâmbit Yusuf peste umăr. Dacă te arăţi 
câtuși de puţin interesat, rămâi fără o leţcaie până ajungem la cafenea, 
încărcat de covoare, lămpi de alamă, buruieni narcotice cât să omori o 
cămilă Și o narghilea prin care să o fumezi. 

Am dat la o parte covoarele brodate a doi vânzători, trecând printre ele 
ca printre niște cortine: 

— Nu. 

Vorbeau destul de bine limba imperiului atunci când vânzarea era 
iminentă. 

— Nu. 

Încă o dată Și am trecut, traversând o piaţă largă Și prăfuită urmăriți de 
copii desculți, cu haine murdare Și zâmbete largi: 

— Nu. 

În cealaltă parte, mărgineau piața o duzină și ceva de cafenele deschise, 
cu mese împrăștiate la umbra unor copertine spălăcite, verzi Și roșii. În 
spatele nostru, cheiurile și corăbiile, în mare parte bărci, vasele mai mari 
ancorând pe cheiuri mai importante, înaintea marilor depozite aflate mai 
departe în golf. 

În afara copiilor îmbrăcaţi în albituri și a ceea ce s-ar putea numi femei 
Și bărbaţi în vârstă înfășuraţi în negru, care se plimbau încet pe marginile 


umbrite ale pieţei, nimic nu mai mișca. Mulțimea prin care ne-am croit 
drum a rămas ferm blocată de-a lungul pasarelelor înguste și pompoase, 
cacofonia ei disipându-se în urma noastră, amestecată cu mișcarea lină a 
valurilor oceanului lovindu-se de diguri. Căldura soarelui te dobora cu o 
mână enormă, făcând până și muștele să se zbată aproape în agonie, 
văduvite de frenezia lor. 

Un bărbat s-a apropiat de noi venind de pe una dintre aleile dintre 
magazine, mânând trei cai, un armăsar arab înalt și două iepe, cu toții de 
culoare deschisă. Cinci astfel de armăsari au fost parte din compensația 
primită de tata pentru moartea mamei Și a lui William. 

— Omul meu, Kalal. Putem să mergem călare până la reședința mea sau 
să mai stăm o vreme Și să privim marea, a spus Yusuf arătând spre cea mai 
apropiată Și cea mai mare cafenea. O să-ţi placă mult cafeaua java în 
Maroc, Sir Jorg. Fierbinte, dulce Și tare. 

Nu-mi plăcea java în Ancrath sau în Renar, rece și amară Și slabă, dar și 
scumpă, mai ales scumpă. Mă îndoiam că aș fi avut altă părere dacă ar fi 
fost făcută mai tare. Se vede treaba că Yusuf mi-a descifrat încruntarea, cu 
toate că mă credeam priceput în a lăsa să se citească pe faţa mea doar ceea 
ce voiam eu. 

— Au și ceaiuri. Şi ţi-aș putea prezenta sportul nostru naţional, a zis el. 

— Ceaiul sună încurajator, am spus Știind că nu e înțelept să refuzi o 
băutură într-un loc arid. lar sportul acesta presupune și cămile? 

Amândoi bărbaţii au izbucnit în râs. Kalal, poate o rudă, avea aceeași 
culoare a feţei, iar când râdea, aceiași dinți ușor cenușii. 

— Zaruri, prietene, a zis Yusuf punându-și brațul în jurul umerilor mei. 
Fără cămile. E jocul celor douăsprezece linii. Îl ştii? 

— Nu, am răspuns. Arată-mi. 

Yusuf m-a condus spre mesele la care ședeau bătrânii cu mantii albe și 
fesuri roșii, fumând din narghilea, sorbind din căni minuscule, aplecați 
peste tablele cu triunghiuri, pioni Și zaruri. A lătrat două cuvinte aspre în 
limba berberilor, iar Kalal a mânat caii cu un ultim zâmbet cenușiu. 

— Un joc de noroc? am întrebat. 

Zarurile zornăiau scuturate în pahare în timp ce ne apropiam. 

— Un joc al calculelor, prietene. Al probabilității. 

M-am gândit atunci la zâmbetul negru al lui Qalasadi, la felul în care 
matemagicienii, în ciuda Științei numerelor, păstrau totuși tradiţia Și 


misterul ca să insufle un dram de magie dincolo de simpla aritmetică. Mă 
întrebam cum ar arăta astfel de dinți pătați de frunzele de betel dacă ar fi 
fost curăţaţi. Poate că cenușii? 

— Da, am spus. Mi-ar plăcea să joc un astfel de joc. Spune-mi care sunt 
regulile. Întotdeauna îmi place să Știu regulile. 

CU CINCI ANI ÎN URMĂ 


Tabla ședea între noi — jocul celor douăsprezece linii, cu pionii ordonați 
Și zarurile pregătite în pahar. Știam destul de bine regulile: aveam jocul în 
Ancrath, aproape la fel, însă îi spuneam battamon . Explicaţiile lui Yusuf 
referitoare la mecanismul jocului mi-au dat timp să-l studiez, să-mi 
cântăresc opțiunile. Felul în care vorbea despre joc, despre combinatii, 
Șanse Și despre strategiile de bază, toate îl făceau să pară un matemagician. 
Dacă n-ar fi fost dinţii totuși n-aș fi pus lucrurile cap la cap. 

— De ce nu începi tu? am întrebat. 

A luat paharul și a zornăit zarurile. 

Cu siguranţă își făcuseră calculele, puseseră puţină magie Și îmi 
anticipaseră mișcările. Mă citiseră cu precizie sau doar trasaseră căile pe aș 
fi putut să o iau, le încărcaseră cu probabilități mobilizându-și 
corespunzător resursele? Oricum ar fi fost, mă neliniștea să mă știu 
subiectul unor calcule. 

Yusuf a aruncat zarurile, un trei Și încă un trei. Mâna lui s-a mișcat prea 
repede ca să pot vedea, mutând pionii de-a lungul tablei de jos. 

— Nu te aștepta să mă descurc bine, învăţ încet, am zis în timp ce luam 
paharul să arunc zarurile dinăuntru. 

Maurul părea relaxat. Își permitea să fie, dacă mă citise, dacă știa 
dinainte ce curs aveam să urmez. Câte tăblițe au umplut cu ecuațiile lor, 
câți oameni au trecut înainte și înapoi prin calculele lor ca să-mi echilibreze 
Și simplifice termenii matematici? Știau deja când aș putea scoate sabia ca 
să atac? Oare un bărbat aștepta pregătit la o fereastră întunecată, cu arbaleta 
încărcată ȘI ţintită spre locul pe care l-aș alege eu? Știau ei oare ora la care 
aș alege să o șterg sau direcţia spre care m-aș îndrepta? Dacă aveau cu toții 
meșteșugul lui Qalasadi, nu m-ar surprinde să aflu că scriseseră deja și 
următoarele cuvinte care aveau să-mi iasă din gură. 

— Ei, asta nu-i de bine! 

Un unu Și un doi. Mi-am mutat pionii. 

Yusuf a scuturat zarurile. În jurul nostru, bărbaţii jucau același joc, 
fumau, sorbeau din băuturile lor întunecate și amare. Din când în când, câte 
o faţă se întorcea spre mine, ridată și arsă de soare, cei cărunți depășindu-i 


numeric pe cei bruneți. Niciun zâmbet pentru călătorul acesta, nicio 
expresie în ochii aceia nepăsători. Mă întrebam oare câţi dintre ei lucrau 
pentru Qalasadi? Cu toţii. Doar Yusuf Și slujitorul lui? 

Puteam să mă ridic Și ajung la Keshaf, legat încă la chei. Însă ei Știau 
deja dacă aveam să o fac sau nu. Exasperant. 

Yusuf a aruncat Și a făcut mutarea. Pionii albi străbăteau toată tabla. A 
venit ceaiul meu, împreună cu java lui. Ar putea fi otrăvit? L-am ridicat la 
buze. 

— Portocale? 

— E parfumat cu flori de portocal, a încuviinţat Yusuf. 

Dacă voiau să mă otrăvească, musul de pe Keshaf mi-ar fi putut pune 
prafuri în apa pe care mi-a adus-o. Am atins cana cu buzele, un porțelan 
subțire înconjurat cu un model delicat de romburi. Poate că mă voiau ostatic 
în războiul lui Ibn Fayed împotriva bunicului meu. 

Ceaiul avea gust bun. Am aruncat zarurile și am făcut mișcările, 
lăsându-mi mai mult răgaz decât era necesar, doar ca să-i zăpăcesc. 
Următoarele mișcări ale lui Yusut nu mi s-au părut în regulă. Nu erau 
prostești, însă mult prea precaute. Mi-am amintit că până Și matemagicienii 
sunt supuși greșelii. Au vrut să-l otrăvească pe bunicul, care totuși a trăit. 
Au vrut să sprijine cauza lui Ibri Fayed și totuși o duzină Și ceva de morți 
de neam nobil de pe cuprinsul Coastei Calului erau acum stivuiţi la ușa lui 
— crime dezonorante. Duhoarea lor îi vicia casa. 

Am dat cu zarurile. Şase și patru. 

Pe sub masă, am înfășurat degetele în jurul mânerului pumnalului. 

— Ştii ce voi face mai departe, lord Yusuf? am întrebat. 

Îi puteam înfige pumnalul în gât mai iute ca gândul. 

Un zâmbet reținut. 

— Nu, dar pot ghici. 

Am făcut mutarea. 

Yusuf a ezitat o clipă înainte să pună zarurile în pahar. O cută îi străbătea 
fruntea. Poate că refăcea calculele. 

În timp ce maurul își făcea mutarea, eu mi-am făcut o listă în minte. O 
listă cu șase opțiuni, alegeri pe care le-ar putea face alţi oameni: 

1) Rike: întinde mâna, apucă-l pe Yusuf de ceafă Și izbește-l tare cu faţa 

de masă. După aceea, lasă-te dus de val. 

2) Makin: Fă-ţi un nou prieten. Folosește-ţi farmecul. 


3) Gorgoth: Desparte-te fără zarvă. Alege calea prin care să-i protejezi pe 
cei care depind cel mai mult de tine. 

4) Tata: Cumpără devotamentul oricui e de vânzare. Împarte dreptatea 
care poate fi plătită fără pierderi. Întoarce-te acasă ca să-ți 
consolidezi puterea. 

5) Gomst: Roagă-te ca să primești îndrumare. Urmează-l pe Yusuf, 
respectă regulile, fugi când se ivește ocazia. 

6) Sim: Nu te arăta sfidător. Mergi cu Yusuf și cu omul lui. Omoară-i pe 
amândoi pe o stradă lăturalnică. Mergi mai departe deghizat în maur. 


Mi-a venit din nou rândul la zaruri. Am ales unul. Dacă lăsam zarul să 
hotărască, dacă lăsam soarta să aleagă între opțiuni la fel de improbabile, 
asta ar fi putut rupe plasa de predicții care mă prinsese în capcană. 

— Poate că unul câte unul îmi vor schimba norocul, am spus. 

Yusuf a zâmbit, însă n-a spus nimic, urmărindu-mă atent. 

Am aruncat zarul. Hai să prezici asta! 

Un doi. Să-mi fac un prieten? La dracu'! 

Am trimis Și al doilea zar învârtindu-se pe tabla de joc. Alea iacta est”, 
cum ar spune Caesar. Zarul a fost aruncat. Soarta mea e legată de el. 

S-a învârtit un secol într-un colț, a prins o margine Și s-a rostogolit 
zornăind afară de pe tablă. Yusuf s-a aplecat după el și l-a ridicat în mână. 

— Încă un doi. 

La naiba! 

Am mutat pionii, sperând la mai multă inspirație. Yusuf deja se prefăcea 
că era prietenul meu. Cum aveam să transform asta în realitate, n-aveam 
habar. De fapt, nu eram convins că înţelegeam diferenţa. Privirea mi-a fost 
atrasă de o tulburare în căldura albă de afară. Un uriaș cocoșat, în negru, 
atacat dintr-odată de mulţime? Nu, atacat de copii, un bărbat înconjurat de 
copii zdrenţăroși trăgea după el ceva prin piaţă. 

— Iertare, Yusuf. 

M-am ridicat în picioare, însoțit de zăpăceala de moment din privirea 
maurului. Câțiva pași mici Și câteva viraje strânse m-au purtat printre mese 
Şi apoi în lumina soarelui. Omul timpurilor noi, în hainele lui negre, cu 
pălăria periculos de strâmbă, trăgea cufărul în timp ce copiii îl batjocoreau, 
îl tachinau, aruncau pietricele sau încercau să-l buzunărească. 

— Un prieten la nevoie... 


Am ridicat din umeri Și-am traversat cu pași mari, ridicând braţele și 
imitându-l acceptabil pe Rike atunci când speria de moarte găinile. Copiii s- 
au împrăștiat, iar omul timpurilor noi a reușit să alunece, pierzându-și 
pălăria cu această ocazie. Am cules-o de pe jos întinzându-i-o tocmai când 
se ridica în picioare. 

— Marco Onstantos Evenaline din Casa Aurului, Comerţ Și Instrumente 
Financiare Derivate Sud, am spus. Ce naiba mai faci? 

Și i-am înmânat pălăria aceea caraghioasă. 

Pe corabie, nu reușisem să-mi fac o idee despre vârsta lui Și nici acum 
nu îmi era ușor să o nimeresc. Pe sub pălăria aceea, Marco îȘi ţinea părul 
răvășit pieptănat peste cap, însă șuviţele blonde nu reușeau să-i ascundă 
scalpul chel ca burta peștelui. Stilul său demonstra un anumit talent în 
autoamăgire — un astfel de om era capabil să-și ierte orice. 

— Mulţumirile mele. 

Nu mai auzisem niciodată mulţumiri oferite cu atât de puțină 
recunoștință. 

După o examinare atentă Și plină de suspiciune a pălăriei, Marco a pus-o 
înapoi la locul ei Și Și-a curăţat haina de praf. 

— Casa Aurului n-are bani pentru un hamal Și o gardă de corp? L-am 
întrebat, urmărindu-i pe doi dintre cei mai îndrăzneţi ștrengari ivindu-se din 
nou din umbre. 

— Nimeni de pe chei nu vorbea limba imperiului, a răspuns Marco 
încruntându-se. N-au vrut banii mei. 

— Fi bine, ţi-am spus deja că eu îţi iau banii, bancherule. 

I-am oferit ceea ce speram să fie un zâmbet prietenos. Nu sunt obișnuit 
să mă prefac că-mi plac oamenii. 

— Şi vorbesc Șase limbi, am adăugat, omiţând să precizez că niciuna 
dintre acelea nu era maura, deoarece eu consider că gesticulatul și o lamă 
ascuţită sunt mult mai potrivite pentru a înlătura neînțelegerile. 

— Nu, a spus el atât de iute, încât m-am gândit că-și dăduse seama cine 
eram din clipa în care Și-a pus ochii aceia mici Și negri pe mine. 

— Te ajut fără niciun cost, gratis, pro bono, am încercat eu să zâmbesc 
altfel, închipuindu-mu-l pe Sir Makin coborând pe uscat cu o glumă la 
îndemână. Ti-ar fi de folos un prieten, nu crezi, Marco? 

În cele din urmă, plin de neîncredere, bancherul a reușit să schițeze un 
zâmbet, la fel de urât pe care l-am simţit și eu pe al meu. 


— Poţi să-mi aduci cufărul Și să găsești un mijloc de transport pentru 
noi. 

Apoi a întins o mână în mănușă albă, de bumbac, Și a adăugat: 

— Prietene. 

I-am strâns mâna moale, umedă în ciuda mănușii, Și i-am dat drumul 
iute. 

— Încotro ne îndreptăm, Marco? 

— Hamada, a pronuntat el cu grijă cuvântul. 

— Ce este în Hamada? 

Mă uitam cu atenţie la fața aceea bolnăvicioasă, întrebându-mă din nou 
dacă eram eu cel care mă jucam cu soarta ori soarta se juca cu mine. 

— Afaceri bancare, a răspuns, strângându-și buzele subțiri. 

Am încuviințtat. Palatul lui Ibn Fayed se afla în Hamada. Nu exista nicio 
afacere bancară în orașul acela care să nu-l privească și pe Ibn Fayed. 

Cufărul bancherului era mult mai greu decât mă așteptasem. L-am 
ridicat în spinare Și l-am cărat până la cafenea, cu un respect înnoit pentru 
forța omului timpurilor noi. Transpirasem ceva până când am ajuns la 
umbră. 

— Ai grijă de cufăr pentru o clipă, Marco, eu trebuie să mă scuz faţă de 
lord Yusuf. 

Acesta stătea la masă studiind tabla de joc Și cu ceașca de java 
nemișcată la buze. 

— Să știi că nu sunt lord, Sir Jorg. Avem conducătorii noștri pe coasta 
de nord, sultani, califi, împărați, toate soiurile. Mai jos de ei, avem o gamă 
largă de prinți, mai mulți decât ai putea număra, unii mai săraci decât 
Șoarecii. Orice persoană întâlnești cu mătăsuri sau bijuterii, care nu e 
vânzător, trebuie să fie un prinţ. Mai jos de prinți, mai jos de cei care au cel 
puțin pământuri Și case mari, găsești prietenii prinților, cei mai mulți dintre 
ei, soldaţi, însă câteodată și înţelepţi. Când stăpânii noștri ne cheamă, 
suntem la dispoziţia lor, când nu ne cheamă, suntem propriii noștri stăpâni. 
Deci, vei călători cu acest om al timpurilor noi? Ar trebui să vii la mine 
acasă, să-mi cunoști soțiile, să mănânci rodii, să încerci păunul fript. Dar n- 
o vei face. Călătorește, așadar, cu omul timpurilor noi ȘI ai grijă, prietene! 
Bărbatul nu e binevenit. Nu i se va face niciun rău, însă deșertul e un loc 
potrivnic fără sprijinul unui seamăn. lar străinii, oameni ca voi din tărâmuri 
mai blânde, vor muri la Mărginind înainte chiar de a ajunge la nisipuri. 


I-am întins mâna, iar el mi-a strâns-o, cu o mână fermă Și uscată. 

— Câteodată, oamenii trebuie să riște, am spus Și, aplecându-mă, am 
luat cel mai apropiat zar. Dacă-mi dai voie... Nu poți să știi niciodată când 
îți poate salva viaţa unul din ăsta. 

— Mergi cu Dumnezeu, Jorg din Ancrath, mi-a spus Și s-a întors să 
studieze tabla. 

CU CINCI ANI ÎN URMĂ 


Marco stătea lângă cufărul lui, ţeapăn, cu redingota prea strânsă pe el. 

— E vreo lege care spune că nu poţi da jos chestia aia? Am rânjit Și am 
luat cufărul de o jumătate de tonă. 

— Bănuiesc că te cam irită armura pe căldura asta, nu-i așa, Sir Jorg? 

Mi-o legasem la loc când ajunsesem în port. Nu era ceva în care să fie 
bine să cazi peste bord, însă pe uscat merita suferinţa. 

— Negrul o să oprească loviturile de pumnal? am întrebat. 

— Tradiția nu va lăsa pe nimeni să încerce, a răspuns Marco. 

Privilegiile clanului bancherilor n-au însemnat mare lucru pentru mine 
pe când eram frate de drum, dar cu siguranţă că la curțile celor din Sută și 
pe coridoarele din Vyene acestora li se asigură protecţie mai ceva decât 
regilor. 

— Să găsim un mijloc de transport. 

Am dat din cap spre cea mai largă alee care ieșea din piaţă. Toate 
străzile din Kutta păreau înguste, înghesuite între clădiri înalte care aruncau 
umbră. O căruță încăpea la limită, însă încărcăturile mai serioase erau 
descărcate mai jos pe coastă, la Tanjer, un port comercial mult mai mare. 

Marco m-a urmat, păstrând distanţa de parcă îmi refuza protecția și mă 
așeza hotărât la locul meu de hamal. Poate că el era mai în siguranţă decât 
mine. Peste tot se știa că, dacă vrei să dobori un om al timpurilor noi, 
trebuia să deschizi un cont pe numele clanului Și că aurul acela se va 
revărsa din cuferele florentinilor până când datoria avea să fie plătită, iar 
registrele contabile echilibrate. Totuși, într-un imperiu fărâmiţat, 
promisiunea morții de sabia unui asasin s-a dovedit a fi mai puţin 
asiguratorie decât ar fi sperat bancherii puși în faţa siguranţei câștigului 
imediat. Poate că, într-o ţară mai puțin sălbatică și mult mai onorabilă, 
tradițiile oamenilor timpurilor noi ofereau mai multă siguranţă. Cu 
siguranță că maurii puneau comerţul la loc de cinste Și păstrau ordinea mult 
mai bine decât o făceam noi în ţinuturile de lângă Vyene. 

Târând cufărul acela în timp ce căutam grajdurile, decizia mea de a-l lăsa 
pe Brath în siguranţă, în grija unui potcovar din portul Albus, s-a dovedit a 
fi tot mai prostească cu fiecare pas. Când în sfârșit am găsit ceea ce căutam, 


scuipam deja înjurături, îmi curgeau sudorile, iar braţele îmi ardeau. Părea 
să fie un fel de grajd. Cămilele leneveau în jurul unui jgheab de apă 
acoperit, bestii soioase cu câlți de blană năpârlită în jurul gâtului și piele 
crăpată la genunchi. Am mai văzut o cămilă, mai demult, la circul 
doctorului Taproot. O creatură posacă, dizgrațioasă și cu înclinație spre 
scuipat. Nici astea nu arătau mai bine. 

— Așteaptă aici, l-am pus la adăpost pe Marco, ascuns vederii. 

Am bătut la o ușă din plăci decolorate Și sparte, la care a răspuns la un 
moment dat un bătrân cu un ochi lăptos. În umbra din spatele lui, am auzit 
fornăitul Și bocănitul cailor. 

— As-salamu alayku'“ am pogorât eu pacea asupra bătrânului hoţ — toţi 
negustorii de cai sunt hoți. Doi cai de călărit Și un măgar de povară, i-am 
cerut apoi. 

Am ridicat trei degete, iar în cealaltă mână tineam un florin de aur 
Ștanţat cu efigia bunicului Și am încheiat cu Insha allah”. În felul ăsta, am 
epuizat toate frazele locale pe care le învăţasem de la Yusuf cât timp ne-am 
întreținut. 

M-a privit cu ochiul cel bun, trecându-și degetele peste bărbia nerasă, cu 
pielea de culoarea cafelei cu lapte. O umbră a căzut peste noi, un bărbat în 
spinarea unei cămile. M-am uitat la el — un războinic călărind pe cocoașa 
înșeuată, înfășurat cu totul în negru, lăsând la vedere doar sclipirea ochilor 
prin deschizătura eșarfei. A mers mai departe. 

— Doi cai, am repetat. 

Bătrânul negustor mi-a aruncat ceva în păsăreasca lui Și a fluturat din 
mână în semn de refuz. Ştia ce voiam, oricine care are ceva de vânzare în 
Kutta știe câteva cuvinte din limba imperiului, necesare ca să ducă la bun 
sfârșit o vânzare. 

— Dol. 

Am mai pus o monedă Și le-am frecat între degete. 

Deși se vedea că-l doare, a scuturat din cap Și a plecat mormăind. Ușa s- 
a închis cutremurându-se. 

— ĂȘtia chiar nu vor să ajungi în Hamada, Marco. 

M-am apropiat de el. Se încrunta ori de câte ori îi spuneam numele, 
tresărind la încălcarea manierelor, la familiaritatea excesivă. 

— Marco, am spus aplecându-mă suficient de mult ca să-i simt mirosul 
acru, e un drum lung. Nu ai niciun prieten în Kutta? 


— Nu, a făcut el. 

Mă întrebam dacă avea vreun prieten oriunde. Părea o misiune 
nebunească să traversez împreună cu el deșertul spre Hamada, cu sau fără 
cai. O persoană influentă, posibil însuși Ibn Fayed, nu voia ca Marco să 
ajungă acolo. Mai mult decât atât, se vedea treaba că cel puțin trei 
matemagicieni îmi anticipaseră venirea, ceea ce însemna că Ibn Fayed îmi 
cunoștea deja planurile. Singura acțiune de bun-simt ar fi fost să ne 
întoarcem Și să ne urcăm pe vas până în portul Albus. Doar că o astfel de 
mișcare ar fi, cu siguranţă, inclusă în calculele făcute cu mult înainte de 
sosirea mea de către Yusuf, Qalasadi Și ceilalți. Să mă comport conform 
prezicerilor n-ar face decât să mă afunde și mai mult în plasa lor. Poate într- 
o celulă de arest pe chei sau într-un accident pe mare — puse la cale pentru 
călătoria de întoarcere, în timp ce eram absorbit în jocul celor douăsprezece 
linii ȘI sorbeam ceai. A fost de la bun început o idee proastă să vin aici — de 
fapt, o aroganță, vanitatea unui copil. 

— AȘadar, ce-ai vrea să fac, Marco? 

Să-l las în voia sortii părea să fie cea mai înţeleaptă alegere. Însă zarul 
mi-a cerut să-mi fac un prieten nou, iar alegerile înțelepte erau alegeri 
predictibile, ceea ce, în punctul în care mă aflam, prins în plasa lor, nu avea 
să mă omoare. 

— Am nevoie de o cameră. 

— Asta pot face. 

Am mers singur, am înhăţat un pici de pe stradă și am lăsat ca o monedă 
de aramă să ne conducă pe amândoi până la o casă de oaspeți. Ușa grea Și 
veche la care m-a dus băiatul nu promitea nimic bun, așa cum ședea ea 
stingheră pe un perete lat și gol. Când am ciocănit, o femeie s-a holbat la 
noi printr-un grilaj. O cotoroanţă, mai bătrână decât lemnul spălăcit și 
balamalele ruginite pe care le-a deschis. Prea zbârcită și cocoșată ca să mai 
aibă nevoie de un văl care să-i apere decenţa, mi-a aruncat o privire 
dezaprobatoare și m-a condus înăuntru. Interiorul m-a luat prin surprindere. 
Un coridor scurt ducea spre o curte interioară unde lămâu creșteau la umbra 
balcoanelor, urcând până la al patrulea etaj pe fiecare parte. Toate 
suprafeţele erau decorate cu plăci emailate, albastre și albe, așezate după 
un model geometric. O iluzie a răcorii, dacă nu chiar răcoare adevărată. Am 
luat două camere, am plătit în gologani din douăsprezece ţări și am plecat 
să-l aduc pe Marco. Mă așteptase într-un loc de unde cotoroanţa nu putuse 


să-l vadă prin grilaj Și nu i-am băgat în seamă protestele, tăioase Și 
guturale, în timp ce căram cufărul, cu omul timpurilor noi pe urmele mele. 

— E prea mică, a protestat Marco. 

Sudoarea îi curgea în râuri, însă nu părea să-l deranjeze. Încă nu-l 
văzusem să bea ceva. Mă întrebam dacă nu avea să înceapă în curând să se 
ofilească. Ceva din el trezea magia morții din mine, inima necromantului. 
Mă furnica în vârfurile degetelor. 

— Prea mică pentru ce? 

M-am prăbușit pe cufăr. Aproape că mă omorâse să-l târăsc după mine 
două rânduri de scări. 

Marco s-a încruntat. Mă așteptasem ca bancherii, în special cei care 
călătoresc, să fie ceva mai diplomați, maeștri ai conduitei, însă acesta nu 
făcea niciun efort să își ascundă disprețul faţă de mine. Poate că-și încuiase 
farmecul împreună cu tot aurul, pentru că nu văzusem nicio licărire până 
acum. 

— Îmi ești dator pentru cameră Și pentru călăuză, bancherule. 

— Călăuză? Un copil zdrenţăros te-a condus. 

— Un copil pe care l-am plătit, am ripostat, lățit în continuare pe cufăr. 

— Eu ţin socotelile, Sir Jorg. Acum, dacă îmi permiți să rămân puţin 
singur... 

M-am ridicat și m-am dus în camera mea, unde m-am prăbușit din nou. 
Am zăcut cu ochii închiși, imaginându-mi vânturile puternice de pe umerii 
de gheaţă ai Halradrei. În șase luni străbătusem o jumătate de imperiu. Și, 
asemenea Fetiţei cu părul de aur cu urșii Și terciul ei de ovăz, am găsit 
locuri prea calde și locuri prea reci. Pentru prima dată, voiam să mă aflu 
înapoi în ţinuturile înalte, acolo unde era numai bine. Pentru prima dată, m- 
am gândit la regatul meu ca la casa mea. Când te uiţi la tavanul alb și 
crăpat, mintea ţi-o ia razna. Am făcut o listă în mintea mea. O listă a 
motivelor care m-au adus aici. O listă a răspunsurilor pe care le-aș fi dat 
acelei întrebări. Niciunul dintre ele nu stătea în picioare de unul singur, însă 
împreună erau forța motrice care mă atrăsese în toată această nebunie. Orrin 
de Arrow fusese cel care mă trimisese la drum, cu vorbăria lui despre 
oceane Și pământuri îndepărtate. M-am gândit că, poate, lărgindu-mi 
orizonturile, aveam să dobândesc ceva din magia lui. Fexler Brews mă 
trimisese la drum, cu punctul lui roșu care acum licărea deasupra califatului 
Liba. Curiozitatea m-a condus în Iberico Și apoi m-a legat de stâlpul de 


tortură al Câinilor Roșii. Cinstit ar fi să spun că și acum mă rodea 
curiozitatea. Fără să ajung să deschid o anumită cutie, curiozitatea mă putea 
determina să fac o mulțime de lucruri. Qalasadi Și trădarea lui mă 
trimiseseră la drum. Ibn Fayed și ameninţarea lui. Bunicul, atunci când a 
considerat că sunt demn de salvat și m-a sfătuit să nu merg. În cele din 
urmă, cu toate că-i spuneam răzbunare, nu nevoia de a lovi înapoi era cea 
care mă mânase de data asta, ci nevoia de a mă apăra. Aveam o familie. 

Demult, mama mă însărcinase să am grijă de William, pentru ca frățiorul 
meu să fie în siguranță. Și, cu toate că de atunci am dat greș de multe ori, 
acela a fost primul meu eșec și cel care mă rănea cel mai profund — mai 
profund chiar decât spinii ai căror cicatrici îmi amintesc mereu de 
momentul acela. Asemenea lui Marco, am Și eu socoteli de echilibrat Și, cu 
toate că datoria aceasta era doar un umil substitut, aveam de gând să o duc 
până la capăt. Aveam din nou o familie. Bătrânul acela din castelul de lângă 
mare. Bătrâna care îl iubea și care o iubise pe mama mea. Unchiul meu, 
chiar dacă era soldat. Și niciun spin care să mă ţină pe loc. O ameninţare 
plana deasupra capetelor lor Și, de data aceasta, nimic — om, monstru sau 
fantomă — nu mă va împiedica să-i salvez. 

Limpezimea privirii este un lucru tare prețuit. Cred că, atunci când 
întorci privirea aceea limpede asupra ta însuți — Și vezi adevărul din spatele 
faptelor tale — ar fi mai bine, poate, să fii orb. Pentru binecuvântarea 
ignoranței, eu îmi voi spune că doar răzbunarea m-a atras la drum, așa cum 
a mai făcut-o și în zilele de demult, când alegerea era doar între alb și 
negru, precum piesele de pe tabla de joc, iar viaţa era Și ea un joc mai 
simplu. 

Căldura, liniștea instantanee și zgomotele slabe pe care depărtarea le 
făcea atât de familiare — stridenţele lor străine fiind mult atenuate —, toate 
conspirau ca să mă îndemne la somn. Un zumzet m-a trezit Și m-am întins 
după cuțitul de la șold. Era ceva pe pieptul meu? Am izbit cu mâna în 
metalul încins al armurii. Din nou acel bâzâit, de parcă o muscă uriașă s-ar 
fi cățărat pe sub armură Și ar fi rămas captivă. 

Mi-am îndesat degetele și ele au găsit sursa bâzâitului, între fier, pânză 
Și pielea asudată. Am scos-o afară. Inelul vizionar al Constructorilor! Am 
apucat cureaua care îl ţinea legat la gâtul meu și am lăsat inelul să se 
învârtă încet. A bâzâit din nou, mici vibratii vizibile doar ca o tulburare a 
suprafeţei lui. L-am ținut în dreptul ochiului Și, dintr-odată, întreg peretele 


care despărțea camera mea de cea a lui Marco a fost acoperit de un scris 
luminos pulsând în roșu. 

— Curios. 

M-am îndreptat spre perete și mi-am lipit urechea de el. Am auzit 
zgomotele unei conversații, prea nedeslușită ca să pricep cuvintele sau 
măcar limba în care se vorbea. În faţa ferestrei mele, balconul care dădea 
spre lămâi deservea toate camerele. M-am strecurat afară și m-am întins 
spre camera lui Marco. Avea obloanele trase. 

Oricine s-ar fi aflat în curte și ar fi privit în sus sau orice oaspete de pe 
balcon m-ar fi văzut acum. În orice caz, clanul bancherilor era mai puţin 
popular chiar Și decât negii genitali în Kutta, așa încât mă îndoiesc c-ar fi 
fost cineva nemulțumit că spionam. De fapt, lipsa de atenție de care mă 
bucuram m-a asigurat de faptul că erau cu toţii ocupați să mă spioneze. 

Am tras cu ochiul printre șipeile oblonului. N-aveam cum să văd prea 
multe, așa cum mă uitam din lumina zilei spre întunericul dintr-o cameră cu 
obloanele trase. Fantoma Constructorului a strălucit din propria sa lumină 
totuși, pictată în nuanţe de alb, de la cea a fildeșul până la cea a magnolie, 
așa că nu mi-a fost greu să o văd sau să îl văd pe Marco, așa cum ieșea 
într-un relief bolnăvicios în lumina albă. 

Spionajul e bun Și sănătos, însă, în general, nu am răbdare pentru așa 
ceva, iar răbdarea pe care o am se pierde tocmai când se încing lucrurile. 
Mi-am strecurat degetele printre Șipci Și am tras de obloane, deschizându- 
le. Încuietoarea a cedat Și a căzut în bucăţi pe podea, ajungând până la 
pantoful din piele lustruită al lui Marco. Am intrat Și am închis oblonul în 
urma mea. 

— Scuze, am zis schițând o plecăciune leșinată. Dar chiar voiam să văd 
ce pui la cale. 

Omul timpurilor noi s-a dat pe spate clătinându-se, cu faţa schimonosită 
între crimă ȘI teroare. 

Cufărul zăcea desfăcut în mijlocul camerei, patul ridicat în picioare Și 
sprijinit de ușă ca să facă loc. Pe dinăuntru, pielea de rechin lăsa locul 
metalului, plastikului și unor tipare de lumină estompată pe sub sticlă, care 
mi-au amintit de geamul ascuns din hrubele cu arme de sub muntele Honas. 

— Oh, aberația. 

Fantoma aceea de Constructor a vorbit fără căldura lui Fexler, cuvintele 
căzând moarte din gura lui. Părea mai tânăr, în jur de treizeci de ani, poate 


patruzeci, greu de spus pentru un desen făcut în nuanţe palide. Și hainele lui 
erau neobișnuite, mai multe straturi strânse pe corp, cu nasturi în față de sus 
până Jos Și cu un buzunar la piept. 

— Aberaţie? Îmi place asta. Mi s-a spus în multe feluri, dar tu ești 
primul care folosește aberaţie . lar eu cum ar trebui să-ţi spun, fantomă? 

— Ucide-l! A șuierat Marco, ţinându-și pălăria la piept ca pe un 
talisman. 

— Ei, nu așa te porți cu un prieten, am zis aruncând un zâmbet lui 
Marco, din acela tăios, apoi mi-am întors privirea spre fantoma de date. De 
ce nu-mi spui mai bine cum se face că ai nevoie de Marco să te târască prin 
jumătate din Maroc, când ar trebui să fii în stare să privești prin o mie de 
ochi, să treci prin tot felul de uși ascunse în răbojurile ţărilor? Și ce vrei de 
la Ibn Fayed? 

— Poţi să-mi spui Michael. 

Fantoma a rânjit, un zâmbet cules din cele o mie furate de la Michael cel 
făcut din carne Și oase, un bărbat care era praf și pulbere de secole. Un 
zâmbet adevărat Și totuși în neregulă, de parcă ar fi fost cusut pe faţa unui 
mort. 

— Şi trebuie să fiu transportat pentru că Ibn Fayed are o nouă credinţă, a 
continuat Michael, o credinţă care îi cere să caute Și să distrugă orice urmă 
a Constructorilor. Ceea ce, bineînţeles, răspunde la întrebarea ta legată de ce 
vreau de la el, Jorg. 

— Prea bine, atunci. Și eu am treabă cu el. Cum să ajungem acolo ar 
putea fi o problemă. Poate că ai niște minuni ale anticilor care să ne ducă în 
zbor până acolo, precum păsările? 

Marco a pufnit dispreţuitor. Însă Constructorii zburaseră. Ştiam asta din 
biblioteca tatălui meu. 

— Fi bine? Am insistat. 

Dacă această răsturnare de situaţie se afla în calculele matemagicienilor, 
atunci puteam ȘI eu să accept înfrângerea — dar având vedere că eu nu 
credeam că asta făcea parte din complotul lor, eram Și mai interesat să 
traversez deșertul spre curtea lui Ibn Fayed împreună cu cei doi noi prieteni 
al mel. 

— Am ceva mult mai bun decât atât, Jorg din Ancrath, a spus Michael. 
Putem merge cu vasul. 


31 


Somnul devenise un lux rar după sosirea noului nostru tovarăș de 
călătorie. Zi de zi, Gotteringul rămânea tot mai mult în urma noastră. În cea 
de-a cincea zi, căpitanul Harran a decretat că ar trebui să ne continuăm 
drumul și noaptea, ca să ajundem la Honth în zori. În acea călătorie lungă 
Și zbuciumată, o clipă de liniște a fost de ajuns, iar extenuarea m-a tras în 
jos mai iute decât mâlul din Cantanlona. Zdruncinaţi de kilometri plini de 
gropi, ocupanții trăsurii lui Holand schimbau periodic partenerii. La o astfel 
de hurducătură, am deschis un ochi lipit de somn Și am văzut capul cărunt 
al lui Osser Gant culcușit în poala episcopului. O altă zgâlțâitură mi-a 
smucit capul de pe umărul Mianei, iar alta i-a trimis capul lui Katherine pe 
umărul meu. 

În întunericul viselor mele, pielea lui Katherine ardea lipită de mine, dar 
nu împărtășeam nimic altceva în afară de căldură. Când m-a trezit din 
coșmarul tăcut al spinilor Și ploii, n-a spus nimic. 

— Katherine? 

Îi Știam atingerea. Pare-se că poveștile și spectacolul meu despre 
durerea copilăriei nu au alungat-o din visele mele, așa cum sperasem. 
Probabil că, la fel ca și mine, se gândea cât de prost fusesem să-l las pe 
episcopul Murillo să pună mâna pe mine de la bun început. Trebuie să 
mulțumesc bisericii pentru că m-a învăţat acea ultimă lecție despre cum să 
citesc semnele, să văd când se deschide o capcană în jurul meu și cum nu 
trebuie să las niciodată garda jos. O lecţie care mi-a fost de mare folos. 

— Katherine? 

Un hol întunecat. Am trecut printre coloane de lumină aruncate de lună 
dindărătul ferestrelor cu obloanele închise. Capul mi s-a întors singur, 
degetele mele urmăreau peretele fără să-mi ceară permisiunea. Familiar. 
Totul îmi era familiar, holul, mirosul locului, asprimea peretelui Și, fără 
îndoială, faptul că eram captiv în capul altcuiva. Treptele coborau, o scară 
lungă Și răsucită. 

— Asta seamănă cu acea noapte de la Bântuit, atunci când a venit omul 
Papei, am spus, cu toate că buzele nu s-au mișcat ca să rostească vorbele. 

Capătul scării. Am virat la colţ. Era familiar, însă nu era Bântuitul. Și 
mai multe trepte coborau. Mâna mea — mâna lui — a luat o lampă de petrol 
din firida ei. 


— Katherine! Am făcut ca vocea mea tăcută să strige mai tare, 
poruncitoare. 

— Șșt! O să-l trezești, idiotule. 

Vocea ei părea să vină dintr-un loc adânc. 

— Pe cine să trezesc? 

— Pe Robart Hool, firește! Spionul tău de la Castelul înalt. 

O ușă. Degetele lui Hool au atins fierul negru al mânerului. 

— Dacă el e spionul meu, de ce-l folosești pe el? 

Spionajul nu a fost niciodată punctul meu forte, însă fusesem chiar 
mândru să am un om atât de important din garda regelui pe statul meu de 
plată. Până acum. 

— Sageous l-a făcut să se destăinuiască viselor adevărului, a spus 
Katherine din putul ei. Umblă în somn, iar gărzile castelului au fost 
înștiințate să nu-l trezească, altminteri vor da de necaz. Mânuiește bine 
sabia. Mă folosesc de el ca să pot fi cu ochii pe Sareth când nu sunt acolo. 

— Şi acum... 

— Șșii 

— Dar... 

— Tacă-ți gura! 

Hool a trecut de ușă, apoi printr-un coridor lung, cu umbrele jucând în 
jurul lui. Am ajuns la Podul Scurt, un metru de lemn de mahon care trece 
peste o fosă de unde o ușă metalică încuie hrubele. A traversat Și a început 
să coboare scările din partea cealaltă. 

S-a făcut tot mai frig. Nu ne mai aflam în temnita Castelului înalt, ci sub 
acesta, într-un coridor lung, săpat de Constructori, care mergea în zigzag 
prin hrubele de deasupra, către o veche anexă excavată de regretata Casă de 
Or. Construite ca să le adăpostească morţii. Nu la fel de vechi precum 
castelul, bineînţeles, însă aveau decenta de a-și purta anii mai fățiș. În 
hrubele-morminte, pereții erau crăpaţi, iar din loc în loc, plăcile de piatră 
căzuseră, scoțând la iveală piatra brută cu urme de unelte. 

Picioarele lui Hool lipăiau goale pe piatra rece, veșmintele de noapte 
adăpostindu-l prea puțin în faţa frigului subteran, însă teaca săbiei îl lovea 
peste picioare, o apărare ceva mai bună, în general. Somnambul sau nu, un 
spadasin îȘi încinge mereu sabia. Makin l-a învăţat bine, pe vremea săbiilor 
din lemn din curtea interioară. Sper că învățase și lecţia pe care i-o 
predasem chiar cu, în după-amiaza aceea, la duel, când am încălcat regulile 


jocului Și l-am doborât cu un pumn în gât. 

Picioarele lui Hool urmau răsuflarea aburindă din faţa lui. Când cei din 
neamul Ancrath au strămutat clanul Or, strămoșii mei s-au grăbit să 
golească mausoleul, evacuând fiecare mormânt gata să primească noi 
ocupanți. Cu timpul, am început să umplem locul. Vechile statui au fost 
înlocuite ori modificate, uneori. Gospodar demn de laudă și lipsit de 
sentimente, străbunicul le-a cerut zidarilor să spargă mustata fondatorului 
dinastiei Or Și să-i remodeleze puțin nasul, apoi l-a așezat peste leșul stră- 
străbunicului meu ca reprezentare acceptabilă a omului. 

Dacă Katherine îl folosea pe Hool ca să vegheze asupra lui Sareth, de ce 
ne aflam în hruba mormintelor? Dacă nu cumva Sareth murise? Ce voia 
Katherine să-mi arate? Sau mă ducea în locul în care mă târâse în ziua în 
care m-am întors din Gelleth, acolo unde m-a dus ca să-l oprească pe tatăl 
meu să isprăvească ceea ce începuse? Îmi reamintea că-i datoram viaţa? 
Dacă ar fi fost necesar, el mi-ar fi scos inima din piept doar ca să nu mai 
bată, asta o Știam prea bine. Ne întorceam oare la mormântul mamei? 

Imaginea unei suprafeţe luminate de soare s-a trezit înăuntrul meu. O 
suprafaţă mult deasupra mea. Presiunea apei reci. Plutind din acele 
adâncuri, a răsărit o amintire care părea mai puţin reală acum, în Castelul 
înalt, în casa morților Ancrath, decât păruse în ceţurile din Gottering. Tatăl 
meu era mort? Nu vorbisem cu nimeni despre asta. Katherine îmi arătase că 
fantomele erau plăsmuite din vise. Moroiul putuse să mă mintă — nu încăpea 
îndoială că ea mă minţise. Bătrânul acela era mult prea rău ca să moară. 
Mai ales de o moarte ușoară precum cea din confortul unui pat. Oare într- 
acolo ne îndreptam? A junsesem atât de departe? Să-l văd în propriul lui 
mormânt? 

La un colţ, ne-am întors ca să vedem o lumină dispărând după următorul, 
la vreo treizeci de metri în faţă. Am zărit doi bărbaţi în partea din spate, 
înainte să dispară după colţ. Ceva nu era în regulă cu ei — ceva familiar. 
Atmosfera avea un iz acru. 

Oamenii se îndreptau spre morminte. Spre locul în care mama Și William 
odihneau sub lespezi de marmură. Dincolo de siguile fermecate. Hool a 
grăbit pasul, fără nimic presant în mișcările lui, doar a iuţit pasul, atingerea 
lui Katherine fiind destul de ușoară cât să nu-l trezească, dar suficient de 
fermă cât să-l zorească. După următorul colţ, am văzut bine cele trei siluete. 
Fiecare dintre ele, o arătare descompusă, cu pielea întunecată, nu de la 


soare, ci de la mâl, cu părul lins Și în smocuri, atârnând peste zdrenţe negre. 
Duceau cu ei tuburi Și săgeți. Strigoii mlaștinilor. 

Cum au reușit astfel de creaturi să pătrundă în castel? De ce nu a dat 
alarma Katherine când a avut ocazia? 

Încă un colţ, la capătul coridorului Constructorilor, în ruinele Or de data 
asta. 

De ce nu a dat alarma Katherine? Pentru că asta l-ar fi trezit pe Hool, iar 
ea Și-ar fi pierdut ochii pe care îi avea în Ancrath Și n-ar mai fi aflat 
motivele. lar motivele pot valora greutatea lor în aur. Fexler mă trimisese la 
mormântului lui ca să pun capăt cum se cuvine rămășițelor lui, ca să-și 
primească puterea deplină. Morţii nu erau mult prea diferiţi. Necromanţii îi 
readuceau în carnea Și oasele lor ca să le regăsească din nou puterile. Dar ce 
îi aducea aici? 

Praful înăbușea acum pașii lui Hool. Spre deosebire de oricare altă 
pivniţă din orașul Crath, prăfuită și umedă, o anumită magie a fundațiilor 
Constructorilor păstra hrubele uscate precum osul. Un loc uscat Și plin de 
Șoapte, asemenea pământurilor aride unde ajungeau sufletele. 

Cele mai vechi rude ale mele odihneau în capătul îndepărtat, stră-stră- 
străbunic, stră-străbunic, bunic, neveste, fraţi, surori, neamuri Ancrath 
inferioare care, în ciuda păcatului capital al nașterii lor, fuseseră mari 
luptători. O adevărată hoardă, căzută în uitare. Relicve încremenite, 
scrutând nesfârșitul întunecat deasupra bătrânelor oseminte. Lumina venea 
însă dinspre niște scări mai apropiate, ce duceau spre o încăpere bine 
cunoscută mie. 

Degetele lui Robart Hool s-au încleștat în jurul mânerului săbiei. 

— Nu! Se va trezi! S-a auzit vocea lui Katherine în urechea mea ori într- 
a lui, nu-mi dădeam seama. 

Sabia a Șuierat din teaca ei, o armă destul de bună, ieșită din forja lui 
Samath din josul podului Târgului, înscrisă cu rune, pentru ascuţime. În faţa 
noastră, trebuie că strigoii intrau în mormântul mamei. 

— N-am să-l las! 

Nu mă interesa prea tare cum anume aveam să-l fac pe Hool să se 
oprească din mers. Poate că era suficient să-mi doresc destul de mult ca să 
se Și întâmple, în lumea aceasta pe care ne-o lăsaseră Constructorii. 
Indiferent de ceea spusese Fexler, părea că rareori se întâmpla ceea ce-ţi 
doreai. 


Katherine îl făcuse pe Hool să înainteze cu pași mari — eu l-am făcut să 
alerge, trasând opturi largi cu sabia, ca să-mi dau seama de greutatea Și 
balansul ei. Nu prea Știu cum am reușit să-l manevrez. Se prea poate ca lui 
Katherine să i se fi făcut milă de mine și să-mi fi împrumutat din puterea ei, 
însă mi-am dat seama că, atunci când cei din sângele meu erau amenintati, 
chiar Și când erau morți deja, voința mea nu avea margini. 

Atunci când te dedici violenţei, e nevoie de un efort aproape 
supraomenesc să te oprești. E unul din lucrurile acelea pe care, odată ce le- 
ai început, trebuie să le isprăvești, precum coitul, e un păcat să-l întrerupi, 
chiar Și popii o spun. M-am oprit totuși, iar Robart Hool nu s-a trezit. Un 
eventual asalt nu făcea decât să le ofere un cadavru proaspăt strigoilor Și 
prietenilor care îi acompaniau, ca să-și facă de cap. lar dacă aș fi dat 
alarma, ne-ar fi dus prea departe, ar fi luat prea mult timp Și le-ar fi dat 
răgaz invadatorilor să scape cu prada aceea după care veniseră. 

Am hotărât să-l fac pe Hool să fugă înapoi în susul coridorului, pe scări, 
înspre Podul Scurt. A ajuns răsuflând din greu, însă fără să gâfâie. În 
cavitățile zidurilor, de fiecare parte a podului, se găseau panouri de argint 
cu butoane de argint. O anumită combinație a butoanelor ar fi putut ridica 
ușa, o dală implacabilă din oţelul Constructorilor din care se puteau face o 
mie de săbii — una dintre comorile clanului Ancrath. 

N-am văzut niciodată ușa aceea ridicându-se. Nimeni nu mi-a spus 
vreodată ce butoane trebuia să apăs. 

— Tata n-a visat niciodată combinația pentru tine, presupun? am 
întrebat. 

Katherine n-a răspuns, însă Hool a ridicat din umeri în locul ei. Mă 
întrebam dacă visele tatălui erau mult prea întunecate pentru ca ea să le 
cutreiere. 

— Futu-l. 

Am trecut sabia lui Hool prin panou. Ușa s-a smucit în sus cu o 
asemenea viteză, încât una dintre plăci nici n-a avut timp să se dea la o 
parte. S-a făcut așchii. În faţa mea, de-a lungul coridorului, pâlpâiau în mai 
multe locuri becuri incandescente, formând o insulă de lumină roșiatică. 
Undeva, departe, a început să urle o sirenă, sunând pentru toată lumea 
precum vocea din turnul Connath, deși aveam îndoieli că trei bărbaţi în 
putere s-ar fi încumetat să mânuiască un dispozitiv asemănător. Vocea părea 
mult mai pătrunzătoare, mult mai clară, opera unei mașini mult mai vechi. 


Dacă fuga, înjunghiatul și sfărâmatul ușilor de oţel au eșuat, bocetul acesta 
îndepărtat a început să-mi slăbească strânsoarea asupra lui Hool, 
desfăcându-mi degetele unul câte unul, trezindu-l din somn de parcă ar fi 
fost un scufundător într-o mare întunecată, luptându-se acum să ajungă la 
schpirea de la suprafaţă. L-am împins din nou în Jos, efortul meu 
trimițându-mă tocmai spre acea suprafață, totodată aproape și departe. 
Zgomotul trăsurii a început să mi se strecoare în urechi, trosnetul cadrului, 
huruitul roților, sforăitul lui Gomst. 

— Nu. 

Hool și cu mine am fugit înapoi, lipăind în picioarele goale, urmând 
cotiturile așa cum îţi amintești un vis de veghe care-ţi scapă printre degete, 
oricât ai încerca să-l păstrezi. 

Mai aproape. Încă un colţ. 

Săgeţile au început să șuiere prin întuneric. Una dintre ele a lovit lampa 
de petrol și a căzut într-o parte. Cealaltă s-a înfipt în pieptul lui Hool, în 
mușchiul tare al pectoralului stâng. Un cerculeţ roșu se lăţea în jurul săgeți 
negre. 

Continuă să alergi. Continuă să visezi. 

Hool s-a dovedit a fi mai iute de picior, iar vizibilitatea prea mică pentru 
o nouă Șarjă. A aruncat lampa ȘI a luat-o la goană după ea, în loc să alerge 
împrăștiind petrol la fiecare pas. Lampa s-a făcut țăndări de zid acolo unde 
coridorul cotea, flacăra luminând contururile a doi strigoi, pândind după 
colţ în vreme ce, cu degete febrile, îndesau săgeți noi în ţevile de suflat. I-a 
ajuns tocmai când trăgeau aer ca să arunce săgețile. O lovitură de sabie le-a 
distrus ambele țevi. S-au mișcat iute Și sigure pe ele, creaturile acestea 
diferite de morții pe care Chella îi făcea să umble, decăzuţi, dar în viață, 
cândva niște bărbați, însă transformați de otrăvurile pământurilor promise. 

Amândoi s-au repezit spre noi, însă următoarea loviură a lui Hool l-a 
despicat pe unul în aer, de la umăr până la șold, mate gri deschis ţâșnind 
afară într-o învălmășeală de sânge negru. Cel de-al doilea l-a pus la pământ, 
cu ghearele înfipte în umerii lui, căscând dinții verzi Și ascuțiți spre faţa lui. 
Cu sabia blocată între noi Și strigoi, Hool nu mai putea face decât să 
împingă ȘI să se rostogolească. Creatura nu era foarte grea, poate jumătate 
din greutatea unui om în toată firea, însă braţele lui subţiri vădeau o forță 
înfricoșătoare. Răsuflarea duhnea a morminte, iar dinţii aceia străduindu-se 
atât de tare să ajungă la piele băgau groaza în mine, deși nu era faţa mea 


cea pe care voia să o smulgă. 

Disperarea i-a dat lui Hool forţa brută ca să se elibereze. A reușit să 
scape de strigoi, folosind sabia ca pe o bară. Ghearele strigoiului i-au zdrelit 
umerii, sângele împrăștiindu-i-se pe piept în jos. Gâfâind Și înjurând, Hool 
l-a țintuit cu genunchiul pe strigoi Și a întors sabia ca să i-o înfigă în gât. 

S-a uitat în jur, sălbatic, pierdut. Mi-am dat seama că, în ciuda sângelui 
care ni se scurgea pe piept, înroșind cămașa noastră de noapte, nu simţeam 
nicio durere. 

— Jorg! Trezește-te! răsună vocea lui Katherine în urechea mea, căldura 
răsuflării ei pe gâtul meu, huruitul trăsurii în spatele glasului ei. 

Nu. 

Hool s-a întors ca să-și continue drumul. 

Nu. 

I-am adus în faţa ochilor imaginea săgeţii, ţinând-o între vârfurile 
degetelor. 

A întins mâna ca să o scoată. Chestia se ţinea bine, ridicându-se odată cu 
pielea atunci când a tras de ea. Doar un spin! O mișcare bruscă, să smulgă 
toti ohimpii, apoi sângele curge curat. A făcut-o. 

— La naiba! A scuipat sânge, uitându-se din nou în jur. Ce dracu’? 

I-am simţit buzele mișcându-se, am simtit-o pe Katherine cum mă 
scutură la aproape o mie de kilometri depărtare. 

Imagini ale visului său l-au făcut să se miște din nou. Ceea ce văzuse cu 
propriii lui ochi adormiti. Ușa care încuia hrubele, cel de-al treilea strigoi, 
poate mai mulți, intrând în cripta Ancrath. L-am hrănit Și cu propria mea 
mânie, alungându-i amorţeala ce-l furnica deja la degete. 

Nu foarte departe în faţa noastră, sunetul unui ciocan care izbește fierul, 
iar ȘI iar. 

Cumva, am reușit să-l urmez în timp ce el alerga, lăsând în urma noastră 
lumina muribundă a lămpii sparte. O cotitură bruscă la stânga, prin 
întuneric, iar în fața noastră, în încăperile funerare furate ale Casei Or, o altă 
lumină. Mai lentă, acum, încet, urcând scările spre mormântul mamei, 
lumina intrusului se reflecta în sabia lui Hool, alunecoasă încă de la sângele 
negru al strigoilor. 

Acolo, în lumina unui singur felinar, cel de-al treilea strigoi Și trei morti, 
cu pielea închisă însemnată de tatuajele ierarhice ale marinarilor din 
Brettan. Se uitau cu toții la un al cincilea, un bărbat palid, cu pelerină 


neagră, glugă neagră, care îngenunchease în faţa celui mai mic sarcofag, 
lovindu-i cu ciocanul Și cu dalta runele din jurul capacului. 

Spre meritul său, Hool nu i-a provocat, nici n-a scos vreun strigăt de 
luptă. S-a strecurat în spatele lor fără nicio ezitare, a ridicat sabia Și a tăiat 
pe din două capul strigoiului. Chiar când Hool ataca, mă minunam de morții 
care priveau. Minţile acestor creaturi sunt pline ochi de tot ceea ce trăiseră 
mai rău, iar curiozitatea prostească nu e un păcat, cel puțin nu unul atât de 
greu încât să te întorci la un leș. Și totuși se uitau cu aviditate la mormânt, 
neglijenţi chiar. Hool și-a scos sabia cu o smucitură Și a zburat capul 
primului dintre morți înainte ca ceilalți doi să apuce să se întoarcă. N-a fost 
o lovitură perfectă, deși vădea ceva pricepere, cea a maestrului Hool, dar 
cât timp sabia lui avea tăișul ascuţit, greșelile minore erau trecute cu 
vederea. 

Morţii s-au repezit la el, mai iute decât sperasem. Odată scăpați de 
fascinația lor pentru mormântul fratelui meu, s-au dovedit a fi cu totul 
altceva faţă de morţii des întâlniți, cei cu mersul târșâit. Hool i-a tăiat unuia 
brațul, smulgându-i-l din cot. Mortul a prins brațul cu sabia lui Hool în ceea 
ce îi mai rămăsese din mână, iar cel de-al doilea s-a aruncat la picioarele lui. 

În timp ce Hool se prăbușea, necromantul se ridica. 

Poate că nu-l respectasem eu prea mult pe Robart Hool, însă a murit cum 
se cuvine. A mutat sabia din braţul blocat, iar cu mâna stângă a înfipt-o cu 
putere în gâtul leșului care se arunca peste el. 

Pus la pământ de un leș cu un singur braţ, luptând din picioare cu 
celălalt mort, care îi smulgea carnea de pe coapse, Robart a urlat, 
străduindu-se să se ridice. Necromantul Și-a făcut iute apariția Și a atins cu 
degete reci încheietura mâinii care se lupta să elibereze sabia. Orice urmă 
de împotrivire l-a părăsit pe Robart. Nu durerea, nici măcar groaza faţă de 
colții mortului care îi mesteca tendonul în sus pe coapsă, ci doar 
împotrivirea. Știam prea bine ce poate face atingerea necromantului. 

Marinarul mort a îngenuncheat, apoi s-a ridicat, cu rânjetul stacojiu Și 
sângele picurându-i din piept. Ochii care ne-au urmărit nu erau cei cu care 
ne văzuse prima oară. Ceva privea prin ei. Necromantul a îngenuncheat, 
mult mai palid acum, mai palid decât îmi închipuiam că poate fi un om. 

— Stăpâne, a spus el fără să-și ridice privirea din lespezi, regele meu. 

— Stăpâne! S-a auzit vocea ascuţită a lui Gomst. 

— Regele meu! A zis Osser Gant. 


— Trezește-te, copil nechibzuit! 
O palmă usturătoare Și m-am pomenit uitându-mă în ochii lui Katherine. 
— Dracw să vă ia pe toţi! A strigat Miana, iar copilul a început să urle. 

— Ține copilul, Jorg! 

Miana mi l-a încredinţat pe fiul nostru, înfășat și cu faţa roșie, trăgând 
aer pentru un nou urlet. Ea s-a căţărat pe banca trăsurii Și a îngenuncheat în 
dreptul geamului ca să iscodească pe-afară. Zidurile orașului Honth apăreau 
ca o linie întunecată spre vest. 

Micul William Și-a făcut plinul cu o tresărire ușoară care preceda un 
țipăt. Nu reușea să atingă un volum prea mare, însă scâncitul nou-născuților 
a fost ticluit cu mare viclenie, ca să alunge liniștea adulţilor, a părinților în 
mod special. Am împins vârful degetului meu mic în gura lui Și l-am lăsat 
să uite de țipete câtă vreme morfolea intens. 

Katherine Ședea lângă mine, uitându-se la fiul meu cu ochi de nepătruns. 
L-am strâns mai aproape, armura mea fiind acum legată în spinarea lui 
Brath, învelită în piele de miel și bine unsă. Mi-am dat seama că nou- 
născuților nu le plac armurile. William a scuipat afară degetul meu Și a tras 
aer pentru o nouă încercare de țipăt. A venit pe lume cu faţa roșie, chel, cu 
excepţia câtorva smocuri negre, cu mâini Și picioare subţiri, însă grăsun la 
trup, mai degrabă o mică broască roz, decât o persoană, salivând, rău 
mirositor Și poruncitor. Chiar Și așa, tot voiam să-l ţin în braţe. Slăbiciunea 
aceea care-i cuprinde pe toți bărbați, care face parte din felul în care 
suntem alcătuiți, Și-a făcut loc și în mine. Și totuși tatăl meu reușise să se 
țină departe, dacă vreodată îl găsise și pe el. Probabil îi fusese din ce în ce 
mai ușor să mă dea la o parte pe măsură ce creșteam. 

Urletul a izbucnit din gura cea mică a lui William, un sunet mult prea 
mare pentru un corp atât de mic. L-am scuturat ușurel ca să tacă Și m-am 
întrebat câtă ocară adusesem în lume ca să mi se întoarcă acum. 

M-am uitat pentru o clipă la Katherine. N-am mai vorbit din noaptea 
visului. Aveam întrebări peste întrebări, însă intentionam să le rostesc fără 
public și doar când aș fi avut o clipă în care să înţeleg răspunsurile pe care 
ar fi avut de gând să mi le ofere. Nu mi-a întâlnit privirea, pentru că îl studia 
în schimb pe fiul meu. Odată mă îngrijorasem că i-ar fi putut face rău, însă 
acum era greu de imaginat așa ceva, cu el în braţele mele. 

— Cineva apropiat e gata să ucidă copilul acesta imediat ce va avea cea 
mai mică ocazie, a vorbit Katherine uitându-se într-o parte, cu vocea 


scăzută de parcă ar fi fost o chestiune lipsită de importanţă, aproape 
acoperită de huruitul trăsurii. 

— Poftim? S-a întors iute Miana de la grilajul ferestrei, cu ochii 
scăpărători — nu cred că asculta, însă părea atentă la orice schimb de cuvinte 
dintre mine Și mătușa mea. 

— Vă explic, dar vreau cuvântul vostru că persoana aceasta va fi în 
siguranţă faţă de voi și oamenii voştri, a spus Katherine. 

— Mă rog, asta nu prea-mi stă în fire, nu-i așa? 

M-am străduit ca încordarea braţelor mele să nu-l strivească pe William. 
Miana a întins mâinile după copilul ei, însă l-am strâns mai tare la piept Și 
am adăugat 

— Presupun că ne vei spune oricum. 

— Katherine, a exclamat Miana Și s-a întins peste mine după mâna lui 
Katherine, te rog! 

Preţ de o clipă, am zărit din nou explozia bombei Mianei în curtea 
Bântuitului. N-avea cum să meargă bine, în cazul în care Katherine o 
refuza. 

— Bărbatul călătorește sub Pax Gilden, a spus Katherine. 

Garda ar fi ucis pe oricine l-ar fi atacat, ar fi vânat pe oricine ar fi reușit 
să-l ucidă. Așa cum ar fi intervenit în orice act de violenţă din trăsura 
noastră sau ar fi răzbunat-o. 

— Nu ești unica reprezentantă a tatălui meu, mi-am dat eu seama de 
ceea ce ar fi trebuit să-mi fie clar de la bun început, dacă n-aș fi găsit-o pe 
Katherine în trăsura Ancrath. A găsit un înlocuitor pentru lordul Nossar. 

— Jarco Renar, a încuviinţat ea. 

— Vărul Jarco. 

M-am lăsat înapoi pe spate, în locul meu, Și am descleștat degetele 
înnodate în hăinuţele lui William. Nu mai auzisem nimic despre omul acela 
de când a dat bir cu fugiţii din propria rebeliune, care eșuase, în orașul 
Hodd. Asta se întâmplase cu un an înainte ca prințul Arrow să bată la poarta 
mea. Am avut o mică încăierare devastatoare: războaiele civile sunt 
întotdeauna brutale, vechile răni lăsate să puroieze prea mult timp ajung să- 
Și împrăștie otrava peste noile generaţii. Luptele au slăbit Tărâmurile 
înalte, lăsându-le lipsite de oameni Și cu visteriile goale. Îmi închipuisem că 
banii lui Jarco veneau de la Arrow, dar poate că tata începuse să-mi 
cheltuiască moștenirea. 


Nimic nu i-ar face mai mare plăcere lui Jarco decât să pună mâna pe fiul 
meu. La urma urmelor, i-am ucis fratele la Norwood, i-am dus tatăl la 
Bântuit Și i-am uzurpat moștenirea. Și firește că avea și el simţul familial 
al răzbunării. M-am întrebat dacă nu cumva călătorea ascuns drept una 
dintre gărzi. Poate îi convinsese că era singurul mod în care îi putea păzi de 
mine. Sau poate că l-au ascuns prin masa amorfă a celor din tabăra care 
venea în urma noastră. N-ar fi fost ușor să îl găsim. 

— Cum se face că n-ai adus vorba despre asta până acum? A întrebat 
Miana, în timp mâinile i se albeau ţinându-le pe ale lui Katherine. Putea să 
ne atace pe oricare dintre noi. 

— William nu se află sub protecţia gărzii, am intervenit. Jarco nu ȘI-ar 
risca viaţa doar ca să atenteze la a mea, însă l-ar putea ucide pe fiul meu, 
cerând gărzilor să-l apere. Ar fi o ocazie mult prea bună ca s-o rateze. Asta 
da, farsă. 

— Atunci, pune-l sub protecția gărzii! S-a auzit vocea Mianei cu o 
oarecare stridență. 

Katherine a tresărit, dar nu-mi dau seama dacă din cauza tonului ori din 
pricina strânsorii Mianei. 

— Copiii nu pot fi sfătuitori ori reprezentanți, a spus ea, cunoscând 
regulile la fel de bine ca mine, în timp ce, pe banca de vizavi, bătrânii au 
încuviințat din capete. 

— Dar... 

Miana a tăcut când i-am înapoiat copilul și m-am îndreptat spre ușă. Am 
ieșit pe jumătate afară, peste noroaie Și Șanțuri, Și am strigat după Makin. 
A venit călare, în grabă. 

— Vreau să înconjurați cu toții trăsura. Jarco Renar are armură aurită Și 
caută o cale să ajungă la prințul William. 

Makin s-a uitat în jur, la călăreţii de lângă noi. 

— [I ucid cu mâna mea. 

— N-o face. E sub Pax. 

În timp ce o spuneam, m-am întrebat oare a cui viaţă eram gata s-o 
irosesc pentru moartea lui Jarco. l-am făcut semn lui Makin să se apropie Și 
să se aplece, în așa fel încât doar el să mă poată auzi. 

— Dacă mă gândesc mai bine, mereu am știut că-l ţin pe Rike pe lângă 
mine pentru un motiv. Spune-i că-l așteaptă o sută de ducați de aur dacă-l 
omoară pe Jarco. Ar face bine să fie pregătit să fugă după aceea totuși. 


Makin a înclinat din cap ȘI a tras de hăţuri. 

Am strigat în urma lui. 

— O sută de ducați aur și cinci armăsari arabi. 

Așa mi s-a părut potrivit. 

— Tu! Am strigat spre cea mai apropiată gardă. Adu-l pe Harran aici. 

Omul a încuviinţat din coiful lui aurit Și a luat-o la goană spre partea din 
faţă a coloanei. 

— Dă-mi-i pe Makin și Marten și mergem acasă, în Tărâmurile înalte, a 
spus Miana în spatele meu. 

— Ții-aș da și pe Rike, Kent și Gorgoth, însă tot nu vei fi în siguranță, 
Miana. Suntem mult prea departe de casă, pe pământuri care nu ne iubesc. 

Când căpitanul Harran a ajuns în dreptul nostru, flancat de doi căpitani 
de pluton, Miana și Katherine se certau prin Șoapte furioase, iar William se 
tot băga în discuţia lor ciudată. 

Harran Și-a ridicat viziera: 

— Rege Jorg. 

— Vreau să vorbesc cu Jarco Renar, am zis. 

— Jarco Renar este sub protecția mea. L-am sfătuit să nu ţi se înfățișeze, 
ca să evităm orice neplăceri. 

— Ah, pot să se te asigur, căpitane, că vor fi neplăceri mult mai mari 
dacă nu-l aduci în fața mea. 

Harran a zâmbit. 

— Jorg, am aproape cinci sute dintre cei mai buni soldați ai împăratului 
tocmai ca să mă asigur că nu-i poţi face rău lui Jarco Renar, iar Jarco Renar 
nu-ți va face ţie rău. Ducem încărcătura la Vyene, cu asta ne ocupăm. După 
socotelile mele, ai patru oameni cu tine, capabili să lupte. Mai bine lasă-ne 
pe noi să ne vedem de treabă, bine? 

— Pentru tine sunt regele Jorg, căpitane Harran, am ripostat. 

Cei patru bărbați de care vorbise ni s-au alăturat acum. De fapt, aveam 
trei de când Gorgoth era pe cont propriu Și ar fi luptat mai degrabă de 
partea gărzilor decât de partea mea. 

O lovitură în peretele trăsurii ne-a oprit. 

— Vrei să-mi dai asta, lord Makin? 

Am arătat spre arbaleta Nubanezului, legată de șaua lui Brath. Am luat 
arcul, am coborât în noroi Și am trecut pe cealaltă parte a drumului. Le 
simţeam greutatea privirilor aţintite spre mine în timp ce m-am aplecat să 


întind arcul. 

— Gărzile au sarcina să mă apere pe mine Și pe sfătuitorii mei, lord 
Makin? Am întrebat eu fără să-mi ridic privirea. 

— Da, a răspuns Harran. 

— Şi în ce condiţii îmi vor răspunde cu violenţă? 

Cunoșteam regulile. Voiam doar să-l aud pe Harran spunându-le. 

— Proiectil, am spus cu mâna întinsă, iar Makin mi-a trântit în palmă o 
săgeată de fier. 

— Dacă încerci să faci rău cuiva din Sută, sfătuitonilor lor sau 
delegaților. 

Armăsarul lui Harran a nechezat nervos și a smucit din picioare. 

— Makin, dacă ești amabil să renunţi sub jurământ la orice formă de 
protecţie față de mine, ca portdrapel al meu. Ca să nu existe nicio confuzie, 
am adăugat în timp ce așezam săgeata în locașul ei. 

— Jur, a spus el. 

Mi-am ridicat ochii, susținând privirea întunecată a lui Harran Și 
cântărindu-l pentru ultima dată. 

— Îmi placi destul de mult, Harran, însă fiul meu se găsește în trăsura 
aceea, iar Jarco Renar nu va mai putea încerca să-l ucidă odată ce nu e sub 
protecţia ta. Așadar, trebuie să vorbesc cu vărul meu ca să putem ajunge la 
o înţelegere. 

— Ți-am explicat, rege Jorg, asta nu se poate... 

I-am înfipt lui Harran săgeata în față. S-a clătinat, a sărit din șa, însă a 
rămas prins în scară, într-o poziţie bizară, aproape ca Și cum ar fi ieșit 
dintr-o parte a calului. 

Animalul Și-a luat tălpășiţa, galopând înapoi de-a lungul drumului Și 
târându-l pe Harran prin tufișurile desfrunzite. Coiful lui aurit s-a agăţat în 
spini Și s-a desprins, cu sângele gâlgâind din el. 

— Proiectil, am spus din nou, întinzând mâna. 

Makin mi-a oferit unul. Am început să întind din nou arcul. 

— Căpitanul Rosson, nu-i așa? Și căpitanul Devers? Am spus 
surprinzându-i cu săbiile pe jumătate scoase din teci. De ce ridicaţi săbiile 
spre mine atunci când unica Și cea mai sfântă datorie faţă de imperiu este să 
mă apărați? 

Peste tot în Jur, gărzile duceau mâinile spre săbii, iar altele își îndemnau 
caii să se apropie mai mult ca să afle care e motivul agitației. 


— Tocmai ce ai tras în Harran! A scuipat Rosson, bărbatul din stânga. 

— Așa e, am încuviinţat din cap. Și am să trag în tine acum. Cred că voi 
putea ucide douăzeci dintre voi înainte să fiu nevoit să smulg săgețile din 
leșurile voastre ca să pot continua. Mai trebuie să repet întrebarea? Din ce 
motiv vă îndreptaţi săbiile spre mine? Sunt sigur că nici căpitanul Harran n- 
ar fi fost de acord. EI, cel puţin, își cunoștea datoria! 

— Eu... a ezitat căpitanul Rosson, cu sabia pe jumătate scoasă din teacă. 

— Datoria ta, căpitane, este să mă aperi pe mine. Nu prea poți face asta 
când te repezi la mine cu sabia, nu crezi? Singura circumstanţă care ti-ar 
permite să mă ataci ar fi dacă aș pune în pericol oricare alta dintre sarcinile 
tale. Dar n-o fac. Doar voi ucide câteva sute de gărzi aflate în slujba mea. 

— Rege Jorg... nu... nu poți vorbi serios, a îngăimat căpitanul Rosson. 

Nu îmi dădeam seama cum aș fi putut fi mai serios de atât, însă unii 
oameni se adaptează mai greu la circumstanţe necunoscute. 

Zbaaang! 

Rosson s-a prăbușit în noroi cu o izbitură înfundată. De la o distanţă de 
doi metri, nicio armură, oricât de elegantă, nu poate opri săgeata arbaletei 
dintr-un mecanism greu ca arcul Nubanezului. 

Am întins din nou arcul, începând să simt durere în biceps. 

— Căpitane Devers? Ai de gând să mi-l aduci pe Jarco Renar să 
vorbească cu mine? Amintește-ţi, dacă încerc să-l omor, mă poți tăia în 
bucăți. 

Rosson a zvâcnit în noroi. A încercat să spună ceva, însă pe gură i-a ieșit 
doar sânge. 

Miana Și Katherine se înghesuiau la ușa trăsurii, iar Gomst se zgâia pe 
deasupra lor. Osser Gant prefera, în schimb, ceasloavele lui. 

— Jorg! A strigat Katherine, cu părul căzându-i în bucle de un arămiu 
închis Și cu o fierbinţeală aprigă în ochi. Aceștia sunt oameni de onoare! 

— lar eu nu sunt, am răspuns, după care am întins din nou mâna: 
Proiectul. 

— Oameni cu familii, vieţi de trăit... 

Miana nu a spus nimic, chipul ei ascunzând orice emoție, în timp ce-l 
tinea strâns la piept pe fiul meu. 

N-am băgat-o în seamă pe Katherine. M-am adresat în schimb gărzii, 
ridicând vocea ca să acopăr vântul rece al după-amiezii: 

— Îmi plăcea căpitanul Harran. Ai văzut unde l-a dus asta. Pe ceilalţi 


abia vă cunosc. Fiul meu nou-născut e în pericol. Am vânat un strigoi ca să 
mă asigur că e la adăpost de primejdie. Credeţi c-am să ezit să vă omor pe 
toţi, unul câte unul? 

— Propun ca Jarco Renar să fie adus în faţa mea sau asta nu se va 
termina bine. 

Așa cum îl vedeam prin cătarea arbaletei, căpitanul Devers părea palid 
și nefericit. Își ridicase viziera, scoțând la iveală o faţă îngustă, împodobită 
cu cicatrici Și semne, Și o barbă neagră, scurtă, atârnându-i de bărbie. 

— Aduceți-l încoace pe Renar! A urlat. 

În timp ce așteptam cu toţii, am urcat în spinarea lui Brath Și l-am mânat 
într-un cerc strâns. Fusese bine antrenat, iar mirosul sângelui nu-l deranja 
câtuși de puţin. Coiful căpitanului Harran s-a desprins din spinii tufișului Și 
l-am ridicat într-o mână, în timp ce în cealaltă tineam arbaleta, iar pe Brath 
îl cârmeam cu genunchii. 

Sir Kent s-a suit de pe cal tocmai pe vârful trăsurii. Faptul că știa să-și 
aleagă mereu poziția cea mai bună îl ajutase pe Kent mai mult decât orice 
armură, pricepere ori sabie să rămână în viaţă. 

— Adu-mi mai mulți căpitani, am zis, ridicând din nou arbaleta spre 
căpitanul Devers. 

— Nu, așteaptă! Și-a ridicat el mâinile în aer, de parcă ar fi vrut să 
oprească săgeata. Va fi aici! 

— Dar tu nu. 

Am strâns trăgaciul, însă înainte să trag mai tare, gărzile s-au dat la o 
parte, iar în faţa mea a apărut Jarco Renar, în armură aurită, călare pe o iapă 
murgă. Am întors arbaleta spre el. 

— AȘ fi trimis pe altcineva, i-am spus. Doar ca să văd dacă știu cum 
arăţi. 

Se întâmpla să Știu cum arăta, cu toate că nu ne întâlniserăm niciodată. 
Jarco nu avea rotunjimile fratelui său, nici bunăvoința înșelătoare a lui 
Marcios. Înalt, lat în umeri, semăna mai mult cu unchiul meu, cu lupul 
Renar. 

L-am mânat pe Brath înspre el. De jur-împrejurul meu, mâinile s-au 
încleștat pe mânerele săbiilor. 

— Poftim, 1-am înmânat eu căpitanului Devers arbaleta încărcată, 
aplecându-mă ca să-i Șoptesc conspirativ: Dacă mă atacă, fu pregătit să 
tragi în el. Ești aici ca să mă aperi, nu uita. Vărul Jarco are propriu săi 


apărători, garda care a călătorit cu el din orașul Crath. 

Am tras de hăţurile lui Brath. 

— Jarco, mă bucur c-ai reușit să fii alături de noi. 

— Vere Jorg. 

Calul lui a păşit pe lângă căpitanul Rosson, care întârzia prea mult să 
moară pentru cineva care fusese lovit în piept. 

Am strâns genunchii, iar Brath s-a apropiat mai mult. Din coiful gol al 
lui Harran picura sânge pe piciorul meu. 

— Nu sunt mulțumit de tine, Jarco, i-am spus. 

— Nici eu de tine, vere Jorg. 

— Rebeliunea aceea a ta m-a lăsat slăbit în faţa dușmanilor, Jarco. 

Cu soldații pierduţi în lupta pentru recucerirea controlului asupra 
orașului Hodd, apărarea împotriva prințului Arrow n-ar fi fost atât de 
disperată. Bătălia a lăsat orașul Hodd într-o stare foarte proastă Și fusese 
foarte urâtă. 

— Stai pe tronul meu, vere, a răspuns el. 

Avea în ochi o urmă din răceala tatălui meu și ceva din sălbăticia 
unchiului. Aș fi plătit o avere ca să fiu spion la Curte în ziua în care Jarco a 
venit să cerșească protecția regelui Olidan. Oare cum Și-a întâmpinat tata 
nepotul? 

— Domnești peste poporul meu, a mai spus Jarco. 

— Cu toții mă îndrăgesc. 

Am zâmbit ca să-l sâcâi. Jarco știa adevărul. Regii care aduc victorii 
sunt mereu iubiţi, iar preţul plătit pentru asta, degrabă uitat. Ținuturile 
înalte se mândreau acum să fie în centrul tărâmului națiunilor. Pe când erau 
supușii unchiului, fuseseră doar o notă de subsol în afacerile imperiului, 
mai degrabă uitaţi. Mai fericiți și mai siguri, fără îndoială, însă oamenii 
sunt dispuși să dea lucruri de genul acesta în schimbul unei păreri mai bune 
despre ei, pentru că suntem cu toţii creaturi superficiale, sălbatice și 
crescute cu sânge. 

— Ce vrei de la mine, Jorg? S-a prefăcut el că-și reține un căscat. 

— Constat că-ţi faci probleme în legătură cu moștenirea ta, vere, dar se 
pare că m-ai iertat pentru tatăl tău, am ridicat eu din umeri și am înclinat 
capul, ca să-mi arăt nedumerirea. Și pentru scumpul tău frate. 

— Nu am uitat de ei. 

Mușchi încordându-i-se în jurul fălcilor. 


— Poate ai nevoie de ceva ca să-ţi aducă aminte de ei, de moștenirea ta 
pierdută. De mândria ta pierdută. Trebuie să fie greu să-ți pierzi familia. 

L-am scos pe Gog din teaca lui, cu mânerul înspre vărul meu. Sabia îi 
aparținuse unchiului Renar, o lucrătură antică, făurită din oţelul 
Constructorilor Și adusă în posesia clanului Ancrath de către bunicul tatălui 
meu pe când a luat în stăpânire Ținuturile înalte, atunci când imperiul s-a 
fărâmiţat. 

Jarco a luat sabia, iute. Mai bine în mâinile lui, decât în ale mele. Puteam 
să văd ura arzând în el. Pentru unii oameni nu există otravă mai rea decât un 
dar, nici mai aspră decât mila. Eu știu prea bine. 

— Bineînţeles, am spus. Dacă mi se întâmplă ceva rău sau dacă 
Ținuturile înalte vor cere vreodată un Renar pursânge pe tron, nu tu vei fi 
acela care va ajunge să poarte coroana. 

Sabia ședea între noi, cu oţelul ei ancestral. 

S-a încruntat, iar sprâncenele negre i s-au adunat una într-alta. 

— N-are nicio noimă ce spui, Ancrath. Detin titlul înaintea pruncului tău 
smiorcăit. 

William a slobozit îndatoritor un țipăt, înainte ca Miana să-i acopere 
gura din nou. 

— Chiar ȘI în goana ta după titlul tatălui tău, Jarco, ar trebui să admiţi că 
dreptul /ui cântărește mai mult decât al tău. 

— Tatăl meu...? 

Vârful săbiei sale, al săbiei pe care o numisem Gog, mi-a ţintit inima. 
Armura zăcea înfășurată la spatele meu, legată de șa. 

— Ar fi trebuit să-l las pe unchiul să moară. Un om mai bun ar fi făcut-o. 
Dar îmi plac mult Șuetele noastre. Îndeajuns de mult cât să cobor toate 
scările acelea spre lemniţă, de mai multe ori pe săptămână. Vorbește adesea 
despre tine, Jarco. E greu să-i înţelegi cuvintele, zilele acestea, dar nu cred 
că unchiul Renar e mulțumit de tine. 

Am zâmbit din nou, iar el a cedat. Avea mâna iute, trebuie să recunosc. 
Chiar Și deviată cu ajutorul coifului lui Harran, lovitura lui Jarco mi-a trecut 
prin păr, în timp ce mă lăsam în Jos. 

Zbaaang! Căpitanul Devers și-a făcut datoria. 

Jarco a căzut pe spate de pe poneiul lui, cu picioarele în sus, ieșite din 
scări. Trebuia să râd. 

Katherine a sărit lângă el în noroi, fără să-i pese de fustele ei. Miana mi- 


a aruncat o privire mută. Privirea cuiva care a primit ceea ce a cerut, dureros 
sau nu, Și o știa. 

— Nu trebuia să-l omori, Și-a ridicat Katherine înspre mine privirea 
plină de ură. 

Apreciez oamenii care au bunul simţ să-și arate furia. 

— Căpitanul Devers l-a omorât, am spus și mi-am luat înapoi arbaleta de 
la bărbatul în cauză, aruncând-o peste umăr. Iertare, frate Rike! 

I-am dat hăţurile lui Brath și am alunecat din șa. Câteva șuviţe de păr 
tăiate au plutit în jos, odată cu mine. L-am pescuit pe Gog din praf și i-am 
Șters lama de pelerina lui Rosson. Acesta m-a urmărit cu o faţă albă. 

— Ţi-a spus vreodată cineva că sunt un om de treabă, Rosson? 

Nu a răspuns. Mort, în cele din urmă, probabil. 

Gorgoth s-a ivit undeva deasupra mea, tăcut, privind. Mi-am ridicat 
privirea. 

— Poate că am depășit etapa în care ucideam oamenii dintr-un capriciu, 
Gorgoth, dar poți să fii sigur că, pentru mine, siguranţa fiului meu e mai 
mult decât un simplu capriciu. 

L-am băgat înapoi în teacă pe Gog, după care m-am urcat din nou în 
trăsură. 

Miana aștepta împreună cu William, Osser Și ceasloavele lui, Gomst cu 
judecata lui Dumnezeu. În schimb, am vorbit cu Katherine, aflată Jos, în 
noroi, cu Jarco. 

— Ştii că trebuia să moară. Sau cel puţin o vei ști într-o oră sau într-o zi. 
Diferenţa dintre noi este că eu am Știut-o din clipa în care ai vorbit. Și, în 
cele din urmă, metoda mea e mai rapidă, mai curată Și au de suferit mai 
putini oameni. 

CU CINCI ANI ÎN URMĂ 


— Foarte amuzant. 

Mi-am Șters scuipatul de cămilă de pe picior. 

Armăsarul meu fără nume Și-a răsucit buza, dezvelind niște dinți înguști 
Și neregulaţi, după care Și-a întors capul spre fundul cămilei din faţă. 

— După ce terminăm călătoria asta, intenţionez să te cumpăr ȘI să-ţi 
mănânc ficatul, i-am spus. 

Călăritul unei cămile e cu totul altceva decât călăritul unui cal. Ești cu 
un metru mai sus în aer, cocoţat pe o creatură care se uită la tine ca la o 
insultă de neiertat. Mersul natural al bestiei este conceput în așa fel încât să 
Şi arunce pasagerul dintr-o parte în alta, smucindu-l mai întâi în faţă spre 
stânga, după aceea înapoi spre dreapta, înainte spre dreapta, înapoi spre 
stânga, la nesfârșit... 

Omal, unul dintre conducătorii convoiului de cămile, a venit lângă mine. 

— Cârmește-l, Jorg. Vii de pe mare, nu-i așa? Cârmește. Nu e cal, e 
cămilă. 

Michael mi-a promis o corabie. Agenţii conducătorilor care au venit la 
noi să ne ia în convoi au râs când au auzit una ca asta. 

— Cămilă! Cămilă! Corabia deșertului, efendi. 

Și rânjind ca nebunii, de parcă ar fi vrut să ne înveselească, încărcaseră 
cufărul lui Marco pe una dintre dobitoace, după care ne-au condus spre 
caravană. 

Nu aveam idee cum ajunsese Michael să aranjeze ca noi să călătorim 
împreună cu caravana, însă părea limpede că, deși Hamada putea fi închisă 
pentru fantomele Constructorilor, la nevoie se găseau căi de intrare în Kutta. 
Nu l-am întrebat. În schimb, m-am așezat într-un scaun de răchită care 
părea mult prea fragil pentru ceea ce fusese făcut ȘI i-am spus: 

— AȘ putea crede că ești una dintre fantomele care Și-l doresc ca 
împărat pe prințul Arrow, ca el să ne aducă pacea de care avem nevoie dacă 
ne Școlim ca să vă întreţinem mașinile. 

Marco a rămas cu mititica lui gură căscată. Dincolo de expresia deja 
obișnuită, există puţini oameni cărora să le cadă falca de surpriză. Lui 
Marco i-a căzut, buzele uscate dezlipindu-se cu un poc sonor. Aș fi putut 


să ţin informatiile pentru mine — astfel de frânturi pot fi o marfă foarte 
valoroasă, iar clanurilor bancherilor le place mult să facă schimb de 
mărfuri. Însă Fexler îmi lăsase niște resturi atât de amărâte, încât m-am 
gândit c-ar fi mai bine să le folosesc fără grijă, în speranţa că, împrăștiind 
firimiturile, i-aș putea convinge pe alţii că aveam mult mai multe 
cunoștințe Și că trebuia să fiu tratat cu mai mult respect. 

— Dacă ai stat împreună cu cei care au vrut să pârjolească toată viaţa de 
pe pământ, atunci sunt convins că Știi și despre alte locuri precum hrubele 
din Gelleth unde poți găsi foc și otravă din plin pentru asta? Am adăugat 
apoi. 

Gura lui Marco s-a închis brusc, iar el s-a întors spre Michael cu ochii în 
flăcări. Nu părea să-i treacă prin cap că eu aș putea să mint. O observație pe 
care am pus-o deoparte pentru mai târziu. 

— De fapt, aș vrea să aflu ce-i oprește pe acești pământeni pârjoliți să o 
ia de la capăt? Oare războiul fierbe în toate relicvele Constructorilor, 
zumzăind în praful pământurilor promise, împrăștiate Și ascunse prin 
pivnițe, tăinuite în bagaje?... 

Ochii lui Michael erau partea cea mai puțin convingătoare a apariției lui, 
ca ȘI cum ceva cu totul străin mă urmărea prin găurile acelea scobite în faţa 
unui bărbat. M-am întrebat cum fusese adevăratul Michael și cât de mult au 
putut o mie de ani să îndepărteze această creatură de la modelul original. 

— E foarte ușor să omori majoritatea oamenilor, a spus Michael. Și 
foarte greu să-i omori pe absolut toţi. Ca să reușești asta, ai avea nevoie de 
un consens, de o cooperare între toţi sau aproape toți oamenii mei. Cam ca 
Și Adunarea. Poate că, în ziua în care veţi alege în cele din urmă un 
înlocuitor pentru împăratul vostru mort, ar trebui să începeți să vă faceţi 
griji că Și cei ca mine vor face o alianţă. 

— Şi cum rămâne cu Fexler Brews? 

Trebuia să fiu mai atent. Fexler a povestit despre o a treia cale și niciuna 
dintre primele două nu-mi erau pe plac. 

— Brews? 

M-a încurajat să văd rânjetul batjocoritor al fantomei Constructorului. 
Cel puţin atâta umanitate mai rămăsese în ecoul de date. 

— Un servitor, cu doar puţin mai mult decât un algoritm de mentenanţă. 
E liber să acţioneze acum, însă după un mileniu petrecut la frontierele lumii 
noastre, nu prea mai e cazul să-ţi pleci urechea la vorbele lui. Vrei să te 


judec după omul care-ţi deschide ușa ca să intru eu? 


Pe când mă legănam prin Mărginimi, așezat doar un pic mai comod în 
șa decât Marco, ce se clătina pe cămila din faţa mea, mi-am dat seama ce 
era Fexler Brews. Un paznic preaslăvit, cu iluzia grandorii. 

Mărginimea deșertului Sahar e o sălbăticie necuprinsă Și stearpă de 
noroi crăpat. Fisuri în forme geometrice se întind de-a lungul acestor 
pământuri, repetându-se la scală tot mai mare, spulberate de vânt, 
neîntrerupte vreodată de un munte, lac, copac sau tufiș. Pe alocuri, fisurile 
sunt subțiri ca hârtia, în alte locuri îţi încape întregul braţ în ele și mai sunt 
Și unele care pot înghiţi o cămilă. Creaturi ciudate se tupilau prin acele 
fisuri, ascunzându-se de soare la adâncimi surprinzătoare, acolo unde 
noroiul încă mai amintea de ploile de demult. În întuneric, ieșeau la 
suprafaţă. 

Convoiul nostru era format din o sută douăzeci de cămile Și cincizeci de 
oameni care să le călărească — maurii deșertului sau tuaregi, după cum își 
spuneau ei. Cei mai mulți dintre tuaregi erau comercianţi, conducători de 
cămile, la fel ca Omal. Vindeau mărfuri aduse din Regatele Port în Hamada 
Şi se întorceau cu blocuri de sare. Sarea o cumpărau de la fabricanți, care, la 
rândul lor, o cumpăraseră de la Salash, aproape-oameni, capabili să îndure 
căldura ca de cuptor a Saharului profund, acolo unde nici cele mai 
neînfricate triburi maure nu puteau călători. 

Pe lângă comercianți Și muncitorii lor, ne însoțeau și o duzină de ha'tari, 
războinici dintr-un clan de mercenari renumiţi. Ziua ședeau pleoștiți, morți 
pentru restul lumii, însă noaptea își câștigau existența alungând prădătorii 
care ieșeau de prin crăpăturile peisajului. 

În prima noapte a călătoriei noastre, în jurul focurilor din bălegar de 
cămilă ale tuaregilor, ședeam cu spatele către întuneric Și sorbeam java 
fierbinte din cești nu cu mult mai mari decât degetarele. Nici acum nu-mi 
plăcea chestia aceea, însă era o insultă să o refuzi. Stelele dădeau mai multă 
lumină decât focul, o explozie incandescentă de stele pe tot cuprinsul 
cerului. Maurii flecăreau în limba lor aspră, iar eu l-am luat la întrebări, în 
șoaptă, pe Marco. Descoperirea faptului că nu eram doar cunoscut de către 
fantomele Constructorilor, ci aveam cunoștință Și despre ele, i-a mai 
temperat întrucâtva părerile Și, chiar dacă mă disprețuia în continuare, cel 
puțin acum se străduia să ascundă acest lucru. 


— Probabil că Ibn Fayed știe că venim, am spus. S-a străduit atâta să ne 
zădărnicească planurile Și totuși acum ne lasă să avansăm. Nu crezi că doar 
o duzină de ha'tari nu vor putea să țină piept oamenilor lui? 

— E limpede că obiecţiunile lui faţă de inspecția mea nu sunt atât de 
puternice încât să provoace o neplăcere atât de mare cum ar fi măcelărirea 
unei caravane tuarege. În orice caz, acele obiecţiuni erau suficient de 
puternice cât să-i justifice efortul de a-mi refuza transportul. 

Marco a sorbit din java, sugând-o printre dinți. 

— Şi faţă de vizita mea nu are nicio obiecţiune? 

Un gândac de bălegar uriaș alerga pe gheata mea. Opt picioare, un 
mutant. Preţ de o clipă, Gretcha m-a privit din lumina focului. M-am 
încruntat, iar focul a pâlpâit micșorat, făcându-i pe conducătorii de cămile 
să se întoarcă bombănind. 

— Vizita ta? De ce ar trebui să știe despre ea? A întrebat Marco, iar 
încruntătura permanentă i s-a adâncit și mai mult. 

— Yusuf știa despre ea. 

— Şi ce înseamnă lordul Yusuf pentru tine sau pentru mine? 

Pentru cineva care ţâra după el mijloacele prin care putea vorbi cu 
fantoma unui Constructor, Marco nu părea să știe prea multe. 

— Yusuf este matemagician. 

Marco a ridicat o sprânceană. 

— O rușine, cu toţii. Ibn Fayed nu are astfel de creaturi. Își urmăresc 
interesul propriu. Nu-ţi imagina că singurul motiv pentru care oamenii 
numerelor te caută este în slujba califului. 

M-am jucat cu inelul vizionar pe sub pelerină, răsucindu-l printre degete. 
M-a lovit un gând, o săgeată din noaptea spuzită cu diamante, străbătându- 
mă din cap până-n picioare. Degetele s-au încleștat atât de tare în jurul 
inelului, încât l-ar fi zdrobit, dacă n-ar fi fost atât de rezistent. 

— De ce trebuie să târăști după tine cufărul acela, Marco? De ce e atât 
de greu? 

Bancherul a clipit înspre mine. 

— E mai greu decât noi amândoi! Am continuat. 

A clipit din nou. 

— Cât de greu trebuie să fie? 

Am strâns inelul vizionar în palmă Și mi-am adus aminte de vremea când 
Gorgoth și Rike au fost nevoiți să care împreună o lucrare a Constructorilor 


dintr-o hrubă din adâncurile Castelului Roșu. 


Călătoria prin Mărginim! A durat trei zile, drumul fiindu-ne întrerupt de 
traversarea celor mai largi fisuri pe un pod din trei plăci, adus cu noi în mod 
special, întins și ridicat, de nenumărate ori. Am călătorit fără niciun reper, 
asaltați de furtuni de nisip, mereu prea arid, mereu prea cald. La un moment 
dat, am trecut pe lângă carcasa unui gândac enorm, o carapace scobită 
îndeajuns de mare cât să adăpostească și cămile. În trei zile, rămășițele 
acelea au fost singurele care au spart monotonia pământului plat și crăpat. 

Valuri ridicate la orizont ne-au anunţat apropierea deșertului. Cu o viteză 
uimitoare, terenul arid Și praful au făcut loc nisipului ce se ridica în dune 
albe la înălțimi pe care nu le crezusem posibile vreodată. 

Deșertul a scos la iveală abilitățile tuaregilor. Felul în care navigau, 
numărând dunele de parcă ar fi fost adevărate repere, nicidecum mormane 
schimbătoare identice. Cât de uimitor se căţărau pe versanţii bătuți de vânt 
ai fiecărui munte alb, croind drumuri la minima rezistență, găsind nisipul 
cel mai sigur pentru mersul pe Jos, cel mai bun popas în faţa vântului, iar 
seara, cele mai bune zone umbrite. 

M-a cuprins neliniștea. Fiecare kilometru ne ducea mai aproape de 
închisoare. Nici Marco Și nici eu nu puteam pleca fără bunăvoința acestor 
oameni: deșertul ne-a prins în capcană mai eficient decât niște pereți înalți. 

Nisipurile albe se înmulțeau în arșiţa soarelui, alcătuind un cuptor în 
care ne coceam. Marco era decis să nu facă nicio concesie temperaturii 
înalte, purtându-și toate hainele negre, redingota, jiletea și mănușile albe. 
Începusem să cred că se schimbase, asemenea neamului Salash din Saharul 
profund. Niciun om nu putea îndura așa ceva. Pe sub pălăria lui înaltă, 
pielea îi rămăsese albă și nearsă. 

Noaptea, tremurând sub cerurile înstelate Și reci, ședeam printre 
comercianţi, cu dunele ridicându-se în jurul nostru, fantomatice, mai înalte 
decât valurile celei mai aprige mări. În astfel de nopţi, comercianții își 
depănau poveștile în fraze murmurate, atât de placizi, încât era greu să-ți 
dai seama cine vorbea, pe după eșarfele lor, până când, în punctul 
culminant, un povestitor începea să dea din mâini Și toţi oamenii din cerc i 
se alăturau cu trăncăneala lor aspră Și râsete răgușite. În spatele lor, în 
cercul conducătorilor de caravană, oamenii jucau jocul celor douăsprezece 
linii pe table vechi, într-o tăcere totală, spartă doar de țăcănitul zarurilor. În 


jurul focului — fantome în noapte — umblau ha'tari, trecând de la unul la 
altul un cântec încet Și obsedant, păzindu-ne de pericole neștiute. 

CU CINCI ANI ÎN URMĂ 


Undeva, în singurătatea Saltarului, în timpul celor douăzeci de zile de 
drumeție, am trecut pe neobservate din Maroc în Liba. Tuaregii vorbeau 
despre un pământ ce se întindea demult între regate, devorat bucată cu 
bucată până când Marocul a întâlnit nisipurile Libei. Un pământ ai cărui 
oameni ar i făcut bine să ia aminte proverbul despre centimetri cedați Și 
kilometri luaţi înapoi sau, după cum spun localnicii, „Fereşte-te de nasul 
cămilei” , după povestea cămilei care se milogește până intră-n cort Și apoi 
refuză să mai plece. 

Hamada se ridică din nisipurile deșertului, cu clădiri joase din lut, 
rotunjite parcă sub bătaia vântului Și văruite ca să orbească privirile. La 
prima vedere, seamănă cu niște pietricele înfipte pe jumătate în pământ. 
Aici se găsește apă: o poţi gusta în aer, o poţi vedea în straturile de iarbă 
care stabilizează dunele și ţin piept valurilor de nisip. Odată ce începi să te 
plimbi printre clădirile albe, vezi construcțiile grandioase din spatele lor, 
cuibărite în depresiunea care susține întreg orașul. În vremuri străvechi, un 
zeu s-a prăbușit pe pământ aici, fracturând cel mai profund strat al rocii de 
bază Și aducând la suprafaţă apele dintr-un strat acvifer neexploatat în 
oricare alt loc. 

— Nu cred că am fost vreodată atât de departe de orice, frate Marco, am 
zis cu mâna streașină la ochi, privind orașul în căldura vibrantă. 

— Nu sunt fratele tău, a ripostat el. 

Omal, care călărea între noi, a pufnit: 

— Departe de orice? Hamada înseamnă centru . E inima Libei. 
Hamada. 

Ne-am continuat drumul urmaţi de umbrele aruncate de soarele 
dimineții, smucind de hăţuri ca să împiedicăm cămilele s-o ia la goană după 
apă. Chiar Și așa au iuţit pasul, pufnind Și suflând, lingându-Și boturile cu 
limbile lor aspre. La ferestrele umbrite se iveau chipuri, iar conducătorii 
caravanei își salutau vechi prieteni. În umbra străduţelor înguste, copii 
sfrijiți alergau după pui Și mai sfrijiți. 

Mai adânc în oraș, străzile din Hamada se mândreau cu case mari, cu 
tencuială albă peste cărămidă, cu turnulețe înalte în bătaia vântului. 


Mergând mai departe, convoiul nostru a ajuns în dreptul unor conace 
grandioase, din piatră albă, clădiri publice ce aruncau în derizoriu 
construcțiile din Albaseat, răzlețe și impunătoare, ridicate după aritmetica 
învățaților mauri. Biblioteci, galerii de sculptură, săli de baie cu coloane 
unde oamenii deșertului se răsfăţau în luxul apelor adânci. 

— Nu-i prea rău. 

Mă simţeam precum ţăranul murdar care venea la Curte. 

— Aurul a fost făcut Și folosit aici, a încuviinţat Marco. Aur peste aur. 

Pentru prima dată, n-a mai pufnit. E destul de neliniștitor să fii nevoit să- 
ţi reconsideri întreaga viziune asupra lumii. Niciunul dintre noi nu era 
încântat. 

Caravana noastră a ieșit de pe drumul principal Și a intrat într-o piață 
uriașă cu ţarcuri pentru cămile, capre, oi, chiar Și pentru cai. Mulțimea în 
straie negre se înghesuia aici, comercianții anticipând convoiul de cămile și 
fiind pregătiţi să se tocmească. Omal Și tovarășii lui l-au ajutat pe Marco să 
coboare, așezându-i cufărul pe lespezile acoperite de nisip din faţa lui. S-a 
apropiat de cufăr cu mersul crăcănat al celui care a șezut prea mult în șa. 

— N-am de gând să-l târăsc iar după mine, am spus, bucuros că mă 
dădusem jos de pe cămila mea. A fost cărat în ultimele douăzeci de zile, 
mai poate fi cărat și pe ultimul kilometru. 

Zornăind câteva monede, am găsit un coțcar bătrân Și fără dinți, care 
avea un măgar Şi care era dornic să ne ajute până la palatul califului. 
Animalul arăta la fel de bătrân ca și stăpânul lui Și mă aşteptam în orice 
clipă ca picioarele să i se îndoaie sub el, sub cufărul pe care toți trei i l-am 
așezat în spinare. S-a dovedit a fi taman pe dos, la fel ca și Balky, 
mulțumindu-se să-și ragă nemulțumirea în timp ce bătrânul lega 
încărcătura. 

Pe când ședeam în arșiţă Și transpiram privindu-l pe bătrân cum 
trudește, grijile care mă ocoliseră în pustietatea deșertului au revenit în 
forţă. Din momentul acela în cafeneaua din Kutta, când am înţeles natura 
capcanei, părea că, asemenea fratelui Hendrick lovit de sulița Conaught, 
împingeam sabia tot mai adânc. Slaba șansă de răzbunare — nu c-ar fi fost 
vreodată slabă — dispăruse în clipa în care mi-am dat seama că mă 
cunoșteau, de când mi-am dat seama că mă așteptau. Acum, în mijlocul 
deșertului care mă ţinea prizonier, mă îndreptam spre Curtea dușmanului, 
aflată fără îndoială la doar câţiva metri deasupra lemniţelor în care aveam 


să putrezesc. 

— Asta e pentru tine, frate Hendrick. 

— Poftim? Și-a ridicat Marco borul pălăriei ca să se uite la mine. 

— Hai să isprăvim cu asta, am răspuns Și am pornit la drum. 

Pe sub veșmintele de deșert, mă rodeau cutia de aramă, arma Și inelul 
vizionar, stânjenindu-mă pe căldura puternică. Părea puțin probabil că-mi 
voi găsi salvare într-unul dintre acele lucruri. 

Străzile largi, pe care vântul purta doar o părere a nisipului, ne-au dus 
dincolo de baia publică și de bibliotecă, de judecătorie și de galerie, până la 
un mal abrupt unde, sub cerul metalic al deșertului, un lac întins Și lipsit de 
orice cusur reflecta palatul califului. Între noi și apele acelea se ridicau, din 
pietrele împrăștiate, ruinele unui amfiteatru. O construcție a romanilor, 
incredibil de veche. 

— Asta ce mai este? Am arătat eu spre un turn înalt, cel mai înalt din 
Hamada, separat de palat Și totuși aruncându-și umbra întunecată peste 
zidurile semeţe până în inima complexului. 

— Materna, a spus coţcarul printre gingiile goale. 

— Qalasadi? Am întrebat înfigându-mi degetele în palmă. 

— Qalasadi, a încuviinţat el din cap. 

— Vom merge acolo mai întâi, am hotărât. 

Răzbunarea fusese cea care mă adusese aici. Nevoia de a lovi înapoi 
după ce ai fost lovit. Ibn Fayed avea o datorie de sânge faţă de mine, însă 
datoria lui Qalasadi avea un chip Și aveam de gând să o văd prima achitată. 

— Mergi unde vrei, Sir Jorg, a spus Marco. Eu am afaceri la palat. 

— Şi ce afaceri sunt acelea, Marco? Haide, prietene, poţi să o spui 
fratelui Jorg. Am călătorit mulți kilometri împreună, i-am spus arătându-i 
dinții. 

— Nu suntem frați... 

Am căutat prin haine. Pentru o clipă, Marco s-a încordat, de parcă ar fi 
crezut că urma să scot cuțitul la el. În schimb, am scos zarul lui Yusuf. 

— La drum suntem o familie, frate Marco. 

M-am lăsat în genunchi și am învârtit zarul pe lespede, făcându-l să se 
răsucească precum un titirez, într-un colţ. 

— Am venit să încasez o datorie, a spus el. De la Ibn Fayed. 

Zarul s-a oprit cu zgomot pe pământ. Un doi. 

— Mergi cu Dumnezeu, frate Marco, i-am spus. 


M-am înfățișat singur la ușa turnului matemagicianului. Nicio gardă nu 
se afla acolo, nicio fereastră nu era deschisă. Turnul ajungea până la o sută 
de metri deasupra mea, o fleșăi* elegantă, cu un diametru de vreo douăzeci 
de metri la bază. Primele ferestre se deschideau abia de la jumătatea ei, 
urcând în spirală spre vârful fleșei, piatra fiind prea netedă chiar Și pentru 
un scorpion ori un păianjen. 

Ușa fusese decorată cu cristale negre, crăpăturile sclipind în straturile 
superioare acolo unde ajungea soarele. Am ciocănit, iar în locul în care am 
lovit cu montura pumnului au apărut numere strălucitoare — cele zece cifre 
pe care arabii ni le-au oferit de la bun început. 

— O ghicitoare? 

Am atins o cifră, doi , alta a strălucit mai tare, un patru . Am atins-o 
pe aceea. Cercul s-a făcut nevăzut. Am așteptat. Nimic. 

Am ciocănit mai tare, însă încheieturile degetelor mele nu au scos niciun 
sunet la atingerea cristalului, doar au făcut să apară din nou cercul de 
numere. Am apăsat, urmărind numerele strălucitoare în cercuri Și mai iuți, 
încercând să descifrez modelul, ţinând socoteala preţ de câteva secunde, 
pentru ca apoi să pierd iar șirul. 

— La dracu, n-am venit să mă joc. 

Locul părea părăsit. Câteva siluete se mișcau printre ruinele din 
depărtare, Marco Și ceilalţi vizitatori se învârteau pe treptele largi dinaintea 
palatului lui Fayed, iar o gloată răsfirată hoinărea pe marginile nisipoase ale 
lacului — însă niciun suflet nu se afla în raza mea auditivă. 

Am încercat din nou. Apoi din nou. Era limpede că nu eram făcut din 
aceeași plămadă cu un matemagician. Numerele strălucitoare dansau în 
spațule lor, dispărând în timp ce mă uitam la ele. M-am uitat urât spre ușă, 
însă nici asta nu m-a ajutat. Mai degrabă din frustrare, nicidecum din 
judecată, am ciocănit din nou, iar în clipa în care cifrele Și-au făcut apariția, 
am scos inelul vizionar din chinga lui Și l-am trântit fix în mijloc. Imediat, 
înșiruirea de numere a prins viteză, după care a accelerat din nou și s-a 
estompat într-un cerc de lumină. Ușa a început să scoată un zumzet, care s- 
a ascuţit apoi, urcând tot mai multe octave. Mici fulgere au început să 
străbată cristalele, răspândindu-se din locul în care inelul vizionar atinsese 
ușa. Degetele mi-au zbârnâit din cauza vibrației. Zumzetul s-a transformat 
în valet, apoi în țipăt. 


Verticalul a devenit orizontal. Și m-am pomenit încercând să mă ridic 
dintre cioburile negre împrăștiate a ceea ce fusese o ușă impresionantă. 

Cu urechile ţiuind Și degete moi, am găsit inelul vizionar printre 
cioburile scânteietoare Și m-am repezit pe ușă. Coridorul se deschidea drept 
în faţă, părând să despartă parterul. În capătul îndepărtat, am zărit niște 
trepte — poate că era scara care Șerpuia înăuntrul turnului. Șase libanezi 
tineri, în tunici albe, s-au îndreptat spre mine din arcadele aflate de-o parte 
Și de alta a coridorului, arătând ca niște cărturari, mai degrabă mirati, decât 
furioși. Am scos cuțitul și am lăsat mâneca să alunece peste el. Înfăţișarea 
poate fi înșelătoare. 

— Ceva nu e în regulă cu ușa voastră. 

Fără nicio pauză, am pornit cu pași mari printre ei. 

Odată ce-am ajuns la treptele care duceau în sus Și în jos, m-am hotărât. 
Am legat înapoi la cingătoare inelul vizionar, făcând nodurile pe dibuite, cu 
degetele vibrând în continuare. 

Aflasem de la Omal că matema era organizată ca un fel de universitate, 
un loc de studiu pentru matemagicieni. Qalasadi era un fel de profesor. Un 
tutore pentru copiii califului, un îndrumător pentru studenții care veneau la 
Hamada, un arbitru al afacerilor mai puţin luminoase dintre oamenii 
numerelor, așa cum le plăcea lor să-și spună. Turnul nu era casa lui, nu era 
domeniul sau fieful lui, dar chiar Și așa, m-am gândit că aveam să-l găsesc 
în vârful lui. 

Ecuațiile au ţinut ritmul cu mine în timp ce străbăteam treptele uzate, 
urcând turnul matemei ţinând cuțitul în mână. Unele se desfășurau de-a 
lungul scării spiralate, altele începeau Și se încheiau în câțiva metri, după 
care erau înlocuite de noi calcule, toate cioplite în piatră, apoi încrustate cu 
ceară neagră, pentru a fi lizibile. Am depășit ușă după ușă, fiecare dintre 
ele inscripționată cu o literă a grecilor, începând cu „alfa”, apoi „beta”. 
Până la „mu”, ajunsesem la prima fereastră, iar o briză răcoroasă a urcat în 
urma mea. Am trecut pe lângă doi matemagicieni care coborau, amândoi 
bătrâni, ridați precum prunele și atât de adânciţi în conversație, încât aș fi 
putut fi cuprins de flăcări și aș fi rămas neobservat. 

În cele din urmă, în locul în care cea din urmă fereastră oferea o 
panoramă largă Și luminoasă asupra Hamadei, treptele s-au terminat în fața 
unei uși inscripţionate cu "omega”, încrustată cu aramă în mahon. Mi-am 
dat un moment de respiro. Aș prefera oricând să urc un munte în locul 


treptelor. Am lăsat din nou mâneca să-mi acopere cuțitul Și am împins ușa. 
S-a deschis cu un scârțâit moale al balamalelor, iar acolo, aplecaţi deasupra 
unei mese mari Și strălucitoare din mijlocul unei încăperi circulare, erau 
Qalasadi, Yusuf și Kalal. Și-au ridicat privirile deodată, iar surpriza 
întipărită pe chipurile lor a fost cea mai bună răsplată pentru urcușul meu 
îndelungat. Yusuf și Kalal Și-au aplecat din nou capetele peste hârtii, 
vânând parcă o eroare în mijlocul mâzgălellor. Amândoi ţineau strâns în 
mâini pene de scris, cu degetele pătate, la fel de negre ca și dinții lor. 

— Jorg, a zis Qalasadi, care Și-a regăsit calmul, între două răsuflări. 
Proiecțiile noastre ne-au arătat că-ţi va lua ceva mai mult timp să treci de 
ușa din faţă. 

Yusuf și Kalal au schimbat priviri, de parcă s-ar fi întrebat ce alte erori s- 
au mai putut strecura în calculele lor. 

— Proiecţiile voastre? Pentru niște oameni care vor închidă ochii 
Constructorilor, vorbiți mai degrabă ca ei. 

Qalasadi Și-a desfăcut mâinile, goale, pătate de cerneală. 

— Suntem definiti de acţiunile noastre, nicidecum de felul în care luăm 
decizia de a acționa. 

Am scos cuțitul, strecurându-mi brațul pe lângă corp în așa fel încât să 
nu prindă de veste. Lama s-a înfipt în masa sclipitoare, cu mânerul 
zbârnâind, la distanţă de-o palmă de vintrele lui Qalasadi. Țintisem 
aproximativ locul acela, însă aruncarea a fost mai complicată, în unghi 
drept Și o cu o mișcare mai ciudată. Estimasem că lama va ricoșa Și va 
ajunge în scrotul lui. 

— Asta e în hârtiile voastre? Asta ați aflat voi? 

M-am îndreptat cu pași mari spre masă. 

— Aţi calculat și traiectoria cuţitului? 

Qalasadi Și-a pus mâna pe umărul lui Yusuf. Bărbatul mai tânăr a lăsat 
baltă mâzgălelile și Și-a ridicat privirea, încruntată încă, de parcă ar fi fost 
mult mai concentrat la calculele lor decât la armele mele tăioase. 

— Pot să-ţi aduc ceva de băut, rege Jorq? A întrebat Qalasadi. E un drum 
lung pe scările acelea în sus. Vergeaua din fildeș pe care o folosea ca să 
scrie în praful din curtea bunicului meu era în mâna lui acum. 

M-am apropiat, lăsând între noi doar lăţimea mesei, pe care era înfipt 
cuțitul meu într-un teanc de hârtii, toate acoperite cu simboluri mărunte, Și 
am vorbit cu voce calmă, așa cum o fac oamenii chibzuiți: 


— Parte din afacerea aceasta a previziunilor, o parte semnificativă 
probabil, trebuie să fie arta de a da impresia că lucrurile se desfășoară 
potrivit așteptărilor. O victimă care crede că i se anticipează fiecare mișcare 
nu va fi doar paralizată de nesiguranţă, ci și mult mai ușor de prevăzut. 

Toți cei trei bărbați m-au urmărit fără niciun răspuns. Nici urmă de 
emoții, poate doar degetele lui Qalasadi trecute prin buclele scurte ale bărbii 
ȘI o sclipire slabă de transpiraţie pe fruntea lui Kalal. Yusuf își scosese 
pieptenii din păr Și şi-l legase pe tot la spate, lipit de ţeastă. Arăta mult mai 
bătrân acum, mult mai înțelept. 

— Precis Știaţi că aveam să hotărăsc să lovesc masa prin acea lovitură, 
altminteri aţi fi încercat să mă opriţi... Sau poate că nu aţi știut deloc că 
aveam de gând să arunc cuțitul? M-am pomenit eu scormonind tocmai în 
nesiguranța paralizantă despre care vorbisem înainte. 

— Ce zici despre băutura aceea? A întrebat Qalasadi. 

Eram însetat, însă asta ar fi fost mult prea previzibil. În afară de asta, nu 
te apuci să traversezi țări ca să urmărești un otravnic Și apoi să bei ceea ce- 
ţi oferă. 

— De ce-ai încercat să omori famila mamei mele, Qalasadi? Un prieten 
mi-a spus odată că matemagicienii își urmăresc propriile interese. A fost 
doar ca să-i faci pe plac lui Ibn Fayed? Să-i păstrezi bunăvoința Și să-l 
împiedici să te alunge din oaza lui minunată? 

Qalasadi Și-a frecat bărbia cu podul palmei, prinzându-și fălcile între 
degete, gânditor. Avea același ritm al mișcărilor ca în castelul Morrow. Îmi 
plăcuse de el de la început. Poate acela fusese motivul pentru care m-am dat 
mare în faţa lui, poate că i-am oferit informaţiile de care avea nevoie ca să- 
mi pună povestea cap la cap. Chiar și acum, când răzbunarea era la o 
lovitură de sabie, nu simţeam pic de ură pentru el. 

— E o ironie a vremurilor noastre că oamenii care-și doresc pacea 
trebuie să provoace război, a spus el. O știi Și tu, Jorg. Războiul Sutei 
trebuie câștigat, dacă vrem să se oprească. Câștigat pe câmpul de luptă, 
câștigat în sala Adunării. Acestea sunt parte din același întreg. 

— lar Ibn Fayed este cel care trebuie să-l câștige? am întrebat. 

— În cinci ani, Ibn Fayed va vota la Adunare pentru Orrin de Arrow. 
Contele Hansa n-o va face. Votul va fi strâns. Prințul Arrow va aduce pacea. 
Milioane de oameni vor prospera. Sute de mii vor trăi, în loc să moară în 
război. Ordinul nostru i-a ales pe cei mulţi în faţa celor mai puţini. 


— Asta a fost o greșeală. Acei puţini erau ai mei. 

A început să mă cuprindă căldura. 

— Pot să apară greșeli, a încuviinţat el gânditor. Chiar Și cu o vrajă care 
să îmblânzească variabilele, suma lumii este una complexă. 

— lar tu încă dorești să-i dăruiești lui Ibn Fayed regatul Morrow? Să-i 
faci pe mauri să se retragă din nou pe Coasta Calului? 

L-am urmărit pe Qalasadi, ochii, gura, mișcarea mâinilor, totul, numai ca 
să încerc să descifrez ceva din omul acela. Mă înnebunea să îi văd cum stau 
acolo calmi, de parcă ar fi știut în fiece clipă ce-mi stătea pe limbă să spun, 
ce aveam în minte să fac. Și totuși oare chiar știau? Făcea asta parte din 
spectacolul de umbre și oglinzi? 

— Ne propunem ca prinţul Arrow să câștige tronul imperiului la 
Adunarea din cel de-al 104-lea an al Interregnului, a vorbit Yusuf pentru 
prima dată, cu vocea puțin încordată. Adunarea anului 100 va fi o remiză, e 
lucru hotărât. 

— Se poate ca domeniile califului să se extindă mult mai ușor în alte 
direcţii, a vorbit și Kalal, cu vocea lui ascuţită în contradicție cu expresia 
serioasă a gurii. Marocul va cădea mult mai ușor decât Morrow sau 
Cordoba. 

M-a luat prin surprindere ușurarea pe care mi-a adus-o sugestia lui. 

— Am venit să te ucid, Qalasadi. Să-ţi devastez pământul Și să-l las în 
ruină. 

A avut eleganța sau bunul simţ să nu rânjească la exprimarea mea 
apocaliptică. Mai mult ca sigur, auziseră de Gelleth chiar Și în Africa. Poate 
că văzuseră văpaia ridicându-se deasupra orizontului. Dumnezeu știe că a 
ars cu vâlvătaie mare Și înaltă. A pârjolit cerurile! 

— Sper că n-o vei face, a răspuns Qalasadi. 

— Speri? Mi-am tras eu veșmântul la o parte, cu mâna pe mâner. Nu 
ştii? 

— Toți oamenii au nevoie de speranţă, Jorg. Chiar și oamenii numerelor, 
a încercat Yusuf să zâmbească, vorbind cu vocea blândă a omului pregătit 
să moară. 

— Şi ce spun ecuaţiile tale despre mine, otravnicule? 

Sabia mea Ședea acum între noi. Nu-mi aminteam când am scos-o din 
teacă. Mânia de care aveam nevoie s-a aprins ȘI s-a stins, s-a aprins din nou. 
Mi-am văzut bunicul și bunica zăcând palizi pe patul de moarte, pe unchiul 


Robert în mormântul de războinic, cu mâinile încrucișate deasupra săbiei 
așezate pe piept. Am văzut zâmbetul lui Qalasadi într-o curte însorită. Pe 
Yusuf ștergându-și apa de mare de pe față. E sărată! „spusese el. Să 
sperăm că lumea are de oferit Și altceva, nu? Cuvinte rostite pe mare. 

Am lovit cu mânerul săbiei în lemnul lustruit al mesei. 

— Ce spun calculele voastre? 

Urletul meu 1-a făcut să tresară. 

— Doi, a spus Qalasadi. 

— Doi? Am izbucnit eu într-un hohot de râs ascuţit, plin de durere. 

Și-a plecat capul. 

— Dol. 

Yusuf Și-a trecut degetul peste paginile mâzgălite. 

— Dol. 

— Asta ne arată magia, a spus Qalasadi. 

Ceva rece îmi vâjâia pe la pometi. 

— Dece doi ? 

Matemagicianul s-a încruntat, așa cum o făcuse și în curtea castelului 
Morrow, încercând parcă din nou să-și amintească senzația aceea pierdută, 
să-ȘI aducă aminte un gust uitat. 

— Doi prieteni pierduţi în pământurile aride? Doi prieteni ce se vor lega 
în deșert? Doi ani distanţă de tronul tău? Două femei care-ţi vor fura 
inima? Două decenii vei trăi? Magia este în primul număr, matematica în 
cel de-al doilea. 

— Şi care este cel de-al doilea număr? 

Mânia mă părăsise, iar imaginea rămasă a doua movile triste în praful 
din Iberico pălea. 

— Al doilea număr, a răspuns Qalasadi fără măcar să se uite în hârtii, 
este 333000054500. 

— Ăsta da număr Niciunul dintre cele cu care m-ai torturat: doi, trei, 
paisprezece... Şi ce dracu înseamnă? 

— Sunt, sper, coordonatele locului în care l-ai abandonat pe Michael. 

CU CINCI ANI ÎN URMĂ 


A fost o oarecare ușurare să constat că ordinul matemagicienilor n-avea 
nevoie să mă omoare, deși era limpede că o puteau aranja ȘI singuri, mai 
ales după ce m-am dat pe mâna lor cu atât de multă istețime. De asemenea, 
era bine de știut că acum considerau că existau drumuri mult mai bune 
decât cele care duceau spre Morrow, alte căi prin care să aducă drepturile de 
vot necesare în mâinile lui Ibn Fayed și să asigure ascensiunea prințului 
Arrow. Asta însemna că, la rândul meu, nici eu nu aveam nevoie să-i omor. 

E adevărat că aveam o experienţă neplăcută cu prezicătorii Și cu profeția 
lor despre gloria lui Orrin de Arrow. De data asta, cel puţin, m-am simţit în 
stare să o ocolesc Și să merg mai departe. Poate că mă maturizam. M-am 
consolat cu vorbele lui Fexler despre schimbarea lumii Și puterea dorinței. 
Poate că pentru cei a căror dorinţă arzătoare era să cunoască viitorul, mai 
degrabă decât să trăiască în prezent, poate că pentru ei dorinţa era mai mult 
decât mijlocul pe care îl foloseau ca să le deschidă o fereastră înceţoșată 
spre ziua de mâine. Că erau vrăjitoarele din Danelore care invocau rune sau 
că erau maurii înţelepţi, cu ecuaţiile lor diabolic de complicate, poate că 
dorinţa lor brută și concentrată era cea care le oferea cunoașterea. lar dacă 
dorința mea era Și mai puternică, poate că aș fi putut să le demonstrez că se 
înșelau. 

Dorinţa de răzbunare, drept pedeapsă pentru Qalasadi după atacul lui 
împotriva familiei mele, nu a fost atât de puternică precum nevoia care m-a 
adus la ușa unchiului Renar. De fapt, m-am simțit bine s-o las baltă. Lundist 
Și Nubanezul ar fi fost mândri de mine, însă de fapt îmi plăcea omul, iar 
asta a cântărit mai mult în a lăsa totul deoparte decât orice tărie de caracter 
proaspăt descoperită. 

Undeva, într-o încăpere deasupra noastră, un mecanism a zbârnâit Și un 
clopot uriaș a început să bată, anunțând ora din zi. 

— Yusuf și cu mine te vom însoţi la Curtea califului, a spus Qalasadi cu 
vocea ridicată. 

— Nu va dori să mă execute? Sau să mă arunce în temniţă? am întrebat. 

— Ştie că te afli aici, așa că, fie că mergi la Curte cu noi, fie că ești dus 
acolo mai târziu sub pază armată, e puţin probabil ca mersul lucrurilor să se 


schimbe, a răspuns Qalasadi. 

— Dar dacă soldaţii lui vor trebui să te târască până acolo, previziunile 
se îndreaptă spre consecințe mai puțin dorite, a adăugat Yusuf. 

— Dar voi aţi calculat deja ce are să se întâmple? L-am iscodit pe Yusuf, 
încruntându-mă. 

— Da, spuse cu o înclinare a capului. 

— ŞI? 

— Şi dacă-ţi vom spune, consecinţele devin mai puţin certe. 

Qalasadi a închis cartea pe care tocmai o deschisese Și a luat-o cu el. 
Yusuf mi-a pus braţul în jurul umerilor și m-a îndemnat spre ușă. 

— Kalal rămâne aici? Am întrebat peste cea de-a zecea Și cea mai 
puternică lovitură a clopotului. 

Yusuf a rân jit. 

— Calculele nu se fac de unele singure, știi? 


Trebuie să recunosc că nici Qalasadi, nici Yusuf nu au ridicat măcar o 
sprânceană când au constatat lipsa uși din faţă a turnului, deși presupun că 
nu era una ușor de înlocuit. Tinerii în veșminte albe adunaseră laolaltă 
cioburile, într-o mică grămăjoară, într-o parte a ușii, iar ceilalți din matema 
li se alăturaseră. Câteva zeci de studenţi ședeau în cerc, murmurând, 
trecându-și bucăţile de cristal de la unii la alții, strigând câteodată, atunci 
când descopereau două fragmente care se potriveau. Când am trecut pe 
lângă ei, au tăcut. 

— Observ că ai găsit o nouă rezolvare pentru ușă, Jorg, a spus Yusuf pe 
un ton rece. 

— Acum e o ghicitoare Și mai bună, a punctat Qalasadi, însă nu și un 
obstacol. 

Am traversat piaţa pe sub arșiţa soarelui. Aproape că puteai vedea lacul 
cum fierbe în depărtare, însă acesta aducea o iluzie a răcorii în aer, o 
binecuvântare ce valora mai mult decât aurul în Sahar. 

Treptele ce urcau spre porțile califului erau largi și nenumărate, mai 
mari decât cele construite pentru oameni, înșelând ochiul în așa fel încât 
abia pe măsură ce urcai începeai să vezi adevărata dimensiune a palatului, 
ca soarele la răsărit. 

Cerșetorii așteptau pe trepte, în umbra unui portic uriaș. Porțile, ce 
păreau să fie făcute din aur, se înălțau deasupra noastră, a tuturor, iar gărzile 


regale în armuri lustruite erau pregătite să-i primească pe vizitatorii 
califului, strălucitoare Și cu pene ușor ridicole ițindu-se din coifurile 
conice. Qalasadi și Yusuf au ocolit grămada de oameni în veșminte negre 
care aveau câte ceva de cerut. l-am zâmbit lui Marco, înțepenit în mijlocul 
localnicilor Și luptându-se să tragă de cufăr încă un pas. 

— As-salamu alaykum. 

Qalasadi le-a dorit ca pacea să se pogoare peste cei doi uriași care ne-au 
blocat drumul. O dorință rațională, având în vedere dimensiunile 
iataganului de la șoldul bărbatului. „Hachirah”, așa erau numite în cartea 
tutorelui Lundist săbiile lor capabile să taie un om în două. 

— As-salamu alaykum, murshid mathema””. 

Bărbatul a făcut o plecăciune, însă nu așa adâncă cât să poată fi 
înjunghiat fără să ştie. 

Alte schimburi de vorbe în limba comună a Marocului și Libei. O 
auzisem îndeajuns ca să-mi dau seama că acum Qalasadi îl asigura pe 
gardian cu privire la statutul meu regal, în ciuda aparențtelor. Ar fi fost 
prevăzător să-mi rup niscaiva timp Şi aur ca să mă curăţ de nisip și să mă 
îmbrac corespunzător, dar mi se părea mai prudent să-l întâlnesc pe Ibn 
Fayed înainte ca Marco să primească o audienţă. 

Am intrat printr-o deschizătură a porții și trei gărzi având coifuri cu pene 
ne-au condus prin coridoare de marmură, încântător de răcoroase. Liniștea 
palatului ne învăluia cu totul, mai degrabă ca o pace, decât ca absenţa 
sterilă a sunetului din coridoarele Constructorilor, spartă când Și când de 
clinchetul fântânilor ascunse Și de strigătele papagalilor. 

Palatul califului nu avea nimic în comun cu castelele din nord. În primul 
rând, fusese construit pentru plăcere, nicidecum pentru apărare. Construcţia 
se întindea mai degrabă decât se înălța, sălile și galeriile lui erau largi, 
trecând dintr-una într-alta acolo unde ar fi trebuit să fie despărțite de blocaje 
Şi capcane. N-am întâlnit nicio statuie, nicio pictură, nimic în afară de 
câteva tapiserii ce înfățișau modele în culori vii. Oamenii deșertului nu 
aveau obsesia noastră de a ne construi o imagine, înregistrând descendența 
în piatră ȘI culoare pentru veacurile viitoare. 

— Am ajuns. 

Avertismentul lui Qalasadi a sunat superfluu. În faţa noastră, uşi duble 
mai înalte decât orice casă, decorate cu plăci mari de abanos încrustate cu 
aur. Lemnul era o raritate în deșert: abanosul vorbea cu mai multă tărie 


despre bogăția califului decât o făcea aurul. 

Gărzile palatului, cu halebarde, ședeau în firide de ambele părți, iar 
vârfurile tăioase ale armelor, minuțios lucrate, reflectau lumina ce cădea 
prin mici ferestre rotunde din tavan. 

— Fi bine, am spus, după care am rămas fără cuvinte. 

Mai călcasem eu în cușca leilor și înainte, însă niciodată nu m-am dat 
atât de bine pe mâna dușmanului de când intrasem de unul singur în armata 
personală a lui Marcios din Renar. Măcar atunci, cu Marcios, fraţii mei se 
aflau la doar câteva sute de metri depărtare, în poziţie defensivă. Acum 
Ședeam într-un palat bine păzit, într-un oraș străin din mijlocul marelui 
deșert, într-o ţară străină, pe un continent departe de casă. Nu aveam nimic 
ce aș fi putut negocia, nu aveam daruri de oferit, nu puteam spune dacă erau 
corecte coordonatele lui Qalasadi, însă știam că Michael, fantoma 
Constructorului, n-avea să-l însoţească pe Marco la Curte. 

— Vom aștepta aici. Întrevederea ta va fi una particulară. 

Qalasadi mi-a pus o mână pe umăr. 

— Nu pot să-ţi spun că Ibn Fayed e un om bun, dar cel puțin e un om de 
onoare. 

Unul dintre cei ce ne însoțeau a luat-o înainte ca să ciocănească de trei 
ori în ornamentul prins la îmbinarea ușilor. M-am întors cu faţa spre cei doi 
matemagicieni. 

— Ce păcat că vrăjile voastre n-au prezis că-mi voi face trei prieteni în 
deșert. 

Mi-ar fi convenit un prieten precum califul, chiar dacă prietenia noastră 
ar fi constat doar în a mă lăsa să plec. 

În spatele meu, ușile cele mari au prins a se mișca. O adiere rece mi-a 
trecut peste gât și m-am întors ca să-mi înfrunt viitorul. 

— Noroc, Prinţ al Spinilor, mi-a Șoptit Yusuf în ureche. Am devenit 
prieteni pe mare, tu Și cu mine, așa că mai ai un prieten în deșert. Alege 
înţelept. 

Drumul de la uși până la tron, de-a lungul unui covor de mătase în 
culorile oceanului, a durat o viaţă întreagă. În caverna mare Și luminoasă 
din marmură în care se afla camera tronului lui Ibn Fayed, am mers printre 
petice de soare, de parcă aș fi trecut printre lumini Și umbre ale pădurilor, 
ideilor, frazelor, liniilor de atac — toate bolborosind în fragmente, 
rostogolindu-se una peste alta, în vreme ce privirea mea rămăsese ațintită 


asupra siluetei din jilţ, la început îndepărtată, apoi din ce în ce mai 
apropiată. De jur-împrejurul încăperii, ferestre mari Și arcuite erau deschise 
ca să prindă briza, fiecare dintre ele ferită cu obloane minuţios lucrate, mai 
mult dantelărie decât lemn. 

Toată întinderea camerei tronului era goală. Singurele semne de viață se 
vedeau pe podium. Fayed, pe tronul lui din lemn de Șic, înconjurat de pietre 
prețioase care sclipeau și de servitori nubanezi care-i făceau vânt cu 
evantaie din pene de struţ, cu mânere lungi. Pe treapta de jos, garda 
imperială, zece oameni dispuși în cerc. O pisică sălbatică enormă, pe cea 
de-a treia treaptă, Și un bărbat musculos ce o ţinea de lanţ, ghemuit lângă 
ea, amândoi gata să sară. 

Nu aveam nici acum un plan. Nicio idee despre ce cuvinte aveau să-mi 
iasă pe gură. M-am pregătit să mă surprind pe mine însumi. Cine Știe, poate 
scoteam arma lui Fexler de la brâu și făceam prăpăd. Mă îndoiam că asta 
apăruse în calculele cuiva. Poate doar în ale lui Fexler însuși. 

Un bărbat subțirel, în veșminte negre strânse pe trup, s-a ridicat de pe 
perna lui așezată pe treapta de la picioarele tronului. Ars de soare, poate că 
nu din naștere, nu prea tânăr, dar nu-i puteai ghici vârsta. Asemenea celor 
foarte grași, Și cei foarte slabi sunt înșelători în privinţa ridurilor Și-Și 
ascund vârsta. 

— Ibn Fayed, calif al Libei, stăpân al celor Trei Regate, Dătător de apă, 
îi urează bun venit în umila sa casă regelui Jorg din Renar. 

Totul fusese rostit în limba imperiului, fără nicio urmă de accent. 

— Sunt onorat, am răspuns. Hamada e o bijuterie. 

Și într-adevăr, Șezând aici, în căldura și lumina palatului califului, nu-mi 
puteam imagina ce ar fi putut face din castelele și orașele din nord. Ce ar fi 
văzut Ibn Fayed în marile reședințe din ţara mea de baștină, reci, 
înghesuite și murdare, locuri în care oamenii făceau vărsare de sânge pentru 
fâșii înguste Și noroioase de pământ, totul numai fum Și mizerie. 

— Califul s-a întrebat ce vânt l-ar putea aduce pe regele din Renar 
neînsoțit, atât de departe de regatul lui? 

Vocea califului avea un glas perfect neutru, însă ochii lui îmi studiau 
dezaprobator zdrenţele. 

L-am privit pe Ibn Fayed, tolănit în tronul său, evident un războinic în 
ciuda mătăsurilor sale. Mi-a întâlnit privirea, cu ochi duri Și negri. De 
aceeași vârstă cu contele Hansa, anii îl încărunţiseră, iar barba și-o tăiase 


atât de scurt, încât era doar o părere albă ce străbătea întunecimea pielii 
sale, ajungându-i până la pometi. 

— Am venit să-l ucid pentru jignirea pe care i-a adus-o bunicului meu. 

Asta i-a atras atenţia. Preţ de o clipă, ochii i s-au mărit. Nu era nevoie de 
niciun traducător care să-i Șoptească din spatele tronului — a înţeles ce am 
avut de spus. 

Atunci când sinceritatea mea a câștigat un moment de surpriză din partea 
califului, Vocea aproape că s-a scufundat înapoi, în perne. Vreme 
îndelungată a rămas cu gura căscată, holbându-se. Nicio mișcare dinspre 
gărzi, totuși — ei n-auzeau decât bolboroseala unui nordic. 

Ibn Fayed a mormăit ceva, iar slăbănogul Și-a regăsit graiul. 

— Îţi păstrezi intenţia, rege Jorg? 

— Nu. 

Au urmat alte mormăieli. 

— Nu mai ești convins că-ţi poţi atinge scopul? 

— Mă îndoiesc că voi scăpa după aceea. Cred că deșertul m-ar învinge, 
am răspuns, smulgându-i califului un grohăit amuzat. În plus, am dobândit o 
nouă perspectivă asupra situației Și cred că există o a treia cale. 

— Explică, a cerut Vocea califului, care știa prea bine cum gândește 
stăpânul său ca să-i ceară părerea de fiecare dată. 

Porunca lui concisă m-a încredinţat că trebuia într-adevăr tratat ca nimic 
altceva decât un canal ce rostea întocmai ceea ce Ibn Fayed ar fi spus dacă 
ar fi catadicsit să-Și ridice vocea. 

— Apropiindu-mă de sursa atacurilor împotriva casei bunicului meu, m- 
am îndepărtat de castelul Morrow. Până și Coasta Calului a rămas mică de 
la o asemenea distanţă. 

M-am gândit la lordul Nossar în camera hărților de la Elm, retrasând în 
cerneală linii estompate Și uitate pe vechi hărți, pretinzând să-i vadă pe fiul 
Și fetiţa lui Martin în pământ. 

— Îmi dau seama că acţiunile întreprinse la o asemenea distanţă pot fi în 
continuare cele ale unui om de onoare, deși atunci când sunt privite dintre 
zidurile castelului bunicului meu ele cer dreptate și răzbunare. Îmi dau 
seama că prinţul Arrow a avut dreptate când mi-a spus să călătoresc, să 
întâlnesc oameni împotriva cărora aș putea lupta în război. 

— lar dacă asasinatul era prima variantă, care sunt cea de-a doua și cea 
de-a treia? A întrebat Vocea. 


— A doua este războiul. Bunicul meu să investească bogăția 
pământurilor noastre în corăbii, într-o forță marină de anvergură care să 
cutreiere coastele Libei. 

N-am pomenit nimic despre o invazie. Câtă vreme maurii puteau pune 
piciorul pe Coasta Calului, mi se părea că pământurile din Africa puteau 
înghiți pe nemestecate armatele, fără să aibă nevoie ca localnicii să facă 
altceva decât să aștepte soarele să își facă treaba. 

— Cea de-a treia este alianţa. 

De data aceasta, Fayed a râs în hohote. 

— Neamul meu a stăpânit aici vreme de patru mii de ani. 

Vocea lui proprie era atât de rece, încât aproape că scârțâia. A făcut semn 
slăbănogului, care a continuat fără nicio pauză: 

— Un lanţ al civilizaţiei ce se întinde neîntrerupt de-a lungul mileniilor. 
Iar tu apari acum aici, zdrenţăros și cu mâinile goale? Doar datorită 
cunoștințelor matemagicienilor te recunoaștem ca rege. E adevărat că pe 
hărți apare mic ceva ce poate adăposti multe vieţi, însă la noi, în camera 
hărților, Renar poate fi găsit doar după o căutare minuțioasă Şi poate fi 
acoperit cu degetul mare de la mână. 

A făcut un gest care să sublinieze cuvintele, de parcă mi-ar fi strivit 
regatul ca pe un gândac. 

— Asta în vreme ce Liba abia poate fi acoperită de palma unui om, a zis 
slăbănogul răsfirându-și degetele, după care a continuat, cu mâna încă 
ridicată, deschisă Și întoarsă spre mine: Există o vorbă în deșert — Nu 
căuta prietenia cu mâna goală . 

— Cât ar fi dispus să plătească contele Hansa ca să te aibă înapoi, 
băiete? A cârâit Fayed de pe tron. 

Am făcut cea mai mică plecăciune posibilă. 

— Mâna mea doar pare goală, Ibn Fayed. 

Nu aveam habar cât ar fi putut plăti bunicul meu, însă bănuiam că Fayed 
ar fi cerut mai mult decât monede. Chiar dacă aș fi supravieţuit 
negocierilor, să mă fi întors ducând cu mine o astfel de înfrângere ar fi rupt 
toate legăturile pe care le construisem în Morrow. 

— Şi ce este într-însa, atunci? A întrebat Vocea. 

— Spune-mi, Excelenţă, ai avut cumva nevoie ca magicienii să-ţi anunţe 
sosirea mea? 

La această întrebare, Vocea s-a înfrânat, mânia răspândindu-se în 


trăsăturile ascuțite ale feței. Fayed a dat scurt din mână, iar răspunsul a sosit 
calm Și fără supărare. 

— Hamada este o fortăreață ce nu are nevoie de ziduri. Dunele pot fi 
traversate doar de caravane. Poţi fi sigur că toți cei ce călătoresc pe 
drumurile sării sunt cunoscuţi în palatul acesta înainte chiar de a zări 
orașul. Cunoscuţi după nume Și trăsături, Și ei, Și încărcătura pe care o 
poartă, cunoscută până la ultima smochină din traistele lor. 

— AȘadar dacă Ştiai că mă îndrept încoace, ar fi trebuit să-mi cunoști ȘI 
tovarășul de călătorie, am spus. 

— Marco Onstantos Evenaline din Casa Aurului, Comerţ Și Instrumente 
Financiare Derivate Sud. Un bancher florentin. 

— Așteaptă la porțile tale, califule. De ce e acolo? 

Din nou semnul din mână, ca să înăbușe protestele Vocii. Atunci când 
cineva nu se deranjează să aibă secrete faţă de tine, trebuie să știi c-ai dat 
de necaz. 

— A venit să ceară despăgubiri pentru un contract. Plata noastră pentru o 
veche datorie a scufundat Insula Corsarilor. Cu toate că florentinii au avut 
agenţi peste hotare și luaseră banii în grija lor, ei spun că, în temeiul 
condițiilor convenite, nicio plată nu este tranzacţională corect decât după ce 
a fost plătită în Port Vito. 

— Interesant, am zis. Și cu toate că vizita lui nu este binevenită sau 
încurajată, îi oferi protecția și privilegiile diplomatice convenite pentru 
clanuri sub legea imperiului. 

— Da. 

— lar acele vechi înţelegeri îi pot permite una sau două smochine secrete 
în traistă... Poate ar trebui să-l aduci aici, iar eu aș putea să-ţi arăt ce am în 
palmă... 

Vocea nu a avut niciun răspuns. O tăcere lungă, tulburată doar de 
fluturarea penelor, în timp ce Ibn Fayed cugeta. O încuviinţare abia 
perceptibilă. 

— Va fi chemat aici. 

Întrevederea noastră s-a dovedit mai puţin personală decât fusese 
anunţată, niciun alt ordin nefund emis. Cu toate că, am presupus eu, se 
acţiona în consecință. 

— Aveţi o pisică foarte interesantă, Excelenţă. 

Conversația nu era una dintre abilităţile mele, însă nu puteam să stăm Și 


să ne uităm doar unul la altul în următoarele zece minute, așteptându-l pe 
Marco. 

— Un leopard, a răspuns Vocea. Din interior. 

O pauză lungă. Nu mă pricep la conversații mărunte, ca să treacă timpul. 

— AȘadar distrugeti ce-au făcut Constructorii? Aș vrea să aflu motivele 
pentru care o faceți. 

— Nu e niciun secret, spuse Vocea, cu stânjeneală totuși. Proclamaţiile 
califului au fost anunţate după rugăciuni pe tot cuprinsul Libei, de un an 
deja. Această nouă înțelepciune i-a apărut într-un vis de la sfârșitul Lunii 
Sfinte. În Ziua celor o mie de sori, a apărut un răsărit atât de strălucitor, 
încât mulţi dintre strămoșii noștri care au murit în dimineaţa aceea n-au 
putut vedea drumul spre paradis. Au căutat întunericul mașinilor lor ca să 
se ascundă de lumina aceea păgână. Însă au rămas prinși colo, djinni care 
bântuiau relicvele trecutului lor. Noi am intervenit doar din milă. Le-am 
deschis închisorile Și i-am eliberat ca să se ridice după răsplata lor. 

Și-a recitat poezia plin de convingere. Dacă într-adevăr credea ce spunea 
ori dacă era doar un actor grozav — nu aveam de unde să știu. 

— Să sperăm că acele suflete prinse în capcană înţeleg mila pe care o 
pogorâţi asupra lor, am spus. A cui a fost ideea? Un plan făcut de cei din 
matema? 

— A mea, a susținut Ibn Fayed din tron, încleștându-și pumnii. 

Un sunet îndepărtat Și sec s-a auzit iar Și iar. M-am uitat în urmă, spre 
covorul din mătase, Și am văzut ușile deschizându-se. Marco Onstantos 
Evenaline a intrat, în hainele lui mai negre ca niciodată, însă cu pălăria în 
mână. Se vede treaba că fusese smuls din rând și adus în urma noastră. 

L-am privit cu toții cum înaintează încet de-a lungul sălii. Ibn Fayed 
avea o sală a tronului dată naibii. Mi-a trecut prin minte că o mare parte din 
Bântuitul ar fi putut încăpea în sala asta, iar orășelele Gutting Și Micul 
Gutting ar fi intrat cu siguranţă acolo în întregime. 

În cele din urmă, Marco a ajuns lângă mine, arătând încântat pentru 
prima dată de când ne întâlniserăm. Lipsa cufărului îl schimbase, părea mai 
înalt, mai mândru. 

— Ibn Fayed, calif al Libei, stăpân al celor Trei Regate, Dătător de Apă, 
îi spune bun venit în umila sa casă lui Marco Onstantos Evenaline din Casa 
Aurului, Comerţ Și Instrumente Financiare Derivate Sud. 

— Are Și de ce, a răspuns Marco. Cu toate că politeţurile nu-l vor apăra 


de consecinţele acţiunilor sale. 

— Îndrăznești? 

Deși Vocea vorbise într-o limbă străină, volumul ei Și tonul au scos zece 
săbu încovoiate din tecile gărzilor imperiale. 

— Ce vorbe urâte pentru o datorie neplătită, Marco! Am zis străduindu- 
mă să ignor oţelul sclipitor, de la o jumătate de metru în stânga mea, pentru 
că gărzile mă induseseră Și pe mine în insulta lui. După cum arată lucrurile, 
aș putea spune că se pricepe la asta califul. 

N-am arătat cu mâna spre opulența ambianţei, de teamă că cineva ar fi 
putut să mi-o reteze. 

— Te scalzi în ignoranță, Jorg din Renar, precum un porc în noroi. Îmi 
va face plăcere să văd cum vei arde. 

— Marco! Credeam că suntem prieteni. 

Am încercat să nu zâmbesc, însă niciodată n-am Știut să joc teatru. El Și- 
a întors privirea de la mine spre tron: 

— Ibn Fayed, ești condamnat la moarte. Toată Hamada e pierdută. 

Două săgeți lungi din oţel și-au făcut apariţia în pieptul lui Marco, trase 
din unghiuri diferite. Mi-a luat o clipă să-mi dau seama că erau proiectile, 
trase dintr-un soi de arbalete mari, care trebuie că fuseseră ascunse în 
galeriile de deasupra noastră. 

Marco s-a împleticit o jumătate de pas Și a ridicat mâinile în aer: — Mori. 

Încheieturile au trosnit când și-a încleștat pumnii. Mi-a adus aminte de 
scorpionul de pe Coline atunci când l-am desfăcut. Preţ de o clipă, ne-a 
hipnotizat pe toţi, șezând acolo cu săgețile înfipte în el și pălăria rotindu-se 
în jurul borului la picioarele lui. A lovit cu pumnul în palmă. 

Și nimic. 

Poate că totuși, preţ de o clipă, a părut că e mai multă lumină, de parcă 
soarele s-ar fi ițit de după nori. 

Marco a lovit a doua oară cu pumnul în palmă. 

— Nu! 

Ne-a măturat pe toţi cu o privire sălbatică, după care s-a uitat la cozile de 
săgeți din piept Și s-a prăbușit. 

— Asta este ce ai în mânecă? A întrebat Vocea. Un nebun? 

— Priveşte afară pe fereastră, Ibn Fayed, am spus Și-am arătat spre apus. 

O bătaie scurtă din palme a trimis una dintre gărzi, în pas alergător, să 
deschidă obloanele. 


Omul a tras de o sfoară ascunsă, iar obloanele s-au depărtat, lumina zilei 
orbindu-ne. Vreme îndelungată am rămas locului clipind în lumina 
deșertului, încercând să zărim ceva în strălucirea lumii de afară. Atunci s-a 
ivit, clocotind pe deasupra dunelor, o coloană fioroasă de arămiu Și negru, 
foc împletit cu noapte, deschizându-se spre infern, crescând deasupra 
nisipului Și, pe deasupra, la o înălțime incredibilă, un halou alb de nori 
împrăștiind Și depășind flăcările. 

Jumătatea arsă a feţei mele a pulsat de căldură, o fierbinţeală la limita 
durerii, a cărei lumină îmi umplea ochii Și-mi arăta ceva cu totul nou în 
norul de flăcări, conferindu-i o frumuseţe eterică Și înfățișarea unei porți 
sau a unei deschizături în lume, deschisă spre ceva ce putea să fie ori raiul, 
ori iadul. 

— În două zile de mers în spinarea cămilei, vei putea ajunge sub acea 
explozie, chiar în mijloc, am spus. 

— Nu înţeleg, s-a ridicat Ibn Fayed de pe tron. 

— Aducetţi cufărul lui Marco aici, am spus. 

Califul a înclinat din cap. Vocea lui a rostit porunca. Nu mai aveam 
nevoie de conversaţie câtă vreme așteptam. Explozia capta toată atenţia. 
Niciunul dintre noi n-a scos o vorbă. Până Și servitorii au lăsat Jos penele, 
ca să poată privi. După cinci minute, am văzut dunele ridicându-se, nisipul 
sărind în aer, una după alta, bang, bang, bag, mai iute decât o săgeată în 
zbor. Zgomotul ne-a izbit, ca un perete, îndeajuns de tare să smulgă toate 
obloanele din țâţâni și să aștearnă un strat de nisip, cât degetul de gros, pe 
podeaua de marmură. Vuietul care a urmat a durat un secol, profund și plin 
de groază. 

Qalasadi Și Yusuf au intrat prin ușile cele mari, cu șase gărzi în urma lor 
cărând cufărul lui Marco. Dacă ar fi bătut la ușă, nu i-am fi auzit. 

Au așezat cufărul lângă leșul lui Marco. 

— L-aţi verificat? A arătat Vocea înspre cufăr. 

— Da, a încuviinţat Qalasadi. În orice caz, nimic din magia 
Constructorilor nu poate trece dincolo de porți și de pecețile puse asupra 
palatului. 

— Asta nu €... 

Mi-am mușcat limba Și mi-am pipăit pieptul. Dispăruse! Inelul vizionar 
nu mai era acolo. Cum mama dracului... 

— Am tăiat chinga chiar înainte de a ieși din matema, a spus Yusuf. 


Kalal a rămas ca să-l culeagă de pe jos. 

— Ai mână ușoară, frate Yusuf. N-aș fi crezut că ești hoț. 

Mă speria gândul că-mi ținuse cuțitul la gât, însă probabil că mă 
prinseseră în lat încă din clipa în care am pus piciorul în portul Kutta. 

— Furtul e o chestiune de sincronizare, Jorg, iar sincronizarea poate fi 
calculată. 

Nu părea rușinat. 

Mi-am adus aminte de sunetul clopotului când am plecat din turn, 
reţinându-mi atenția, întunecându-mi alte simţuri, acoperind sunetul 
inelului vizionar lovind podeaua. 

— Oricum, a continuat Yusuf, ar fi fost depistat și ţi s-ar fi luat la porțile 
palatului, aruncând o lumină proastă asupra ta. Un prieten n-ar lăsa să 1 se 
întâmple așa ceva unui alt prieten. 

Am ridicat din umeri. Nu prea mai aveam ce să fac. În orice caz, nu îmi 
depistaseră arma. Poate că atunci când vorbeau despre creațiile 
Constructorilor se refereau la cele cu mai multă magie și mai puțină 
mecanică. Cele în care fulgerul circula capturat prin vene metalice. 

— Deschide-l, a spus Ibn Fayed Și s-a întors la tronul lui, întorcându-și 
privirea de la fereastră la cufăr, de la cufăr la fereastră. 

Qalasadi a îngenuncheat, a desfăcut încuietorile, a făcut o vrajă asupra 
lacătului — un lacăt despre care știam că este foarte complicat — Și a dat 
capacul pe spate. 

— Nisip? 

Califul s-a aplecat în față. 


Deșertul m-a învăţat o mulțime de lucruri. Două dintre acestea aveau 
legătură cu Marco. Deşertul este un loc liniştit. Nu tăcut. Mereu se vor auzi 
vântul, Șuieratul nisipului, tropăitul pașilor și văicăreala cămilelor. Însă 
este un loc în care omul poate fi auzit Și în care omul poate, la rândul lui, să 
asculte. Când l-am ascultat pe Marco, am băgat de seamă că huruia, trosnea 
Și ticăia. Toate acele sunete erau la limita auzului, însă odată observate, 
puteau fi descoperite în orice clipă de liniște, mai ales dacă mă concentram 
— atunci auzeam Și mai limpede huruitul, asemănător rotiţelor din ceasul 
meu. 

Descoperind această ciudăţenie, m-am pomenit că-l urmăresc pe Marco 
Onstantos Evenaline, acel bărbat alb în costum negru, neatins de soare, 


transpirat, însă niciodată asudat, un om curios de nepotrivit față de ceea ce 
ar fi trebuit să fie, fără să pun la socoteală severitatea contabilă, o afacere a 
strângerilor calde de mână și a legăturilor umane. 

Am aflat cel de-al doilea lucru noaptea, privind infinitatea stelelor. Am 
observat că sclipeau. Era de așteptat, firește. Stelele licăresc. Dar mi s-a 
părut mie, în miez de noapte, cu nisipul care se liniștea în jurul nostru Și 
aerul rece care mă adâncea în pături, că stelele deasupra cămilei lui Marco 
licăreau prea mult. Și mi-am amintit vibrația arșiţei pe care o văzusem în 
Colinele Iberico, cu ochiul încon jurat de arsura pe care Gog mi-o lăsase ca 
un fel de mulțumire. Vibrația pe care am văzut-o cu a doua vedere. Vibrația 
care anunţa focuri secrete. 

O săptămână mai târziu, în toiul nopţii, la două zile de Hamada, m-am 
ridicat din pături. Ha'tarii erau obișnuiți cu oamenii care părăseau caravana 
ca să ude nisipul. În Mărginimi, aveam un Șanț săpat tocmai ca să nu ne 
lase să rătăcim printre fisuri Și ororile care sălășluiau în ele, însă în deșert 
puteam găsi un loc liniștit între dune. Nu prea se obișnuia ca cineva să-și 
mâne cămilele în nisip. Eu nici măcar nu o mânam pe a mea, o mânam pe 
cea a lui Marco. Poate că m-au crezut un fel de băiat de oraș, lipsit prea 
multă vreme de compania femeilor, tentat dincolo de orice rațiune de dosul 
smucit al cămilei din față. Au crezut, poate, că voiam să fur de la bancher. 
În orice caz, niciunuia dintre ei nu-i plăcea de bancher, dar le-a plăcut aurul 
meu. 

N-am mers prea departe. În panta dintre două dune palide ca luna, am 
săltat cufărul din spinarea cămilei Și am început să meșteresc la lacătul cel 
complicat, ajutându-mă de acele pe care le păstram din anii petrecuți cu 
frații. Când vine vorba de lacăte, nu e nevoie de nimic mai sofisticat decât 
un topor, însă întotdeauna m-au fascinat cei din gașca noastră care-și 
croiseră drumul spre dezonoare prin metode mai putin violente decât ale 
mele Și am învăţat câteva tehnici de la ei. Am lucrat cu vălul pe cap și 
nisipul care se așeza ca o ceaţă pe fanta pentru ochi, doar pe pipăite. 

După un timp, am deschis cufărul. Am săpat un mormânt în nisip — mai 
mult o adâncitură, de fapt, pentru că nu poți scobi o groapă prea adâncă în 
nisip, la fel cum nu poți săpa în apă. Am avut nevoie de întreaga putere ca 
să golesc cufărul în adâncitură. Puterile inelului vizionar mi-au spus clar că 
doar o parte din mașinăria aflată în faţa mea era necesară pentru a prelucra 
imaginea lui Michael. M-am văzut nevoit să mă minunez de greutatea celor 


rămase Și de mănunchiurile de foc ascuns care se ridicau din ele. 

M-am gândit că tot conținutul putea fi scos destul de ușor din container. 
Nicio mână din vechime nu întinsese pielea de rechin peste ramă, nici nu 
modelase lemnul pe dinăuntru. Marco ar fi putut să schimbe fără efort 
carcasa, ca să-și ascundă încărcătura, la nevoie. 

Am ridicat capacul din lateral și am răsturnat cufărul înainte, în așa fel 
încât să cadă cu deschizătura în groapă... în adâncitură, cel puţin. După 
câteva șmecherii, după ce-am înfipt vârful cuțitului în două locuri Și după 
mai multe zgâlțâituri Și grohăieli, care i-au speriat cămila lui Marco, am 
golit în scurt timp cufărul de conţinutul său. Am folosit o farfurie furată ca 
să adun nisipul deasupra blocului dreptunghiular de oţel argintiu și plastik. 
Mașina a zumzăit o dată în timp ce o mutam, după care a rămas tăcută. 

După ce nisipul a fost așezat și netezit deasupra dispozitivului, mi-am 
îndreptat atenţia spre umplerea cufărului. O jumătate de oră mai târziu, 
transpirat Și cu gura uscată, aproape că mi-am dat duhul trăgând chestia 
aceea înapoi în spinarea cămilei. 


— De unde ai Știut că fantomele Constructorului nu vor arunca în aer, 
pur Și simplu, dispozitivul, în timp ce-l îngropai? A întrebat Qalasadi. 

— De unde ar fi putut ști ce se întâmplă? Iar astfel de lucruri sunt foarte 
valoroase Și nu pot fi refăcute. Nu l-ar fi distrus decât dacă ar fi pierdut 
orice speranţă de a-l recupera din nou, am răspuns. 

— De ce să-i fi permis bancherului să-l detoneze dacă nu era suficient de 
aproape de palat încât să-l ucidă pe Ibn Fayed? A întrebat apoi Yusuf. 

— Nu Știu sigur că ar fi făcut-o, am zis. Pare-se totuși că fantomele 
Constructorilor văd mai puţin decât ne închipuim noi, în special în deșert și 
acolo unde creaţiile lor au devenit ţinta distrugerilor. Se prea poate să-și fi 
pus speranţa că Marco le va proteja interesele. Chiar dacă știau unde se 
găsește dispozitivul, nu puteau spune cu certitudine dacă se afla în raza de 
distrugere a califului. Sau, cine știe, poate că se așteptau să fie totul mult 
mai devastator. 

— Mai devastator? A tras Vocea aer adânc în piept. 

Am ridicat din umeri: 

— În orice caz, Marco n-a avut nevoie să aducă în camera tronului 
cufărul ca să-și facă treaba, nici măcar în palat. Ar fi putut distruge Hamada 
de la peste un kilometru depărtare, dintre dune. Poate că toată bravada lui 


aici, în faţa tronului, a fost la comanda Constructorilor. Sau poate că asta a 
crezut el că este o ieșire potrivită din lumea asta, n-am de unde ști. 

— Constructorii Și-au lansat sorii dintr-o parte a lumii în cealaltă, pe 
limbi de foc, iar acolo unde au ars, ţări întregi au fost prefăcute în scrum, a 
spus Qalasadi. De ce să fi adus un bancher singuratic arma aici în spinarea 
unei cămile? 

— După o mie de ani, nu prea mai funcţionează multe, am zis eu 
închizând cufărul și așezându-mă pe capac. Rachetele și cele mai grozave 
dintre armele lor sunt uzate și nefolositoare. Numai declanșatoarele au 
rămas intacte... scânteile care aprind sorii, dacă vreţi așa. Acestea trebuie 
mutate de către agenţi în orașul ce va fi distrus. 

— lar asta este răzbunarea lor pentru... 

Ibn Fayed s-a oprit. Părea dintr-odată bătrân, cu mâinile tremurânde: 

— Am fost prea mândru. De dragul poporului meu, voi... 

— Probabil că v-aţi așezat primul la rând, califule, însă cred că e mai 
mult de atât. Michael, așa își spune el. Nu cred că e întâmplător că poartă 
numele arhanghelului, comandantul armatei lui Dumnezeu. Constructorii 
cred că au probleme mult mai mari decât un conducător din deșert care le 
sparge toate mașinăriile pe care le poate găsi deasupra dunelor. Unii dintre 
ei plănuiesc să ne ucidă pe toți. Hamada trebuia să fie doar o demonstrație. 
Un model ce trebuia repetat. 

— Norocul nostru deci c-ai coborât pe ţărmul nostru acum, rege Jorg, a 
zis Qalasadi plecându-și capul. 

— Ce e norocul, magicianule? 

Am încercat să-i văd ochii, însă își ținea faţa în jos. 

— Ştiai că fantomele Constructorilor pregăteau un soi de atac. Ai crezut 
că are legătură cu mine... Și m-ai lăsat să intru în palatul califului, cu toate 
că eram inofensiv. Și poate că mai era o mână ce-mi arăta drumul, 
ocupându-se de sincronizarea de care sunteți cu toți atât de mândri... 

Mă întrebam dacă Fexler nu mă jucase oare pe degete, nu mă împinsese 
încoace Și încolo pe tabla de șah, cu cele mai subtile ghionturi Și străluciri 
ocazionale de lumină roșie printr-un inel de oţel. Fusese el cel care îl 
întârziase pe Marco sau care îi iuţise pasul, în așa fel încât să ne găsim unul 
pe altul în portul Albus? Eram eu cumva agentul lui Fexler într-un fel de 
competiţie cu Michael... cu toată facțiunea lui? 

— Explică-mi, a cerut Ibn Fayed, de ce asasinul acesta e dispus să riște 


atât de mult doar ca să-mi arate ce are de gând înainte ca toţi să murim? 
Dacă arcași mei n-ar fi reușit amândoi să-i rateze inima, atunci ar fi murit 
fără să aprindă... 

Și întors privirea către ferestre: 

—... asta. 

— Nu cred că exista pericolul ca el să nu reușească, am spus. 

— Dar a murit la doar câteva clipe după ce Și-a dus la îndeplinire 
misiunea, a spus Ibn Fayed, cu privirea pătrunzătoare pe sub sprâncene 
stufoase Și cenușii. 

— Oh, Marco nu e mort, l-am contrazis. Ești, Marco? 

Capul omului timpurilor noi s-a smucit în sus, cu o viteză îngrozitoare, 
ca o bucată de metal îndoit care se îndreaptă dintr-odată, iar privirea îi era 
criminală. 

— Nu sunt deloc sigur că a fost vreodată viu, m-am dat eu câţiva pași 
înapoi, fără să-mi scot sabia, ca să nu mă trezesc că mult prea zeloșii arcași 
ar fi vrut să înfigă săgeți Și-n pieptul meu. 

Marco s-a ridicat în picioare c-un șir de mișcări sacadate. Și-a smuls 
săgețile din corp Și le-a aruncat pe podea, mânjite de sânge, însă fără să 
picure. Gărzile imperiale Și-au scos din nou săbiile. 

— Voiai să afli cum ai fost păcălit, nu-i așa, Marco? Înainte să găsești 
momentul oportun ca să isprăvești măcar o parte din treabă. 

Nu m-a luat în seamă Și a sărit la calif, fără să-i pese de gărzile care-i 
blocau drumul. Săbii strălucitoare au schpit în mișcare, picioare s-au 
amestecat pe podeaua acoperită de nisip, sângele a ţâșnit, bucăți de carne 
au zburat prin aer, iar Marco s-a năpustit până la un metru de Ibn Fayed 
înainte ca oamenii să-l arunce la pământ. S-a luptat cu aceeași viteză 
înfricoșătoare pe care a dovedit-o când Și-a ridicat capul, degetele lui 
sfâșiind piele și carne, aruncând bărbaţi în toată firea în toate părţile, de 
parcă ar fi fost niște prunci. Săbule care au căzut asupra lui i-au sfâșiat în 
bucăți veșmintele negre, însă pe sub carnea lui măcelărită a strălucit 
metalul, aramă Și oţel argintiu. Pocnetele și huruielile îi însoțeau mișcările, 
putând fi auzite dincolo de țipete, lovituri de oţel și leopardul care scuipa și 
urla. Zgomotul de dinți prin clicheţi, în timp ce degetele lui se încleștau pe 
beregate cu forța inexorabilă a unei menghine. 

Au murit bărbați. Marco s-a ridicat din nou în picioare. Ibn Fayed Și 
Vocea lui s-au adăpostit în spatele tronului, în vreme Marco urca cea de-a 


treia treaptă, cu sângele șiroind în stropi roșii pe piatră. Gărzile rănite i se 
agățau de amândouă picioarele, celelalte îl loveau de parcă ar fi fost un 
copac. Pisica se zbătuse în lanţul ei, gata să atace. Acum se dăduse înapoi, 
cu urechile lipite de craniu. Bestie rațională. 

Pe ușile cele mari se năpusteau acum mai multe gărzi, Și mai multe în 
urma lor, însă s-a dovedit a fi, la fel ca toate lucrurile, doar chestiune de 
sincronizare. Marco avea destulă pentru scopul său, ei aveau prea puțină. L- 
ar fi ucis pe calif înainte să fie oprit. 

Am urcat trei trepte, pășind cu grijă prin sânge, Și am scos arma de sub 
haine. Cu ţeava aţintită spre dosul craniului său palid, am tras două gloanţe 
prin învelitoarea de metal spre mecanismul care-i îi folosea drept creier. 

S-a prăbușit schimonosindu-se printre morți Și răniţi, tocmai când ecoul 
ultimului glonţ se risipea. 

Am ridicat apoi arma. 

— Tehnologie veche, am zis, apoi am ațintit-o spre Marco: Tehnologie 
nouă. Poate că ar trebui să refaci sigiile alea, Qalasadi. 

Am răsucit arma pe deget și am prins-o apoi în palmă, arătându-1-o lui 
Ibn Fayed. 

— lar asta, califule, este ceea ce aveam eu în mânecă. 


36 


CU CINCI ANI ÎN URMĂ 


Ibn Fayed pusese să așeze un tron din argint pe o treaptă mai Jos de 
vârful podiumului său, iar când m-am întors la Curte, împrospătat Și 
curăţat, îmbrăcat în mătăsuri, cu un lanţ enorm din aur, m-a așezat acolo. 

— Sunt vremuri triste acestea în care fantomele strămoșilor noștri vin să 
ne ia vieţile, mi-a vorbit el direct acum, alegându-și cu greu cuvintele, de 
parcă le-ar fi pescuit din colbul amintirilor. 

— Fantomele acestea nu s-au înţeles între ele. Războiul fierbe în ele, 
adânc în mașinăriile lor. Însă prea puţini dintre Constructori, dacă și aceștia 
există, au gânduri bune în ceea ce ne privește. Până și salvatorii noștri ne- 
ar vrea înrobiţi, i-am spus. 

— Așadar, mi te alături? M-a întrebat Ibn Fayed pe un ton mai degrabă 
curios decât nerăbdător. Să săpăm Și să distrugem tot ceea ce putem găsi 
din e1? Să începem o nouă eră, eliberaţi de fantomele trecutului? 

— Un înţelept mi-a spus odată că istoria nu ne va împiedica să ne 
repetăm greșelile, dar cel puţin ne va umple de rușine dacă o facem, am zis 
amintindu-mi de zâmbetul lui Lundist atunci când mi-a spus-o, încărcat 
deopotrivă de tristeţe și de amuzament. Ai de gând să-ţi susțu cazul la 
Adunare, Ibn Fayed? 

— Ar fi o prostie să iau parte la ea. Ce loc mai bun pentru fantome să ne 
distrugă? Putem avea încredere că Garda Gilden îi va ţine pe toți ceilalți 
agenți, precum bancherul, departe de Porţile Gilden? 

Mi-am împreunat degetele în formă de turlă în dreptul gurii, ca să ascund 
râsul care mi se întindea pe buze. 

— Calitule, pun rămășag pe viaţa mea că ultimul împărat, toţi strămoșii 
dinaintea lui Și toate Adunările de la darea în administrare încoace au Șezut 
peste un dispozitiv mult mai puternic decât cel pe care Marco îl aducea în 
Hamada. Fantomele Constructorilor vor să știe că pot pune capăt imperiului 
oricând își doresc ele. Faptul că nu au făcut-o încă nu ne spune decât că 
facțiunea lui Michael nu a dobândit deocamdată controlul printre fraţii lor 
ȘI nici nu are acces la ceea ce controlează armele acelea. Dacă fantomele se 
vor alia vreodată într-o măsură suficientă astfel încât să distrugă orașul 
Vyene, atunci nicăieri nu vom mai fi în siguranță. Marco a dat greș aici 


doar pentru c-a avut ghinion Și pentru că au intervenit alte fantome. 

Eram convins că Fexler mă îndemnase spre omul timpurilor noi sau 
soldatul mecanic sau ce naiba fusese Marco în realitate. 

— Când te vei duce la Adunare, Jorg, pentru cine vei vota? A întrebat 
Ibn Fayed, având amabilitatea de a lua în considerare ipoteza că un vot 
singuratic ar avea vreo importanță. 

— Pentru mine, bineînţeles, am rânjit eu, încrețind pielea întărită a 
cicatricii. Dar tu, califule? 

— Orrin de Arrow este un om bun, a răspuns. Poate că a venit vremea 
pentru un astfel de om. 

— Nu crezi că un împărat te va îngrădi cumva? N-ai prefera să ai mână 
liberă când conduci deșertul? 

Ibn Fayed a scuturat din cap, scoțând un râs hârâit. 

— Trăiesc tocmai la marginea Imperiului Sfânt. Spre sud, la fel de 
departe ca Și Vyene, se găsește un alt împărat, un împărat cerani, iar 
domeniile lui ajung până la graniţele mele, la fel de întinse precum era 
imperiul nostru fărâmiţat în epoca lui de glorie. Cât de curând, poate nu în 
timpul vieții mele, însă cu siguranţă înainte ca nepotul meu să urce pe tron, 
ceranii ȘI triburile lor aliate vor ieși din deșert și vor înghiți Liba cu totul. 
Asta doar dacă nu va fi încoronat la Vyene cineva care să reclădească 
puterea noastră. 


Am petrecut o lună în orașul din deșert. Am aflat tot ceea ce am putut 
afla despre obiceiurile lor. Vreme de câteva săptămâni, am studiat în 
clădirea matemei, chiar am lipit Și eu câteva bucăţi din ușa lor. Qalasadi 
mi-a înapoiat inelul vizionar, cu condiția să nu mai ajungă niciodată în palat 
Și să părăsească Liba împreună cu mine. 

Într-o seară, Ședeam în turnul matemei, încuiat de unul singur într-o 
cameră fără ferestre, pe podea, îndărătul ușii pe care era semnul „epsilon”. 
Doar o lampă cu petrol, din lut, lumina cartea din faţa mea, înţesată cu 
ecuații. Aveam eu minte pentru matematică, însă nu Și aplecare pentru așa 
ceva. Am văzut cum o formulă îi smulgea lacrimi lui Kalal prin eleganța și 
simpla frumuseţe a simetriei sale. Am înţeles formula sau cel puţin așa am 
crezut, însă nu m-a emoţionat. Indiferent ce fel de poezie zace în acele 
formule, pe mine mă lasă rece. 

Pe masă, lângă carte, inelul vizionar, o grămăjoară strălucitoare Și inertă 


de la explozie sau de la intervenția lui Qalasadi, cu toate că m-a asigurat că 
nu au făcut nimic. Am deschis Și am închis cu putere cartea, ca să fac 
flacăra să tresară ȘI să se înfioare, iar inelul să danseze ca o monedă care se 
rotește tot mai încet. Spre deosebire de monedă, inelul a continuat să se 
răsucească. L-am urmărit, hipnotizat. 

— Jorg? 

Am auzit chemarea și imaginea lui Fexler a apărut deasupra inelului, 
pictată în tonuri albe ca întotdeauna, nu neapărat opace. Dacă Constructorii 
au vrut să recreeze fantomele din poveștile istorisite copiilor înseamnă că 
au făcut treabă bună. 

— Cine întreabă? 

S-a concentrat asupra mea în timp ce vorbeam, imaginea lui devenind tot 
mai pronunţată. 

— Mă poti vedea? 

— Te pot vedea. 

— Atunci mă recunoști cine sunt. Fexler Brews. 

Mi-am pus mâna cu palma desfăcută peste carte. 

— Se spune aici că prezicerea diferă de adevăr. Cu cât prezicerea merge 
mai departe, cu atât mai mare va fi discrepanta. Se învăluie totul, desigur, în 
statistici ȘI limite. Însă mesajul este cât se poate de limpede. Ești o 
prezicere. Mă îndoiesc că mai semeni întrucâtva cu bărbatul pe care l-am 
văzut murind. 

— Fals, a răspuns Felxer. Am datele originale. Nu trebuie să mă bazez 
pe amintiri vagi. Fexler Brews trăiește în mine mai adevărat și mai liber ca 
niciodată. 

Am scuturat din cap ȘI l-am privit. Umbrele dansau peste tot în afară de 
el. Pe mine, pe pereţi, pe tavan, numai Fexler rămânea nemișcat, luminat de 
propria lui lumină. 

— Nu ai cum să evoluezi dacă ești definit în permanenţă de o serie de 
momente încremenite în timp, la care continui să te întorci. Și dacă nu poți 
evolua, nu ești viu. Așadar fie ești Fexler și asemenea lui ești mort, fie ești 
în viaţă, însă ești altcineva. Altceva. 

— Eşti sigur că vorbim despre mine? A întrebat Fexler ridicând o 
sprânceană, într-un mod foarte uman. 

— Ah... 

Mi-a închis gura ca niște fălci din metal. Cele mai rele capcane sunt cele 


pe care ni le întindem singuri. După toți acești ani, o nimica toată — o reţea 
de numere — a fost suficientă ca să mă descopăr pe mine însumi. Puteam să 
număr pe degetele de la o mână dramele scurte și pasionale care mă legau 
de trecut. Trăsura Și spinii. Ciocanul Și Justice în flăcări. Episcopul. Cuţitul 
tatii, ieșind din pieptul meu. Iar la șold, într-o cutie de aramă, încă una, cel 
mult. 

— Îmi plăceai mai mult înainte, Fexler. De ce te afli aici? 

— Am venit să aflu ce planuri ai, mi-a răspuns el. 

— Nu mă urmărești destul ca să le știi deja? 

— Am fost... ocupat, în altă parte. 

— Vyene mă așteaptă, i-am spus. Am de gând să iau o corabie până la 
Mazeno Și să călătoresc pe uscat până la Porţile Gilden. Probabil că drumul 
înapoi va fi mai scurt decât cel care m-a adus până aici. Și, în afară de asta, 
îmi amintesc ceva dintr-un vis febril, îmi amintesc că mi-ai cerut să merg 
acolo, ceva despre un tron Și inelul vizionar, doar că tu îi spuneai altfel. 
Inelul conducător? E adevărată amintirea asta? 

— E adevărată, dar n-am să vorbesc despre asta acum. Probabil că 
ascultă și alții. Du-te la Vyene, va fi o bună educaţie. 

M-am așezat înapoi Și mi-am plimbat privirea peste cărţile așezate pe 
rafturi, de la podea până în tavan, toată acea cunoaștere. 

— Matemagicienii aceștia luptă să ne recivilizeze, nu-i așa, Fexler? 
Începutul unui nou tip de cunoaștere, așa încât să putem repara ceea ce au 
construit Constructorii. 

— Unul dintre multele începuturi, a încuviinţat el. 

— Am cercetat resturile rămase din vremea ta. Aproape că nu a fost scris 
nimic atunci... 

— A fost scris în mașini, în memorie. Atât doar că nu ai mijloacele de a 
citi. 

Fexler s-a uitat Și el de jur-împrejur la cărți, de parcă ar fi avut nevoie de 
ochi ca să le vadă. Una dintre marile dezamăgiri, fără îndoială. 

— Am studiat resturile acelea și nicăieri nu se vorbește despre rai Și iad 
ori despre o viaţă după moarte, despre biserică, moschee sau alt loc de 
rugăciune. 

Fexler s-a uitat în jos spre mine, plutind la o jumătate de metru deasupra 
mesei, cu mâna aproape atingând tavanul. 

— Puţini dintre noi eram interesaţi de religie. Aveam răspunsuri care nu 


mai necesitau credința. 

— Dar eu am vorbit cu un înger, am ripostat încruntându-mă. Sau cel 
puţin așa cred, că am făcut-o. Și sunt al naibii de sigur că am ajuns pe 
tărâmurile moarte alergând după bucăţi din sufletele oamenilor. Cum poți... 

— Pentru un băiat deștept, poți fi tare prost, Jorg. 

Câteodată în vocea lui răzbătea ecoul acelui înger, atemporal, tolerant. 

— Poftim? 

Vorbise prea tare. Mânia mea e întotdeauna ia doar un pas distanţă. Mă 
face de râs mai des decât aș putea spune. 

— Cea mai mare realizare a noastră a fost schimbăm rolul 
observatorului. Am așezat puterea în mâinile oamenilor, direct în mâinile 
lor. Prea multă putere, după cum s-a văzut apoi. Dacă forţa brută a voinței 
unui om, voința omului potrivit, poate scoate foc din nimic, despărți apele, 
preface pietrele în pulbere, stăpâni vânturile, cum rămâne cu dorința 
neconcentrată Și așteptările milioanelor? 

— Tu... 

— Viaţa ta de apoi este ceea ce te aștepți să fie, m-a întrerupt el, ceea ce 
mii, milioane din jurul tău se așteaptă, ceea ce legendele construiesc, 
povestesc Și repovestesc, rafinând, evoluând. În locul acesta, printre 
nisipuri, ei își închipuie un alt fel de paradis și căi diferite către el, unele 
întunecate, altele luminoase. Totul e minciună, construită peste realitatea în 
care cei de felul meu au trăit, în calculele noastre nu era prevăzut ceea ce îl 
aștepta pe om după moarte, în vremurile acelea. Preoţii noștri, atunci când 
găseau pe cineva care să-i asculte, descriau ceva mult mai subtil, mai 
profund și mai frumos decât harababura superstițiilor medievale pe care ai 
voştri Și-au bazat versiunea. 

— Noi am făcut asta? M-am mirat eu, pentru că nu-mi părea cu putință. 
Noi am construit raiul Și iadul? 

— Oh, da. Dacă preoţii voștri vor descoperi vreodată ce putere au în 
vârfurile degetelor, cu toată turma în urma lor... Să ne rugăm să n-o facă, 
altminteri toate descrierile despre foc și pucioasă, despre judecata de apoi 
Și diavoli cu furci în mâini vor deveni adevăr evanghelic ridicându-se din 
toate părțile. De ce crezi că ne-am străduit atât de mult ca să întărim ura 
bisericii faţă de magie Și practicile ei? 

Partea cea mai proastă era că îl credeam. Părea că spune adevărul. Fără 
șovăială, am luat cartea de socoteli și am pus-o cu putere peste inelul 


vizionar. Imaginea lui Fexler a dispărut ca un punct de lumină atunci când 
îți așezi mâna peste orificiul care o slobozește afară. Nu pot suporta mai 
multe adevăruri deodată. 


Qalasadi Și Yusuf au venit până la marginea orașului Hamada, ca să mă 
conducă spre deșert. Mi-am luat rămas bun de la Ibn Fayed și de la 
răcoarea camerei tronului, acceptând darurile în aur, diamante, chihlimbar, 
cuișoare Și condimente pentru drum. 

— Întotdeauna există durere, mi-a spus califul, închizându-mi palma în 
jurul condimentelor. 

Omal aștepta lângă cămile, zece în total, trei înalte, toate albe — un dar 
pentru mine din partea califului — bune de prăsilă și dintr-un soi bun, din 
toate punctele de vedere. Pentru mine, erau la fel de ţâfnoase, dizgraţioase 
Și puturoase ca toate celelalte. Pe lângă Omal, am mai primit trei 
conducători de caravană Și o gardă formată din trei ha' tari. 

— Să călătoreșt în siguranţă, rege Jorg, a spus Qalasadi făcând o 
plecăciune, cu o mână îndoită pe stomac. 

— Nu mi s-a întâmplat până acum, dar să sperăm că de data asta așa va 
fi, am zâmbit eu, cu o înclinare ușoară din cap. 

— Data viitoare vei veni în casa mea, îmi vei cunoaște soţia Și vei vedea 
ce sunt nevoit să îndur, a spus Yusuf zâmbitor Și cu ochi strălucitor. 

— Data viitoare o voi face. 

M-am întors ca să o iau la drum, dar m-am oprit 

— Şi prinţul Arrow? Nu v-au spus previziunile să terminaţi cu mine 
pentru ca el să aibă drumul liber? 

Pentru o clipă, m-am întrebat dacă cei nouă bărbați care mă însoțeau nu 
aveau ordine să-mi îngroape leșul într-o dună. 


Zâmbetul lui Yusuf a încremenit puţin Și a aruncat o privire încurcată 
spre Qalasadi. Bărbatul mai în vârstă Și-a împletit degetele, ducându-și 
ambele mâini la bărbie. 

— Previziunile noastre arată că există o probabilitate nesemnificativă ca 
tu, rege Jorg, să-i stai în cale prințului Arrow. Așadar, am scăpat de 
trebuinţa de a rezolva problema unuia în detrimentul celor mulți Și a celor 
mulți în detrimentul unuia. 

— Dacă trece prin Renar, nu-i sta în cale, Jorg, a zis Yusuf și am simţit o 


nuanţă de rugăminte în vocea lui. N-ar fi înțelept. 

— Bine. 

Revelația mă lăsase aproape fără suflu, cu toate că mă scosese dintr-un 
conflict cu matemagicienii. 

— Prea bine, atunci. 

Și am urcat pe cămila mea. 

Povestea Chellei 


Keres lăsase o senzaţie de șubrezime în urma ei. Trăsura trosnea precum 
încheieturile unui bătrân Și fiecare loc pe care strigoaica îl atinsese 
rămăsese aspru, decolorat Și atât de uscat, încât absorbea toată umezeala din 
piele. 

— Își va găsi singură drumul spre Regele Mort, a spus Chella 
întorcându-Și privirea de la drum, cu Kai aproape lângă umărul ei. 

Keres avea să urmeze fisurile și faliile, locuri în care vălurile atârnă 
zdrenţuite între lume Și împărăția aridă a morţii. Avea să călătorească în 
sicrie, să stea în umbra celor bolnavi, să plutească cu sporii ciumei, iar în 
timp va ajunge la Curtea Regelui Mort învăluită din nou în spirite 
neliniștite, capturate de-a lungul călătoriei. 

— Ar trebui s-o luăm din loc, emisare. 

Căpitanul Axtis din Garda Gilden condusese trupele la mai bine de un 
kilometru Și jumătate în josul drumului, cât timp necromanții avuseseră 
grijă de Keres. Deși gărzile nu au aflat nimic despre moroaică, prezența 
acesteia i-a neliniștit, prăbușindu-le moralul. Axtis părea nerăbdător să 
meargă mai departe, să lase Gotteringul morților. 

— Haideţi. 

Chella s-a lăsat din nou pe spate în trăsură. 

— Mergi cât de repede vrei, vizitiu. 

S-au pus în mișcare chiar înainte să apuce Kai să închidă ușa în urma 
lui. S-a prins de marginea băncii ca să nu cadă în poala Chellei Și a rămas 
nemișcat o clipă, doar treizeci de centimetri despărțindu-le trupurile ce se 
legănau. Pulsul ei bătea cu putere în venele de la încheieturi. 

Mâini iuti. Preţ de o clipă, Chella a savurat gândul unei astfel de 
încurcături. Kai Și-a recăpătat echilibrul Și locul tocmai în clipa în care ea îl 
împingea la o parte — o decizie comună. Și-a încleștat mâinile, înfigându-și 
unghiile în palme, lăsându-și capul pe spătar. Ce aș putea să vreau de la o 
frumuseţe blondă ca el, în orice caz? Carne neasezonată. 

— Vom ajunge la Honth în curând? A întrebat Kai. 

— Da. 

O știa și el. Celor vii le făcea plăcere să sporovăiască — aveau să 


petreacă destul timp în liniște odată ajunși în mormânt. Aceeași nevoie i-a 
răsucit Și ei buzele, voind să mai spună ceva. Le-a ţinut strâns lipite. 

— Apoi, pe lângă Danoob, a continuat Kai. L-ai văzut vreodată, Chella? 

— Nu. 

— Se spune că, dacă ești îndrăgostit, apele-i sunt albastre. 

Înainte de Jorg, ea nu mai călătorise niciodată, nu rătăcise vreodată afară 
din Gelleth, cu excepția acelui drum scurt de la Jonholt până la munte. Abia 
dacă făcuse câțiva kilometri în trei vieţi de om, dar oh, câte văzuse ea în 
timpul acelei călători! 

Cuprinsul a trei vieți petrecute săpând în moarte, dezlegând mistere, 
pășind dincolo de viaţă, în toată mizeria, dezordinea Și sfada ei. lar acum 
şedea hurducată, în drum spre inima imperiului, bolnavă de viață, cu 
stomacul ridicându-se la fiecare hop și la gândul a ceea ce o aștepta acolo. 
Până când Regele Mort nu a numit-o reprezentant al său Și i-a îndesat cinci 
voturi în mâini, nu se îndoise de talentul ei. Acum știa că a fost o nebunie. 

În orașul Wendmere, căpitanul Axtis a oprit coloana ca să ia prânzul. 
Gărzile au trimis la păscut pe o pajiște cei o sută cincizeci de cai de luptă, 
animalele de povară Și armăsarii celor ce veneau în urma coloanei, fără să 
le pese ale cui erau pământurile sau ce iarbă aveau în față. Coada 
dezordonată a celor ce veneau în urma coloanei încă se rătăcea atunci când 
Kai și Chella s-au așezat lângă vatră, în cel mai bun han din Wendmere. 
Chella a observat căruțele armurierilor trecând prin faţa lor, carele 
potcovarilor, pielării trupelor și mica trăsură a croitoreselor. Kai era mult 
mai atent la târfe, o populaţie mereu schimbătoare care se ţinea pe urmele 
gărzilor, fete pe măgari, fete în Șarete și cabriolete deschise, multe în casa 
pe roți a lui Onsa. Fiecare grup cu câte un derbedeu care să le păzească, 
îndrume, să le zorească Și să negocieze. Chella aproape că putea zări 
lanţurile foamei Și mizeriei ce le trăgeau în urma bărbaţilor de aur din 
Vyene. 

Gărzile își aduseseră farfurii Și pocale în cutiile lor căptușite cu catifea 
din convoiul de marfă, fiecare dintre ele purtând însemnul vulturului 
imperial. Numai celor din Garda Gilden li se putea încredința sarcina de a-i 
servi pe cei din paza lor, pe cei din Sută ori pe reprezentanţii acestora. 
Chella a început să se întrebe dacă acești războinici strălucitori erau în stare 
să mânuiască săbiile la fel de bine cum mânuiau tacâmurile de argint 
așezate în faţa ei. 


— Ce părere ai despre elita imperiului, Kai? Ai fost în armată, nu-i așa? 

Kai Și-a îndepărtat pocalul de buzele înnegrite de vin. S-a încruntat la 
bărbatul aflat în poziție de drepţi, pregătit să-i umple din nou pocalul. 

— Cine spune că gărzile sunt o elită ? Cel de-al treilea fiu al fiecărui 
nobil mărunt, care e prea prost să intre în cler, este trimis la Vyene, unde se 
umple de bani drept păzitor supraevaluat Și, în fiecare al patrulea an, 
pornește într-o mică excursie, ca să i adune pe cei din Sută. Armura 
frumoasă nu te face războinic. 

Spre lauda lor, bărbaţii din jur nu Și-au arătat nemulțumirea. 

— Cred că adevărul e undeva la mijloc, a spus Chella. Am auzit că se 
antrenează din greu oamenii aceștia ai Vyenei. Sunt, poate, la fel de bine 
lucraţi precum poate fi o armă fără foc. 

Chella a privit afară prin micul ochi de geam mân jit care distorsiona 
totul, peste acoperișuri, spre un fum din depărtare. Adevărata lor pază 
pândea pe undeva pe acolo, Thantos, mult mai prevăzător decât sora lui Și 
mult mai letal. 

Keres fusese jupuită totuși! Un fior a cuprins-o pe Chella, în ciuda 
focului, în ciuda vinului. Dacă moroiul le-ar fi putut spune ce s-a întâmplat, 
mintea ei ar fi fost mult mai liniștită. Necazul aflat e pe jumătate rezolvat. 

Căpitanul Axtis a intrat în han, scuturându-se de frig și măturând ploaia 
de pe umerii pelerinei. 

— Spune-mi, căpitane, a făcut Chella, când a fost chemată ultima dată 
garda ca să apere Porțile Gilden, când au fost ultima dată pe un câmp de 
luptă? 

— În anul 60 al Interregnului, doamnă emisar, a răspuns el fără nicio 
ezitare. Bătălia de pe câmpiile Crassis, împotriva armatelor Imperiului Sfânt 
ale falsului împărat Manzal. 

Deci cu o generaţie în urmă. 

— Frai pe lume atunci, Axtis? 

— Aveam doi ani, doamnă emisar. 

Iar astăzi avea părul grizonant pe sub coif. Chella s-a întrebat cum vor 
face faţă morților din armata stăpânului ei, celor iuți Și celor înceţi, cu toți 
strigoii Și moroil. 

— Am venit să vă spun c-ar trebui să plecăm, dacă ați stabilit să fiți 
escortaţi tot drumul până la Vyene. 

— Oh, am stabilit, căpitane. 


Chella a pus pe masă pocalul și s-a ridicat. l-ar fi de mare folos lui Axtis 
să-i urce pe ea și pe Kai pe una dintre barjele acelea aurite. Să lase toate 
grijile să fie purtate departe de Danoob, să cedeze râului toată răspunderea 
lui, iar dacă barja s-ar scufunda cu tot echipajul ar fi fost un preţ prea mic 
pentru a ţine Adunarea departe de Regele Mort timp de alți patru ani. 


Trăsura se rostogolea în mijlocul coloanei de gărzi, trecând pe lângă 
păduri Și câmpuri, orașe Și bordeie. Chella s-a pomenit că privește peisajul, 
bucurându-se de căldura soarelui ce-și făcea rar apariţia între perioade 
ploioase, inspirând parfumurile de la ţară, duhorile de la ferme. Când 
anunțul Honth a smuls-o din gândurile ei, Și-a mușcat limba, pentru ca 
durerea să o trezească. Viaţa face mai multe vrăji decât orice necromant, iar 
acestea pot fi de două ori mai letale datorită blândeţii lor. 

— Cât de departe? L-a întrebat ea pe vizitiu. 

— Doi kilometri, poate trei. 

Au mai scârțâit pe drum câteva minute, apoi s-au oprit. 

— N-avem cum să fim acolo încă, a făcut Kai deschizând ușa. 

Garduri vii ȘI vite îndărătul lor. Galopul unui cal, câteva armuri aurite, 
iar Axtis a descălecat în faţa lor. 

— Lady Chella, un alt emisar... 

— La o parte din drum! S-a auzit o voce puternică, acoperind-o pe cea a 
căpitanului. Nu mă puteţi opri. Sunt într-o misiune de pace. 

Axtis a trântit ușa trăsurii în faţa lui Kai. 

— Nu aveţi nicio putere aici, domnule! A folosit Axtis tonul pe care îl 
păstra doar pentru oamenii lui. Vă sugerez să vă întoarceţi la coloana de 
dinainte. 

S-a auzit cum cineva sare de pe cal. 

— Căpitane, mă aflu într-o vizită diplomatică. Datoria ta e să-mi 
facilitezi aceste relaţii. Dacă noi, emisarii, ajungem să ne încăierăm, puteţi 
interveni. 

Ușa trăsuri s-a scuturat Și pe clanţă a apărut o mână. Kai bloca grilajul, 
căscând ochii la scena care se petrecea afară. 

— Trebuie să fie reprezentantul Insulelor înecate, nu-i așa? Cine 
altcineva ar putea veni dinspre vest? 

Un pufnet sonor. 

— Nu miroase a Regele Mort... Pe cine ai acolo, căpitane? 


Kai a deschis ușa. După care s-a dat la o parte, în parte împins, în parte 
din proprie iniţiativă, în clipa în care a urcat Jorg Ancrath, înveșmântat în 
negrul și roșul unei tunici de drum. 

— Chella! I-a oferit băiatul unul dintre zâmbetele lui periculoase, 
neluându-l în seamă pe Kai. 

— Jorg. 

S-a așezat pe banca din faţa lor, cu picioarele întinse Și ghetele pline de 
noroi pe podea, complet relaxat. Și-a dat peste umăr Șuviţele lungi și negre 
de păr, privind-o cu ochii întunecaţi, o undă de amuzament luminându-i 
trăsăturile ascuțite ale feţei și arsura urâtă — amintire a exceselor de 
odinioară. 

— Sunteţi doi? Și-a afișat din nou rânjetul acela ascuţit. Ăștia sunt toţi 
viii care-au putut fi adunați din Insulele înecate? Chella, nu ești o brettană. 
Mi-aș fi dat seama din vocea ta. 

— Acel Jorg? A întrebat Kai întorcându-se spre ea. 

— Un Jorg, cu siguranţă, a zis Jorg aplecându-se în faţă, cu coatele pe 
genunchi, în timp ce, afară, gărzile se adunau. Și se vede treaba că sunt 
obiectul unei fascinații bolnave în anumite cercuri. Nu-i așa, Chella? 

Și-a lăsat mâna pe fustele negre de pe coapsa ei. 

— Fără îndoială că acum sunt căsătorit, inimioară, a adăugat el, așa că 
trebuie să-ți iei gândul de la o idilă. 

— Regele Mort... a început Kai. 

— Regele Mort mă iubește la rândul lui, presupun, a răspuns Jorg, 
strângând degetele în jurul coapsei ei. Mă urmărește de ani de zile. Şi-a 
trimis creaturile în incursiune la mormântul fratelui meu. Știi de ce? S-a 
întors el spre Kai, neașteptat de iute. 

— Eu... 

Jorg s-a întors din nou spre Chella, fixând-o cu privirea. 

— Nu știe. Tu știi? 

— Nu. 

— Cât de frustram! 

Jorg i-a dat drumul Și s-a lăsat din nou pe spate. Coapsa ei ardea în locul 
în care o atinsese. 

— O luăm din loc? A întrebat Jorg. Coloana mea este chiar în faţă, 
așteaptă să traverseze râul Rhyme pe podul Honth. 

Kai a făcut semn trăsurii să pornească: 


— Din ce-am auzit, sunt surprins că aţi ales să călătoriți în compania lui 
Lady Chella, rege Jorg. 

— A spus tot felul de povești, nu-i așa? A întrebat Jorg, aplecându-se 
din nou în faţă, cu aerul unui conspirator. Ca să spun adevărul... Stai, nici 
măcar nu Știu cum te cheamă. Știu că ești din Insule, am un concetăţean de- 
al tău în trăsura mea, un om al Milosteniei, Gomst îi zice. Mă bucur să 
constat că Regele Mort a trimis la Adunare la fel de mulţi brettani pe câți 
am Și eu. Care e numele tău? 

— EI este Kai Summerson, a intervenit Chella, nerăbdătoare să preia 
puțin control. De ce călătorești cu noi, Jorg? 

— Nu am voie să mă bucur de compania voastră? Nu pot eu tânji după 
doamna mea din mlaștină? A întrebat Jorg măsurând-o cu o privire lascivă. 
În ciuda voinţei sale, Chella a simţit cum i se ridică sângele în obraji. 

Ancrath a băgat de seamă imediat Și a rânjit și mai larg. 

— Arăţi... diferit, Chella. Mai bătrână? 

Și-a ţinut buzele strâns lipite. S-au mai hurducat încă vreo sută de metri 
înainte ca el să vorbească din nou. 

— Ştiţi care e adevărul? Nu m-am putut gândi la nicio modalitate ușoară 
să vă ucid pe toți. Așa încât, pentru ca fiul meu să fie în siguranţă, trebuie 
să vă urmăresc. Îndeaproape. Dacă asta se va dovedi imposibil, va trebui să 
vă ucid, bineînţeles. 

— Fiu? întrebă Chella, căreia îi venea greu să-și imagineze, iar 
imaginația era ceva ce revenise în forță odată ce necromanția începuse să se 
estompeze. Ai un fiu? 

Jorg a încuviințat. 

— Chiar așa. Un alt William care să-și facă bunicul fericit. Cu toate 
astea, nu Știu dacă Olidan din Ancrath e încă în viaţă ca să devină bunic. 

— Nu am cunoștință să fi murit. 

Era o vreme când simţea fiecare moarte asemenea undelor dintr-un lac, 
iar regele din Ancrath ar fi pleoscăit din plin — acum însă, când avea ochi 
pentru cei vii, devenea tot mai surdă pentru tărâmurile moarte. Era vina lui 
Jorg, fără îndoială. Și-a repetat-o Și acum, în speranţa că va ajunge să 
creadă. Era vina lui Jorg. 

Jorg s-a încruntat, doar pentru o clipă, întorcându-se iute la surâsul pe 
care îl purta ca pe o armură. 

— Nu contează. 


— N-am niciun plan în ceea ce-l privește pe fiul tău, Jorg, a spus Chella, 
simțindu-se chiar Și ea surprinsă că nu avea unul. 

— Şi tu, Kai Summerson? Ești un ucigaș de copii? A întrebat Jorg. 

— NU, 

Un răspuns tăios, iar pe chip i se putea citi jignirea. Părea ridicol că un 
necromant putea considera ocară o astfel de sugestie, după care și-a amintit 
că băiatul nu omorâse încă pe nimeni de când l-a luat ea. Atunci când înveți 
artele întunecate printre hoarde de leșuri ale Insulelor, crima nu mai e o 
condiție necesară. 

— În ceea ce mă privește, am luat vieți de copii, Kai. Băieţei, fetiţe, nu 
înseamnă mai nimic. Vieţile de bărbați cu atât mai puţin. Nu mă scoate din 
sărite! 

Vorbe necugetate, împrăștiate ca sticla spartă, momeli pentru ca 
brettanul să-și croiască drum printre ele. Chella a sărit în ajutorul lui Kai 
înainte ca el să se taie. 

— Fiul tău te face fericit, Jorg? 

Întrebarea părea importantă. Jorg Ancrath avea un fiu. Chella a încercat 
să ȘI-l închipuie cu un copil în braţe. 

Jorg i-a aruncat o privire întunecată. Și-a aplecat capul, acoperit de părul 
ce i-a căzut peste faţă Și, pentru mult timp, ea a crezut că nu-i va răspunde. 

— Nu există finaluri fericite pentru cei ca noi, Chella. Nu există izbăvire. 
Nu pentru păcatele noastre. Orice bucurie e doar luată cu împrumut, râsete 
împărtășite pe drum Și lăsate în urmă. 

S-a întors apoi înspre Kai. 

— Am ucis copii, Kai Summerson. Într-o astfel de cârdășie, și tu o vei 
face. 

Era ceva cunoscut în vocea lui, în felul în care rostea cuvintele. Chella o 
putea simţi în vârful limbii. 

Întorcându-și privirea spre Chella, Jorg i-a privit chipul o vreme, al său 
fiind plin de tristeţe. 

— Am pășit amândoi pe cărări întunecate, doamnă, a zis el. Să nu crezi 
că a mea se întoarce înapoi spre lumină. Dintre toţi cei care au încercat să 
mă îndrume, tatăl meu, șoaptele din tufișul de spini, sfatul malefic al lui 
Corion, cea mai întunecată voce a fost întotdeauna a mea. 

Într-un moment de limpezime, Chella a Știut cine era Regele Mort. 

Atunci când Makin a anunțat că acel contingent din Insule ne ajungea 
din urmă oastea, am fost sigur că printre ei se afla și Chella. Am Știut-o, 
pur Și simplu, fără motive sau dovezi. Mi-am părăsit trăsura, soția, copilul 
Și amăgitoarea mătușă, cu o grabă mai mare decât s-ar fi cuvenit Și cu mai 
puțină nerăbdare decât atunci când m-am îndreptat spre birja tatălui meu, 
cu toate că acolo s-ar fi putut afla însuși Regele Mort. Am închis ușa peste 
ei, peste toate slăbiciunile mele. În ciuda anilor ce m-au domolit, parte din 
mine — cea naivă — tânjea încă după fericirea unei familii, după izbăvirea 
pe care o poate aduce iubirea. Speranţe deșarte care nu-mi erau de niciun 
folos. Am închis ușa peste ei Și m-am îndreptat spre ceea ce Știam eu mai 
bine: spre damnati. Trecutul meu era întunecat, viitorul în flăcări, iar în 
spațiul îngust rămas între ele lumea se aștepta să fiu un tată, să am un 
copil, să îl salvez, să îi salvez pe toţi? Cereau prea mult de la un om atât de 
întunecat de păcate. Cereau prea mult de la orice om, probabil. 


Trăsura Regelui Mort, cu toate că nu era atât de grandioasă precum cea a 
lordului Holland, nu avea nimic funebru. Nici măcar prezenţa celor doi 
necromanţi nu-i stricase atmosfera. De fapt, nu Știam sigur dacă Kai 
Summerson practica arta reîntrupării: părea prea tânăr, prea plin de viaţă. Și 
Chella însăși se schimbase. Fără îndoială. În vechile noastre confruntări, 
ardea de o bucurie păcătoasă, atât de fioroasă, încât lumina ei devenea o 
imagine remanentă în amintire, ascunzând adevărul. În smârcuri Și grote, 
echivocul cărnii o făcea să fie în toate chipurile pentru toți bărbații — sau cel 
putin pentru cel de faţă —, plină de cea mai întunecată savoare. Acum, părea 
că în faţa mea ședea o străină, mult mai bătrână, mai palidă, destul de 
arătoasă încă, cu părul foarte negru, un chip cu unghiuri ascuțite și delicate, 
de o eleganţă pe care n-o văzusem până atunci, cu ochii întunecați de 
secrete, care în momente de neatenţie deveneau răni. 

— Încă vreau să te ucid, am spus, în parte ca să treacă timpul cât mai 
săltăm pe străzile din Honth. 

Ea a ridicat din umeri, calmă nu atât din indiferenţă, cât de bătrâneţe. 

— Nubanezul m-a iertat. Ar trebui s-o faci ȘI tu. 

Asta m-a făcut să-mi dau drumul. 

— Nu-i adevărat. 


Poate că totuși o făcuse. Nubanezul nu purta niciodată ranchiună — 
spunea că avea destule de dus și un drum lung în faţă. 

— Ce-mi poţi spune așadar despre Regele Mort? l-am întrebat pe Kai, 
iar el s-a cutremurat la auzul vorbelor mele, dar doar pentru o clipă, apoi 
înăbușindu-Și iute tremurul. 

Brettanul s-a uitat pe fereastră înainte să răspundă, de parcă ar fi căutat 
încurajare în lumina zilei, alinare în casele înguste din pământ cu 
acoperișuri de stuf, case pline de vieţi, mamă, tată, ţânci răsfățaţi, bătrâni 
Știrbi, pline de certuri Și râsete și purici săltăreți. 

— Regele Mort e viitorul, rege Jorg. A pus mâna pe Insulele înecate, iar 
în curând va ajunge în toată lumea. Stăpânește tărâmurile moarte, iar noi 
petrecem mai mult timp morţi decât vii. 

— Dar cine este el, Chella? Ce este el? De unde vine interesul lui pentru 
Ancrath? 

Ea știa ceva. Poate că avea să-mi spună, în speranţa că mă va face să 
sufăr. 

— Ancrath este poarta către continent, Jorg. Ești băiat deștept, ar fi 
trebuit să Știi asta. 

— De ce eu? am întrebat. 

— Tu faci multă lume să te ia în seamă. Distrugi munţii, disloci armate 
uriașe la porțile tale. Totul foarte măreț. Și firește că Regele Mort știe că ai 
pus ochii pe Ancrath. E destul de rău că tatăl tău se dovedește atât de 
încăpățânat în împotrivirea lui, poate că ar fi Și mai rău dacă fiul lui ar veni 
în locul său? 

— Hmmm, mi-am arătat eu neîncrederea, deși părea plauzibil. Şi 
bineînţeles că acestui Rege Mort nu i-a trecut prin cap să-și facă prieteni la 
Adunare? Se așteaptă la diplomaţie? Negocieri cu mortăciuni care se târăsc 
din mocirlă și pământ? 

Chella a zâmbit în sinea ei — un gest delicat, care a făcut-o să arate 
drăguță. 

— Există monștri mult mai răi la Curtea împăratului, Jorg. Regina Roșie 
se îndreaptă spre Adunare. Sora Tăcută e cu ea, să o sfătuiască, de 
asemenea Luntar din Thar e cu ele. L-ai întâlnit pe Luntar, după câte știu. 

— O singură dată. 

Nu mi-l aminteam, dar ne întâlniserăm. El fusese cel care îmi dăduse 
cutia de aramă Şi o umpluse. 


— Poate că sunt monștri, am spus eu, probabil chiar mai răi decât mine, 
însă sunt născuţi din femei, trăiesc Și vor muri. Spune-mi, de unde a apărut 
Regele Mort? Pământurile aride nu s-au înclinat vreodată în jos? N-au ajuns 
în iad? A scăpat de Lucifer Și s-a căţărat din abis? 

— El nu e un demon, a scuturat Chella ușor din cap, ca și cum ar fi fost 
de preferat să apară un monstru între noi. Și ce se întâmplă aici, în noroiul 
Și praful acestei lumi, contează foarte mult pentru el. Raiul, iadul și 
pământul, toate trei sunt un întreg. Nu poate fi nicio schimbare sus sau jos 
care să nu fie oglindită Și aici. Lumea aceasta, unde ne petrecem vieţile, 
este în același timp o încuietoare Și o clanţă. Așa spune Regele Mort. 

— Diavolul nu are nimic de obiectat după ce Și-a ridicat tabăra 
ambulantă tocmai în fața ușii lui? Furând ceea ce îi aparţinea de drept? 

Părea absurd să discutăm despre politica iadului, însă atinsesem 
tărâmurile moarte cu propriile mele mâini, le respirasem aerul Și știam că 
sunt o cale către poarta lui Lucifer. 

— Regele Mort vrea să deschidă porțile raiului, a spus Kai. Crezi că-i 
pasă de ceea ce se va întâmpla? 

— Totul se schimbă, Jorg, a zis Chella plecându-și capul. Totul. 

— Nu mi-ai spus încă de unde vine acest Mesia al vostru. De ce nu spun 
nimic anticii despre el? În care cărţi este menţionat? Am continuat să întreb, 
în căutarea seminţelor adevărului printre minciunile Și nebuniile ei. Ce 
vârstă are? 

— E tânăr, Jorg. Foarte tânăr. Mai tânăr decât tine. 

Povestea Chellei 


Podul din Tyrol se întindea peste Danoob prin șaptesprezece arcade, 
drumul larg trecând printre stâlpi de piatră. Marele pod din Honth se arunca 
printr-o boltă uluitoare peste râul Rhyme, însă Chellei îi plăcea mai mult 
podul din Tyrol. Își putea închipui cum fusese construit, îi vedea cu ochii 
minții pe bărbaţii care lucraseră aici. 

— Cum îi se pare că arată râul, Chella? A întrebat Jorg, curios să 
primească un răspuns. 

— Brun ȘI agitat. 

L-a descris întocmai. 

— Kai, tu ce vezi? 

Kai era pe jumătate ridicat, uitându-se prin grilajul de la fereastră, 
legănându-se în mișcarea trăsurii. 

— Brun. 

— Nu avem îndrăgostiţi printre noi? A întrebat Jorg. Legenda care spune 
că apele li se arată albastre celor îndrăgostiți e mai veche decât podul 
acesta. 

— Râul e brun. De culoarea rahatului. Totul ţine de nămol, drenaj Și 
canalizarea din Tyrol, nicidecum de fanteziile bolnave în care își 
împachetează oamenii porcăriile lor. 

Chella nu vedea niciun motiv pentru care să-Și ţină amărăciunea în ea. 

— Nu-i așa, a ripostat Jorg. Dacă bărbatul potrivit iubește femeia 
potrivită, atunci el poate face ca râul să devină albastru. 

— Juraţii apei, a dat Kai din cap Și s-a lăsat înapoi pe spate, în umbră. 

— Nu, a scuturat Jorg din cap. Toate jurămintele. Toate potecile înguste. 
Un bărbat poate căuta orice pe care să-l transforme în propria lui cauză. Nu 
e voinţă sau dorință, ci doar certitudine. Să fu sigur că lucrul pe care îl vei 
căuta te va căuta Și el pe tine. 

Și-a întins ghetele în spaţiul dintre scaune, odihnindu-se între Kai și 
Chella, Și a continuat: 

— Ai iubit vreodată, Kai? A existat vreo fată care să facă apele albastre 
pentru tine? 

Kai a vrut să deschidă gura, însă Și-a înghițit răspunsul. S-a lăsat în faţă, 


după care s-a dat brusc înapoi. 

— Nu. 

— Iubire, a zâmbit Jorg. Asta e ceva ce te va căuta Și pe tine. 

Trăsura a coborât hurducându-se de pe pod pe malul nordic, acolo unde 
drumurile erau mai bune. 

— Poate c-ar trebui să te întorci în trăsura ta, Jorg, la regina ta, ca să vezi 
dacă-ți place mai mult peisajul de acolo. 

Chella a realizat că nu-și dorea ca el să plece, însă nu știa decât să-l 
chinuiască. Preţ de o clipă, a văzut acul pe care îl folosise ca să-l prindă pe 
Kai Și l-a simțit înfigându-se din nou în carne. 

El Și-a tras înapoi picioarele Și s-a aplecat spre ea, aproape, cu mâna pe 
coapsa el. 

— Ce speri să obțu la Adunare, Chella? Regele Mort nu are cum să 
nădăjduiască să câștige vreun convertit, fără îndoială. Nu sunt prea sigur că 
maestrul Summerson, aici de faţă, e un convertit așa cum se cuvine. Care e 
ideea, atunci? 

— Ideea este că avem dreptul să participăm, iar Regele Mort își dorește 
asta. Oricare dintre variante ar trebui să fie de ajuns pentru tine, Jorg 
Ancrath. 

Chella a tresărit sub strânsoarea mea de pe coapsa ei. Viaţa Și durerea 
mergeau mână în mână ȘI niciuna dintre ele nu-i era pe plac. 

El Și-a mijit ochii — oare câți văzuseră privirea aceea Și nimic altceva pe 
lume apoi? — Și s-a apropiat până când răsuflarea i-a ajuns să-i gâdile ei 
gâtul. 

— Eşti aici ca să ne arăţi faţa umană a morții? Să liniștești Adunarea? 
Să flatezi regii vârstnici cu un băiat drăguţ care să flirteze cu reginele Și 
prinţesele lor? 

— Nu, a zis Chella, mânia ridicându-se în ea, fierbinte pe sub răcoarea 
răsuflării lui, iar mâinile încleștându-i-se. Suntem aici cu trădări Și 
Șmecherii, cu înșelăciuni Și crimă, întocmai ca tine, Jorg din Ancrath, ce 
altceva ar putea niște fiinţe frânte ca noi să aducă pe lume? 

— Renar. 

— Poftim? 

Coapsa îi ardea iarăși acolo unde o atinsesem din nou. 

— Jorg din Renar. 

— Nu te doare sufletul să porți numele celui care l-a ucis pe micul 


William? Pe draga mamă Rowan? 

— E mai bine decât să port numele tatii. 

— Mai degrabă porți numele fratelui său? Al unui bărbat pe care îl ţii în 
întuneric Și chinuri? Nu mârâi, am auzit gărzile povestind despre cum l-ai 
omorât pe Harran Și pe încă un bărbat de nădejde ca să ajungi la fiu. 

Jorg s-a apropiat de ea. 

— Poate că păstrez numele ca să-mi amintesc ce culoare are sufletul 
meu. 

Răsuflarea lui înăuntru, răsuflarea ei afară. Chella mirosea a scorţişoară. 

Oare doar de asta aș fi avut nevoie ca să te seduc, Jorg? Să fiu doar mai 
puțin blestemată? 

Jorg s-a întors cu spatele la ea, uitându-se spre Kai, în colțul lui cuprins 
de umbră: 

— leşi afară. 

Și a ieșit — o străfulgerare iute și nedorită a luminii de afară, rece și 
mohorâtă, iar Kai a dispărut. 

— Dar tot o să te omor, a spus Jorg, foarte aproape de ea. 

Chella i-a închis gura cu buzele ei. 

Și-a trecut degetele peste umerii lui, Și-a cufundat mâinile în jos Și în sus 
pe sub platoșa tunici de călătorie, de-a lungul mușchilor fierbinți Și tari ce- 
i acopereau spatele, crestați de vechi cicatrice, de tăietura unei săbii, 
crăpături Și crestături, sute de răni ale spinilor. S-a lăsat peste ea, înalt, greu, 
cu părul lui negru căzând în jurul lor Și faţa lui arsă zgâriind-o în timp ce 
gura lui a găsit curbura gâtului ei. 

Ceva fierbinte, umed Și viu a străbătut-o, un torent neașteptat care i-a 
luat răsuflarea Și a ridicat-o. Forţa vieţii căreia îi rezistase, respingând-o, a 
luat cu sine întreaga ei împotrivire, implacabilă precum primăvara. A sărit 
la el, furioasă, aprigă, plină de dorinţă. A ridicat-o, fără să se oprească ȘI 
fără efort, aruncând-o cu spatele spre peretele căptușit. O parte din ea s-a 
temut că vizitiul va crede că era un semn să se oprească, iar gărzile se vor 
aduna în jurul lor. 

Jorg s-a aruncat pe ea Și toate celelalte voci au amuţit. Dorinţa lui a 
trezit în ea un răspuns, nevoia îi pulsa în toţi mușchii, trădată de respiraţia 
lui greoaie. 

Trupurile lor s-au unit într-o recunoaștere sălbatică a cărnii, braţele ei 
strivite sub greutatea lui, palmele desfăcute o clipă, apoi încleștate iarăși, 


pernele răvășite. Afară, pufnetele nerăbdătoare ale cailor, nechezatul 
iepelor, bătăile din picioare ale armăsarilor mânaţi de energii nebănuite, de 
mirosul dorinţei lor. Jorg a izbit-o din nou de perete, cu putere, iar trăsura s- 
a înclinat în faţă, pornind în galop în ciuda țipetelor vizitiului. Fustele negre 
s-au îngrămădit în jurul coapselor ei. Jorg a pătruns-o brutal, iute, plin de 
dorință — o împerechere lipsită de gingășie, fiind amândoi răvășiţi de 
dorință brută. Chella s-a ridicat ca să-i vină în întâmpinare, toată forța ei 
strângându-se în jurul lui, călărind Și călărită, nicio mângâiere primită ori 
dată. S-au împerecheat precum pisicile sălbatice, agresiunea instinctuală 
fiind ţinută la distanţă, un pact impus de imperative mult mai adânci Și mai 
vechi, incapabile însă de a opri violenţa ce dădea năvală, fiind gata să urle 
din răsputeri în momentul eliberării. 

— Ajunge! A aruncat-o Jorg cât colo de pe el și s-a târât pe spate, pe 
banca din partea opusă, cât mai departe de unghiile ei, gâfâind Și cu un 
firicel de sânge în colţul gurii. 

— Eu... Eu spun când ajunge, rege din Renar, a scuipat Chella cuvintele 
printre suspine. 

Voia mai mult, însă asta putea s-o ucidă. Fiecare bucăţică din ea striga, 
ardea cu focul unei vieţi nou trezite. Jorg fusese cheia care desfăcuse 
lacătul. Poate c-ar fi fost bun oricare alt bărbat, însă părea nimerit că a fost 
chiar el. 

Jorg Și-a dat pe spate părul lipit de transpiraţie și Și-a legat pantalonii, 
cureaua fiind prea sfâșiată ca să mai folosească la ceva. 

— Mă îndoiesc că poți măcar sta în picioare, doamnă. 

O străfulgerare de zâmbet, plin de obrăznicie. Arăta din cale afară de 
tânăr în clipa aceea. 

— Deci așa se desfășoară relaţiile diplomatice la Adunare? A întrebat ea 
încă răsturnată în căldură și umezeală, cu inima săltându-i în piept. 

— Vedem când ajungem acolo. 

Jorg a cules câțiva nasturi împrăștiați de pe podea și a pus mâna pe ușă. 

— lar când voi fi încoronat, vom împărți ultimul nostru sărut. 

De parcă ea și-ar îndoi vreodată genunchiul Și i-ar săruta mâna. 
Aroganta gândului 1-a smuls un mârâit. 

— Te întorci la doamna ta iubită acum, Jorg? A încercat Chella să 
zâmbească, dar nu i-a reușit. 

— E mult prea bună pentru cei ca mine, Chella. Eu sunt o marfă stricată, 


ce nu mai poate fi reparată. Locul meu e lângă cei ca mine. 
Din nou zâmbetul acela, după care a deschis ușa. 
— Te omor dacă te apropii de fiul meu, Chella. 
Și dus a fost. 

L-am ţinut pe Brath într-un trap ușor, trecând pe lângă delegaţia din 
Insulele înecate și apropiindu-mă tot mai mult de armata aurită ce înconjura 
delegațiile din Ancrath și Renar. Katherine cu cele două voturi ale tatii, eu 
cu cele șapte ale mele. 

Katherine avea să Știe. Într-un fel sau altul avea să știe, chiar dacă nu-mi 
încălcase din nou visele, ar fi simțit mirosul Chellei pe mine. Miana ar fi 
scuturat doar din cap în felul acela care o făcea să semene cu mama cuiva 
mai mult decât cu copilul care, de fapt, era. Să nu-mi spui niciodată Și să 
nu lași pe nimeni să-mi spună vreodată . Asta fusese tot ceea ce îmi ceruse. 
Din câte știu, i-am respectat voinţa. Era limpede că merita mult mai mult, 
însă ar fi fost nevoie de un om mai bun ca să-i poată oferi asta. 

Mi-am dat seama că am un zâmbet prostesc pe faţă și l-am alungat. Mă 
durea limba și aveam linii de foc pe spinare. Zgârieturile mă dureau 
întotdeauna mai rău decât tăietura de sabie. Fusese o imprudenţă să o posed 
pe Chella, însă întreaga mea viaţă fusese doar un șir de alegeri periculoase 
luptându-se pentru un deznodământ mai bun. Nu că aș fi ales să fie așa, nu 
neapărat. Câteodată, ne dăm seama că suntem doar trecători, toată rațiunea 
noastră Și toate aerele pe care ni le dăm, purtate de carne și oase care știu 
de fapt mai bine ce au nevoie. Când carnea întâlnește focul, vrea să se tragă 
îndărăt și o face indiferent ce părere ai despre asta. E posibil ca, atunci când 
bărbatul întâlnește femeia, să acţioneze aceleași forţe, dar în sens invers. 

Makin a venit călare alături de mine, din spatele coloanei până la trăsura 
lui Holland. 

— Îi lași singuri, să comploteze? M-a întrebat cu o expresie suspicioasă 
pe faţă, de parcă știa că făcusem ceva. 

— Așa am simţit, am răspuns. Ceva îmi spune că nu vor apela la noi. Și 
dacă o vor face... 

— Ţi-a fost dor de compania noastră, nu-i așa? 

Makin s-a alăturat, umăr lângă umăr, răspândind un ușor parfum de 
cuișoare în aer. M-am îngrijorat că luase prea multe, prostindu-l pe 
adevăratul Makin, însă nu prea puteam să dau sfaturi de bună purtare. Kent 
cel Roșu ni s-a alăturat Și el, în vreme ce avansam de-a lungul coloanei. 

— Ţi-a fost dor de noi? A reprodus el vorbele lui Makin. 


— De voi? Vă aduceți aminte de Chella din grota leucrotelor, din 
mlaștină? Câtă vreme aţi vrea să călătoriți în trăsura ei? 

Amândoi bărbații au călărit în liniște preţ de un minut, uitându-se peste 
câmpuri. N-aveam de unde să știu care parte anume a întâlnirii ȘI-0o 
închipuiau. Am zărit trăsura lui Holland în timp ce treceam printr-o curbă 
lungă. 

— Cât trebuie, a făcut Makin, răspunzând la întrebarea pe care o 
uitasem. Aș călători cu ea cât trebuie. 

Kent s-a întins Și mi-a ridicat gulerul tunicii de drum, ceva ce nu mai 
făcuse de când aveam zece ani Și nicidecum după ce devenisem rege. 

— Mușcături de țânțari, a scrâșnit cu vocea lui pârjolită, atingându-și 
gâtul. Şi cam mari, din câte se vede, cam ca Și cei din mlaștinile 
Cantanlonei. 


Am urcat pe platforma trăsurii direct din Șaua lui Brath, fără ca vizitiul 
să mai oprească. 

— Ţi-a fost dor de mine, părinte Gomst? Am întrebat trântind ușa în 
urma mea Și aruncându-mă între Katherine și Miana, una repezindu-se să- 
Și adune cartea din calea mea, cealaltă strângându-l pe fiu-meu în braţe. 

— Katherine, ţi-a spus vreodată Orrin ceva despre ziua în care ne-am 
întâlnit pe drum? Am întrebat fără să-i las episcopului răgazul să răspundă. 

Și-a închis cartea, un volumaș ponosit legat în piele roșie. 

— Nu. 

— Hmm... Şi eu care credeam că-l impresionasem. 

— Insă Egan mi-a spus, de mai multe ori. lar Egan nu era prea vorbăreţ, 
a adăugat ea. 

Îndărătul meu, William începuse să se agite ca să fie alăptat. 

— A spus că Orrin a fost un prost că s-a jucat cu tine Și că te-a lăsat în 
viaţă, pentru că el te-ar fi ucis în trei secunde. 

— Ce să spun, n-aveam decât paisprezece ani. În final, l-am înfrânt pe el 
în mai puţin de trei secunde. În orice caz, în ziua aceea avem cu mine un 
prieten care l-ar fi prăjit pe Orrin în armura lui în chip de trofeu. Așadar, 
încă o dată, privind retrospectiv, cred că Orrin a fost cel înțelept. 

În timp ce trăsura a continuat să salte pe drum, am scos inelul vizionar Și 
l-am aţintit, cu îndemânare exersată, spre Castelul înalt. Anii de 
supraveghere nu mi-au dezvăluit prea multe despre planurile tatălui meu, 


doar îmi arătaseră că nu fuseseră scrise cu litere de doi metri Și lăsate pe 
acoperiș. Acum, am văzut un văl de fum târându-se prin oraș. Chiar Și din 
înaltul cerului putea fi văzută funinginea lăsată în urmă de incendiu, care-și 
pusese amprenta aspra Castelului înalt Și a străzilor din Crath. Părea că 
Regele Mort îmi transforma trecutul așa cum Constructorii plănuiseră să ne 
transforme viitorul. Dacă revărsarea întunecată de ape se preschimba într-un 
val, Constructorii aveau să ne termine înainte ca astfel de vrăji să rupă 
lumea în două. 

O privire mai atentă mi-a dezvăluit niște vele negre pe Sane, înaintând în 
coloană de-a lungul ambelor maluri. Le-am urmărit cum avansează. 
Legiunile Regelui Mort trecuseră deja prin Gelleth. Dacă mergeau în ritm 
susţinut, noapte Și zi, exista posibilitatea să ne ajungă din urmă înainte de 
porțile Vyenei. Era greu să apreciez mărimea hoardei, așa cum era răsfirată 
de-a lungul malurilor, cine știe, poate zeci de oameni. Și mai mulți i se 
puteau alătura pe drum. Chiar Și așa. Morții împotriva cavaleriei Și a 
zidurilor cetăţii? Părea o mișcare pripită. 

— Ce vezi? A întrebat Gomst în timp ce făceam socotelile. 

— Necazuri. 

Gândul morţilor mărșăluind, prădând pământurile înfloritoare din 
Ancrath îmi înfigea un cuţit între coaste și îl întorcea mereu. M-am întrebat 
dacă și mormintele din Perechaise Și-au predat morții. Acum probabil că n- 
aș fi rezistat să ţin hoarda Regelui Mort departe de Castelul înalt, dar în alte 
timpuri, alături de Fata-Care-Așteaptă-Primăvara Și de mormântul în care l- 
am îngropat pe Justice, aș fi putut să fac faţă. 

M-am lăsat pe spate, cu dureri de ochi după mai bine de două ore de 
privit prin inel. Miana dormea, cu copilul nostru pe piept. M-am gândit la 
tatăl meu, așezat în tronul lui, având coroana de fier pe cap. O fi mort 
bătrânul ticălos? Nu știam ce să fac cu gândul ăsta. Nu se potrivea, oricât l- 
aș fi întors pe toate părțile. Eu trebuia să-l ucid, să termin cu el. Soarta mă 
dusese spre momentul acela în toţi acești ani... M-am frecat la ochiul 
inflamat, m-am lăsat în faţă, cu coatele pe genunchi Și bărbia în pumni. Tata 
nu putea fi mort. Am dat chestiunea deoparte, să o rumeg când va fi mai 
digerabilă. 

De cealaltă parte a trăsurii, episcopul Gomst ațipise, cu părul cărunt 
răvășit Și gura întredeschisă. Osser Gant mă urmărea însă, tăcut Și vigilent. 
Cancelarul lui Makin, adus tocmai ca să ne sfătuiască, îȘi ţinea gura. 


M-am gândit atunci la Coddin, cancelarul meu care putrezea acasă, în 
Bântuit, la Fexler Brews, rătăcit în mașinile lui, amândoi cu vorbăria lor 
despre îndreptarea lumii, Coddin așteptând ca eu să distrug puterea 
mâinilor ascunse, Fexler, mult mai ambițios, dorind ca eu să întorc o roată 
inexistentă Și să ne întoarcem cu toţii la ceea ce ne fusese menit, să fac 
înapoi lumea așa cum ne-a fost dată. 

Doi din neamul Ancrath, spusese înțeleptul, doi care să desfacă vraja, să 
întoarcă roata lui Fexler! Un zâmbet amar mi-a răsucit buzele. Ar face bine 
să se roage, amândoi, Coddin Și Fexler, muribundul Și fantoma, să se roage 
ca profeția să nu însemne nimic, pentru că nu va fi decât un singur Ancrath 
în Vyene, iar acesta nu avea niciun indiciu cum să refacă un imperiu 
fărâmiţat, darămite o realitate fărâmiţată. 

Chestiunea era mai complexă decât puterea și influenţa câtorva vrăjitori, 
decât farmecele unora ca Sageous, oameni precum Corion Și Luntar, care se 
jucau cu vieţile oamenilor. Cea de-a treia cale a lui Fexler presupunea 
restaurarea normalităţii. Michael Și toată tagma lui considerau carnea ca pe 
o boală care putea fi înlăturată, încetând astfel oprirea rotii, oprind lumea de 
la distrugere. Fexler era singurul care nutrea gânduri mai măreţe: el crezuse 
că am putea da înapoi ceea ce fusese făcut Și cruța omenirea de o a doua 
venire a focului pe care chiar el îl pogorâse odată asupra noastră. 

De fapt, îmi duceam primul născut tocmai în locul în care Constructorii 
Și-ar fi putut aprinde focul lor. Dacă Fexler se înșela atât de mult pe cât 
sugerase Michael — dacă nu putea schimba natura existenţei noastre —, 
Vyene avea să ardă, iar noii sori ar răsări în ultima zi a omenirii. 

Am ajuns mai aproape de Vyene, iar vremea s-a înrăutățit, odată cu frigul 
toamnei târzii, ceața de pe râu ce respingea soarele, ploaia persistentă, frigul 
Și moralul scăzut, pământul transformat în noroi. Cu fiecare milă ce trecea 
pe sub copitele cailor, peisajul de ţară devenea tot mai aspru. Am găsit sate 
întregi abandonate, amintind de Gottering, răspândind ameninţare în fiece 
lizieră. Gărzile au descoperit morminte proaspăt dezgropate, recolte culcate 
la pământ pe câmp, mere ce putrezeau pe crengi. 

Pe lângă noi au trecut călători, pe cai obosiţi Și ponositi, stăpânii lor 
nearătând cu mult mai bine. Cu toţii duceau povești despre forțele Regelui 
Mort, despre cum loviseră în Ancrath, despre înaintarea lor în Gelleth și 
cum ameninţă acum Attarul, croindu-și o potecă întunecată de-a lungul 
imperiului, de-a lungul drumului pe care îl urmaserăm Și noi, cu doar 


câteva zile în urmă. 

S-ar putea spune că dezastrul și prăpădul s-au ţinut mereu scai de mine, 
însă niciodată până acum nu fusese atât de limpede blestemul. Mă 
îndreptam spre Vyene, iar iadul venea în urma mea. 

În noaptea aceea, ne-am oprit în orașul Allenhaure Și am mâncat la o 
masă dintr-o mare berărie ce putea adăposti trei sute de ostași din Garda 
Gilden. În Allenhaure, aflat chiar la poarta inimii imperiului, nici iarna ȘI 
nici pacostea Regelui Mort nu-și înfipseseră, încă, colții. Localnicii au adus 
hălci uriașe de carne friptă pe tăvi de lemn, miel în crustă de usturoi, ierburi 
Și alune de pădure, vițel în sânge, necondimentat. De asemenea, bere 
blondă cu un guler alb și gros, în căni cu capac asemănătoare butoaielor de 
lemn legate cu doage Și în pahare speciale din sticlă pentru masa cea înaltă. 
Păreau cu adevărat încântați să ne vadă Și pretutindeni era o atmosferă 
sărbătorească. M-am întrebat totuși dacă nu făceau toate acestea sperând că 
astfel gărzile vor hotărî să-și refacă proviziile în orașul următor. 

Berea avea un gust proaspăt, intens și am băut din plin, poate ca să șterg 
imaginile din trăsura Chellei, ce mi se învârteau iar Și iar prin minte, 
făcându-mă să mă simt deopotrivă murdar Și dornic de mai mult. Mai târziu 
spre seară, m-am aplecat peste Miana și l-am luat din leagăn pe fiul nostru. 

— Nu-l trezi, Jorg! 

— Șșt, îl iau la plimbare. O să-i placă. 

Spre meritul lui, William, care arăta doar pe jumătate om, așa cum au 
obiceiul nou-născuții, a dormit mai departe așezat la pieptul meu, părând 
imperturbabil la orice schimbare. Un fior rece m-a pătruns când mi-am 
amintit de Degran în braţele mele, fără de viaţă, o păpușă de paie. Am 
alungat amintirea, refuzând să-i permit să mă paralizeze de fiecare dată 
când îmi luam copilul în braţe. Moartea ardea sub fiece atingere a mea încă 
din ziua asediului asupra Bântuitului. 

— Învelește-l bine, cel puţin, ia cu tine... 

— Taci, femeie! 

Pentru un trup atât de mic, părea că deţine provizii nesfârșite de 
cicăleală. 

— Fii recunoscătoare că nu-l arunc de pe coasta dealului, precum 
spartanii, am adăugat. 

L-am dus printre rânduri-rânduri ale Gărzii Gilden, cu toţii aplecaţi peste 
carne Și bere, cântând cu voce tare. Lângă ușile cele mari, lăsate deschise 


ca să iasă putoarea Și căldura de la sute de călători, l-am zărit pe Gorgoth, 
inconfundabil, afară în lumina torțelor. Am ieșit cu William cuibărit la 
pieptul meu. 

— Gorgoth. 

Un nume plăcut de rostit. 

— Rege Jorg. 

Gorgoth Și-a întors ochii ca de pisică spre mine, capul lui uriaș 
răsucindu-se pe un gât gros cât trunchiul unui copac. Avea o anumită 
solemnitate în el, ceva leonin. 

— Dintre toți oamenii pe care îi cunosc, am zis ducându-mă lângă el și 
urmărindu-i privirea în noapte, dintre toți, de când Nubanezul a murit, doar 
prietenia ta, respectul tău mi le-am dorit. Și tu ești singurul care nu mi le 
oferi. Nu mi le doresc doar pentru că nu mi le oferi, ci mi le doresc, pur Și 
simplu. 

Poate că vorbea berea în locul meu, dar era adevărul. 

— Eşti beat, a răspuns el. N-ar trebui să ai un copil în braţe. 

— Răspunde la întrebare! 

— N-a fost o întrebare. 

— Răspunde oricum! Am insistat. 

— Nu putem fi niciodată prieteni, Jorg. Ai mâinile mânjite cu sânge, iar 
pe suflet, crime pe care numai Dumnezeu le poate ierta. 

Vocea lui se îndepărta de noi, mai profundă și mai întunecată decât 
noaptea. 

— Ştiu, l-am ridicat eu pe William mai aproape de fața mea și i-am 
inspirat mirosul. Tu Și cu mine o știm. Ceilalţi au uitat cumva, convinși că 
se pot șterge astfel de amintiri sau că pot fi preschimbate. Doar tu și 
Katherine vedeţi adevărul. Și Makin, însă el nu se poate ierta pe sine, Și nu 
pe mine. 

I l-am dat pe William lui Gorgoth, întinzându-i-l până când leucrota a 
ridicat o mână uriașă, cu trei degete, ca să îl primească. 

A rămas nemișcat, cu ochii din cale-afară de măriți, uitându-se la fiul 
meu, aproape pierdut în palma lui. 

— Oamenii se feresc de mine... Niciodată n-am ţinut în braţe un copil, a 
spus el. Ei cred că ceea ce m-a distrus pe mine îi va molipsi Și pe copiii lor, 
dacă-i ating. 

— Şi așa e? L-am întrebat. 


— Nu. 

— Bine, atunci. 

Am rămas în picioare, privind cum se ridică Și coboară pieptul micut. 

— Ai dreptate să nu fu prieten cu mine, am zis. Dar îi vei fi prieten lui 
William, așa cum i-ai fost odată lui Gog? 

Băiatul avea să aibă nevoie de prieteni. Oameni mai buni decât mine. 
Capul uriaș a încuviințtat teribil de lent 

— Tu m-ai învăţat asta. Cumva, m-ai învăţat valoarea lui Gog, a zis Și l- 
a ridicat pe William, apropiindu-l de faţa lui. Îl voi apăra, Jorg din Ancrath. 
Ca Și cum ar fi al meu. 


41 


Povestea Chellei 


— Nu mai e loc la han, a zis Kai aruncându-i un rânjet. Allenhaure e 
plin. 

S-a urcat înapoi în trăsură, aruncându-și cizmele pline de noroi. 

— Cine l-a umplut? 

— Escorta lui Jorg, a răspuns Kai. 

— Atunci spune-i lui Axtis să-i dea bice până în orașul următor, a 
poruncit Chella. 

— E drum lung până în Gauss, iar gărzile sunt mereu bine tratate aici. 
Aud murmure de nemulţumire, de parcă ar fi oameni adevărați pe sub 
armurile alea aurii Și figurile acelea dârze. 

— Nu e grija mea. Să mergem. 

Dar îndată ce-a rostit vorbele a simţit că parcă era totuși grija ei. La 
început, a simțit în aer ceva în neregulă. 

— AșȘteaptă! A adăugat ea. 

Kai s-a oprit, pe jumătate încălţat cu o gheată. 

— Ce e? 

După înțepăturile din degete, se apropie ceva de rău augur. 

— AȘteaptă doar. 

A ridicat o mână. 

Neorânduială. O senzaţie acută și seacă de rău, precum nisipul în ochi. 
Temperatura a coborât sau poate corpul ei doar credea asta, pentru că 
răsuflarea nu scotea aburi. 

— Moroiul. 

Kai a simţit ȘI el. 

— Se ascunde, a spus ea. Thantos. 

— Ce vrea? 

Calmul lui Kai s-a risipit odată ce moroiul se apropia. Keres îl îngrozise. 
Thantos era Și mai rău. 

— E un avertisment, a răspuns Chella. 

O parte din ea sperase că planul fusese uitat sau schimbat, o mare parte 
din ea, tot mai mare pe măsură ce viaţa se întorcea în ea. L-a blestemat pe 
Jorg Ancrath Și s-a oţelit pentru noua sarcină. 


— Mergi în oraș, ia o căruţă și umple-o cu butoaie de bere. Ne așezăm 
tabăra pe câmp, spre râu. Gărzile pot petrece acolo. 

Kai a pufnit. 

— Se pare că va ploua. 

— Să facă focuri. După o vreme, nu vor mai băga de seamă ploaia. 

— Berea îi va ajuta, a înţeles Kai, însă nu a mai reușit să zâmbească, nu 
acum, cu moartea care pândea atât de aproape, întinzându-i fiecare nerv. 

Chella a întins mâna spre săculețul de la cingătoarea rochiei. — Ia asta. 

I-a pus în palmă patru bucăţi grele de aur, lingouri brettane. — Ce... 

A împins un flacon mic din sticlă neagră ce ședea printre bucățile de aur 
din palma lui. După felul în care i s-a schimbat expresia feţei, Chella și-a 
dat seama că el a înţeles. 

— Apă din Styx. O picătură în fiecare butoi. 


— Ar fi ceva. 

Chella ţinea pocalul în faţă, învârte jind ușor berea, cu spuma pe 
terminate, doar insule pe o mare întunecată, în lumina lunii. 

— Să zbori, a precizat ea. 

— Da. 

Kai se uita în propria lui mare întunecată, cu spuma lui împrăștiată în 
insule mici. Poate că-i amintea de pământurile lui scufundate. Undeva, în 
depărtare, ovaţii în surdină se auzea din Allenhaure, un fel de sărbătoare 
printre gărzile lui Jorg. 

— Aproape că am reușit, a spus Kai punând pocalul de argint pe masă, 
între ei doi. O dată. 

— Cum poți aproape să zbori? A scuturat Chella din cap. 

— Cum poţi aproape să iubeşti? 

Kai Și-a ridicat privirea spre cerul lipsit de stele și negru ca Biblia {8}, 
apoi a continuat: 

— Eram pe buza unui promontoriu, suspendat deasupra Mării Canalului, 
acolo unde valurile se izbesc de stâncile albe. Iar vântul suflă atât de rece și 
de tare acolo, îţi smulge căldura din tine Și-ţi învăluie oasele. M-am 
aplecat, fără ca nimic să mă susțină în afară de vânt, uitându-mă la valurile 
acelea întunecate care plesneau și izbeau cu mult, mult mai jos. Și m-a 
umplut, de parcă aș fi fost din sticlă sau gheaţă sau aer, Și singurul lucru pe 
care îl aveam în minte era vocea vântului de răsărit, vocea eternității, 


chemându-mă. 

— Dar? 

— Dar n-am putut să-mi dau drumul. Dacă aș fi zburat, m-aș fi 
îndepărtat de tot ceea ce știam. De mine însumi, a scuturat el din cap. 

— Şi ce n-am da să putem zbura departe de noi înșine acum... 

Chella a răsturnat pocalul și a rămas pe loc până când lichidul s-a 
împrăștiat pe masă. Pe tot cuprinsul câmpului, oamenii gărzii erau întinși 
pe jos de parcă ar fi dormit, unii dintre ei în armurile aurite, în iarba plină de 
noroi. Căpitanul Axtis căzuse pe spate, ieșit pe jumătate din cortul lui, cu 
sabia în mână Și ochii în sus, spre cerul întunecat de ploaie. 

Din aproape trei sute de oameni, numai unsprezece nu luaseră nici măcar 
o înghițitură din berea din Allenhaure. Moroiul îi găsise pe acei oameni în 
întuneric ȘI-ȘI făcuse de cap, reducându-i întâi la tăcere smulgându-le 
carnea de pe ei. 

— Oare Thantos va avea nevoie și de ceilalți? 

Kai a dat la o parte braţul alb al unei fete din tabără, cu rochia udă, părul 
îmbibat de ploaie Și faţa în ţărână. S-a opintit să se ridice din scaun ȘI a 
pășit peste ea ca să ajungă lângă Chella. 

Aceasta a încuviinţat. 

— Vor merge în pădure și se vor alătura Regelui Mort, atunci când el va 
sosi. 

Kai Și-a strâns pelerina în jurul lui. Ceaţa plutea la nivelul gleznelor în 
jurul lor, ridicându-se de nicăieri de parcă ieșea tocmai din pământ, albă 
precum laptele. 

— Începe. 

Senzaţia de neorânduială care o bântuise întreaga seară, răsucindu-i-se 
precum viermii sub piele, se transformase acum în oroare. Atunci când 
morții se întorc, ai sentimentul că totul merge anapoda, de parcă iadul 
însuşi îi aruncă afară. 

Axtis s-a ridicat primul, în faţa oamenilor lui, în faţa târfelor moarte, a 
băieţilor cu tăvile și zdrenţele elegante. Nici n-a clipit. Apa i se scurgea de 
pe ochi, dar nici n-a chpit. Răul. 

De jur-împrejurul lor, oamenii stăteau în picioare, în armurile aurite. Apa 
Styxului nu lăsase nicio urmă asupra lor, în afară de cei câțiva care se 
prăbușiseră în foc, firește. Apa Styxului își face efectul fără grabă, 
amortind simţurile, aducând somnul, paralizând mai întâi vocea, apoi grupe 


mai mari de mușchi. În cele din urmă, moartea pe care o aduce este o 
agonie a mușchilor chinuiti, care se luptă și cedează. Chella avea destulă 
necromanțţie în vârfurile degetelor ca să știe că nu muriseră ușor. Durerea 
lor reverbera în ea. 

— Tot nu înţeleg, a spus Kai. Nu durează prea mult până când cineva 
descoperă că ceva nu e în neregulă cu ei. Și știi prea bine că treaba aia cu 
diplomaţia e doar o vorbă-n vânt. Vom fi norocoși să scăpăm fără să fim 
decapitaţi Şi apoi aruncaţi în foc. Asta le fac ei celor ca noi, Știi? Dacă au 
noroc. Dacă nu, întâi îi pun pe foc, apoi decapitează ce-a mai rămas. 

— Regele Mort are motivele lui, a spus Chella. 

— Toate astea numai ca să răspândească teroare? E puțin cam 
extravagant. 

Chella a ridicat din umeri. Kai ar face bine să nu cunoască motivele 
Regelui Mort. Ar fi fost bine ca nici ea să nu le cunoască. 

— De aici plecăm călare. În șa. 

— Ce? De ce? 

Ploaia cădea tot mai iute, tot mai puternică, subliniindu-i punctul de 
vedere. 

— Dacă vrei, poţi rămâne în trăsură. 

Chella Și-a șters apa de pe faţă Și a scuipat. 

— Insă Thantos va fi acolo, iar moroii nu sunt cei mai buni tovarăși de 
călătorie. 

Vyene este cel mai frumos oraș de pe pământ. Firește că s-ar putea să n- 
am dreptate. Se poate ca în întinderile din Ling ori dincolo de Sahar, în 
inima Ceranei sau undeva în colbul din Indus să se afle o lucrare Și mai 
frumoasă de-a oamenilor. Însă mă îndoiesc. Bogăția unui imperiu întreg 
fusese cheltuită în Vyene, an de an, secol de secol, preschimbându-se în 
piatră Și măiestrie. 

— Incredibil. 

Makin Și-a scos coiful de parcă i-ar fi stânjenit capacitatea de a absorbi 
măreția fiecărui loc. Rike și Kent n-au mai scos o vorbă, complet amuţiţi. 
Marten se ţinea aproape de mine, fiind din nou fermierul de odinioară, ca Și 
cum Șase ani de război Și de condus armate spre victorie dispăruseră, 
speriaţi de maiestuozitatea împrejurimilor. 

— Lordul Holland n-ar fi decât un ţărănoi aici, a făcut Makin. 

Puţine dintre orașele pe care le ocupasem după cucerirea lui Arrow 
aveau măcar o singură clădire care să se poată compara cu structurile 
măreţe care ne deschideau drumul spre palat. Aici, nobilii vechiului imperiu 
își construiseră locuinţele de vară, în toate formele și culorile, de la 
construcții din marmură roz până la edificii din granit care zgâriau norii, 
toate luându-se la întrecere ca să-l impresioneze pe împărat, Curtea lui Și pe 
oricine altcineva. Străbunicul meu fusese un astfel de nobil, ducele de 
Ancrath, care deţinea pământurile în numele imperiului Și pentru bucuria 
administratorului. Atunci când administratorul a murit, iar imperiul s-a 
făcut bucăţi, bunicul și-a făcut propria coroană, a revendicat ţinutul 
Ancrath pentru el însuși Și s-a proclamat rege. 

Și totuși chiar Și în Vyene un sentiment de neliniște bântuia străzile. Era 
ceva mai mult decât entuziasmul din preajma Adunării. Era o tensiune în 
locul acela, ca o răsuflare ţinută mult timp, așteptând să fie eliberată. Focuri 
de tabără ardeau pe alei și în pieţele îndepărtate, leșuri erau aruncate în 
flăcări de teamă că ceva mult mai rău le-ar fi putut stăpâni. Mulţimile care 
ne priveau procesiunea vădeau o oarecare îngrijorare. Una dintre gărzile de 
pe un cal mai sperios Și-a pierdut coiful, iar râsetele au izbucnit pe dată 
printre localnici, însă erau prea ascuţite, la limita isteriei. 

Drumurile către palat, patru la număr, erau atât de late, încât un om nu 


putea arunca o suliță de la porţile caselor de pe o parte către cele de pe 
partea cealaltă. Coloana noastră mergea pe mijloc — cincisprezece în lățime, 
treizeci în adâncime, trăsurile la mijloc Și căruțele în spate. Subordonații ce 
veneau în urmă ȘI curioȘii, inclusiv casa cu roţi a lui Onsa plină de iubire 
negociabilă, se topiseră dincolo de graniţa orașului. Căpitanul Devers 
trimisese vorbă ca niciun nechemat să nu se apropie de Poarta Gilden. Nu 
mi-am putut reține zâmbetul. O căruţă plină de prostituate ducea cu 
siguranță mai puţine păcate decât cei din Sută în ziua lor cea mai bună. 

Am mers înainte tot mai încruntat. Am venit să schimb o coroană cu alta, 
să-mi dau tronul pentru un scaun mai puţin confortabil. Poate că aveam să 
aflu cea de-a treia cale a lui Fexler Brews și să peticesc fisurile ce traversau 
lumea. Nu puteam ști. Dar știam că Jorg acela ce va purta noua coroană, cel 
care poate că va Ședea pe tronul suprem, nu avea să fie diferit. Nici mai 
bun. Nici mai capabil să se rupă de trecut și de spinii prea adânc înfipți. 

Palatul împăratului se află în mijlocul unei pieţe atât de largi, încât 
marile case din partea opusă par de-a dreptul minuscule. Cele patru drumuri 
se îndreaptă toate spre domul palatului, traversând un teren acoperit de 
lespezi Și lipsit de statui, fântâni sau monumente. Într-o zi normală, 
cetăţenii înstăriți se adună în acest loc, cheltuindu-Și banii la tarabe și 
tejghele care le satisfac pofta de exces. În apropierea Adunării, vântul de 
toamnă bate nestingherit pe acolo. 

— Târfa Domnului! 

Makin mi-a întrerupt Șirul gândurilor. Ședea ridicat în scări. 

Sir Kent s-a încruntat Și el. Blasfemia nu-l mai încânta atât de mult de 
când se convertise. 

— Ce limbaj Am țâţâit spre lordul Makin. Rogu-te, ce nu e bine? 

— Ai putea vedea cu ochii tăi dacă nu ţi-ai călca pe mândrie, a spus el cu 
jumătate de zâmbet, dar continuând să clipească neîncrezător. 

Am suspinat Și m-am ridicat în același timp. În depărtare, la jumătatea 
drumului către palat, un cordon subţire de soldaţi în pelerine negre ședea 
de-a latul străzii Vest. Era ceva familiar în coifurile lor cu creasta roșie, în 
felul în care platoșa strălucitoare a armurii continua cu niște pantaloni 
bufanți, ridicoli, în dungi albastre Și galbene. 

— Să fiu al dracului, e Papa, m-am așezat eu înapoi. 

— Papa? A întrebat Rike de parcă n-ar fi cunoscut cuvântul. 

— Da, frate Rike, i-am răspuns, în timp ce coloana a început să 


încetinească. Femeia aia grasă, cu pălărie ciudată, infailibila. 

Ne-am apropiat mai mult, copitele cailor bocănind pe drumul pietruit. 
Garda papală aștepta, impasibilă, cu halebardele sprijinite de lespezi, 
flamurile fluturând și săbiile în aer. Căpitanul Devers și-a oprit oamenii în 
faţa cordonului. În spatele trupelor Papei se afla o lectică, o construcție 
uriașă Și împodobită, închisă în toate părțile în faţa vremii Și a privirilor 
iscoditoare. Cei zece cărăuși ședeau pregătiţi lângă pari. 

— Sfinția Sa va discuta cu regele Jorg, a strigat porunca cel aflat în 
mijlocul gărzilor, poate comandantul brigăzii, deși nu purta însemne diferite 
faţă de ceilalți. 

— Va fi interesant, am zis aruncându-mă din șa Și îndreptându-mă spre 
capul coloanei. 

Miana a deschis ușa tocmai când treceam pe lângă trăsura lui Holland. 

— Fă ce trebuie, Jorg, mi-a spus. Data viitoare, poate că Marten nu va fi 
de faţă ca să salveze situaţia. 

M-am întors, i-am luat mâna și i-am zâmbit. 

— M-a costat patruzeci de mii de gologani în aur ca să obțin întâlnirea 
asta. N-o voi irosi, regina mea. S-ar putea să fiu prost câteodată, dar nu sunt 
tâmpit. 

— Jorg, a mai spus ea, ca pe-o ultimă avertizare în timp ce mâna ei 
aluneca dintr-a mea. 

Rândurile din faţă s-au dat la o parte Și m-am apropiat de garda papală. 
Bărbatul care mă convocase se uita acum intens spre Gog, vârât în teacă la 
Șoldul meu. 

— Fi bine, du-mă la S finția Sa, așadar. Nu pot aștepta toată ziua, am Și 
alte treburi de rezolvat, am arătat eu din cap spre marele dom al palatului ce 
se ridica îndărătul lui. 

O pauză, apoi s-a întors să mă conducă prin cordonul de oameni. Am 
ajuns la lectică Și trei dintre cărăuși s-au grăbit să aducă scaune, doi 
purtând un taburet lat cu pernă roșie, iar unul, un scaun simplu, cu spătar 
din abanos, pentru mine. 

Un alt cărăuș li s-a alăturat Și s-au așezat, câte doi, de fiecare parte a 
uşii lecticii. Am observat că avea o ușă foarte lată. Cel de-al cincilea om a 
luat-o la goană spre partea din spate Și am auzit cealaltă ușă deschizându- 
se. Am presupus că el era însărcinat cu împinsul. 

Ușa mai apropiată s-a deschis Și o mare de mătase purpurie, întinsă pe 


cărnuri tremurătoare, a început să-și facă apariţia. Cărăușii s-au întins Și au 
apucat braţele scurte, mâinile îndesate încărcate de inele cu pietre prețioase. 
Au tras. Cel de-al cincilea a împins. Imensitatea de om a mârâit și s-a ițit un 
cap, aplecat în faţă, cu Șuviţele de păr negru lipite cu sudoare de scalpul 
stacojiu. Un crucifix de aur spânzura pe sub bărbiile și cutele gâtului, o 
chestie robustă de un centimetru grosime, lungă de treizeci de centimetri, 
având un rubin la întretăiere, pentru sângele lui Hristos. Probabil cântărea 
mai mult decât un nou-născut. 

Și a ieșit, supremul pontif, păstoriţa atâtor oi, un melc scos din cochilia 
lui. Izul floral de parfumuri Și uleiuri nu putea acoperi mirosul înțepător pe 
care-l emana. 

Au așezat-o pe taburet, revărsată. Gardianul din cordon ședea lângă 
mine. Avea o anumită înfățișare, ochi spălăciţi, vigilent Și mâini pline de 
cicatrici. Nu m-am lăsat distras de pantaloni. Trebuie să fii mereu vigilent 
cu oamenii vigilenţi. 

— Sfinţia Voastră. 

Pius al XX V-lea, dacă ar fi trebuit să-i spun pe nume. 

— Rege Jorg. Credeam că arăţi mai bătrân. 

Trebuie că se apropia de șaptezeci de ani, însă n-avea nici măcar un rid 
pe față, întinsă cum era toată, de la grăsime. 

— Singură? am întrebat. Fără cardinali, fără episcopi care să se gudure? 
Nici măcar un preot care să vă ducă Biblia? 

— Cei din alaiul meu sunt oaspeţi ai lordului Congrieve la reședința lui 
de la ţară Și cercetează neregulile semnalate la Surorile Milei, o mănăstire 
cu o istorie pestriță. 

A scos o basma roșie ca să-și Șteargă saliva din colțul gurii. 

— Mă voi alătura lor în timp util, bineînţeles, dar m-am gândit că o 
întâlnire între patru ochi între noi doi ar putea fi mult mai... favorabilă. 
Ceea ce discutăm aici nu va apărea în rapoarte, a zis ea zâmbind. Nici 
măcar pentru Papă, care vorbește în numele lui Dumnezeu, nu e atât de 
simplu să se pună împotriva voinţei arhivarilor Vaticanului. După părerea 
lor, puţine păcate sunt mai mari decât acela de a lăsa o declaraţie a Papei să 
se piardă. 

Încă un zâmbet, odată cu faldurile mai multor bărbii. 

Mi-am strâns buzele. 

— Așadar cărui fapt datorez această plăcere? 


— Să-i spun lui Tobias să aducă niște vin? Arăţi însetat, Jorg. 

— Nu. 

A făcut o pauză, așteptând o formulă de politeţe sau o explicaţie. Nu 1- 
am oferit niciuna. 

— Construiești o catedrală în orașul Hodd, mi-a spus, cu ochii 
întunecaţi urmărindu-mă atent, două coacăze scufundate în budinca 
spălăcită a feţei ei. 

— Veștile circulă iute. 

— Nu ești singurul care vorbește cu Deus în machina, Jorg. 

Fantomele Constructorilor îi vorbeau — îmi spusese și Fexler. Îmi mai 
povestise că fantomele au întors biserica împotriva magiei de orice fel, atât 
pentru a-i lăsa pe preoţi orbi la propriul lor potenţial de a stăpâni puterea 
maselor, cât Și pentru a-i face să înăbușe folosirea ei de către ceilalți. Orice 
fel de credinţă clădită în spatele unui crez sau al unui titlu putea spori vrerea 
unui conducător până la un nivel înspăimântător. 

— De ce vrei să construiești acum catedrala? A întrebat ea. 

— Catedrala e în construcție de mai bine de douăzeci de ani, i-am 
răspuns. Cât toată viaţa mea. 

— Dar va fi terminată curând, iar oamenii se vor aștepta ca eu să vin ȘI 
să o binecuvântez înaintea primei slujbe. 

Și-a mutat greutatea pe taburet Și a adăugat 

— Am aflat vestea pe când vizitam ţinutul Scorron și am venit să 
vorbesc cu tine aici. Cred că Știi de ce. 

— Te simți mult mai în siguranţă aici, am răspuns. 

— Sunt Vicarul lui Hristos, oriunde merg în creștinătate sunt în 
siguranţă! 

Am detectat mânie în glasul ei acum, însă mai degrabă demonstrativă 
decât o indignare autentică. 

— Mergi? 

A lăsat remarca neobservată, continuând să mă privească cu ochi reci. 

— Îţi voi asculta spovedania, Jorg. Și voi oferi iertare celui ce se căiește. 

— Eu să mă spovedesc ție? Mi-am răsucit eu capul, cu vertebrele 
pocnindu-mi pe la ceafă. Eu ţie? 

Garda ei s-a apropiat cu o jumătate de pas. M-am întrebat ce alte sarcini 
mai avea. Călău? Asasin? Poate că se antrenase cu fierarul albinos din vis 
care vizitase Bântuitul trimis de Vatican. 


— Ai trimis un asasin pe urmele soției mele și ale copilului meu 
nenăscut. 

Un vânt rece s-a stârnit într-o latură întunecată a sufletului, iar tăciunii 
unei vechi mânii s-au aprins din nou. 

— Mergem printr-o vale a plângeri, Jorg, Și singurul lucru care contează 
este pe unde pășim. 

— Asta ce înseamnă? 

Trebuia oare să dau din cap înțelegător? Să presupun că înţelepciunea ei 
întrecea nevoia mea de înţelegere? 

— Funeraliile tatălui tău vor avea loc în curând, nu încape îndoială. 
Poziţia ta la Adunare va fi nespus îmbunătățită dacă însăși Papa va veni la 
ceremonie, ca să-i facă vânt în rai. Și să nu uităm nici de mica problemă 
privind aprobarea papală a moștenirii. 

— E mort într-adevăr? 

I-am văzut chipul, lipsit de emoție, uitându-se la Curtea lui. N-ar fi arătat 
altfel nici întins în mormânt. Nicidecum mai puțin uman. 

— Nu tiai? A ridicat Papa o sprânceană groasă. 

— Ştiam. 

Îl vedeam pe parapetul celui mai înalt turn, în apusul soarelui ce arunca 
umbre și lumini roșii asupra lui, cu părul fluturând în vânt. ÎI vedeam 
împreună cu mama, râzând, mult prea departe ca să-i aud. 

— Patru zile. Atât a rezistat apărarea din Ancrath în lipsa lui. Făpturile 
Regelui Mort sunt pe drum acum, a zis Papa iscodindu-mă cu privirea în 
așteptarea unei reacții. Sunt la doar câțiva pași în urma ta. 

— Şi cum îi veţi opri, Sanctitate? 

Morţii nu caută Și nu asediază castele, nu revendică pământuri, nu cer 
taxe. Regele Mort n-are de gând să stăpânească, vrea doar să stârpească. 

— Ne vom ruga, a zis, mutându-Și din nou greutatea dintr-o parte în alta. 
Acesta este sfârșitul zilelor, fiul meu. Tot ce putem face este să ne rugăm. 

— Fiul tău? 

Mi-am aplecat capul. Îl vedeam pe ucigașul cu ochi spălăciți de lângă 
mine chiar Și fără să mă uit. Ochi de drum, așa se numesc. Să vezi fără să te 
uiţi. Am tras adânc aer în piept, iar tăciunele acela ascuns a devenit 
incandescent. 

Tobias și-a mișcat piciorul drept, doar un milimetru. Știa. Pius nu se 
baza decât pe cei mai buni. Pentru ea, gărzile nu erau decât o simplă 


formalitate. Asemenea multora dinaintea ei, în ciuda evidenţelor 
demonstrate de șirul de leșuri din urma mea, își închipuia că mă poate ţine 
doar cu ajutorul cutumei. Tobias totuși Ştia ce port în suflet, aveam aceleași 
instincte. 

— Nu ești mama mea, babo! 

Grașii sunt greu de ucis cu mâinile goale. Ei își poartă grăsimea ca pe o 
armură. O dată sau de două ori am încercat să-l sugrum pe Burlow cel Gras, 
până Și pentru Rike a fost o provocare. În clipa în care s-ar fi mișcat să 
lovească, Tobias avea să-și lase Jos halebarda, fiind doar o proptea, nimic 
mai mult, încă una dintre absurdităţile papale, o cutumă. Avea să-și caute 
cuțitul, ascuns pe undeva. lar eu, pe al meu — nu mai era timp pentru săbii. 
Și, în ciuda învățăturilor fratelui Grumlow, eu aș fi fost într-un scaun, cu 
spatele la el, el ar fi fost în picioare, iar eu aș fi murit înainte ca târfa grasă 
să scoată un scâncet, înainte s-apuc măcar s-o julesc. 

— Fii cuminte, băiete. 

N-a dat niciun semn că s-ar fi mâniat. Cardinalii nu se câștigă cu urlete. 
Obrazul cel mai gros, răbdarea, timpul, presiunea neînduplecată, toate 
acestea pot duce până pe tronul papal chiar Și cea mai încărcată conștiință, 
dacă posesorul ei este suficient de șmecher. 

Am clipit. 

— Nu ti-au spus nimic despre mine? Murillo n-a fost de-ajuns ca să-ți 
faci o părere? 

Iuţeala mâinilor, despre asta e vorba într-o luptă cu cuțitele, însă iuțeala 
mâinilor e irosită dacă îţi cauţi arma când celălalt o are deja în palmă. Nu 
irosi viteza la începutul primei mișcări. Nu face decât să-i dea de veste că 
faci o mișcare. 

— Ai trimis un asasin ca să ucidă... 

— Un rege conduce după dorinţa poporului său, m-a întrerupt, cu o urmă 
de iritare acum. Poporul își îndreaptă privirea spre Roma pentru mântuirea 
veșnică. Eşti destul de mare deja ca să știi care îţi este interesul. Și cel al 
fiului tău. Catedrala... 

M-am aplecat în faţă, fără grabă, ca un ascultător concentrat, apoi l-am 
apucat, destul de încet, dar hotărât: ezitarea ucide. Apoi iute. I-am rupt 
crucifixul din jurul gâtului. L-am aruncat, cât de tare am putut, azvârlindu-l 
cu boltă Și dându-i drumul să zboare drept la ţintă. Tobias l-a prins. O 
prindere frumoasă taman între ochi, blândă, cu brațul greu al crucii 


intrându-1 în frunte astfel încât toată chestia a rămas agăţată acolo în timp 
ce el se prăbușea. Acum, cuțitul. Există un motiv pentru orice lucru ti toate 
au un timp sub soare. Amintirea preoților episcopului Murillo a răsărit 
tocmai când înfigeam lama printre faldurile de grăsime de pe gâtul lui Pius. 

— E vremea să mori. 

Pius s-a prăbușit prima la pământ, apoi Tobias, apoi halebarda. După 
aceea, vreme îndelungată, toți cei care nu eram muribunzi la pământ am 
rămas locului uitându-ne unii la alţii. 

— Căpitane Devers, cred că sunt pe cale să în atacat chiar pe tura ta! 

I-am strigat asta, gândindu-mă că era mai bine să previn problema, decât 
să aduc vorba de-abia când peste patruzeci de gărzi papale s-ar fi apucat să 
încerce să mă găurească. 

Am zărit mișcare printre coifurile aurii din spate, în jurul trăsurii noastre. 
Devers avea nevoie de un moment sau două să evalueze situaţia. 

— Haide, tocmai ce-am omorât-o pe nenorocita de Papesă. Aveţi de gând 
să mă atacați, nu-i așa? 

L-am scos pe Gog din teacă și am zâmbit ademenitor spre gărzile de 
lângă mine. Cu sau fără pantalonașii ăia, puteau fi destul de letali. Mai 
multe halebarde împotriva unei singure săbii, în spațiu deschis, nu e chiar o 
întrecere. Am început să mă retrag în jurul lecticii. Cărăușii s-au împrăștiat 
care-ncotro. Nu foarte pioși, se vede treaba. 

Încă ameţiţi, soldaţii din preajma mea și-au îndreptat armele. De-a 
lungul cordonului de gărzi, s-a ridicat un val de halebarde, toate ţintite spre 
mine. 

— Bărbatul acela se află sub protecţia mea! Și-a găsit vocea Devers, 
mânându-și armăsarul în față. 

Asta a reușit cumva să-i însuflețească pe oamenii Papei, care s-au 
repezit înainte, urlând mânioși Și incoerenți. Până și cărăușii au găsit de 
cuviinţă să li se alăture, întinzând după mine braţe foarte lungi cu mușchi 
supradezvoltaţi, deși ai crede că erau recunoscători pentru că nu mai 
trebuiau să o care de-acum încolo. 

Garda Gilden a dat buzna din spate, iar eu am început să mă joc de-a 

găsiţi-l pe Jorg , sărind înăuntru Și în afara lecticii, croindu-mi drum 
printre cărăuși, în mijlocul unui măcel tradiţional. 

Totul s-a terminat prea repede. Halebardele ajung mai departe decât 
săbiile, dar dacă nu sunt îndreptate unde trebuie, lupta se încheia iute. 
Fuseseră îndreptate spre mine. Ar fi trebuit să fie atenți la gărzi. 

Gog s-a blocat în Şira spinării unui bărbat Și a trebuit să o trag afară cu 
amândouă mâinile încleștate de mâner Și cu un picior înfipt în pieptul 
individului. Din fericire, era ultimul dintre cărăuși. Am scos sabia, 
întorcându-mă chiar la timp pentru ca Makin să mă apuce de platoșă și să 


mă azvârle în scaunul Papei. 

— Ce dracu faci? 

Devers i s-a alăturat, cu sabia plină de sânge: 

— Ai omorât-o pe Papesă! 

De parcă eu n-aș fi observat. 

— S-a omorât singură, când i-a pus gând rău fiului meu. 

M-am sprijinit cu spatele de peretele din lemn al lecticii, relaxându-mă 
în prinsoarea lui Makin. 

— Ai omorât-o pe Papesă, a spus din nou Devers, holbându-se la hoitul 
ei plin de sânge, un cărăuș fără braţe zăcându-i peste sfintele ei picioare. 

— Ceea ce ai de făcut acum, căpitane Devers, este să-i pui pe oameni să 
încarce carcasa ei în cutia aceea din spatele meu. Cât timp se ocupă cu asta 
Și dau la o parte celelalte hoituri, trebuie să-l aduci aici pe lordul- 
comandant al Gărzii. Presupun că, atunci când lordul-comandant Hemmet 
va vedea focul ce se va răspândi din flacăra pe care am aprins-o aici, ÎȘI va 
fi dorit ca nimic din toate acestea să nu se fi întâmplat. Își va fi dorit ca 
Garda Gilden să nu fi măcelărit detașamentul personal de soldaţi papali. Și 
se va arăta foarte interesat să afle că nu mai există martori în viaţă din 
Roma. Nimic din ceea ce se întâmplă fără martori nu s-a întâmplat cu 
adevărat. Mă aștept ca în trei zile să fiu încoronat împărat. Cei care nu m-au 
susținut vor ajunge să se căiască pentru lipsa lor de discernământ. Dar nu 
pentru mult timp. Dacă nu voi fi încoronat atunci, o să fiu prea ocupat ca să 
mă mai îngrijoreze prea mult. Voi ridica o armată din nouă ţări, cu care să 
mărșăluiesc spre Roma, ca să ard până în temelii cuibul ăla de corupți. Deci 
una peste alta, dacă lordul-comandant vrea să evite vărsarea de sânge și să 
nu aibă un dușman personal în viitorul împărat, de dragul unui Papă, atunci 
va spune că Pius Și toate gărzile ei au căzut pradă unui moroi. Trimiteţi-i 
rămășițele înapoi la Vatican Și terminați cu asta. V-aș putea chiar sugera un 
înlocuitor... 

Makin s-a dat la o parte, lăsându-mă să cobor câțiva centimetri de-a 
lungul peretelui lecticii, de pe vârfurile degetelor, pe toată talpa. Nu-mi 
dădusem seama că aproape mă ridicasem de la pământ. 

— Nu va merge niciodată. Nu poţi ascunde așa ceva. 

— Uită-te în jurul tău, Makin, am făcut eu semn cu brațul. Deșertăciune. 
Cei importanţi sunt acum în palat și niciunul dintre ei nu va privi afară, asta 
ti-o pot spune sigur. lar servitorii lor vor munci din greu acolo. lar oamenii 


cumsecade din Vyene se ascund în casele lor, am adăugat fluturându-mi 
mâna spre casele din depărtare. Într-o oarecare măsură, pentru că nu au fost 
invitați la petrecere. Dar mai ales pentru că Garda Gilden a fost trimisă în 
misiuni de însoţire, astfel încât n-a mai rămas nimeni care să-i apere, iar 
morţii sunt pe drum. 

— Nu contează. Cineva va afla. Cineva va vorbi. Vor fi zvonuri... 

— Zvonurile sunt în regulă. Zvonurile fac lucrurile mai interesante, dau 
greutate cuvintelor mele. Învinuirile... nu sunt la fel de bune. Acuzaţii? 
Atunci va fi momentul să pornim spre Roma. Și nu uita, soldaţii tăi 
obișnuiți din Garda Gilden respectă biserica mult mai puţin decât pe 
femeile din casa pe roți a lui Onsa. 

Asta l-a făcut să se oprească. Gărzile disprețuiau, într-adevăr, orice 
mirosea a influenţă din partea Romei în treburile imperiului. Prezenţa Papei 
tocmai în Vyene, pândind membri ai Sutei sub escorta gărzilor, probabil că-i 
scosese din minți. 

— N-are cum să meargă, a scuturat Makin din cap. 

— În orice caz, căţeaua e moartă, am zis trimiţându-l la plimbare. 

Apoi am pocnit din degete în faţa lui Devers: 

— Trezește-te, omule! Îți aduci aminte ce am spus? Lordul-comandant, 
Ștergerea urmelor sau baie de sânge. Da? Hotărăște-te sau, pe numele lui 
Dumnezeu, am să merg la Roma cu capul ei în vârful suliţei. 

Căpitanul Denvers a înclinat din cap asemenea unui om nu foarte 
convins că nu visează. Am trecut pe lângă el, ocolind leșurile. Niciodată nu 
e o idee bună să calci peste un om căzut la pământ. Ai putea primi un cuțit 
între picioare. 

— Voi fi la palat, dacă mă caută cineva. 

Rike și Marten își curăţau săbiile. Toporul lui Kent îi spânzura în mână, 
încă roșu. El părea pierdut. 

— Dacă Dumnezeu vorbește cuiva, Kent, să Știi că nu e femeia aceea 
rea de acolo. Credinţa pe care ai găsit-o... n-ai găsit-o în biserică, nu-i așa? 
Ai găsit-o în durere și sânge. Orice a fost acel lucru care te-a emoţionat, n-a 
fost vorba de un preot în sutană. 

— Duhul Sfânt m-a găsit, Jorg. lisus Hristos, înviat, m-a scos din 
întuneric Și mi-a domolit arsurile. 

Nici un „rege”, nici un „sire”. 

Nu am respect pentru prea mulți oameni, iar Kent nu a fost niciodată 


prea ager la minte, niciodată prea înţelept sau virtuos, ca să mă inspire. Și 
noul lui crez, de când cu incendiul, părea unul de împrumut, dogma altor 
oameni, purtată ca un scut. Însă aveam respect pentru instinctele lui de 
criminal Și îmi plăcea onestitatea lui. Și cine eram eu, până la urmă, ca să-l 
judec? I-am tras-o unei necromante Și am ucis-o pe Papesă într-o singură 
săptămână. 

— Am nevoie să am încredere în tine, Kent, am zis Și mi-am desfăcut eu 
brațele. Am nevoie de o fărâmă din credinţa asta. Așa că ascultă duhul 
acela! Ascultă-l bine. Și, dacă trebuie să mor pentru crimele mele, fii tu cel 
care mă doboară. 

Vântul rece a suflat printre noi doi. Și mi-am dat seama că am vorbit cât 
se poate de serios. Îl provocam, așa cum am provocat furtuna, cu mult timp 
în urmă. Doboară-mă. Am văzut-o pe Gretcha alunecând din sabia mea, cu 
o ușoară mirare în ochi, prăbușindu-se într-o mică grămadă, oase Și piele în 
hainele unei fetiţe. „Dacă ar fi făcut cineva asta pentru mine pe când eram 
copil, aș fi scutit pe multă lume de necazuri”, îi spusesem. l-am spus-o Și 
furtunii, într-o noapte nebună, în vârful Castelului înalt. I-am spus-o lui 
Kent cel Roșu, cu mâinile lui albe încleștate pe toporul nordic: 

— Fă-ol 

Kent a dat drumul toporului. A scuturat din cap. 

— Suntem împreună în asta până la capăt, Jorg. 


M-am întors la trăsură. Miana, cu bebelușul în braţe, Katherine, Gomst 
Și Osser erau cu toţii afară, înfofoliți în blănuri Și pelerine care să-i apere 
de vântul cu degete de gheaţă. Mă priveau cum mă apropii printre gărzi, cu 
un amestec îngheţat de oroare și dezgust pe feţele lor palide, de parcă 
duhoarea ticăloșiei mele ajunsese deja până la ei. 

— Jorg? Am auzit zgomot de luptă... ai sânge pe tine, s-a apropiat 
Miana. 

— Am făcut ce trebuia, doamna mea. După cum mi-ai cerut. 

— Ai omorât-o. 

Katherine a rostit cuvintele nu ca pe o acuzație, ci mai degrabă ca să le 
audă spuse cu voce tare, să vadă dacă pot fi adevărate. 

— A murit. Cum e o problemă discutabilă, menită dezbaterii teologice. 
Și ce-i cu asta? Oare brațul Romei le-a oferit sprijin oamenilor din imperiu 
sau i-a sugrumat? Oare strânsoarea ei nu a devenit din ce în ce mai 


puternică în toţi anii aceștia în care Pius s-a lățit în tronul papal? A venit 
vremea pentru sânge proaspăt, zic, pentru ca cineva care crede cu adevărat 
în Dumnezeu să poarte cea mai stupidă pălărie din creștinătate. 

— Mi-am pus brațul în jurul umerilor episcopului Gomst. 

— Vremea pentru ca cineva care nu vrea să fie papă să devină papă. Ce 
spui, părinte? 

Și-a ridicat privirea spre mine. Nu-mi dădusem seama până atunci cât de 
scund era, încovoiat înainte de vreme sub povara anilor Și a grijilor, sau 
poate cât de înalt crescusem cu. 

— Într-adevăr ai omorât-o? 

Am zâmbit, deși amar. 

— Lartă-mă, părinte, pentru c-am păcătuit. 

Gomsty, mai bătrân acum, înțepenit din cauza trăsurii Și cu inima plină 
de amar, s-a aplecat totuși să-mi asculte spovedania. 


44 


CU CINCI ANI ÎN URMĂ 


— Vyene este cel mai măreț oraș de pe pământ, a pufnit din nou 
gardianul, încreţindu-și nasul. 

Probabil că puţeam. Călătoria de pe coasta Libei fusese una destul de 
lungă. 

— Nu lăsăm pe nimeni înăuntru, a zis. 

Măreţia orașului era o chestiune ce putea fi discutată. Până atunci, 
călărisem printr-o întindere de clădiri în care se fabricau mărfuri Și case 
orășenești, taverne Și pieţe, înșirate preţ de mai bine de un kilometru de-a 
lungul Danoobului. Niciuna dintre ele măreaţă sau grozavă în mod deosebit, 
însă cu siguranţă prospere. Adevăratul Vyene era ascuns dincolo de zidurile 
înalte care înconjurau odată întreg orașul. lar gardianul din faţa mea avea 
îndoielile lui că un tânăr atât de murdar, de pe drum, avea dreptul să-l vadă. 

— Mă gândesc că-i lăsați să intre pe călătorii care au bani de cheltuit. 

Mi-am desfăcut palma ca să-i arăt cinci monede de aramă bătucite, din 
tot atâtea ţări. O înclinare a mâinii le-a făcut să alunece, iar el le-a prins în 
cădere. 

— Nu încălca vreo lege dacă nu vrei să fii călcat ȘI tu! 

Și s-a dat la o parte. 

Mi-am mânat calul în oraș. Zece sau chiar mai multe gărzi făceau 
același tip de control și asupra altor aspiranti, majoritatea schimburilor 
fiind presărate de tocmeli prelungite și zgomotoase. 

— Dă-1 drumul! 

Am smucit de hățuri. Iapa — Hosana îi spusese vânzătorul — a mers în 
buiestru. Până n-ai călărit o cămilă Și apoi o iapă care se leagănă, nu-ţi dai 
seama cât de dor îţi este de calul tău. Brath fusese întotdeauna un înlocuitor 
temporar al lui Gerrod, însă acum m-am pomenit că trăgeam nădejde ca 
Yusuf să se țină de promisiune și să-l trimită înapoi la castelul Morrow. 

O ploaie deasă a început să răpăie în jurul meu în timp ce am luat-o din 
loc spre vechiul oraș Vyene, cu apa căzând în torente din jgheaburile înalte. 
Vara începuse să se îndrepte spre sud. În golfurile reci ale iarlilor, iarna ÎȘI 
ascuţea armele, înteţind vântul din nord Și pregătindu-se să înainteze. 

Hosana Și cu mine ne-am adăpostit din calea puhoiului în grajdurile 


primului han la care am ajuns. Asta m-a scutit de grija de a-mi alege un loc 
de stat. I-am dat hăţurile unui băiat cu paie în păr și m-am îndreptat spre 
berărie ca să-mi fac rost de un pat la etaj și de o cadă în care să mai spăl din 
urmele drumului. 

— Dacă nu va fi uscată înainte să intre în cușetă, vei da socoteală, i-am 
spus aruncându-i o monedă. 

Berăria puţea a hamei Și a transpiraţie. O duzină de călători răspândiți 
printre mese Și scaune, poate Și câţiva băutori de zi. L-am prins de braţ pe 
hangiu, pe când trecea cu un platou de carne aburindă cu sos. N-aș putea 
spune ce fel de carne era — un cartilagiu la mijloc Și tendoane —, însă mi-a 
făcut stomacul să chiorăie. 

— Vreau o cameră. Trimite-mi Și un platou din ăsta, dacă mai găsești 
alți câini. Și o bere. 

A încuviinţat. 

— la camera șapte. Din capătul holului. Aruncă-l afară pe Elbert, nu 
plătește în ruptul capului. 

Și uite așa am ajuns în camera Șapte, pe un balot de paie, fără îndoială 
plin de târâtoare, de o parte având răpăiala și umezeala ploii de afară, iar de 
cealaltă parte, văicărelile de dincolo de ușă ale lui Elbert, care ridica 
lucrurile dărâmate când dădusem cu el de pereţi. Mănâncă, bea, deșartă-ți 
matele, dormi. Dimineaţă aveam să mă curăţ Și să cheltuiesc niscaiva 
galbeni ca să mă îmbrac mai aproape de rangul meu. Totuși aș fi avut 
nevoie de ceva mai mult decât niște mătăsuri Și piei de căprioară ca să intru 
în palat. Nimeni n-ar fi crezut că regele Jorg din Renar venise de unul 
singur la Porţile Gilden, fără solie și alai. 

Tăietura din obraz mă durea încă. Un moment de neatentie în portul 
Mazenzo, un marinar beat cu un cuţit. Cu capul lipit de paie, auzeam 
paraziţii miȘunând, gâdilind așternutul cu piciorușe minuscule. Plăcile de 
pe tavan mi-au atras atenţia, ochii căutând un înţeles în modele, până când 
m-a cuprins somnul. 


Plăcerea de a te bărbieri cu propriul tău cuțit stă în certitudinea că e 
perfect ascuţit. Dincolo de faptul că e o corvoadă și că rămâi cu zgârieturi, 
indiferent cât de ascuţită e lama. Am coborât ca să mă ospătez cu pâinea 
neagră tradiţională cât o cărămidă și o carafă de bere slabă. Afară, strada 
era însorită, însă soarele era înșelător, iar în aer se simţea miros de îngheţ. 


M-am plimbat prin marele oraș, lăsând-o pe Hosana în grajdul hanului. Nu 
băgasem de seamă „pajura lui Olidan”, ca să-i dau numele complet, pe 
ploaia torențială care mă adusese aici. Numele nu venea de la tatăl meu, 
fără îndoială, ci de la unul dintre mulți administratori celebri care au 
condus Vyene în numele împăratului Callin în anii petrecuţi în campania 
expansionistă spre est. 

Copiii cerșetori se ţineau după mine, deși nu prea arătam plin de bani. 
Chiar Și aici, în cel mai bogat dintre orașe. Copii mici Și blonzi, se prea 
poate urmași de departe ai progenitunilor foștilor împărați, flămânzind pe 
străzi. 

Am înaintat spre cartiere mai răsărite, acolo unde oamenii legii alungau 
Ștrengarii Și-mi aruncau priviri ce-mi dădeau de înţeles c-ar fi procedat la 
fel și cu mine dacă aș fi fost mai puțin înfricoșător. După două viraje Și un 
pod, după case tot mai impresionante, am ajuns la unul dintre cele patru 
mari drumuri ce duceau spre inima Vyenei: strada Vest. Aici, la mai bine de 
un kilometru Și jumătate până la palat, marginile erau pline de prăvălii 
aliniate. Nu erau tarabe de piaţă ori barăci ale negustorilor, ci case 
impunătoare din piatră, placate cu ardezie, deschise spre drum, cu marfa 
expusă la vedere Și încăperi pentru a negocia vânzarea. 

Am mers către una dintre acele case, o croitorie, cu numele 
proprietarului înscris pe o placă de aproape zece metri, agăţată între prima 
Și a doua fereastră a etajului. „„Jameous din Casa Revel” scria, fără nicio 
aluzie la afacerea lui, nici măcar o foarfecă de croitorie desenată. Dacă n-aș 
fi văzut bărbatul care se îndrepta spre ușa din spate cu două baloturi de tafta 
pe umeri, în timp ce un altul ieșea prin față cu o mantie elegantă pe un fel 
de agăţătoare, nu mi-aş fi dat seama ce fel de afaceri se făceau acolo. Spre 
deosebire de lucrătorii în piele din casa alăturată și de argintarii de mai 
încolo, Jameous ţinea obloanele închise, ca să-l apere de frig sau poate doar 
de privirile curioșilor. La urma urmei, nimic nu se compară cu promisiunea 
exclusivităţii atunci când vrei să atragi bani mulți. Și da, până și eu am fost 
atras înăuntru, cu toate că aș fi pretins că doar nevoia mă atrăsese acolo. 
Nevoia de a adopta penajul localnicilor ţanţoși precum cocoșii, pentru că 
era cazul să joc rolul regelui, din nou. 

Ușa, o chestie grea, din stejar, s-a închis în urma bărbatului ce ieșise cu 
mantia sau, mai bine zis, cu mantia stăpânului lui, de vreme ce el purta 
ţinută de servitor, una mai fină Și mai bine croită totuși decât hainele mele. 


Am mers până acolo Și am ciocănit ușor. Ușa s-a deschis cât un lat de 
palmă. 

— Aceasta este Casa Revel. 

Creatura care mi se adresase părea deopotrivă femeie Și bărbat, cu ochi 
inocenți, oase fine și voce blândă, însă cu părul tuns scurt și pieptul plat. O 
mână s-a mișcat ca să închidă ușa, de parcă doar numele locului ar fi fost 
de ajuns să mă facă să-mi văd de drum. 

Am pus piciorul în ușă. 

— Ştiu asta. Scrie cu litere mai mari decât capul tău, chiar deasupra 
noastră. 

— Ah, a făcut femeia — m-am hotărât că era femeie. Cine ţi-a spus asta? 

l-am dat un șut ușii Și am intrat. 

O cameră bine amenajată, cu scaune moi în care puteai să te scufunzi, un 
singur covor gros, care acoperea podeaua din perete în perete, lămpi de 
cristal arzând uleiuri ce nu scoteau fum. Un bărbat masiv, cu tendinţă de 
chelire Și îngrășare, stătea cu mâinile ridicate, în timp ce un al doilea bărbat 
se învârtea în jurul lui, mânuind un metru de croitorie. Un al treilea individ 
se afla în faţa unui ceaslov, notând măsurile. Cu toţii se uitau spre mine. 

Bărbatul cu măsurătorile s-a îndreptat în picioare. 

— Cine poate fi acesta, Kevin? 

Kevin s-a ridicat de pe covor. 

— Domnule, îmi pare rău, domnule. Acest... domn... 

— Să spunem c-am intrat cu forţa, i-am tăiat-o eu, oferindu-le celor de 
față cel mai cuceritor zâmbet al meu. Am nevoie de haine potrivite Și 
degrabă. 

— Potrivite pentru ce? Pentru dat la sapă? M-a luat peste picior bărbatul 
masiv. 

Kevin Și-a dus mâna la gură ca să acopere un chicotit. 

— Hai, Jameous, aruncă-l afară și să terminăm cu asta, a continuat 
bărbatul. Într-o oră trebuie să fiu la lordul Kellermin. 

Am hotărât să fiu măcar semicivilizat. La urma urmei, mă aflam în 
capitala imperiului, un loc în care faptele cuiva pot avea răsunet, în care 
cuvintele cuiva pot ajunge departe. Am pescuit o monedă de aur și am 
răsucit-o printre degete, trecând-o pe deasupra fiecărei încheieturi. 

— Nu e nevoie Și nici nu se poate să mă aruncaţi afară. Am nevoie doar 
de haine. Poate ceva din ceea ce ar purta lordul Kellermin. 


— Dă-l afară. Ticălosul e nebun, cu mințile pierdute, Dumnezeu știe pe 
cine a jefuit ca să facă rost de moneda aia. 

Pete roșii Și-au făcut apariția pe obrajii grași ai individului. 

— Prea bine, domnule consilier Hetmon. 

O plecăciune rapidă în fața consilierului, iar Jameous a bătut din palme, 
un ordin, presupun, pentru că nu mai văzusem așa ceva vreodată. S-a întors 
cu spatele la mine. 

— Ne alegem cu grijă clientela, tinere, Și pot să te asigur că un set 
complet de haine potrivite pentru recepţiile lordului Kellermin ar costa mai 
mult decât un ducat. 

Moneda a sclipit aurie printre degete. În orașul Hodd, puteam goli 
atelierul unui croitor cu un singur ducat neșlefuit. Doi bărbaţi s-au ivit din 
spatele prăvăliei, ucenici croitori, după cum arătau, în tunici negre simple. 
Unul ducea niște foarfeci ondulate, celălalt, un metru. Am tras aer adânc în 
piept, în felul acela în care pretindem că ne liniștim. Calitatea costă. 
Manierele nu costă nimic. 

— Asta e de ajuns? 

Am scos afară un pumn de galbeni: zece, poate cincisprezece monede. 
Atât de multe monede din aur au o anumită greutate care-ţi arată că ceea ce 
tii tu în mână valorează ceva. 

— Cheamă oamenii legii, e limpede c-a omorât pe cineva important sau 
l-o fi lăsat sângerând pe o alee. 

Consilierul Hetmon a făcut o jumătate de pas spre mine înainte să-și dea 
seama că nimeni nu era gata să-l ţină. 

Calm. 

Am mai tras o dată aer în piept. Cei doi croitori, cel cu foarfecă Și cel cu 
metrul, au înaintat, fiecare încercând să meargă mai încet, niciunul dornic să 
ajungă primul. 

Câtă vreme jumătatea de pas a lui Hetmon n-a reușit să anuleze distanţa 
dintre noi, am făcut-o eu. Fii calm, mi-am spus. După patru pași lungi, îl 
tineam de curea Și de umăr. Un bărbat destul de voinic, însă am reușit să-l 
arunc cu o viteză suficient de mare încât să facă o gaură în formă de 
Hetmon în obloane. M-am întors Și l-am văzut pe ucenicul mai scund 
agitându-și metrul spre mine. L-am lăsat să ȘI-l rupă de platoșa ce-o 
purtam pe sub pelerină. În spatele meu, un rest de oblon s-a desprins și 
căzut cu zgomot. Se vede treaba că nu ascult un sfat bun nici măcar atunci 


când sunt chiar eu cel care-l oferă. 

— Alegerea unei clientele bune este într-adevăr o prioritate, i-am spus lui 
Jameous. Dar de vreme ce pare că nu ești ocupat cu alți clienți, poate mă 
poti programa pentru o probă urgentă? 

Maestrul croitor s-a dat îndărăt, trăgând cu ochiul spre bucăţile de oblon 
ce spânzurau. Ucenicul cu foarfecă le-a lăsat iute să cadă; celălalt părea 
fixat în capătul despicat al metrului său rupt. 

— Haine! Am bătut Și eu din palme ca să-i fac puţin atenți, însă 
Jameous se uita mai departe spre drum. 

M-am uitat Și eu, întrebându-mă dacă oamenii legii apăruseră ca să-i dea 
o mână de ajutor consilierului Și să-mi pună răbdarea la încercare. În locul 
armurilor căptușite și al bastoanelor cu cap de fier ale oamenilor legii din 
oraș, treceau rânduri-rânduri de nordici bărboși, cu zale scânteietoare în 
soarele plăpând, scuturi mari Și rotunde, în culori ţipătoare, și coifuri 
împodobite cu coarne ritualice într-o parte ȘI-n alta. Am ajuns la timp la 
fereastră ca să văd vârful paradei apropiindu-se. Patru siluete călare, 
războinicii în faţa lor încadrați de buclele cornurilor lor Șerpuitoare. 

— Să fiu al naibii! Am zis pășind printre bucăţile de lemn spart. 

Consilierul Hetmon s-a târât iute afară, însă îmi pierdusem interesul 
pentru el Și chiar pentru dorinţele mele vestimentare. 

— Sindri! 

Călare pe juganul lui alb, cu o mantie din blană albă, cu părul despletit, 
prins acum cu o panglică de aur, dar totuși Sindri. 

— SINDRI! Am strigat mai tare către el, chiar când cei doi războinici 
care mergeau în faţa calului său au suflat în cornuri, acoperind orice alt 
zgomot. 

Pentru o clipă, a părut că nu mă auzise, apoi Și-a întors calul, 
îmbulzindu-se printre rânduri, împrăştiind manifestanți. 

—... dracu faci aici? 

Vorbele lui au ajuns la mine abia când urletul cornurilor a amuţit. 

— Am venit să-mi văd tronul. 

Obraju mă dureau din pricina zâmbetului care mi s-a lățit pe faţă fără să 
vreau. Era plăcut să vezi un chip cunoscut. 

— Arăţi ca dracu”, a zis ȘI s-a azvârlit din șa, foșnindu-Și blănurile, un 
fel de vulpe polară, după cum arătau. Te-am confundat cu un sarazin la 
început. Un mercenar, nicidecum unul prea norocos. 


Mi-am aruncat ochii în jos, spre mine. 

— He-he. Presupun că m-am ales cu câte ceva în Africa. Un bronz bun, 
de exemplu. 

Mi-am alăturat încheietura întunecată lângă mâna lui albă. 

— Africa? Tu nu stai locului niciodată? 

A aruncat o privire în urmă, spre coloana oprită pe stradă. 

— Oricum, trebuie să vii cu noi. Poţi călări lângă Elin. Îţi aduci aminte 
de sora mea, Elin? 

Oh, îmi aduceam aminte. Vino în vizită la iarnă , îmi spusese. 

— Calul meu e la han, i-am răspuns. Şi încotro te îndrepți? Și de ce? S-a 
făcut prea frig în nord? 

— Mă-nsor, a rânjit el. Vino cu mine, dacă nu cumva asta e sub 
demnitatea unui rege. 

— Demnitate? am răspuns eu tot cu un rânjet, scuturând o așchie de pe 
umăr. 

Sindri s-a alăturat din nou coloanei, pe jos, iar eu am luat locul 
războinicului de lângă el. 

— Doamnă, mi-am înclinat eu capul spre Elin, palidă în mătăsuri negre, 
cu o cascadă de păr blond deschis. 

— Îi cunoşti pe unchiul meu Thorgard și pe Norv cel Crud, stegarul 
nostru din valea Hake? Mi i-a arătat Sindri pe ceilalți călăreți, mai vârstnici, 
aprigi, având coifuri Și multe cicatrici. 

Am lovit cu pumnul în platoșă și mi-am înclinat capul, aducându-mi 
aminte cât de mult dispreţuiau acești oameni politețurile din Vyene. 

— Şi tatăl tău? 

— Datoria îl reține la Maladon. Mortăciuni care se ridică din măguri. 
Bașca, sănătatea lui... 

— O răceală, nimic mai mult, s-a aplecat fratele ducelui Maladon peste 
nepotul său. 

Coloana Și-a reluat marșul cu o explozie a cornurilor. Am mărșăluit spre 
liniștea lăsată în urma lor. 

— Te-nsori? am întrebat. Cu o femeie din sud? 

— O fată din Hagen, din famile bună de vikingi. E rudă cu tata, dar e 
drăguță. O vrăjitoare în blănuri. 

De partea cealaltă, Elin a pufnit. 

— Așadar vă îndreptați cu toţii spre Vyene? 


Sindri a ridicat mâna și i-a dat un bobârnac unuia dintre coarnele de taur 
de pe coiful lui. 

— Suntem tradiţionaliști. Încremeniţi în legile noastre. Abia am renunţat 
la vechii zei, la trei mii de ani de la venirea lui Hristos. În nord, la orice 
căsătorie de mare importanţă trebuie să asiste împăratul, iar asta înseamnă 
că trebuie să venim la Curte. Chiar dacă nu e niciun împărat. Sau 
administrator. Așa că am venit. 

— Mă bucur să te văd. 

Și vorbeam serios. 

Am ajuns la Poarta Gilden îmbrăcat într-o pelerină și o tunică de la 
Sindri, cu ghete de la războinici de-ai lui, rangul meu fiind recunoscut după 
ce Sindri a garantat pentru mine. Poarta Gilden se întindea adânc în 
interiorul palatului, nefiind o intrare, ci mai degrabă un ritual de trecere. 
Întotdeauna mi-am imaginat că Poarta era o construcţie înaltă, lată cât să 
lase loc unei trăsuri cu cai, pentru care ar fi fost nevoie de zece oameni ca 
să o deschidă. 

— Asta-i tot? 

— Da. 

Hemmet, lordul comandant al Gărzii Gilden, n-a dat amănunte. Probabil 
că văzuse astfel de reacții de zeci de ori. 

Am rămas — Sindri, grupul lui, Hemmet Și cu mine — într-o anticameră 
de mărimea sălii tronului tatii, aranjată cu mai multă grandoare Și bun gust 
decât ar fi putut visa majoritatea celor din Sută. În continuarea zidului 
vestic, decorat cu busturile foștilor împărați, sculptate în marmură albă și 
ascunse în nișele lor, de unde să urmărească trecerea secolelor, se afla 
Poarta Gilden. O intrare modestă, în care se afla nesprijinită o arcadă veche, 
din lemn. Stejar probabil, înnegrit de timp, cu lucrătura netezită de trecerea 
anilor. 

— De ce? am întrebat. 

Hemmet Şi-a întors spre mine ochii, foarte albaștri, cu riduri la colțuri. 
Și-a scărpinat barba scurtă și albă. 

— Treci, s-a mulțumit el să facă semn cu bastonul oficial, un băț din oțel 
Și aur, ce se termina cu o creastă ciudată, din limbi de catifea roșie. 

Am ridicat din umeri Și m-am dus spre arcadă, nu mai înaltă de trei 
metri, puţin cam îngustă. Nimic, până la ultimii doi pași. Încă unul și 
agonia mistuitoare a arsurii mele a renăscut în vechea cicatrice de pe toată 
partea stângă a feţei mele. În același timp, durerea ascuţită și nemiloasă a 
cuțitului tatii mi s-a înfipt din nou în piept, împrăștiindu-mi-se prin vene 
asemenea acidului. lar cutia cu model de spini de la șoldul meu s-a făcut 
atât de grea, încât m-a făcut să mă clatin, trăgându-mă în jos. Am reușit să- 
mi recapăt echilibrul, cu mâna încleștată pe cicatricea arsurii, blestemând Și 


scuipând. 

— Nimeni din cei pătaţi nu pot trece, a spus Hemmet, îndesându-și 
bastonul la brâu. Atunci când Suta se întrunește, niciun fel de magie nu 
poate pătrunde înăuntru, niciun jurat al minții nu poate intra ca să întoarcă 
voturile oamenilor, nimeni pătat de puteri nelegiuite nu poate intra ca să-i 
amenințe pe ceilalţi conducători cu ceva mai mult decât poate avea orice 
om. Orice influenţă exercitată asupra unei persoane va fi anihilată dacă 
reușește să treacă prin poartă. 

M-am îndreptat de spate, durerea risipindu-se pe cât de repede venise. 

— Puteai să mă avertizezi. 

Mi-am șters saliva Și sângele din colţul gurii. Hemmet a ridicat din 
umeri: 

— Nu Știam că ești pătat. 

Era un bărbat masiv, bine bătucit de timp. Platoșa aurită pe care o purta 
nu-l apăsa. O lucrătură uimitoare, cu apărătoare pe umeri Și în jurul cefei, 
acolo unde se ridica într-un coif care sugera o coroană. 

— Încearcă tu, i-am spus. 

A pășit înăuntru, s-a întors Și Și-a desfăcut braţele. Vedeai cu ochiul 
liber că puţin îi păsa de Sută, dacă își spun regi, duci sau lorzi. Erau acolo 
mulți din suta asta, mai multe nume decât ar putea oricine să-și aducă 
aminte, însă un singur lord comandant al Gărzii Gilden. Hemmet. 

— Atunci voi fi lăsat pe dinafară? Am întrebat încercând să nu pară că 
mă văicăream. 

— Căpitanul Kosson te va conduce printr-unul dintre pasajele laterale, a 
zâmbit Hemmet. Doar de la Adunare vei fi exclus. Sau poţi face plângere la 
împărat, după ce tronul va fi ocupat din nou. 

Așa că am luat-o pe drumul cel lung spre camera tronului împăratului. În 
timp ce Sindri, Elin și ceilalți nobili nepătaţi erau conduși prin Poarta 
Gilden, bietul Jorg a fost nevoit să se furișeze prin spate ca un servitor. 
Kosson m-a condus prin coridoare lungi Și întunecate, ţinând în mână un 
felinar care să lumineze drumul. 

— Cele mai multe palate își permit iluminat mai bun. 

Era o mare diferenţă față de măreațalocuinţă a lui Ibn Fayed. 

— Cele mai multe palate sunt locuite de regi, a ripostat Kosson fără să se 
uite în urmă. Aici nu locuiește nimeni, în afară de câţiva servitori care să 
ridice praful. Gărzile vin Și pleacă în anii dintre Adunări, dar noi suntem 


soldați, nu avem nevoi de lămpi de petrol în fiecare firidă. Gărzile nu se 
sperie de umbre. 

Eram pe cale să-i spun că poate ar fi trebuit, însă ceva mi-a luat vorba 
din gură. 

— Nu există finde. 

Niciun loc pentru lămpi, felinare sau măcar pentru torţe, niciun loc 
pentru statui, decorațiuni sau orice altă formă de bogăţie pe care nobilii sunt 
obișnuiți să o expună. 

Kosson s-a oprit Și s-a uitat în sus. Privirea lui mi-a indicat un cerc mic 
de sticlă, încastrat în piatra albă a tavanului. 

— Luminile Constructorilor, a spus. 

Acum le zăream, la fiecare câţiva metri. 

— Dar nu funcţionează. 

A ridicat din umeri Și a mers mai departe, lăsând umbrele să joace în 
jurul nostru. 

— E un coridor al Constructorilor? Dar... 

Nu prea părea cu putinţă. 

— E atât de... grațios. Domul, arcadele și anticamerele... 

— Nu tot ceea ce au făcut ei era urât. Acesta era un loc al puterii. Un fel 
de legislativ. L-au făcut maiestuos. 

— În fiecare zi învăţ câte ceva nou, am răspuns. Ai putea crede c-au avut 
Și suflete, până la urmă, Constructorii ăștia? 

Glumeam doar pe jumătate. 

— Dacă te interesează să înveți, atunci îţi arăt ceva ce vizitatorii nu 
apucă să vadă. 

Kosson a cotit brusc la stânga, într-un coridor îngust, iar apoi din nou la 
stânga. 

— Este... neobișnuit, am zis după ce m-am oprit lângă umărul lui. 

Un bărbat ședea cu spatele la noi. Părea că fuge, dar nu se clintea de pe 
loc, de parcă cineva se străduise să îmbrace o statuie foarte bine executată 
într-o tunică bej, pantaloni Și o cingătoare în talie. Într-o mână avea un băț 
lung, asemănător unei mături, dar care avea în vârf un mănunchi de panglici 
roșii, ciudat de familiare. În cealaltă, ţinea o cupă stranie, cu pereţii foarte 
subțiri, aproape zdrobită în mână, iar un lichid întunecat se scurgea din ea 
spre nicăieri. M-am gândit la niște picături de sânge ţâșnind dintr-un craniu 
spart, rămânând în aer pentru totdeauna. M-am gândit la Fexler. 


— Așadar aveţi Și voi un Constructor în stază. 

M-am uitat în jur după un proiector de felul celui care îngheţase timpul 
pentru Fexler. Partea aceasta a coridorului era identică cu tot restul. 

Kosson mi-a aruncat o privire îndurerată, semănând o clipă cu un copil 
cu entuziasmul spulberat. 

— Da, dar să vezi pe cine avem noi aici! 

Ne-am plimbat în jurul sticlei invizibile care-l înconjura pe bărbat. Așa 
se simţea. Sticlă netedă, rece la atingere, un capăt al timpului, unde orele și 
minutele se scurgeau în neant. 

— Vezi? Mi-a arătat Kosson un dreptunghi alb prins de pieptul 
bărbatului, în partea stângă. 

Părea să fie o bucată de plastik pe care scria cu negru „CUSTODE”. 

— Asta înseamnă că el este paznicul, apărătorul. Arhivarii gărzii au cărți 
care explică înţelesul cuvintelor antice. 

— Mie mi se pare moale. 

Slab, alb, cu teamă în ochi. 

— Puterea Constructorilor nu a stat niciodată în braţele lor. Așa spune 
lordul comandant. Sunt de acord cu tine, nu e un războinic. Strămoșii 
lordului comandant ajung în timp până la primul custode. Omul acesta. Este 
sfântul patron al familiei. 

În acel moment, am înţeles de ce mătura aceea a bărbatului mi se părea 
cunoscută. 

— Bastonul oficial al lui Hemmet. E copiat după ăsta, nu-i așa? Mai 
scurt, mai drăguţ, dar ăsta e? 

Kosson a încuviinţat. 

— Sfântul patron, zici? 

Am tras aer prin dinţi, încercând să pricep mai bine. 

— Vrei să-mi spui că Roma a canonizat un Constructor? 

— Asta va trebui să-l întrebi pe lordul comandant, a scuturat din cap 
Kosson și a continuat scurt Haide. 

Și m-a dus înapoi pe drumul de pe care veniserăm. 


Ne-am adunat în faţa tronului, un scaun simplu din lemn, cu spătar înalt 
Și tare, o operă antică lucrată grosolan. 

Ici Și colo, capete de șuruburi sclipitoare atrăgeau privirea, pe mânere, 
pe picioarele din faţă, pe laterale, netezite în lemn. Legenda spune că regii 


din rândul Constructorilor șezuseră în același scaun Și că același foc secret 
din mașinile lor le curgea și lor prin vene. Fusese trimis peste un mare 
ocean, cu mult timp în urmă. 

— Ai să mă obligi să stau la distanță? Să stau aici, așa necurat cum sunt? 

M-am oprit la câţiva metri în spate. 

Sindri a zâmbit Și mi-a făcut semn să vin în faţă. Elin m-a interceptat în 
timp ce mă apropiam, ridicându-și degetele ca să-mi atingă cicatricile. 

— Nordul știe cum ţi-ai căpătat rănile, rege Jorg, iar ele nu sunt 
necurate. 

Tronul era așezat pe un podium alcătuit din două trepte înalte, însăși sala 
tronului se înălța până la domul cel mare ce acoperea întregul complex Și 
cobora într-un cerc mare înconjurat de mai multe încăperi. 

— Ceremonia nupțială va avea loc aici, în faţa tronului, vegheată 
onorific de o sută cincizeci de gărzi, trupe însărcinate să-i însoțească pe 
fiecare dintre taţii voştri la Adunare, i-a spus lordul comandant lui Sindri. 

— Un preot de la Roma cuvântând în spatele Porții Gilden, am remarcat 
eu. Trebuie să fie enervant, nu, lordule comandant? 

Oricât de mult i-ar fi disprețuit gărzile pe cei din Sută, asta nu era nimic 
față de disprețul rezervat pentru Papă Și slugile ei, fie că erau cardinali ori 
băieţi de cor. 

— Niciodată, Jorg. Împărații au avut un preot personal care nu a jurat 
credință Romei. Astfel de clerici se găsesc în continuare într-o biserică din 
palat. Papa nu are nicio autoritate între acești pereţi, felul în care corupe 
credinţa nu afectează gărzile, noi păstrăm vechile tradiții. Mă îndoiesc că 
Poarta va permite intrarea vreunui preot în care duhnește Roma. 

— Foarte bine, am zis. Și eu păstrez vechile tradiţii. 

M-am apropiat de Elin. Mirosea bine, a femeie Și a cal, cu gâtul zvelt și 
ochi șireți. Am dat din cap spre Hemmet, să-și continue prezentarea. Nu c- 
ar fi așteptat permisiunea mea. 

— La Adunare, cei din Sută se grupează în bisericuțe Și se ascund în 
sălile de pregătire, a zis lordul comandant Hemmet mișcându-și braţul, cât 
să cuprindă toate încăperile laterale. Lordul Sindri și Lady Freya pot ocupa 
o cameră fiecare, ca să-și găzduiască propriul alai de nuntă. 

— Pot alege care cameră? am întrebat. 

— lertare, rege Jorg? 

Avea un fel de a vorbi care făcea ca rege să pară un cuvânt atât de mic. 


— Pot lua orice cameră își doresc? Cred că sunt mai mult de treizeci. 

— Douăzeci Și Șapte și da, o pot alege pe oricare dintre ele, a 
încuviintat. 

— Atunci hai să le vedem, a spus Elin Și m-a prins de mână, ducându- 
mă spre o arcadă îndepărtată. 

L-am auzit pe Sindri pufnind în urma mea. 

— Veniti, unchiule, Norv! 

— Şi eu ar trebui să știu ce să caut? L-am auzit pe unchi mârâind în 
urma noastră. E doar o nenorocită de cameră. 

Am mers ceva până la prima încăpere. Sala tronului împărătesc încăpea 
în cea a lui Ibn Fayed, însă fără să rămână prea mult loc și părea să fie mult 
mai veche, transformată pentru scopul său actual pe vremea când imperiul 
era încă în fașă. 

Ne-am oprit în fața unor uși duble, din stejar, cu încrustaţii din lemn de 
esenţă tare înfățișând bătălia dintre doi vulturi, cu faţa spre linia 
despărțitoare. Mâna lui Elin era rece într-a mea. Era aproape la fel de înaltă 
ca mine, albeaţa ei făcând-o să pară diferită Și totuși interesantă. A împins 
o ușă, conducându-mă înăuntru. 

Camera semăna cu o peșteră întunecată, cu petice de lumină dinspre 
micile ferestre din tavan, smălţuite prin vreun meșteșug pierdut ori cu sticlă 
furată. 

— Nu e nimic de văzut aici, am spus. Mai mult decât atât, e doar o 
cameră, ce-ar fi de ales? 

— lar eu care credeam c-a fost ideea ta de fapt, a făcut Elin, apropiindu- 
se de mine, trăgându-mă în umbră. 

Felul în care s-a mișcat a aprins un foc. Mă gândisem să-l trimit pe 
Sindri Și alaiul lui în căutarea unei camere potrivite, poate chiar și cu lordul 
comandant pe urmele lor, lăsându-mă pe mine să mă învârt în liniște pe 
lângă tronul imperiului. În schimb, îl lăsasem pe Hemmet în sala tronului, 
iar eu pierdeam timpul... 

— N-avem destul timp. 

Elin Și-a strecurat brațul în jurul meu, degetele lungi și puternice 
masându-mi mușchii spatelui. 

— Nu vreau ca Sindri să... am început eu. 

M-a sărutat, provocatoare, flămândă. Apoi, m-a dat la o parte. 

— Oh, șșt, mă cunoaște, a spus Și Și-a aruncat de pe umeri mantia de 


catifea. 

— Trebuie să ajung la... 

— Ştiu de ce ai nevoie, regele meu. 

Și-a tras peste cap tunica, neagră ca pielea cârtiței, cu o mișcare fluidă, 
Și a rămas goală, doar în jupoane. Pielea ca laptele, doar ușor rozalie în 
vârful sânilor plini Și grei. 

Era adevărat. Ştia de ce aveam nevoie. 

CU CINCI ANI ÎN URMĂ 


— Tu cine dracu ești? M-am dat eu la o parte de pe Elin, lăsând-o 
sprijinită de perete, să-Și aranjeze jupoanele. 

— Un om care vede viitorul. 

Intrusul, un preot după aspectul hainelor, se uita la noi cu ochi lăptoși. 
De dragul reputației lui Elin, trăgeam nădejde că văzuse doar atât cât îl 
lăsase cataracta. 

— Atunci deja Știi că sunt pe cale să repet întrebarea? I-am spus. 

— Sunt părintele Merrin, preot al Bisericii Libere a lui Adam. 

— Tu ești cel care îl va căsători pe fratele meu cu nevasta lui din neamul 
Hagenfast, a făcut Elin, trăgându-și bluza, deloc rușinată de goliciunea ei, 
dacă nu chiar încântată. 

— Da, a răspuns fratele Merrin. 

Ceva anume mă deranja, ceva familiar în legătură cu un om care privea 
spre anii ce aveau să vină. M-am scărpinat în cap, de parcă asta mi-ar fi fost 
de ajutor. Nici pomeneală. 

— Te putem ajuta? 

Trăgeam cu ochiul spre ușă, ca nu cumva Sindri și unchiul lui să își facă 
apariția. Erau ocupați să se plimbe prin celelalte încăperi. Elin a spus că 
Sindri Știa ce avea în minte. Speram să fie de acord — ea a spus că va fi. La 
urma urmei, l-am oprit pe Ferrakind să stârnească vulcanii. 

— Ai nevoie de ceva? L-am întrebat. 

— Nu cred, a răspuns părintele Merrin. 

Lumina lămpii din coridorul principal i-a scânteiat pe chelie, făcându-i 
urechile să arate caraghios, prea mari, așa cum au bătrânii. 

— Am venit să vă ajut eu pe voi, în schimb, rege Jorg. 

— Cum așa? 

Ceva mă amuza în legătură cu omul acela. Mă îndoiam că avea să treacă 
prin Poarta Gilden ca să oficieze ceremonia. Avea să aleagă o altă intrare. 
Părea puţin probabil ca Poarta să-l lase pe el să treacă, așa cum nu mă 
lăsase nici pe mine. 

— Vrei să scotocești pe sub tron, Jorg. Ceva în legătură cu inelul pe 
care-l ai cu tine. Dar nu-ţi dai seama cum ai putea să o faci. Hemmet nu te 


va lăsa să urci pe podium. Te-ai gândit în ce fel le poţi distrage atenția. Un 
plan mai nebunesc decât altul și toate mai puțin promițătoare decât ultimul. 
Te-ai gândit chiar să provoci un scandal cu doamna aici de față, încercând 
să-ţi atingi scopul în agitația ce va urma. 

— Totul e adevărat, am zis, iar Elin mi-a dat un pumn în umăr, cu putere. 
Și de ce vrei să mă ajuţi să o fac? Ce se va întâmpla când voi folosi inelul? 

Părintele Merrin a ridicat din umeri. Gestul l-a făcut să pară mai tânăr, 
doar un băiat înveșmântat în toate faldurile acelea. 

— Nu văd prea multe cu ochii aceștia orbi, numai o licărire sau două. 
Tot ceea Știu este că, într-un fel sau altul, îl va face pe lordul comandant să- 
ți rămână dator cu o favoare. 

— Şi de ce-ar fi asta bine pentru tine? L-am întrebat. 

— Și acest lucru este întunecat Și îndepărtat, a răspuns el. Însă sprijinul 
lordului comandant Hemmet, garanția că susținerea lui durează, te va face 
să înclini spre o anumită decizie pe care o vei lua peste niște ani. Și acea 
decizie va ajuta Biserica Liberă, iar tot ceea ce ajută Biserica Liberă 
slăbește Roma Și ajută oamenii. 

— Ajută oamenii? Am întrebat eu și am scos inelul vizionar din vesta pe 
care mi-o dăruise Sindri, răsucindu-l în faţa ochilor lui Elin. Mă rog. Dacă 
chiar trebuie... 

I-am făcut semn preotului să ne arate drumul. 

— [a-o înainte, am spus, amintindu-i că era orb. 


Sindri, unchiul său și stegarul se alăturaseră din nou lordului comandant 
Și căpitanului Kosson în faţa tronului. Sindri ne-a strigat pe când ne 
apropiam. 

— Ne-ai găsit o cameră bună, Jorg? 

— Fi bine, mi-a plăcut. 

Am rânjit amândoi, băieţi obraznici la clasă. Niciunul dintre noi tocmai 
însurat — maturizarea mai putea aștepta puțin. 

— Lordule comandant, a spus părintele Merrin, cu vocea melodioasă a 
unui preot. Trebuie ca tronul să fie dat la o parte pentru o scurtă perioadă de 
timp. 

Hemmet s-a încruntat, ca Și cum gândul de a fi atins, ca să nu mai 
vorbim despre mutat, îl îndurera. 

— Eşti sigur, părinte? E vorba despre una dintre viziunile tale? 


Părintele Merrin a încuviinţat. Chel, slăbănog în veșmintele lui, cu 
urechile acelea mari ca niște minere, mie îmi venea greu să-l iau în serios, 
însă avea autoritate asupra lordului comandant Hemmet. Acesta a bătut din 
palme Și patru gărzi s-au ivit tropăind dinspre o ușă îndepărtată. 

— Mutaţi tronul... acolo, le-a ordonat el, urmărindu-i atent cum îl 
apucau. Fiți atenţi. Fiţi respectuoși. 

— Şi covorul, a adăugat părintele Merrin. 

Lordul comandant a ridicat din sprâncene, încă refractar, însă le-a făcut 
oamenilor semn să continue. Doi dintre ei au adunat țesătura grea, o piesă 
cu modele complicate lucrate de mână, gros, cu irizaţii scânteietoare 
precum o aripă de fluture. O placă din aramă rotundă, cât un braţ de om, era 
așezată pe podea, în locul în care se aflase tronul. Am făcut un pas în față 
ca să urc pe podium. De jur-împrejurul meu, gărzile au strâns rândurile Și s- 
au încordat, gata să intervină. 

— Dă-1 voie, Hemmet, a intervenit părintele Merrin fără vehemenţă. 

Lordul comandant a tras adânc aer în piept și i-a dat drumul într-un 
suspin. Mi-a făcut semn cu o mișcare dispreţuitoare, așa cum și Merrin știa 
că o va face. Trebuie să fie tare greu de trăit cu jurații viitorului. 

Cu inelul vizionar ascuns în palmă, am îngenuncheat lângă placa de 
metal. Niciun mâner, nicio balama, nicio gaură de cheie. Mi-am adus 
aminte de ușa de la turnul matemei, așa că am ţinut inelul în fața aramei, 
drept în mijloc, pe sub palmă. Doar o clipă de fierbinţeală, iar fantoma 
Constructorului a ţâșnit deasupra mea. Mi-am tras mâna înapoi. Zugrăvită 
în nuanţe palide, ca toate celelalte, fantoma aceasta îmi era cunoscută. Nu 
era Fexler, nici Michael, dar... 

— Custode! 

Lordul comandant Hemmet a căzut în genunchi. În jurul lui, gărzile Şi-au 
urmat conducătorul. 

Custodele a rămas nemișcat o clipă, fără să scoată o vorbă. A pâlpâit, s-a 
încruntat, s-a dat înapoi de pe discul de aramă o jumătate de metru, poate un 
metru. 

Bâzâitul ușor al unei vibrații a venit dinspre inel Și iată-l pe Fexler. 
Fantomele s-au privit în ochi, cu sprâncenele încruntate de concentrare ori 
furie, Și-au încleștat mâinile... Și au dispărut. 

— Extraordinar! Și-a frecat ochii cu podul palmelor lordul comandant 
Hemmet. Ce s-a întâmplat? Au fost doi sfinți? Se lupt... 


Toate luminile s-au aprins. Fiecare lumină a Constructorilor s-a aprins în 
același moment, așa încât domul de deasupra noastră strălucea acum 
asemenea cerului înstelat. Lumina era orbitoare, așa că erai nevoit să 
mijești ochii, făcând ca flăcările lămpilor de petrol să devină invizibile, de 
parcă am fi stat cu toţii în plin soare de vară. 

— Luminile... a îngăimat Norv cel Crud, de parcă niciunul nu băgase de 
seamă. 

Înainte să mai poată afirma cineva ceea ce era limpede ca lumina zilei, 
ușile din oţel sclipitor au început coboare din nișele aflate la fiecare intrare, 
cu excepția Porții Gilden. Mișcarea era acompaniată de un scârțâit 
asurzitor, care mi-a strepezit dinţii, la fel ca sunetul unghiilor pe tabla lui 
Lundist. 

— Ușile... a făcut din nou Norv, iar eu am rezistat cu greu tentaţiei de a- 
1 da una peste cap. 

A durat poate până numeri la zece ca ușile să se închidă, metal pe piatră, 
apoi, fără nicio pauză, au început să se retragă în același ritm. Gărzile s-au 
revărsat înăuntru imediat ce ușile s-au ridicat, alertate de scârțâitul 
mecanismului. Preţ de câteva minute, oamenii gărzii au alergat încoace ȘI- 
ncolo, trimiși în diverse misiuni de către lordul comandant, ca să verifice 
dacă nu avea loc niciun atac, să vadă dacă s-au petrecut și alte schimbări, 
să-i calmeze pe servitori, să liniștească celelalte unități de gardă și multe 
altele. 

Toată agitația s-a potolit când l-au adus pe Custode, pe cel adevărat, a 
cărui fantomă de date o văzuserăm cu o clipă înainte ca Fexler să se încaiere 
cu el și să-l alunge. A venit escortat de patru bărbați din gardă, cu o gloată 
Și mai mare în urmă, în dezordine, precum copiii curioși ce se țin scai de un 
străin la piaţă. Fexler reușise să spargă staza Custodelui. 

— Fi bine, asta chiar că e ceva, am constatat. 

Pentru trupa lui Sindri, Constructorul era un străin în haine ciudate, care 
ducea cu el un băț cu creastă, având vârf o grămadă de panglici roșii Și 
scurte. Ar fi trebuit să fie foarte ageri ca să-l recunoască după ce-i priviseră 
doar o clipă fantoma pe podium. Pentru gărzi însă o adevărată legendă 
pășea printre ei. lar pentru lordul comandant se apropia un sfânt, străbunul 
său venerat Și parte din fundamentul autorității sale. Hemmet a ridicat o 
mână Și pălăvrăgeala a amuţit. 

— Fii binevenit, Custode! Fu binevenit! A repetat, cu un zâmbet larg pe 


faţă. 

Custodele părea dezorientat Și poate chiar înspăimântat, însă presupun că 
fusese adormit vreme de o mie de ani, așa că treacă de la mine. 

O pauză, după care a glăsuit. În ce limbă însă nu puteam spune. O limbă 
aspră, guturală, ce părea la limita înţelegerii. Am prins un cuvânt care suna 
precum alertă : l-a rostit de mai multe ori. 

— Poate că vorbește o altă limbă, am remarcat. Am citit că au existat 
mai multe limbi pe vremea Constructorilor, aproape la fel de multe pe câte 
regate erau în imperiu. Și chiar dacă vorbește limba imperiului, poate că s-a 
schimbat de-a lungul secolelor. Lucrurile evoluează, nimic nu rămâne pe 
loc, iar cuvintele cu atât mai putin. 

Hemmet s-a încruntat către mine, însă mânia lui n-a fost de lungă durată, 
doar ca trecerea unui nor prin faţa soarelui. 

— Tu ai făcut asta, tu l-ai trezit, ai readus lumina în palat. N-am să uit 
asta, rege Jorg. 

Și-a pus mâna pe umărul Constructorului, apoi s-a dus lângă el, cu braţul 
în jurul lui, protector. 

— Am să vorbesc între patru ochi cu Constructorul. Căpitane Kosson, 
acordă-le oaspeților noștri toată atenția și condu-i din palat după ce Și-au 
îndeplinit dorinţele, a mai spus Hemmet, după care ne-a părăsit, luând Și 
sfântul cu el. 

M-am aplecat Și am întors inelul vizionar. 

— Fi bine, ai avut dreptate, părinte Merrin. Hemmet mă iubește acum. 

Apoi m-am încruntat: 

— Cred că mi-a spus cineva odată... am început eu. Cred că am auzit că 
nu-i poți spune unui om viitorul, pentru că, odată dezvăluit, acesta se 
schimbă. 

Merrin a zâmbit, întorcându-și ochii aceia lăptoși înspre mine. 

— Depinde de viitor, Jorg, Și de cât de mult îi dezvălui. Viziunile mele 
sunt atât de înceţoșate, încât nu sunt prea multe detalii de împărtășit. 

— Şi ce altceva îmi mai poţi spune despre viitorul meu, părinte? 

M-am apropiat în așa fel încât putina vedere ce-i mai rămăsese să mă 
poată cuprinde. 

— Nu vrei să Știi, Jorg, a răspuns. Viitorul e un loc întunecat. Cu toții 
murim acolo. 

— Spune-mi totuși. 


Și, poate pentru că Ştia că aveam să-l conving până la urmă — acel viitor 
fiind limpede pentru amândoi —, a răspuns: 

— Vei ucide Și vei ucide iar, vei face cele mai întunecate fapte, îi vei 
trăda pe cei pe care ar trebui să-i iubeşti, îţi vei distruge fratele Și vei aduce 
pieirea asupra noastră. 

— Așadar nicio schimbare reală? 

N-am luat în seamă expresia de pe chipul lui Elin ori al lui Sindri. 
Dezamăgirea m-a făcut să mă mănânce limba. Crezusem că aș putea 
evolua, aș putea fi mai bun, aș putea fi ceva mai mult. 

— Spune-mi, părinte — am zis, simțind acel părinte așa cum este el — 
spune-mi de ce niciun om de vază nu-și găsește un clarvăzător jurat al 
viitorului ca să-și planifice calea spre glorie? 

Liniștea s-a așternut asupra bărbatului. Un soi de regret care nu poate fi 
simulat. A vorbit blând, cu autoironie, însă a vorbit cinstit: 

— Să priveşti spre ceea ce va să vină nu diferă prea tare de onanism. Să 
te privești pe tine trecând printre posibilități, să urmărești adevărul prin 
toate suișurile Și coborâșurile. Chiar și o fărâmă îţi poate opri evoluţia. 

M-am gândit la Jane, mărunțică Și mai în vârstă decât Gorgoth. 

— Sau te poate orbi, a continuat preotul, cu cataracta opalescentă în 
lumina Constructorilor. Și, dacă te uiţi prea departe, dacă te uiţi ca să vezi 
ce ne așteaptă pe noi toţi la sfârșit... 

— Spune-mi. 

Părintele Merrin a scuturat din cap: 

— Arde. 

Preţ de o clipă, am zărit o mână jupuită de piele ţinând o cutie de aramă. 

Am lăsat leșul Papei să zacă în mijlocul măcelului Și ne-am îndreptat 
spre palatul împăratului, un dom grandios, construit din mu de blocuri 
uriașe de gresie, lipite una de alta fără ajutorul mortarului, doar gravitația 
fiind cea care le ţinea pe loc. O sută de gărzi din suita mea au rămas să 
păzească morţii, în vreme ce căpitanul Devers își cântărea opțiunile. 

— E mare. 

Makin încă nu-și redobândise elocinţa, topită la porțile orașului. 

— Cum ar fi fost să fi venit călare până aici, în fruntea unei armate? Să fi 
avut o sută de mii de sulițe în urma mea? Să-l fi cucerit, pur Și simplu, în 
loc să așteptăm aprobare. 

Nu a răspuns niciunul: se auzea doar zbuciumul rece al vântului Și 
plesnetul obloanelor pe piatră. Pe drumul acela molcom prin marea piață 
din Vyene, m-a ajuns din urmă moartea tatălui meu. leșise la suprafaţă 
încetișor. O fantomă înfățișată de moroi, un vis al Castelului înalt invadat, 
compătimirea unui cleric. Nimic la fel de sigur și de neașteptat ca a-l vedea 
prăbușindu-se, uitându-mă în jos spre leșul lui. Nimic la fel de definitiv ori 
de osânditor ca a-i da eu însumi lovitura care să-l ucidă, ștergându-mi 
sângele lui de pe mână de parcă n-ar mai fi ieșit niciodată. 

Mă simţeam... gol. Moartea lui mă izbise la fel cum ciocanul lovește 
clopotul, iar eu răsunam pe un ton deznădăjduit, vorbind despre zile ale 
deznăde jdii. 

— Nimic nu poate fi îndreptat, frate Makin. 

Makin s-a uitat cruciș. N-a scos o vorbă. Cele mai înțelepte cuvinte. Aș 
fi putut să-mi înfig mâinile în gâtul acelui bătrân. Să-l sugrum și să mă uit 
cum 1 se stinge lumina din ochi. Să-mi strig plângerile, să înfierez vechi 
nedreptăţi. Și aș fi răsunat la fel de gol. Nimic nu ar fi putut îndrepta ceva. 

Mi-am trecut vârful degetului peste mâna care ţinea hăţurile, până la 
cicatricea de la încheietură. 

— AȘ putea urca pe tronul suprem. Preoţii mi-ar putea consemna numele 
pentru posteritate. Însă ceea ce spinii au scris aici, adevărata mea poveste, 
ceea ce a fost luat, nu mai poate fi schimbat. 

Makin s-a încruntat, fără să aibă nici acum un răspuns. Ce răspuns ar mai 
putea fi? 

Numele meu pentru posteritate? Care posteritate? Marco Onstantos 


Evenaline din Casa Aurului fusese un test, nicidecum pornirea, nicidecum 
începutul. Un test din care să iei aminte. Ani de-a rândul, Michael și cei din 
ordinul lui își plasaseră armele. Focurile Constructorilor, otrăvurile Și 
bolile. Şi iată-ne aici, oameni noi, născuţi din cenușă și crăpând lumea în 
două în timp ce ne jucam cu magia, cu jucăriile pe care cei ca Fexler ni le 
lăsaseră. Puțin mai mult dacă am crăpa-o, i-am descoperi planul lui 
Michael: fantomele trecutului nostru s-ar ridica din nou, aducând soluția 
finală pentru problemele noastre. Și ce venea în urma mea? Ce se ţinea 
după mine? O armată a morților, un vârf de lance al necromanției trimis pe 
urmele mele și aţintit asupra Vyenei. O suliță suficient de mare cât să ne 
facă pe toţi să crăpăm. Nicio mirare că părintele Merrin era orb. Viitorul 
nostru era prea strălucitor pentru el. 

Ploaia cădea, o burniţă rece de toamnă, fără provocare. Îmi umplea ochii. 
Lăsasem spinii să mă ia în stăpânire, luasem ceea ce-mi oferiseră Și îmi 
pierdusem primul dintre frați. Carne din carnea mea, grija lui fiind prima 
datorie pe care o luasem asupra mea. L-am trădat și l-am lăsat să moară 
singur. Și, cu toate că nu exista niciun preţ pe care să nu-l fi plătit ca să 
repar răul, nici măcar împăratul nu avea bani ca să îndrepte lucrurile. 

Domul palatului, odinioară atât de îndepărtat, ne-a înghițit în umbra lui. 
M-am scuturat de amintiri, am lăsat mamă, tată, frate în urma mea, în 
ploaie. 

De jur-împrejurul domului, o duzină și mai bine de intrări mai joase, 
deschizături destul de înalte pentru un bărbat călare și îndeajuns de largi 
pentru treizeci. Erau Și gărzi postate acolo așteptând sosirea celor din Sută, 
alaiurile acestora desprinzându-se de ca să-și ocupe locurile în sălile 
dindărătul deschizăturilor. În cazul unei ameninţări inamice — probabil eu 
cu suta de mii de sulițe — aveau să înainteze ca să apere Adunarea. 

Marten m-a bătut pe umăr, făcându-mă să mă uit înspre vest. O coloană 
de fum se ridica, mișcată de vânt, fum negru. 

— Sunt multe hornuri în Vyene, am zis. 

Marten Și-a rotit mâna spre cea de-a doua coloană, mult mai îndepărtată, 
ridicându-se până la norii deși. M-am întrebat dacă morții se adunau deja la 
porțile orașului, proaspăt treziţi, poate, deschizând calea Regelui Mort. 
Până Și cei mai iuți din armata principală trebuie să fie la o zi sau mai multe 
depărtare. Și totuși un văl de fum neobișnuit atârna deasupra acelor 
acoperișuri îndepărtate. Erau oare periferiile orașului în flăcări? 


— Poate că mi-a luat-o cineva înainte și a venit cu o armată, am spus. 


Posturile de pază erau ocupate în ordine, primul fiind cel mai îndepărtat 
de marea intrare. Sutele noastre au intrat în posturile mai apropiate de 
porțile regale. Poate pentru că delegația din Insulele înecate, aflată în urma 
noastră, avea să fie ultima care ajungea. Se spune că, dacă intri primul prin 
Poarta Gilden, la o Adunare, vei avea de partea ta bunăvoința împăraţilor 
morţi. Un punct de vedere mai practic sugerează că așa ai la dispoziție zile 
în plus, în care să-i influenţezi pe confrații conducători Și să-ţi consolidezi 
facțiunea. Eu sunt de părere că e doar mai mult timp în care să li se 
scârbească până peste cap de figura ta. În decursul participărilor mele 
anterioare, am fost nevoit să aștept la ușa camerei tronului, prea pătat ca să 
fiu primit înăuntru, iar privirile fioroase pe care le aruncam din când în când 
prin Poarta Gilden au rămas singurele imagini cu care a rămas Suta de pe 
urma mea. 

Am descălecat. Osser Gant a ieșit din trăsură, apoi au coborât Gomst Și 
Katherine, urmaţi de Miana și William, înveliţi în blănuri ca să-i apere de 
vânt. Părând mici faţă de gura cavernoasă a Porții Regale, am intrat conduși 
de o gardă de onoare de doar zece oameni. Căpitanul Allan îi conducea, în 
vreme ce Devers rămăsese afară, ca să păzească hoitul Papei. 

Porțile de ceremonie au rămas deschise, niște monștri din scânduri 
înnegrite de timp, prinse în aramă. Ar fi fost nevoie de o sută de oameni 
care să le închidă — dacă balamalele ar fi fost unse. Am trecut printre ele și 
am traversat Sala împăraților, în care fiecare individ dăinuia în piatră, taţi, 
fii ȘI bunici, uzurpatori, bastarzi redaţi măreției, criminali Și războinici, 
pacificatori, fondatori de imperiu, oameni de știință, cărturari, nebuni Și 
degeneraţi, toți înfățișați asemenea unor eroi, în armuri, un simbol al 
domniei lor. Luminile Constructorilor, o sută de puncte luminoase pe tavan, 
mergând până departe, transformau fiecare statuie într-o insulă cu propria 
baie de lumină. 

— Şi tu vrei să fii în capătul acestei linii? A întrebat Katherine de lângă 
mine. 

N-o auzisem când se apropiase. 

— Şi Orrin de Arrow a vrut, i-am răspuns. Ambiţia mea e mai puţin 
onorabilă? 

N-a fost nevoie să răspundă. 


— Poate că imperiul are nevoie de mine, am zis. Poate că sunt singurul 
care îl poate salva de la prăbușirea în groază ori de la mistuire pe rugul 
trecutului. Te-ai gândit vreodată la asta? Trimite un hoţ să prindă hoțul, așa 
ti-am spus odată. Acum spun să trimiti un criminal care să oprească crima. 
Luptă cu foc împotriva focului. 

— Nu ăsta este motivul tău, m-a contrazis ea. 

— Nu. 

Am ajuns la capătul statuilor, după împăratul Adam al Treilea, după 
Honorous în fotoliul său de administrator, serios, scrutând infinitul. În faţă 
se afla o anticameră cu și mai multe gărzi Și, după cum arătau, cu alţi 
călători. 

— Armele vă vor fi luate și depozitate în siguranţă cu deosebit respect. 

Privirea Căpitanului Allan s-a oprit asupra lui Gog, aflat lângă mine, 
după care a clipit nervos spre Rike: 

— Veţi fi supuși la mai multe perchezitii, necesare pentru a intra în 
camera tronului pe durata Adunării. Dacă nu vă întoarceţi prin Poarta 
Gilden înainte de votul final, atunci percheziţiile nu vor fi repetate. Veţi 
înţelege, cu siguranță, că toate aceste precautii sunt doar pentru siguranța 
dumneavoastră Și a celorlalți delegați. 

— Te-ai simți în siguranță, neînarmat, lângă Rike? l-am întrebat pe Allan 
arătând din cap spre Rike. 

— A-armele voastre vor... 

— Da, am înţeles, am zis, după care am zărit ceva pe deasupra lui. 
Pentru numele lui Dumnezeu, cine e acolo? E cumva... Taproot! Vino 
încoace, Şarlatan bătrân! 

Rupându-se de grupul din fața noastră, doctorul Taproot se îndrepta spre 
noi, cu inconfundabilul său mers iute și dezordonat, cu braţele ridicate și 
un zâmbet larg pe faţa îngustă. 

— Ia te uită! Însuși regele Jorg! Stăpân peste nouă ţări! Condoleanţele 
mele pentru tatăl tău, dragul meu băiat. 

— Condo... 

— Presupun că ţi-ai fi dorit să-l omori cu mâinile tale, dar timpul are 
planurile lui în ce ne privește, ardem în focul timpului. Uită-te la mine, a zis 
el ducându-și mâinile la tâmple. Încărunţesc. Cenușă, îţi spun eu. Ardem în 
focul timpului. Uită-te la mine. 

— Mă uit, bătrâne. 


— Bătrân? Îţi arăt eu ţie bătrân! O să... 

— Şi care e motivul pentru care te afli aici, bunule doctor? L-am 
întrebat. A venit circul în oraș? 

Rike s-a ițit pe deasupra noastră, uriaș Și plin de speranţă. L-am ignorat 
amândoi. 

— E Adunarea, Jorg. La fiece patru ani, un om care cunoaște lucruri e la 
mare căutare. Chiar așa. Profitabilă căutare. Uită-te la mine! Sunt plătit ca 
să împrăștii zvonuri. Să zvonesc că ducelui îi plac băieţii, că lordul are o 
soră măritată colo, că regele ăsta crede că strămoșii lui se trag din Adam 
întâiul. Mici zvonuri preţioase pentru urechi nerăbdătoare. Uită-te la mine! 
Mi-ar plăcea să pot fi astfel în fiecare an, pe tot parcursul anului. 

— Te-ai plictisi fără circul tău, Taproot. Oamenii plictisiți se ofilesc Și 
mor. Combustibil pentru foc. 

— Totuși e plăcut să fii căutat, chiar și din când în când. E plăcut să fu 
la curent. 

Mâinile lui alcătuiau forme abstracte, de parcă ar fi putut să-și deseneze 
cunoștințele în aer. Am întins mâna, iute — trebuie să fii iute cu Taproot —, 
ȘI l-am prins de umăr. 

— Hai să vedem cam cât de multe știi, vrei? 

Taproot mi-a întâlnit privirea, fixă pentru prima dată, fără niciun tremur. 

— Fu sfătuitorul meu. Unul dintre delegații tatii a avut un accident. Tu îi 
poti lua locul. 

Un bărbat gras în catifea plisată, neagră cu dungi purpurii, s-a apropiat 
de noi, legănatul lanţului de la gât potrivindu-se cu pasul lui grăbit. 

— Taproot! Ce înseamnă asta? 

— Omul acesta își dorește serviciile mele, duce Bonne. 

Taproot nu Și-a mutat privirea. Avea ochi iuți Și negri, de parcă erau prea 
ocupați să soarbă lumea, ca să mai aibă vreme pentru culoare. 

— N-are decât să-și dorească ce poftește, Și-a legănat ducele Bonne 
stomacul — un bărbat scund, însă ager, dacă ar fi să judecăm după aspect. 
Care e numele lui, care e sfatul tău? Câștigă-ţi traiul, omule. Lasă-l să vadă 
ce pierde. 

Makin și Marten veniseră lângă mine acum, să mă sprijine. Rike 
rămăsese într-o parte. Restul grupului meu urmărea totul de lângă statuia 
administratorului. 

— Numele lui este Honorous Jorg Renar, rege în Acranth, rege în 


Gelleth, rege al Ținuturilor înalte, rege peste Kennick, Arrow, Belpan, 
Conaught, Normardia Și Orlanth. Ar trebui să Știi că nu este un om bun, 
însă nu este nici un om care poate fi convertit, iar dacă întreg iadul ar izbi 
zidurile acestea, așa cum cred că se prea poate întâmpla, chiar mai devreme 
decât își dorește oricare dintre noi, regele Jorg ar ţine piept valului. Sfatul 
meu pentru tine, duce Bonne, este să te pui în slujba lui, după cum ȘI eu 
sunt pe cale să o fac. Dacă există vreun om în stare să dezlănţuie leul 
imperiului ca să urle încă o dată, acela e bărbatul din faţa ta. 

Am zâmbit auzind despre leul imperiului . Taproot nu uitase de sacul 
acela roșcat de oase Și purici pe care-l eliberasem din cușcă. 

Așa se face că am lăsat să ni se ia săbiile. Au luat și inelul vizionar, 
pumnalele mele, un ac pe care-l aveam în păr ȘI un lał din mânecă. Au 
încercat să ia bastonul din lemn de esenţă tare de la Miana, însă am pocnit 
din degete, iar părintele Gomst — episcopul Gomst — a ieșit în faţă cu 
ceaslovul greu pe care i-l încredinţasem în trăsura lui Holland. Am studiat 
cu atenție împreună însemnările lui Ecthelion privind hotărările 
judecătorești, Adam al II-lea și Artur al III-lea, Anii imperiului 340 — 346, 
căpitanul de poartă Helstrom Și cu mine, cu doctorul Taproot, numai ochi 
peste umărul meu. După o dezbatere scurtă, dar încinsă, am învins — aveam 
voie, la fel ca și lordul Orlanth, să-mi duc bastonul oficial din lemn 
oriunde naiba pofteam! Prin ordin imperial. 

Ducele de Bonne și-a dres glasul sonor, a pufnit Și m-a învrednicit cu 
priviri încruntate, însă a rămas să aștepte după grupul nostru, așa că l-am 
trimis pe Makin spre el făcându-i semn din cap Și cu ochiul, știind că nu 
erau prea mulți pe lume care să nu cadă pradă farmecelor lui. 

În mai puţin de o oră, ne aflam din nou în faţa Porții Gilden, vechea 
ramă din lemn care mă ţinuse departe de locul ce mi se cuvenea la ultima 
Adunare. Ceea mă păta se mistuise odată cu asediul Bântuitului. Chiar Și 
așa, n-am savurat clipa apropierii de poarta aceea. O mână care s-a ars 
odată nu va mai dori să atingă fierul, chiar Și atunci când toate simţurile, în 
afară de amintire, te asigură că toată căldura din el s-a topit. 

— După tine, draga mea, i-am zis Mianei Și am condus-o înăuntru, 
împreună cu copilașul. 

Găsisem o altă lege, consemnată de conștiinciosul Ecthelion în Al 345, 
care prevedea că, deși copiii nu aveau permisiunea să fie desemnați ca 
sfătuitori, aceștia puteau fi aduși la Adunare dacă erau însoțiți de ambii 


părinţi. Lucruri utile, cărţile astea. Și regulamentele. Dacă erau aplicate 
selectiv. 

— Nu te-aș sfătui, sfătuitoareo, am spus când Katherine a încercat să o 
urmeze pe soţia mea. 

— Şi când am început eu să primesc sfaturi de la tine, Jorg? 

Katherine Și-a întors ochii aceia ai ei spre mine, iar ideea stupidă cum că 
aș putea fi un om mai bun, că m-aș putea schimba, a pus din nou stăpânire 
pe mine. 

— Poarta te va respinge, doamnă. Iar respingerile ei nu sunt deloc 
blânde. 

Nicio respingere nu e blândă, de fapt. 

— De ce? S-a încruntat ea. 

— Tatăl meu nu te cunoștea la fel de bine ca mine, la fel de bine cum te 
va cunoaște poarta dacă vei încerca să treci. Ești jurată a visului. Pătată. Te 
va respinge Și te va durea, am spus atingându-mi ușor tâmplele. 

— Eu... eu am să încerc. 

Mă credea. Nu cred că am mințit-o vreodată. 

— N-o face, am avertizat-o. 

S-a îndepărtat scuturând confuză din cap. 

L-am strigat pe Rike, Și apoi, unul câte unul, fraţii au intrat la Adunare. 
Marten. Sir Kent, Osser, urmaţi de Gomst. Lordul Makin, împreună cu 
ducele Bonne. 

Katherine s-a așezat pe o băncuţă din marmură, cu mâinile împletite în 
fustele ei închise la culoare, uitându-se la cei aflaţi la urmă — Gorgoth, 
Taproot Și cu mine. 

— Nu Știu ce se va întâmpla, i-am spus leucrotei. Poarta ar putea să te 
respingă sau nu. Dacă o va face, vei fi într-o companie plăcută, am spus 
făcând semn cu capul către Katherine. 

Gorgoth Și-a mișcat umerii uriași, iar mușchii i s-au adunat pe sub 
pielea lui groasă. A înclinat capul Și a luat-o înainte. Când a ajuns aproape 
de arcada porţii, a încetinit, de parcă ar fi pășit prin colții unei vijelii. S-a 
mișcat pas cu pas, făcându-și de fiecare dată curaj. Efortul îl făcea să se 
cutremure. Am crezut că va da greș, însă a mers mai departe. Încordarea i-a 
smuls un oftat, foarte adânc. A intrat sub arcadă. Mi-am imaginat chipul lui 
după conturul întins al umerilor. lar când a pășit prin Poarta Gilden, aceasta 
a scârțâit ȘI s-a încovoiat, opunându-i rezistență, dar lăsându-l să treacă, 


până la urmă. S-a împleticit în clipa în care a trecut în sala tronului, gata să 
se prăbușească. 

— Ar trebui să încerc, a zis Katherine Și s-a ridicat în picioare 
Șovăielnică. 

— Gorgoth Și-a înmuiat degetele de la picioare în râu. Tu trebuie să-l 
treci înot. 

Am scuturat din cap. 

Peste umărul ei, am zărit trei siluete care intrau prin capătul îndepărtat al 
anticamerei, precedate de o pereche de gărzi. Sărea în ochi acel trio. Greu 
îți puteai închipui trei delegaţi mai diferiți decât ei. I-am privit fix, făcând-o 
pe Katherine să se întoarcă. 

— Regina Roșie, Luntar din Thar Și Sora Tăcută, mi-a Șoptit din spate 
Taproot, folosindu-se de corpul meu ca să se adăpostească vederii, în timp 
ce Katherine a tras adânc acr în piept. 

Luntar și Sora o flancau pe Regina Roșie, o femeie înaltă, ciolănoasă, 
frumoasă pe vremuri. Avea probabil cincizeci de ani sau mai mult. Timpul 
mai degrabă o pârjolise decât o ofilise, astfel că pielea i se strângea acum pe 
obrajii ascuțiți, iar părul, de cel mai întunecat roșu, era prins la spate în 
cleme cu diamante. 

— Rege Jorg! M-a strigat ea, de la douăzeci de metri depărtare, cu un 
zâmbet fioros pe chip. 

Vârte jurile negre ale fustelor ei sclhpeau asemenea pietrelor preţioase în 
timp ce se apropia cu pași mari spre noi, cu gulerul ridicat la spate, cu 
vergile din oase de balenă formând o creastă stacojie ce 1 se desfăcea 
deasupra capului. 

Am așteptat fără să comentez. Pe Luntar îl mai întâlnisem, însă nu-mi 
aminteam împrejurările. El mi-a adunat amintirile în cenușa din Thar. Pe 
lângă splendoarea reginei, părea mohorât într-o tunică gri, cu pelerină albă, 
însă prea puţini aveau să-i remarce îmbrăcămintea: arsurile lui captau toate 
privirile. Mi-am închipuit că poate și Lesha arătase astfel înainte ca rănile 
suferite în Colinele Iberico să se fi închis în cicatricea aceea îngrozitoare. 
Rănile lui Luntar erau deschise. La fiecare mișcare, pielita de pe arsură se 
desfăcea scoțând la iveală carnea crudă. 

— Sora Tăcută e importantă, mi-a Șuierat Taproot. Uită-te la ea! Îţi 
scapă din minte. 

Și într-adevăr, uitasem deja de ea, de parcă n-ar fi fost decât cei doi, 


Luntar Și regina lui, care veneau spre noi. Am făcut un efort, ca atunci când 
te confrunți cu o sarcină neplăcută, și m-am străduit să o văd. O femeie în 
vârstă, cu adevărat bătrână, asemenea lemnului din Poarta Gilden, cu o 
pelerină cenușie ce spânzura în jurul ei, aproape ca o ceaţă, a cărei glugă îi 
ascundea aproape întreaga față: numai riduri Și o licărire a ochilor, unul alb 
ȘI orb. 

— Rege Jorg, a spus din nou, odată ajunsă în faţa mea și la fel de înaltă 
ca mine, Regina Roșie. 

Mi-a învârtit numele pe limbă — destul de neliniștitor —, apoi a adăugat 

— Şi o prinţesă, presupun. O teutonă, după cum arată. Însă numele ei nu 
poate fi luat, a zis aruncând o privire scurtă către Sora Tăcută. Jurată a 
minții? Făurar al visului, poate? 

— Katherine Ap Scorron, a spus Katherine. Tatăl meu este Isen Ap 
Scorron, lord al Eisenschlofi. 

— Şi doctorul Taproot. De ce te ghemuiești acolo, Elias? Așa întâmpini 
tu o veche prietenă? 

— Elias? Am zis dându-mă la o parte ca să-l dezvălui pe Taproot. 

— Alica! A exclamat făcut Taproot cu o plecăciune adâncă. 

— Trăgeai nădejde să te strecori prin poartă fără să dai ochii cu mine, 
Elias? A zâmbit regina văzându-l încurcat. 

— Ah, nu, eu... 

Taproot rămăsese fără cuvinte. Asta era ceva cu totul nou. 

— Iar tu vei rămâne cu noi afară, Katherine, dragă, a zis regina dându-i 
răgaz lui Taproot să se gândească la un răspuns. Împreună cu cei pătaţi , 
așa cum îi place lordului comandant să ne spună. 

M-am surprins gândindu-mă că noi se referea la ele două, aproape 
convins, apoi smulgându-mă cu o tresărire, la fel ca atunci când somnul 
încearcă să te prindă în lat. În ceea ce o privește pe Sora Tăcută, e greu să 
te concentrezi pe ea, însă mi-am fixat ochii asupra ei Și mi-am ridicat un zid 
în jurul gândurilor, amintindu-mi de Corion Și de puterea voinţei sale. 

— Am auzit de tine, Soră, i-am spus. Sageous vorbea despre tine. Corion 
Și Chella ştiau despre tine. Şi Jane. Cu toţii se întrebau când aveai de gând 
să-ţi arăţi cărțile. Poate că asta faci acum? 

Niciun răspuns, doar un mic zâmbet strâns pe buzele acelea bătrâne și 
uscate. 

— Presupun că numele poartă indiciul. 


A zâmbit din nou. Ochii aceia te atrăgeau într-un fel, ca o maree. 

— Ține-o tot așa, bătrâno, Și-am să te las să mă tragi după tine, iar apoi 
vom vedea ce se va întâmpla, nu-i așa? 

Asta nu i-a convenit. Şi-a mutat iute privirea, iar zâmbetul dispăruse. 

— Şi Luntar. De tine nu-mi amintesc. lar asta mi se pare că e din vina ta, 
nu? Poate că mi-ai făcut un bine cu cutiuţa aceea a ta, poate că nu. Încă nu 
m-am hotărât. 

Faţa i s-a crăpat de îndată ce a deschis gura ca să vorbească, iar un lichid 
transparent a început să 1 se scurgă din pielea arsă. Ecouri ale unei vechi 
suferinţe au răsunat în obrazul meu, întocmai cum le trezise și Poarta 
Gilden cu ani în urmă, când încercasem să intru pentru prima dată. Focul 
mă înspăimânta Și acum, nu încăpea îndoială. 

— Vrei să-ţi aduci aminte de mine, Jorg? M-a întrebat Luntar. 

Nu prea voiam. Voiam să ard din nou? 

— Da, am răspuns. 

— Lamă de mână, a zis Și mi-a întins-o, umedă Și picurândă. 

A trebuit să-mi mușc buzele, să-mi înghit fierea, însă i-am prins mâna, 
mi-am încleștat degetele în jurul rănilor lui Și am simțit pielea spartă cum 
se mișcă. 

Și iată, un șirag strălucitor de amintiri, nebunia, lunga călătorie legat de 
Șaua lui Brath, delirând în vreme ce Makin ne mâna spre sud, spre tărâmul 
crestat căruia 1 se spunea Thar. 

Hait. Mă holbez la o cutie, o cutie de aramă, cu modele cu spini. 

Tocmai s-a închis, iar mâna care a închis-o e arsă. 

— Ce? Zic. 

Nu era cea mai inteligentă întrebare, dar părea să acopere toate 
problemele. 

— Numele meu e Luntar. Ai fost bolnav. 

Un pocnet din buze după fiecare cuvânt. 

Îmi ridic capul dinspre cutie, părul îmi cade în toate părțile și îl zăresc: 
un om înfiorător, o masă de răni deschise, atât de dese, încât păreau o 
singură rană. 

— Cum suporţi durerea? Întreb. 

— E doar durere, ridică el din umeri. 

Pelerina lui albă, murdară de praj, îi stă lipită de trup de parcă ar fi ud 
pe sub ea. 


— Cine ești? Întreb, cu toate că-și spusese numele. 

— Un om care vede viitorul. 

— Am cunoscut odată o astfel de fată, spun, uitându-mă în jur după 
fratele meu. 

În jur nu e nimic în afară de praf și nisip. 

— Jane, spune el. Nu vedea prea departe. Propria ei lumină o orbea. Ca 
să vezi în întuneric, trebuie să fii întunecat. 

— Și tu cât de departe poți să vezi? Întreb. 

— Până la capăt, zice. Până când ne vom întâlni din nou. Ani întregi. 
Doar asta mă poate opri vreodată. Să mă văd pe mine însumi pe drum în 
față. 

— Cee în cutie? 

Ceva în legătură cu acea cutie o făcea să pară mai importantă decât toți 
anii din față. 

— O faptă rea pe care ai făcut-o, zice. 

— Am făcut o mulțime de lucruri rele. 

— Asta e cea mai rea, zice. Cel puțin în ochii tăi. Și e amestecată cu 
veninul lui Sageous. Trebuie să fermenteze o vreme acolo, să nu mai usture 
atât de tare, înainte să iasă la iveală în siguranță. 

— Siguranță? 

— Mai în siguranță, zice. 

— Spune-mi despre viitor, zic. 

— Uite cum stau lucrurile, zice Și își pocnește buzele arse, cu fire de 
carne topită între ele. Dacă îi vorbești cuiva despre viitorul lui, asta îi 
poate schimba viitorul. 

— Poate? 

— Alege un număr între unu Și zece. 

— Stii ce voi alege? 

— Da, zice. 

— Dar nu poți demonstra. 

— Astăzi pot, însă nu întotdeauna. Vei alege trei. Haide, alege. 

— Trei, zic Și zâmbesc. 

Iau cutia de la el. E mult mea grea decât m-aș fi așteptat să fie. 

— Mi-ai pus amintirile aici? 

— Da, răspunde el. 

E calm. La fel ca tutorele Lundist. 

— Și îmi poți vedea viitorul până când ne vom întâlni din nou, peste 


mulți ani? 

— Șase ani. 

— Dar dacă îmi spui, atunci nu va mai fi viitorul meu, iar dacă îmi spui 
acel viitor nou, Și acela se va schimba? îl întreb. 

— Da. 

— Atunci, spune-mi oricum. Și ia-mi Și amintirea asta. lar când ne vom 
întâlni, dă-mi-o înapoi. Și atunci voi Ști că omul care stă în fata mea poate 
cu adevărat să vadă peste ani. 

— E o propunere interesantă, Jorg, zice. 

— Stiai că aveam să-ţi propun asta, nu-i așa? 

— Da. 

— Dar dacă mi-ai fi spus, atunci poate că n-aș fi făcut-o. 

— Da. 

— Și care e răspunsul pe care l-ai văzut oferit de tine la propunerea 
mea? 

— Da. 

Și atunci încuviințez. lar el îmi spune. Tot ce avea să se întâmple. 
Absolut totul. 

— Jorg? Mă scutura Katherine de umăr. Jorg! 

M-am uitat în jos, spre mâinile mele goale, umede, de care erau lipite 
bucăți de piele arsă. Ridicându-mi privirea, am văzut ochii lui Luntar. 

— Ai avut dreptate, am spus. În legătură cu tot. 

Până Și în privința Chellei. Râsesem atunci Și îl ocărâsem, luându-l de 
mincinos. 

— AȘadar acum cunoşti un om care vede în viitor, a spus el. 

— Așadar acum cunoști un om care vede în viitor, a spus Luntar. 

— Un om care a privit prea departe Și s-a ars, am zis eu. 

— Da. 

— Şi cum oprim acel viitor în care ardem cu toţii? L-am întrebat. 

— E putin probabil să putem, a răspuns Luntar. Dar, dacă se poate face, 
atunci asta e cea mai bună șansă pe care o putem avea. 

Mi-a înmânat o bucată împăturită de pergament, pătată de umezeala 
degetelor lui: 

— Trei cuvinte. Nu le citi decât la momentul potrivit. 

— Şi cum voi Ști care este momentul potrivit? 

— Vei Ști, pur Și simplu. 

— Pentru că ai văzut asta, am zis. 

— Chiar așa. 

— Şi funcţionează? am întrebat. 

Un tremur iute. 

— Încearcă oricum, a spus el. Nu orice final poate fi văzut. 

Regina Roșie continua să privească, împreună cu Katherine și Sora 
Tăcută, studiindu-mă toate, de parcă aș fi fost un puzzle care trebuia 
rezolvat. Luntar Și-a înălțat capul către cele trei. 

— Ce părere ai, Jorg? Avem cotoroanţa, mama Și fecioara? Tripla zeitate 
a anticilor umblând printre noi? 

Preţ o de clipă, chiar mi s-a părut că puteau fi trei generații ale aceleași 
femei. Katherine avea forţa reginei pe față și cunoștințele surorii în ochi. 

— Băiete, trebuie să plec, a hotărât regina. Timpul trece. 

Așa că am făcut un pas în faţă ca să o sărut pe Katherine, îndrăzneţ așa 
cum sunt bărbații aflaţi în criză de timp. Ea m-a oprit punându-mi o mână 
pe piept. 

— Fă-o cum trebuie, Jorg, a spus ea. 

Iar eu am trecut pentru prima dată prin Poarta Gilden. 


Sala tronului împărătesc, deși deloc aglomerată, era cu siguranţă 
ocupată. Aproape o sută cincizeci de lorzi ai imperiului Și feluriţii lor 
sfătuitori circulau în jurul podiumului pe care se afla tronul. Acesta părea să 
plutească deasupra lor, un scaun sfrijit din lemn simplu, așteptând o 


victimă. 

M-am oprit locului o clipă, să privesc. Grupurile se spărgeau ca să ocupe 
camerele lăturalnice, alţii cădeau de acord sau se încăpăţânau mai mult în 
discordie, gărzile priveau din posturile lor de la marginile sălii, iar peste 
toate astea, vacarmul acela de discuţii peste discuţii. 

— Tu, de colo! 

Un bărbat înalt, mai în vârstă decât mine, s-a desprins de grupul lui aflat 
la câţiva pași de Poarta Gilden — vreo duzină de oameni cărora le captase 
până atunci atenţia, fluturându-și braţele în timp ce vorbea, sclipind în 
catifeaua ţesută cu pietre prețioase. 

— Poftim? i-am răspuns în același fel Și, pentru o clipă, a rămas cu gura 
căscată, dându-se înapoi. 

Era limpede că mă luase drept un nobil de mâna a treia, așa cum 
hoinăream neînsoțit, cu singurul meu vot. Nu aveam vârsta necesară ca să 
fiu confundat cu un sfătuitor. 

— Care e poziția ta faţă de problema Mortrain? 

Avea obraji grăsuti Și roșii, amintindu-mi de vărul Marcios. 

— Nu e ceva la care să mă fi gândit. 

Bărbaţii din spatele lui erau îmbrăcați în același stil și aceleași culori, 
așa că puteau veni din aceeași regiune. De undeva din est, dacă te uitai la 
ei. De undeva unde problema Mortrain era o chestiune de însemnătate 
politică. 

— Fi bine, ar trebui să te gândești. 

M-a împuns cu degetul în piept. L-am prins de deget înainte să și-l 
scrântească în oţelul lustruit al platoșei. 

— De ce ai face așa ceva? l-am întrebat pe când gemea. De ce mi-ai 
oferi o cale ca să-ţi provoc durere? 

Am luat-o înainte, îndoindu-i degetul în jos, iar el a început să se retragă 
din faţa mea, până în mijlocul susținătorilor lui, urlând și aplecându-se, ca 
să micșoreze unghiul în care îi tineam degetul. 

În mijlocul grupului de nobili răsăriteni, oameni ai stepelor cu coroanele 
lor conice sau pălării brodate în culori strălucitoare, am pus Și mai multă 
presiune, iar bărbatul a căzut în genunchi. 

— Numele tău? am întrebat. 

— Moljon din Honeere, a șuierat el printre dinţi. 

— Jorg din vest, m-am prezentat fără să-i înșir toate regatele pe care le 


aveam. Și tu ai făcut două greșeli, Moljon. În primul rând, mi-ai dat degetul 
tău. Mai rău de-atât, când a fost luat, ai permis să fie folosit împotriva ta, ai 
permis să fie folosit ca să fii înjosit. Nu persista în greșeală, omule! Degetul 
tău a fost pierdut din clipa în care l-am apucat. Ar fi trebuit să mergi înainte 
ȘI să lași să fie rupt, un mic sacrificiu ca să-ţi recâștigi avantajul Și să-mi 
dai una în dos. 

M-am uitat de jur-împre jur la adunarea de regi din răsărit. 

— Ar fi o greșeală să vă puneţi încrederea în ăsta. Nu are forța necesară. 

I-am rupt degetul lui Moljon. Un pocnet ascuţit. Și am plecat ca să-mi 
găsesc grupul. 


— Văd că l-ai cunoscut pe ţarul Moljon. Moștenitor recent, încă se 
bazează pe reputația tatălui, mi-a spus doctorul Taproot venind lângă mine 
Și conducându-mă spre Makin și ceilalți. 

— Jorg! M-a bătut Makin cu palma pe umăr. Tocmai îi spuneam ducelui 
Bonne că tu ai putea fi omul care să intervină în numele lui pe lângă vecinii 
din nord. Veri ai bunului nostru prieten, ducele Alaric. 

Am încuviinţat și am zâmbit, conștient că, pe faţa mea brăzdată, rânjetul 
de lup putea să pară mai degrabă fioros decât prietenos. 

— Şi unde e Miana? am întrebat. Și fiul meu? 

— A plecat să-l caute pe tatăl ei, sire. Sir Kent a mers cu ea. Și Gorgoth, 
el s-a dus să adulmece troli, a răspuns Marten. 

— Troli? M-am întors eu spre Taproot. 

— Este consemnat faptul că ultimul împărat avea o gardă de elită, o 
gardă în cadrul gărzii, dacă vrei. Descrierea pe care am citit-o despre ei 
spune că nu erau oameni . 

A lăsat baltă chestiunea ridicând din umeri, un gest la fel de elocvent ca 
întreg, limbajul trupului său. 

— Spune-mi cum stăm, Taproot, i-am cerut. 

— Uite aici! A zis Și mi-a scris totul în cărbune, pe o bucată de 
pergament. Ai nouă voturi. Ducele Alaric are două și e pe cale să mai 
capete două, împreună cu Gothman din Hagenfast. Nevasta lui are oarecare 
influenţă acolo, cred. 

— Elin, am zâmbit eu, înmuiat acum. 

— Bunicul tău are două voturi, tatăl Mianei, altul, iar între ei, contele 
Hansa și lordul din Wennith vor atrage alte trei după ei. Uită-te la mine! 


— Eu doar... 

— Ibn Fayed are cinci voturi. Așa că socoteala noastră ajunge la... 

— Douăzeci Și cinci, am zis. Nici jumătate din cât am nevoie. 

— Douăzeci Și șase, dacă Makin îl vrăjește pe ducele Bonne. 

Și Taproot l-a adăugat pe Bonne alături de voturile califului. 

— Contează foarte mult pentru tine să fu sprijinit din nordul îndepărtat 
până în deșerturile din Africa. Un bărbat care poate stăpâni voturi atât de 
diferite în mod limpede are ceva de oferit. Suta se uită la indivizi precum 
Moljon, cu blocul său compact de state învecinate care îi fac jocul, Și tot 
ceea ce văd ei este un interes special, o ameninţare. Când se uită la un om 
care solicită favoruri de la califii din nisipurile fierbinți Și de la ducii 
nordici din sălile lor de banchete cu mied, ar putea începe să creadă că văd 
un împărat. 

Taproot a schiţat o coroană deasupra capului meu. 

— Şi, gândește-te, a adăugat, ai nevoie de cinzeci și unu de voturi 
numai dacă toate voturile sunt exprimate. 

— Interesant. la-l pe Makin Și amestecaţi-vă printre cei din Sută, ca să 
aflați cine poate fi convins, care ne sunt dușmanii Și cine conduce orice 
facțiune care poate concura împotriva noastră. Când o facțiune e distrusă, 
piesele ei pot fi înlăturate cu ușurință, de obicei. 

Nitică înţelepciune de pe drum. Ucide capul, iar corpul va fi al tău. 

— Pune-i pe Miana și pe Osser să facă același lucru. Și pe Gomst. 
Folosește-l pe Gomst la cei mai pioși. 

Taproot a încuviinţat. Se pornise să plece, însă l-am prins de încheietura 
mâinii. 

— Ah, Și, doctore, s-ar putea să circule un zvon în urma faptului că 
Papesa a fost ucisă. Spune-le tuturor că n-am avut nimic de-a face cu asta. 
Iar dacă nu există un astfel de zvon... atunci împrăștie tu unul. 

Taproot a ridicat amândouă sprâncenele la auzul vorbelor mele, dar a 
încuviințat din nou Și Și-a văzut de drum. 


— Jorg! A strigat lordul comandant Hemmet în timp ce-și croia drum 
printre cei din Sută de parcă ar fi fost niște oi, iar el, ciobanul. Jorg 
Ancrath! 

În urma lui, venea în grabă Custodele, cu buzele rănite și strâns lipite. 
Povestea spune că s-a trezit fără limbă din somnul lui de secole. Bănuiala 


mea este că, în momentul în care lordul comandant a descâlcit vechiul grai, 
s-a pomenit că nu-i place ceea ce Custodele avea de spus. 

— Comandante, am răspuns. 

Avea faţa asemenea tunetului, energiile reprimate scoțând scântei din el. 

— Jorg! 

Și-a încleștat amândouă mâinile pe umerii mei. Pe vremuri ar fi primit 
din partea mea un cap în plină figură pentru un astfel de gest, însă viaţa la 
Curte mă liniștise. 

— Jorg! Mi-a repetat numele din nou, de parcă nu-i venea să creadă, Și 
m-a tras mai aproape, în așa fel încât capetele noastre înclinate s-au atins, 
apoi mi-a vorbit cu voce joasă: Ai ucis-o pe Papesă? Chiar ai făcut-o? 

— Eu așa sper, naibii, am răspuns. Dacă trăiește încă, după toate alea, 
atunci e făcută dintr-un material mai dur decât mine. 

Un hohot de râs a răbufnit din el, atrăgând privirile din întreaga sală. 
După aceea, s-a forţat să șoptească. 

— Chiar ai făcut-o? Chiar ai făcut-o! Să fiu al naibii. Să fiu al naibii, dar 
ţi-a trebuit ceva îndrăzneală. 

Am ridicat din umeri. 

— E uşor să omori femei bătrâne. Însă, dacă nu voi pleca de la Adunare 
ca împărat, atunci poate că nu voi trăi prea mult ca să-mi regret decizia. În 
orice caz, nu au existat martori, în afară de oamenii mei Și de Garda Gilden. 
Și trăim vremuri periculoase. Până și Papa își poate întâlni sfârșitul 
înfricoșător pe drum, zilele acestea. 

Dacă vrei să ascunzi ceva în Vyene, e bine să te bucuri de bunăvoința 
lordului comandant. Hemmet a rân jit, oarecum fioros. 

— Da, a zis el, apoi s-a încruntat. Mult mai periculoase decât m-aș fi 
gândit. Mortii sunt la porțile noastre. Au trecut de ele, chiar. 

Mi-a dat drumul Și a adăugat 

— Nu e o problemă cu care să deranjăm Adunarea totuși. Numărul lor e 
prea mic ca să ajungă la palat. O să-i alungăm în mai puţin de o oră. 

Și cu asta, s-a făcut nevăzut, Custodele ţinându-se pe urmele lui ca o 
potaie bătută. 

Povestea Chellei 


Orașele Și satele de-a lungul Danoobului se vedeau tot mai bine pe 
măsură ce coloana Chellei se apropia de Vyene. În curând, aveau să fie toate 
unite într-o întindere neîntreruptă, scăldându-se la umbra zidurilor 
imperiale. 

— Opriti! 

O irita faptul că trebuia să-și strige ordinele, însă necromanțtia care-i 
supura în cap se retrăsese mult prea mult pentru ca morții să mai poată 
răspunde direct dorinţei sale. 

Cavaleria s-a oprit în devălmășie. Caii nu reacționau bine la călărețu 
morţi, chiar dacă erau aceiași călăreţi pe care îi purtaseră în nopțile trecute 
Și multe săptămâni înainte de asta. Unii refuzaseră, urlând și ridicându-se 
pe două picioare, când stăpânii lor morți au încercat să-i încalece. 

Chella se gândise să le taie gâturile, însă Kai a convins-o să lase libere 
animalele și să trimită călăreții disponibili înapoi, ca să se alăture Regelui 
Mort. 

— De ce ne-am oprit? S-a aplecat Kai spre ea, îndemnându-și calul cu 
ambii genunchi. 

— Trebuie să-l întreb ceva pe Thantos, a răspuns ea. 

Panta care duce spre rău este o coastă blândă, pe care o poți nesocoti la 
fiecare pas, fără să simţi. Doar când te uiţi în urmă și vezi înălțimile 
îndepărtate unde trăiai înainte, înţelegi scopul călătoriei. Chella a privit în 
sus din adâncurile neașteptatei revelații. Astfel de momente i-au marcat 
viaţa, jumătatea ei de viaţă, ce se întindea pe mai bine de o sută de ani. Nici 
măcar o dată nu-i oferiseră mai mult decât un răgaz scurt. Nici măcar o dată 
ea nu dăduse înapoi. 

— Haide, i-a spus ea, cu o urmă de tandrete în glas. 

Ar fi fost de ajuns ca să-l pună pe fugă. 

Au mers împreună. Kai fără să vrea asta, dar înfrânându-și teama. 

Chella și-a așezat mâna pe ușa trăsurii. Mânerul de fier i-a uscat mâna 
ȘI i-a îmbătrânit-o. A deschis-o. 

— Acum? A întrebat ea vorbind înspre oroarea pustie a trăsuril. 

În chip de răspuns, o molimă cenușie s-a scurs afară. Kai a tipat când a 


fost împresurat. Preţ de o clipă, Chella a zărit moroiul, oasele lui subțiri 
insinuându-se în carnea lui Kai, trecând prin haine Și armură. A durat ceva. 
Prea mult. Veacuri. Țipetele sufocate ale lui Kai au înghiţit toate celelalte 
sunete, carnea lui zvârcolindu-se ca să primească noul ocupant, până când, 
în cele din urmă, falca 1 s-a închis cu zgomot, făcând să-i răsune urechile. 

Thantos a întors capul lui Kai ca să se uite spre Chella, scârțâind din 
oase. N-a scos o vorbă. Morou erau dincolo de cuvinte. Nimic din ceea ce-i 
interesa nu putea să încapă într-o formă atât de abjectă. 

— Va rezista. E puternic, a spus Chella. 

Thantos s-a urcat înapoi în trăsură. Chiar Și drogate, animalele care 
trăgeau trăsura erau zbuciumate. Două muriseră Și fuseseră înlocuite. Nu se 
punea problema ca un cal să îl poarte în spinare până la palat, nici măcar 
acum, când se îmbrăcase în carne. 

— Mă poţi auzi de acolo, Kai? 

Ceva din ochii lui i-a dat de înţeles că ar putea să o asculte acum că 
tipetele lui erau mute. 

— Nu te-ai întrebat niciodată de ce am venit cu cinci voturi Și doar doi 
delegați? A continuat ea. Nu putea folosi Regele Mort încă trei necromanți 
sau oameni mai curaţi care i-au îmbrățișat cauza? Am venit în pereche. O 
gazdă Și cineva care să păzească gazda, pregătit să-l atace dacă acela își 
anticipa soarta. 

Secretele sunt cel mai bine păzite îndărătul unei singure perechi de buze. 

Thantos a întins mâna Și a închis ușa, o mișcare bizară a trupului său 
furat. 

— Dar nu ai anticipat nicio clipă, a rostit Chella cuvintele spre ușa 
închisă, scuturând din cap. Ar fi trebuit să înveți să zbori, a scuipat ea. 

Îi era mai ușor dacă dădea vina pe el. 


Deasupra întinderii de case de la periferia Vyenei — căsuțe îngrijite, 
acoperite cu Șindrilă Și așteptând iarna cu grămezi de scânduri stivuite până 
la streșini — s-a răspândit miros de ars. În multe locuri, fumul din vatră se 
ridica albicios din hornurile de piatră, însă în altele, fumul se ridica în nori 
negri Și furioși. 

Oroarea bântuia pe străzi, se ridica acoperită de pământ din mormintele 
familiilor, se târa dinspre câmpuri Și păduri. Armata Regelui Mort a lovit 
dinspre apus, într-adevăr, dinspre Insulele înecate, prin Ancrath și Gelleth, 


prin Attar, Charland și Reichs, însă s-a ridicat Și din pământul însuși, de 
parcă un ocean întunecat așteptase sub ţărână, la stânjeni adâncime, iar 
acum izvora din adâncimi, la chemarea Regelui Mort, ridicându-i din 
morminte pe cei căzuți. La porțile Vyenei, unitățile de gărzi în armuri aurite 
năvăleau din ambele direcţii. Veștile veneau de la vest la est. Întăriri, unităţi 
de armate obișnuite din Conquence, în principal, mărșăluiau de la est la 
vest. Garda Gilden păzea poarta cu Și mai multe trupe decât ar fi fost nevoie 
chiar Și la Adunare. Trupe suplimentare erau aliniate lângă ziduri, arcași cu 
arcuri Și cu arbalete. Era limpede că nu prea aveau experienţă, dacă-și 
închipuiau că săgețile puteau să oprească mortii. 

— Grăbiţi-vă, doamnă, sunteţi ultima, apoi închidem porțile. 

Căpitanul de poartă a făcut semn coloanei fără să-și bată capul cu vreun 
raport din partea căpitanilor de escortă, fără să le ceară să explice numărul 
lor mic ori formaţia dezordonată. Nici măcar lipsa alaiului nu i-a stârnit 
interesul: se gândea probabil că se adăpostiseră pe drum ori se grăbiseră să 
ajungă înaintea gărzilor. 

Trăsura lui Thantos a intrat neobservată, cu toate că oamenii din 
apropierea ei au pălit, iar disperarea li s-a scurs prin piele. 

Înainte, pe străzile late din Vyene, spre întinsa stradă Vest, pe sub Arcul 
de Vest. Grandoarea vizibilă din toate părțile a vrăjit-o pe Chella. Nu văzuse 
nimic asemănător în toată viaţa ei îndelungată. Ea avea cimitirele Și 
smârcurile, oasele celor uitaţi și mormintele ridicate în amintirea lor. În faţa 
unor asemenea opere ale unor asemenea oameni, se simţea murdară Și 
mică, o culegătoare de oase, o creatură de coșmar a întunericului. 

— Regele Mort va clădi o necropolă aici. 

Se simțea mai bine dacă rostea cuvintele. Nu că și-ar fi dorit să trăiască 
mereu printre cei întorși — cu viața ce pulsa în ea, gândul îi făcea stomacul 
să se întoarcă pe dos — însă minunăția absolută a Vyenei îi insulta existența 
în feluri dincolo de orice explicaţie Și ar fi preferat să o vadă făcută una cu 
tărâna, decât să îndure judecata ferestrelor sale pustii. 

Un alt contingent de gărzi a trecut pe lângă ei, pe când se apropiau de 
capătul străzii Vest, în locul în care se deschidea spre o piaţă largă. Câteva 
sute de oameni, poate mii, călăreau în viteză, conduși de lordul comandant. 
Regele Mort amintise de Hemmet, vorbise despre pelerina și bastonul care 
îl scoteau în evidenţă. O adevărată figură. 

Călărind spre palat, părea că domul n-avea de gând să se apropie, că 


mărimea lui incredibilă devenea imposibilă pe măsură ce se apropiau. La un 
moment dat, poate că pe la jumătatea drumului dintre casele îndepărtate Și 
măreţia palatului, lespezile au început să fie pătate de sânge. Se făcuseră 
eforturi pentru a curăța zona, însă mirosul măcelului era greu de acoperit. 
Un impuls de bucurie întunecată a izbucnit dinspre trăsură, scurt, după care 
a dispărut, însă a fost de ajuns ca să facă armăsarii să se cabreze Și să salte 
înfricoșați. Morţile acestea îi încântau pe moroi. Un potențial vrăjmaș 
îndepărtat. Vântul purta Și acum binecuvântări dinspre apus. 

Trupele Chellei s-au apropiat de punctul de staţionare, ultimul ce mai 
trebuia ocupat, chiar în stânga Porții Imperiale. S-au întors de pe traiectoria 
stabilită doar în ultimul moment Și au călărit la pas prin intrarea 
maiestuoasă din faţa porții. Gărzile de serviciu, ce alcătuiau un cordon 
subţire Și auriu, au căzut pradă dezordinii, derutate de tovarășii lor de pe 
drum care descălecau în faţa intrării principale. Înainte să mai poată spune 
ceva, moroiul a coborât din trăsură Și toată atenția oamenilor a fost atrasă 
spre el așa cum omul se holbează la ciotul însângerat care-i fusese deget 
înainte să ȘI-l reteze. 

— Trebuie să ne mișcăm repede. 

— Au trecut o sută douăzeci de ani deja, rege Jorg, a răspuns Taproot. Și 
nici măcar nu ne-am apropiat de numirea unui împărat. Orice va face 
Adunarea asta, singurul lucru pe care poți conta e că nu se va mișca repede. 

— Nu avem timp. Simti? 

Bătea în mine ca o tobă — ameninţarea, pericolul apropiindu-se tot mai 
mult. 

Taproot s-a uitat doar la mine cu niște ochi larg deschişi Și o totală lipsă 
de înţelegere. 

— Gărzile ne înconjoară... 

— Trebuie să ne mișcăm repede, am zis plimbându-mi ochii pe deasupra 
mulțimii, toți cei mari Și tari. Cine conduce cea mai mare facțiune? 

— AȘ spune că tu, a răspuns Taproot. Uită-te la mine. 

Un nou gând. 

— Asta e bine. Și apoi? 

— Țarul Moljin, Regina Roșie și Costos din Regatele Port. Și tatăl tău 
se bucura de un sprijin considerabil. 

L-am zărit pe bunicul meu prin mulțime, cu Miana alături. 

— Moljon e la pământ. Adepții lui își vor căuta noi alianţe. Regina e 
afară. Costos să fie, așadar. Arată-mi-l. 

Dintr-un motiv oarecare, mă așteptasem la un papagal, însă Costos era 
mai înalt decât mine, cu înfățișare de războinic, îmbrăcat din cap până în 
picioare în armătură de oţel lustruit, având pictat pe platoșă soarele răsărind 
din spatele unei corăbii negre, cu detalii rafinate. 

— Există legi privind apropierea de tron? am întrebat. 

— Poftim? Da... nu, nu cred. Orice prost știe că nu are voie. 

Nerăbdarea lui Taproot sălășluia în vârfurile degetelor, acesta trăgându- 
se de păr, de nasturi, de șireturi. 

M-am îndreptat spre podium, destul de încet, cu Taproot agitându-se în 
urma mea. Doi pași sus pe scări Și mă aflam deja în faţa tronului. 

— Sper că mă poţi auzi, Fexler. Vreau să știu dacă poți mânui ușile Și 
luminile pentru mine. Dacă nu poți, mă rog, nu pricep care a fost rostul 
ultimei mele vizite. 


Vorbisem cu vocea coborâtă, puteam părea că mă rugam. 

Preţ de o clipă, lumina a crescut în intensitate în jurul meu, însă doar 
puțin Și doar cât o bătaie de inimă, de parcă luminile de foarte sus, din 
tavan, cele care erau îndreptate spre tron, au strălucit puţin mai tare. Mi-a 
amintit de vremurile petrecute sub castelul bunicului, când Fexler mă luase 
cu el pe drumul său cu bulbi incandescenţi pâlpâitori. Sunt sigur că Fexler 
avea motive mult mai importante să fie adus aici, fizic, cu patru ani în urmă, 
decât să înoate prin oceanul lui ascuns. 

Poate că l-am ajutat să treacă de ziduri pe care nu le puteam zări. Și 
poate că lui îi datoram faptul că Vyene nu era încă ţărână otrăvită — însă 
oricare ar fi fost motivul său, luminile și ușile mă interesau cel mai mult în 
acel moment. 

— Şi mă vei auzi de oriunde vorbesc? 

Din nou strălucirea. 

— Hei, băiete! L-am auzit pe Costos, care venea întins spre mine, furios, 
revoltat Și strălucitor. 

— Bălete ? 

Sperasem să fie el. Îi venise rândul lui Costos să mă mustre acum. 
Ordinea rangului” printre familiile regale e la fel de strictă ca între găini. 

— Băiatul acesta duce cu el douăzeci Și șase de voturi, Costos Portico, 1- 
am atras eu atenţia. Poate ai face mai bine să-mi spui rege Jorg și să afli 
cum mă poți convinge să te fac împărat. 

Asta l-a făcut pe Costos să se uite cu mai multă atenție la mine. Furia 
faţă de necuviinţa mea la adresa adunării se războia cu foamea după cele 
douăzeci Și Șase de voturi. S-a apropiat de treptele podiumului. Știam ce 
imagine le oferea asta celor din Sută. Costos la picioarele mele. Un servitor. 

— Trebuie să vorbim, rege Jorg, Și-a coborât el vocea până la o șoaptă 
adâncă. Însă nu aici, unde urechi nechemate ne pot auzi. Camera romană ne 
va oferi puțină intimitate. Vino împreună cu oricare dintre vasalii tăi 
dorești. 

Am încuviinţat, ca un senior către supusul său, Și l-am așteptat să se 
îndepărteze înainte să cobor treptele podiumului. 

— E șmecher Costos, uită-te la mine! A făcut Taproot, din nou lângă 
umărul meu. Temperament violent, a câștigat trei ani la rând turneul din 
Regatele Port pe când era tânăr. A fost cel de-al treilea fiu și nimeni nu se 
aștepta să moștenească. Uită-te la secundul lui, regele Peren din Ugal, un 


negociator viclean Și rece ca gheaţa. Bărbatul scund cu cicatrice, acolo. Îl 
vezi? 

Costos s-a învârtit în jurul sălii, atingând câte un om ici Și colo, 
adunându-Şi anturajul. Prea încet pentru gustul meu. În urma lui, Gorgoth 
se înălța deasupra mulțimii, ignorându-i pe toți, cu capul ridicat ca și când 
ar asculta. 

— Care e camera romană? 

Taproot mi-a făcut semn cu capul spre una dintre ieșiri, reținându-și un 
zâmbet. Era camera pe care mi-o arătase odată Elin. Ea chiar putea să fie 
acum acolo, arătându-i-o soţului ei. Oare era ceva ce bunul doctor nu știa? 

Am numărat cincisprezece bărbați în camera romană, Costos fiind 
ultimul care a intrat. 

— Ar trebui să-ţi adun susținătorii, s-a repezit Taproot. 

Ar fi fost nevoie de mult mai mult decât cuvântul său ca să-mi aduc 
colecția disparată de nobili în faţa lui Costos. 

— Voi merge singur, am zis Și m-am îndepărtat, lăsându-l pe Taproot în 
urmă. 

Cei din Sută m-au privit îndepărtându-mă, unii mirații, alţii curioși, iar 
alţii având pe buze numele „Pius”. 

M-am oprit în faţa intrării. Susţinătorii lui Costos ședea în faţa mea într- 
un semicerc lejer, încrezători, Știind cu exactitate cum funcționau lucrurile. 

— Ai venit singur? Și-a exprimat Costos nemulţumirea, limpede Și tare. 

— Așa mi s-a părut mai bine, am răspuns. Închide ușa! 

O mână dindărătul meu a făcut ușa de oţel să se trântească fără niciun 
sunet. 

A durat câteva secunde până ca unii dintre ei să-și recapete glasul. 

— Ce înseamnă asta? A zis primul regele Peren din Ugal, în timp ce 
șocul îi ţinea încă amuţiţi pe ceilalți. 

— Voiaţi intimitate, nu? 

M-am îndreptat spre ei. Câţiva s-au dat înapoi, fără să știe de ce — 
instinctul care înlătură oile din calea lupului. 

— Dar... cum? A fluturat Costos un pumn cărnos către foaia de oţel din 
spatele meu. 

Am lăsat să-mi alunece din mânecă bastonul oficial din Orlanth, 
prinzându-l de capăt înainte să-mi scape din mână. Cu aceeași mișcare, l- 
am întors spre Costos. N-ar fi nicio exagerare să spun că i-a explodat capul. 


Văzusem de aproape, îngheţată în timp, stricăciunea pe care o provoacă un 
glonţ trecând prin craniul unui om. Aceleași piese au scăpărat Și acum, în 
Șuvoiul de sânge aprins după lovitura bastonului. L-am ucis pe regele Peren 
înainte ca prima picătură din sângele lui Costos să atingă podeaua. 

Alți doi bărbaţi s-au prăbușit cu capetele crăpate, înainte ca ceilalţi să se 
împrăștie în afara razei mele de acţiune. Amândoi, bătrâni Și înceti. 
Începusem cu Costos, el fiind pericolul cel mai mare, însă mai erau câţiva 
în putere printre cei unsprezece rămași, iar mulţi din Sută dobândiseră ceea 
ce aveau prin puterea armelor. 

— E o nebunie! 

— E dement. 

— Adunaţi-vă! E Și el blocat cu noi aici. 

Cuvintele din urmă veniseră din partea lui Onnal, unul dintre sfătuitorii 
lui Costos, un războinic din naștere. Însă de multe ori în viaţă, totul ţine de 
perspectivă. 

— AȘ spune mai degrabă că voi sunteți blocaţi aici cu mine, le-am 
răspuns. 


Tutorele Lundist m-a învăţat să mă lupt cu un băț. Avea mai multe 
argumente valide ca să învăţ treaba asta. În primul rând, sunt multe 
momente în care poți să te pomenești fără sabie, însă un băț bun nu e greu 
de găsit. În al doilea rând, s-a dovedit a fi extraordinar de priceput la asta. În 
mod normal, nu-l suspectez de raţiuni egoiste, însă tuturor ne place să 
epatăm Și câți dintre oamenii care m-au cunoscut o vreme nu s-ar bucura 
să-mi dea o bătaie bună cu o bucată de lemn? 

— Ultimul Și cel mai important motiv, spusese el, este să impui 
disciplina. În timp, vor ajunge acolo și lecţiile tale de scrimă, însă 
deocamdată văd doar semne slabe. Ca să poţi fi un luptător Ling cu băţul, e 
nevoie de o armonie a minţii Și a trupului. 

M-am lăsat pe spate la marginea Curții Lectern, trăgându-mi sufletul și 
îngrijindu-mi rănile. 

— Cine te-a învăţat pe tine, tutore? Cum ai ajuns să fii atât de bun? 

— Din nou! 

S-a apropiat, cu bastonul din frasin doar o umbră în aer. M-am rostogolit 


pe o parte, apoi pe cealaltă, nereușind să evit nicio lovitură. 
— Oh! 


Am încercat să-l blochez și m-am pomenit cu degetele zdrobite. — Au! 

Am încercat să mă ridic și m-am pomenit cu capătul bont al băţului 
înfipt sub mărul lui Adam. 

— Am învăţat de la maeștrii Ling, la Curtea la care tatăl meu era tutorele 
prinţișorilor. Fratele meu Luntar Și cu mine ne-am antrenat împreună vreme 
de mulți ani. Acestea sunt învăţăturile lui Lee, salvate din calea celor o mie 
de sori în grotele de sub orașul Pekin. 

Mi-am luat poziția de rege, am ascuns bastonul din lemn de esenţă tare 
sub cot Și i-am făcut semn lui Onnal să înainteze, îndoind doar puţin din 
deget, așa cum obișnuia de atâtea ori să mă cheme Lundist. 

Povestea Chellei 


Thantos a dus trupul lui Kai departe de gărzile moarte de curând, printre 
porțile imperiului. Pentru Chella era o absurditate să fi construit asemenea 
porți ca apoi să le ţii deschise. Dacă acum nu erau închise, oare erau 
vreodată? 

Cadavrele au început să se ridice în picioare, stângace, spasmodice, trase 
de fire invizibile, stăpânite acum doar de instinctele de bază ale oamenilor 
cărora le aparținuseră, găzduind numai păcatele acestora. Moroiul Și-a 
risipit puterea cu o nepăsare nechibzuită, însă Regele Mort o comandase Și 
așa avea să fie. 

— Apăraţi poarta, a spus Chella cu voce blândă. 

Thantos s-a întors ca să se holbeze, privirea lui asemănătoare cu 
atingerea durerii neașteptate, a unei pierderi de nemângâiat Și de 
neîngăduit. Creatura o făcea să se simtă de parcă Și-ar fi pierdut copilul, 
doar uitându-se la ea. Oare cum ar fi fost să se afle în carnea ta? 

Kai s-a prăbușit când Thantos a ieșit la suprafață, scos afară într-o 
singură suflare, în nuanţă roșie. Într-o clipită, moroiul era peste tot, 
insinuându-se în umbrele marii intrări, bântuind spațiile goale. Ar fi fost 
nevoie de cei mai curajoși oameni ca să intre acolo din lumina tot mai slabă 
a zilei. lar ei ar fi avut nevoie de mult mai mult decât curajul lor ca să iasă 
afară. În viaţă, cel puţin. 

Chella Și-a scos cureaua din jurul gâtului. Flaconul negru prins de ea îi 
atârnase deasupra inimii preţ de jumătate din călătorie, adăpostit ca un 
păianjen, în lungile ore pe drum, smucit atunci când Jorg Ancrath a posedat- 
o. S-a dus în grabă lângă Kai, deșertându-i conținutul în gură, în timp ce el 
se zbătea Şi se uita cu ochi orbi. 

Flaconul conţinea ichor'!* dintr-un mormânt plumbuit. Un reprezentant 
al Regelui Mort călărise îndelung ca să 1-l aducă pe drum, ajungând din 
urmă coloana undeva aproape de Tyrol. Trei cai muriseră sub omul acela, 
între orașul Crath și Tyrol. Nu îi spusese care mormânt fusese pângărit. 
Însă Chella știa. 

— Ar fi trebuit să înveţi să zbori, a scuipat ea vorbele încercând să-l 
urască pe Kai. Ai fi putut-o lua cu tine pe femeiușcă aceea. 


Băutura Regelui Mort funcţiona iute. Kai s-a oprit din tușea înecătoare. 
Cunoștinţa i-a revenit apoi în priviri. Creatura care se uitase ultima dată la 
Chella prin ochii lui Artur Elgin o privea acum dinlăuntrul lui Kai. Cu toate 
că putea stăpâni aproape orice cadavru, Regele Mort nu-și putea exercita 
întreaga voinţă prin ele. Avea nevoie de timp până când se stabilea într-un 
mort ȘI îl întărea îndeajuns cât să devină un canal de comunicare cu ororile 
din slujba sa. În orice caz, un necromant bine pregătit era o gazdă mult mai 
solidă. lar conținutul flaconului a accelerat peste măsură procesul. 

— Acesta este palatul? S-a ridicat el. 

Când te afli în mijlocul moroilor, nu-ţi poţi închipui nimic mai rău decât 
atât. Dar Regele Mort era mai rău. Chella a încercat să vorbească, însă 
cuvintele nu-i ieșeau din gura uscată. 

Regele Mort nu i-a luat în seamă tăcerea. În schimb, a îndoit mâinile și 
picioarele lui Kai, i-a adunat degetele încleștându-le în pumni ȘI i-a întins 
chipul în rânjetul unui cap de mort. 

— E bine. E foarte bine. 

S-a ridicat în picioare. 

— Sunt în putere aici. Moartea în viață. 

Din nou zâmbetul acela, ascunzând o bucurie neașteptată Și nelegiuită. 

— Mai mult! mai mult decât puterea mea! A zis, cu o voce nu foarte 
ridicată, dar care rănea auzul chiar și așa. Sunt renăscut. M-am reînființat 
din nou. Sunt și mai mult. 

De jur-împrejurul ei, morții se însufleţeau. Inimile moarte ale gărzilor 
băteau în stricăciune grabnică, nemaifiind creaturile stângace ce se arătaseră 
atunci când s-au întors pentru prima dată, ci mult mai întunecate, mai 
puternice, asemenea morţilor rapizi din mlaștinile Cantanlonei. Munca ei 
de acolo, de luni întregi, fusese desăvârșită aici în doar câteva secunde, prin 
voinţa stăpânului ei. 

Pentru o clipă, jubilarea Regelui Mort a reverberat în ea. Puterea ce se 
scurgea din el înfiora Și îngrozea. Însă bucuria l-a părăsit mai iute decât 
sosise, lăsând în urmă doar țelul său sinistru. 

— la-o înainte, a zis Regele Mort, dar el a rămas nemișcat. Sunt cu toţii 
înăuntru, presupun. 

Chella a încuviinţat. Oroarea stăruia în jurul lui, un sentiment de durere 
Și de pierdere, de trădare a tot ceea ce era de preţ. Nu-l văzuse niciodată să 
comită o atrocitate, nu auzise despre vreo faptă mai cruntă decât distrugerea 


celor ce i se împotriveau ȘI totuși Știa fără tăgadă că era cel mai rău dintre 
toţi. 

— Acum. 

Cuvântul i-a provocat durere. A ascultat fără să ezite de data asta, intrând 
prin marile porți deschise, cu Regele Mort în urma sa Și alţi două sute de 
morţi în armurile lor aurite, cu ochi strălucitori Și zoriţi de foamea Regelui 
Mort. 

— E timpul, a spus Regele Mort prin gura lui Kai. Să mergem la 
Adunare. Ucideţi capul, iar trupul devine al nostru. Al meu. 

— Deschide ușa. 

Am ieşit iute ca gândul. 

— Închide-o. 

Iar oţelul s-a trântit cu zgomot în urma mea. 

Conducătorii mai multor ţări s-au îmbulzit în jurul meu. Găsisem, în 
locul pelerinei mele pătate, o alta, curățasem bastonul din lemn tare și-l 
ascunsesem de-a lungul mânecii, de la încheietură până la umăr. Eram 
pregătit să le răspund la întrebări. 

— Unde este Costos Portico? 

— Ce s-a întâmplat acolo? 

— Cum funcționează ușile? 

Și alte câteva zeci, în diverse nuanţe, de la furie până la frică, trecând 
prin indignare. 

— Luminile pe mine! 

Sus, mult deasupra noastră, constelația de lumini a Constructorilor a 
slăbit, cu excepţia unei zone compacte Și strălucitoare care lumina spaţiul 
din jurul meu. 

Asta le-a închis gurile. 

M-am îndreptat spre mijlocul încăperii, iar lumina m-a urmat, punctul de 
intensitate mișcându-se de-a lungul tavanului și al podelei. În umbra din 
faţa podiumului, Gorgoth s-a chircit, cu degetele înfipte în lespezile de 
piatră. Din două salturi, am ajuns în capul scărilor Și m-am așezat pe tron, 
așezându-mi în poală bastonul de ceremonie. 

Faptul că m-am așezat a rupt vraja. Vociferări mânioase s-au ridicat din 
mijlocul lor. La urma urmei, aceștia erau conducători de ţări. 

— Costos e mort, am spus, iar cei din Sută au amuţit ca să mă asculte. 
Votul lui trece acum în mâna sfătuitorilor. S fătuitorii lui sunt morți. Și 
vasalii lui. 

— Criminalule! A strigat ţarul Moljon, care încă-și strângea degetul 
rupt. 

— Chiar de mai multe ori, am admis. Însă evenimentele din camera 
romană reprezintă un mister pe care niciunul dintre voi nu l-a văzut, care a 
trecut neobservat până Și de către gărzi. Firește că va fi o cercetare, aș 
putea fi acuzat, poate va fi convocată Curtea imperială. Însă acestea sunt 


chestiuni ce suferă amânare. Acum e Adunarea, domnilor, Și trebuie să 
decidem asupra unor probleme de stat. 

— Cum îndrăznești să stai în scaunul lui Adam? A întrebat un rege cu 
părul alb, de la Răsărit. 

— Nicio lege nu-mi interzice, i-am răspuns. Și eram obosit. În orice caz, 
ultima dată a fost scaunul lui Honorous, iar dacă cineva dorește să-mi 
conteste dreptul, e invitat să vină aici ca să discutăm chestiunea. 

Mi-am așezat mâna peste bastonul din lemn tare. 

— Nu atribuirea locurilor e cea care încoronează împărați, domnilor, am 
continuat. Pentru asta, va trebui să votăm. 

I-am făcut semn lui Taproot să vină la mine și m-am lăsat pe spate în 
tron, cel mai incomod scaun în care Șezusem vreodată. Taproot a urcat 
destul de iute scările, venind din umbră spre lumină. I-am făcut semn să se 
apropie mai mult. 

— Ai aflat care-mi sunt prietenii Și care-mi sunt dușmanii? L-am 
întrebat. 

— Jorg! Nu mi-ai lăsat timp deloc. Abia am început să mă amestec 
printre ei. Eu... 

Mătasea jiletcii flutura în jurul lui. 

— Dar ai aflat, nu-i așa? Ştiai deja. 

— Îi Știu pe unii dintre ei, uită-te la mine. 

A dat din cap, cu un zâmbet scurt, care a dispărut de îndată. Nimeni nu 
rămâne imun în faţa lingușelii. 

— Atunci du-te acolo și spune-le lui Makin, Marten, Kent și Rike să 
stea aproape de patru dintre cei care-mi vor răul. La fel și Gorgoth, dacă 
vrea. Spune-i că toată lumea va muri dacă nu ajung împărat. Exact cu 
vorbele astea. 

— Toată lumea? Toată Adunarea? Jorg! Exagerarea nu e... 

— Toată lumea de pretutindeni, am zis. Doar spune-i. 

— Pretutindeni? 

Mâinile i-au rămas nemișcate o clipă. 

— Luminile se vor stinge în scurt timp. Spune-le fraţilor mei să fie 
pregătiți. Când luminile se aprind din nou, oamenii ăștia trebuie să fie 
morţi. Pregătește încă un set de nume Și apoi altul. Dacă va trebui, am să 
mă votez eu însumi împărat. 

Taproot a coborât de pe podium mai iute decât urcase. 


— Mă asculţi, Fexler, nu-i așa? 

Niciun răspuns. 

— Vine Regele Mort, am zis, deși nu aveam nicio idee de unde știam, 
doar o Știam. Și va distruge lumea. Începând de aici. 

Am învârtit bastonul în mâini. lar Și iar. 

— Ca să-l oprim, am continuat, ar fi nevoie de o asemenea forță, de o 
asemenea magie, o asemenea voinţă cât să învârtă roata aceea a ta Și crape 
lumea în două... Și dacă se va întâmpla... Michael va primi ce vrea, iar 
mașinăriile tale ne vor face scrum pe toți. 

O mică pulsaţie a luminii. 

— AȘ avea dreptate să cred că undeva pe sub mine se află o bombă 
enormă, nu-i așa? Am zis. 

Din nou, un tremur al luminii. 

M-am lăsat pe spate în tronul meu incomod și am răsucit băţul de lemn 
tare ca pe un baston. Probabil că aș putea deveni împăratul cu cea mai 
scurtă domnie din istorie. Din mijlocul Sutei, mă privea Miana. Bărbatul de 
lângă ea, solid și cu tâmple argintii, ţinându-l pe fiul meu în braţe, era 
socrul meu, lordul din Wennith. Nu părea să fie omul care fusese în urmă cu 
Șase ani, dar la urma urmei cine dintre noi mai era? 

Un lord de vârstă mijlocie, îmbrăcat în piele întoarsă maro Și cu lanţuri 
de aur, tot încercase să-mi atragă atenţia, de la picioarele podiumului, iar 
acum se apropiase, tușind și ridicându-și mâna. 

— Da, lord...? 

— Antas din Andaluzia. 

Ținutul se afla la sud de Orlanth. 

— Am ceva de discutat, rege Jorg, a continuat el. Dreptul asupra râului 
Pari... 

— Asta Îmi va asigura sprijinul tău, lord Antas? 

— Păi, n-a spune-o atât de direct... 

— Dreptul asupra râului Cathun a cumpărat iertarea păcatelor pentru 
moartea mamei mele și a fratelui meu William. Ştiai asta, lord Antas? 

— Ce? Nu... 

— Nu crezi că unele lucruri nu pot fi cumpărate, Antas? Votează-mă pe 
mine, dacă crezi că imperiul are nevoie de mine pe tron. Soarta celor o sută 
de națiuni nu ar trebui să se împiedice de dreptul asupra unui râu, de 
comerțul cu cai Și de scărpinatul pe spate. 


S-a încruntat la auzul vorbelor mele. Kent cel Roșu ședea în spatele lui, 
doar puţin mai la stânga. Am presupus că Antas nu avea să mă sprijine 
niciodată, indiferent asupra câtor râuri am fi căzut de acord. 

— Stinge luminile, am spus, iar camera tronului s-a scufundat în 
întuneric. 

Am numărat rar până la zece, sub întreg vacarmul. 

— Aprinde luminile! 

Antas era împrăștiat la picioarele podiumului cu gâtul rupt. Kent plecase 
deja de acolo. 

M-am ridicat de pe tron, iar luminile au strălucit mai puternic, simțindu- 
le căldura asupra mea. Trebuia să se întâmple acum. 

— Oameni ai imperiului! 

Am ridicat vocea ca să se audă până la marginile sălii, în așa fel încât 
până Și Sora Tăcută, Regina Roșie și Katherine să audă, de dincolo de 
Poarta Gilden. Cu toţii s-au oprit ca să mă privească, cei uciși zăcând la 
picioarele lor. 

— Oameni ai imperiului! Un om mai vrednic decât mine v-ar fi câștigat 
sprijinul prin bunătatea faptelor sale, prin limpezimea viziunii Și adevărul 
spuselor sale. Dar acel om mai bun nu se află aici. Acel om mai bun ar eșua 
în faţa valului întunecat care se îndreaptă spre noi. Orrin din Arrow era acel 
om mai bun Și totuși nu a supraviețuit ca să vă ceară sprijinul. Vremuri 
întunecate cer alegeri întunecate. Alegeți-mă pe mine. 

M-am plimbat pe cuprinsul podiumului cu pași măsuraţi, uitându-mă 
înspre Șefii de regate învăluiţi în umbră. 

— La porţile noastre se află un dușman. Chiar acum. În timp ce noi ne 
risipim în vorbe, lordul comandant varsă sângele unor oameni mai buni, ca 
să-ȘI apere orașul. Acest oraș sfânt din inima imperiului nostru fărâmiţat. 
Acest oraș sfânt este inima imperiului nostru. Și dacă voi, oameni, voi, 
servitori ai acestui imperiu, nu refaceţi vechea învoială, dacă nu așezați pe 
acest tron un singur om care să poarte răspunderea pentru toate popoarele 
noastre, atunci inima aceasta va fi smulsă. 

Am continuat după o clipă: 

— O simțiţi Și voi, nu-i așa, lorzii mei? Nu e nevoie de pata pentru care 
Poarta Gilden ne ţine dincolo de ea ca să simțim ceea ce se apropie. A 
mocnit în regatele voastre. Morţii care se ridică, vechile legi sunt distruse, 
magia care se revarsă Și se împrăștie ca o molimă. Siguranţa ne-a părăsit, 


iar zilele aduc miros de stricăciune. Faceţi-o acum! Faceţi-o uniți! Pentru că 
omul care se va așeza pe acest tron va trebui să înfrunte ceea ce vine. Și 
dacă nu va exista niciun împărat, atunci nu va fi nimeni care să se 
împotrivească valului. Spuneti-mi așadar din miezul inimilor voastre, vreți 
într-adevăr să fiţi acel om? 

— Ce melodramă! Cum puteţi asculta așa ceva? A strigat ţarul Moljob, 
îmboldit poate de durerea lui. În plus, se va vota de-abia peste două zile. 

Am fluturat din mână ca să se apropie, iar el a început imediat: — 
Adunarea trebuie să voteze în ultima zi într-un scrutin secret, însă orice 
candidat poate forţa un vot deschis mai devreme, în orice moment, cu 
condiția că, dacă nu reușește că câștige acel vot, va fi exclus din orice 
poziție ulterioară. 

Mâinile lui Taproot s-au mișcat ca și cum ar închide un tom voluminos, 
deși vorbise din memorie. 

— Votaţi! Am spus, iar luminile s-au aprins. 

— Votul din Morrow pentru nepotul meu, a răsunat limpede vocea 
bunicului. 

— Şi ale posesiunilor din Alba, s-a auzit cea a unchiului meu, alături de 
el. 

Femeile de la Poarta Gilden s-au dat la o parte, într-o mișcare grăbită. 

— Sunt de partea lui Jorg din Renar, a ridicat pumnul Ibn Fayed și cei 
patru războinici mauri de lângă el i-au urmat exemplul. 

— Wennith pentru Jorg, a spus tatăl Mianei. 

— Şi nordul! A strigat Sindri, de undeva din spatele meu. Maladon, 
Charland, Hagenfast. 

— Suntem alături de regele ars, au zis gemenii cu părul alb, iarlii din 
pustiurile îngheţate, în blănuri negre și oțel. 

Garda Gilden s-a ivit în poartă, o adunătură întreagă. Pe măsură ce 
trecea, fiecare om se prăbușea, fără de oase. Zgomotul i-a făcut pe cei din 
Sută să se întoarcă. Vreo Șase gărzi zăceau nemișcate în poartă, pe partea 
dinspre noi, după ce reușiseră să înainteze cam un metru. Cei mai mulți 
stăteau nemișcați, umplând anticamera de dincolo. 

Am simțit apropierea lui. Cum ai fi putut să nu simți? 

— Conaught pentru Jorg. 

— Kennick pentru Jorg. 

S fătuitoriu mei își exprimaseră voturile alocate, din Arrow până în 


Orlanth. Ceilalţi i-au urmat, apăsați acum de un sentiment al urgenţei, de 
parcă fiecare auzea pașii lui înainte de veste. 

Și iată-l, încadrat de Poarta Gilden, o creatură ce purta pielea și oasele 
lui Kai Summerson. Trăgeam nădejde că deja fugise Katherine Și că fugise 
degrabă. 

— Salut. 

A zâmbit. Nici cuvântul și nici zâmbetul nu erau firești, târâte de undeva 
unde niciun om nu Și-ar dori să privească. 

Regele Mort s-a apropiat de Poarta Gilden, cu mâinile ridicate și palmele 
întinse. Părea că se ciocnise de o placă de sticlă, pentru că s-a oprit, cu 
degetele strivite de obstacolul său. A întins gâtul lui Kai într-o parte, 
uitându-se la noi toți de parcă am fi fost niște șobolani într-o cursă. 

— O poartă deșteaptă, a făcut el. Dar e făcută doar din lemn. 

A făcut un pas înapoi, iar gărzile lui cele moarte s-au apropiat cu 
satârele, ca să distrugă rama porții de sub arcadă. 

— Frontiera Roșie pentru Jorg, a zis o femeie solidă și căruntă, purtând 
votul mandatului ereditar al Reginei Roșii. 

— Thurtan pentru Jorg — bărbatul îngropat într-o mantie din păr de cal, 
cu o coroană de fier pe frunte. 

Și mai mulţi, din ce în ce mai mulți. 

— Cum stăm, Taproot? am întrebat. 

— Treizeci Și șapte din cele patruzeci necesare. 

Bucăţi din Poarta Gilden s-au împrăștiat pe jos. Prezenţa Regelui Mort 
era tot mai pregnantă, iar oamenii se prăbușeau disperaţi în genunchi. Chiar 
Și acum, cu mai bine de jumătate din voturi neexprimate, marcată de ani de 
prejudecăți și neînţelegeri, Adunarea era un fel de piaţă. Mulţi dintre ei ar 
fi murit mai degrabă decât să așeze un împărat pe tron, să renunţe la 
supremația lor din cele o sută de regate Insă există morți bune și morţi rele. 
Regele Mort o oferea doar pe cea mai rea. 

— Attar pentru Jorg. 

— Conquence pentru Jorg, a spus fratele lui Hemmet, renunțând la 
supremaţia lordului comandant în Vyene. 

Rămășițele porții s-au prăbușit. 

— Scorron pentru Jorg — un bătrân aspru, privindu-mă cu dezgust. 

M-am întors la tron. 

— Oameni ai imperiului, Adunarea mă găsește vrednic? 


Acel da care a răsunat de jur-împrejurul sălii avea în el mai multă 
disperare decât entuziasm, însă era de ajuns. M-am așezat ca împărat în 
Vyene, stăpân al Sutei, iar Imperiul fărâmiţat era de-acum refăcut. 

Taproot a venit lângă mine, plecându-se tocmai când Regele Mort a 
intrat pe sub Arcada Gilden, cu trupele în urma lui. 

— Bună treabă, i-am spus lui Taproot. Nu credeam că ne apropiem de 
treizeci ȘI Șapte când am întrebat. 

— Cifrele nu mint niciodată, împăratul meu, a scuturat Taproot din cap. 
Numai oamenii. 

Suta s-a retras din faţa Regelui Mort, niciunul fiind pregătit să-i facă 
faţă. 

— Se vede treaba că a fost o victorie deșartă, împăratul meu. Era atât de 
important să fii confirmat pe tron înainte ca toți să murim? 

— Asta o vom afla mai târziu, m-am ridicat eu din nou, bucuros să scap 
de scaunul acela. Nu cred că poţi pecetlui arcada, nu-i așa, Fexler? 

Niciun răspuns, în afară de curgerea neîntreruptă a morților în sala 
tronului. Arcada avusese mereu aspectul unei adăugiri ulterioare, ceva 
dăltuit de zidari cu mai multă poezie în mâinile lor. 

Regele Mort s-a apropiat de podium — o siluetă oarecum întunecată, în 
ciuda pelerinei albastre ca cerul a lui Summerson. În spatele lui, o facțiune 
aurită a gărzii imperiale. Garda mea, cu Chella în mijlocul lor. Am rămas pe 
poziţii, sus pe podium, în faţa tronului, cu Suta aliniată în spatele meu, 
cealaltă facțiune. Gorgoth mi s-a alăturat pe podium, în stânga mea, Makin, 
în dreapta, Kent, în spatele lui, Marten, în faţa lui Gorgoth, fără nicio armă 
între ei. Sindri a urcat pe prima treaptă, iar unchiul Robert a ocupat același 
loc din colţul îndepărtat. Gărzile care au asistat la Adunare, nu mai mult de 
o duzină de oameni, au rămas cu cei din Sută, în afară de una singură, care a 
reușit să-și rupă gâtul în învălmășeală și Și-a donat sabia lui Rike. 

Le-am aruncat o privire oamenilor de lângă mine. l-am numit de multe 
ori fraţi pe drum, am înfruntat pericolul împreună cu ei, am împărțit hrana 
Și vinul. O frăţie a drumului, fără îndoială, dar și un lucru rău: oameni 
alături de care să mori, nicidecum pentru care să mori. În acest loc însă, în 
faţa acestui dușman care aducea cu sine certitudinea Și cântecul morții, care 
insufla o teamă mai groaznică decât oricare alta pe care o simțisem pe 
drumul moroilor, cu mulți ani în urmă, când au venit stafiile, în acest loc 
părea că oamenii care erau alături de mine erau fraţi adevăraţi. 


— Salut, Jorg, s-a uitat Regele Mort la mine, de la baza podiumului. 

Privirea lui era neschimbată, indiferent prin ochii cui se uita. Oarecum 
familiară, acuzatoare peste măsură, rece Și cercetătoare, trezind în mine 
toate durerile pe care le simţisem vreodată. 

— De ce ești aici? am întrebat. 

— Din același motiv ca Și tine, a răspuns fără să-și mute o clipă 
privirea. Pentru că ceilalți au spus că nu pot. 

— Şi eu spun că nu poti, i-am zis. 

— Mă vei opri? Frate Jorg? 

Tonul lui era lejer, însă cu cea mai înverșunată conotaţie, de parcă 

frate i-ar fi ars limba. 

— Da. 

Simţeam cum simpla lui apropiere îmi alunga forța din braţe. Ducea 
moartea cu el, i se scurgea prin fiecare por, existenţa lui era o insultă față de 
toate creaturile vii. 

— Şi cum vei face asta, Jorg? A întrebat urcând pe prima treaptă a 
podiumului. 

În chip de răspuns, m-am întors spre el, iar lemnul tare a plutit prin aer. 
Băţul a întâlnit carnea cu un plesnet umed. Regele Mort a încleștat mâna lui 
Kai în jurul lui, mi-a smuls bățul din mână și l-a zdrobit de marginea celei 
de-a doua trepte. 

— Cum mă vei opri, frate? A urcat Și cea de-a doua treaptă. Nu ai nicio 
putere. Nimic. Un vas gol. Puţina magie pe care ai avut-o a dispărut ȘI ea. 

Am stat față în faţă, suficient de aproape încât să ajungem fiecare la 
grumazul celuilalt, deși știam cum avea să se termine așa ceva. 

— Şi ce magie aduci cu tine, mă întreb? 

Pentru că aducea cu el ceva mult mai complicat decât necromanţia, mai 
mult decât oroarea Și cruda însuflețire a trupurilor moarte. Disperarea, 
tânjirea, pierderea care ameninţă să ne scufunde pe toţi, care îi făcea josnici 
Și palizi pe regi — aceasta nu era o armă, nu era ceva alcătuit pentru noi, ci 
doar un ecou a ceea ce răzbătea prin el. 

— Numai adevărul, frate Jorg, a spus el. 

Și cu aceste cuvinte, spectacolul amar al vieţii mele s-a ridicat de jur- 
împrejurul meu, învăluit în muzica mamei, însă cântată mult prea tare, o 
disonanţă asurzitoare de note greșite. Am văzut toate momentele înșirate 
de-a lungul anilor, cruzimea, lașitatea, mândria depravată, eșecul repetat de 


a deveni bărbatul care aș fi putut fi, o potecă de-a lungul zilelor, presărată 
cu rămășițele vieților pe care n-am avut curajul să le apăr ori să le vindec. 

— Am fost un om rău? Am zis luptându-mă să nu las slăbiciunea să-mi 
răzbată din voce. Regele creaturilor moarte a trecut prin sânge ca să-mi 
spună că n-am reușit să fiu un sfânt? Am crezut că ai venit să te lupti. Dă- 
mi o sabie și dansează cu mine. Tu... 

— Ai fost un laş, nu ai reușit niciodată să-i aperi pe cei pe care îi 
iubești. 

Toate cuvintele lui cădeau ca o sentință, strivindu-mă sub greutatea lor, 
cu toate că am încercat să le înlătur prin negare. 

— Ai venit pentru tronul imperiului, atunci de ce te obsedează eșecurile 
mele? Dacă mă crezi slab, dacă vrei tronul... încearcă să-l iei. 

— Am venit pentru tine, frate Jorg, a răspuns el. Pentru familia ta. 

— Încearcă! 

Cuvântul mi-a pârjolit gâtul, smuls cu forța peste un mârâit. Legătura cu 
copilul tău se creează într-o clipită sau se întărește pe nebănuite, pas cu pas, 
până când nu te mai poți da la o parte, după cum nu-ţi poţi lepăda pielea de 
pe tine. În acel moment, am Știut că-mi iubesc fiul. Că forța tatălui meu 
trecuse pe lângă mine Și nu doar că-mi lipsea acea particularitate a voinței 
de a păstra tronul imperiului, dar aș fi murit mai degrabă luptând inutil 
pentru apărarea unui copil plângăcios, prea tânăr ca să știe că eu exist, decât 
să mă gândesc că pot zămisli și alţii, altă dată. 

Fără niciun avertisment, fără niciun strigăt de luptă, aproape fără niciun 
sunet, garda morților a înaintat, iute și cu braţele desfăcute, smulgându-și 
coifurile din capete în așa fel încât să le putem zări foamea ce-i măcina. 

Dintre bărbaţii aflaţi lângă mine, numai Gorgoth s-a dat înapoi, 
retrăgându-se de pe podium. Dacă ar fi fost să ghicesc cine va fugi primul, 
aș fi zis Makin sau Kent. Cei doi văzuseră morţii iuți din mlaștinile 
Cantanlonei Și le cunoșteau grozăvia, puterea înfiorătoare, felul în care 
luptau, deși fuseseră tăiați până în măruntaie. 

— Fugi! A spus Regele Mort. Te las să pleci. Lasă-mi doar copilul. 
Părăsește-o pe târfa ta din Wennith. 

Morţii au dat năvală, iar Makin, Kent și Marten au plecat să le iasă-n 
întâmpinare, trecând prin dreapta Și prin stânga noastră. Doar câteva clipe 
Și nu mai aveam nimic. Lumini Și ușile. Mâinile goale. Câteva gărzi, 
adunându-și curajul, au pornit dinspre intrările laterale într-un atac 


împotriva camarazilor lor morți. Primul dintre cei vii a căzut în mâinile 
celui mort cu o rapiditate înfricoșătoare. 

Ceva a explodat din podeaua din jurul podiumului. Mai multe explozii. 
În mai multe locuri, lespezile s-au împrăștiat în cioburi ascuţite și o ceaţă 
roșie a erupt printre rămășițe, în timp ce acestea pluteau încă în aer. A durat 
câteva clipe până să mă concentrez asupra creaturilor care sfâșiau trupele 
Regelui Mort. Troli, însă cu pielea roșie, semănând mai degrabă cu 
Gorgoth, decât cu verii lor de sub Halradra, și mult mai mari. Primul dintre 
ei a ridicat un bărbat în armură ȘI l-a azvârlit peste capetele legiunii din 
spate, iar acesta s-a izbit de perete, deasupra Arcadei Gilden. Ghearele s-au 
înfipt ca o coasă în gâtlejul următoarei victime, străpungându-i zalele 
platoșei. Urmașii gărzilor de corp ale împăratului apărau tronul. Erau șase 
— îngrozitori, însă prea puțini. 

L-am zărit pe Kent smulgând sabia unui oștean căzut chiar înainte ca 
altul să-l trântească la pământ. Moartea ne împresura, transformând 
podiumul într-o insulă, spintecând Suta în spatele nostru. 

— Fugi! A spus din nou Regele Mort. Te vor lăsa să pleci. 

— Nu. 

— Nu? Dar nu la asta te pricepi cel mai bine, frate? Jorg? Nu ești tu cel 
mai versat în a lăsa un copil să moară în vreme ce alergi să te ascunzi? 
Poate că vei găsi un alt tufiș în care să te piteșui? 

— Ce... cine ești tu? M-am uitat eu în ochii lui Kai Summerson, 
încercând să trec de ei. 

— Ai lăsat mamă Și fiu să moară în faţa ta, Jorg, poţi să dispari încă o 
dată. N-am să spun nimănui. 

Fiecare cuvânt al lui era atât de tăios, ca și cum îi provocasem o durere 
profundă Și personală. Cumva, mi-am înfipt mâinile în gâtul lui, cu toate că 
ştiam că n-avea nevoie să tragă aer, cu toate că știam că-mi putea rupe 
brațele. 

— Nu ştii nimic despre ei, nimic! 

L-am răsucit brusc Și nu a opus rezistenţă. Peste umărul lui, l-am zărit pe 
Gorgoth, cu faţa la perete, o siluetă pitică în spate Și ceva întunecat într-o 
mână, agăţat de pieptul lui. Doi dintre cei șase troli se luptau în jurul lui — o 
adevărată risipă de violență, viteză imposibilă, forţă și pricepere, în ciuda 
sorților potrivnici. Membre, mate, armuri zburând în arcuri stacojii, Și 
totuși morţii dădeau năvală. Gogoth s-a încovoiat sub povara lui minusculă, 


apărând-o de morţi cu propriul său trup, ghemuindu-se tot mai Jos, pierdut 
în încleștare. Chipul alb al Mianei se vedea acum deasupra umărului său. 

Regele Mort a zâmbit către mine, un rânjet spart, respingător, cu mâinile 
mele palide tot sub bărbia lui, cu cicatricile albe ale mărăcinilor la 
încheieturi Și pe antebraţe. Durerea acelor spini ardea din nou Și, cu toate 
că acoperișul din piatră se arcuia nevătămat deasupra noastră, părea că 
vântul furtunii urla în jurul meu, că ploaia se dezlănțuise îngheţată din 
cerurile negre. 

— În cele din urmă, am spus, nu există nicio magie, numai voinţă. 

L-am lovit pe Regele Mort, concentrând asupra lui fiecare bucăţică din 
dorinţa mea de a-l vedea cum piere. Am trăit toată viața mânat de dorință, 
de dorința de răzbunare, de glorie, de a avea ceea ce mi se refuza — un 
principiu simplu, curat Și ascuţit precum o armă. lar o asemenea dorință, o 
asemenea năzuinţă concentrată este piatra de temelie a oricărei magii — așa 
mi-au spus Constructorii. 

Prin crăpături înguste, am zărit cum se măresc ochii Regelui Mort, de 
parcă într-adevăr îl sufocam. 

— Ai eșuat împotriva lui Conion, Luntar a pătruns liber în mintea ta, 
până Și Sageous te-a jucat pe degete, a tușit el vorbele printre mâinile mele, 
răsucind în continuare zâmbetul acela. Și tu crezi că mă poţi opri pe mine? 

AȘ fi putut să-i spun că eram mai mare acum. AȘ fi putut să-i spun că nu 
stătusem între oamenii aceia și fiul meu. În schimb, am răspuns: 

— Vrăjile iscusite scrise în cărți funcţionează mai bine decât cele noi. 
Runele și peceţile folosite de secole slujesc mai bine decât cea mai nouă 
invenție. Sunt canale prin care voinţa omului Și-a croit drum prin ceea ce e 
real. Te voi înfrânge pentru că un milion mă sprijină acum. Pentru că 
dorința mea de a învinge străbate cele mai vechi canale. 

I-am spus asta pentru că rostirea adevărului îți dă putere și pentru că 
raţiunea are un tăiș ascutit. 

— Credinţă? L-ai descoperit pe Dumnezeu acum? A râs el, netulburat de 
strânsoarea din jurul gâtului său. Voința celor credincioși nu te va sluji 
numai pentru că ai ucis-o pe Papesă, Jorg. Nu merge chiar așa. 

— Oamenii pot crede Și în altceva, mortule, i-am răspuns. 

Urlete de jur-împrejurul nostru, mâini purpurii încleștându-se, oameni 
bogaţi căzând morți. 

— Nu există nimic... 


— Imperiul. Un milion de suflete împrăștiate într-un imperiu întins Și 
fărâmiţat, rugându-se pentru pace, rugându-se pentru ziua în care un 
împărat se va așeza pe tron. Și acela simt eu. 

L-am lovit din nou. Împărat în inima imperiului, nefărâmiţat. lar Regele 
Mort s-a clătinat, slăbit, prins în capcana trupului. 

— Am venit pentru răzbunare, a spus Regele Mort, deși nu aveam habar 
despre ce răzbunare vorbea. Să-ţi arăt ce am devenit după ce m-ai 
abandonat. Și iată ce am înfăptuit! 

Nepăsător la strânsoarea mea, Și-a desfăcut larg mâinile ca să cuprindă 
hoarda aurie ce clocotea în jurul nostru. 

— i-am adus regatul morților. Lasă-mă să mă alătur ţie, frate. Lasă-mă 
să conduc armatele noastre Și voi duce imperiul dincolo de toate granițele, 
în lumea aceasta Și în cea care va veni, ȘI-I voi face unul, întreg Și al 
nostru. Lasă-i pe acești prieteni, pe această nevastă ce n-a fost aleasă... 

S-a uitat spre Miana. Atunci am lovit cu fiecare fibră a voinţei mele. Am 
lovit cu forța imperiului, cu forţa unui milion, în palatul acela sfânt, în 
inima imperiului, unde puterea și măreția foștilor împărați Și credinţa 
atâtor generaţii au deschis calea puterii mele în țesătura realității. Vântul a 
urlat în jurul nostru, rece Și învolburat, Kai Summerson luptându-se să 
scape, undeva în adâncul trupului său, căci, pe când cei sfinți se pot prăbuși 
în orice clipă, cei blestemați pot oricând primi izbăvirea. Vântul Și-a spus 
cuvântul, iar Regele Mort s-a împotrivit. 

Voința mea s-a ciocnit de cea a Regelui Mort, niciunul dintre noi 
neavând cea mai mică dorinţă de a ceda. În spatele meu, mintea vastă și 
adormită a imperiului, speranţe pierdute, vise sfărâmate — toate stăruind, 
toate insistând. În spatele lui, tărâmurile moarte, tristeţea vieților curmate, 
nevoia, setea de a se întoarce. O tensiune imposibilă care creștea și creștea 
Și creștea din nou. Am simţit roata cum se întoarce, țesătura spațiului Și 
timpului a început să se sfâșie, iar în clipa aceea am știut cine se afla în fața 
mea. 

În clipa aceea, Kai Summerson a învăţat să zboare. A ridicat de la 
pământ picioarele Regelui Mort, iar vântul a măturat centimetrii rămași sub 
tălpile sale. O victorie mică, dar care a lăsat vrăjmașul vulnerabil. 

O singură clipită rece Și grea Și am știut cine atârna în mâna mea 
încleștată. Și, chiar și așa, cu William slăbit în faţa mea, vulnerabil, 
deschis, Știind chiar că urmam întocmai calea tatălui meu... l-am 


înjunghiat. 

Am lăsat să alunece o mână de pe gâtul lui, am luat cuțitul lui Kai de la 
cingătoare Și l-am înfipt adânc în inima lui, metalul scârțâind de-a lungul 
coastelor. 

Un singur hohot neîncrezător a izbucnit stacojiu de pe buzele lui Și apoi 
a căzut, ca Și cum cuțitul tăiase toate firele. I-am dat drumul Și a căzut, cu 
braţele moi Și sângele ce i se scurgea din piept. A căzut Și a durat o 
eternitate. Propriul meu frate. William, pe care îl dezamăgisem atunci în 
spini. Pe care îl dezamăgisem acum. A cărui moarte îmi zdrobise viața. 
Spinii m-au ţinut încă o dată. N-am putut să-l prind când a căzut. Leșul lui 
Kai a izbit podeaua cu sunetul sfârșitului, cu William deja dispărut din el, 
plecat înapoi în tărâmurile moarte de unde mă urmărise atâţia ani, prin 
atâţia ochi morți. 

Hârtia lui Luntar mi-a alunecat din mânecă. Am ridicat-o chiar când 
gărzile moarte s-au rostogolit cu zecile, apoi cu sutele prin toată încăperea. 

— II poți salva. 

Trei cuvinte. Juraţii viitorului văd chiar mai puţin decât își închipuie. 
Îmi în junghiasem fratele. 

— Nu înţeleg, a spus Makin scuturându-se de un cadavru, în timp ce trei 
pârâiașe de sânge negru îi curgeau pe faţă în linii paralele. Cum l-ai 
omorât? A vorbit el în clipa rămasă fără cuvinte. 

— L-am văzut murind, am murmurat. Am rămas ascuns Și i-am lăsat să-l 
ucidă. 

Makin s-a căţărat Și s-a târât până la mine. 

— Ce? 

Și-a pus mâna pe încheietura mea, oprind tremurul pumnalului 
însângerat. Am lăsat cuțitul să cadă. 

— Nu l-am omorât. Era deja mort. A murit în urmă cu unsprezece ani. 

Marten a venit din spate, cu umărul sfârtecat până la os și o ureche lipsă. 
Mi-a luat hârtia, bizară în degetele tremurânde. 

— Să salvezi pe cine? 

— Pe fratele meu, William. Regele Mort. Mereu mai iute, mai deștept, 
cu o voinţă mai puternică. Și totuși nu m-am gândit niciodată că moartea nu 
va fi în stare să-l rețină. 

— Moartea nu mai este ceea ce era odată. 

Poate cele mai înțelepte cuvinte care au ieșit vreodată de pe buzele lui 


Kent cel Roșu. Zăcea muribund printre morţi, în mijlocul dușmanilor pe 
care Îi răpusese, atât de sfâșiat, încât nu mai avea decât câteva minute de 
trăit. Makin s-a dus lângă el. 

— Miana! 

Am strigat-o Și am simtit o frântură din durerea pe care aș fi simtit-o 
dacă nu mi-ar fi răspuns. Supravietțuise mai puțin de jumătate din Sută, mult 
mai puțin. N-am văzut nici urmă de Sindri, de bunicul ori unchiul meu. Pe 
Ibn Fayed l-am văzut. Sau cel puţin i-am văzut capul. 

— Aici. 

Și am găsit-o, aproape ţintuită de perete, în spatele trupului uriaș al lui 
Gorgoth. Trolii cei roșii zăceau zdrobiți în carnagiu. Gorgoth, despicat, plin 
de sânge și sfâșiat, ţinându-l cu o mână, strâns la piept, pe fiul meu. 

Ceva m-a izbit, văzându-mi copilul, acolo, în clipa aceea. Ceva mai 
ascuțit decât orice tăiș. O certitudine. Convingerea că tatăl meu nu reușise 
să mă modeleze după chipul lui. Îl iubeam pe copilul acela, așa mic, plin de 
sânge Și urât cum era. Negarea mă părăsise. Și odată cu acea convingere a 
mai venit una: certitudinea că numai pe el l-aș putea răni. Că spurcăciunea 
tatălui meu mi-ar curge dintr-odată din degete și l-aș putea transforma pe 
fiul meu într-un monstru. 

M-am dat îndărăt împleticindu-mă Și m-am prăbușit pe tron. O frunză de 
toamnă s-a răsucit în jurul picioarelor mele, adusă înăuntru odată cu morții. 
O singură frunză, de arțar, înroșită de păcatul anotimpului. Un semn. În 
clipa aceea, am Știut că eram prea plin de otravă încât nu mai puteam face 
nimic altceva decât să mă prăbușesc. Venise toamna pentru mine. Cu degete 
amorțite, mi-am desfăcut legăturile platoșei. 

— Totuși... a scuturat Marten din cap Și s-a ghemuit lângă Kai. Un 
copil. Un băiat. Câţi ani avea? Zece? 

— Şapte. 

— Un băiat de șapte ani. Pierdut în tărâmurile moarte. S-a luptat ca să 
iasă? A devenit rege? 

Scutura din cap la fiecare întrebare. Vedeam cum i se învălmășeau toate 
posibilităţile în minte. Ñ poţi salva. Cuvintele lui Luntar. Un om care a 
văzut viitorul. 

— Pun rămășag că le-a făcut zile negre. Și că a ales calea cea grea. 

Un zâmbet amar m-a învăluit. Mă întrebam dacă același înger care 
venise Și la mine, de dincolo de moarte, îl vizitase Și pe micul William. Mă 


întrebam dacă îl trimisese la plimbare. La fel cum fusese cu sulița 
Conaught, William s-ar fi azvârlit și mai adânc, ţintind inima întunericului, 
găsind moroiul. Restul era dincolo de puterea mea de imaginație. 

Kai zăcea pe jos, spulberat și gol, William dispăruse, morţii se 
prăbușiseră, numai Chella ședea în armura ei strălucitoare, îmi învinsesem 
dușmanii Și totuși durerea persista, acută, mai adevărată Și mai limpede, 
pentru că o avusesem dintotdeauna. Reverbera înapoi în timp până la spinii 
aceia, un glas de clopot răsunând de-a lungul anilor. Suntem modelați de 
durerile noastre, nu de bucurii, durerile sunt mereu în adâncul nostru, ele 
sunt refrenul. Bucuria e efemeră. 

— Am lăsat ca spinii să mă țină, iar rana s-a deschis de-a lungul zilelor 
mele, mai adâncă decât senzaţia pe care o împrăștie. 

Caligrafia acelor cicatrici era Și acum înscrisă în mine, albă pe trupul 
meu. 

— Există un anotimp pentru toate, am adăugat, cu vorbe din Ecleziastul. 
Un timp pentru a fi născut. Un timp pentru a muri. 

— Se va întoarce. Nu îl poţi distruge. 

Vorbise Chella, dintre grămezile de leșuri, fostele ei trupe. Nu părea nici 
veselă, nici tristă. Mai mult pierdută. 

— Nu vreau să-l distrug, i-am răspuns. E fratele meu. Mi-a fost scris să-l 
salvez. 

Ştiam ce trebuia să fac. Întotdeauna Știusem. Mi-am așezat o mână pe 
tron: 

— Nu Ştiam ce gust dulce-amărui avea să aibă. 

În cealaltă parte a sălii, fiul meu a strigat în braţele mamei lui, amândoi 
din cale-afară de frumoși. Fratele meu avea să se întoarcă mereu, iar băiatul 
meu nu va fi niciodată în siguranță, pentru că suferința noastră devenise o 
roată, iar lumea era distrusă. Fratele meu, fiul meu, vina mea. O lacrimă ȘI- 
a croit încet drum de-a lungul obrazului. Am rămas cumva în picioare, cu 
toate că puterea mă părăsise deja. M-am alăturat lui Makin, stând deasupra 
lui îngenuncheat lângă Kent. Marten, lângă umărul meu. Rike a venit Și el, 
însângerat, dar întreg, cu un lanţ de aur împodobit cu diamante Și cheaguri 
de sânge atârnat de mână, aproape ca o concluzie. 

— Nu vreau să-l distrug, am spus din nou. Vreau să-l salvez. Ar fi trebuit 
să-l salvez atunci când spinii m-au ținut în puterea lor. Nimic nu a mai fost 
cum trebuie de atunci. 


Frica m-a făcut să tremur, neașteptată, crudă, frica de ceea ce aveam de 
făcut, frica de a nu avea curaj. 

— Nu. 

Vorbise Marten, în spatele meu. Marten era întotdeauna primul care 
înţelegea. Marten care dăduse greș cu fiul lui, care își lăsase băiatul să 
moară. Nu există bine sau rău în așa ceva. Doar greșeală. 

— N-o face, s-a înecat el, rostind cuvintele. 

— Moartea nu... 

Iar Kent cel Roșu a murit înconjurat de fraţii lui care îl iubiseră fiecare 
în felul lui. 

—... nu mal este ceea ce a fost, i-am dus eu vorbele până la capăt. 

Chella s-a apropiat. Nimeni nu s-a mișcat ca s-o oprească: 

— A plecat acolo unde nu-l poţi urma, Jorg. 

— Nu poti, s-a auzit Și vocea lui Marten, încărcată de convingere. 

— Chiar Și acum mi se spune „nu poţi”, Makin, am spus pe jumătate 
trist, pe jumătate cu bucuria sfârșitului — amar Și dulce, îmi spun „nu” Și se 
gândesc că trebuie să existe ceva ce n-aș putea sacrifica pentru a obţine 
ceea ce vreau. 

Ceea ce am nevoie. 

Makin Și-a ridicat atunci privirea, derutat, dar pricepând că niciunul 
dintre noi nu vorbea despre Kent. S-a străduit să se ridice și acela a fost 
momentul în care l-am lovit. Pe un om precum Makin trebuie să-l prinzi cu 
garda Jos. L-am izbit tare cât să-mi rup mâna Și am făcut-o. A căzut ca o 
cârpă, cu un braţ spânzurând aproape de picioarele Chellei. 

— Ce? A exclamat Rike, mutându-și uluit privirea de la fratele Kent. 

— Ar fi încercat să mă oprească. Spune-i că va fi administrator. E un 
ordin, nu o alegere, am zis strângându-mi mâna la piept Și lăsând durerea să 
învingă tristeţea. Ar fi încercat să mă oprească. Chiar Și cu fetiţa lui 
dispărută de atâta vreme, tot n-ar fi înțeles. Nu Makin. 

— La dracu cu Makin! Eu nu înţeleg, s-a zbârlit Rike, ţinând strâns în 
pumn sabia picurândă. 

S-a auzit rumoare dinspre Arcada Gilden. Katherine, o sabie încleștată 
spre ea, nesigură. 

— Rike, falnicul Rike! Ştiam eu că te ţin pe lângă mine pentru un motiv, 
frate, am zis în timp ce mi-am smuls platoșa și mi-am desfăcut braţele: Fă- 
o. 


— Poftim? S-a uitat lung la mine, de parcă aș fi fost nebun. 

— Trebuie să-l urmez, Rike. Trebuie să-l găsesc pe fratele meu. 

— Eu... 

— Ucide-mă. M-ai ameninţat de atâtea ori. Acum ti-o cer. 

Rike doar se holba cu ochii larg deschişi și lucitori. În spatele lui, 
Katherine începuse să alerge spre noi, strigând, implorându-mă să mă 
opresc sau îndemnându-mă să mă grăbesc — nu-mi dădeam seama. 

— La dracu’ , sunt împăratul tău! Îţi ordon. 

— Eu... 

Idiotul și-a privit sabia de parcă era ceva străin în mâna lui. Apoi a lăsat- 
o să cadă: 

— Nu. 

Acela a fost momentul când Chella m-a înjunghiat. A scos cuțitul din 
leșul fratelui meu și l-a înfipt aproape, în rana pe care mi-o făcuse tata. A 
făcut însă una mai adâncă, învârtind tăișul. Ultimul nostru sărut. 

— Mergi în iad, Jorg Ancrath. 

Ultimele cuvinte pe care le-am auzit. 

Când eram pe drum, frații mei vorbeau de multe ori despre moarte. 
Străina care venea cu noi. Însă mai mult decât despre moarte vorbeau 
despre feluri de a muri și despre cum să ocolești asta. Fratele Burlow 
vorbea despre lumină. Despre lumina care venea către omul care zace în 
propriul sânge, mai mult pe în afara decât înăuntrul său. 

— Am auzit oameni spunând că începe încet, ca un apus, fraţii mei. Și 
priveşti Și te vezi în tunelul care este viaţa ta, pentru c-ai umblat în 
întuneric în toţi acești ani. 

Burlow era un cititor, mă înţelegeți. Nu merită să te încrezi într-un om 
care Știe să citească la drum, fraţii mei, pentru că mintea lor e plină de 
ideile altor oameni. 

— Insă nu privi spre lumina aceea, spunea el. Oricât de dulce ar părea, 
nu există cale de întors de acolo Și te va trage înăuntru, vă spun sigur. Am 
stat lângă doi oameni gata să moară Și i-am auzit Șoptind despre lumină cu 
buzele lor uscate. După aceea, niciunul n-a mai umblat vreodată pe vreun 
drum. 

Cel puţin asta era varianta lui Burlow cel Gras. Și poate că lumina lui a 
fost dulce, fraţii mei. Însă am privit spre acea lumină. Iar la început apare ca 
o stea îngheţată în întunericul nopții. Cu cât se apropie mai mult sau cu cât 
mai aproape ești tu atras — lucrurile acestea sunt egale într-un loc fără de 
timp —, ajungi să vezi ceea ce este cu adevărat. O foame albă, fraţii mei, 
incandescenţa distrugătoare a unei guri de cuptor, gata să te mistuie cu totul. 

Lumina aceea m-a luat în ea, după care m-a scuipat afară, departe de 
lume. 

Credeam că Știam ce e moartea. Credeam că e pustie. Însă moartea în 
care am ajuns eu era un ocean, rece Și nesfârșit, având culoarea veșniciei. 
Și am rămas agăţat acolo, fără de timp, fără sus sau jos. Așteptând, mereu 
așteptând un înger. 

Moartea aceasta cădea udă asupra mea. 

Am scuipat apă dintr-o gură uscată. Un strigăt mi-a scăpat, iar durerea a 
apărut din nou, mult prea profundă ca să poată fi îndurată. Fulgerele au 
scăpărat, iar spinii Și ramurile încolăcite ale tufișului au lăsat urme negre pe 
cer. Ploaia s-a dezlănţuit rece, iar eu am rămas în îmbrățișarea spinilor, fără 
să pot cădea. 


— Spini. 

Pentru o clipă, m-au părăsit toate simțurile. Al doilea fulger, însoțind 
tunetul bubuitor al celei dintâi lovituri. Trăsura era oprită lângă drum Și mai 
multe siluete se învârteau în jurul ei. 

— Sunt aici, în spini. 

— Niciodată nu i-ai părăsit, Jorg, a spus ea. 

Ședea lângă mine, îngerul meu, ea, îngerul căldurii, luminii Și 
posibilităților. 

— Nu înţeleg. 

Durerea mă străpungea încă, pielea mi se făcuse purpurie în jurul sutelor 
de ramuri cu ţepi, însă cu ea alături nu era decât o simplă durere. 

— Înţeleg. 

Vocea ei era plină de iubire. 

— Viaţa mea a fost un vis? 

— Toate vieţile sunt doar vise, Jorg. 

— Nimic... nimic nu a fost adevărat? Am atârnat în spini toată viaţa 
mea? 

— Toate visele sunt adevărate, Jorg. Chiar Și acesta. 

— Cen 

Mi s-a răsucit braţul, iar agonia purpurie a pus stăpânire pe mine. Apoi 
mi-am recăpătat răsuflarea: 

— Ce vrei de la mine? 

— Vreau să te salvez, a spus ea. Vino. 

Și mi-a întins mâna ei. O mână pe care culoarea se mișca asemenea 
umbrelor vagi de pe suprafaţa argintului topit. Dacă luam mâna aceea, toată 
durerea mea ar fi dispărut. Îmi oferea izbăvirea. Poate că asta era chiar toată 
izbăvirea ce existase vreodată. O mână întinsă, așteptând să fie prinsă. 

— Pun prinsoare că frate-meu ţi-a spus să te duci dracului, am zis. 

Fulgerul a lovit încă o dată, iar îngerul nu mai era acolo, ci numai un 
soldat din Renar ducându-l pe William de glezne, așa cum îȘi poartă 
vânătorul prada. Îl ducea spre piatra aceea, îl ducea ca să-i crape capul. 

Natura a alcătuit ghearele ca să prindă și dinţii ca să ucidă, însă spinii... 
singurul ţel al spinilor era să rănească. Spinii tufișului de măceș sunt astfel 
ticluiţi încât să găsească oasele. Nu pot fi scoși atât de ușor. Dacă îţi 
prefaci mintea în stană de piatră, dacă înjuri Și spulberi, dacă spargi, tragi ȘI 
muști, dacă faci toate aceste lucruri, vei ieși din măceș, pentru că spinii nu- 


l pot ţine pe omul care nu-și dorește să fie reţinut. Vei scăpa. Nu întreg, 
însă îndeajuns ca să te târăști. Și așa, târâș, am ieșit din măceș. Și am 
ajuns la fratele meu. 

Am murit împreună. Așa cum ar fi trebuit întotdeauna să se întâmple. 


O sală rece, cu pereți de piatră. Ecouri. Tavanul înnegrit de fum. 
Scâncete de durere. Nu durere omenească, dar familiară. 

— Încă o dată! A zis tata. Sir Reilly, mai are un picior în care să se 
sprijine, nu-i așa? 

Și, pentru prima oară, Sir Reilly nu i-a răspuns regelui. 

— Încă o dată, Jorg! 

M-am uitat la Justice cum se chinuie, lingându-mi lacrimile și mucii din 
mână. 

— Nu. 

Și, spunând acestea, tata a luat torta și a aruncat-o în car. 

M-am dat înapoi de la flacăra mare ce se iscase. Orice mi-o fi zis inima, 
trupul mi-a amintit lecţia vătraiului Și nu m-a lăsat să stau cu mâinile în sân. 
După scheunatul din car părea că tot ce se întâmplase o să pălească. I-am 
spus scheunat , dar era un urlet. Om, câine, cal. Când suferim, toți 
scoatem același sunet. 

Am privit în flăcări Și am zărit aceeași incandescenţă distrugătoare ce 
mă așteptase la capătul tunelului meu, foame albă și oarbă, durere albă și 
oarbă. Trupul știe ce vrea și va refuza focul indiferent ce părere ai tu. 

Însă, câteodată, trupului trebuie să i se poruncească. 

— Eu... 

N-am putut s-o fac, frații mei. 

—... hu pot. 

Aţi îndrăznit vreodată să săriți, poate de la o înălțime nemăsurată, în ape 
limpezi Și să descoperiți când sunteţi chiar pe margine că nu puteți? Aţi 
rămas vreodată atârnaţi de degete deasupra unei întinderi pustii, atârnaţi de 
trei degete, apoi de două și să vă daţi seama în acel moment că nu puteți 
cădea? Câtă vreme încleștarea rezistă, trupul se va salva, în ciuda sorților 
potrivnici. 

Fierbințeala acelui foc. Cruzimea flăcării. Și imaginea lui Justice 
zvârcolindu-se în mijlocul lui, ţipând. N-am putut să o fac. 

N-am putut. 


Și apoi am putut. Am sărit. M-am lăsat să cad. Mi-am luat câinele. Am 
ars. 


Un cer întunecat, un vânt furios. Putea să fie oriunde sau oricând, ȘI 
totuși am Știut că nu mai fusesem aici. 

— M-ai găsit, așadar? 

William, de șapte ani, cu bucle aurii, cu pielea fină, de copil, Și cu 
Justice cuibărit la picioarele lui. Bătrânul câine Și-a ridicat capul când m-a 
simţit, a bătut din coadă o dată, de două ori, în pământ. 

— Şezi, băiete, și-a pus mâna William între urechile lungi ale câinelui. 

— Te-am găsit. 

Am zâmbit amândoi. 

— Nu pot intra, a dat el din mână spre porțile aurite ce se ridicau în 
spatele nostru. 

M-am îndreptat într-acolo Și mi-am așezat mâna pe ele. Căldura m-a 
umplut de promisiune. M-am tras îndărăt. 

— Raiul e supraestimat, Will. 

A ridicat din umeri, mângâindu-l pe câinele nostru. 

— Mai mult de atât, am continuat, nu e nici măcar real. E un lucru pe 
care noi l-am inventat. Ceva construit de oameni fără să știe, un loc 
plăsmuit din așteptări Și speranță. 

— Nu e real? A clipit el la auzul vorbelor mele. 

— Nu. Nici îngerul. Nu e minciună, dar nici real nu este. Un vis visat de 
oamenii buni, dacă vrei. 

— Şi atunci, ce e moartea, de fapt? A întrebat el. Cred că am dreptul să 
Știu. Am fost mort atâția ani. Iar tu ești aici de doar cinci minute Și Știi 
totul. Ce e real, dacă asta nu e? 

Am zâmbit. Un adevărat frate mai mare. 

— Nu Știu cu adevărat ce este real, i-am răspuns. Dar e mult mai 
profund decât atât, am zis arătând cu mâna spre porțile aurite. E 
fundamental. Pur. Și este ceea ce avem noi nevoie. lar dacă raiul există, 
atunci e mult mai bun decât ăsta și nici măcar nu are nevoie de porți. Vrei 
să căutăm? 

— De ce? S-a lăsat Will pe spate, scărpinându-l în continuare pe Justice 
între urechi. 

— Ţi-ai văzut nepotul? am întrebat. 


William a încuviinţat, ascunzându-și un zâmbet timid. 

— Dacă nu facem asta, el are să ardă. El și toţi ceilalţi. Și va deveni 
destul de aglomerat pe aici. Așa că ajută-mă să căutăm. 

Fără jumătăți de măsură. Fără niciun compromis. Salvează-i pe toți ori 
pe niciunul. 

— Ce să căutăm? 

— O roată. Așa Şi-a închipuit-o Fexler. lar așteptările par să conteze pe 
aici. 

— Oh, asta? Mi-a arătat Will ascunzându-și un căscat. 

Roata se afla pe un vârf de deal, neagră pe fondul cerului liliachiu, 
așezată la orizontală pe un ax înfipt în piatră. Ne-am plimbat de jur- 
împrejurul ei. Trăsnetele se auzeau deasupra noastră, iar fulgerele se 
răspândeau pe tot cerul, lăsând să se vadă o lumină albă. 

Din vârful dealului puteam privi în jos, spre pământurile pustii vălurind 
spre întuneric. 

— Îmi pare rău că te-am părăsit, Will. 

— Nu m-ai părăsit, frate, a răspuns el, scuturându-se de o rămășiță de 
VIS. 

Mi-am așezat ambele mâinile deasupra roții din metal rece, sclipitor. 
Alcătuită de Constructor. Din oţelul Constructorilor. 

— Trebuie să întoarcem asta la loc și să o blocăm. E nevoie de amândoi 
ca să facem asta. 

Trăgeam nădejde că aveam atâta putere. Braţele mele păreau puternice, 
netede Și pline de mușchi. Dintr-un motiv oarecare, netezimea aceea m-a 
luat prin surprindere, de parcă ar fi trebuit să fi fost ceva scris acolo, poate 
niște cicatrici mai vechi. Au fost vreodată cicatrici acolo? Insă acela era 
trecutul Și trebuia să renunţ la el. El renunţase la mine. 

— Trebuie s-o întoarcem. 

— Dacă nici noi n-om ști să împingem... a zis Will Și Și-a așezat 
mâinile pe roată. Asta îi poate salva? 

— Cred că da. Cred că îi poate salva pe toți. Pe toţi copiii. Chiar Și pe 
cei morți. Chiar și pe fiul lui Marten, pe Gog, pe Degran, pe fiica lui 
Makin, eliberaţi din visurile oamenilor Și încredinţați către cine știe ce a 
fost inventat pentru ei. 

— Măcar mașinăriile Constructorilor nu-i vor pârjoli de pe fața 
pământului pe toți cei pe care îi cunoșteam. 


— Sună destul de bine. 

Apoi ne-am opintit să întoarcem roata. 

Firește că nu exista nicio roată, nicio poartă de aur, niciun deal, niciun 
pământ pustiu. Ci numai doi fraţi încercând să îndrepte un rău. 

Trebuie să presupunem că am reușit. La urma urmei, suntem încă aici. 
Scriu acest jurnal, în loc să fiu ţărână otrăvită spulberată de vântul pustiu. 
lar magia care ne-a unit la urmă, cea care m-a lăsat să văd dincolo de 
moarte cu ochii lui, magia aceea s-a terminat. Toată magia s-a terminat, 
tăiată de la rădăcină, roata s-a învârtit, vechea realitate, de care ne 
îndepărtaserăm atât de mult, a fost restabilită. 

Înșir aceste cuvinte aici cu cerneală din Africa, întunecată precum 
secretele pe care le îngroapă pentru a o fabrica. Mâna mea își urmează calea 
pe albul paginii, iar urma neagră a zilelor mele poate fi urmată. Urmată din 
ziua în care am scuturat globul acela cu zăpadă și am înţeles că uneori 
singura schimbare asupra materiei trebuie să fie lucrată din lipsă. Urmat din 
ziua aceea până în ziua de astăzi — astăzi care a început cu soarele dimineţii 
deasupra Vyenei, cu Danoob cel albastru curgând tăcut și iute prin inima 
Imperiului nefărâmiţat. 

Micul Will intră alergând în cameră. Vine destul de des acum, cu toate că 
mama lui îi spune să nu o facă. 

— Jorg! Spune el, iar eu îmi fac aparitia. 

— Da. 

— Nu ești tatăl meu. Așa spune Marten. 

— Sunt doar amintirea lui. lar oamenii sunt alcătuiți din amintiri, Will. 

E cel mai bun lucru pe care pot să 1-l spun. 

— Unchiul Rike spune că ești o fantomă. 

— Unchiul Rike e o chestie căzută de pe un fund de cal, care a luat 
înfățișarea grosolană a unui bărbat urât, îi răspund. 

Will chicotește când mă aude. Apoi redevine serios. 

— Dar ești alb la fel ca o fantomă. Bunica Wennith spune că prin 
fantome poți vedea, iar eu pot să văd... 

— Într-adevăr, împăratul meu. Sunt o fantomă. O fantomă de date, o 
extrapolare, o compilație. Un miliard de clipe captate. Tatăl tău a trăit o 
bună parte din viaţă într-o clădire construită în urmă cu o mie de ani. 

— Castelul înalt, zâmbește copilul. Am fost acolo! 

— O clădire cu mulţi ochi vechi și multe urechi vechi. Iar în ultima parte 
a vieții a avut un inel special. Privea prin el, iar inelul îl privea pe el. Un 


bărbat... o fantomă pe nume Fexler voia să-l înţeleagă pe tatăl tău, voia să 
Știe dacă putea fi considerat de încredere ca să salveze lumea. 

— Voia să Ştie dacă era destul de bun, spune Will. 

Ezit Şi-mi ascund zâmbetul. 

— Voia să Ştie dacă Jorg era omul potrivit. Așa că a făcut ceea ce fac 
mașinăriile atunci când trebuie să răspundă la o întrebare complicată. A 
construit un model. lar acel model sunt eu. 

— AȘ fi vrut să-l am pe tatăl meu adevărat, spune Will. 

Are doar șase ani. Poate va deprinde și tactul, într-o bună zi. 

— Şi eu aș fi vrut, Will, îi răspund. Sunt doar un ecou și simt doar un 
ecou al dragostei pe care el ar fi avut-o pentru tine. Însă e un ecou foarte 
puternic. 

Zâmbește, Și atunci eu știu că magia nu a dispărut cu totul din lume. 
Aceea care pârjolește — aceea a dispărut. Oamenii nu vor mai zbura, nu vor 
mai înșela moartea cu care sunt datori. Însă o vrajă mai profundă, mai 
veche și mult mai subtilă stăruie. Aceea care frânge și totodată vindecă 
inimi, care a existat mereu în esenţa lumii. O vrajă bună. 

Will zâmbește din nou și o zbughește din încăpere. Băieţii mici au prea 
puțină răbdare. Privesc ușa prin care s-a făcut nevăzut Și mă întreb cine va 
fi următorul care va intra pe acolo. Aș putea prezice, fără îndoială. Aș 
putea construi un model. Dar care ar mai fi hazul atunci? 

Ceea ce Știu cu siguranţă este că nu va fi Jorg Ancrath cel care va intra 
pe ușa aceea. Oamenii trebuie să se sperie de fantome, nicidecum fantomele 
de oameni. Un om ar putea să se teamă de propria lui umbră, dar iată aici o 
umbră palidă care se teme de omul care o proiectează. Jorg Ancrath nu se 
va întoarce totuși. Magia a fost oprită, vraja a dispărut din lume. Moartea 
este, din nou, ceea ce era odată. 

Privesc spre ușă, dar nu vine nimeni. Pe Miana o întristez. Își petrece 
timpul privindu-l pe tânărul împărat cum crește. Katherine nu mă consideră 
NIMIC, doar cifre care încearcă să se numere singure, încearcă să se măsoare 
cu un om care era mai presus de măsură, poate chiar mai presus de visele ei. 
Privesc ușa, după care renunţ. Fexler o va urmări în locul meu. El îi 
urmărește pe toți. 

Mă scufund în mările adânci Și nesfârșite ale Constructorilor. Roţi 
înăuntrul roților, lumi înăuntrul lumilor, posibilităţi nesfârșite. 

Cu toţii avem viețile noastre. Cu toții avem momentul nostru ori ziua ori 


anul nostru. Așa a fost Și cu Jorg Ancrath, fără pic de îndoială, Și a fost 
îndatorirea mea să împărtășesc povestea. 

Cu toate acestea, el a trecut peste mine, iar eu nu mai am nimic de spus. 
Poate că, undeva, Jorg și fraţii săi au descoperit raiul cel adevărat și sunt 
ocupați acum să le facă tuturor viaţa un iad. Îmi face plăcere să mă gândesc 
că așa stau lucrurile. 

Însă povestea s-a terminat. 


UN GAND LA FINAL 


Dacă aţi ajuns până aici înseamnă că aţi citit trei cărți și câteva sute de 
mii de cuvinte despre viața și epoca lui Jorg Ancrath. Este evident acum că 
nu veți mai citi despre el — și probabil vă veţi întreba, oarecum pe bună 
dreptate, de ce am ales să sfârșesc o poveste care, prelungită, ar fi putut fi o 
mină de aur. 

Cel mai simplu, dar Și cel mai bun răspuns este că însăși povestea a 
cerut-o. Sunt conștient că aș fi putut face povestea să devieze, să întorc în 
așa fel evenimentele, încât să-mi permită să scot volumul 4, volumul 5, 6 
etc. În anii care vor veni, când voi mânca hrană pentru pisici direct din 
conservă, poate că îmi voi dori să o fi făcut. Cu toate acestea, adevărul este 
că am vrut să vă despărțiți de Jorg la înălțime. Prefer ca cititorii să termine 
volumul 3 dorindu-și mai mult, decât să se îndepărteze după ce vor fi 
încheiat volumul 6, sătui până peste cap. 

Personajele care își continuă drumul dincolo de termenul de expirare au 
tendinţa de a se transforma în propriile caricaturi — mergând pe același 
teren, învechindu-se cu fiecare pas. Sper că Jorg a reușit să evite o astfel de 
soartă Și că împreună am construit ceva valoros. 

De asemenea, sper din tot sufletul că îmi veți cumpăra următoarea carte! 


MULTUMIRI 


Trebuie neapărat să-i mulţumesc lui Helen Mazarakis pentru că a citit 
întreaga trilogie, bucată cu bucată, de-a lungul multor ani Și pentru că mi-a 
împărtășit părerile ei. 

Și către Sharon Mack, cel care m-a împins de la spate să predau 
manuscrisul cărții Prin ful spinilor, se îndreaptă un gând: îți mulțumesc, 
Sharon. 

Editoarea mea, Jane Johnson, este o persoană minunată, care m-a ajutat 
enorm în carieră, din multe puncte de vedere — foarte probabil și în situații 
despre care nici nu am cunoștință. De asemenea, mi-a făcut mare plăcere să 
citesc cărțile ei. 

Și Amy McCulloch, de la Voyagerm, a lucrat din greu pentru mine. Îi 
doresc să aibă mult succes cu primul ei roman fantasy, care va apărea anul 
acesta. 

În cele din urmă, aplauze pentru agentul meu, Ian Drury, pentru că a adus 
munca mea în atenţia acelor oameni care s-au arătat dispuși să își asume 
acest risc Și pentru că a continuat să îmi vândă cărțile în toată lumea. Gaia 
Banks și Virginia Ascione, care lucrează cu lan la Sheil Land Associates 
Ltd., mi-au depășit, la rândul lor, toate așteptările, reușind să obțină atât de 
multe traduceri pentru povestea lui Jorg. 


MARK LAWRENCE s-a născut în Urbana, Illinois, din părinți englezi, 
care au revenit în Anglia când fiul a împlinit un an. S-a întors în SUA după 
ce a obţinut titlul de doctor în matematică de la Imperial College, unde a 
lucrat la multe proiecte, inclusiv programul de apărare nucleară Star Wars. 
Susține că, pentru că nu a avut niciodată ambiția de a deveni scriitor, a fost 
foarte surprins când, încercând să-și găsească un agent pentru o primă carte, 
propunerea lui a avut succes Și s-a finalizat cu un contract de publicare. 
Prima lui trilogie, IMPERIUL FĂRÂMIȚAT, al cărei prim volum este 
Prinţul Spinilor, a fost primită cu mare entuziasm în rândul cititorilor de 
fantasy. Celelalte volume din serie, Regele Spinilor Și împăratul Spinilor, au 
apărut la scurtă vreme. A urmat apoi încă o trilogie reușită, RED QUEEN S 
WAR. 

În 2017 a apărut Red Sister, primul volum din seria THE BOOK OF 
THE ANCESTOR. 


Mark Lawrence este căsătorit, are patru copii Și locuiește în Bristol. 


Regele Jorg Ancrath are douăzeci de ani Și domnește peste Șapte regate. 
Încă nu Și-a atins scopul, acela de a se răzbuna pe tatăl său, iar demonii care 
îl bântuie sunt tot mai prezenți. 

Ar putea ajunge împărat, dar nu pe calea săbiei, ci numai prin vot. Și 
niciodată nu s-a întâmplat să existe unanimitate în Imperiul Fărâmiţat. Jorg 
intenționează să schimbe asta. Are de partea lui tehnologia descoperită 
printre relicvele unei alte civilizaţii Și nu va ezita s-o folosească. 

Dar va da peste un adversar fără pereche, un adversar de care se teme 
chiar mai mult decât de sine: Regele Mort. 


© “însorit” - în 1b. engl. (n. tr.). 


© A urina“ - în 1b. engl. (n. tr.). 
(3) „Zarurile au fost aruncate", expresie atribuită lui lulius Cezar - în 1b. lat., în orig. (n. tr.). 
{4} „Pacea fie cu tine" - în lb. arabă, în orig. (n. tr.). 

) „Cu voia lui Allah" - în lb. arabă, în orig. (n. tr.). 


% Acoperiş foarte înalt, în formă de piramidă sau de con, folosit, mai ales în Evul Mediu, la 
construcțiile monumentale ale bisericilor (n. red.). 

(o „Pacea fie cu tine, învățătorule" - în 1b. arabă, în orig. (n. tr.). 

“! Starless and bible black, în original, referință la o expresie folosită de poetul şi scriitorul Dylan 
Thomas în piesa de teatru radiofonic „Under Milk Wood” (n. tr.). 

”! Pecking order înseamnă „ordinea de ciugulit”, dar şi „ierarhie după rang”, în limba engleză (n. 
red.). 

€ Un lichid asemănător cu sângele, ce curgea prin venele zeilor, în mitologie (n. red.). 

